
PARTEA A CINCEA 


DESPRE SFINTELE TAINE 


Il 


Sfintele Taine în general. 
Noţiunea Sfintelor Taine 


l]. Componenţa creaţională a Tainelor 


Biserica Ortodoxă socotește că mântuirea nu se finali- 
zează în moartea lui Hristos pe cruz, ca echivalent juridic 
al jignirii aduse de omenire lui Dumnezeu, ci în unirea lui 
Hristos cel răstignit şi înviat cu oamenii ce cred în El, pen- 
tru ca şi ei să poată muri păcatului şi învia. Consecvent cu 
aceasta, ea acordă Tainelor un loc de mare importanţă în 
iconomia mântuirii ca mijloace prin care se înfăptuieşte 
această unire a oamenilor cu Hristos. În aceasta se deose- 
beşte de ea Protestantismul, în care e aproape suficient 
cuvântul despre Hristos pentru ca omul să se poată decide 
să creadă că Hristos a operat prin moartea Lui mântuirea 
noastră, ca prin această credinţă să beneficieze personal 
de această mântuire. Neincrederea în putinţa unirii lui 
Hristos cu omul, deci în importanţa Tainelor, a moştenit-o 
protestantismul de la catolicism, care nu mai vedea în Taine 


decât mijlocul vizibil prin care se acordă un echivalent al 
meritului dobândit de Hristos prin moartea Lui, în forma 
unei graţii create, depozitate şi administrate de Biserică. 
La baza concepţiei despre Taine a Bisericii Ortodoxe stă 
increderea în putinţa lucrării Duhului dumnezeiesc al lui 
Hristos printr-un om asupra altui om, prin mijlocirea trupu- 
rilor şi a materiei dintre ele, în ambianța Bisericii, ca trup 
tainic al lui Hristos. E încrederea că Duhul dumnezeiesc 
poate lucra prin mijlocirea spiritului omenesc asupra ma- 
teriei cosmice în general şi asupra altor persoane. Prin mâ- 
na omului se scurg puteri spirituale asupra altui om fie 
direct prin trup, fie prin altă materie. Căci trupul omenesc 

e constituit din simţuri, în care spiritul şi trupul sunt ne- 
despărțite. Cel ce transmite această putere ce se scurge 
prin mână este subiectul care gândeşte şi voiește, adică un 
subiect cu o bază spirituală; şi puterea ce se scurge prin 
trupul celui ce acţionează asupra altuia merge până la spi- 
ritul celui din urmă. Cei doi, întâlnindu-se prin simţuri, se 
întâlnesc prin spirit. Dar puterea ce o transmite omul prin 
trupul său nu e numai a spiritului şi a trupului său, cie şi 
o putere cu mult mai mare ce străbate prin ele. Este pu- 
terea Duhului dumnezeiesc, cu Care el se pune de acord şi 
Căruia | se deschide prin credinţă în ambianța Bisericii. În 
Taină nu se poate trage o frontieră între mişcarea omului 
care lucrează şi puterea Duhului dumnezeiesc. lar întrucât 
săvârşitorul Tainei e, ca preot, reprezentantul Bisericii, prin 
el lucrează Duhul Sfânt, Care suflă în toată ambianța Bise- 
ricii ca trup tainic în care lucrează Hristos. Propriu-zis aces- 
ta este faptul decisiv. Iar primitorul Tainei se deschide de- 
plinei acţiuni a puterii dumnezeiești transmise de săvârşi- 
tor, prin credinţa lui, în ambianța credinţei Bisericii, câmpul 
de lucrare al Duhului lui Hristos. 

De aceea Taina se săvârşeşte la întâlnirea a două su- 
biecte umane deschise prin credinţă Duhului Sfânt lucrător 
în ambianța Bisericii, întâinire care se prelungește și în atin- 
gerea trupească directă între ele, sau prin mijlocirea unei 
materii. Nu materia, şi nici cuvintele rostite sau gesturile 
săvârşite, luate în ele însele, constituie Taina, ci ea se con- 
stituie în întâlnirea în credinţă a celor două persoane în 
ambianța Bisericii plină de Duhul Sfânt şi în atingerea tru- 
pească între cele două persoane, o dată cu mărturisirea 
prin cuvinte a acestei credinţe a lor: a uneia care săvâr- 
şeşte Taina şi a alteia care o primeşte. 

Baza generală a Tainelor Bisericii este credinţa că Dum- 
nezeu poate lucra asupra creaturii în realitatea ei vizibilă. 
În acest sens, înţelesul general al Tainei este unirea 'ui Dum- 
nezeu cu creatura. Cea mai cuprinzătoare taină în acest 

inţeles este unirea lui Dumnezeu cu întreaga creaţie. 
Aceasta e o taină care cuprinde totul. Nu e nici o parte a 
realităţii care să nu se cuprindă în această taină!. Unirea 
aceasta începe o dată cu actul creaţiei şi a fost menită să 
se desăvârşească prin mişcarea creaţiei spre starea în care 
“Dumnezeu va fi totul în toate” (1 Cor. 15, 28)2. Cine poate 
desluşi înțelesul şi adâncimea acestei uniri: a modului pre- 
zenței Cuvântului lui Dumnezeu în raţiunile celor create şi 
a lucrării Lui în susținerea şi cârmuirea spre ţinta deplinei 
lor uniri cu E1?5 

În taina aceasta atotcuprinzătoare, fiecare componentă 
are caracter de taină, căci e legată cu toate celelalte compo- 
nente şi toate împreună, cu Dumnezeu. Nici una nu e con- 
fundată cu celelalte, dar e ţinută într-o legătură cu toate, 
prin Logosul dumnezeiesc. O poziţie deosebită în această 
mare taină are omul. El e chipul şi organul principal al tai- 
nei celei mari și dinamice a unirii Logosului cu întreaga 
creaţie, întrucât pe de o parte chiar fiinţa lui e unirea 
spiritului cu materia, iar prin aceasta uneşte în sine toată 
creaţia şi pe aceasta cu Dumnezeu. Spiritul uman transfi- 
gurează materia cu care e unit de la început, organizând-o 
în trup, ca mediu de lucrare a spiritului. În taina omului 
toate părţile şi funcţiile lui sunt taine, pentru că participă la 
taina lui ca întreg. Taină e ochiul material care vede, taină 
e cuvântul rostit de om, ca îmbinare de sunet şi de sens, 


1. Sfântul Maxim Mărturisitorul, Ambiqua, P.G. 91, col.1084 D. 

2. Ibidem, 1075 C: 'Stârşitul mişcării celor ce se mișcă este Cel ce 
este veşnicul bine, precum şi originea lor este însuşi Cel ce este, care e 
Dumnezeu, care e şi Dătătorul existenţei și Mântuitorul existenţei celei 
bune, ca origine şi ţintă finală”. 

3. Ibidem, col. 1081 C: 'Raţiunile cele multe sunt una și cea una e 
multe. Prin ieşirea cea binevoitoare, făcătoare şi susținătoare a Celui 
unul la făpturi, Rațiunea cea una este multe, iar prin întoarcerea celor 
multe şi prin referirea şi pronia călăuzitoare a celor multe, ca la o ori- 
gine şi centru al lucrurilor din care și-au luat începuturile şi care le adună 
pe toate, ceie multe sunt una'. 

ca umplere a sunetului de sens. Taină e fața omului, mate- 
rie luminată de gândire şi de simţire. Omul are în sine ele- 
mentele întregii creaţii, dar şi unește în sine in mod deo- 
sebit întreaga creaţie. Căci conştiinţa lui tinde să cuprindă 
toată creaţia şi prin ochiul lui prelungit tehnic se întinde la 
noi şi noi distanţe, iar dacă raţiunea iradiază din creierul 
lui, într-un fel oarecare, oriunde se întinde ea, se întinde şi 
ceva din energia materiei creierului. Omul este inelul crea- 
ției, sau adevăratul '"macrocosm', spune Sfântul Maxim 
Mărturisitorul, fiind capul conștient al ţesăturii raţionale şi 
unitare a lumii. Dar omul are această însuşire pentru că nu 
se opreşte nici la marginile lumii create, ci le depăşeşte 
prin aspirație şi gândire, participând la Dumnezeu însuşi şi 
fiind deschis luminii Lui nesfârşite. Numai prin aceasta, 
proiectează în lume şi asupra lumii o lumină şi o putere 
mai presus de ea și mereu nouă. Numai aşa adânceşte la 
nesfârşit înţelesul lumii, sau bogăţia ei de înţelesuri. Astfel 
omul realizează mai mult decât orice unitate din lume ca- 
racterul paradoxal al tainei, unind în sine spiritul ca rațiune 
conştientă cu materia ca raționalitate plasticizată inconşti- 
entă, simplitatea cu compoziţia, subiectivitatea cu obiec- 
tivitatea, definitul cu indefinitul, ba chiar creatul cu necrea- 
tul. Prin aceasta el e creat să aducă și din partea făpturii o 
contribuţie hotărâtoare la menţinerea şi desăvârşirea tainei 
atotcuprinzătoare a unirii lui Dumnezeu cu creaţia, sau să 
fie mijlocul conştient şi voluntar prin care Dumnezeu men- 
ţine şi desăvârşeşte această unire. "De aceea omul este in- 
trodus ultimul între creaturi, ca un fel de inel (ovv5eouo) 
natural al extremităților întregului, prin părţile sale proprii, 
şi ca unul care aduce în sine la unitate cele ce sunt des- 
părţite după fire prin mari distanţe, ca, începând întâi de la 
propria dezbinare, prin unirea care le adună pe toate în 
Dumnezeu ca în cauza lor, şi înaintând pe urmă treptat în 

urcuşul lui înalt, prin toate să-şi atingă ţinta, unindu-le în 
Dumnezeu, în Care nu este dezbinare'4. 


2. Baza hristologică şi ecleziologică a Tainelor 


Chiar în baza creaţiei Dumnezeu lucrează prin cosmos 
şi omul de asemenea lucrează prin cosmos, unindu-şi lu- 
crarea sa cu Dumnezeu, uneori mai mult, alteori mai puţin. 
Prin om se accentuează în mod special lucrarea lui Dum- 
nezeu asupra creaţiei, în vederea transfigurării şi spiritua- 
lizării ei. Aceasta e baza 'naturală' a Tainelor Bisericii, baza 
faptului că prin apă, de exemplu, un om poate transmite 
altuia puterea lui Dumnezeu. Însă Omul care a devenit me- 
diul prin excelenţă al puterii lui Dumnezeu asupra materiei 
şi a celorlalţi oameni este Hristos. Din Hristos se extinde 
prin fiecare Taină puterea lui Dumnezeu asupra tuturor oa- 
menilor, prin gesturi şi materie. | 

Omul a fost capabil, prin voinţa lui şi prin legătura lui 
cu toate, să producă şi dezbinarea între toate, ca şi între 
ele şi Dumnezeu, principiul lor unificator ultim. Căci des- 
părțindu-se de un om, s-a despărţit de modul aceluia de a 
vedea întreaga realitate şi de folosirea ei frăţească şi astfel 
fiecare a ridicat împotriva celuilalt toată realitatea sau a îm- 
părţit-o între ei prin vrajbă şi prin luptă, căutând mereu să 
o menţină dezbinată prin aceleaşi mijloace. Ei înşişi s-au 
dezbinat prin aceasta şi nici unul din ei nu mai este în 
acord cu întreaga realitate aşa cum este ea. 

Făcând omul acest lucru, Logosul lui Dumnezeu, sânul 
personal unitar al tuturor raţiunilor lumii, a purces la o 
nouă, mai strânsă şi mai sigură unire a tuturor în Sine. În 


4. Idem, Mystagogia, P.G. 91, col. 664-665: 'Precum Dumnezeu, fă- 
cându-le toate şi aducându-le la existenţă cu puterea Sa infinită, le ţine, 
le adună şi ie circumscrie pe toate şi le strânge întreolaltă şi cu Sine, 
prin providenţă..., în acelaşi fel Biserica se arată făcând aceleaşi cu 
Dumnezeu, ca un chip, cu arhetipul'. 

scopul acesta S-a folosit tot de firea omenească, pentru 
capacitatea ei de a fi mijloc de unificare a tuturor făpturilor 
între ele şi între ele şi Dumnezeu. Pentru a realiza această 
unire mai strânsă S-a făcut deci EI! însuşi om, dându-le oa- 
lun centru) dintre ei, care nu se mai poate despărți 
de Dumnezeu şi nu mai tinde să se despartă de ceilalţi oa- 
meni şi să împartă creaţia. 

Se realizează astfel o nouă Taină, a unei uniri și mai 
strânse intre Creator şi creatură. E Taina lui Hristos. Para- 
doxul înfiinţat prin creaţie, al unirii necreatului cu creatul 
apare acum şi mai accentuat, sau accentuat la modul su- 
prem. Dumnezeu însuși este şi om, Creatorul este şi crea- 
tură, adâncul de necuprins şi subiectul a-toate-făcător se 
face şi rațiune omenească cu conștiința limitării ei şi trup 
sesizabil, infinitul se face şi finit, umplându-l pe cel din 
urmă de cel dintâi. Prin aceasta, orizontul infinit al cunoaş- 
terii realității supreme se face deplin străveziu pentru om. 

Dar Cuvântul lui Dumnezeu a asumat firea noastră ca 
fire umană personalizată în El, pentru ca prin ea să Se 
unească mai strâns cu toate subiectele umane purtătoare 
ale aceleiaşi firi şi cu toată creaţia cu care aceste subiecte 
sunt legate prin firea lor. 

EI a pus în actualitate, în felul acesta, toate potenţele 
omului de a fi inelul de legătură între Dumnezeu şi creaţie. 
Dar prin aceasta a făcut pe om cel mai adecvat mediu al 
exercitării puterii unificatoare a Logosului asupra creaţiei, 
al Cărui chip este omul. Însuşirile Sale divine străbătute de 
iubire îşi găsesc, în virtuțile omului şi în capacitatea de iu- 
bire a omului faţă de Dumnezeu şi de semeni, forma cea 
mai eficientă pentru unificarea oamenilor cu Dumnezeu şi 
intreolaltă. Prin spiritul omenesc, Cuvântul lui Dumnezeu 
poate exercita nu numai acţiunea Sa de spiritualizare, ci şi 
de indumnezeire a simţirilor trupului. Prin faptul că nu S-a 
unit cu un ipostas uman, ci S-a făcut EI însuși ipostasul 
naturii umane, cu deschiderea Lui dumnezeiască spre toată 

realitatea creată şi cu capacitatea Lui supremă de comu- 
niune umană, a făcut din umanitatea asumată mijlocul de 
unire și de indumnezeire a întregii umanităţi și creaţii în 
Dumnezeu. 

Actualizarea acestei unităţi într-o anumită măsură vir- 
tuală a Lui cu subiectele umane ia forma Bisericii. Biserica 
este astfel a treia Taină, în care Dumnezeu-Cuvântul resta- 
bileşte și ridică la o treaptă mai accentuată unirea Sa cu 
lumea înfiinţată prin actul creaţiei, dar slăbită prin păcatul 
omului. Se poate spune deci că însăşi creaţia este Biseri- 
ca5, iar Biserica este creaţia restabilită şi în curs de restabi- 
lire şi desăvârşire. Dacă toată taina e o unitate a contrari- 
ilor, Biserica e Taina ultimă, căci e forma unităţii supreme 
a lui Dumnezeu cu toate cele create. Ea va fi, în deplina ei 
desăvârşire din viaţa viitoare, modul de a fi al lui Dum- 
nezeu "totul în toate". Astfel, noţiunile de Biserică şi de Taină 
coincid. Universul redevenit Biserică a redevenit Taina atot- 
cuprinzătoare, dacă taina este prezenţa şi lucrarea lui Dum- 
nezeu în toată creaţia. Iar întrucât în Taina atotcuprinză- 
toare fiecare component e o taină, se poate spune că fie- 
care component al ei este o biserică?. 

Taina Bisericii în sens propriu, ca a treia Taină, presu- 
pune deci pe prima, adică taina întemeiată prin creaţie, dar 
ea nu a putut lua fiinţă decât prin Taina lui Hristos. Ea nu 
e decât extensiunea Tainei lui Hristos; toată e plină de 
Taina lui Hristos. 


5. Ibidem. 

6. Fiecare component al universului e o biserică chiar prin con- 
strucţia lui minunată. El arată că e construit de Dumnezeu, ca să-l fie 
locaş. Olivier Clement spune că, la o mânăstire din Franţa, ghidul, 
înainte de a introduce pe vizitatori în frumuseţile proprii ale bisericii, le 
arată într-o sală exterioară mari fotografii ştiinţifice, în care ritmurile 
aştrilor și structurile mineralelor se revelează ca nişte mari biserici (în 
rev. Contacts, nr. 69, 1975, p.19). Cuvântul din Proverbele lui Solomon 
9, 1: “inţelepciunea Şi-a zidit Sieşi casă' se potriveşte nu numai lumii ca 
întreg, ci şi fiecărui component al ei. 

Mai precis vorbind, Taina Bisericii nu e despărțită de 
Taina lui Hristos și nici Taina lui Hristos, de Taina Bisericii, 
o dată ce Biserica nu e decât extensiunea Tainei lui Hristos, 
şi Taina lui Hristos nu stă, de la Cincizecime, desfăcută de 
Taina Bisericii şi o dată ce Taina lui Hristos nu a luat fiinţă 
decât pentru a se extinde în Taina Bisericii. Aceste două 
Taine pot fi distinse teoretic, dar nu despărțite în realitate”. 
Hristos e Capul real, sau ipostasul fundamental al Bisericii, 
pe care o constituie şi o susține imprimând continuu viaţa 
Lui în ea, sau în mădularele ei, ţinute unite între ele şi cu EI. 

Precum în lumea creată toate părţile şi mişcările au ca- 
racter de taină, participând la Taina atotcuprinzătoare, aşa 
toate mădularele, toate actele Bisericii au caracter de taină, 
căci în toate e prezent şi lucrează Hristos prin Duhul Sfânt. 


* 


Într-un înţeles mai special, Tainele sunt lucrările invizi- 
bile ale lui Hristos săvârşite prin acte vizibile, prin care se 
constituie Biserica și care se săvârşesc în Biserică. Hristos 
şi Sfânta Treime nu se cunosc decât prin Biserică în efi- 
cienţa Lor, dar, pe de altă parte, sunt cunoscuţi ca Taine, 
pentru că sunt cunoscuţi în realitatea sensibilă a Bisericii. 

Astfel, în sensul cel mai special, caracterul şi numele 
de Taine îl au câteva lucrări vizibile ale Bisericii, instituite 
de Hristos, prin care Hristos uneşte cu Sine, şi deci cu Bise- 


7. M. J. Scheeben, Le Mystere de l'Eglise et ses sacremenis, Intro- 
duction, traduction, notes et appendices, par Dom Augustin Kerkvoork, 
O0.5.B., Paris, 1961, p. 103: 'Dumnezeu-omul este marele sacrament..., 
unirea ipostatică este aici misterul conţinut în sacramentul trupului. 
Acest trup însuşi, ridicat prin puterea Dumnezeirii la un mod de exis- 
tenţă spiritual, supranatural, devine, la rândul său, misterul conţinut în 
sacramentul Euharistiei... În conexiune cu intruparea şi cu Euharistia, 
Biserica devine şi ea un mare sacrament, un mister sacramental; exte- 
rior vizibilă, apărând sub acest aspect ca o societate de oameni, ea as- 
cunde în interior misterul unei uniuni minunate cu Hristos cel întrupat, 
Care locuieşte în sânul ei cu Duhul Sfânt, Care o hrăneşte şi o conduce". 

rica, persoanele singulare care cred în EI şi prin care dez- 
voltă unirea aceasta cu ele. Căci Fiul lui Dumnezeu luând 
firea omenească a împăcat-o şi a unit-o cu Tatăl şi a indum- 
nezeit-o prin ascultare, prin răstignire şi prin înviere, pentru 
ca, unindu-ne pe noi cu această pârgă a noastră, să deve- 
nim asemenea Lui şi să constituim Bisenica şi să ne menţi- 
nem și să sporim în unitatea cu EI, reprezentată de Biserică. 

Prin Taina Botezului fiecare devine membru al Bisericii, 
printr-o primă unire a lui cu Hristos, iar prin celelalte Taine 
se accentuează şi mai mult sau se restabileşte unirea mem- 
brilor Bisericii cu Hristos, Capul ei, întărindu-se unitatea Bi- 
sericii, sau se acordă unor persoane harul săvârşirii Taine- 
lor, a propovăduirii cuvântului şi a păstrării lui neschim- 
bate, sau harul necesar altor răspunderi, căsătoriei şi resta- 
bilirii sănătăţii. Tainele fiind deci acţiuni sensibile, instituite 
de Hristos, prin care se împărtăşeşte harul lui Hristos şi Se 
uneşte Hristos cu persoanele care cred pentru a se consti- 
tui şi menţine Biserica, trebuie privite în aceste aspecte 
diferite ale lor. 

a. Lucrări văzute şi lucrări nevăzute, sau trupul, sufletul 
şi harul lui Hristos. Din cele arătate rezultă că baza Tainelor 
în sensul lor restrâns este întruparea Cuvântului şi faptele 
Lui mântuitoare, adică faptul că El a asumat şi menţine 
pentru totdeauna în Ipostasul Său nu numai sufletul, ci şi 
trupul omenesc, şi le-a ridicat pe acestea prin actele Sale 
mântuitoare la starea de îndumnezeire. Dar posibilitatea 
concretă a unirii Lui cu noi prin Taine, pentru ridicarea 
noastră la starea umanităţii Lui, a fost pusă de învierea şi 
de înălţarea sau pnevmatizarea trupului Său, stare la care 
s-a ridicat trupul Său în urma jertfei Lui de pe cruce7â. Abia 


7a. O. Casel, Das christliche Kultmysterium, Regensburg, Pustel 
Verlag, 1935, p. 29-30: 'Domnul a devenit, prin patima Sa, şi după ome- 
nitate Duh, adică Domnul transfigurat, Arhiereul şi distribuitorul harului, 
deci Capul Bisericii'. Sf. Grigorie de Nazianz, In Sanctum Baptismum, P.G. 
36, 424, zice: "Hristos va veni să judece viii şi morţii, nu cu trup, dar nici 
necorporal, însă cu un trup dumnezeiesc (6sogr5eoT£pov oouaToq) ca să fie 
văzut de cei ce-şi deschid ochii şi să fie Dumnezeu fără grosime". 

de atunci trupul Lui pnevmatizat, în care raționalitatea plas- 
ticizată a materiei lui s-a făcut deplin transparentă şi spiri- 
tualizată, se poate sălăşlui prin Duhul ce iradiază din EI în 
trupurile noastre, cu stările prin care a trecut EI şi cu 
înălţimea la care a ajuns El pentru a ne duce şi pe noi prin 
„aceste stări la aceeaşi înălţime. 

Faptul acesta nu se săvârşeşte insă într-un mod pur ne- 
văzut, sau spiritual. Aceasta pe de o parie, pentru că trupul 
Său, deși pnevmatizat, a rămas trup real, pe de alta, pen- 
tru că trupul nostru trebuie să pornească de la chipul văzut 
pământesc, pe care la avut trupul lui Hristos, pentru a 
inainta prin câte a trecut el, până la învierea şi pnevmatiza- 
rea lui în viaţa lui eternă. 

Tainele pun în relief, ca şi întruparea Domnului, marea 
însemnătate a trupului omenesc şi valoarea lui eternă ca 
mediu transparent al bogățiilor şi adâncimilor dumneze- 
iești. În trup e sufletul întreg şi sufletul poate deveni în el 
tot mai copleşitor, pe măsură ce se umple de dumnezeire, 
şi aceasta însăşi îşi descoperă prin el tot mai mult dimen- 
siunile şi bogăţiile infinite. Iar în Hristos “locuieşte trupeşte 
toată plinătatea dumnezeirii' (Col. 2, 9). A sfinţi trupul în- 
seamnă a sfinţi și sufletul, sau a-l face mediu tot mai stră- 
veziu şi organ tot mai adecvat al prezenţei dumnezeirii. 
Orice gest al trupului are repercusiuni asupra vieţii sufle- 
teşti şi orice gând sau simţire din suflet se repercutează în 
trup. Simţirile mai subţiate, mai curate şi mai nuanţate ale 
sufletului se manifestă în trup. Simţirile curate ale trupului 
se imprimă în suflet. Dar simţirile trupului au devenit curate 
prin voinţa sufletului. lar simţirile acestea imprimându-se 
pentru veci în suflet, când sufletul işi va învia trupul, va pre- 
lungi in acesta curăţia simţirilor lui. Este cu neputinţă de a 
desprinde total din suflet rădăcinile trupului, precum este 
cu neputinţă de a vedea în trup numai materie, odată ce 
trupul este raționalitate plasticizată care se luminează de- 
plin prin raţiunea conştientă şi deschisă raţiunii infinite a 
lui Dumnezeu, sau se întunecă, în absenţa lucrării Aceluia 

in ea. Raţionalitatea plasticizată în trup e infiuemată de ra- 
iunea subiectivă a fiecăruia, sau de conştiinţa şi voința su- 
fletului. Aceasta explică putinţa ca trupul să-și aibă rădăci- 
nile în suflet şi să-şi imprime simţirile în suflet şi viceversa. 
Sufietul poate conduce astfel trupul spre starea unui organ 
de împlinire a celor mai curate şi mai nobile năzuinţe ale 
sufletului. Prin trup se fac străvezii caracterele personaie 
ale omului sau trăsăturile lui personale deosebitoare și tot 
parcursul străbătut de el în viața pământească. Astfei,raţio- 
nalitatea plasticizată obiectivă în trup poartă în ea marcă 
raţionalităţii subiective a persoanei umane, sau își imprimă 
pe a ei în subiectul spiritual uman. De aceea, chiar după 
desfacerea trupului, marca lui rămâne imprimată în subiec- 
tivitatea sufietului. 

Tot aşa se intâmpiă cu sensibilitatea trupului. Ea de- 
vine o sensibilitate specifică a unei persoane și ca atare se 
arată nu numai în trup, ci şi în suflei. Dar se întâmplă şi 
invers: în raţiunea subiectivă a sufletului şi în sensibilitatea 
lui conștientă se imprimă puritatea sau întinarea, în care 
s-a desfășurat viaţa trupului şi sensibilitatea lui, şi ea va 
rămâne în suflet până când la înviere acesta o va imprima 
trupului înviat. 

În general nu se poate duce o viaţă curată cu sufletul 
într-un trup întinat. De aceea o “'spiriiualitate' care se rezu- 
mă numai la idei, oricât ar fi ea de rafinată, nu este spiri- 
tualitatea sau starea duhovnicească totală a omului în în- 
ţelesul ei creştin. 

in raționalitatea obiectivă şi în sensibilitatea trupului lui 
Hristos s-a imprimat nu numai marca raţiunii şi sensibilităţii 
subiective a sufletului omenesc curat al lui Hristos, ci, prin 
acestea, şi marca spirituaiă de supremă lumină, curăţie şi 
putere a dumnezeirii. lar aceasta se comunică, prin lucrări 
văzute ce ating trupul nostru, şi trupului şi sufietului nostru. 

Astfel se produce o reciprocitate între suflet şi trup. Tot 
ce atinge simţurile trupului se imprimă în suflet şi toate 


2 - Dogmatica - vol. [il 

senzațiile trupului poartă în ele marca simțţirii specifice a 
sufletului şi sunt încadrate în lumina înţelegerii lui mai 
superficiale sau mai adânci. Nu se poate influența asupra 
sufletului fără a se lucra asupra trupului şi orice influenţă 
primită de trup poartă marca sufletului. În acelaşi timp, 
sufletul îşi realizeză prin trup tot modul lui specific de a fi 
şi toată calitatea iui dobândită de curăţie sau de intinare, 
deci şi stările de curăţie primite de la Hristos prin Tainele 
ce ating trupul nostru. 

b. Hristos, săvârşitorul nevăzut al Tainelor. Harul nefi- 
ind decât lucrarea lui Hristos, săvârşitorul lor nevăzut este 
Hristos. Tainele ţin seama de legătura între suflet şi trup şi 
de faptul că sufietul e deschis lui Dumnezeu, iar în Hristos 
această deschidere a umanităţii spre Dumnezeu şi-a atins 
nivelul maxim. Hristos atinge prin lucrarea Lui trupul nos- 
tru, dar aceste atingeri se adâncesc în sufletul nostru. 
Hristos însuși lucrează prin trupul Său plin de putere asu- 
pra trupului nostru. Dar prin trupul Său ne comunică nu nu- 
mai sensibilitatea Lui curată omenească, ci şi sensibilitatea 
curată a sufletului Lui şi puterea dumnezeirii aflată în El. 

Cuvântul lui Dumnezeu a luat trup ca să adune în Sine, 
în taina unităţii lui Dumnezeu cu creaţia, nu numai sufle- 
tele, ci şi trupurile. Aşa cum trupul lui Hristos nu e numai 
un simbol intuitiv al dumnezeirii despărțite de EI, ci trupul 
Lui e încadrat în sufletul şi în dumnezeirea Lui, tot astfel şi 
trupul nostru poate fi unit in mod real cu dumnezeirea lui 
Hristos prin atingerea trupului lui Hristos de el. Se întâmplă 
ceva analog cu scurgerea puterii ce se producea din trupul 
lui Hristos prin veşmintele Lui de care se atingeau bolnavii. 
Dar întrucât trupul lui Hristos a devenit prin înălţare pnev- 
matizat şi invizibil, rămânând totuşi un trup închegat, atin- 
gerea trupului nostru de către trupul Lui nu mai e vizibilă, 
ci se foloseşte pentru aceasta de materia cu care stă în 
legătură trupul nostru5. Hristos vrea să sfinţească trupul 


8. Odo Casel, 'Mysteriengegenwart”, în Jahrbuch făr Liturgiewissen- 
schaft, VIU, p. 154-155: “in locul prezenţei corporale, văzute, a păşit 

nostru folosindu-Se de ea, nu într-un mod detaşat de lumea 
materială cu care stă în atingere sau din care se hrănește, 
se adapă şi de care e pătruns şi care se imprimă prin sen- 
zaţiile ei în suflet, ci umplând-o şi pe aceasta de puterea 
Lui. De aceea şi alege El pentru Taine din toate formele ma- 
teriei pe cele fundamentale pentru necesităţile de susţi- 
nere a trupului omenesc: pâinea, apa, vinul, untdelemnul. 

Unii reprezentanţi ai creştinismului occidental simt şi ei 
trebuinţa să se întoarcă la înțelegerea creştinismului primar 
pentru natură ca mijloc prin care lucrează Hristos asupra 
omului”. Dar pentru aceasta le trebuie o întoarcere la înţe- 


aşadar prezenţa spirituală in credinţă şi Taine, care însă nu e mai slabă 
ca aceea, ci mai intensă, pentru că se întemeiază toată pe Duhul. Şi 
trupul Domnului a devenit acum pnevmatic'. Şi citează din Leon cel 
Mare: "Învierea nu e sfârşitul trupului, ci prefacerea lui. Prin înălţarea 
trupului, substanţa trupului n-a fost desfiinţată". Şi Casel continuă: “În 
Taine se arată nu chenoza, ci puterea dumnezeiască a trupului transfi- 
gurat..., ele mijlocesc puterea dumnezeiască". 

9. Chiar un protestant, Joseph Sittler, a declarat, într-un referat, la 
Adunarea Generală a Consiliului Ecumetic, la New Delhi (1961), că 
mântuirea trebuie văzută în orizontul întregii creaţii, părăsindu-se dua- 
lismul creştinismului occidentali care condamna natura și cerea elibe- 
rarea de lumea fizică (aceasta o face mai nou şi Bultmann). Trebuie afir- 
mată mântuirea cosmică, nu ca opusă mântuirii personale, ci ca impli- 
cată în aceasta. "Atâta vreme cât efectul şi puterea actului mântuitor nu 
ating totalitatea experienţei umane şi a mediului său, până la limitele lui 
cele mai depărtate, mântuirea rămâne incompletă, căci va rămâne tot- 
deauna un rest supus răului, Călăuza noastră de azi trebuie să fie lrineu, 
nu Augustin, care a avut o influenţă mult mai mare în Occident. În cursul 
unor anumite epoci domina dualismul natură-graţie, spiritual şi tempo- 
ral. Dar a trecut acest timp, când teologia şi viaţa creştină puteau lucra 
cu o astfel de perspectivâ...'. "Această atitudine se recunoaşte la lrineu 
în privinţa Tainelor, în comparaţie cu doctrina Bisericii din Evul Mediu. 
Pentru Irineu, unitatea binelui spiritual şi binelui material în Euharistie 
simbolizează unitatea ultimă a naturii şi a graţiei în mântuirea creştină. 
Pentru Toma d'Aquino faptul că Tainele sunt administrate sub formă 
materială e numai o concesie a lui Dumnezeu făcută naturii umane, în 
mod deplorabi! senzuală' (P. Il, Qu. |, A 8). Pentru Sf. Irineu, întruparea 
şi opera mântuitoare ale lui lisus firistos înseamnă că făgăduinţa harului 
este oferită naturii întregi şi că, din această cauză, "nimic nu poate fi nu- 
mit impur. Pentru Biserica Evului Mediu, dimpotrivă, natura este esenţial! 

legerea lui Hristos ca Logos al lucrurilor şi ca subiect al ac- 
țiunii de sfințire a lor prin Duhul Sfânt. Nu natura aşa cum 
e după păcat poate fi mediu de lucrare a lui Hristos asupra 
omului, ci o natură sfinţită prin Duhul Sfânt, transfigurată, 
care în esenţa ei energetică, aşa cum a descoperit-o fizica 
modernă, să se umple de energia Duhului Sfânt, eliberată 
de cea a duhurilor rele10. 

Dar sfinţirea naturii Duhul Sfânt o lucrează in mod prin- 
cipal în favoarea omului, transmiţându-i acestuia puritatea 
trupului înduhovnicit al lui Hristos, care se cere însuşită de 
om. Mai poate omul occidental reveni la această viaţă de 
sfinţenie care implică o asceză? Puterea lui Hristos iradiază 
din trupul Său sfinţit asupra trupului nostru şi deci şi asu- 
pra sufletului lui, printr-o natură pe care o sfințește prin tru- 
pul Său însuşi, fie în momentul săvârşirii Tainei, fie şi îna- 
inte, ca la Botez sau Mirungere de exemplu, când apa sau 
Sfântul Mir sunt sfinţite prin rugăciuni anterioare. 

Hristos pătrunde astfe! cu trupul Său, sau cu energia 
trupului Său curat, în trupul nostru, prin materiile folosite 


impură... şi incapabilă să se împărtăşească de slava sfinţilor”. E necesară 
revenirea la gândirea creştină primară, a unei materii prin care poate 
lucra harul. 

10. J. Sittier îşi dă seania că pentru aceasta e necesară o 'hristolo- 
gie ontologică", un Hristos înţeles ca factor transformator al trupului, al 
cosmosului. Dar ni se pare că din necesitatea afirmată teoretic a unei 
astfel de hristologii ar trebui să se tragă concluzia necesităţii unei pnev- 
matizări a naturii şi a trupului omenesc prin Duhul Sfânt, pentru a le 
adapta pe acestea la trupul sfinţit al Domnului, ceea ce ar cere renun- 
ţarea Occidentului la idealul societăţii de consum şi adoptarea unui 
idea! al unei societăţi cu pasiuni înfrânate şi purificate. El zice: "Dar noi 
n-avem, în tot cazul, o hristologie ontologică de aşa fel, ca să exercite o 
forţă suficient de eficace asupra gândirii curente, o hristologie cura- 
joasă, penetrantă, care să proclame puternic valoarea vieţii. (A cărei 
vieţi? întrebăm noi). Exaltarea teologică a hristologiei universale este 
încă, în cea mai mare parte a timpului, zăvorâtă în memoria cea mai se- 
cretă a Bisericii... Puterea ei virtuală aşteaptă să fie eliberată în teologia 
kerygmatică, morală, liturgică şi sacramentală. Numai așa doxologia pe 
care o aducem lui Hristos va înceta să fie statică, fără eficienţă asupra 
vieţii”. 

în Taine, sau prin gesturile preotului, ca să pună şi în trupul 
nostru începutul sfințirii, care nu se produce însă dacă nu 
are loc şi un eiort din partea primitorului Tainei. Trebuie 
accentuat cu toată seriozitatea realismul hristologic al Tai- 
nelor, lucrarea lui Hristos prin trupul Său, săvârşită asupra 
persoanei umane, prin materiile transfigurate ale Tainelor 
şi prin gesturile preotului. Dacă Persoana Logosului e în 
toate făpturile, care sunt chipuri plasticizate ale raţiunilor 
Lui, cu atât mai mult poate fi în materiile Tainelor sfinţite 
prin rugăciuni speciale ale Bisericii, cu trupul Său prezent 
în ambianța Bisericii, trup pnevmatizat, şi deci prezent în 
mod invizibil, dar totuşi real şi eficient. 

Dar dacă materia prin care lucrează Duhul lui Hristos în 
Taine e sfinţită de EI, nu trebuie văzută nici o separație 
intre materia Tainei şi harul sau puterea lui Hristos care se 
împărtășește prin ea. Concepţia aceasta dualistă s-a intro- 
dus în teologia occidentală, după ce ea s-a despărţit prin 
scolastică de gândirea Părinților bisericeşti și a Noului Tes- 
tament, nemaivăzând legătura intimă a Logosului sau a Cu- 
vântului întrupat şi a lucrării Lui cu natura!Î. Materia nu e 
numai un simbol separat de har, care ocazionează şi tălmă.- 
ceşte în mod intuitiv lucrarea nevăzută a harului, ci ea 
însăşi e plină de puterea dumnezeiască. Numai din această 
neînțelegere a legăturii ontoiogice a materiei cu Logosul di- 
vin şi cu trupul omenesc al lui Hristos şi al nostru, s-a ajuns 
în protestantism la despărţirea totală a lucrării lui Dum- 
nezeu în suflet de mijloacele materiale, deci ia înlăturarea 
Tainelor. 

De aceea nici împărţirea scolaștică a Tainelor în partea 
externă şi partea internă nu e decât produsul unei ab- 
stracţii şi nu trebuie înţeleasă în sensul că partea externă 
poate fi gândită separat de harul sau de lucrarea lui Hristos. 


] 1. J. Sittler, citatele anterioare. 

Ceea ce se vede nu e numai căt se vede, şi harul nevăzut 
lucrează prin materia şi gestul văzut. 

c. Caracterul hristologic şi bisericesc al Tainelor. Tai- 
nele sunt săvârşite de către Biserică sau de către Hristos 
prin Biserică pe seama unor persoane care vor să intre în 
ea şi să rămână în ea, unindu-se prin aceasta cu Hristos 
însuşi, Care le-a şi instituit. Desigur, Tainele se acordă unor 
persoane, şi nu comunităţii întregi a Bisericii sau unor gru- 
puri de persoane. Aceasta nu înseamnă că Tainele se dau 
acelor persoane luate izolat de Biserică. Prin Taine Bise- 
rica, sau mai precis iristos lucrător în Biserică, efectuează 
acţiunea Lui de unire a acelor persoane cu Sine şi cu cei- 
lalţi membri ai Bisericii uniţi cu Sine. Tainele sunt actele 
prin care Hristos recapitulează în Sine ca Biserică pe oa- 
menii despărțiți de Dumnezeu şi întreolaltă, dacă ei cred în 
EI. Tainele au astfel o funcţie unificatoare. De aceea ele 
sunt ale Bisericii, ca unitate realizată în Hristos a celor ce 
cred în EI, pentru extinderea acestei unităţi, sau pentru 
atragerea altora în ea şi pentru a întări unitatea lor în 
Hristos, sau unitatea Bisericii ca trup tainic al lui Hristos. Nu 
se săvârşeşte o Taină pe seama unei persoane din afară de 
Biserică pentru a o lăsa în afara Bisericii. Nu i se recunoaş- 
te cuiva o Taină primită în afara Bisericii, atita timp cât ră- 
mâre în afara ei. Botezul se săvârşeşte în tinda Bisericii, cu 
faţa spre interiorul ei, după ce primitorul întors cu faţa spre 
exterior s-a lepădat de cel ce domneşte în afara Bisericii. 

Deşi Tainele se săvârşesc persoanelor luate în mod de- 
osebit, ele se administrează persoanelor ce intră în Bise- 
rică şi după ce au intrat se acordă persoanelor compo- 
nente ale Bisericii. Prin ele Hristos lucrează asupra persoa- 
nelor în momentul intrării în Biserică sau asupra celor afia- 
te în ea pentru întărirea unităţii lor în EI, pentru întărirea 
unităţii Bisericii. Astfel,prin Taine sporește în unitatea cu 
Hristos şi în ea însăşi atât Biserica în întregimea ei, cât şi fie- 
care mădular în parte. 'intru El toată clădirea bine alcătuită 

creşte, ca să ajungă un locaş sfânt desăvârşit în Domnul" 
(Ef. 2, 21). 'lar în Biserică Domnul a dat pe unii... bineves- 
titori, pe alţii păstori, pe alţii învăţători spre desâvârşirea 
sfinţilor, la lucrul slujbei spre zidirea trupului lui Hristos, 
până ce toţi vom fi ajuns la unitatea credinţei și a cunoș- 
tinţei Fiului lui Dumnezeu, la statura bărbatului desăvârșit, 
la măsura vârstei deplinătăţii lui Hristos" (Ef. 4, 11-13). 

Pe baza faptului că prin Taine se extinde, se menţine şi 
creşte duhovniceşte Biserica, în teologia catolică se scoate 
în timpul din urmă în relief, ca rol principal al Tainelor, 
funcţia lor de unificare a credincioşilor în Biserică. Ba une- 
ori se accentuează aşa de mult acest rol, că se lasă pe pla- 
nul al doilea unirea cu Hristos, care, după Părinţii biseri- 
ceşti, fiind unire a subiectului uman cu trupul lui Hristos, 
produce în el o simţire comună cu a lui Hristos, Hristos 
devenind conţinutul simţirii lui. 

Teologul Karl Rahner merge până acolo că socotește că 
nu Hristos a instituit Tainele, ci Biserica. Hristos a întemeiat 
un singur sacrament: Biserica, cu puterea de a activa natu- 
ra ei sacramentală în diferite sacramente. "Biserica este 
continuarea, persistenţa prezenţei reale eshatologice a vo- 
inţei graţiale biruitoare şi definitiv introdusă în iume prin 
Hristos... Ca o astfel de persistenţă a lui Hristos în lume, 
Biserica este de fapt sacramentul originar (Das Ursakra- 
ment), punctul de origine al sacramentelor în sensul pro- 
priu al cuvântului'!2. "Actualizarea mântuirii eshatologic bi- 
ruitoare dată lumii în Biserică şi oferită tuturor oamenilor 
se efectuează deci pentru om în parte într-un act al Bisericii 
pe seama omului însuși, prin care ea vestește caracterul 
graţial al acestei mântuiri. Şi acest act al Bisericii poartă în 
mod necesar în sine structura esenței Bisericii. Acest act 
este sacramental pentru că el corespunde Bisericii ca sa- 


12. Karl Rahner, Kirche und Sakramente, Herder, 1960; p.17 şi H. 
de Lubac, Glauben aus der Liebe, trad. germ. a operei Le Catholicisme, 
Johannes Verlag, Einsiedeln, p.74 urm. 

crament originar al graţiei' 15, “Pornind de la Biserica - sacra- 
ment originar - s-ar putea vedea că existenţa sacramentelor 
reale în sensul cel mai strict şi mai tradiţional nu e necesar 
să se întemeieze în fiecare caz pe un cuvânt determinat, 
prin care lisus cel istoric ar fi vorbit explicit de un sacra- 
ment determinat... Instituirea unui sacrament rezultă şi din 
faptui că Hristos a întemeiat Biserica cu caracterul ei de 
sacrament originar'!%. Rahner nu face decât să tragă con- 
cluzia logică din învăţătura catolică despre graţie ca "efect 
graţial' creat al morţii lui Hristos, pus la dispoziţia Bise- 
riciil5, deci detaşabil de Hristos. 

În gândirea biblic-patrisiică, harul fiind lucrarea actuală 
a lui Hristos, în orice Taină lucrează Hristos însuşi aflător în 
Biserică. Hristos însuşi extinde şi dezvoltă viaţa Bisericii, 
prin toate Tainele, care sunt numai vizibii săvârşite de 
preotul ca reprezentant al Bisericii, invizibil fiind săvârşite 
de Hristos însuși. În timp ce Rahner socotește că Botezul, 
de exemplu, este Taina intrării în Biserică şi în aceasta sunt 
implicate toate celelalte efecte ale ei, sau în Taina Pocăin- 
ţei Biserica iartă pe penitent, în gândirea biblic-patristică 
cel ce se botează se uneşte în mod direct cu Hristos ('Te 
uneşti cu Hristos?" 'Mă unesc cu Hristos”) şi prin aceasta 
devine membru al Bisericii; iar penitentul este iertat de 
"Domnul şi Dumnezeul nostru lisus Hristos, cu darul şi cu 
iubirea Sa de oameni" şi săvârşitorul văzut e numai cel ce 
secundează în această iertare pe firistos, în calitatea lui de 
“nevrednic preot şi duhovnic'. 


i3. K. Rahner, op.cit, p.21. 

14. Ibidem, p.37-38. 

15. Odo Casel, combătând pe teologul catolic P. Pochmann, care nu 
vrea să admită în Taine mai mult decât “efectul graţial' al morţii lui 
Hristos, spune că această teorie stăpânește "teologia mai nouă aproape 
exclusiv şi: unilaitera!' (“Glaube, Gnosis, Mysterium', în Jahrbuch făr 
Liturgiewissenschaft, 15 Band, Munster und Westfalen, 1941, p.22). A 
se vedea mai pe larg despre această chestiune în studiul nostru: "Fiinţa 
Tainelor în cele trei confesiuni", Ortodoxia, 1956, nr.1, p.13-14. 

Lucrarea lui Hristos insuși în Taine trebuie socotită 
strâns legată de iaptul că E! însuşi le-a și instituit. Dar le-a 
instituit întrucât le-a şi practicat cel dintâi, rămânând în con- 
tinuare săvârşitorul lor invizibil şi, prin aceasta, susţinâto- 
rul Bisericii. Ei însuşi S-a botezat şi de aceea a poruncit ca 
toți să se boteze, declarând totodată că EI! insuși va fi pre- 
zent în practicarea acestei Taine: 'lată Eu cu voi sunt până 
la sfârşitul veacului” (Mt. 28, 20). EI însuşi a primit pe Du- 
hul Sfânt, ca om, după Botez, urmând ca toţi să-i. primeas- 
că de la EI, în Taina Mirungerii. EI a iertat păcatele şi a rămas 
să le ierte mai departe prin preoţi, îimputernicind pe Apos- 
toli prin suflarea Duhului Sfânt, ca mod al lucrării Sale per- 
manente în săvârşirea acestei Taine: 'Cărora veţi ierta pă- 
catele, iertate vor fi (în aceeaşi clipă, n.n.) şi cărora le veți 
ține, ținute vor fi' (In 20, 22-23). El pune baza Euharistiei 
prin moartea pe cruce şi prin inviere şi săvârşeşte prima 
Euharistie, poruncind Apostolilor și urmaşilor lor să o să- 
vârşească, EI însuşi fiind permanent în ea ca jertfă şi jertfi- 
tor. EI a fost Arhiereul prin excelenţă şi rămâne în chip ne- 
văzut in această lucrare şi calitate prin arhiereii şi preoții 
văzuți cărora le comunică această calitate de organe văzu- 
te ale Tainelor săvârşite de El în chip nevăzut. El a binecu- 
vântat Nunta şi a vindecat pe bolnavi. Biserica săvârşeşte 
toate cele şapte Taine, pentru că Hristos le-a săvârşit vizibil 
cât a fost pe pământ şi le săvârşeşte după înălţarea Sa la 
ceruri, sau după intrarea cu trupul în planul deplin pnevma- 
tizat, în mod invizibil în Biserica Sa. 

Raportul între Biserică şi Hristos nu poate fi exprimat în 
mod simplu prin ideea că Biserica reprezintă în Taine pe un 
Hristos absent, ca o locţiitoare juridică a unui Hristos ab- 
sent, ci într-un mod dialectic: ea e plină pe de o parte de 
Hristos, întrucât Hristos lucrează prin ea, dar pe de altă par- 
te e mereu în poziţia de rugătoare şi de slujitoare a lui 
Hristos, deci nu e identică cu EI. Ea e trupul, nu Capul, deşi 
nu te poţi uni cu Capul fără să te uneşti şi cu trupul, dar 

conştiinţa credinciosului nu pune accentul principal pe uni- 
rea cu trupul, ci cu Capul. Între cătolicism şi protestantism, 
Ortodoxia deţine iarăși o poziţie mai complexă, mai echili- 
brată, mai conformă cu realitatea nuanţată. 

Lumina aceluiaşi ocean al harului, de lumină şi de pu- 
tere, care iradiază din Hristos pătrunde în toţi cei ce pri- 
mesc Tainele şi acelaşi Soare al Dreptăţii e prezent și activ 
in această lumină şi energie ce-i pătrunde. Așa cum un tată 
priveşte deodată la copiii lui cu aceeași afecţiune și-i pă- 
trunde cu aceeaşi dragoste, tot astfel Hristos pătrunde cu 
energia iubirii Lui în toţi cei ce primesc Tainele, unindu-i cu 
Sine şi îintreolaltă şi prin aceasta extinzând Biserica şi întă- 
rind unitatea ei. 

Dar pentru ca Hristos să-Şi îndrepte prin Taine lucrarea 
Sa spre fiecare persoană e necesar ca acestea să creadă 
persona! în E! şi în importanţa decisivă a actelor alese de 
Hristos ca mijloace ale harului Său mântuitor, pentru ca 
oamenii să ştie în ce momente anume lucrează El asupra 
lor în mod principal. Prin această credinţă persoana respec- 
tivă acoperă cu credinţa sa dimensiunea decisivă a actului 
Tainei săvârşite în mod nevăzut de Hristos însuşi, sau se 
deschide lucrării Lui. De aceea în,fiecare Taină primitorul e 
numit pe nume şi face o mărturisire de credinţă (la Botez, 
Euharistie, Pocăinţă, Hirotonie), sau de angajare (Nuntă, 
Pocăinţă, Hirotonie). Pentru ca Hristos să-Şi îndrepte prin 
Taine acţiunea Sa către fiecare persoană e necesar ca aceas- 
ta să manifeste printr-un act propriu voinţa de a accepta o 
relaţie personală decisivă cu Hristos, Care e disponibil cu 
iubirea sau cu harul Său mântuitor pentru toţi; e necesar să 
se deschidă personal în mod total lui Hristos, să-şi predea 
soarta sa deplin lui Hristos, pentru ca unda mântuitoare din 
oceanul de har sau de iubire personală a lui Hristos să intre 
printr-o atenţie specială şi mântuitoare în el. Toţi cei ce 
cred intră prin Botez şi sporesc prin celelalte Taine în re- 
laţia personală totală cu Hristos, dar cu același Hristos care 

e în relaţie cu ceilalţi credincioși şi, prin aceasta, intră şi 
sporesc în relaţie şi cu aceia, adăugându-se Bisericii ca trup 
tainic al lui Hristos. Acesta e unul din sensurile Botezului ca 
moarte cu Hristos pentru viaţa veche şi naştere cu EI la o 
viaţă nouă, exclusiv din El. Aceeaşi hotărâre se cere cre- 
dinciosului şi în celelalte Taine. 

Formele şi gradele de relaţie a lui iiistoa cu credin- 
cioşii prin diferitele Taine nu le-a putut stabili decât Hristos, 
nu Biserica. E adevărat că Hristos a poruncit să se acorde 
Botezul "în numele Tatălui, al Fiului şi al Sfântului Duh', dar 
aici expresia 'în numele! nu înseamnă o lucrare a Bisericii 
în numele Treimii distante, ci 'în puterea Ei'; Hristos dă asi- 
qurarea că în actul văzut al Bisericii este prezentă şi desi- 
qur lucrătoare fiecare Persoană a Sfintei Treimi potrivit cu 
locul Ei!6. Căci Domnul continuă să spună: 'lată Eu cu voi 
voi fi până la sfârşitul veacului” (Mt. 28, 19-20), iar de lucra- 
rea Duhului vorbeşte în diferite rânduri (In 20, 22 etc.). 

Prezenţa şi lucrarea lui Hristos însuşi în Taine e impli- 
cată în faptul că harul Tainelor e energia necreată a lui 
Hristos, sau lucrarea Lui. Prin fiecare Taină El Îşi retrăieşte 
şi iradiază în credincios trăirea şi puterea unei alte stări 
prin care a ridicat El umanitatea Sa până la înălţimea şi în- 
dumnezeirea ei deplină. Numai aşa se explică și gradaţia 
Tainelor. Căci altfel s-ar naşte întrebarea: De ce nu ni se dă 
tot harul printr-o singură Taină? Nicolae Cabasila spune: 
'Să vorbim despre chipul în care fiecare Taină lucrează uni- 
rea credincioşilor cu Hristos. Întâi de toate, pentru a ne uni 
cu Hristos va trebui să trecem prin toate cele prin care a 
trecut şi El, să răbdăm, să suferim şi noi câte a răbdat și a 
suferit El'17. Aşa cum Mântuitorul a primit întâi Botezul, aşa 


16. Nicolae Cabasila, Despre viața în Hristos, trad. T. Bodogae, p. 36: 
“În vreme ce Tatăl primeşte împăcarea, Fiul este Cel ce face împăcarea, 
iar Duhul Sfânt este mulţimea binefacerilor dăruite de Dumnezeu sufle- 
telor care s-au împăcat cu EI. 

17. Ibidem, p.26. 

primim şi noi întâi această Taină!8. Noi creştem în natura 
noastră omenească din punct de vedere duhovnicesc, cum 
a binevoit să crească şi El cu natura Sa omenească. Nu pu- 
tem sări peste etapele creşterii ei. | 

d. Preotul, săvârşitorul văzut al Tainelor. După lămuri- 
rile date despre aspectul extern şi harul nevăzut al Tainelor 
şi despre rostul lor de a uni persoanele primitoare cu 
Hristos şi, prin aceasta, cu Biserica, prin lucrarea lui Hristos 
însuşi, rămâne să dăm unele lămuriri şi despre preot şi ar- 
hiereu, ca săvârşitori ai Tainei. 

Preotul este organul văzut prin care Hristos cel din Bi- 
serică lucrează in chip nevăzut în Taine, sau acordă harul 
celor cărora li se administrează acestea. 

Hristos, devenind nevăzut prin înălţare, Se foloseşte 
pentru lucrarea Sa asupra celor ce vor să se unească cu El 
şi să crească în EI, intrând şi dezvoltându-se spiritual în Bi- 
serică, şi de un organ personal văzut. Nevoia unor mijloace 
materiale sau a unor gesturi văzute implică și nevoia unei 
persoane văzute prin care Hristos să lucreze în mod nevă- 
zut asupra celor ce doresc să se unească cu El şi să crească 
în EI. Lucrarea cea mai eficientă este de la persoană la per- 
soană. Hristos ca persoană lucrează în modul cel mai efi- 
cient asupra persoanelor umane tot prin persoane umane. 
Numai o persoană umană poate săvârşi acte expresive, 
adică intenţionate, deosebite de mișcările neintenţionate 
ale naturii şi poate rosti cuvinte care lămuresc înţelesul celor 
ce se săvârşesc și intenţia urmărită de Hristos prin Taine. 
Gesturile preotului care ating pe cel ce primește Taina, sau 
cărora le răspunde acesta prin gesturile lui primitoare, fac 
ca Taina să aibă o eficacitate mai adâncă în fiinţa primito- 
rului Tainei. Eficacitatea aceasta e proprie și cuvintelor ros- 
tite de săvârşitorul Tainelor și auzite de primitor sau ros- 
tite ca răspuns şi ca angajare de către acesta. 


18. Ibidem, p.28. 

Dar gesturile ating toată fiinţa primitorului, nu pătrund 
numai prin auzul iui. În afară de aceasta cuvintele sunt multe 
şi se pot repeta de multe ori fără să poată crea o situație 
specială de deosebită solemnitate şi prin aceasta e greu ca 
unul din ele să câştige pentru primitor însemnătatea deci- 
sivă şi unică pe care o are un gest, sau un complex de ges- 
turi care nu se repetă şi care ating mai direct însuși trupul 
primitorului. Pe urmă gesturile acestea nu sunt gesturi ale 
omului, alese momentan de el, ci sunt gesturile comune 
ale Bisericii în care lucrează Hristos însuşi. Taina nu numai 
îndeamnă un om prin cuvinte la însuşirea morții şi învierii 
cu Hristos, ci il face să le imite într-un anumit fel, iar, în 
parte, să realizeze prin anumite gesturi moartea cu Hristos 
faţă de viaţa veche şi învierea cu EI la o altă viaţă, datorită 
faptului că ea nu e numai cuvânt, ci şi complex de acte sta- 
bilite şi unice în toată Biserica, pe baza poruncii lui Hristos. 
Prin rugăciuni, gesturi, declaraţii, Taina nu numai exprimă, 
ci şi realizează într-un anumit fel ceea ce se exprimă prin 
cuvinte. 

Ca atare, Taina e un eveniment decisiv și unic în viaţa 
omului care vine la credinţă și care continuă să creadă, 
cum nu sunt cuvintele simple. Gesturile sacramentale aie 
preotului şi episcopului, săvârşite în numele Bisericii şi cu 
autoritatea ei, deci cu autoritatea lui Hristos lucrător în ea, 
împlinesc în mod real lucrarea intenţionată, pentru că Hristos 
însuşi o împlineşte nevăzut şi Biserica însăşi o împlineşte 
văzut prin aceste gesturi. 

Preotul înfăţişează în faţa credinciosului împuternicirea 
lui Hristos şi a Bisericii, în calitatea lui de reprezentant al 
lor, într-un mod corespunzător raportului între Hristos şi Bi- 
serică: al lui Hristos, Care l-a desemnat ca organ văzut prin 
ale cărui gesturi şi declaraţii El însuşi săvârşeşte Taina în 
chip nevăzut; al Bisericii, întrucât el face în numele Bisericii 
invocarea Duhului Sfânt, în urma căreia Duhul lui Hristos 

coboară cu lucrarea Lui prin materiile, gesturile, rugăciu- 
nile şi declaraţiile preotului, în cel ce primeşte Taina. 

Această dublă şi totuşi indisolubilă calitate reprezenta- 
tivă a preotului sau a episcopului, o vădeşte chiar hirotonia 
lor. Căci ea e săvârşită în mod văzut de ur episcop, sau în 
cazul episcopului de mai mulţi episcopi, dar în mod nevă- 
zut Hristos însuşi hirotoneşte, adică transmite unei persoa- 
ne calitatea de arhiereu sau de preot săvârşitor văzut al Tai- 
nelor, sau o împuterniceşte cu harul Său pentru slujba de 
organ văzut al Său în săvârşirea Tainelor. Dar episcopul sau 
episcopii hirotonisitori invocă totodată în Taina Hirotoniei 
Duhul Sfânt în numele Bisericii, ba însăşi o comunitate a 
Bisericii însoţeşte pe episcop sau pe episcopi în rugăciunile 
ce le înalţă la săvârşirea hirotoniei şi pe episcop şi preot la 
săvârşirea celorlalte Taine. Învățătura Bisericii, că validita- 
tea Tainelor săvârşite de un preot sau episcop nu depinde 
de vrednicia lor, se bazează pe faptul că rugăciunea şi 
invocarea Duhului făcute de ei este rugăciunea şi invo- 
carea Bisericii, iar gesturile lor sacramentale şi declaraţia 
lor despre harul care se coboară sunt însoţite de credinţa 
Bisericii că Hristos însuși lucrează prin ele în mod nevăzut 
şi că Hristos însuși Își împlineşte de fiecare dată făgăduinţa 
dată la instituirea Tainelor, că la săvârşirea lor va cobori în 
cei ce le primesc. 

Desigur, e de dorit ca preotul sau episcopul să manifes- 
te şi o vrednicie personală în slujirea lor preoțească sau ar- 
hierească. Dar dacă această vrednicie lipseşte, absenţa ei 
este suplinită de credinţa şi vrednicia Bisericii. Karl Rahner 
spune că dacă unii preoţi nu sunt vrednici, lipsa vredniciei 
lor e suplinită de vrednicia altora. Iar dacă toţi ar fi nevred- 
nici, nevrednicia generală n-ar mai putea fi acoperită de 
nimic. În acest caz sfințenia membrilor n-ar mai depinde de 
o ierarhie slujitoare, iar această ierarhie n-ar mai subzista 
de fapt. E un caz analog cu păcătoşenia membrilor Bise- 
ricii. Dacă unii din ei sunt păcătoşi, Biserica rămâne sfântă 

prin alţii din membrii ei; dar dacă toţi membrii ei ar fi pă- 
cătoşi, ea ar înceta să mai fie sfântă, căci până la urmă Bi- 
serica e alcătuită din oamenii care cred în Hristos şi în care 
e sălăşluit prin aceasta Hristos19. Dar e mai corect a spune 
că însăşi vrednicia unor credincioşi, ca vrednicie a Bisericii, 
suplineşte nevrednicia preoţilor. lar asemenea credincioşi 
nu vor lipsi niciodată. 

Aşa cum trebuie să-l recunoaştem lui Hristos autorita- 
tea de a fi ales anumite materii şi de a fi stabilit anumite 
gesturi pentru săvârşirea Tainelor, trebuie să-l recunoaştem 
şi autoritatea de a alege anumite persoane ca organe vizi- 
bile pentru săvârşirea lor. 

Alegerea şi împuternicirea cu un har special a acestor 
organe personale semnifică şi faptul că orice Taină e o 
intrare în comuniune cu Hristos ca persoană, e o Taină de 
întemeiere a comuniunii cu Hristos în general şi a comuniu- 
nii cu ceilaiţi membri ai Bisericii uniţi cu Hristos. Şi fiecare 
persoană umană din comunitatea Bisericii împlineşte un 
rol de inel în lanţul comuniunii cu Hristos devenit om și cu 
ceilalţi oameni care cred în EI. Hristos ni Se dăruieşte prin 
Taine pentru a crea forme şi grade mai înalte de comuniu- 
ne cu El şi între noi. Ca atare omul trebuie să trăiască fap- 
tul că în momentul Tainei intră în comuniune cu Hristos, 
Care este un Tu suprem şi Care îl ridică la nivelul comuniu- 
nii cu Sine, dar Care este în același timp şi om coborât la 
nivelul comuniunii cu noi prin alt om. Trăirea acestei intrări 
în comuniune cu Hristos este prilejuită credinciosului, în 
mod necesar, de o altă persoană şi, în modul cel mai adec- 
vat, de o persoană care are o împuternicire permanentă de 
la Hristos și de la Biserică pentru ca să mijlocească acea 
comuniune cu El, să susţină şi să promoveze comuniunea 
credincioşilor cu Hristos şi întreoialtă. Această misiune a 
lui e făcută cunoscută obiectiv, ca având-o de la Hristos şi 


19. Op.cit., p. 89. 

de la Biserică şi ca nefiind o simplă prezumție subiectivă, 
o pretenţie a unci persoane care s-ar declara ea însăşi cu 
de la sine putere ca având o astfel de imputernicire. Numai 
Biserica, ca trup al lui Hristos, poate da o astfel de garanţie 
obiectivă, sau numai prin ea poate imputernici Hristos pe 
cineva în mod obiectiv cu această calitate de organ vizibil 
al săvârşirii Tainelor, ca prilej al savârşirii lor în mod invizi- 
bil de către Ei însuşi. Numai aşa Hristos poate folosi Tai- 
nele în mod obiectiv ca mijloace de adunare a oamenilor 
credincioși în E], întrucât îi adună și într-o unitate vizibilă, 
în jurul unor persoane, care reprezintă şi această unitate 
vizibilă. 

Credinciosul are în relația cu preotul pe de o parte un 
'tu' vizibil omenesc ca intermediar central al comuniunii cu 
comunitatea celor ce cred în iristos, pe de aita, un 'tu' 
care îi prilejuieşte trăirea relaţiei cu Hristos, ca persoană 
dumnezeiască şi omenească în acelaşi timp, supremă şi 
apropiată la maximum, persoană spre care preotul însuşi 
indică, fiind şi dintre oameni, dar având şi misiunea de Sus 
prin trimitere; având și căldura concretă a omului, dar și 
răspunderea de a aduce pe liristos aproape de semenul 
său, sau în legătură cu el. EI Îl face pe Hristos cu atât mai 
transparent, cu cât răspunderea sa faţă de Hristos îl face să 
se predea mai mult Lui in această misiune, smerindu-se 
mai mult pe sine. 

Alegând o persoană şi trimiţând-o cu împuternicirea de 
la Sine prin Biserică, pentru săvârşirea Tainelor, Hristos 
poate să-şi comunice și cuvântul Său și cuvântul despre 
Sine păstrat în mod neschimbat în întreaga Biserică, ca mij- 
loc de unitate. Prin acest cuvânt, care constituie conţinutul 
rugăciunilor Bisericii, se explică credincioşilor chiar înţele- 
sul Tainelor şi datoriile ce rezultă pentru ei de a folosi pu- 
terea lor pentru a întipări în ei în mod actual chipul lui 
Hristos. Preotul şi episcopul astfel aleși de Hristos primesc 


PY, 

şi împuternicirea călăuzirii pastorale a credincioșilor spre 
mântuire. 

In rezumat, elementele constitutive ale Tainelor sunt: 
mijloacele materiale prin care Hristos însuşi Își comunică 
harul mântuitor prin mâna preotului, prin rugăciunea și de- 
claraţia constatatoare a lui şi prin mărturisirea credinţei şi 
angajarea credinciosului (la Botez o face naşul pentru pri- 
mitor). Taina se produce prin actul preotului însoţit de de- 
claraţia constatatoare a lucrării lui Hristos; ea se săvârşeşte 
şi prin atingerea mâinii preotului, în mod direct sau printr-o 
materie, de trupul primitorului, pe baza mărturisirii credin- 
ței lui şi însoţită de declaraţia constatatoare a preotului, 
care ea însăşi e o mărturisire a credinței în ceea ce se să- 
vârșeşte. Taina e un tot care uneşte pe primitor — prin mâ- 
nâ preotului sau prin materia folosită de el şi prin declara- 
ţia constatatoare a lui - cu Hristos şi prin aceasta cu Bise- 
rica, după prealabila mărturisire de credință a primitorului 
şi rugăciunea preotului. 

Uneori primitorul Tainei e pus în contact cu mâna preo- 
tului printr-o materie, alteori fără materie. Dar contactul 
personal în credinţă al primitorului Tainei cu preotul, ca să- 
vârşitor al ei, e necesar pentru săvârşirea Tainei. Însă tot- 
deauna prin acest contact, primitorul Tainei intră în legă- 
tură directă, iniţială sau sporită, cu Hristos și cu comunita- 
tea Bisericii, ca trup al Lui. De aceea primitorul Tainei îşi 
mărturisește credinţa direct în Hristos, şi preotul, săvârşitor 
al Tainei, Îl prezintă pe Hristos ca fiind cel ce-Și împărtă- 
șeşte harul Său. Hristos însuşi S-a folosit de tină la vinde- 
carea orbului, dar uneori a vindecat şi prin atingerea di- 
rectă a celor bolnavi de mâna Sa. Legătura directă în care 
e pus primitorul Tainei cu Hristos o arată cu deosebită clari- 
tate mărturisirea credinciosului la primirea Euharistiei. În 
această mărturisire credinciosul se adresează direct lui 
Hristos, arătând convingerea că El însuşi îi îimpărtăşeşte cu 
trupul Său. Prin cuvintele preotului: "Împărtăşeşte-se robul 

lui Dumnezeu ([1)' preotul constată numai acest fapt. Preo- 
tul nu se interpune între Hristos şi credincios, ci prilejuiește 
întâlnirea lor. Această constatare despre lucrarea directă a 
lui Hristos prin acordarea harului Său o face şi episcopul la 
săvârşirea hirotoniei şi preotul în Taina Pocăinţei, deşi aici 
își adaugă şi el iertarea din partea sa. Deci se poate admite 
că şi la Botez, prin cuvântul: 'Botează-se robul lui Dum- 
nezeu (N)', sau la Cununie, prin cuvântul: 'Cunună-se robul 
lui Dumnezeu (N)', preotul constată nu înfăptuirea unui fe- 
nomen impersonal, ci lucrarea directă a lui Hristos asupra 
primitorului Tainei, sau întâlnirea personală a primitorului 
Tainei cu Hristos. Din toate rezultă că săvârşitorul propriu- 
zis al Tainei este Hristos însuşi în mod nevăzut. 

În ce priveşte numărul Tainelor, trei dintre ele sunt 
Taine ale unirii depline cu Hristos şi ale intrării depline în 
Biserică (Botezul, Ungerea cu Sfântul Mir, Euharistia), două, 
ale reintăririi în Hristos a celor îmbolnăviţi sufleteşte sau 
trupeşte (Pocăinţa, Maslul) şi două, mijloace prin care se 
acordă primitorului puterea de a împlini fie misiunea spe- 
cială a săvârşirii Tainelor, a propovăduirii cuvântului şi a 
păstoririi unei comunităţi bisericeşti (Hirotonia), fie îndato- 
ririle speciale legate de viața de căsătorie (Cununia). De- 
spre raporturile dintre aceste Taine se va vorbi la alt loc. 


II 
Sfintele Taine în special 


A 
Taina Sfântului Botez 


Prin Taina Botezului, instituită de Mântuitorul, omul 
care crede in Hristos se renaşte din apă şi din Duh la viaţa 
cea adevărată în Hristos şi devine membru al Bisericii. Tai- 
na se săvârşeşte prin întreita scufundare a celui ce se bo- 
tează, în apă, în numele Sfintei Treimi. Săvârşitorul este 
preotul sau episcopul; numai în caz de urgenţă, din teme- 
rea de moarte apropiată a celui ce are să primească Bote- 
zul, această Taină poate fi săvârşită de orice membru al Bi- 
sericii. Aceste componente se cer lămurite pe rând. 


]. Unirea între apă şi Duhul Sfânt ca sân 
al omului nou 


Din lucrarea Duhului Sfântyasupra apelor au luat fiinţă 
în Fiul (Col. 1, 16) toate formele definite de existenţă crea- 
tă, la începutul lumii (Fac. 1, 2). În mod special a fost creat 
la început omul cu vrerea Tatălui, după chipul Fiului şi în 
Fiul şi prin suflarea Sfântului Duh (Fac. 1, 2; 2, 7). 

Apa originară, din Biblie, nu este identică cu apa defi- 
nită de după aceea. Dar ea nu e nici o materie care stă de 
sine în faţa Duhului creator, putându-se face din ea orice. 
Căci şi ea este creată de Dumnezeu şi are în ea în mod vir- 
tual raţiunile şi potenţele existenţelor definite — chipuri ale 
rațiunilor Logosului — ce vor apărea prin suflarea Duhului. 
Apa aceea nu era cu totul pasivă. Era o energie indefinită, 
neluminată de nici o determinare, dar într-o mișcare uni- 
versală, nesolidificată în nici un fel, având în ea, prin crea- 
ţie, raţiunile tuturor formelor de existenţă, create şi susţi- 

nute după chipul raţiunilor Logosului creator şi conserva- 
tor. Duhul dumnezeiesc, reprezentând aceeaşi fluiditate pe 
planul spiritual, face ca 'apa' originară să actualizeze for- 
mele inscrise în ea virtual prin actul creator al Logosului, în 
forme care arată în ele in mod definit chipurile raţiunilor 
Logosului. Duhul desăvârșeşte astfel, iradiind din Logos -— 
pe de o parte transcendent, pe de alta prezent în ea — crea- 
ţia înfiinţată de Logos. Duhul Sfânt cu fluiditatea Lui, unit 
cu fluiditatea acelei ape originare, e forța de formare con- 
tinuă a existenţelor definite de toate gradele. 

într-un mod asemănător, Duhul desăvârşeşte creaţia 
omului, fiind suflat şi deci creat într-o înrudire specială cu 
el, în trupul lui ce se alcătuia din ţărână prin voinţa Tatălui, 
iar prin lucrarea Logosului, sufletul. Forma de existenţă ce 
apărea acum era cea mai inaltă făptură creată vizibil, având 
în ea chipul Logosului ca ipostas, dar păstrând în ea starea 
de mişcare prin care avea să crească în asemănarea cu El. 

Dar încă înainte de aceea, energia universală total inde- 
finită de la început luase forme definite, mai mult sau mai 
puţin solidificate, prin lucrarea Duhului. O parte din ea a 
luat formă de apă, care, fiind înrudită cu 'apa' originară, re- 
prezintă rezerva mobilă din care se nasc și se alimentează 
sau se ţin in mişcare toate corpurile. Nimic nu se naşte şi 
nimic nu rămâne acum în viaţă, sau într-o anumită mobili- 
tate, fără apa mişcată de Duhul Sfânt. Toate organismele 
care nu mai pot folosi apa devin total rigide şi se sfărâmă 
ca moarte. 

Prin despărţirea omului de Dumnezeu, Duhul n-a înce- 
tat de a susţine pe oameni şi de a conlucra cu ei la naște- 
rea oamenilor următori. Căci fără Duhul nu se poate naşte 
nimic. Dar ei se nasc acum în mod principal din "trup" şi 
poartă în ei amprenta 'trupului', adică a fiinţei anteceso- 
rilor, căzută din mobilitatea interminabilă şi în continuă as- 
censiune a vieţii în Duh. 

Fără Duhul nu se poate naşte mai ales minunea întot- 
deauna originală a unui alt om; natura nu naşte decât for- 
me monotone, Numai în spirit e noutatea niciodată repe- 
tată. lar spiritul uman nu se poate naşte fără contribuţia 
Duhului dumnezeiesc și nici nu poate rămâne in noutatea 
lui continuă fără Duhul. "Orice naştere umană este o nou- 
tate absolută: dintr-un proces banal al materiei iese o faţă 
pentru totdeauna unică, ca o înflorire a eternității'20. 

Dar oamenii născuţi după păcat, deşi născuţi într-un 
anumit grad şi din Duhul, sunt în cea mai mare parte des- 
părţiţi de Duhul. Duhul ajută la naşterea lor şi la menţine- 
rea lor într-o anumită noutate, dar într-o noutate destul de 
limitată, pentru că nu Se află într-o comunicare deplină cu 
ei. Din acest motiv ei se solidifică cu uşurinţă şi prin aceas- 
ta mor trupeşte şi spiritual. Duhul nu e prezent în ei în mod 
intens ca principiu interminabil mobil, ca să ţină spiritul lor 
în mod interminabil părtaş la mobilitatea Lui şi trupui capa- 
bil să-şi alimenteze interminabil mişcarea din apa cosmică 
şi din Duh. Duhul nu mai suflă liber în ei, căci ei înşişi s-au 
înlănţuit prin pasiunile inferioare ale repetiţiei naturale, 
fiind numai 'trupuri', nu şi viaţă. 

Cuvântul dumnezeiesc,prin întruparea Sa,a adus Duhul 
Sfânt din nou şi într-un grad deplin în comunicare cu crea- 
ţia. Logosul încadrându-Se ipostatic în creaţie prin întru- 
pare, sau făcându-se EI însuşi ipostasul ei, aduce şi pe Du- 
hul ca ipostas în umanitatea Sa şi, prin ea, în creaţie. De 
acum, omul care se deschide prin credinţă lui Hristos se 
poate naşte din nou prin lucrarea precumpănitoare a Duhu- 
lui. Pentru aceasta a trebuit ca Duhul să participe din nou 
şi într-un mod culminant la naşterea Fiului lui Dumnezeu ca 
om, a omului înnoit, cum nu a participat nici la crearea lui 
Adam. | 


29. Olivier Clement, "Nicodeme”, în Contacts, nr. 87, 1974, p. 202. 

Natura umană a fost eliberată astfel de lanţurile rigidi- 
tăţii legilor naturale și de inexorabilitatea morţii veşnice, ca 
şi de robia puterilor demonice care contribuie la această 
îinlănţuire a libertăţii spiritului uman şi care sfârşeşte în 
moartea lui şi în moartea trupului. Restabilirea chipului 
liber al Logosului divin în om s-a făcut în mod deplin prin 
asumarea, de către Logosul însuşi ca ipostas, a acestui 
chip al Său cu impreună-lucrarea Duhului Sfânt. Duhul Se 
extinde şi în oamenii care cred în Hristos, prin Botez, refă- 
când chipul Logosului şi în ei. 

Deoarece oamenii nu puteau trece la această viaţă nouă, 
încetând să mai existe, ei nu puteau reveni la această viaţă 
decât printr-o altă naştere, în care Duhul Sfânt, devenind 
factorul principal al ei, să pnevmatizeze în mod intens şi re- 
zerva lichidă a universului, adică prin Botez. Fiul lui Dum- 
nezeu întrupat, deşi n-avea nevoie de această renaștere 
prin Botez, căci era născut de la început din Duh, acceptă 
Botezul pentru noi oamenii, pentru a fi şi în această pri- 
vinţă primul om care se botează din apă şi din Duh. Prin 
aceasta a unit Duhul din EI în mod actual cu apa, ca sân şi 
susținător al vieţii, de astă dată al vieţii nesupuse morţii, 
întrucât e deplin unit cu Duhul. Aşa a împlinit Hristos toată 
dreptatea cu care avea să îmbrace din nou pe oamenii care 
vor crede. El a acceptat aceste două acte în mod succesiv, 
pentru că noi trebuie să trecem prin amândouă. De aceea 
Părinţii bisericeşti văd Botezul întemeiat atât în Naşterea 
cât şi în Botezul Domnului. Cristelniţa este la ei atât chipul 
sânului Maicii Domnului, cât şi al Iordanului. 

Duhul Sfânt Se uneşte pentru Hristos din nou, la Bote- 
zul Lui, cu apa şi cu toată creaţia, legată intim de EPZ!. 


21. Ibidem, p. 204: "Păcatul, ca separație şi ca eşec, a făcut opac 
Duhului universul şi inima omului. Apa devine ambivalentă, simbol al 
unei vieţi amestecate cu moartea... Capacitatea acestei lumi e subţiată 
de noutatea de Sus: Cuvântul Se face trup. În El apa şi Duhul se 
unesc din nou: El Se scufundă în lordan şi Porumbelul pogoară peste 

Omul se renaşte astfel atât din Duh cât şi din materia 
cosmică, întrucât apa reprezintă această materie în starea 
lichidă, ca rezervă, ca sân al oricărei forme de existenţă or- 
ganizată. Botezul are o însemnătate cosmică. El înseamnă 
că materia însăşi, readusă la mobilitatea ei duhovnicească, 
devine mediu al Duhului creator, liber, mereu nou în actele 
Sale. Apa Botezului e în chip ascuns materia veacului viitor, 
care va purta în ea pe Fiul ca ipostas străveziu și pe Duhul 
cu energiile Lui de viaţă făcătoare şi mereu noi. Dar ea e 
pnevmatizată acum pentru renaşterea omului sau pentru 
restabilirea relaţiei lui cu Dumnezeu. Pnevmatizarea ei de- 
plină se va face vădită însă de-abia în veacul viitor, pentru 
desăvârșirea relaţiei oamenilor cu Dumnezeu, când va ară- 
ta starea finală la care ar fi ajuns apa creată la început pen- 
tru dezvoltarea relaţiei oamenilor cu Dumnezeu. 

Scufundându-se omul la Botez în această apă, se 
întâlnește în ea cu Hristos, sau se enipostaziază în EI, sau 
se personalizează deplin încadrându-se în Persoana Lui, 
şi se umple de energiile Duhului Sfânt ce iradiază din 
Hristos. A trebuit să Se scufunde Fiul în natura ome- 
nească şi prin ea în apă, pentru ca noi, scufundându-ne 
în apă, să ne scufundăm în viaţa Lui dumnezeiască, sau în 
Duhul Lui cel Sfânt22. 


ape. Învierea Lui va transforma în apă vie apa morţii. Trupul Lui este un 
trup străbătut de Duh, soma pneumatikon, o stare nouă a materiei care 
se manifestă astfel în faptul sfinţeniei, prin fapte de luminozitate, de 
transfigurare, de învingere a gravităţii ei. La Cincizecime, Duhul pogoară 
ca putere în interiorul acestui trup pnevmatizat, care devine trupul bise- 
ricesc. Şi Cincizecimea n-a încetat: Duhul nu încetează în Biserică să Se 
pogoare peste apa lumii, pentru a o transforma în apă a botezului, de a 
cobori peste moartea lumii pentru a manifesta în ea învierea... Acum 
focul Duhului ne vine prin toată maternitatea pământului, ca prin trupul 
lui lisus". 

22. P. Nellas, H Ev Xpioră 6rxaiwoig ară Nikoiaov KaBăoiiav, p. 118: 
“întruparea a fost "Botezul" lui Dumnezeu în firea omenească și prin ea în 
creaţie şi în istorie, premisa tainei Botezului omului în viaţa lui Dumnezeu”. 

2. Eficienţa multiplă a actuiui Botezului 
şi a declaraţiei rostite de preot 


Actul Botezului constă în scufundarea întreită a primito- 
rului în apă, însoţită de declaraţia constatatoare rostită de 
preot: 'Botează-se robul lui Dumnezeu (N) în numele Ta- 
tăiui, al Fiului şi al Sfântului Duh”. Caracterul de declaraţie 
şi de constatare credincioasă al cuvântului 'Botează-se', 
sau al celui analog din celelalte Taine (“Cunună-se“, 'impăr- 
tăşeşte-se'), arată pe de o parte că Taina se săvârşeşte vi- 
zibil prin actul şi cuvântul preotului, dar invizibil prin lucra- 
rea lui Hristos. În afară de cazul Botezului de urgenţă, apa 
primeşte o sfințire prin Duhul Sfânt încă înainte de scufun- 
darea în ea a celui ce se botează. Dar Taina ca un tot, în 
care intră şi lucrarea deplină a Duhului, se săvârşeşte prin 
întreiia scufundare a celui ce se botează în numele Sfintei 
Treimi. În rugăciunea de sfințire prealabilă a apei se cere 
venirea Duhuiui pentru curățirea apei de lucrarea puterilor 
demonice, cu scopul ca ea să fie pregătită pentru pogorâ- 
rea Lui deplină când cel] ce se botează va fi scufundat în ea. 

Prin Botez, adică prin scufundarea omului în apă în nu- 
mele Sfintei Treimi, se produce moartea omului vechi şi re- 
naşterea lui la viaţa adevărată a lui Hristos. O dată cu aceas- 
ta omul se spală de păcatul strămoşesc şi de toate păcatele 
săvârşite mai inainte şi se imprimă chipul lui Hristos în el. 
Prin aceasta omul, unindu-se cu Hristos, este introdus în 
Biserică. Dar toate aceste efecte se cuprind unele în altele, 
sau sunt aspecie ale unuia şi aceluiaşi efect cuprinzător, 
incât nu se poate vorbi de unul fără să se vorbească şi de 
ceielalte. Mai trebuie menţionat că ele au şi un caracter 
dinamic. 

a, Botezul ca moarte a omului vechi şi ca renaştere. 
Dacă totuși vrem să vorbim despre aceste aspecte într-o 
anumită ordine, cel mai mult iese în relief cel de renaştere. 
Din Botez, omul iese ca o existenţă cu totul nouă. Nu se 
înnoieşte numai într-o privinţă, ci însăși existenţa lui e alta. 

EI este ca un nou-născut, dar in alt plan: în planul vieţii co- 
mune cu Hristos, plină de virtualităţile pnevmatizării. Exis- 
tenţa lui are acum o altă temelie şi o altă mişcare; ea e într-un 
fel enipostaziată în Hristos, deşi nu pierde libertatea de a 
se despărţi de El. Dar paradoxul este că cel botezat rămâne 
totodată acelaşi subiect. Botezul nu produce naşterea unui 
om care n-a mai fost, ci nașterea din nou a aceluiaşi (Tit 3, 
5), adică a unui om care a existat și înainte. Dar pentru ca 
omul născut a doua oară să nu se adauge celui dinainte, 
trebuie ca omul cel vechi să moară. Djaşterea lui din nou 
urmează morţii omului născut înainte din trup. 

Nicolae Cabasiia a remarcat că această succesiune este 
inversă nu numai celei a omului natural, ci şi celei a lui 
Hristos, Care întâi Se naşte şi apoi moareZ5. Hristos însă nu 
trebuia să moară întâi la Botez, ca să renască, pentru că 
chiar prima Lui naştere este fără de păcat şi de la Duhul 
Sfânt. El Se botează pentru noi ca să întemeieze Botezul, 
sfinţind apele universale. El botează în Sine umanitatea, 
precum o şi naște în Sine ca umanitate nouă2+. 

Dar Botezul nostru are o legătură şi cu moartea şi cu 
învierea Domnului, care e un fel de renaştere a Lui ca om 
la viaţa cea fără de moarte. Prin aceasta succesiunea in- 
versă amintită are loc într-un fel şi în Hristos şi de aceea se 


23. Op. cit., trad. rom., p. 27: "Dar oare, de ce să schimbăm ordinea 
lucrurilor, începând noi unde a terminat EI şi terminând noi unde EI a 
inceput? Sigur, de aceea, fiindcă S-a coborât pe Sine ca să ne inălțâm 
noi... Cu alte cuvinte, ca pe o scară, ultima treaptă a Lui e prima pentru 
noi". P. 18: "Nu putem incepe o viaţă în Dumnezeu, până nu am murit 
păcatului. lar păcatul nu-l poate omori decât singur Dumnezeu'. 

24. Sfântul Grigorie de Nazianz, In Sanctum Bapt., 29, P.G. 36, col. 
400: "EI era însăşi curățirea şi n-avea nevoie de curăţire, ci te curățește 
pe tine, precum poartă şi trup pentru tine, fiind El însuşi netrupesc'. 
Idem, In Sanctum Lumen, P.G. 36, col. 352, 353: 'loan botează, iar lisus 
Se apropie, sfinţind poate pe Botezătorul însuşi. iar ceea ce e vădit, ca 
să îngroape pe vechiul Adam în apă, iar înainte de aceștia şi pentru aceştia 
(sfinţind) Iordanul... Se ridică lisus din apă: ridică cu EI universul şi vede 
deschise cerurile pe care Adam le-a închis sieși şi celor de după el. 


42 TEOLOGIA DOGMATICĂ ORTODOXĂ 


produce şi în noi întâi moartea şi apoi naşterea la o viaţă 
nouă prin participarea la moartea şi învierea lui Hristos. 
Sfântul Apostol Pavel spune: 'Şi dacă am murit împreună cu 
Hiristos, credem că vom şi vieţui împreună cu EI!' (Rom. 6, 8). 
Succesiunea moarte-renaştere, care se petrece cu omul 
la Botez, e inversă faţă de succesiunea naştere-moarte a lui 
Hristos, numai când înţelegem moartea noastră ca moarte 
faţă de păcat, ca moartea omului vechi. Şi moartea noastră 
în Botez are şi acest înţeles. Dar moartea noastră în Botez 
are şi alt înţeles: ea e predare deplină a noastră lui Dum- 
nezeu, ca să nu mai trăim nouă, ci exclusiv lui Dumnezeu. 
E renunţarea totală la noi înşine, e uitarea de noi înşine 
într-o predare totală lui Dumnezeu. În aceasta "ne-am făcut 
cu Hristos o singură tulpină întru asemănarea morţii” (Rom. 
6, 5). Dar prin această moarte noi ne scufundăm în Dum- 
nezeu, adică in adevărata viaţă. Căci în Dumnezeu e viaţa 
nesfârşită. Murind lui Dumnezeu, intrăm propriu-zis în via- 
ţă. Succesiunea nu se mai observă decât în faptul că prin 
intenţie acceptăm moartea unei vieţi care nu e propriu-zis 
viaţă, sau e viaţă spre moarte. Dar în realizarea acestei in- 
tenţii apare în noi viaţa lui Dumnezeu, viaţa cea adevărată. 
Moartea omului vechi şi naşterea omului nou din Dum- 
nezeu sunt astfel aproape simultane. De aceea nu e nici o 
distanţă între moarte şi începutul vieţii noi în Botez. Intrând 
la Dumnezeu ca jertfă împreună cu Hristos, omul se sfin- 
țeşte, adică se umple de viaţa lui Dumnezeu, cum a dez- 
voltat Sfântul Chiril al Alexandriei, urmând Epistolei către 
Evrei. Prin această moarte ne scufundăm dincolo de orice 
voinţă de a fi noi înşine într-o viaţă care se sleieşte; ne scu- 
fundăm dincolo de creaturalul nostru, care se epuizează 
treptat, în adâncimea morţii apofatice (negrăite), sau a vie- 
ţii în Dumnezeu mai presus de orice viaţă definită şi limi- 
tată, ca de acolo să primim puterea vieţii fără de moarte, a 
vieţii în Dumnezeu și pentru Dumnezeu. În felul acesta, se 
petrece cu noi ceea ce s-a petrecut cu Hristos ca om. 

În rezumat,succesiunea aceasta inversă se petrece cu 
noi pentru un motiv care ne deosebeşte de Hristos, adică 
din cauza păcatului, dar şi pentru un motiv identic cu cel al 
succesiunii inverse a lui Hristos, adică pentru scufundarea 
noastră ca oameni în viaţa nesfârșită a lui Dumnezeu, prin 
ceea ce ne unim cu [Hristos ca om în moartea Lui și în pre- 
darea Lui lui Dumnezeu, pentru a învia la o viaţă eternă în 
Dumnezeu. La moartea omului vechi din noi, se adaugă 
pentru unirea noastră cu Hristos prin, credinţă, moartea 
noastră cu El ca predare lui Dumnezeu şi ca primire a vieţii 
eterne din El. Astfel moartea noastră în Botez nu e o moar- 
te identică cu a lui Hristos, ci numai "intru asemănarea 
morţii Lui' pentru faptul că noi nu murim numai pentru a 
ne preda lui Dumnezeu, ci şi pentru că murim ca om vechi, 
păcătos, nu ca Hristos, omul fără de păcat. De aceea, 
moartea noastră nici nu trebuie să fie o încetare de a exista 
în continuare, căci pe când Hristos avea la moartea Lui via- 
ţa desăvârşită întru curăţie, prin stăruința Lui în ea înainte 
de moarte, noi trebuie să ne asimilăm această viaţă întru 
curăţie şi prin eforturile noastre după Botez. Pe când 
Hristos a avut viaţa cea curată în El de la naștere şi a întărit-o 
până la moarte, noi trebuie să primim viaţa aceasta de-abia 
la Botez şi deci trebuie s-o întărim după aceea. Acesta este 
al doilea motiv, strâns legat de primul, pentru care noi mu- 
rim în Botez numai întru "asemănarea morţii lui Hristos. 

Sfântul Chirii al lerusalimului vorbeşte de o 'imitare' a 
morţii Domnului şi a învierii Lui, în Botez; dar vede putinţa 
imitării în participarea la starea Domnului. Imitarea este 
efort, ea poate merge până la identificarea cu actele celui 
ce le face primul şi cu stările produse de ele. În actul de 
imitare iniţială e concentrat tot efortul de imitare ulterioară 
a lui Hristos, şi imitarea aceasta începe din momentul Bo- 
tezului, ca să continue întreaga viaţă, înscriind o creştere 
pe linia asemănării cu Hristos până la adâncirea într-o stare 
de jertfă asemănătoare cu cea pe care a suportat-o Hristos 

pe cruce. Paradoxul suprem e că nu suferim în realitate 
ceea ce a suferit Domnul, dar totuşi participăm la ceea ce 
a suferit şi a săvârșit EI: "Ce lucru minunat şi străin! Am în- 
viat, cu toate că n-am murit cu adevărat, n-am fost îngro- 
paţi cu adevărat şi nici n-am fost râstigniţi cu adevărat. 
Imitarea este închipuire, dar mântuirea e realitate: Hristos 
a fost răstignit cu adevărat, a fost îngropat cu adevărat şi a 
inviat cu adevărat. Pe toate acestea ni ie-a dăruit, cu toate 
că n-am participat la patimile Lui decât prin imitare. Cât 
este de covârşitoare iubirea Sa de oameni! Hristos a primit 
in preacuratele Sale mâini şi picioare piroane şi a suferit, 
iar mie îmi dăruieşte, fără să sufăr, fără să mă doară, mân- 
tuirea prin participarea la durerea Sa. Dacă m-aş mântui 
prin moartea mea, nu m-ar mântui Hristos, dar eu particip 
la durerea Lui; ea se prelungeşte în mine în mod spiritual, 
deschizându-mă ei prin voinţă. 

Aşa se explică şi faptul că, pe de o parte, Botezul nos- 
tru este socotit drept chip al Naşterii şi Botezului lui Hristos, 
pe de alta, ca un chip al morţii şi al învierii Lui25. Noi ieşim 
din baia Botezului la o viaţă de curăţie asemenea lui Hristos 
după Naşterea şi Botezul Lui, dar ieşim la o astfel de viaţă 
datorită faptului că am murit păcatului şi ne-am predat total 
lui Dumnezeu, întru asemănarea morţii lui Hristos. 


25. Teofan al Niceii spune: 'Aflând chipul Său zdrobit de păcate şi 
asemânarea deiformă lepădată, a cunoscut că acesta trebuie întâi topit 
şi rezidit şi aşa să readucă frumuseţea veche, ba mai vârtos una şi mai 
mare. O face deci aceasta prin dumnezeiescul Botez. Căci introduce pu- 
terea Lui creatoare, prin care a zidit pe om lia început după chipul şi 
asemănarea dumnezeiască, şi intră Însuşi şi Se botează în ea. Mai întâi 
ca să se așeze în apă harul cel ce remodelează. Căci nu avea nevoie de 
curăţire Însuşi Cel ce ridică păcatul lumii. Al doilea, ca pe cei renăscuţi 
prin Botez să-i atragă la frăţie, făcându-Se primul născut între mulţi fraţi, 
datorită aceluiași mod al nașterii supranaturale după trup. Căci zugră- 
vește cristeinița dumnezeiescului Botez ca pe un chip al pântecelui 
feciorelnic şi neprihănit în care S-a format ca noi şi apoi S-a născut" (Ep. 
III, P.G. 150, col. 329). 

Efectul principal al Botezului este naşterea la o viaţă 
nouă pe pământ. De aceea, în Botez Hristos lucrează în 
mod principal asupra noastră ca Cel ce S-a născut și Şi-a 
închinat viaţa total lui Dumnezeu printr-o moarte în sens de 
dăruire, care-L va duce la moarte în sensul încetării vieţii 
pământeşti. În Hristos e unită naşterea cu moartea Sa, pen- 
tru că în EI e implicată jertfa de la naştere, cum arată unele 
icoane vechi ale Naşterii Domnului. De aceea şi în Botez 
Hristos Își trăieşte cu noi într-un mod unit naşterea şi răstig- 
nirea. | N 

Astfel noi nu murim la Botez aşa cum a murit Hristos la 
sfârşitul activităţii Sale, ci ne ridicăm la o viaţă de curăție 
şi de fapte bune, închinată lui Dumnezeu. De aceea nici nu 
îinviem, cum a inviat El după acea moarte. Viaţa la care ne 
ridicăm din Botez este numai un drum spre inviere. 'Naș- 
terea noastră cea din Botez închipuie începutul vieţii ce va 
să fie. Dobândirea de noi mădulare și de simţiri noi for- 
mează o pregătire pentru viaţa ce ne aşteaptă. Dar pentru 
viaţa viitoare nu ne putem pregăti decât câștigând de aici, 
de jos, viaţa lui Hristos, Care S-a făcut "Părinte al veacului 
ce va să vie' (Is. 9, 6)'28. 

Tot pentru că noi trebuie să creştem spre înviere prin 
viaţa de curăţie și prin virtuţi, starea de moarte a omului 
vechi în care intrăm prin Botez şi viaţa cea nouă pe care o 
dobândim are un fel de permanenţă şi de creştere. Dar ca 
să fie posibilă această creştere, Însuși Hristos continuă să 
fie cu noi în starea de jertfă şi de înviere şi ne comunică 
starea Sa de jertfă şi de înviere printr-o eficienţă tot mai 
mare, pe măsura creşterii noastre duhovniceşti. Sfântul 
Chiril al Alexandriei zice: “lar aducerea darurilor în fiecare 
zi închipuie săvârşirea neîncetată și fără sfârşit a jertfei lui 
Hristos în toată ziua şi aducerea de daruri de către cei în- 
dreptaţi în credinţă. Căci nu vor lipsi închinătorii şi nu va 


26. Nicolae Cabasila, op. cit., trad. rom. cit., p. 44. 

înceta aducerea de daruri. Ci Hristos se va aduce de noi şi 
pentru noi, fiind jertfit tainic în corturile sfinte. Şi El este 
darul nostru prim şi mai presus de toate... lar după asemă- 
narea cu EI şi noi suntem jertfe sfinţite, ca unii ce am murit 
păcatului, întrucât a fost omorât păcatul din noi şi trăim lui 
Dumnezeu viaţa cea întru sfințenie'27. 

Deci după ce în Botez am acceptat moartea faţă de pă- 
cat, odată cu moartea ca ofrandă a fiinţei noastre adusă lui 
Dumnezeu, trebuie să murim în continuare, dar nu moar- 
tea omului vechi, căci acela a murit definitiv, ci moartea ca 
predare continuă lui Dumnezeu împreună cu Hristos. Dar 
atunci nici Hristos nu mai moare în mod principal pentru 
păcatele noastre, ale celor botezați, însă rămâne în starea 
de jertfă, ca predare lui Dumnezeu, pentru ca să fim şi noi 
în starea aceasta de jertfă. in starea aceasta de jertfă a Lui 
e inclusă însă, desigur, şi moartea pe care a acceptat-o o 
dată pentru păcatele noastre dinainte de Botez şi pentru 
cele ce eventual ie mai săvârşim după aceea. 

În acest sens trebuie să înţelegem cuvântul Sfântului 
Apostoli Pavel: 'Dându-ne bine seama că omul nostru cel 
vechi a fost împreună răstignit cu El, ca să se nimicească 
trupul păcatului, aşa încât să nu mai fim robi păcatului... Şi 
dacă am murit împreună cu Hristos, credem că vom şi învia 
impreună cu EI, ştiind că Hristos, după ce a înviat din morți, 
nu mai moare. Moartea nu mai are stăpânire asupra Lui. 
Căci ce a murit păcatului, a murit, iar ce viază, viază lui 
Hristos' (Rom. 6, 6, 8-10). 

Dar, deşi pentru cel ce a murit păcatului în Botez este 
normal să nu mai moară, pentru că omul cel vechi a murit 
pentru totdeauna, totuşi şi cel ce ar rămâne în această 
stare de moarte definitivă faţă de păcat, trebuie să conti- 
nue să aducă jertfă curată lui Dumnezeu în Hristos, în sen- 
sul unei dăruiri neîncetate de sine: "Deci vă îndemn pe voi, 


27. inchinare în Duh şi Adevăr, cartea X, P.G. 68, col. 708 D. 

fraţilor, pentru îndurările lui Dumnezeu, să înfăţişaţi trupu- 
rile voastre ca pe o jertfă vie, sfântă, Domnului bineplă- 
cută' (Rom. 12, 1). În sensul acesta spune Sfântul Chiril din 
Alexandria că noi nu avem intrare la Tatăl decât în starea 
de jertfă curată, dar noi nu putem fi în această stare decât 
în Hristos. 

b. Botezul, ca putere de creştere spirituală continuă. 
Nerepetarea Botezului. |n aceasta îşi manifestă continuu 
puterea moartea trăită de noi în Botez. Continuarea şi 
adâncirea stării de jertfă de la Botez se arată în virtuțile 
noastre. Dar puterea pentru virtuţi ca jertfă continuă, ca 
renunțare neincetată la egoism şi ca trăire a unei vieți pen- 
tru Dumnezeu şi pentru semeni, ne vine din puterea stării 
de jertfă a lui Hristos. Prin virtuţi ne oferim astfel continuu 
jertfă lui Dumnezeu împreună cu Hristos. Tot Sfântul Chiril 
al Alexandriei zice: "Hristos este însuşi jertfa cea sfântă, 
care răspândeşte buna mireasmă prin virtuţi'Z8. Dar virtu- 
ţile reprezintă în același timp dezvoltarea vieţii celei noi în 
Hristos şi desăvârşirea noastră după asemănarea Lui. 

În moartea trăită de noi prin ele se manifestă şi exis- 
tența morţii faţă de păcat, pe când la Hristos moartea în 
continuare cu noi nu e o rezistenţă a Lui faţă de păcatul pe 
care eventual l-ar putea săvârşi, ci o predare lui Dumnezeu 
pentru valoarea pe care o are aceasta în ea însăşi, cum nici 
moartea Lui de pe Golgota n-a fost o moarte a omului vechi 
din El. Pe lângă aceasta, poate nu există nici un om care să 
nu mai păcătuiască după Botez. De aceea moartea celor 
botezați, în continuare, deşi se poate întâmpla să fie la unii 
numai o moarte ca predare lui Dumnezeu şi ca rezistenţă 
faţă de păcat, e amestecată şi cu o moarte faţă de păcatul 
săvârşit. Apoi chiar moartea în care se manifestă şi o rezis- 
tenţă contra păcatului e şi o moarte faţă de păcat, nu nu- 
mai o moarte ca predare pur şi simplu lui Dumnezeu. 


28. Ibidem. 

Desigur, pentru această viaţă de jertfă arătată în virtuţi, 
luăm puterea şi din Sfânta Împărtășanie. Dar virtuțile cresc 
şi din Botez. Hristos adaugă prin Sfânta Euharistie la pu- 
terea pe care ne-a dăruit-o prin Botez. 

Despre continuarea jertfirii noastre din puterea de jert- 
fire ce ni s-a dăruit în Botez și despre identitatea acestei 
jertfiri cu viaţa nouă pe care o ducem din puterea lui 
Hristos, vorbeşte şi Sfântul Grigorie de Nazianz, după ce a 
arătat că trebuie să activăm prin toate simţurile noastre 
curăţia şi pornirea spre fapte bune, ce ni s-au dat prin Bo- 
tez: 'Să dăm deci toate mădularele noastre cele de pe pă- 
mânt lui Dumnezeu, să ] le consacrăm pe toate... Să ne adu- 
cem intregi lui Dumnezeu; să ne facem arderi de tot inţele- 
gătoare, jertie desăvârșite, nu numai braţul, nu numai piep- 
tul..., ci să ne dăm întregi, ca să ne primim întregi (sfinţiţi, 
umpluţi de viaţa dumnezeiască, n.n.). Căci aceasta este a 
te primi în mod curat: a te dărui lui Dumnezeu şi a dobândi 
mântuirea noastră prin dăruirea noastră ca jertfă (iepovpyâ- 
Gat Tv NuOv 0VTOv 00TNpLav)'29. 

Viaţa cea nouă este un dar de Sus ce ne vine prin Buo- 
tez, însă e dar care trebuie păstrat şi dezvoltat prin sâr- 
guinţa noastră. 'Cultivă cu osteneală curățirea, punând în 
inimă treptele urcuşului; şi iertarea pe care ai primit-o în 
dar, păstreaz-o cu străduinţa ta, ca iertarea săi fie de la 
Dumnezeu, iar păzirea ei să fie de la tine'50. Darul e şi o 
datorie. Cine nu păzeşte şi nu dezvoltă curăţia primită prin 
Botez se face sălaş al mai multor demoni decât înainte de 
Botez şi greu se va mai mântui. Cine n-a folosit puterile pri- 
mite la Botez punând la contribuţie și puterile sale într-un 
mod înlesnit, datorită puterilor primite prin Botez, dove- 
deşte că dintr-un fel de cinism sau tocire nu mai e dispus 
să facă nici un uz de puterile sale. Şi ele se paralizează cu 
totul. "Te-ai atins de ciucurii hainei lui Hristos şi ai oprit 


29. In Sanctum Baptismum, P.O. 36, col. 417. 
30. Ibidem, Col. 408. 

curgerea. Păzeşte curăţia, să nu-ţi vină iarăşi curgerea. Căci 
nu vei mai putea să te atingi de Hristos, ca să furi mântui- 
rea. Căci Hristos nu Se lasă de multe ori furat, oricât de 
iubitor de oameni este... Ai fost ridicat de pe pat, mai bine 
zis ţi-ai luat patul, crezând în binefacere; să nu te arunci 
iarăşi pe pat păcătuind, paralizându-ţi trupul prin moleşea- 
lă şi plăceri. Ci umblă cum eşti, amintindu-ţi de porunca: 
"Tată, te-ai făcut sănătos, de acum să nu mai păcătuieşti, ca 
să nu ţi se întâmple ceva şi mai rău'. Lazăre, după ce ai fost 
înviat a treia zi şi te-ai eliberat de legăturile mormântului, 
nu te face iarăși mort (prin păcate) și nu fi iarăşi cu cei ce 
locuiesc în morminte... Căci nu eşti sigur dacă vei învia din 
nou din morminte, înainte de învierea obştească, când toată 
făptura va merde la judecată, nu pentru ca să fie tămădui- 
tă, ci ca să fie judecată şi să dea socoteală de depozitul ce 
și l-a adunat, bun sau rău'5l, 

În aceste cuvinte Sfântul Grigorie de Nazianz intemeia- 
ză nerepetarea Botezului prin obligaţia de a nu mai păcă- 
tui, o dată ce am primit puterea de a evita păcatul. Desigur, 
nu-i afirmată aici pierderea definitivă a celor pe care păca- 
tele ulterioare nu-i scot din trupul tainic al Domnului, adică 
din Biserică, sau din legătura cu iristos. Cei ce păcătuiesc 
rămân încă într-o anumită legătură cu Hristos, fără să mai 
trebuiască să se boteze. Slăbirea legăturii lor cu Hristos se 
vindecă prin Taina Pocăinţei. Altceva este insă cu păcatul 
renegării lui Hristos și al ieşirii din trupul Lui tainic. Aceştia 
sunt pierduţi dacă nu revin iarăşi în Biserică, folosind pu- 
terea primită în Botez. Dar nici în acest caz nu sunt botezați 
din nou, pentru că harul Botezului nu se dă de două ori. Ei 
nu se renasc de două ori, pentru că nici din 'trup' nu se 
nasc de două ori şi nu vin pe lume de două ori cu păcatul 
strămoşesc. 


31. Ibidem, col. 405, 408. 

Virtuţile sunt nu numai dăruirea totală lui Dumnezeu, ci 
şi o dăruire a celor botezați celor ce au nevoie de ajutorul 
lor: “De vezi un om gol, îmbracă-l, cinstind veșmântul ne- 
stricăciunii tale (al Botezului, n.n.). Căci acesta este Hristos... 
Dacă îţi cade la picioare un datornic, rupe tot zapisul drept 
şi nedrept. Amintește-ţi de miile de talanţi ce ţi i-a dăruit 
Hristos"52. 

Viaţa cea nouă în Hristos, primită la Botez, e deci elibe- 
rarea de lanțurile păcatului strămoșesc. lar libertatea 
aceasta dă celui botezat puterea să nu mai păcătuiască şi 
s-o pună uşor în practică. Dar punerea ei în practică este o 
datorie a celui botezat. În sensul acesta baia Botezului ne-a 
curăţit de păcatele dinainte, dar nu şi de cele pe care le 
vom săvârşi după aceea, deşi ne-a dat puterea să ne cură- 
im uşor şi de ele. 'Nu trebuie să speculezi cu curăţia, ci 
s-o întipăreşti în tine; să te faci desăvârșit, strălucitor, nu să 
te mulţumeşti cu vopseaua de suprafață; să nu ai harul ca 
acoperire, ci ca izbăvire de păcate'55. Fără lucrarea omului 
din puterea primită în Taine, acestea încep să fie socotite 
ca un fel de mijloace magice, care dau omului dreptul să 
intre în Împărăţia cerurilor prin simplul fapt că s-au săvârşit 
asupra lui ca asupia unui obiect, fără ca el să fi folosit pu- 
terea lor prin efortul său de transformare şi de desăvârşire. 
Fle sunt socotite ca mântuitoare fără ca omul să se trans- 
forme real, cu ajutorul lor, după chipul lui Hristos. 

Lucrarea omului de după Botez constă deci şi într-un 
fel de asimilare, într-o imprimare a curăţirii lui Hristos în 
fiinţa proprie, în aşa fel ca ea să nu mai poată fi depărtată 
din fiinţa lui. De aceea există şi nişte grade ale însușirii pu- 
terilor şi bunătăţilor dumnezeieşti ale lui Hristos. 

c. Botezul ca refacere a chipului lui Hristos în om. Du- 
hul Se uneşte cu omul în apa Botezului nu numai pentru că 


32. Ibidem, Col. 404. 
33. Ibidem, Col. 405. 

apa e principiul fundamental al vieții în planul creației, ci şi 
pentru că ea este mijlocul universal de spălare, adică de 
scoatere la iveală a chipului adevărat al existenţelor defi- 
nite, din care fiecare își are frumuseţea sa proprie. 

Păcatul slăbeşte caracterul nostru de persoană, în ceea 
ce ea are distinct, apropiindu-ne de animalitatea inexpresi- 
vă inumană şi impersonală, sau neliberă, supusă mişcărilor 
automate ale aceloraşi pasiuni. Păcatul slăbește unitatea 
dintre puterile constitutive ale omului şi chiar puterea fiin- 
ței lui. Fiinţa lui devine neunitară și neputincioasă pentru 
eforturile spre ceea ce e bun. Ea e mai mult târâtă spre 
cele rele, când de o pasiune, când de alta, apropiindu-l de 
nimicS+, Trupul acestui om împlineşte toate funcţiile biolo- 
gice, dar omul însuşi este aproape absent din sine, 'trăieşte 
fără recunoașterea sa şi fără conştiinţă'55. Omul decade 
într-un “individ biologic'56. Neavând raza de la Dumnezeu, 
raza spre Dumnezeu, omul devine “intuneric”, ca unul ce 
“nu e nimic'57. El trăieşte o existenţă nesubstanţială, incon- 
sistentă, aproape ca o părere de existenţă, o 'viață moar- 
tă'58. Căbasila vorbeşte de "morţi fără moarte'59. Întrucât 
slăbirea chipului dumnezeiesc în om sau a relaţiei omului 
cu Dumnezeu coincide cu slăbirea fiinţei lui, nu e o deose- 
bire între efectul de viaţă dătător al apei Botezului şi fun- 
cția ei de spălare sau de restituire a chipului, Prin însăşi 
restabilirea chipului dumnezeiesc în om, acesta recapătă 
viaţa dumnezeiască cea fără de moarte. | 

Deci consistenţa omului stă în chipul dumnezeiesc ce 
se menţine în el prin iradierea modelului divin şi prin efor- 


34. Sf. Maxim Mărturisitorul, Scolii la 'Despre numirile dumnezeiești", 
7, IV, 32, P.Q. 4, 305 B: 'Abătându-ne de la bine şi de ia mişcarea cea după 
fire, suntem purtaţi spre inconsistenţa (â&vwnapziav) neraţională, contrară firii”. 

35. P. Neilas, op.cit., p. 76. 

36. Ibidem . Despre viaţa în Hristos, P.G. 150, 532 A. 

57. Nicolae Cabasila, ia P. Nelias, op.cit, p. 77. 

38. Ibidem. 

39. Ibidem, p. 239, nota 369. 

tul omului de a se menţine în comuniune cu Dumnezeu. 
Pierzând prin păcat chipul dumnezeiesc, sau slăbindu-l, 
omul se coboară spre inconsistenţă şi spre o stare fără 
chip. Devenind un haos neunitar şi impersonal, nu mai răs- 
punde cu toată seriozitatea şi fiinţa sa la chemarea prin 
care e agrăit pe nume. Pentru el numele nu mai are un sens 
de adâncime, nu înseamnă obligaţia de a răspunde, obli- 
gaţia răspunderii în faţa supremului for al lui Dumnezeu. Îl 
distinge numai la suprafaţă. Numele nu mai e pentru el 
conştiinţă distinctă de sine şi de răspunderea proprie ce-i 
incumbă ca atare. Numai când aude prin chemarea lui pe 
nume glasul lui Dumnezeu, omul răspunde cu adevărat, 
numai atunci își ia numele în serios. Numai atunci numele 
îi este un principiu distinctiv formator, numai atunci el este 
în adâncime o forţă de personalizare. 

În această relaţie cu Dumnezeu, de chemare şi răs- 
puns, intră omul deplin prin Botez. De aceea prin Botez i 
se dă omului şi numele, care exprimă relaţia în care el e 
pus cu Dumnezeu şi pe care trebuie să şi-o cinstească și să 
şi-o împlinească. El e botezat pe nume, nu ca o fiinţă gene- 
rală: 'Botează-se robul lui Dumnezeu (N)'. Propriu-zis, întru- 
cât Hristos il ridică pe om prin Botez la o viață nouă, EI 
însuşi îl aduce la această viaţă superioară, responsabilă, 
chemându-l pe nume cu puterea Lui absolut obligatorie, în- 
temeind cu cel botezat o relaţie personală, o viaţă de răs- 
pundere eternă la chemarea Sa. Prin aceasta omul e scos 
din masa indistinctă umană, din anonimatul general, ca o 
persoană cu răspunderi proprii, întemeiate pe răspunderea 
eternă în faţa lui Dumnezeu. El e născut la această viaţă 
nouă cu voia lui Hristos, dar şi cu voia lui proprie, prin răs- 
punsul său la chemarea pe nume, cum nu se întâmplă la 
naşterea lui după trup. Omul îşi primește la Botez numele 
său, care îl face conştient de responsabilitatea sa persona- 
lă. Acest nume îi dă forma lui personală adâncă, care e 
chipul lui Hristos în el. Animalul nu e persoană, pentru că 

nu e chipul lui Dumnezeu. Prin calitatea aceasta de persoa- 
nă sau de chip al lui Dumnezeu răspunde el lui Dumnezeu 
şi se dezvoltă şi se menţine în relaţia responsabilă cu Dum- 
nezeu. De aceea forma aceasta personală unică a fiecărui 
om se imprimă tot mai mult în el, şi în ea se imprimă însăși 
forma lui Hristos. lar aceasta se face prin exerciţiul respon- 
sabilităţii lui la chemarea lui Hristos, răspunzând tot mai 
mult în mod afirmativ la ceea ce îi cere Hristos. 

Dar încă la Botez omul a primit, în forma lui de per- 
soană, forma lui Hristos, pentru că a intrat în relaţie cu EI. 
Cel botezat își va aduce mereu aminte de această legătură 
între sine şi Hristos, între chipul lui personal şi chipul lui 
Hristos imprimat în el. În sensul acesta el s-a şi îmbrăcat în 
Hristos încă de la Botez. Hristos i-a dat înfățișarea Sa şi 
omul trebuie s-o facă pe aceasta tot mai clară, silindu-se să 
vieţuiască tot mai mult după modelul lui Hristos. 

Nicolae Cabasila spune: 'Cât despre cuvintele "naștere 
din nou' şi "creare din nou", ele arată că cei care prin mij- 
locirea Botezului au fost născuţi şi aduşi la o viaţă nouă, au 
avut această viaţă nouă înainte, întocmai ca şi marmura 
unei statui stricate pe care meşterul o ciopleşte din nou, ca 
să-i dea frumuseţea de la început. Dar şi în ce priveşte roa- 
da spălării prin Botez, ea dă omului o formă şi o înfăţişare 
nouă, şi anume pune pe sufletul acestuia o pecete, un chip 
în care e străvezie moartea şi Învierea lui Hristos... Aurul, 
argintul şi arama, câtă vreme se înmoaie sub puterea focu- 
lui, ne lasă să vedem materia simplă. De aceea i se şi dă 
fiecăreia în general numele de aur, de argint sau de aramă. 
Dar de îndată ce aceste materii îşi primesc o formă sub 
bătăile ciocanului, nu mai sunt o materie simplă, ci au luat 
o formă - aşa cum se aşază haina pe trup —, din clipa 
aceea se ivește un nume nou, special: acum avem o statu- 
ie sau un inel, iar aceste nume nu mai arată şi materia, ci 
numai chipul sau forma. Poate chiar din această cauză, fe- 
ricita zi a Botezului este socotită de creştini ca 'zi a nume- 

lui", deoarece tocmai în această zi suntem născuţi din nou 
şi pecetluiţi pentru o vieţuire nouă, iar sufletul nostru, care 
până atunci n-avea nici o formă şi nici o rânduială, își ia 
forma şi conţinutul său. În ziua aceea noi suntem cunos- 
cuţi ai Lui... Căci în ziua aceea auzim pentru prima oară că 
ni se spune pe nume, ca şi când în ziua aceea într-adevăr 
am fi fost cunoscuţi pentru prima oară'*0. 

Chipul lui Hristos e o adevărată haină luminoasă, este 
Hristos însuși. "Câţi în Hristos v-aţi botezat, în Hristos v-aţi 
şi îmbrăcat' (Gai. 3, 26). Haina aceasta nu rămâne numai 
ia suprafaţă ca hainele obișnuite, ci se imprimă în fiinţa 
noastră întreagă. Ea e Hristos însuşi, dar în acelaşi timp e 
o relaţie specială, personală, unică, a fiecăruia, cu Hristos. 
De aceea omui primeşte un nume propriu şi ştie că atunci 
când e chemat pe acest nume, e vizat el însuşi în întregime 
şi trebuie să răspunâă cu toată fiinţa lui. Haina aceasta nu 
trebuie întinată. Căci prin aceasta întinăm chipul lui Hristos 
şi chipul nostru personal, care se acoperă prin aceasta din 
nou. Haina Botezului Îl reprezintă pe Hristos, dar şi pe noi 
înşine deveniți după chipul lui Hristos într-un mod perso- 
nal, pentru că în toate manifestările noastre Se arată nu nu- 
mai Hristos cel imprimat în noi, ci şi noi înşine deveniți 
după chipul Lui într-un mod personal. 

Am menţionat că chipul lui Hristos şi chipul nostru im- 
primat de chipul lui Hristos devine tot mai clar prin răspun- 
sul nostru la apelul lui Hristos de a-L imita în faptele Lui. 
Dar apelul acesta il face Hristos prin propovăduirea Apos- 
tolilor şi a slujitorilor Bisericii, care înfățișează modelul lui 
Hristos în faţa noastră (Gal. 3, 1). De aceea spune Sfântul 
Apostol Pavel: "Fiii mei, pentru care din nou încerc durerile 
facerii, până când Hristos va prinde chip în sufletele voas- 
tre!' (Gail. 4, 19). lar Hristos va prinde chip în ei, dându-le 
în acelaşi timp şi chipul personal al vieţii lor de răspundere 


40. Nicoiae Cabasila, op. cit., trad. rom., p. 29. 

proprie, întrucât 'nu mai slujesc firii' ca unii "ce nu cunosc 
pe Dumnezeu', căci Îl cunosc pe Dumnezeu, "mai bine zis 
sunt cunoscuţi de Dumnezeu' (Gal. 4, 8-9), adică sunt 
chemaţi de EI pe nume, începând de la Botez, în tot cursul 
vieţii lor. 

Desigur, apelul lui Hristos adresat creștinului începând 
de la Botez ajunge prin propovăduirea Apostolilor şi a slu- 
jitorilor Bisericii până în conştiinţa lui, îndemnându-l să 
răspundă în fiecare împrejurare cererii lui Hristos. Acest 
apel i se adresează şi prin semenii săi care au nevoie de 
ajutorul Lui spiritual şi material în fiecare clipă. Prin toate 
imprejurările ni Se adresează Hristos şi prin toate aceste 
adresări şi răspunsuri pozitive chipul lui Hristos, şi chipul 
nostru personal imprimat de chipul lui Hristos, devine tot 
mai clar. 

Chipul personal al omului e atât de dependent şi de im- 
primat de chipul lui Hristos, sau răspunsul la apelul lui 
Hristos creşte atât de mult din puterea apelului lui Hristos, 
incat cel potezat, dacă rămâne în această stare și o dezvol- 
tă, poate spune cu Sfântul Pavel: "M-am răstignit împreună 
cu Hristos şi acum nu mai trăiesc eu, ci Hristos trăieşte în 
mine" (Gal. 2, 20). Omul a renunţat de a mai trăi pentru 
sine, cum şi Hristos a renunţat de a mai trăi o viaţă care să 
nu fie inchinată lui Dumnezeu şi fiecărui om care crede în El. 

Despre imprimarea tot mai clară a chipului iui Hristos 
in cei botezați, despre ieşirea la iveală prin aceasta a feţei 
lor personale adevărate din generalitatea nedeplin definită, 
sau din dezordinea pornirilor inferioare ale ei, tot Sfântul 
Apostol Pavel spune: "Iar noi toţi cu faţa descoperită, oglin- 
dind acelaşi chip, ne preschimbăm forma din slavă în sla- 
vă, ca de la Duhul Domnului" (2 Cor. 3, 18). Oglindind tot 
mai mult chipul lui Hristos şi prin aceasta făcând tot mai 
distinct chipul nostru personal, devenim tot mai luminoşi, 
pentru că chipul personal este chipul libertăţii, al conştiin- 
ţei şi al răspunderii şi în acestea se răsfrânge slava chipu- 

lui personal al lui Hristos, sau în acestea se văd trăsăturile 
accentuate ale trăirii pentru Dumnezeu şi pentru tot binele 
voit de Dumnezeu, ca să fie realizat de noi pe seama âlto- 
ra. 

Botezul a insemnat astfel '"înnoirea' noastră, ieşirea din 
repetiţia monotonă. Dar această înnoire nu este numai un 
dat fix, ci e viaţă într-o noutate continuă şi într-o bucurie 
neîncetată de noutatea ei într-o altă şi altă formă de mani- 
festare a bunătăţii şi a iubirii noastre. Căci persoana e me- 
reu nouă prin libertatea ei responsabilă, prin iubirea inter- 
minabilă a ei, mereu inventivă în a face ceva nou pentru 
Dumnezeu şi pentru semeni, spre deosebire de omul vechi 
care rămâne mereu în această stare de vechime, aservit 
monotoniei aceloraşi pasiuni, aceluiaşi egoism, care nu are 
de spus şi arătat nimic nou celorlalţi. "V-aţi dezbrăcat de 
omul cel vechi, dimpreună cu faptele lui, şi v-aţi îmbrăcat 
în cel nou, care se innoieşte spre deplina cunoştinţă, după 
chipul Celui ce l-a zidit' (Col. 3, 9-10). Omul nou înaintează 
spre plenitudinea cunoştinţei lui Dumnezeu, a semenilor 
săi şi a sa proprie, prin iubirea faţă de Dumnezeu şi faţă de 
semeni, spre plenitudinea la care Se află Hristos. 

Dând feţei umane un caracter accentuat personal şi 
responsabil şi conştiinţa din ce în ce mai adâncă a sensu- 
lui etern al vieţii personale şi al persistenţei ei, ca și al sen- 
sului etern al întregii realități în Dumnezeu, care lipseşte 
celui ce socoteşte că totul se încheie prin moarte, că toată 
semnificaţia vieţii umane se reduce la satisfacerea unor tre- 
buinţe trupeşti, în fond mereu aceleaşi, Botezul e numit de 
Părinți 'luminare'. Omul se luminează prin Botez, pătrun- 
zând în el lumina Cuvântului lui Dumnezeu, Care, fiind 
etern, a dat, prin întrupare, eternitate naturii umane asu- 
mate şi înviate de EI şi tuturor celor ce-L primesc pe EI prin 
Botez. 

Cei ce se nasc din Botez primesc chipul lui Hristos, pu- 
tând dezvolta caracterul personal al vieţii lor prin răspun- 
dere, prin privirea la Hristos şi prin imitarea Lui. 

Dar omul nu este primit de Hristos la Botez în această 
relaţie personală, fără ca să-și arate şi el, după o anumită 
pregătire, dorinţa de ea, fără să-şi ia prin aceasta obligaţia 
cuprinzătoare de răspunderi în toată viaţa faţă de apelul lui 
Hristos, de a folosi puterea ce i se dă prin Botez, sau unirea 
cu EI, pentru a vieţui conform cu voia şi cu pilda Lui. Viaţa 
la nivelul de răspundere personală începe chiar din mo- 
mentul Botezului. Dumnezeu îl ia pe om de la inceput în 
serios. Îl vrea persoană respoTisabilă. Omul trebuie să ara- 
te că vrea să ducă o asemenea viaţă, înainte de a primi pu- 
terea pentru ea prin Botez. Astfel se încheie o 'invoire" între 
Dumnezeu şi om, spune Sfântul Grigorie de Nazianz. "Dacă 
trebuie să spunem pe scurt, puterea Botezului trebuie în- 
ţeleasă ca o învoire cu Dumnezeu pentru o a doua viaţă şi 
pentru o vieţuire mai curată'. E o obligaţie care nu trebuie 
călcată. "Să nu ne dovedim că am minţit, luându-ne obli- 
gaţia aceasta. Căci dacă învoielile între oameni sunt întărite 
de Dumnezeu, Care e luat ca garant, cât de mare nu va fi 
pericolul de vom călca obligaţiile pe care le-am luat faţă de 
Dumnezeu însuşi!'+l. 'Dacă după Botez te va ispiti duşma- 
nul luminii şi ispititorul (căci te ispiteşte; chiar şi pe Cu- 
vântul şi pe Dumnezeu L-a ispitit pentru acoperământul 
aşezat la arătare ca umanitate pe lumina ascunsă), ai prin 
ce să-l învingi: nu te teme de luptă! Opune-i apa, opune-i 
Duhul, în care se vor stinge toate săgețile aprinse ale celui 
rău'42, 

Obligaţia aceasta cuprinzătoare asumată de om la Bo- 
tez este exprimată prin declaraţia lepădării de Satana şi de 
toate lucrurile lui, ca şi prin declaraţia de impreunare cu 
Hristos, apoi prin mărturisirea mai specificată a credinţei în 


4]. in Sanctum Baptismum, P.G. 36, col. 368. 
42. Ibidem, col. 369. 

Hristos, prin rostirea Crezului. Prin aceasta, cel ce se bo- 
tează îşi ia obligaţia să nu mai slujească scopurile Satanei 
în lume, prin săvârşirea faptelor rele, ci să susţină credinţa 
în Hristos şi să trăiască conform ei, după pilda Lui. 

EI acceptă prin aceasta să nu mai fie 'robul' Satanei şi 
al nici unei puteri a răului, ci 'robul' total dăruit lui Hristos 
cel iubitor; prin aceasta, libertatea lui nu mai e înlănţuită 
de pasiuni, ci liberă spre o adevărată creştere şi continuă 
noutate a omului+5. De aceea, în declaraţia rostită de preot 
la Botez, acesta spune: 'Botează-se robul lui Dumnezeu (N)' 
etc. Atât calitatea de 'rob' al lui Dumnezeu, cât şi numele 
propriu sunt menţionate în toate Tainele. 

În faţa lui Dumnezeu, omul e persoană şi ca atare e 
liber. Dumnezeu îi cunoaşte ca persoană; dar îl cunoaşte 
pentru că a devenit partener al Lui într-o relaţie de neclin- 
tită fidelitate în iubire, pentru că s-a angajat să trăiască o 
viaţă de răspundere iubitoare în faţa Lui. '"Rămâneţi neclin- 
tiţi în libertate" (Gal. 5, 1). 'Voi aţi fost chemaţi la libertate' 
(Gal. 5, 135). Sau: "lisus Hristos m-a eliberat de legea păca- 
tului şi a morţii" (Rom. 8, 2), spune Sfântul Apostol Pavel, 
care se numeşte în acelaşi timp pe sine totdeauna 'rob' al 
lui Hristos, şi pe creştini — “ai lui Hristos" (Rom. 8, 1). Cei 
botezați sunt 'robi vieţii întru dreptate' (Rom. 6, 18-19), 
care e bunătate, e iubire şi care nu se poate exercita fără 
un mare efort spre eliberarea de pasiuni, adevăratele lan- 
țuri ale omului. Robia aceasta e robia liberă, robia unei 
voințe intense de a râmâne liber, de a lucra după legea li- 
bertăţii şi a iubirii netrădate (lac. 1, 25). 

d. Botezul, uşă de intrare în Biserică. Dar dacă omul 
este chemat la o viaţă de luptă personală pentru menţine- 
rea şi creşterea relaţiei cu Hristos, pentru întărirea sa ca 


43. Sfântul loan Gură de Aur declară că robia cea mai grea este cea 
a păcatului. De robia aceasta poate suferi şi cel liber în ce privește 
situaţia externă: "Ce este robul dacă nu cel ce face păcatul? Pentru mine 
şi demnitarul este lipsit de nobleţe dacă are sufletul rob", 

persoană liberă de pasiunile comune ale unei naturi că- 
zute, învârtoşate, aceasta nu înseamnă că e chemat la o 
existenţă individualistă, care şi ea este o robie a bunului 
plac, a orgoliului. Un alt paradox este că tocmai în forma 
de existenţă comună în pasiunile naturii îngroșate, apar di- 
vergenţele care sfâşie natura umană; o sfâşie în bucăţi 
identice, lipsite de adevăratele caractere personale. Dim- 
potrivă, forma de existenţă personală este o formă de exis- 
tenţă în comuniune, în care fiecare creşte în originalitatea 
dăruirii sale, pe măsură ce se dăruieşte și potrivit darului 
deosebit primit, sau se pune pe sine cu totul în slujba 
celorlalţi. 

Căci ridicarea din moarte a omului vechi, a celui ce se 
botează, la starea de viaţă adevărată a omului nou, în rela- 
ție personală de răspundere cu Hristos, e o ridicare la acti- 
varea concretă a acestei răspunderi în raporturile cu ceilalii 
oameni şi în mod deosebit față de comunitatea celor ce 
constituie Biserica, trupul comunitar al Domnului. A se alipi 
de Hristos înseamnă a deveni mădular al Lui în corpul Bi- 
sericii, a se zidi ca o piatră vie în locaşul Domnului, pe te- 
melia apostolilor, având aceeaşi credinţă, aceeaşi vieţuire, 
străbătută de acelaşi Hristos, în aşa fel ca în toţi să locu- 
iască şi să se vadă acelaşi chip al lui Hristos, deşi, prin fie- 
care, Hristos Se arată în împlinirea unei slujiri conforme da- 
rului său. Într-o rugăciune de la Botez preotul se adresează 
lui Dumnezeu zicând între altele: 'Închipuiește pe Hristosul 
Tău întru acesta, care va să se nască din nou prin a mea 
ticăloşie, şi-l zideşte pe dânsul pe temelia Apostolilor şi a 
Proorocilor Tăi (Ef. 2, 20) şi să nu-l surpi, ci-l sădeşte pe 
dânsul ca mlădiţă a adevărului celui arătat, în sfânta Ta so- 
bornicească și apostolească Biserică şi să nu-l smulgi'. Nu- 
mai rămânând în Biserică, cel nou botezat rămâne în Hristos. 

De aceea, după Botez, care se săvârşeşte în tinda bise- 
ricii, cel nou botezat este dus în faţa sfintelor uşi împără- 
teşti, unde e împărtăşit cu Trupul şi Sângele Domnului ca 

semn al incorporării depline în Biserică, iar cel de parte 
bărbătească este dus în altar, unde preotul înconjoară cu el 
sfânta masă, ceea ce înseamnă introducerea lui în cele mai 
înalte taine ale cunoașterii lui Hristos, pentru ca să fie pro- 
povăduitorul credinţei în Hristos şi preotul familiei lui, sau 
primul răspunzător pentru credinţa şi vieţuirea bisericii din 
casa lui, primul care aduce jertfă și se jertfeşte pentru ea, 
aşa cum este f[Hristos, pentru Biserică, în general (Ef. 5, 25), 
sau cum sunt episcopii şi preoţii ca organe văzute ale Lui. 

introducerea celui ce primeşte Botezul in Biserică e 
semnificată în special prin săvârşirea Botezului de către 
preotul sau episcopul care reprezintă prin hirotonia lui nu 
numai pe Hristos, ci şi Biserica, sau nu pe un Hristos deta- 
şat de Biserică, ci pe Hristos lucrând din Biserică şi în Bise- 
rică, pentru a introduce pe cei ce se botează în Biserică. De 
aceea săvârșirea validă a Botezului nu depinde de vredni- 
cia personală a preotului, dacă Biserica îl menţine ca sluji- 
tor al ei. Pentru că el săvârşeşte Taine în numele Bisericii. 

Desigur, aceasta nu trebuie să facă nepăsător pe preot 
sau pe episcop în împlinirea slujbei lui. El nu va rămâne 
neosândit pentru nevrednicia sa. Dumnezeu are şi El grijă 
să ţină în anumite margini, prin vorbirea Lui în conştiinţa 
preotului şi a episcopului, nevrednicia lor. El ţine prin aceas- 
ta Biserica în întregime legată de Sine. 

Sfântul Grigorie de Nazianz răspunde celor ce evită să 
se boteze la anumiţi preoţi din cauza opiniei lor că aceşti 
preoţi sunt nevrednici: "Nu căuta vrednicia propovăduitoru- 
lui, nici a botezătorului. Altcineva este judecătorul acesto- 
ra şi arătătorul celor nearătate. Pentru că omul caută la 
faţă, iar Dumnezeu la inimă. Ţie săi fie oricine vrednic, 
pentru curăţie. Să fie numai dintre cei acceptaţi, şi nu din- 
tre cei condamnaţi pe faţă, nici străini de Biserică. Nu jude- 
ca pe judecător, tu, cel ce ai nevoie de vindecare; nu jude- 
ca vrednicia celor ce te curăţesc, nu deosebi între părinţi. 
Unul e mai sus, altul mai jos. Dar fiecare e mai mult decât 


SFINTELE TAINE ÎN SPECIAL 6] 


tine... Puterea Botezului este egală şi fiecare este la fel de 
desăvârşitor, dacă e modelat de aceeași credinţă'4%. 

Faptul că preotul săvârşeşte Botezul ca reprezentant 
calificat al Bisericii face posibil ca în caz de urgenţă, dată 
fiind necesitatea absolută a Botezului pentru mântuire, în 
lipsa preotului săvârşirea lui să se împlinească şi de orice 
alt laic, membru al Bisericii, ca reprezentant general al ei, 
sau ca membru al preoţiei generale. Căci Botezul inseamnă 
braţele întinse ale Bisericii care primește pe cei ce voiesc 
să vină la sânul ei scăpând din valurile veșnicei pierzanii, 
şi aceste braţe pot lua formă concretă prin orice mădular 
al ei. 

În ce priveşte recunoaşterea Botezului săvârşit în afara 
Bisericii, libertatea cu care s-a comportat Biserica faţă de 
un astfel de Botez săvârşit prin întreita scufundare sau 
vărsare, sau stropire cu apă în numele Sfintei Treimi, arată 
că Biserica îl poate valida, prin iconomie, la primirea în 
Biserică a celui botezat astfel în afara ei, extinzând peste 
partea externă săvârşită atmosfera deplină de har a Bise- 
ricii, care a existat într-un mod mai mult sau mai puţin accen- 
tuat şi în unitatea creştină de unde vine cel astfel botezat. 
Recunoaşterea acestui Botez din partea Bisericii e ca un fel 
de completare tardivă a părţii externe a lui cu puterea dum- 
nezeiască primită acum deplin de către cel botezat în afara 
ei, prin punerea lui în acord deplin cu credinţa Bisericii. Dar 
Biserica poate să şi boteze pe cei ce vin la ea botezați în 
afara ei, din pricina nedeplinătăţii harului sau lucrării lui 
Hristos în unitatea creştină de unde el vine, prin faptul că 
în acea unitate nu hp nici deplinătatea credinţei. 

Botezul pune pe primitorul lui în relaţie intimă nu nu- 
mai cu Hristos, ci cu întreaga Sfântă Treime, căci Hristos 
este Fiul Tatălui și ne face şi pe noi, în Sine, fii ai Tatălui, 
eliberându-ne de robia stihiilor impersonale şi a patimilor, 


44. In Sanctum Baptismum, Col. 396. 

care caută satisfacere nu in comuniunea supremă a Trei- 
mii, ci în senzualitatea individualistă şi oarbă, excitată de 
aceste stihii, care ne duce la moarte. lar dragostea noastră 
faţă de Tatăl, Cel care ne întărește cu puterea și cu iubirea 
nesfârşită a Lui, o încălzeşte Duhul, Care aduce dragostea 
Tatălui faţă de Fiul şi a Fiului faţă de Tatăl în inimile noas- 
tre unite cu Fiul. De aceea ne botezăm în numele Tatălui şi 
al Fiului şi al Sfântului Duh, adică ne scufundăm în iubirea 
reciprocă şi în puterea comună a Celor trei Persoane su- 
preme. 


3. Necesitatea absolută a Botezului pentru mântuire 
şi Botezul copiilor 


Dacă Botezul produce, prin unirea cu Hristos, desfiinţa- 
rea păcatului originar al despărțirii de Dumnezeu, imprima- 
tă în firea noastră, şi dacă fără această unire cu Hristos nu 
se poate intra în Împărăţia lui Dumnezeu, evident că Bote- 
zul ne este absolut necesar pentru mântuire (In 3, 3). EI 
este absolut necesar şi pentru copii, căci şi ei au această 
stare de despărţire de Dumnezeu, prin naşterea lor din trup, 
și deci şi ei trebuie să treacă de la starea de născuţi din 
trup şi destinaţi pierzaniei la starea de născuţi din apă şi 
din Duh şi, prin aceasta, de mântuiţi (în 3, 5-6). Întrucât ni- 
meni nu e curat de întinăciune chiar dacă viaţa lui de pe 
pământ ar fi de o singură zi (lov 14, 4), evident că această 
intinăciune o au şi copiii, nu prin păcătuire personală, ci 
prin naştere. Numai Hristos Se deosebeşte de noi ca om în 
privinţa aceasta, căci S-a făcut întru toate asemenea nouă, 
afară numai de păcat (Evr. 4, 15). Sfântul Apostol Pavel so- 
coteşte pe toţi oamenii, fără excepţie, supuşi păcatului din 
pricina lui Adam şi toţi trebuie să îngroape în Botez pe 
omul cel vechi al păcatului, pentru a se naşte ca oameni 
noi în Hristos. Faptul că moartea domnește peste toţi este 
pentru el un semn că peste toţi domnește păcatul şi osân- 
da lui, căci moartea e plata păcatului: "Precum printr-un om 

a intrat păcatul în lume şi prin păcat moartea, aşa la toţi 
oamenii moartea a trecut, întrucât în acela toţi au păcătuit' 
(Rom. 5, 12, 15). El le spune creştinilor: "Așa şi voi socotiţi-vă 
pe voi morţi păcatului şi vii lui Dumnezeu întru Hristos 
lisus, Domnul nostru' (Rom. 6, 11). Prin Botez 's-a stricat 
trupul păcatului" (Rom. 6,6). Acum, chiar dacă murim fizic, 
nu mai Suntem supuşi morţii eterne. "Că de am murit îm- 
preună cu Hristos, credem că vom şi vieţui împreună cu E! 
(Rom. 6, 8). Vom vieţui impreună cu Hristos, pe Care moar- 
tea nu-L mai stăpânește (Rom. 6, 9). 

Viaţa nouă şi veşnică cu Hristos nu o putem primi fără 
Botez, fără să murim şi noi în Botez, "intru asemănarea 
morţii Lui". Numai 'dacă ne-am făcut cu EI o singură tulpină 
întru asemănarea morţii Lui, vom fi părtaşi şi învierii Lui" 
(Rom. 6, 5). 

Copiii nu pot fi privaţi de această moarte cu Hristos a 
omului vechi din ei şi de temelia vieţii eterne pusă în orice 
om de Hristos. 

E drept că ei nu pot oferi lui Hristos mărturisirea cre- 
dinţei lor ca deschidere a fiinţei lor pentru sălăşluirea lui 
Hristos în ea. Dar ei fac parte dintr-o familie creştină trăi- 
toare în Biserică. Între viaţa lor sufletească şi cea a familiei 
și a Bisericii încă nu s-a ridicat bariera unei conştiinţe indi- 
vidualiste. Viaţa aceasta spirituală pătrunde neîmpiedicată 
tot mai mult în fiinţa lor. Intră de altfel şi în copiii din deno- 
minaţiunile neoprotestante care nu primesc Botezul copii- 
lor, prin preocuparea despre Hristos existent în ele. Dacă 
copiii acelor denominaţiuni se vor decide pentru credinţa 
proprie acelora, o vor face tot pe baza credinţei pătrunse 
în ei incepând din vârsta cea mai fragedă. 

Botezul este şi el un act prin care viaţa spirituală a fami- 
liei pătrunde în ei. Când mărturisesc cei din familie o anu- 
mită credinţă, e sigur că o vor mărturisi și copiii. E o ches- 
tiune de timp, ca ceea ce e sădit în ei şi se află virtual în ei 
să se manifeste mai târziu şi în mod actual. 

Nu se ştie punctul exact de când copilul îşi însușeşte 
conştient specificul conţinutului spiritual al familiei. EI în- 
cepe să-l exprime de la un timp determinabil. Dar înainte 
de a-l exprima şi l-a însuşit în esenţa lui specifică. Când co- 
pilul începe să vorbească, el articulează ceea ce şi-a însuşit 
cu mult înainte, în mod treptat, începând chiar din primele 
zile. lar cuvintele şi frazele ce i se sădesc şi pe care le ex- 
primă la rândul lui de la o vreme, nu sunt neutre, nu sunt 
goale de orice conţinut, ci poartă pecetea unui conţinut cu 
un anumit specific. E un conţinut care s-a sădit in el nu nu- 
mai prin cuvinte, ci şi prin acte şi atitudini. Actul Botezului 
poate fi socotit și el unul din acestea. În orice caz el e de- 
terminant pentru viaţa spirituală pe care o trăieşte familia 
şi care i se sădește copilului. 

Astfel copilul, însuşindu-şi conţinutul spiritual al fami- 
liei, işi îinsuşeşte şi credinţa ei imprimată în el, sau determi- 
nantă pentru el. O primeşte cu sete şi o manifestă voluntar 
şi cu bucurie. E bucuros să arate că este și el ca cei mari 
din familie şi se poate manifesta cu ei. El poate fi botezat 
astfel pentru credinţa familiei, pe care şi-o va însuşi în mod 
neîndoielnic. 

Copiii se deschid mai uşor credinţei mărturisite de cei 
din familia lor, decât adulţii, sau chiar decât tinerii, atât 
pentru că în ei nu s-a dezvoltat orgoliul individualist, cât şi 
pentru că ei nu se simt încă strâmtoraţi de legalitatea na- 
turii şi împiedicaţi de pornirile inferioare. Ei cred că totul e 
posibil şi au o bucurie pentru ceea ce e frumos şi bun. 
Granița între natural şi ceea ce depăşeşte naturalul, între 
ceea ce e dat ca o strâmtorare a omului, şi putinţa omului 
de a crea sau deschide prin libertate orizonturi şi drumuri 
noi, nu e incă fixată. Ba au chiar o bucurie pentru acele ori- 
zonturi. Pe de altă parte, trebuie să li se spună despre ele. 
Mântuitorul, ţinând seama de această pornire a copiilor 
spre ceea ce e bun, spre domeniul credinţei, cere adulţilor 
să-i lase numai să vină la El, să nu-i oprească. Dar aceasta 

implică şi o informare a lor despre Hristos, de către 
adulţi. Astfel, cuvântul Lui: "Lăsaţi copiii să vină la Mine, şi 
nu-i opriţi” (Mt. 19, 14), înseamnă şi: Faceţi-Mă cunoscut 
copiilor! 

Putinţa copiilor de a se împărtăși de Hristos, pe baza 
credinţei celor apropiaţi lor, o arată și faptul împărtăşirii 
unor adulţi de darurile lui Hristos prin credinţa acelora (în- 
vierea fiicei lui lair, vindecarea slăbănogului din Caper- 
naum etc.). Contribuţia celor apropiaţi la mântuirea seme- 
nilor e aşa de necesară, că slăbănogul de la lacul Vitezda 
nu s-a putut bucura de puterea mântuitoare a apei numai 
prin lisus Hristos, fără mijlocirea vreunui om, decât în mod 
excepţional. 

Desigur, când Evanghelia a pătruns în lume pentru pri- 
ma dată, ea a trebuit să câştige pe adulţi şi să fie indem- 
naţi ei să se boteze. De aceea, în Noul Testament se vor- 
beşte direct de botezul adulţilor. Dar o dată cu ei se bote- 
zau şi copiii lor. Expresia largă "şi s-a botezat el (temnicerul 
din Filipi) şi toţi ai lui' (Fapte 16, 33) cu siguranţă cuprinde 
şi copiii. La fel: 'am botezat casa lui Ştefana' (1 Cor. 1, 16). 
Sfântul lrineu declară, pe baza tradiţiei apostolice apropia- 
te lui (era nepot spiritual al Apostolului loan), că şi pruncii 
se botezau (parvuli, infantes)*5. 

Pe lângă cele spuse mai e de menţionat că, prin toate 
cele ce i se comunică copilului, familia creştină urmăreşte 
să-l apere de tot felul de pericole, de ispite spre rele, să-i 
dea puterea să lupte împotriva lor. Botezul este puterea ho- 
tărâtoare care i se dă copilului pentru a-l face să se deprin- 
dă de a se socoti dreştin şi dator să se comporte ca atare, 
luptând cu ispitele, înainte de a se robi unor deprinderi 
rele. Aşa argumentează Sfântul Grigorie de Nazianz Botezul 


45. Sfântul lrineu, Adv. Haereses, libr. Il, PG. 7, col. 784 A; Just. 
qu. et. resp. 56, P.G. 6, col. 1297 C; Origen, Hom. 8, 3 in Lev., P.G. 12, 
col. 496 B: 'Ecclesia ab apostolis traditionem suscepit etiam parvulis 
baptismum dari'; Comm. in Rom., P.G. 14, col. 1047 B. 


5 - Dogmatica - vol. III 

copiilor: "Ai copil? Să nu-şi ia timp răutatea. Să fie sfinţit din 
pruncie, să fie consacrat Duhului de la început. Te temi de 
pecete din cauza slăbiciunii firii? Ce suflet mic şi puţin 
credincios are mama aceasta! Ana a făgăduit pe Samuil 
încă înainte de a se naşte şi după ce s-a născut îndată l-a 
închinat şi l-a crescut în haina preoțească (1 Rg. 1, 11; 2, 
19), netemându-se de om, ci increzându-se in Dumnezeu". 

Tăierea-imprejur, care a fost chipul Botezului, se făcea 
la opt zile pentru toţi copiii în timpul Vechiului Testament, 
pe baza revelaţiei aceluiaşi Dumnezeu care infăptuia în 
trepte planul mântuirii. Însuşi Domnul a fost tăiat împrejur 
la opt zile, iar la 40 de zile a fost adus la templu şi 'pus 
înaintea Domnului" (Lc. 2, 21-22), ca model pentru toţi 
pruncii. Cu această ocazie, este binecuvântat de dreptul 
Simeon, care 'avea pe Duhul Sfânt asupra lui' (Lc. 2, 25). 
Binecuvântarea este şi ea o impărtăşire a puterii Duhului, 
celui binecuvântat. Argumentul pentru nebotezarea copi- 
ilor ar trebui să ne oprească şi de la binecuvântarea lor, 
ceea ce ar fi absurd. 

Despre loan Botezătorul, Sfânta Evanghelie spune: 'lar 
copilul creştea şi se întărea cu Duhul' (Lc. 1, 80), desigur 
pentru că creştea într-o casă a rugăciunii şi a lui Dumnezeu 
şi pentru că a fost tăiat împrejur şi închinat lui Dumnezeu. 
La fel pruncul lisus “sporea în înţelepciune, creștea cu 
trupul şi avea har la Dumnezeu şi la oameni' (Lc. 2, 52); 
sporea şi avea har din pruncia Sa omenească, pentru că 
numai ca om avea pruncie. 


B 
Taina Mirungerii 


1. Legătura între Taina Botezului şi cea a Mirungerii 


Această Taină este atât de strâns legată de Taina Bote- 
zului, încât s-ar putea spune că formează împreună cu 
aceea un singur tot cu două părţi distincte. Ea e ca un fel 

de continuare a Botezului. De aceea nu începe în slujba 
Bisericii cu o introducere deosebită, ca celelalte Taine+6, 
ci, după botezarea şi imbrăcarea celui ce a primit Botezul, 
preotul citeşte in continuare o rugăciune prin care cere lui 
Dumnezeu să i se dăruiască celui 'nou luminat prin apă şi 
prin Duh' 'şi pecetea darului Sfântului şi întru tot puterni- 
cului Duh”. Apoi îi unge cu Sfântul Mir părţile principale ale 
trupului, zicând: "Pecetea darului Sfântului Duh'. Legarea 
strânsă a acestei Taine de Botez se arată şi în faptul că, 
după ungerea cu Sfântul Mir, preotul înconjoară de trei ori 
analogul, cu cel botezat şi miruit, cântând: "Câţi în Hristos 
v-aţi botezat, in Hristos v-aţi şi îmbrăcat. Aliluia'. Acelaşi lu- 
cru îl arată faptul că preotul, ungându-l pe cel botezat cu 
Sfântul Mir şi spunând cuvintele: '"Pecetea darului Duhului 
Sfânt', nu aminteşte numele celui ce e uns, ca în toate cele- 
lalte Taine, socotindu-se că s-a rostit acest nume la scu- 
fundarea lui în apă. 

Legarea Mirungerii de Botez se arată şi în faptul că în 
rugăciunea amintită, preotul, după ce cere să i se dăru- 
iască celui "nou luminat prin apă şi prin Duh', pe care 'a bi- 
nevoit să-l nască acum din nou', 'şi pecetea darului Sfân- 
tului Duh', continuă: "Păzeşte-l pe dânsul întru sfinţenia Ta, 
intăreşte-l întru dreapta credinţă, mântuieşte-l de cel rău şi 
de toate meşteşugirile lui şi păzeşte sufletul lui întru frica 
Ta cea mântuitoare, întru curăţie şi dreptate, ca, întru tot 
lucrul şi cuvântul bineplăcut Ţie, să se facă fiu şi moşteni- 
tor cereştii Tale împărăţii'. Se cere deci ca cel născut din 
nou prin Botez să, fie păzit şi întărit în darurile primite prin 
Botez, în lupta împotriva celui rău care va căuta să-l lip- 
sească de ele, în păzirea făgăduinţei date de a păstra cre- 


46. "Binecuvântată este împărăţia Tatălui și a Fiului şi a Sfântului 
Duh' și o ectenie. Aceasta s-ar putea explica şi din faptul că începutul ei 
se face prin sfinţirea Mirului de către episcopi. Dar în orice caz, cu ocazia 
aplicării ei celui botezat, se articulează în slujba Botezului fără un 
inceput propriu. 

dinţa mărturisită la Botez şi starea de curăţie şi de ArGpiale 
în care a fost aşezat. 

Dar păstrarea acestor daruri se face prin efort. De 
aceea Nicolae Cabasila spune că prin Sfântul Mir 'se pun în 
lucrare" puterile date omului prin Botez: “innoirea în Duh şi 
reînvierea prin Botez aduc cu ele, cum am văzut, puteri şi 
energii lăuntrice înrudite. Sfântul Mir este acela care le tre- 
zeşte la viaţă. EI este cel ce pune în lucrare una sau alta din 
puterile duhovniceşti sau chiar mai multe deodată, după 
cât e de simţitor sufletul în lucrarea Tainei'47. 

Teologul ortodox Al. Schmemann vede legătura între 
Mir şi Botez mai puţin ca punere în lucrare prin Mir a pu- 
terilor primite la Botez, cât ca viaţa faţă de naştere. EI zice: 
"A doua Taină a iniţierii (a introducerii în Biserică, n.n), cum 
numim azi Ungerea (sau întărirea), a fost în Biserica Orto- 
doxă dintotdeauna o parte esenţială a rânduielii Botezului. 
Mirungerea nu e propriu-zis o altă Taină, ci mai degrabă îm- 
plinirea (completarea) Botezului, "întărirea' prin Duhul Sfânt. 
Fa poate fi deosebită de Botez numai în sensul în care se 
deosebește viaţa de naştere. În Duhul Sfânt, întreaga viaţă 
a Bisericii îşi află întărirea, pentru că ea e viaţă; e adeveri- 
rea Bisericii ca aparţinând "veacului ce va să vină'”, ca 
bucurie și pace a Împărăției cerurilor... Astfel Mirungerea 
este Cincizecimea personală a omului, intrarea lui în viaţa 
Duhului Sfânt, adică în viaţa adevărată a Bisericii. În această 
Taină el e consacrat ca om deplin. Căci a aparţine Împără- 
ţiei lui Dumnezeu înseamnă numaidecât a fi om întreg și 
deplin, în maturitatea lui'+8. 

Dar viaţa cea nouă se manifestă ca putere de menţi- 
nere şi de sporire în curăţie şi fapte bune, dezvoltate în vir- 
tuţile ce culminează în iubire. Ea nu e un simplu sentiment 
de euforie, ci o statornicie de gânduri şi fapte de bunătate, 


47. Op.cit., trad. rom., p. 71. 
48. Aus der Freude Leben, trad. germ. a cărţii: Sacraments and 
Orthodoxy, Walter-Verlag, Olten und Fr.i.Br., 1974, p. 90-91. 

care e o adevărată preoţie generală, de dăruire a vieţii lui 
Dumnezeu. 

Această identificare între viaţa pe care ne-o dăruieşte 
Mirungerea şi activitatea cea bună pe care trebuie să o des- 
fășurăm, sau preoţia generală, o exprimă Sfântul Chiril din 
Alexandria zicând: 'Spălând pe Aaron cu apă, îl îmbracă în 
îmbrăcămintea sfântă a slujirii arhiereşti (eş. 29, 1-9). Tot 
aşa şi noi, după ce ne-am spălat în Botez şi am lepădat toi 
felul de necurăţii, ne-am îmbogăţit cu harul de Sus și din 
cer, primind veșmântul veseliei, după cuvântul: 'Îimbrăcaţi-vă 
în Domnul nostru lisus Hristos" (Rom. 13, 14)... În acelaşi 
fel se sfinţeau preoţii, care erau spălaţi cu apă şi unşi cu 
untdelemn, apoi astfel unşi erau îmbrăcaţi cu îmbrăcămin- 
te sfinţită şi li se sfinţeau mâinile, pentru a fi vrednici să 
aducă jertfele în chip curat şi neprihănit. Dar mai înainte li 
se ungeau capetele după cuvântul: 'ingrăşat-ai cu untde- 
lemn capul meu' (Ps. 22,5). Aşa am fost îngrășaţi şi noi la 
minte prin dăruirea Duhului... şi am fost sfinţiţi şi noi şi îm- 
podobiţi cu harul de Sus şi am fost unşi spre desăvârșirea 
dumnezeiască, pentru ca, îndrăznind, să aducem lui Dum- 
nezeu darul duhovnicesc cu mâini curate şi atotnevino- 
vate'+9, 

Creștinii, fiind unşi ca Hristos sau participând la ungerea 
Lui, sunt preoţi şi ei. Dar preotul mai întâi e curăţit în minte 
şi la mâini, adică în izvorul gândurilor şi în organele îm- 
plinirii lor, și apoi i se dă puterea Duhului spre a putea lucra 
curat cu mintea şi cu mâinile, aducând jertfe de gânduri şi 
de fapte bune lui Dumnezeu în favoarea Bisericii şi a seme- 
nilor săi. 

Despre preoţia generală primită de credincioşi prin Taina 
Mirungerii, Sfântul Macarie Egipteanul spune: "Oamenii 
sfinţiţi prin Ungere devin creştini pentru a fi împărați, preoţi 
şi prooroci ai Tainelor cerești'50. 


49. Op. cit., cartea XI, P.G. 68, col. 752 C. 
50. Omilii 16, 1. 

Prin această Taină, cel unit prin Botez cu Biserica în 
Hristos devine din oarecum virtual unit cu ea, unit în chip 
actual. E un pas nou în întărirea unităţii Bisericii în Hristos. 


2. Lucrarea specială a Sfântului Duh, 
in Taina Mirungerii 


Prin Mirungere începe epifania sau arătarea lui Hristos 
in comportarea omului botezat, sau a luminii Duhului lui 
Hristos asupra fiinţei lui, arătându-l ca un chip activ al lui 


Hristos și ca un locaș viu al Lui, întrucât îl ajută să actuali- 
zeze chipul Lui imprimat virtual în el. Astfel, s-ar putea 
spune că prin Mirungere ni se face arătat faptul că nu nu- 
mai cu puterile noastre vom actualiza darurile primite la 
Botez, ci cu ajutorul Duhului. Acest ajutor începe imediat 
după Botez. 

Fără această lucrare de ajutorare a Duhului, cu greu am 
putea actualiza darurile Botezului, sau nu le-am putea 
actualiza deloc; fără comunicarea continuă a Duhului cu 
noi, începută prin Taina Sfântului Mir, greu am putea să 
dezvoltăm viaţa noastră în Dumnezeu. Dialogul nostru, de 
fapte, cu Dumnezeu implică lucrarea ambilor parteneri, 
comunicarea activă continuă a ambilor, în Duhul Sfânt. 

Aşa cum moartea omului vechi prin naşterea celui nou 
prin Botez nu este un dat static, ci un dat plin de intermi- 
nabile virtualităţi, aşa şi coborârea Duhului Sfânt la Cinci- 
zecime este începutul coborârii Lui continue pentru fiecare 
om care intră în Biserică şi rămâne în ea. Este punerea şi 
menţinerea în mișcare, prin comuniune reciprocă, a acelei 
morţi și naşteri de care ne-am împărtăşit la Botez. 

Sfântul Chiril al lerusalimului merge atât de departe în 
afirmarea completării Botezului prin Mirungere, încât decla- 
ră că, de-abia prin primirea Mirungerii, cel botezat se nu- 
mește creştin: "După ce aţi fost învredniciţi de ungerea cu 
Sfântul Mir, vă numiţi creștini; acum renașterea voastră este 
întărită şi de numele ce-l purtaţi. Într-adevăr, înainte de a fi 

învredniciţi de acest har, propriu-zis nu eraţi vrednici de 
acest nume, ci eraţi doar pe cale de a ajunge creştini'5]. 
Ceea ce spune Sfântul Chirii se explică prin faptul că Bo- 
tezul nu era privit şi practicat atunci ca o Taină separată de 
Taina Mirului, cum s-a petrecut mai târziu în Occident. Pe 
de altă parte în afirmaţia Sfântului Chiril se mai implică şi 
faptul că pentru el nu se poate distinge între calitatea de 
membru al Bisericii sau de creştin şi calitatea de om deplin 
unit cu Hristos, lucru care se săvârşeşte prin Mirungere. 
Prin Sfânta Taină a Mirungerii, credinciosul devine şi el un 
alt Hristos, asemenea lui Hristos, Care înseamnă Unsul. 
Deci devine şi el un uns, sau un creştin. 

Ungerea cu Mir a fost socotită şi în Vechiul Testament 
mijlocul de comunicare al unei puteri dumnezeieşti proo- 
rocilor, preoţilor şi regilor pentru a ţine poporul în legămân- 
tul cu Dumnezeu. Hristos este Unsul prin excelenţă, pentru 
că El ca om nu primeşte numai o putere a Duhului, ci Du- 
hul ipostatic întreg, pentru a fi Proorocul, Arhiereul şi Împă- 
ratul suprem, Care introduce şi ţine în familiaritatea lui 
Dumnezeu poporul lui Dumnezeu,ca alcătuit din fiii Lui în 
Hristos Fiul, şi a-l conduce la deplina viaţă în Duhul iubirii 
lui Dumnezeu şi al iubirii de Dumnezeu, în viaţa veşnică. 
Sfântul Chiril din lerusalim spune că după ce S-a botezat 
lisus şi a ieşit din apă: 'S-a coborât peste El Duhul Sfânt în 
chip ipostatic, odihnindu-Se Cel asemenea peste Cel ase- 
menea'52. 

Hristos este uns prin aceasta cu Duhul deplin, iar această 
ungere o anunţă şi o interpretează EI însuşi, prin aplicarea 
la Sine a unui loc din Isaia (Is. 61, 1), ca o trimitere a Sa ca 
om la activitatea Sa în slujba lui Dumnezeu şi în favoarea 
mântuirii oamenilor: "Duhul Sfânt este asupra Mea, pentru 
că M-a uns, trimiţțându-Mă să binevestesc săracilor, să ves- 


51. '"Cateheza III mistagogică', în Cateheze; trad. rom. de Pr. D. Fecioru, 
vol. II, 1945, p. 558. 
52. Op.cit., p. 246. 

tesc celor robiţi slobozirea şi orbilor vederea, să dau dru- 
mul celor asupriţi şi să vestesc anul milei Domnului" (Lc. 4, 
18-19). 

Mărturie despre ungerea lui Hristos cu Duhul, spre slu- 
jirea şi activitatea Lui, o dă şi comunitatea din lerusalim 
(Fapte 4, 27) şi Apostolul Petru, care între altele arată în cu- 
vântul despre lisus, către Corneliu, 'cum L-a uns Dum- 
nezeu cu Duhul Sfânt şi cu putere, cum a umblat din loc în 
Joc făcând bine şi vindecând pe toţi cei asupriţi de diavolul" 
(Fapte 10, 38). 

Ca urmare a sălăşluirii lui Hristos la Botez în cei ce 
cred, se împărtășesc şi ei de ungerea cu Duhul Lui, în ace- 
laşi scop al întăririi lor în viaţa cea nouă, al pecetluirii lor in 
ea. Mărturia că acest lucru se făcea chiar de la începutul 
Bisericii o dă şi Sfântul Apostol Pavel,spunând: "lar Cel ce 
ne întăreşte pe noi impreună cu voi, întru Hristos, și Cel ce 
ne-a uns pe noi Dumnezeu este, Care ne-a şi pecetluit pe 
noi şi a dat arvuna Duhului în inimile noastre" (2 Cor. 1, 
2 1-22). Mărturia lui se adaugă la aceea a Sfântului Apostol 
Petru: "Să se boteze fiecare din voi și veţi primi darul Du- 
hului Sfânt' (Fapte 2, 38) şi la cea din Faptele Apostolilor, 
unde se spune că apostolii Petru şi loan, trimiși de toţi 
apostolii din lerusalim, şi-au pus mâinile peste cei botezați 
de diaconul Filip: 'şi au luat Duh Sfânt' (8, 15-17). Exem- 
plul Domnului şi practica Apostolilor pot fi socotite o dova- 
dă suficientă pentru instituirea acestei Taine de către Dom- 
nul însuşi. 

După pilda Domnului, şi noi, ieșind din apa Botezului, 
ieşim având pe Hristos în noi, dar încă nearătat la suprafaţa 
noastră, iar drept urmare Duhul lui Hristos Se pogoară sau 
iradiază din Hristos şi în noi ca să ne arate şi pe noi “fii ai 
lui Dumnezeu', dar şi ca să confirmăm această calitate prin 
activitatea noastră de după aceea, ajutaţi de EI, aşa cum a 
făcut lisus după Botez. Cu ajutorul Duhului primit, începem 
să activăm totodată calitatea noastră de învăţători-prooroci 

ai Impărăţiei lui Dumnezeu, de preoţi ce ne aducem pe noi 
şi natura ca jertfă lui Dumnezeu, de împărați peste natura 
noastră şi natura lumii, ca să nu mai fim stăpâniţi de ea 
spre o folosire pătimașă şi neliberă a puterilor firii noastre. 
Dacă odată cu coborârea Duhului Sfânt peste. Hristos ca 
om s-au redeschis cerurile peste al doilea Adam, rămânând 
mereu deschise, sau s-au deschis deplin cum nu au fost 
deschise nici chiar lui Adam dinainte de cădere, prin unge- 
rea cu Sfântul Mir plin de Duhul Sfânt fiecăruia i se arată 
cerurile deschise, întrucât e unit cu Hristos. Căci nu mai e 
O graniţă între viaţa creaturii unite cu Hristos și ordinea ce- 
rească a Duhului. Precum Tatăl a recunoscut pe Fiul Său, 
după întrupare, și ca om, ca Fiu al Său în mod arătat, prin 
coborârea Duhului Sfânt peste EI, aşa ne recunoaşte şi pe 
noi, cei ce ne-am unit cu Hristos în Botez, dându-ne aceas- 
tă calitate prin ungerea cu Sfântul Duh, și ajutorul să ne 
arâtâm ca atare în fapt. Având prin coborârea Duhului peste 
n0i şi 'cerurile deschise', sau tainele vieţii viitoare, ne- 
sfârşite, superioare legilor naturii, într-o descoperire ce ni 
se actualizează treptat, de care ne vom împărtăși deplin în 
viaţa viitoare, putem prooroci toţi venirea deplină a acelei 
vieţi, putem tălmăci toţi experienţa arvunii ei, aşa cum au 
proorocit Apostolii la Cincizecime; ne putem arăta prin 
viaţa nouă pe care o ducem, chiar în fiinţa noastră ca proo- 
roci ai vieţii viitoare. O dată cu Hristos şi cu primirea Duhu- 
lui Lui s-a arătat pentru oameni că viaţa limitată în cadrele 
naturii și a veacului de acum, care sfârşeşte în moarte, nu 
e totul, ci în ea a izbucnit lumina şi puterea vieţii viitoare și 
veşnice în Duh, a început arătarea sfârşitului acestui eon. 
Toate acestea le spune Sfântul Petru în ziua pogorârii Sfân- 
tului Duh: "Aceasta (ceea ce vedeţi la noi) este ceea ce s-a 
spus prin proorocul Ioil: "Iar în zilele de pe urmă, zice Dom- 
nul, voi turna Duhul Meu peste tot trupul şi feciorii voștri şi 
fetele voastre vor prooroci, copiii voştri vor avea vederi şi 
bătrânii voștri vor visa vise. Şi peste robii Mei şi peste roa- 

bele Mele voi turna, în acele zile, din Duhul Meu şi vor 
prooroci' (Fapte 2, 17-18). 

in general, Duhul Sfânt primit în Taina Mirungerii este 
puntea de comunicare în iubire între noi şi Tatăl, comuni- 
care veşnic nouă şi mereu mai sporită. Aceasta inseamnă 
"cerurile deschise' şi calitatea de 'fii', pe care ne-o comu- 
nică. El ne dă prin aceasta sensibilitatea filială, de tot mai 
mare delicateţe faţă de Tatăl, ca şi cea de frăţietate în 
Dumnezeu, cu semenii noștri. Duhul, Care este purtătorul 
iubirii părintești a Tatălui faţă de Fiul, devenit purtătorul 
aceleiaşi iubiri şi între Tatăl şi Hristos ca om, Se face şi pen- 
tru noi în Hristos purtătorul aceleiaşi iubiri şi sensibilităţi, 
pe de o parte infocate, pe de alta delicate. Numai prin 
aceasta El pune în mişcarea de inălţare continuă puterile 
primite în Botez pentru a împlini voia Tatălui, făcându-ne 
vii şi prin voinţă, şi pentru a întipări şi prin voinţă chipul 
Fiului tot mai adânc în fiinţa noastră totală, iubind ca El pe 
Tatăl şi făcându-ne ascultători Tatălui asemenea Lui. În 
sensul acesta Duhul primit în această Taină ne sfințește. 
Dar prin aceasta însuși chipul personal al omului se face 
tot mai clar, mai luminos, ieşind din ceața generală a naturii 
sau din simpla virtualitate. Căci Duhul Sfânt e Duhul puterii. 

Faptul că, prin Taina ungerii cu Sfântul Mir, se inaugu- 
rează pentru creştini o continuă şi tot mai sporită conlu- 
crare a Duhului Sfânt cu ei pentru dezvoltarea vieţii noi 
primite la Botez, că deci creștinii devotați lui Hristos trăiesc 
o continuă Cincizecime, o continuă împărtăşire de Duhul 
Lui, îl vedem din Faptele Apostolilor, unde comunitatea din 
lerusalim, după ce mulţumeşte lui Dumnezeu că 'a uns pe 
Fiul Său lisus', îi cere să-i dea şi ei putere 'să propovădu- 
iască cuvântul cu toată îndrăzneala". Drept urmare, încă în 
timpul rugăciunii, 's-au umplut toţi de Duhul Sfânt şi ves- 
teau cu îndrăzneală cuvântul lui Dumnezeu' (Fapte 4, 29, 31). 

Occidentul creştin, lăsându-se condus de aceleaşi divi- 
zări raţionale exacte ale etapelor vieţii omeneşti, care au 


Pau 3 

dus în unele denominaţiuni la amânarea Botezului până la 
o vârstă 'conştientă' individuală, mai bine zis individua- 
listă, a amânat 'confirmarea' — cum numesc ei această Tai- 
nă - până la începutul adolescenţei, când omul poate în- 
cepe de fapt - zic ei — să militeze pentru Hristos, neobser- 
vând că și un copil înainte de această vârstă poate iradia, 
prin frumuseţea lui spirituală cea după chipul lui Hristos, 
pe [Hristos în jurul lui. De fapt, cine poate indica momentul 
precis de când începe conlucrarea ființei umane cu Dum- 
nezeu pentru a străbate drumul desăvârşirii ei şi, prin 
aceasta, pentru a face pe firistos cunoscut, după puterea 
ei, în mijlocul celor cu care trăieşte? Nu începe acest dia- 
log, al omului cu Hristos, încă dintr-o fază ascunsă celor 
maturi, pentru că el încă nu are posibilităţile de exprimare 
prin cuvinte prea bogate a ceea ce trăieşte, adică din faza 
celei mai fragede copilării? Nu se roagă copilul lui Dum- 
nezeu într-un chip adeseori mai curat decât adultul, nu se 
aprinde de un sfânt elan şi de o minunată curăţie împotri- 
va răului, nu se entuziasmează pentru ceea ce e bun cu 
mult mai mult decât mulţi din cei maturi? Nu trebuie ajutat 
el de mic să se deprindă în cele bune? Ce-ar fi dacă ne-am 
reţine de la orice îndemn, ce simţim că trebuie să li-l dăm, 
de a-i deprinde în cele bune? Dar dacă socotim necesare şi 
folositoare asemenea îndemnuri, înseamnă că copilul poate 
de fapt să le dea urmare. Fiindu-le greu să amâne Împărtă- 
şania până după Confirmare, adică până la 14 ani, romano- 
catolicii împărtăşesc copiii la 7 ani, deci înainte de Con- 
firmare55. 


53. De aceea, în timpul mai nou se ivesc glasuri şi printre catolici, 
care exprimă dorinţa ca Taina aceasta să se acorde imediat după Botez. 
Athanasius Wintersig, "Pfarrer und Mysterium', în Jahrbuch fur Litur- 
giewiss., V, 1925, p. 139, scrie: 'Prin Botez, introducerea unor membri 
noi tineri în comunitate este de abia începută, nu terminată. În împre- 
jurările de azi ale vieţii bisericești, ziua primei cuminecături este pentru 
conştiinţa tinerilor şi pentru a bătrânilor punctul culminant al consacrării 
(Einweihung), deoarece copiii atunci iau parte pentru prima dată la Eu- 

3. Semnificaţia actului văzut al Mirungerii 


De actul văzut al acestei Taine ţine: Mirul, ungerea cu 
el şi cuvintele: "Pecetea darului Duhului Sfânt'. Mirul cu 
care este uns cel botezat e o fluiditate care se îmbibă şi 
„persistă mai mult decât apa în făptura lui, şi îi împrumută 
mireasma. 

Îmbibarea intimă înseamnă asimilarea stării de naştere 
a omului nou, persistenţa înseamnă că Duhul Sfânt rămâne 
intr-o comuniune continuă cu cel botezat, iar mireasma ce 
o împrumută acestuia înseamnă că Duhul îi devine atât de 
intim, încât lucrarea şi calitatea Lui devin lucrare şi calitate 
proprie a omului. Dar toate acestea nu se realizează fără 
strădania stăruitoare a omului, ajutat de Duhul primit. 
Apoi, îimbibându-se Mirul în trup, trupul se înmoaie, îşi pier- 
de rigiditatea, se lasă penetrat de Dumnezeu, omul și Du- 
hul devin un singur izvor al miresmei vieţii celei noi şi deci 
al inseşi acestei vieţi. 

Dar mireasma cea bună, răspândită de omul îmbibat 
de Mir, arată că Duhul îl face pe acesta să umple tot ce e în 
jurul lui de mireasma vieţii lui curate şi a făptuirii lui pline 
de bunătatea şi de blândeţea insuflate lui de Duhul, închi- 
puit ca porumbel. Mireasma lui umple Biserica şi se răspân- 
deşte în comunitatea umană. Duhul Îşi manifestă prin om 
forţa Lui de expansiune, blândă, delicată și nevinovată a 
binelui, forţa de unificare a oamenilor în bine, forţă pe care 
o asimilează din Hristos în care se află şi Hristos care a 
desăvârşit umanitatea în treapta supremă. 


haristie ca la cea mai înaltă expresie a vieţii creştine. Această simţire ar 
fi cu totul justă dacă Confirmarea ar precede, ca în Biserica primară. Ini- 
ţierea creștinilor se producea atunci prin Botez, Confirmare și Euharistie 
ca hrană tainică; şi azi încă e admisă practica să se dea Confirmarea 
inainte de Sfânta Comuniune în diecezele unde era uzul acesta până 
acum... Abia Confirmarea mijloceşte tânărului creştin participarea de- 
plină la preoţia generală a credincioşilor şi, prin aceasta, deplina calitate 
de membru al Bisericii”. 

Pentru toate aceste motive Noul Testament înfățișează 
Mirungerea și mireasma Duhului ca niște stări consistente 
şi pline de dinamismul înfocat al efortului spre nevinovăție 
şi spre generozitate, în creştini. Prin ele se arată ca persis- 
tente şi dinamice înseşi efectele Botezului. Despre perma- 
nenţa plină de putere iradiantă a lucrării Duhului în creş- 
tini, Sfântul Apostol Pavel spune: 'Mulţumită fie adusă, 
deci, lui Dumnezeu (Duhului Sfânt), Celui ce ne face puru- 
rea biruitori întru Hristos şi, prin noi, răspândește în tot 
locul buna mireasmă a cunoștinței Lui, pentru că suntem 
lui Dumnezeu buna mireasmă a lui Hristos, și între cei ce 
se mântuiesc şi între cei ce pier' 2 Cor. 2, 14-15). 

Sfântul Chiril al Alexandriei a văzut această bună mi- 
reasmă pe care creștinii, aflându-se în Hristos, o răspân- 
desc, sau pe care Hristos însuşi o răspândeşte din ei prin 
Duhul, legată de starea de jertfă pe care o trăiesc ei în 
Hristos. Dar starea de jertfă este starea de moarte a omu- 
lui vechi al păcatului și de vieţuire cu Hristos în curăţie şi 
în făptuire iubitoare. Duhul activează în creştin stările să- 
dite în el de Hristos, Cel ce S-a sălăşluit în el prin Botez. 
'Hristos, Care n-a făcut păcat, după Scripturi (1 Pt. 2, 22), 
Se aduce pentru Biserică spre miros de bună mireasmă, lui 
Dumnezeu şi Tatăl. De aceea a şi spus: "Pentru ei Mă sfin- 
ţesc pe Mine' (In 17, 19). 'Mă sfinţesc', a spus,in loc de: 'Mă 
aduc şi Mă predau ca prinos neprihănit lui Dumnezeu și 
Tată!'. Căci se spune că Se predă lui Dumnezeu'5€. "EI însuşi 
este jertfa cea sfântă, care răspândește buna mireasmă 
prin virtuţi...'. "Şi EI însuşi sfințește, ungând prin Duhul Sfânt 
pe cei ce au intrat în comuniune cu EI'55. "lar după asemă- 
narea cu EI şi noi suntem jertfe sfinţite ca unii ce am murit 
păcatului, întrucât a fost omorât păcatul în noi şi trăim lui 
Dumnezeu viaţa cea întru sfinţenie'56. 


54. Închinare în Duh și Adevăr, cartea X, P.G. 68, col. 688 A. 
55. Op. cit., col. 688 B şi 689B. 
56. Op. cit., col. 708 D. 

Despre persistenţa Duhului ca 'ungere' în noi, vorbește 
Sfântul Apostol loan, accentuând între efectele ei mai ales 
cunoașterea, desigur o cunoaștere din experienţă și pur- 
tând în ea indemnul la activitate pentru a o face cunoscută 
şi altora. Dacă la Botez Hristos Se sălășluieşte în noi într-un 
mod ascuns, de care nu ne dăm seama5”, prin Mirungere 
luăm puterea spre fapte, iar acestea ne fac să simţim pre- 
zenţa lui Hristos şi chiar să arătăm pe Hristos în noi; sau 
chiar faptele la care Duhul ne îndeamnă şi ne ajută implică 
în ele o conștiință a prezenţei lui Hristos în noi: "lar voi un- 
qere aveţi de la Cel Sfânt (Care e Duhul, n.n.) şi ştiţi toate' 
(1 In 2, 20); şi: "Cât despre voi, ungerea pe care aţi luat-o 
de la El rămâne întru voi şi nu aveţi trebuinţă ca să vă în- 
veţe cineva şi precum ungerea Lui vă învaţă despre toate şi 
învăţătura aceasta adevărată este şi nu este mincinoasă, 
rămâneţi intru EI, aşa cum v-am învăţat (| In 2, 27). Asi- 
qurarea dată de Sfântul loan în aceste cuvinte creştinilor, 
că n-au nevoie să fie învăţaţi de altcineva, nu înseamnă o 
intemeiere a unui orgoliu individualist, ci numai o asigurare 
că ei n-au nevoie să fie învăţaţi în cele duhovnicești de cei 
ce sunt în afara Duhului lui Hristos. Căci în Biserică toţi îşi 
comunică experienţele vieţii în Duhul, iar ele sunt verificate 
la lumina învăţăturii Bisericii, păstrată dintotdeauna în uni- 
tatea ei, dar indeosebi prin propovăduirea şi slujirea ierar- 
hiei şi a preoţiei slujitoare. Activitatea pentru Hristos, pen- 
tru care ne dă puterea Taina Mirungerii, înseamnă exerci- 
tarea unei preoţii generale, cum am văzut mai înainte din 
cele spuse de Sfântul Chiril din Alexandria. De aceea creş- 
tinul este uns ca şi Hristos. 

Semnificaţia Tainei Mirungerii,ca întărire a celui botezat 
pentru dezvoltarea vieţii celei noi într-o împreună-lucrare a 
lui cu Duhul Sfânt, işi găseşte expresia mai ales în faptul că 
cel botezat este uns cu Sfântul Mir la toate mădularele 

principale ale trupului, între care se numără organele sim- 
țurilor. Prin aceste mădulare şi organe omul se pune în le- 
gătură cu lumea, dar prin ea şi cu Dumnezeu. Prin ele pri- 
mește cele ale lumii, dar vede şi pe Dumnezeu prin lume 
şi exercită acţiunea lui asupra lumii din această vedere a 
lui Dumnezeu, pentru a o face mai conformă cu voia Lui. 
Această semnificaţie o scoate în relief Sfântul Chiril din 
lerusalim,zicând: "Mai întâi aţi fost unşi pe frunte ca să fiţi 
sloboziţi de rușinea pe care primul om călcător de poruncă 
o purta pretutindeni şi ca să priviţi cu faţa descoperită sla- 
va Domnului" (2 Cor. 3, 18). Se poate preciza că Duhul Se 
imprimă prin aceasta în mintea omului sau îi deschide ori- 
zonturile nelimitate ale luminii şi ale binelui, ca acesta să 
cunoască şi să cugete numai cele bune, ca să lupte împotri- 
va gândurilor rele care-l îngustează şi ca să pătrundă cu 
uşurinţă în tainele nesfârșşite ale cunoaşterii și iubirii lui 
Dumnezeu. "Apoi aţi fost unși la urechi, ca să dobândiţi 
urechi în stare să audă tainele dumnezeiești; despre astfel 
de urechi Isaia zicea: "Domnul mi-a adăugat mie ureche ca 
să aud" (Is. 50, 5); iar Domnul lisus zice în Evanghelie: "Cel 
ce are urechi de auzit, să audă' (Mt. 11, 15). Duhul e înti- 
părit în urechi, ca o putere deosebită de auzire sau de se- 
sizare a celor mai adânci înţelesuri duhovniceşti ale cuvin- 
telor, ca acestea să nu zăbovească la cuvintele urâte sau la 
înțelesurile lipsite de adâncime şi de curăţie ale cuvintelor, 
ci să se deschidă numai cuvintelor curate şi să sesizeze nu- 
mai ceea ce este curat şi adânc în ele, pentru ca astfel să 
se pătrundă de orice îndemn la bine aflător în ele. Cel bo- 
tezat e uns apoi la nări, ca acestea să nu se deschidă miro- 
surilor ispititoare la rău. După aceasta la piept, "ca să puteţi 
sta impotriva uneltirilor diavolului, după ce aţi îmbrăcat 
platoşa dreptăţii", adică a virtuţilor care reprezintă tot 
atâtea deprinderi bărbătești în bine (Ef. 6, 11, 14). "Căci 
după cum Hristos, după Botez şi după coborârea Sfântului 
Duh asupra Lui, S-a dus în pustie şi S-a luptat cu potrivni- 

cul, tot aşa și voi, după ce aţi fost botezați și aţi fost unşi 
cu Sfântul Mir, îmbrăcaţi cu toate armele Duhului Sfânt, să 
staţi împotriva puterii celei potrivnice şi s-o biruiţi zicând: 
“Toate le pot în Hristos care mă întărește' (Filip. 4, 13). În 
piept e și puterea, dar şi inima cu simţirile ei. Duhul înti- 
părit în ele le face să fie curate, generoase, simţitoare, iu- 
bitoare de Dumnezeu şi de semeni, pline de bucurie, străi- 
ne de tristeţe, de pizmă, de duşmânie. 

Este uns apoi la mâini şi la picioare, pentru ca să fie 
gata oricând să săvârşească binele şi să alerge spre ajuto- 
rarea celor ce au nevoie de ajutor, spre împlinirea apelu- 
rilor pe care le face Dumnezeu la el pentru săvârşirea bi- 
nelui şi ocolirea răului. 

Sfântul Chiril al Alexandriei zice, la rândul său: "Hristos 
ne-a sădit un auz plin de binecuvântare, adică ascultător şi 
uşor de cârmuit şi apt pentru primirea dogmelor privitoare 
la EI; un auz care nu suferă șoaptele şi vorbăria dezgustă- 
toare... Toate darurile deosebite le câştigăm în EI şi prin EI. 
De aceea a fost sfinţită şi mâna, înfăţişătoare a lucrării 
mântuitoare; şi piciorul, simbolul vădit al umblării drepte. 
Căci noi trebuie să ne îimpodobim cu fapte şi să mergem 
pe calea ce duce la toate cele plăcute lui Dumnezeu' (Ps. 
118, 59; Prov. 4, 26; Evr. 12, 13)58. 

Prin Mirungere, Duhul Sfânt pătrunde şi Se imprimă în 
aceste mădulare şi organe și în puterile sufletești care stau 
la temelia lor şi persistă în ele ca o bună mireasmă, ca şi 
Mirul. El Se întipăreşte ca o pecete nu numai pe exteriorul 
acestor mădulare, ci şi în interiorul lor, dând omului un 
chip unitar duhovnicesc. Astfel cuvântul 'pecete' are pe 
lângă sensul de întărire şi pe acela de întipărire. De altfel 
aceste două înţelesuri stau în legătură. Duhul întărește în- 
trucât Se întipăreşte şi accentuează în om un chip personal 
caracteristic, care este în acelaşi timp un chip duhovni- 

cesc. Omul se întărește prin înduhovnicirea sa, ca per- 
soană cu o fermitate în cele bune greu de schimbat. 

Intrucât în fiecare mădular sufletesc şi trupesc, Duhul 
produce un efect sau imprimă o putere sporită potrivită cu 
acel mădular, iar unele persoane sunt mai active prin anu- 
mite mădulare decât prin altele - unele prin înţelegere, 
altele prin simţire, altele prin vreun fel de activitate —, Du- 
hul produce un dar special în fiecare om pe măsura întăririi 
mai puternice a unui anumit mădular al lui, producând un 
dar deosebit în fiecare membru al Bisericii. Dar aceasta im- 
plică şi o întărire a tuturor mădularelor. De aceea se ros- 
teşte la ungerea fiecărui mădular cuvântul: 'Pecetea daru- 
lui Duhului Sfânt'. Căci pe lângă aceea, în toate darurile 
speciale este activ acelaşi Duh împreună cu omul întreg, 
care e mai activ mai ales prin acel mădular. Astfel, în dife- 
ritele daruri ale Duhului se pune pe de o parte în lucrare 
harul cel unul al Botezului, pe de alta, se dezvoltă din el 
vreun dar sau vreunele daruri în mod mai deosebit, potri- 
vit cu predispoziţiile naturale ale acelui credincios. "Daru- 
rile sunt felurite, iar Duhul este acelaşi. Şi sunt felurite slu- 
jiri, dar e acelaşi Domn... lar fiecăruia Duhul, în arătarea 
Lui, îi dă un dar spre folosul tuturor... Într-adevăr, noi toţi 
într-un singur Duh ne-am botezat ca să fim un singur trup... 
Dar şi trupul nu este un singur mădular, ci mai multe" (1 
Cor. 12, 4-7, 13-14; Rom. 12, 4-6). Astfel,deosebirea de da- 
ruri nu are să fie întrebuințată în sens rău, pentru dezbina- 
rea între credincioşi, pentru mândria unora în faţa altora 
sau pentru supunerea altora, ci pentru completarea reci- 
procă, pentru întărirea Bisericii ca trup unitar al Domnului. 
Pe cât de mult au nevoie alţii de darul meu, pe atât de mult 
am eu nevoie de darurile celorlalţi. Deosebirea de daruri 
trebuie să fie temeiul pentru o preţuire şi iubire reciprocă 
intre credincioşi, pentru silinţa fiecăruia de a cunoaşte 
ceea ce are unic fiecare din ceilalţi, pentru răspunderea sa 
față de ceilalţi. 

Prin ungerea mădularelor principale şi ale organelor 
simţurilor se arată importanţa ce o acordă Biserica -— sau, 

prin Biserică, Hristos - trupului omenesc, importanţă ce i-a 
arătat-o EI şi prin întruparea Sa. Prin trup se imbogăţeşte şi 
se dă o orientare bună sau rea vieţii omului în total. Prin 
trup i se comunică chiar Duhul Sfânt. Căci trupul e stră- 
pătut de simţuri şi prin simţuri lucrează sufietul şi mintea 
ce se pot deschide și dărui lui Dumnezeu. Ca urmare, prin 
ele lucrează şi Se comunică Dumnezeu însuşi. Nu poate 
exista o sfințire a omului fără o sfințire a trupului lui. Duhul 
Sfânt S-a revărsat şi în trupul Domnului şi din EI iradiază şi 
în trupul nostru. 

În Occident se obişnuieşte ca taina aceasta să se săvâr- 
şească prin punerea mâinilor episcopului, după exemplul 
din Fapte 8, 15-17, unde Apostolii Petru şi loan împărtă- 
şesc în Samaria prin punerea mâinilor Duhul Sfânt celor de 
curând botezați de diaconul Filip. În Răsărit s-a moştenit tot 
din timpul Apostolilor, pe baza locurilor amintite mai înain- 
te, practica săvârșirii acestei Taine prin ungerea cu Sfântul 
Mir. Aceasta are avantajul că face posibilă săvârşirea Tainei 
de către preot îndată după Botez, azi,când episcopii sunt la 
mare depărtare, cum de altfel s-a săvârşit curând după 
Botez şi de către Apostolii Petru şi loan în Samaria. Dar 
această practică lasă totuşi şi episcopatului un rol în săvâr- 
şirea acestei Taine, întrucât Mirul cu care unge preotul pe 
cei botezați e sfinţit de episcopatul unei Biserici autocefale, 
ca o manifestare a unității sau a sobornicităţii Bisericii în 
Duhul lui Hristos, cum s-a arătat și la pogorârea Duhului 
Sfânt în ziua de Rusalii peste Apostolii aflaţi împreună. Pe 
lângă aceea, prin ungere se închipuieşte mai adecvat înti- 
părirea Duhului Sfânt în fiecare mădular şi organ trupesc şi 
sufletesc al omului în parte şi persistenţa acestei întipăriri. 

Dar în rolul ce se acordă de Biserica Ortodoxă episco- 
patului ca corp în această Taină, se arată faptul că Duhul 
Sfânt ce Se comunică fiecărui credincios este Duhul Bise- 
ricii pogorât prin invocarea întregului episcopat; deci în 
fiecare din credincioși coboară Duhul întregii Biserici şi 

fiecare credincios este introdus în Biserica întreagă, pentru 
ca prin darul lui special să îmbogăţească și să ajute Biserica 
in totalitate, așa cum Biserica în totalitate susţine și promo- 
vează darul lui special. Numai în unitatea totală a Bisericii 
se poate mântui și desăvârşi fiecare credincios. Numai în 
ea poate activa totalitatea puterilor sale întărite de Duhul 
Sfânt, chiar dacă unele din aceste puteri sunt mai accen- 
tuate în unii dintre credincioşi şi altele, în alţii. În săvârşirea 
acestei Taine iese astfel mai mult la iveală decât la Botez 
prezenţa întregii Biserici şi contribuţia ei la întărirea fie- 
cărui membru al Bisericii în Duhul Sfânt, pentru că cel ce 
primeşte pe Duhul Sfânt prin ea, manifestă mai efectiv con- 
tribuţia lui la viaţa Bisericii totale prin actualizarea în fapte 
a vieţii celei noi primite la Botez, iar Biserica contribuie şi 
ea mai efectiv la actualizarea şi dezvoltarea prin fapte a 
vieţii celei noi a aceluia. Căci omul nu poate lucra efectiv 
în lipsa unui mediu în care să lucreze şi care să-l încurajeze 
şi să-l ajute la aceasta, folosindu-se el însuşi de lucrarea 
fiecăruia. Astfel, prin faptul că Duhul Sfânt împărtășit în 
această Taină ajută pe om în dezvoltarea unor daruri spe- 
ciale, el promovează caracterul distinctiv personal al lui. Dar 
prin faptul că acesta e Duhul Bisericii întregi, se arată că per- 
soana nu se poate dezvolta ca persoană decât în comunitatea 
bisericească, cu ajutorul ei şi lucrând în favoarea ei. 

Mai e de menţionat că Taina aceasta, stând în strânsă 
legătură cu cea a Botezului, nu se repetă. 


C 
Dumnezeiasca Euharistie 


1. Legătura între cele trei Taine ale iniţierii 
(introducerii în Biserică) 


Botezul, Mirungerea şi Euharistia sunt cele trei Taine prin 
care cel ce crede în Hristos este unit deplin cu EI sau introdus 
deplin în Biserică. Ele sunt cele trei Taine ale inițierii. Dacă 

Mirungerea dă puterea dezvoltării vieţii celei noi în Hristos 
primită prin Botez, prin Euharistie se desăvârșește această 
viaţă ca unire deplină cu Hristos, sau cu Biserica. Dacă 
Botezul este Taina începutului, Mirul, Taina mijlocului, Eu- 
haristia este Taina sfârșitului sau a desăvârşirii. Desigur, 
noul membru al Bisericii, deşi primeşte îndată după Botez 
și după ungerea cu Sfântul Mir Euharistia, nu se poate so- 
coti ajuns la desăvârşire, din punct de vedere al contribu- 
ției pe care trebuie să o dea şi el. Dar el are concentrat în 
sine tot drumul său în Hristos, care, pornind de la Botez, 
are să înainteze prin contribuţia adusă de el sau prin folo- 
sirea puterii date pentru acest drum întreg, până la starea 
care încununează străduinţele sale de a dezvolta viaţa cea 
nouă primită în cele trei Taine. Starea aceasta finală tre- 
buie să se întipărească mereu ca potenţă prezentă a Sa în 
fiinţa omului prin Sfânta Împărtășanie, pentru a-l atrage pe 
acesta spre ea, pentru a efectua asimilarea tot mai accen- 
tuată a lui cu ea. Desăvârşirea trebuie trăită anticipat sau 
pregustată în mod mereu reinnoit, rămânând pe de altă 
parte o ţintă atractivă pentru om. 

Euharistia este Taina care încoronează Botezul și Mi- 
rungerea nu numai ca plenitudine a puterii şi a vieţii celei 
noi, începută virtual prin Botez şi având în ea puterea vir- 
tuală, dezvoltată prin Mirungere. Euharistia implică în ea 
puterea morţii depline faţă de existenţa separată de Dum- 
nezeu, începută prin Botez şi dezvoltată prin Mirungere. 

in Botez cel ce crede în Hristos moare păcatului, sau 
moare ca om vechi, luând putere din moartea lui Hristos 
pentru a trăi cu El viaţa întru ascultare de Dumnezeu. Dar 
în moartea aceasta a omului vechi e inclusă şi o oarecare 
moarte ca predare a existenţei proprii, lui Dumnezeu. Fără 
cea din urmă n-ar putea fi cea dintâi. Dar de aceasta de- 
venim apți prin Euharistie. Existenţa noastră pământească 
e menţinută după Botez pentru înnoirea şi dezvoltarea ei 
ca viaţă în Hristos, prin virtuţi, având în ea amândouă fe- 

lurile de morţi. lar puterea pentru această viaţă şi pentru 
amândouă felurile de morţi e luată nu numai din Hristos 
care S-a născut curat şi a murit pentru păcatele noastre, ci 
și din Hristos care a murit predându-Se Tatălui ca să învie 
la viaţa de veci. lar moartea pentru păcate şi puterea pen- 
tru viaţa cea nouă primite prin Botez se dezvoltă din pu- 
terea Duhului lui Hristos şi a vieţii lui Hristos după naşterea 
şi după botezul Lui, o dată cu primirea Duhului Sfânt prin 
Botez şi Mir, şi din moartea Lui pentru păcatele noastre, iar 
predarea noastră lui Dumnezeu spre înviere, primită prin 
Fuharistie, e din moartea lui Hristos, ca predare Tatălui, şi 
din Învierea Lui. 

În Euharistie, omul renăscut în Hristos şi întărit prin 
Duhul Sfânt nu se mai unește cu lristos care Se naște și 
moare pentru păcatele noastre, ci cu Hristos care moare 
la sfârşitul activităţii Sale, pentru a învia la viaţa eternă. 

Euharistia sădeşte astfel în noi puterea pentru a preda 
total existenţa noastră lui Dumnezeu, spre a o primi um- 
plută de viaţa Lui eternă, asemenea lui Hristos, prin în- 
viere. Euharistia nu este atât pentru viaţa reinnoită de pe 
pământ, după asemănarea vieţii de pe pământ a lui Hristos, 
ci mai ales pentru viaţa de veci. Ea presupune că omul a 
progresat sau va progresa dincolo de viaţa înnoită de pe 
pământ, pe care o va realiza din puterea Botezului şi a 
Mirului, într-o viaţă eternă, adică dincolo de o viaţă care s-a 
consolidat în curăţia primită la Botez și în virtuţi din pu- 
terea Tainei Sfântului Mir, deci dincolo de o viaţă ferită de 
păcate, la viaţa eternă. Pentru păcatele care se mai săvâr- 
șesc după Botez şi după Mirungere se obţine in general 
iertarea prin Taina Pocăinţei. Dacă se spune şi de Euharis- 
tie că este spre iertarea păcatelor şi nu numai spre viaţa de 
veci, aceste păcate sunt cele care au mai rămas ascunse 
conştiinţei noastre şi n-au putut fi iertate în Taina Pocăinţei 
pe baza mărturisirii. În mod principal Euharistia se dă pen- 

tru viața de veci, deci pentru ridicarea deasupra vieţii pă- 
mânteşti. 

Dar planul vieţii eterne nu se suprapune numai planu- 
lui vieţii pământeşti reinnoite, ci se şi interferează cu aces- 
„ta şi amândouă se susţin reciproc. De aceea Euharistia nu 
se dă numai la sfârşitul vieţii pământeşti, sau după deplina 
ei consolidare în bine. Viaţa eternă, sau Hristos cu viaţa Lui 
eternă, întărește nu numai ca perspectivă, ci şi ca arvună, 
mişcarea vieţii noastre pământeşti spre ea, susţinând prin 
aceasta în ea înnoirea în curăţie şi virtuţi, Euharistia fiind 
astfel şi un ajutor pentru ca viaţa noastră pământească să 
înainteze spre viaţa de veci. 

Euharistia e forţa unui agent magnetic ce lucrează în 
viaţa noastră pământească atrăgând-o spre ea; e steaua 
polară ce călăuzeşte corabia vieţii noastre pe valurile exis- 
tenţei pământeşti; e fermentul sau aluatul care preface via- 
ţa noastră pământească treptat în viaţa de veci. Viaţa cea 
nouă din Botez, ce urmează morţii omului vechi, nu poate 
exista fără perspectiva şi arvuna vieţii de veci susţinută de 
Euharistie. De aceea Euharistia se dă îndată după Botez şi 
după Mirungere. Viaţa cea nouă de pe pământ n-ar avea 
nici un rost şi nici o putere fără perspectiva şi arvuna 
învierii. 

Sfântul Apostol Pavel spune: "Deci ne-am îngropat cu EI 
în moarte, prin Botez; aşa încât, după cum Hristos a înviat 
din morţi, prin mărirea Tatălui, tot aşa şi noi să umblăm 
întru înnoirea vieţii; că dacă ne-am făcut cu El o singură 
tulpină întru asemănarea morţii Lui, vom fi părtaşi şi în- 
vierii Lui' (Rom. 6, 4-5). 'Noi totdeauna purtăm în trup 
moartea lui lisus, ca şi viaţa Lui să se arate în trupurile 
noastre... ştiind că Cel ce a înviat pe Domnul lisus ne va 
învia şi pe noi cu lisus şi ne va înfățișa împreună cu voi' (2 
Cor. 4, 10-14), 

Dacă mărturia Apostolilor ne dă cunoştinţa Învierii lui 
Hristos ca un fapt exterior nouă şi siguranţa că dacă EI a 

înviat şi noi vom învia, Euharistia ne face să avem în noi 
înşine Învierea lui Hristos ca putere care ne conduce spre 
inviere şi s-o pregustăm într-un anumit fel. Dar dacă prin 
Euharistie avem în noi pe Hristos care a murit şi a înviat, 
noi ne pregătim prin EI și pentru moartea reală a noastră, 
ca pentru o moarte pe care o vom depăşi în El, sau am şi 
depăşit-o spiritual în pregustarea învierii Lui şi în lucrarea 
ei în noi. Astfel Euharistia ne dă nu numai puterea de a 
muri păcatului şi de a ne preda lui Dumnezeu, ci şi de a 
primi moartea reală atunci când va veni, aşa cum a primit- 
o Hristos,ca un dar oferit Tatălui, fără nici o temere şi în- 
doială în privinţa existenţei noastre veşnice. Ea ne dă pu- 
terea de a muri atunci când va trebui, nu numai "întru ase- 
mănarea morţii lui Hristos", ci în mod real, ca şi El, având 
lucrătoare în noi arvuna vieţii veşnice la care vom trece. 
Uniţi cu Hristos în Euharistie, nu ne mai temem de moarte, 
căci purtăm în noi trupul lui Hristos cel înviat ca leacul sau 
doctoria nemuririi, sau al nestricăciunii eterne, cum nu- 
mesc Sfinţii Părinţi Euharistia. "Cel ce Mă mănâncă pe Mine, 
viu va fi prin Mine', a spus Mântuitorul (In 6, 57); sau: "Cine 
mănâncă această pâine (care s-a pogorât din cer), viu va fi 
de-a pururi" (In 6, 58); sau: "Cel ce mănâncă trupul Meu şi 
pea sângele Meu are viaţă veșnică şi Eu îl voi învia în ziua 
cea de apoi' (In 6, 54). Căci 'cel ce mănâncă trupul Meu și 
pea sângele Meu, rămâne întru Mine şi Eu întru el' (In 6, 
56). Cel ce are pe Hristos cel mort dar înviat în sine, prin 
Euharistie, poate spune cu Sfântul Apostol Pavel: “Moarte, 
unde este biruinţa ta? Moarte, unde este boldul tău?' (| 
Cor. 15, 55). 
Sfântul Eutihie, patriarhul Constantinopolului (553-557), 
deosebeşte între jertfa tainică a Domnului de la Cina cea 
de Taină, între moartea Lui reală de după aceea și între de- 
săvârşirea morţii tainice care începe din ziua învierii. Moar- 
tea tainică a lui Hristos o realizăm şi noi în Botez, cea de a 
doua, în mucenicie sau, în afară de mucenicie, în moartea 

noastră reală. lar desăvârşitul Paşte tainic, de care dă să 
înţelegem că leagă Euharistia, o efectuăm în ziua învierii5?. 

Biserica, ţinând însă seama de conţinutul real al cuvin- 
telor de la Cina cea de Taină, o consideră pe aceasta nu ca 


59. Sfântul Eutihie, patriarhul Constantinopoiului, Despre Paște și 
despre Euharistie, PG. 86, 2, col. 1395-1397: 'După Paştele tainic, 
săvârşit de Domnul în Sion (la Cina cea de Taină, n.n.), la începutul zilei 
a patrusprezecea, cea săvârşită la iudei a doua zi, la sfârșitul zilei a 
patrusprezecea, nu mai e Paşte. Căci cele ale legii au luat sfârșit. Dar nici 
aducerea snopului, pe care o efectuau în ziua a şaisprezecea (a treia zi 
de Paşti, n.n.), nu mai are loc după porunca legii, aducând (Domnul) 
acest Paşte (pe Sine) pentru mântuirea întregii frământături (făina naturii 
omeneşti, n.n.). De la a şaisprezecea zi incepea numărătoarea celor 
şapte săptămâni care încheiau Cincizecimea. La începutul acestei a şai- 
sprezecea zile, care indica întâia zi a săptămânii următoare, Domnul 
nostru înviind din morţi S-a adus pe Sine în loc de snop lui Dumnezeu 
și Tatăl, pentru mântuirea frământăturii omenești. Deci nu mai are loc 
aducerea snopului, Domnul aducându-Se pe Sine în loc de snop, lui 
Dumnezeu și Tatăl. Deci, precum sculându-Se din morţi şi aducându-Se 
Tatălui pentru noi, a împlinit chipul snopului (Lev. 25, 10,15), aşa în loc 
de miel Se arată jertfindu-Se pe Sine, în mod tainic şi anticipat, la în- 
ceputul zilei a patrusprezecea, introducându-Se în chipul (pâinii). Deci 
acest Paşte tainic (jertfa tainică la Cina cea de Taină, n.n.) e pârga şi 
arvuna jertfei reale; iar cea reală este desăvârşitul (Paşte), după cuvân- 
tul: 'Nu voi mânca (acest Paște) până ce nu se va împlini în Împărăţia lui 
Dumnezeu" (Lc. 22, 16), care este sfânta Lui Înviere. Pentru că nu mai 
poate muri, o dată ce a înviat. 

Că așa este, iată că murim şi noi în chip tainic în sfântul Botez; iar 
după aceasta in mucenicie, sau fără ea, în mod real. Şi nu e străină 
moartea noastră tainică de cea reală, deşi ea se desăvârşește în cea 
reală. Şi în jertfa tainică dobândim o altă viaţă decât cea dintâi, o pârgă 
a învierii; şi în ea dobândim iertarea păcatelor, înfierea și sfinţirea şi ne 
facem împreună-moştenitori cu Hristos. Deci nu se rup cele tainice de 
cele reale, chiar dacă se desăvârşesc în cele reale. Deci Biserica ser- 
bează şi amintirea începutului zilei a patrusprezecea în Marea Joi când 
a fost săvârşit de Domnul Paştele tainic, jertfindu-Se pe Sine ia începutul 
zilei a patrusprezecea. Dar desăvârșirea şi plenitudinea sărbătorii tainice 
se săvârşește la Sfânta Înviere, care are loc la începutul celei de a şai- 
sprezecea zile, sau Duminica (dimineaţa). 

Explicarea Sfântului Eutihie ia temeiul acelor ortodocşi din Occi- 
dent ce vor să întemeieze pe Cina cea de Taină a Domnului inovaţia 
(pornită din catolicism) de a se împărtăşi seara, lucru care nu se practi- 

chip al Botezului, sau nu numai al Botezului, ci şi al Euha- 
ristiei. Poate că patriarhul Eutihie consideră Cina cea de 
Taină ca şi chip al Botezului, fără să excludă considerarea ei 
şi ca chip al Euharistiei, întrucât şi în Botez are loc o moar- 
te tainică şi deci Botezul este un fel de anticipare a Euha- 
ristiei. Dar întrucât Cina cea de Taină e un chip sensibil an- 
ticipat al morţii tainice depline a Domnului de după înviere, 
deci şi al FEuharistiei ca reprezentare sensibilă a acestei 
morţi, Cina cea de Taină este în mod principal şi propriu 
prima Euharistie. lar întrucât moartea reală a Domnului, ce 
urmează, este pregătită de moartea Lui tainică de la Cina 
cea de Taină, Euharistia este şi pentru noi o pregătire pen- 
tru moartea reală, prin moartea tainică mai accentuată ce 
o trăim prin ea, dar şi pentru depăşirea ei în înviere, şi pen- 
tru împărtășşirea noastră mai adevărată de Hristos cel aflat 
în starea de înviere şi de deplina moarte tainică după în- 
viere, împărtăşire ce va avea loc când şi noi vom fi inviat 
cu Hristos. 

Trebuie menţionat că moartea tainică în Hristos, de 
care ne impărtăşim în Euharistie, în grad mai accentuat 
decât în Botez, ca pregătire pentru moartea noastră reală şi 
pentru moartea tainică deplină de după aceea, nu se opu- 
ne pregustării concomitente a învierii în viaţa pământească 


ca în trecutul Bisericii Ortodoxe decât în Postul Mare, la Liturghia celor 
mai înainte sfinţite (după postul de toată ziua). Noi, care ne aflăm după 
învierea Domnului, trebuie să ne împărtăşim cu Hristos cel real jertfit şi 
înviat. Aceasta e impărtăşirea cu Hristos cel desăvârşit prin moartea şi 
învierea reală, câtă vreme la Cina cea de Taină Apostolii au primit arvuna 
și începătura tainică a acestei stări de veşnică înviere a lui lHristos cel 
trecut prin moartea reală. Practica aceasta e o expresie a spiritului occi- 
dental care pune atâta accent pe moartea Domnului, încât uită de în- 
vierea Lui şi de participarea la ea. Ei sunt preocupaţi numai de imitarea 
lui Hristos cel istoric, Care Se apropie de moarte, şi nu de comuniunea 
cu Hristos cel înviat. Cum se poate serba învierea Domnului seara? Viaţa 
învierii începe dimineaţa, nu seara. Se manifestă aici spiritul imanentist 
al Occidentului. Ei confundă Euharistia ce se dă pentru înviere, cu Bo- 
tezul,care ajută efortului pentru viaţa terestră fără de păcat. 

reînnoită şi stării depline de înviere de după moartea noas- 
tră reală; căci moartea tainică, de scufundare în Dum- 
nezeu, însoţită de un sentiment fericit de topire în EI, care 
nu e desființare, o dată ce se poate trăi acest sentiment, e 
scufundare în viaţa infinită care e Dumnezeu şi, prin aceas- 
ta, sorbirea unei vieţi nemuritoare şi plenare, din aceea. 
De-abia murind tainic în Dumnezeu, persoana noastră se 
realizează plenar, se umple de viaţa nesfârşită şi netre- 
cătoare. 

Dar moartea tainică are o gradaţie activă inainte de 
moartea noastră reală; deci şi pregustarea învierii, cu pro- 
gresul ei în noi. Nu numai moartea omului vechi în Botez 
este o uitare a omului din trecut, ci şi repetatele morţi tai- 
nice de după aceea, trăite prin repetatele împărtăşiri. Prin 
fiecare producem o discontinuitate cu starea noastră tre- 
cută, lansându-ne spre o alta nouă, superioară, conform 
epectazelor (intinderilor înainte) ale Sfântului Apostol Pavel 
(Filip. 35, 15) şi Sfântului Grigorie de Nyssa. Dar discontinui- 
tatea cu starea din trecut nu înseamnă desfiinţarea iden- 
tităţii noastre personale, iar învierea la o stare superioară e 
posibilă, pentru că ruperea de starea veche şi ieşirea la o 
stare nouă, superioară, se produc nu prin scufundare în 
neant, ci în Dumnezeu cel care e nedeterminat, dar nedeter- 
minat prin infinitatea vieţii, nu pentru golul negativ al vieţii. 

Sfântul Maxim Mărturisitorul vede aceeaşi gradaţie între 
moartea cu Hristos, pentru care primim puterea în Botez, 
şi moartea tainică mult mai deplină, pentru care primim pu- 
terea în Euharistie: Botezul ne dă puterea pentru moartea 
inclinării voii noastre spre păcate, în vederea unei vieţi pă- 
mânteşti înnoite; iar Euharistia ne dă puterea să primim 
moartea reală şi viaţa de după înviere$0, întrucât prin ea pri- 


60. Răsp. către Talasie, 30, Filoc. rom. III, p. 114: "Botezul face 
moartă aplecarea voinţei noastre spre plăcerile vieţii, de dragul virtuţii, 
iar paharul convinge pe cei evlavioşi să ţină adevărul mai presus chiar 
şi de viaţă". Aceasta înseamnă că cine a ajuns la unirea deplină cu 

mim moartea tainică mai deplină și deci pregustarea în- 
vierii, de care se vorbeşte la Sfânta Împărtăşanie. 

De aceea Sfântul Apostol Pavel scoate din pregustarea 
invierii, pe care o avem odată cu nepăsarea față de moarte, 
prin care trebuie să trecem cu Hristos pentru a învia cu El, 
curajul de a suporta înaintarea morţii în omul nostru cel 
din afară: "ştiind că Cel ce a înviat pe Domnul lisus ne va 
învia şi pe noi cu lisus..., nu ne descurajăm, şi chiar dacă 
omul nostru cel din afară se veștejeşte, omul nostru cel din 
lăuntru se înnoieşte din zi în zi; pentru că suferinţa noas- 
tră, ușoară și de o clipă, ne agoniseşte nouă, mai presus de 
orice mărire, o cunună veșnică de mărire" (2 Cor. 4, 16-17). 
Pregustarea învierii sporeşte din întipărirea reală și trep- 
tată, în omul nostru cel din lăuntru, a stării dinamice de 
inviere, prin faptul că Hristos cel înviat este unit cu noi. 

Din acestea s-a văzut că motivul pentru care Euharistia 
intipărește în noi starea de înviere, cu care vom depăși 
moartea pe care vom avea s-o traversăm, este unirea în 
gradul deplin cu Hristos, Care a învins moartea prin care a 
trecut şi Se află în starea de moarte tainică desăvârșită şi 
de inviere. Dacă prin Taina Botezului și prin cea a Mirun- 
gerii, deşi Hristos S-a sălăşluit în noi cu moartea şi cu învie- 
rea Lui, ne-a făcut proprie numai lucrarea Lui în Duhul 
Sfânt care ne dă puterea să murim omului vechi şi să ieşim 
la o viaţă nouă în mod nedeplin, în Euharistie Se uneşte cu 
noi prin înseşi trupul și sângele Lui, din care iradiază această 
putere. În Euharistie, noi mâncăm trupul Lui şi bem sân- 
gele Lui, mort şi înviat și pnevmatizat. Prin aceasta ele dau 
calitatea lor şi trupului şi sângelui nostru, care poartă ast- 


Persoana lui Hristos, sau cu adevărul, în Euharistie, nu mai coboară la 
virtuțile care sunt numai pregătire spre această întâlnire, numai efort în 
vederea iubirii, şi nu odihna adevărată în ea. Nici moartea, nici viaţa cu 
posibilităţile ce le dă pentru virtuţi nu-l mai despart de Hristos pe cel ce 
s-a întâlnit cu EI, ci e în stare să primească şi moartea pentru EI, ştiind 
că rămânând cu EI, va trece, prin moartea cu EI, la învierea cu EI. 


92 TEOLOGIA DOGMATICĂ ORTODOXĂ 


fel în ele impreună cu Hristos moartea tainică în Dumnezeu 
şi pregustarea învierii ce se lucrează în ele. Fără îndoială 
trupul şi sângele lui Hristos rămân și trupul şi sângele Lui 
personal. Dar ele sunt prelungite în trupul şi sângele nos- 
tru, incât acestea se încadrează în trupul şi sângele Lui, pri- 
mind calitatea lor. Rezultă astfel pe lângă trupul personal al 
Domnului, şi trupul Lui extins, fără să se poată despărţi 
intre ele, dat fiind că focarul trupului extins e trupul per- 
sonal al Domnului. 

Prin aceasta, puterea morţii tainice a trupului lui Hristos 
şi a învierii şi a incoruptibilităţii Lui se adâncesc prin trupul 
şi prin sângele nostru în sufletul nostru, ca niște puteri care 
vor putea să reconstituie trupul nostru înviat şi incoruptibil 
la invierea cea de obşte. La aceasta va ajuta şi faptul că 
raţiunea trupului lui Hristos, unită ipostatic cu Logosul 
dumnezeiesc, şi-a impus deplin puterea asupra materiei 
acestui trup, pnevmatizând-o, dat fiind că în esenţă acest 
trup este o rațiune plasticizată. lar această putere se extin- 
de din el și în trupurile noastre treptat, având să se extindă 
deplin la înviere nu numai asupra trupurilor noastre, ci asu- 
pra întregii lumi materiale, făcând transparente toate ra- 
ţiunile ei, sau pnevmatizând-o întreagă. 

Unirea cu Domnul în Euharistie e o unire deplină toc- 
mai pentru că El nu mai este lucrător în noi numai prin 
energia adusă în noi de Duhul Său, ci cu trupul și cu sân- 
gele Lui, imprimate în trupul şi în sângele nostru. lar unde 
e trupul şi sângele Său, e prezent şi lucrător în mod deplin 
insuşi subiectul lor. Deci însuşi subiectul lui Hristos, ca 
subiect al trupului şi sângelui Său, se face prin Euharistie 
subiect direct al trupului şi sângelui nostru, cu care sunt 
unite intim trupul şi sângele Său, care au dat prin aceasta 
calificarea lor trupului şi sângelui nostru, imprimându-se în 
ele, şi care şi-au unit lucrările şi simţirile lor cu lucrările şi 
cu simţirile trupului şi sângelui nostru. Iar întrucât şi fiecare 
dintre noi suntem subiect al trupului şi sângelui nostru şi al 

lucrărilor penetrate de trupul și de lucrările lui Hristos, noi 
ne aflăm împreună subiect cu Hristos al trupului nostru 
devenit şi trupul Lui sau al trupului Lui devenit şi trupul 
nostru. În fond,viaţa cea fără de moarte creşte în noi din 
intimitatea concretă şi supremă în care am intrat, rămânem 
și creştem prin Euharistie cu Persoana dumnezeiască a 
Cuvântului, Care a realizat putinţa acestei intimităţi cu noi 
şi a comunicării vieţii Sale dumnezeiești trupului nostru 
prin trupul omenesc asumat de El, umplut de această viaţă 
prin moartea Lui reală, prin biruirea morţii suportate de EI, 
prin starea de moarte tainică şi de înviere. Prin intimitatea 
şi comunicarea aceasta desăvârşită cu El, noi trăim stările, 
simţirile şi lucrările lui Hristos şi EI le trăieşte pe ale noas- 
tre penetrate şi calificate de ale Lui. 'De acum nu mai tră- 
jesc eu, ci Hristos trăieşte în mine', a spus Sfântul Apostol 
Pavel (Gal. 2, 20). În fond,unirea deplină între Hristos și 
noi, realizată prin Euharistie, e mărturia supremei iubiri a 
Lui faţă de noi, şi aceasta e baza comunicării mutuale de- 
săvârşite între EI şi noi6l. 

Unirea deplină în care ne atrage Hristos cu Sine prin 
prelungirea Sa cu trupul Său în noi, înseamnă şi o unire a 
noastră cu ceilalţi credincioşi, în care Se prelungeşte 
Hristos cu același trup al Său. De aceea, Euharistia este şi 
actul de realizare şi sporire continuă a unităţii depline a 
Bisericii, ca trup extins al lui Hristos, desăvârşind şi în acest 
sens lucrul început prin Botez şi prin Mirungere6Z. 


61. Sfântul loan Gură de Aur, Omilia 46 la Ev. Sfântului Matei, la 
J. Bareille, Oeuvres completes de Saint Jean Chrysostome, tome 15, p. 
18: "Hristos a făcut aceasta ridicându-ne la o mai mare iubire faţă de 
E! şi, arătând iubirea Lui faţă de noi, nu a dat numai să-L vadă celor ce 
doresc, ci să-L şi atingă, să-L şi mănânce, să-şi şi înfigă dinţii în trupul 
Lui și să se unească cu EI, împlinind toată dorinţa”. 

62. Teofan al Niceii descrie deosebirea între Botez și Euharistie, 
declarând că lucrul Botezului îl desăvârșeşte Euharistia. Dacă prin Botez 
Hristos îi face pe oameni fraţi ai Săi, prin Euharistie îi face chiar 
mădulare ale trupului Său. Deci ea dă un grad mult mai mare de alipire, 
de unire. "Ce urmează după aceasta? Nu binevoieşte a-i face numai de 

Unirea cu Hristos in Euharistie este baza şi izvorul unei 
depline iubiri între mădularele Bisericii, căci toţi membrii ei 
sunt 'contrupeşti' nu numai cu Hristos, ci şi între ei. Fiecare 
trăieşte şi simte viaţa tuturor celorlalţi ca viaţă luminată de 
mintea aceluiași Hristos şi sensibilizată și împuternicită 
spre bine de Duhul aceluiași Hristos. Căci toţi sunt nu nu- 
mai înrudiţi, ci "contrupeşti' (Ef. 3, 6) cu Hristos şi întreolal- 
tă, încât nu-și mai despart, dacă aduc și contribuţia voinţei 
lor, interesele, gândurile şi simţirile. În sentimentul lor de 
topire în Dumnezeu, ca moarte tainică cu Hristos, şi în pre- 
gustarea stării de înviere, nici unul nu se mai distinge de 
ceilalţi, deşi în faptul că fiecare are acest sentiment, chiar 
această pregustare e dovada persistenţei fiecăruia. 

Astfel, Euharistia este prin excelenţă Taina unităţii 
Bisericii. 

Cei ce se împărtăşesc împreună se află deja într-o uni- 
tate de credinţă, pentru că s-au împărtășit și mai inainte din 
acelaşi trup şi sânge al Domnului, începând din momentul 
ce a urmat Botezului. De aceea încă mai înainte de anafo- 
raua liturgică (de rugăciunea ce precede prefacerea) toţi 
credincioşii cântă: 'Să ne iubim unii pe alţii, ca într-un gând 
să mărturisim'. Şi rostesc împreună Crezul. Apoi se împăr- 
tăşesc împreună pentru sporirea acestei unităţi. lar în ru- 
găciunea din Liturghia Sfântului Vasile cel Mare, de după 
prefacerea darurilor în trupul și sângele Domnului şi înainte 
de impărtăşire, preotul cere în numele tuturor: 'lar pe noi 
pe toţi, care ne impărtăşim dintr-o pâine şi dintr-un potir, să 


acelaşi chip cu Sine şi fraţi ai Săi. Căci nu Se opreşte aici cu binefacerea. 
Ci îi face şi trup şi mădulare ale Sale, încât se numeşte mai degrabă cap 
ai nostru, ca al unora ce Îi suntem mădulare şi trup, nu numai fraţi, prin 
legătura cu El mai presus de minte şi cuvânt. De aceea, pe cei ce 
intenţionează să-i unească cu Sine, ca pe niște mădulare ale Sale, mai 
întâi îi face de acelaşi chip cu capul, prin Botez, apoi, prin comunicarea 
şi împărtăşirea trupului și sângelui propriu, lipeşte de Sine și între ele 
mădularele acestea deiforme. Pentru aceasta, Botezul premerge Sfintei 
Impărtășanii' (Ep. III, P.G. 150, col. 329-340). 


SFINTELE TAINE ÎN SPECIAL 95 


ne unești pe unul cu altul prin împărtăşirea aceluiași 
Duh'55. Încă într-o scriere din timpul Apostolilor, Didahia 
celor 12 Apostoli, se cere lui Dumnezeu ca cei ce se împăr- 
tăşesc să se unească asemenea boabelor de grâu ce s-au 
unit în pâinea euharistică: "Precum această pâine era risi- 
pită pe dealuri, iar adunată fiind s-a făcut una, aşa să se 
adune Biserica Ta de la marginile pământului, întru împă- 
răţia Ta' (Cap. 9). 

Toţi sunt evocaţi în rugăciune în jurul trupului şi sân- 
gelui Domnului: cei vii, cei răposaţi, oameni și îngeri, în 
frunte cu Maica Domnului: între toţi, Euharistia întăreşte 
comuniunea. Această unitate în trupul Domnului se înfăp- 
tuieşte prin lucrarea Duhului, Care e chemat prin epicleză 
şi Care e activ în actul prefacerii şi în împărtăşire, întrucât 
trupul Domnului coborât pe altar e un trup pnevmatizat şi 
Duhul Sfânt e Duhul comuniunii între Hristos şi noi şi între 
noi toţi — în Hristos6%. 

Dacă Euharistia este Taina unităţii mai adânci în acelaşi 
trup şi sânge al lui Hristos şi în aceeaşi credinţă şi iubire, pe 
baza unei unităţi deja existente, şi ea este împărtăşită în 
Biserică pentru întărirea unităţii ei, e firesc ca ea să nu se dea 
celor ce se află în afara Bisericii şi intenţionează să rămână în 
afara ei. Căci în acest caz s-ar lua în deşert scopul ei. 


63. Aceeaşi idee e afirmată în alte vechi Liturghii orientale. A se 
vedea textele lui Henri de Lubac, Le Catholicisme, p. 94-95. 

64. Henri de Lubac, op. cit., p. 99: "Duhul, a Cărui lucrare dum- 
nezeiască a pregătit trupul lui Hristos din carne (operă de inchegare a 
trupului, deci de realizare a unităţii lui, n.n.), este prezent şi în formarea 
trupului Lui mistic, la săvârşirea Euharistiei. El, Care a coborât ca un foc 
consumator peste jertfa lui Ilie, consumă acum şi petele de zgură ome- 
neşti care se opun puterii unificatoare a Tainei. Şi precum prima dată 
S-a coborât peste Apostoli, nu ca să-i lege într-un 'cerc' închis, ci ca să 
aprindă în ei focul iubirii atotcuprinzătoare, așa repetă EI aceasta ca Duh 
al lui Hristos, de fiecare dată când Hristos Se oferă din nou, ca toţi copiii 
risipiţi ai lui Dumnezeu să se adune. În spaţiul Cinei de Taină, pe care o 
reprezintă orice locaş bisericesc, se reunește astfei, odată cu Cina cea 
de Taină, şi sărbătoarea Cincizecimii'. 

Desigur, această unitate nu desfiinţează persoanele cre- 
dincioşilor. Deși se împărtăşesc împreună, fiecare este che- 
mat pe nume: 'Impărtășește-se robul lui Dumnezeu (IN)'. 


2. Prezenţa reală a trupului şi sângelui Domnului 
în Euharistie, şi prefacerea pâinii şi vinului 


Dacă în celelalte Taine Hristos este prezent în chip ne- 
văzut prin lucrarea Sa, în Euharistie este prezent prin însuși 
trupul şi singele Său sub chipul pâinii şi vinului. Prin această 
Taină El Se dă deplin membrilor Bisericii, adică Bisericii, 
constituind-o şi susţinând-o deplin ca trupul Său extins, 
întrucât duce până la capăt sălășluirea Lui în cei ce cred. 

Dar rostul acesta îl împlineşte Euharistia numai dacă ea 
inseamnă prezenţa reală a lui Hristos cu trupul şi cu sân- 
gele Său sub chipul pâinii şi vinului spre a-L primi în lăun- 
trul nostru. Despre această prezenţă trebuie să se vor- 
pească deci în primul rând. 

a. Prezenţa reală a trupului şi sângelui Domnului în 
Fuharistie. Euharistia este împlinirea iconomiei mântuirii, a 
iconomiei iubirii lui Dumnezeu faţă de oameni şi a unirii 
Sale cu noi. Dacă Fiul lui Dumnezeu a voit să vină atât de 
aproape de oameni încât să Se unească cu ei, ca singur 
mod al mântuirii şi îindumnezeirii lor, El nu Se putea mul- 
țumi să Se întrupeze numai ca un om cu intenţia de a ră- 
mâne separat de ceilalţi, ci ca să meargă mai departe, în- 
trupându-Se aşa zicând în toţi oamenii, neîmpiedicându-i 
de a rămâne persoane deosebite şi neîncetând de a ră- 
mâne El însuşi o persoană deosebită pentru practicarea 
iubirii desăvârşite. EI trebuie să vină în noi, dar nu o sin- 
gură dată, ci mereu, deci pe de o parte trebuie să fie în noi, 
pe de alta să rămână deosebit de noi și mai presus de noi, 
ca să poată veni mereu într-un mai mare grad în noi, spre 
sporirea continuă a relaţiei de iubire, spre alimentarea iu- 
birii, care se arată şi prin unirea trupului nostru cu trupul şi 
cu sângele Său preacurat. Un prieten, deși ţi-a devenit inte- 

rior prin faptul că ţi s-a dăruit o dată, ţi se dăruieşte mereu, 
sporind interioritatea lui în tine. 

Sfântul loan Gură de Aur spune acest lucru în modul 
următor: "Dacă a venit la firea noastră, e vădit că a venit la 
toţi; iar dacă a venit la toţi, a venit şi la fiecare... Căci Se 
unește cu fiecare dintre cei credincioşi prin Taine şi hră- 
nește prin Sine însuşi pe cei ce i-a făcut. lar prin aceasta te 
convinge iarăşi că a luat trup'65. 

Făcând aceasta numai din iubire, o face pentru a da 
oamenilor viața duhovnicească cea adevărată. Cei făcuţi 
de Dumnezeu nu pot avea viaţa şi nu pot spori în ea decât 
din El, ca sursă a vieţii. De aceea Dumnezeu îi naşte din 
nou. Dar Dumnezeu nu-i poate lăsa pe cei născuţi din EI 
fără să-i hrănească cu viaţa din Sine. Dacă unele mame 
după ce au născut un copil, îl dau altei femei să-l alăpteze 
din trupul lor, căci în definitiv sângele lor nu e mai bun ca 
al acelora, Dumnezeu, după ce a constatat că oamenii nu 
pot dura etern fără viaţa din EI, îi hrăneşte EI însuşi cu viaţa 
Sa, pentru ca să sporească în viaţă şi să rămână etern în ea. 

Astfel, Euharistia este urmarea firească a Botezului. Dacă 
Botezul e o renaştere din Hristos, Dumnezeu-omul, Euha- 
ristia este o hrănire a omului din El. Amândouă urmează 
din Întrupare, care este semnul iubirii lui Dumnezeu faţă 
de oameni. 

Pe lângă aceea, viaţa adevărată, prezentă în sângele lui 
Hristos, se manifestă şi în puritatea lui. Un sânge intoxicat 
este un sânge pe cale de descompunere. De aceea 'EI în- 
suşi ne hrăneşte pe noi cu sângele propriu şi ne împleteşte 
pe noi în toate cu Sine'66, căci singur sângele Său este 
preacurat. 

Asigurarea despre prezenţa Sa reală în Euharistie cu 
trupul şi cu sângele Său şi semnificaţiile acestei prezenţe, 


65. Omilia 82 la Matei, la Bareille, tome 13, p. 146. 
66. Ibidem. 

cu explicarea posibilităţii ei, ne-o dă Insuşi Mântuitorul. El 
a pus baza ei prin actele Sale, a instituit-o şi a lămurit-o 
prin cuvintele Sale. Mântuitorul instituie formal Taina Eu- 
haristiei la Cina cea de Taină, atât prin cuvintele cât şi prin 
prima săvârşire a ei de către El însuşi. Cu acea ocazie, lisus 
“luând pâinea, a binecuvântat, a frânt şi dând ucenicilor a 
zis: "Luaţi, mâncaţi, acesta este trupul Meu'; şi luând paha- 
rul şi mulţumind, le-a dat lor, zicând: 'Beţi dintru acesta 
toţi, acesta este sângele Meu, al Legii celei noi, care pentru 
mulţi se varsă spre iertarea păcatelor' (Mt. 26, 26-28). În 
Evanghelia de la Luca se adaugă, la oferirea trupului, la 
cuvintele "care se dă pentru voi', "aceasta să o faceţi întru 
pomenirea Mea' (Lc. 22, 19). La Marcu (14, 22-24) se dau 
numai cuvintele de la Matei. 

Dar mai trebuie observat că, după toţi trei evangheliştii 
sinoptici, Mântuitorul a mai rostit şi următoarele cuvinte, 
după Luca, imediat înainte de oferirea trupului şi a sângelui 
Său sub chipul pâinii şi al vinului (Lc. 22, 18), după Matei 
şi Marcu, imediat după aceea: 'Ci vă spun vouă, nu voi mai 
bea de acum din acest rod al viei, până în ziua când îl voi 
bea cu voi nou întru Împărăţia Mea' (Mt. 26, 29; Mc. 14, 
25). Din aceste cuvinte şi din faptul că Mântuitorul spune, 
oferind pâinea: 'Acesta este trupul Meu care pentru voi se 
frânge', iar oferind potirul: "Acesta este sângele Meu care 
pentru voi se varsă spre iertarea păcatelor”, rezultă că Eu- 
haristia işi are temeiul în jertfa de pe cruce a Mântuitorului, 
iar pe de alta, că în ea va fi prezent în toate timpurile vii- 
toare trupul şi sângele Său cel înviat. Învierea Lui va face 
nou vinul, deci şi sângele Domnului, pe care ni-l va împăr- 
tăşi în această Taină întru Împărăţia Lui care începe odată 
cu Biserica. Dacă Hristos nu S-ar fi răstignit şi n-ar fi înviat, 
n-ar fi fost posibilă Cina cea de Taină şi Euharistia din Bi- 
serică. Hristos trăieşte la Cina cea de Taină anticipat şi tai- 
nic moartea Sa pe cruce, dar şi moartea tainică de după aceea. 

Desigur, ca să Se răstignească și să învie, trebuia să Se 
intrupeze. De aceea baza Euharistiei este asumarea trupu- 
lui nostru, jertfirea Lui pentru noi și învierea Lui. Euharistia 
de la Cina cea de Taină este anticiparea tainică a jertfei de 
pe Golgota și a Învierii. Este dovada că Hristos a trăit la 
Cina cea de Taină în mod tainic jertfirea Sa şi invierea Sa, 
aşa cum le va trăi în Euharistia Bisericii, ca să le imprime 
şi în trupul şi în sângele nostru. 

Aşa cum au fost necesare Jertfa pe Cruce şi Învierea 
Lui pentru instituirea Euharistiei, aşa a fost necesară și 
Cina cea de Taină. Fără ea Apostolii nu și-ar fi însuşit în mod 
real moartea și învierea tainică a lui Hristos şi nu ni le-am 
fi însuşit nici noi; nu s-ar fi făcut trecerea de la moartea 
Domnului pe Golgota şi, de la Învierea Lui, la trăirea lor de 
către noi, sau la trăirea lor de către EI în noi. În afară de 
aceea, fără Cina cea de Taină n-am fi ştiut că Domnul a 
instituit pe baza morţii și Învierii Sale Euharistia, prin care 
să rămână cu noi şi să vină în noi totdeauna ca Domnul cel 
jertfit şi înviat. 

Astfel, prin Euharistie se perpetuează 'amintirea' fap- 
tului că Hristos S-a întrupat, S-a jertfit şi a înviat. Avem în 
ea dovada acestui fapt. Dar, 'amintirea' lui se perpetuează 
ca un fapt continuat cu noi înşine în mod real. "Amintirea" 
aceasta este o amintire prin rămânerea lui Hristos cel întru- 
pat, jertfit şi înviat în unire cu noi. De amintirea aceasta e 
legată şi amintirea făgăduinţei lui Hristos că va rămâne, ca 
cel întrupat, răstignit şi înviat, în unire cu noi. Prin Euharis- 
tie 'vestim' Întruparea, Răstignirea şi Învierea Fiului lui 
Dumnezeu ca om, nu numai prin urmarea lor ca nişte fapte 
trecute, şi nu ca o realitate repetată, ci prelungită pe plan 
nevăzut şi în noi. Sfântul Apostol Pavel redă porunca Dom- 
nului: "Aceasta să o faceţi întru pomenirea Mea', în mod 
mai insistent decât Luca, ucenicul lui, care le-a preluat cu 
siguranţă de la Pavel. Căci după Sfântul Pavel, lisus a rostit 
aceste cuvinte după oferirea trupului şi a sângelui, ca să 

tragă apoi concluzia: "Pentru că de câte ori mâncaţi această 
pâine şi beţi acest pahar moartea Domnului vestiți, până la 
venirea Lui' (1 Cor. 11, 26). Dar Sfântul Pavel arată că 'ves- 
tirea' aceasta e înțeleasă ca trăire în continuare de către 
“noi a morţii şi Învierii Domnului, prin faptul că această trăi- 
re de către noi a morţii și Învierii Domnului în noi este tema 
centrală a propovăduirii şi epistolelor lui. Vestirea morţii şi 
Învierii Domnului devine prin Euharistie nu vestirea teore- 
tică a unor fapte trecute, ci vestirea experienţei unor fapte 
ce se perpetuează în noi. 

Hristos este real prezent cu trupul şi cu sângele Sâu 
jertfit şi înviat în Euharistie, pentru că numai prin aceasta 
putem muri şi învia şi noi împreună cu EI; şi numai prin 
această moarte şi înviere împreună cu Hristos, devenim 
părtaşi vieţii veşnice. Fără dependenţa mântuirii noastre de 
împreuna-moarte şi înviere cu Hristos, nu ar fi necesară 
prezenţa Domnului în noi cu trupul Său jertfit şi înviat, deci 
nu ar fi necesară Euharistia. De aceea Protestantismul, prin 
teoria despre mântuirea noastră prin ispăşirea juridică a lui 
Hristos, în locul nostru, a înlăturat învăţătura despre pre- 
zenţa lui Hristos în Euharistie şi în orice caz nu recunoaşte 
pe Hristos în stare de jertfă în ea; iar Catolicismul nu reu- 
șește să dea o explicare completă şi clară a necesităţii 
Euharistiei. 

Prezentarea Euharistiei ca o trăire în continuare a celor 
trei momente: Cina cea de Taină, Jertfa de pe Cruce şi În- 
vierea, o avem de la Sfântul loan Gură de Aur şi de la Sfân- 
tul Eutihie, patriarhul Constantinopolului. Textul celui din 
urmă l-am dat mai inainte. Această explicare arată că ea 
era explicarea obişnuită a Euharistiei în Biserica nedivizată. 
Sfântul loan Gură de Aur zice: "Vezi câtă străduinţă pentru 
a ne aminti că a murit pentru noi? Fiindcă adepţii lui Mar- 
cion, ai lui Valentin şi Manes aveau să denatureze cândva 
această iconomie, negând-o, Hristos ne aminteşte pururea 
de patima Sa, legând-o şi de Taine... Deci prin aceasta ne 

şi mântuieşte şi ne şi învaţă prin aceeaşi Sfântă Masă... 
Apoi adaugă: Nu voi bea din rodul viei acesteia până în ziua 
când îl voi bea nou cu voi în Împărăţia Tatălui Meu. Căci 
deoarece le vorbise despre patimă şi moarte, introduce şi 
cuvântul despre Înviere, pomenind de Împărăţie şi numind 
astfel învierea Sa. Şi pentru ce a băut după Înviere? Ca să 
nu socotim noi, cei mai îngroşaţi, că Învierea este o nălu- 
cire. De aceea, mulţi au socotit ca dovadă a Învierii, mân- 
carea (lui Hristos). De aceea şi Apostolii,ca să-i convingă 
despre Înviere, spuneau: "Noi care am mâncat şi am băut 
împreună cu E!' (Fapte 10, 41). Deci arătând că-L vor vedea 
înviat în chip strălucit şi vor fi iarăşi cu EI... a spus: 'Până 
ce îl voi bea cu voi nou...'. Dar ce este nou? În chip nou, 
adică minunat, neavând trup pătimitor, ci nepătimitor şi 
nestricăcios şi neavând nevoie de hrană. Deci nu pentru 
trebuinţă a mâncat şi a băut după Înviere, căci n-a avut tre- 
buinţă trupul Lui de acestea, ci ca să dovedească Învierea. 
Şi de ce a băut după Înviere vin, şi nu apă? Ca să înlăture 
altă erezie. Fiindcă unii folosesc apă în Taină, ca să arate 
că atunci când a aşezat Taina, a aşezat-o cu vin, vin a 
folosit şi după ce a înviat, la masa simplă'67. 

Am văzut că Sfântul Eutihie vorbeşte în mod clar de o 
aducere permanentă sau de o jertfire permanentă a Dom- 
nului după Înviere, ca bază a Euharistiei. 

Dar cel puţin o dată Evanghelia de la Luca ne dă să în- 
țelegem că Domnul a săvârșit după Înviere și pe pământ 
Fuharistia ca o prezentare văzută a stării Lui de aducere 
permanentă a Sa în planul nevăzut. Sau avem în ea trecerea 
de la săvârşirea ei văzută de către EI la prezenţa Lui ca adu- 
cere nevăzută în timpul consumării ei, ca bază a prezenţei 
şi aducerii Lui reprezentate văzut în Euharistia din toate 
timpurile: 'Şi când a stat împreună cu ei la masă, luând EI 
pâinea, a binecuvântat şi, frângând, le-a dat lor. Atunci s-au 


67. Op. cit., p. 138. 

deschis ochii lor şi au cunoscut că este EI; şi EI S-a făcut 
nevăzut de lângă ei' (Lc. 24, 30-31). Era de trebuinţă să le 
arate că El a înviat de fapt şi în calitatea aceasta va săvârși 
în continuare Euharistia într-un vin nou. În orice caz, lisus 


le reaminteşte aici de Cina cea de Taină şi deci şi de porun- 
ca ce le-a dat-o atunci de a săvârşi în tot viitorul Euharistia 
ca amintire a Lui, care nu va fi numai amintirea cuiva care 
a fost, ci o continuare a prezenţei Lui în calitate de înviat 
cu ei, dar care este acelaşi cu Cel ce a fost şi a săvârşit 
Euharistia la început în mod văzut. Le arată că acum au 
dovada că pot avea pe Hristos în mod real în Euharistie, o 
dată ce a înviat, chiar dacă este acum nevăzut. 

Sfântul loan Gură de Aur a interpretat cuvântul lui lisus 
despre vinul cel nou în sensul că trupul lui Hristos însuși va 
fi după Înviere, deci și în Euharistie, 'nepătimitor şi nestri- 
căcios (incoruptibil)'. Propriu-zis numai aceasta va face 
posibilă prefacerea euharistică şi mâncarea mântuitoare a 
trupului Lui. Pentru că numai aceasta va însemna deplina 
unire a dumnezeirii lui Hristos, cu trupul Său asumat de EI, 
şi prin aceasta şi unirea Lui cu noi sub chipul pâinii şi vi- 
nului prin acest trup. Căci numai prin aceasta trupul Lui ne 
este spre viaţă eternă. Avem în aceasta deci o explicare a 
prezenţei reale a Domnului cu trupul şi cu sângele Lui în 
Euharistie şi a trebuinţei îimpărtăşirii noastre, în Euharistie, 
de ele. 

Caracterul pnevmatizat al trupului Său după Înviere şi 
deci din Euharistie îl afirmă clar şi Mântuitorul însuși, când 
anunţă că cei ce vor vrea să intre în viaţă, vor trebui să mă- 
nânce cu credinţă trupul şi sângele Lui. Cuvintele acestea 
sunt o altă dovadă despre prezenţa reală a trupului şi sân- 
gelui Domnului în Euharistie şi o altă dovadă a instituirii Eu- 
haristiei de către EI. În cap. 6 din Evanghelia după loan, 
după ce declară de mai multe ori că numai 'cel ce mănâncă 
trupul Său, pe care-l va da pentru viaţa lumii, va fi viu în 
veci" (In 6, 51), văzând sminteala ucenicilor, Domnul adau- 

gă explicaţia: "Aceasta vă sminteşte?... Duhul este care dă 
viaţă; trupul nu foloseşte la nimic. Cuvintele pe care vi 
le-am spus sunt Duh şi viaţă" (In 6, 61, 63). Adică Duhul pre- 
zent în trup, Duhul care a pnevmatizat trupul, face trupul 
Său hrană spre mântuire şi viaţă în Taina Euharistiei. Ipos- 
tasul Cuvântului dă trupului o calitate ca a unuia coborât 
din cer, iar Duhul face trupul acesta capabil să fie ridicat la 
cer (In 6, 50, 62), sau trup pnevmatizat. Sfântul loan Gură 
de Aur scrie: "Cel ce socotea că El este din Iosif nu primea 
cele spuse. Dar cel odată convins că a coborât din cer (pen- 
tru că era format prin lpostasul coborât din cer şi va urca 
la cer prin Duhul care-L va pnevmatiza, n.n.) va da crezare 
mai uşor celor spuse. După acestea, adaugă şi altă explica- 
re, zicând: "Duhul este care face viu, iar trupul nu foloseşte 
la nimic' (In 6, 63). lar ce spune este aceasta: Trebuie să 
inţelegeţi cele despre Mine, duhovniceşte. Căci cel ce le în- 
ţelege trupeşte nu primeşte nimic bun... Deci trebuie aştep- 
tat timpul cuvenit... "Cuvintele ce vi le-am spus sunt Duh şi 
viaţă' (In 6, 63), adică dumnezeieşti şi duhovniceşti, 
neavând nimic trupesc, nici cauzalitate naturală. Ele sunt 
libere de orice astfel de necesitate şi sunt deasupra legilor 
de aici'68. 

Ceea ce spune Sfântul loan Gură de Aur se poate rezu- 
ma în următoarele: Domnul poate fi prezent cu trupul în 
Euharistie şi ni Se poate da spre mâncare în vederea vieţii 
eterne, întrucât trupul Lui e strâns unit cu Dumnezeu-Cu- 
vântul prin Întrupare, adică e coborât din cer, şi pnevmati- 
zat prin Înviere şi Înălţare, adică urcat la cer prin copleşirea 
Lui de Duhul dumnezeiesc, ajuns la unirea culminantă cu 
dumnezeirea. 

Fără îndoială, prezenţa Domnului cu trupul şi cu sân- 
gele Său în Euharistie şi prefacerea pâinii şi vinului pentru 
mâncarea Lui de către noi este o mare Taină. Unirea strân- 


68. Omil. 47 la Evanghelia lui loan, la Bareille, tome 14, p. 25-26. 

să a acestui trup cu Cuvântul şi pnevmatizarea Lui de către 
Duhul Lui poate explica posibilitatea acestei prefaceri, dar 
nu modul cum se efectuează. Încercarea de a proiecta 
câteva raze în mister e condusă numai de intenţia de a nu-l 
lăsa cu totul opac, ci de a face mai evidentă profunzimea 
și complexitatea lui. 

b. Prezenţa trupului şi sângelui Domnului în Euharistie 
şi prefacerea pâinii şi vinului. Cuvântul lui Dumnezeu este 
Rațiunea în care îşi au originea şi modelul raţiunile tuturor 
lucrurilor. Prin întrupare, Rațiunea divină, făcându-Se Ipos- 
tasul trupului omenesc, atrage în cea mai profundă intimi- 
tate a Sa raţiunea trupului asumat, ca chip al unei raţiuni 
din sine. Oarecum EI însuşi ca Rațiunea dumnezeiască a ra- 
țiunilor tuturor făpturilor devine și rațiune a trupului asu- 
mat, fără să o desființeze pe aceasta în sine, deci nici tru- 
pul. Dar raţiunea trupului Său scufundat în Rațiunea divină 
se uneşte acolo și cu raţiunea pâinii și a vinului, care între- 
ţin trupul, sau sunt destinate să fie asimilate de acesta. Pre- 
facerea raţiunilor pâinii şi vinului în raţiunea trupului şi sân- 
gelui, care se produce în planul vieţii pământeşti printr-un 
intreg proces de asimilare naturală, se produce în sânul Ra- 
țiunii divine, datorită intimităţii supreme în care ajung 
acolo cu trupul, într-o singură clipă. Astfel, pâinea şi vinul 
Fuharistiei rămân fără o temelie a existenţei lor în raţiunile 
lor separate, rămân ca simple chipuri ale raţiunilor lor scu- 
fundate în raţiunea trupului Logosului întrupat. Dar în Ra- 
țiunea divină, raţiunea trupului asumat îşi regăseşte inter- 
penetrarea deplină şi cu raţiunea oricărui alt trup omenesc. 
Atârnă numai de deschiderea fiecărui om ca să accepte 
această interpenetrare a raţiunii trupului Domnului cu raţiu- 
nea trupului său. Acela poate mânca trupul Domnului, 
ajungând în strânsă unire cu el în Cuvântul lui Dumnezeu 
în Care-şi are scufundată raţiunea sa. Pnevmatizarea trupu- 
lui Domnului face transparentă şi copleșitoare prezenţa 
Ipostasului Cuvântului prin el, încât poate fi primit de cei ce 

cred, în trupul lor, într-o supremă unire. Această prezenţă a 
trupului pnevmatizat şi copleșit de transparenţa Cuvântu- 
lui, şi ca urmare înviat şi nemuritor, dă şi trupului nostru 
acest ferment al nemuririi, al transparenţei Cuvântului prin 
el, al pnevmatizării. Depinde de noi ca să actualizăm sau 
să asimilăm real, prin contribuţia noastră, spre puritate şi 
virtute, aceste calităţi ale trupului nostru, care înaintează 
prin aceasta într-o nebănuită subţirime duhovnicească. Dar 
chiar dacă facem aceasta în modul cel mai deplin, trupul 
nostru tot rămâne supus legii generale a procesului de 
slăbire şi descompunere prin moarte. Însă calităţile lui noi 
şi spirituale trec şi la sufletul nostru, care le va păstra până 
la învierea de obşte, când,cu ajutorul lor va putea să refacă 
trupul omenesc în stare înviată, adică pnevmatizată, mai 
ales că atunci Cuvântul lui Dumnezeu, Rațiunea supremă, 
va aduna raţiunile sau temeliile de existenţă ale tuturor făp- 
turilor în Sine, unindu-le intim cu Sine însuși. 

Unirea intimă a pâinii cu trupul Domnului, ipostaziat în 
Cuvântul, preface pâinea în trupul Domnului, pentru că 
aceasta este raţiunea pâinii: să se prefacă în trup. Nu tot 
aşa se întâmplă cu trupul Domnului prin unirea intimă a Lui 
cu el şi nici cu trupul nostru prin unirea cu trupul Cuvântu- 
lui. Trupul Domnului numai se îndumnezeieşte şi se pnev- 
matizează, căci raţiunea lui este să persiste chiar în unirea 
ipostatică cu Dumnezeu. Cu atât mai puţin se preface în 
altceva trupul nostru în unirea cu trupul asumat şi pnevma- 
tizat de Cuvântul, o dată ce şi unul şi altul rămân trup. Tru- 
pul nostru numai porneşte și el pe drumul pnevmatizării şi 
indumnezeirii, ca şi trupul Domnului. Căci raţiunea fiecărui 
trup este să rămână trupul unei persoane, fie a Persoanei 
Logosului, fie a unei persoane umane deosebite. 

Dar de ce trebuie să se producă unirea trupului şi sân- 
gelui Domnului cu trupul şi cu sângele nostru prin chipul 
pâinii şi vinului? Ca Taină trebuie să ni se facă sensibil 
actul împărtăşirii de trupul nevăzut al lui Hristos prin ceva. 

lar pâinea și vinul sunt elementele fundamentale şi cele 
mai susținătoare ale trupului şi sângelui omenesc, cele mai 
înrudite cu ele. Ele reprezintă și trupul Domnului hrănit de 
ele, şi trupul nostru. Pâinea și vinul sunt natura urcată la 
starea de aliment şi băutură directă a trupului nostru. Prin 
legea firii din noi, trupul nostru preface în substanţa sa 
aceste substanţe. Tot aşa preface şi Hristos aceste sub- 
stanţe, în trupul Său. Dar prin Duhul Său EI preface instan- 
taneu pâinea Euharistiei în trupul Său, care e organ de 
manifestare a lpostasului și a Duhului Său. 

insă faptul că trupul şi sângele Domnului ni se fac pre- 
zente prin prefacerea pâinii şi vinului, e de natură să aducă 
o nouă rază în adâncimea misterului prefacerii euharistice. 
Domnul nu preface în Euharistie pâinea şi vinul pentru 
Sine, ci pentru a Se împărtăşi oamenilor care cred, adică 
pentru că sunt oameni care cred şi care doresc să se im- 
părtăşească de EI sub chipul pâinii şi vinului. Credinţa şi 
dorinţa aceasta ei şi-o manifestă prin rugăciunea liturgică 
ce culminează în invocarea Duhului Sfânt, făcută de preot 
in numele comunităţii liturgice şi cu participarea ei, pentru 
prefacerea pâinii şi vinului în trupul şi sângele Domnului. 
Prin rugăciuni, prin mărturisirea credinţei, prin epicleză, co- 
munitatea s-a unit tot mai mult cu Hristos, nemaivorbind 
de prezenţa Domnului în ea prin împărtăşirile anterioare, 
sau de faptul că ea însăși este trupul tainic al Domnului. 
Astfel, Cuvântul lui Dumnezeu atrăgând în intimitatea Sa 
raţiunea pâinii şi vinului, sau copleşindu-le prin Duhul Său 
cel Sfânt, lucrează şi din lăuntrul comunităţii cu care este 
intr-un anumit grad unit, Comunitatea şi pâinea oferită de 
ea sunt oarecum impreună unite cu Cuvântul lui Dum- 
nezeu cel întrupat. În această ambianţă de unire de mai 
inainte existentă — între Cuvântul întrupat, comunitate şi 
pâine -— se produce prefacerea pâinii şi vinului în trupul şi 
sângele Domnului, ca identificare completă a pâinii şi vi- 
nului cu trupul şi sângele Lui, pentru ca acest trup să se 

unească sub chipul pâinii şi vinului în mod deplin şi cu 
trupul nostru. 

Unii teologi catolici au vorbit de trei trupuri ale lui 
Hristos după prefacerea euharistică: trupul Lui personal, 
trupul Lui tainic sau comunitatea euharistică și trupul euha- 
ristic. Dar alţi teologi catolici au observat, pe drept cuvânt, 
că în realitate nu e vorba decât de un singur trup, pentru 
că trupul tainic nu e decât o prelungire a trupului personal, 
iar trupul euharistic e însuşi trupul Cuvântului care Se oferă 
in continuarea comunităţii bisericeşti, ca prelungire a tru- 
pului Său tainic, care nu anulează distincţia dintre ea și tru- 
pul personal al lui Hristos, din care se formează mereu tru- 
pul Său tainic6?9. 

Trupul euharistic nu e decât trupul personal al lui Hristos, 
pe cale de hrănire mai departe a trupului Său tainic, des- 
chis acestei hrăniri şi doritor de ea. Trupul tainic, sau co- 
munitatea euharistică, are pe de o parte ceva în plus faţă 
de trupul personal al Domnului, în alcătuirea lui intrând şi 
trupurile credincioşilor; pe de alta, mult mai puţina viaţă 
dumnezeiască actualizată, decât cea a trupului personal al 
Domnului, şi de aceea e capabilă și dornică să se hrăneas- 
că continuu din acel trup, iar Domnul îi dă mereu trupul 
Său sub forma trupului euharistic. Comunitatea se predă 
Domnului cu setea de a reduce ceea ce o deosebeşte de 
trupul Domnului şi de a se umple mai mult de EI; iar Dom- 
nul Se predă ei, venind în întâmpinarea trebuinţei și cererii 
ei, pentru a o umple mai mult de Sine. În sensul acesta, 
Hristos e pâinea cea cerească ce pururea se dăruieşte spre 
mâncare şi niciodată nu se sfârşeşte şi niciodată nu astâm- 
pără definitiv trebuinţa de hrană a credincioşilor şi a comu- 
nităţii bisericești. Prefacerea pâinii pământeşti în pâine ce- 
rească şi împărtăşirea sa comunităţii este, astfel, un act al 
Domnului, dar provocat şi de trebuinţa simțită şi de cere- 


69. H. de Lubac, op. cit., p. 86-87. 

rea comunităţii euharistice. In prefacerea şi în îimpărtăşirea 
euharistică are loc un act de împlinire organică a ceea ce 
este deja în Biserică, dar şi o venire a Domnului ca surplus 
în sânul ei. 

În iubirea dintre oameni, fiecare dă şi cere pururea. În 
iubirea euharistică, comunitatea numai cere şi Hristos nu- 
mai Se dă. Dar şi cererea e din puterea a ceea ce are deja 
şi are importanţă in realizarea iubirii şi în primirea ei; în 
sensul acesta, are şi ea un rol pozitiv în producerea aces- 
tei noi veniri a lui Hristos, care pe de altă parte este in ea 
și deci vine şi din ea. De aceea Euharistia nu poate avea loc 
decât în Biserică şi împărtăşirea de ea, la fel. 


3. Euharistia ca Jertfă şi ca Taină 


Dacă prin Taină Dumnezeu ne impărtăşeşte lucrarea 
Sa, ca har şi ca dar, iar prin jertfă noi oferim lui Dumnezeu 
cele ale noastre și însăşi fiinţa noastră, în Euharistie se 
întâlnesc aceste două mişcări: de la noi la Dumnezeu şi de 
la Dumnezeu la noi, în modul cel mai complex şi mai accen- 
tuat. Euharistia se constituie din numeroase simţiri, acte şi 
semnificaţii ce pornesc de la noi spre Dumnezeu şi de la 
Dumnezeu spre noi, întocmai ca o faţă umană care se con- 
stituie din întâlnirea într-un desen complex a nenumărate 
linii ce vin din noi, din natură şi de Sus, ca să-i dea direcţia 
spre cer, spre exterior şi spre interior. 

Aspectul de Jertfă şi cel de Taină al Euharistiei sunt ne- 
despărțite. Chiar ca Jertfă ea este o Taină, căci dăruindu-ne 
lui Dumnezeu ne înălţăm şi ne împărtăşim de sfinţirea şi de 
binecuvântarea Lui70. Şi chiar Taina este o Jertfă, căci tru- 


70. Sfântul Chiril al Alexandriei, Închinare în Duh şi Adevăr, cartea 
X, P.G. 68, col. 688 A: 'Căci se spune că se sfinţeşte ceea ce se aduce 
lui Dumnezeu”. Sau: "Jertfa sfințeşte pe cel ce se atinge de ea. Căci de 
cele sfinte ne apropiem nu pentru altceva, ci pentru a ne împărtăşi de 
Sfântul Hristos prin jertfa negrăită, duhovnicească" (ibid., cartea XII, col. 
829 A). Sau: 'Mâncând Pâinea din cer, adică pe Hristos, sau jertfa 
nesângeroasă, suntem binecuvântaţi' (ibid., cartea XIII, col. 853). 

pul Domnului care ni se dă este în stare de trup jertfit şi 
înviat şi ne imprimă starea de jertfă, prin care ne înălțţăm şi 
inaintăm spre înviere. 

De altfel, toate Tainele au nu numai caracter de Taină, 
ci şi de jertfă. Căci în toate Hristos Se dă pentru noi şi ne 
dă împreună cu Sine Tatălui, dar ni Se dă şi nouă. În Botez 
El ne sădește o viaţă nouă capabilă să se jertfească lui 
Dumnezeu cu EI, în Mirungere ne dă puterea înaintării în 
virtuţi, care sunt forme de autojertfire. Pocăinţa e harul ier- 
tării care se întâlneşte cu renunţarea noastră la plăcerile 
egoiste. Preoţia e consacrarea celui ce se hirotonește lui 
Dumnezeu şi puterea pentru o viaţă închinată Lui şi Bise- 
ricii. Căsătoria e un dar al iubirii și dăruirii adevărate, îmbi- 
nată cu o înfrânare a egoismului. 

Prin acestea toate, Tainele stau într-o legătură cu jertfa 
lui Hristos. În toate Tainele primim puterea de a ne jertfi, 
din starea de jertfă a lui Hristos. Nu din amintirea jertfei Lui 
de pe Golgota, căci în acest caz puterea şi-ar da-o omul şi 
deci Tainele n-ar mai fi Taine, ci dintr-o stare actuală de 
jertfă a Lui, care e o prelungire a predării Sale ca om Tată- 
lui, predare pe care, aflându-Se EI în trup capabil să moară, 
a dus-o până la capăt, acceptând moartea sângeroasă; dar 
după moartea trupească o menţine ca predare spirituală 
totală a umanităţii Sale Tatălui, pentru a fi umplută desă- 
vârşit de dumnezeire, care o ţine ridicată la starea de în- 
viere, înălţare şi pnevmatizare. 

În Euharistie Hristos nu ne dă numai o iradiere a stării 
Sale de jertfă şi de înviere, ci însuşi trupul Său în această 
stare. De aceea Euharistia este culminarea tuturor celor- 
lalte Taine. Credincioşii urcă spre ea, sau se pregătesc pen- 
tru primirea deplină a lui Hristos, la început prin Taina Bo- 
tezului şi a Mirungerii, iar după aceea, dacă au făcut păca- 
te, prin Taina Pocăinţei, sau în orice caz prin post şi printr-o 
deosebită ferire de gânduri şi de fapte necuvenite. Astfel, 
întăriţi de primirea lui Hristos în Euharistie, ei pot primi şi 

puterea jertfei Lui spre închinarea sau jertfirea vieţii lor lui 
Dumnezeu şi Bisericii, sau îndatoririlor pline de Duhul lui 
Hristos faţă de semeni. 

Protestantismul, socotind că problema mântuirii noas- 
„tre s-a rezolvat în mod juridic, prin suportarea de către 
Hristos a morţii în locul nostru, e firesc nu numai să nu 
admită Euharistia ca jertfă, ci şi să ia temelia tuturor Taine- 
lor, al căror conţinut interior e puterea stării de jertfă actua- 
lă a lui Hristos. 

Catolicismul, considerând problema mântuirii rezolvată 
tot într-un mod juridic, a menţinut Euharistia ca Jertfă şi 
toate celelalte Taine pe baza tradiţiei Bisericii vechi, dar nu 
mai pune Jertfa euharistică în legătură cu starea de jertfă 
actuală a lui Hristos, ci recurge la tot felul de alte explicaţii 
neconvingătoare ale caracterului de jertfă al Euharistiei şi 
nu mai vede strânsa legătură între împărtăşirea credincio- 
șilor de Hristos şi starea Lui de jertfă; ci o vede numai ca 
unirea din iubire cu Hristos, ca izvor de putere, de bucurie 
şi de inviere. Deci separă caracterul de taină al Euharistiei 
de cel de jertfă, şi, în acord cu aceasta, nu mai vede nici în 
celelalte Taine un aspect de jertfă. lar acest fapt stă în le- 
gătură cu eliminarea eforturilor ascetice din viaţa credin- 
cioşilor, afirmându-se numai importanţa semnelor de pu- 
tere, neobservând că o putere lipsită de trăsătura ascetică 
devine o putere de caracter lumesc, neduhovnicesc. 

Dispoziţia activă de jertfă echivalează cu mişcarea de 
convergenţă; dar nu numai între Fiul lui Dumnezeu devenit 
om şi cei ce cred în EI, ci şi între toţi aceştia. Căci voia lui 
Dumnezeu cu care se pun ei de acord, voiește ca ei să se 
afle în raportul de jertfă şi de convergenţă şi între ei. 

Creştinismul afirmă credinţa că contradicţia este expre- 
sia păcatului, iar jertfa, departe de a fi contrară mişcării, 
este mişcare de convergenţă spre înaintare. Mişcarea nu-și 
pierde astfel noima prin întoarcerea ei eternă în cerc, ci 
duce pe parteneri la o cunoaştere mereu mai aprofundată 

a infinităţii fiinţei şi dragostei treimice, ceea ce dă putinţa 
unei participări veşnic noi la această infinitate a persoane- 
lor umane. 

Tainele, întreţinând în viaţa credincioşilor în Hristos pu- 
terea lor de a se jertfi fără sfârșit, susțin în ei prin aceasta 
mişcarea de convergenţă şi de înaintare nesfârșită. 

În Euharistie Hristos Se aduce jertfă Tatălui ca om, dar 
nu în mod juridic, ci E1 ne deschide prin aceasta calea spre 
Tatăl. Deci pentru aceasta Se pune EI la dispoziţia noastră 
în Euharistie: ca o dată cu Sine să ne ofere şi pe noi Tatălui. 
Căci, întrucât la Tatăl nu putem intra decât în stare de jertfă 
curată, starea aceasta de jertfă curată n-o putem dobândi 
decât numai din starea de jertfă curată a lui Hristos, Care 
in sensul acesta Se aduce continuu Tatălui, pentru a ne da 
puterea să ne aducem şi pe noi cu Sine. 'Așadar în Hristos 
câştigăm putinţa de a veni în faţa lui Dumnezeu, căci ne în- 
vredniceşte de acum de privirea Lui, ca unii ce suntem sfin- 
țiţi'71; sau: "Căci totdeauna şi în mod sigur noi vom fi pri- 
miţi în chip favorabil de Tatăl, dacă Hristos ne introduce ca 
Preot la EI'72, 

Dar Hristos ne aduce ca jertfe nu ca pe nişte obiecte, ci 
ca persoane, deci ca jertfe care ne aducem şi noi pe noi 
inşine. Aceasta trebuie să o facem noi printr-o viaţă trăită 
pentru Dumnezeu şi moartă patimilor care ne leagă de 
lume, sau ne închid în noi înşine: "Murind lumii prin mortifi- 
carea trupului, noi trăim pentru Dumnezeu prin viaţă evan- 
ghelică şi, ridicându-ne prin jertfa Duhului, noi vom răspân- 
di o mireasmă bineplăcută şi vom afla intrare la Tatăl prin 
Fiul'75. 

Dar puterea pentru această viaţă de jertfă o luăm din 
starea de jertfă în care ne transpunem cu Hristos în Eu- 
haristie. Astfel prin faptul că Hristos ne ia şi pe noi ca să ne 


71. Sfântul Chiril al Alexandriei, op. cit., cartea XVII, PG. 68, 1096 B. 
72. Ibidem, cartea XVI, col. 1016 B. 
73. Ibidem, col. 1013 D. 

aducă, prin împreuna-noastră jertfire cu Sine, jertfă Tatălui, 
se produce o uniune strânsă între jertfa Lui şi jertfa noas- 
tră, în sensul că jertfa noastră face parte din jertfa Lui, și 
jertfa Lui din jertfa noastră, sau noi suntem în El, Cel ce Se 
aduce, şi EI în noi care ne aducem: "După ce S-a sculat din 
morţi Emanuel, noul rod al omenirii întru nestricăciune, 
S-a suit la cer, ca să Se arate acum pentru noi în faţa lui 
Dumnezeu şi Tatăl (Evr. 9, 24), nu aducându-Se pe EI însuşi 
sub vederea Lui (căci este pururea împreună cu EI şi nu e 
lipsit de Tatăl ca Dumnezeu), ci aducându-ne în Sine sub 
vederea Tatălui, mai vârtos pe noi cei ce eram în afara feţei 
şi sub mânia Lui din pricina neascultării în Adam'7%. Sau: 
'Fumul ce se ridică din Miel dimineaţa şi spre seară e un tip 
al Celui ce dimpreună cu noi şi din mijlocul nostru Se înalţă 
spre Tatăl întru miros de bună mireasmă, aducând impreu- 
nă cu Sine şi viaţa celor ce au crezut în EI'75. 

Aceasta se datorează mai ales faptului că El a devenit 
prin întrupare ipostasul nostru fundamental. Jertfa Lui nu e 
jertfa pentru EI, ci pentru noi. Dar pentru aceasta trebuie să 
ne însuşim jertfa Lui cea pentru noi, ca şi El să-Şi însuşeas- 
că jertfa noastră în mod actual, aducând-o ca jertfă a Lui. 
Mireasma jertfei Lui devine astfel mireasma jertfei noastre, 
şi mireasma jertfei noastre, mireasma jertfei Lui. "Căci în 
Hristos este aducerea noastră şi prin El ne apropiem noi cei 
întinaţi. Dar ne îndreptăm prin credinţă şi ne oferim Tatălui 
spre miros de bună mireasmă, nemaiavându-ne pe noi în- 
şine, ci pe Hristos în noi, buna mireasmă duhovnicească'76. 

Pâinea adusă ca prescură lui Dumnezeu e ceea ce în- 
treţine viaţa oamenilor, deci comunitatea anunţă prin ges- 
tul acesta că pune însăşi viaţa ei la dispoziţia lui Dum- 
nezeu. Dar pâinea ca şi viaţa proprie o au oamenii ca dar 
de la Dumnezeu. În pâinea pe care o aduc lui Dumnezeu 


74. Ibidem. 
75. Ibidem, Cartea XVII, col. 1113B. 
76. Ibidem, cartea XV, col. 973 B. 

intorc deci acest dar, sau condiţia vieţii lor şi deci însăşi 
viaţa lor în devenire, lui Dumnezeu. Dar prin coborârea Du- 
hului Sfânt pâinea oferită sau viaţa oferită ca dar e prefăcută 
in trupul lui Hristos, care dându-se credincioşilor, ca un dar 
superior, înalţă toată viaţa lor la o stare îndumnezeită. Dar, 
ca să prefacă pâinea oferită de comunitate în trupul Său, 
Hristos trebuie să o ia în Sine ca o jertfă a acesteia. Euha- 
ristia se constituie astfel ca un dialog şi ca o întâlnire de da- 
ruri intre oameni şi Dumnezeu în Hristos, ca o culminare a 
acestui dialog şi întâlniri. Dialogul acesta se desfăşoară nu 
numai în viaţă, ci şi de-a lungul întregii Liturghii, înălțându-se 
până la treapta culminantă pe care o ia în Euharistie. 

Nu există nici o separație individualistă între jertfa lui 
Hristos şi jertfa noastră. E o întâlnire deplină între Hristos 
şi noi, o comunicare intimă în dispoziţia de jertfă şi în sta- 
rea de jertfă a Lui şi a noastră. Deci pe de o parte ne ofe- 
rim lui Dumnezeu, dar pe de alta ne ia Hristos şi ne înca- 
drează în jertfa Lui, sau actualizează jertfa Lui pentru noi, 
ca jertfă a noastră adusă de EI, sau face a Lui jertfa noas- 
tră. "Fiecare işi oferă viaţa sa ca dar Dumnezeului atotstă- 
pânitor'77. Dar ea e încadrată de Hristos în jertfa Lui, ofe- 
rind-o ca o rodire a jertfei Lui pentru noi, ca o actualizare a ei. 

Dar, precum nu există o separație individualistă între 
jertfa mea şi a lui Hristos, aşa nu există nici între jertfa mea 
şi a celorlalţi. De aceea, Euharistia este a Bisericii, a comu- 
nităţii. lar comunitatea bisericească s-a oferit nu numai 
prin pâine, ci prin toate rugăciunile ei, prin toate declara- 
iile ei de predare lui Dumnezeu, declaraţii în care se expri- 
mă simţirile ei: "Pe noi înşine şi unul pe altul, şi toată viaţa 
noastră lui Hristos Dumnezeu să o dăm. Ea se ridică spre 
unificarea cu Hristos prin rugăciunile de cerere a Duhului 
Sfânt peste viaţa ei şi, în momentul culminant, prin invo- 
carea Duhului Sfânt, când preotul spune: "Trimite Duhul 


77. Ibidem, cartea XVI, col. 1013 D. 

Tău cel Sfânt peste noi şi peste aceste daruri ce sunt puse 
înainte". | 

Duhul preface jertfa de pâine şi de vin a comunităţii, a 
vieţii ei, în jertfa lui Hristos, în trupul Lui jertfit, pe care 
Hristos îl aduce Tatălui, dar apoi îl dă spre mâncare şi bău- 
tură comunităţii, pentru ca ea să se umple şi mai mult de tru- 
pul Lui jertfit. În scopul acesta a prefăcut pâinea şi vinul în 
trupul şi sângele Său, aducându-Se Tatălui şi impărtășin- 
du-Se credincioșilor sub chipurile acestora. 

Trupul Său personal jertfit se întâlnește cu trupul Său 
tainic, jertfit în pâinea şi în vinul euharistic. Trupul jertfit al 
Domnului în Euharistie e numai trupul Lui, dar are în El 
darul comunităţii, sau jertfa ei ca să o prezinte astfel în Sine, 
şi pe aceasta, Tatălui. Comunitatea, deşi prezentă ca jertfă 
în pâinea prefăcută în trupul Lui, nu se confundă totuşi cu 
trupul lui Hristos cel personal, ci rămâne mai departe într-un 
raport dialogic cu EI, ca rezervă infinită de daruri. Comuni- 
tatea şi-ar pierde în cazul confundării în Hristos cel perso- 
nal caracterul comunității de persoane, depersonalizându-se. 
Credincioşii păstrează totdeauna conştiinţa că prin Hristos 
se aduc şi ei înşişi, deşi se aduc prin puterea lui Hristos şi 
prin aceasta îi aduce şi Hristos. Îi aduce însă în jertfa Lui, 
ca persoane distincte, nu ca obiecte amalgamate. 

Mai ales în momentul împărtășirii, comunitatea, deşi 
strâns unită în El de mai înainte, primeşte numai trupul lui 
Hristos. Căci totdeauna firistos rămâne distinct de ea ca 
Cel ce Se împărtășește. Unitatea cu Hristos trece prin dife- 
rite gradaţii, dar totdeauna persoanele credincioşilor ră- 
mân distincte, ca partenere ale dialogului şi ca cele ce se 
împărtășesc de Hristos, nu ca cele care se dau unele alto- 
ra spre impărtăşire, sau ca cele care se împărtăşesc în vreo 
anumită privinţă de ele însele. lar aceasta se întâmplă și cu 
comunitatea: oricât de unită ar fi cu Hristos, ea e totdeau- 
na cea care se împărtășește de Hristos, și Hristos, Cel care 
Se dă spre impărtăşire. Niciodată comunitatea nu se împăr- 

tăşeşte şi de ea însăşi. Caracterul personal distinct al cre- 
dinciosului şi faptul că se împărtăşeşte numai de Hristos şi 
nu Şi de comunitate este afirmat în cuvântul preotului de la 
impărtăşanie: 'impărtăşeşte-se robul lui Dumnezeu (N), cu 
cinstitul trup şi sânge al Domnului şi Dumnezeului nostru 
lisus Hristos. 

Ca în toate Tainele, aşa şi în Euharistie, prin Taină se 
inaugurează o relaţie personală sau o treaptă nouă a reia- 
ției personale a lui Hristos cu fiecare persoană, deşi aceas- 
ta are ioc în cadrul comunităţii, într-o legătură a fiecărei 
persoane cu celelalte. Harurile Tainelor se dăruiesc persoa- 
nelor, pentru că lor li se încredinţează răspunderea pentru 
actualizarea şi dezvoltarea lor, prin eforturile unei vieţi de 
jertfă, din puterea jertfei lui Hristos. 

Dialectica asumării noastre ca jertfă în Hristos şi men- 
ținerii noastre distincte se concretizează şi în faptul că, pe 
lângă prescura din care se ia agneţul, ca trupul viitor al lui 
Hristos, credincioşii aduc şi prescurile din care se iau păr- 
ticelele care sunt aşezate în jurul agneţului, împreună cu 
ale Sfinţilor şi a Maicii Domnului. Practica miridelor nu e po- 
menită înainte de sec. XI. Se ştie dinainte de acel timp că 
se pomeneau simplu numele celor ce o cereau, după proa- 
ducerea darurilor/8. Aceasta înseamnă că jertfele credin- 
cioşilor se considerau şi atunci că sunt asumate de Hristos 
in jertfa Lui. Dar mai târziu, pentru a se evita ideea deper- 
sonalizării jertfelor credincioşilor, s-a socotit necesar să se 
precizeze şi persistenţa lor ca persoane în aducerea jertfei 
lor, punându-se părticelele lor lângă agneţ. 

În sensul acesta, Sfântul Chiril al Alexandriei ne vede 
pe de o parte incluşi ca jertfe în Hristos, pe de alta, afirmă 
deosebirea jertfelor noastre, de jertfa lui Hristos. El redă 
faptul dialectic că cei ce se jertfesc unii altora, sau unii 
pentru alţii, pe de o parte converg între ei, pe de alta se dis- 


78. Pr. Petre Vintilescu, Liturghiile bizantine, Bucureşti, 1943, p. 26. 

ting, sau mor loruşi, numai unei existenţe individualiste, 
separate, şi nu de tot, nu unei vieţi de săvârşire a binelui, 
expresie a responsabilităţii personale. "Aşadar, şi noi în 
Hristos ne vom opri de la străduinţele pământeşti, împli- 
nind sabatismul spiritual. Dar nu ne vom opri de la faptele 
sfinţite, adică de la datoria de a aduce lui Dumnezeu jertfe 
duhovnicești şi daruri spirituale. Ci păşind pe urmele lui 
Hristos, după cum s-a scris (1 Pt. 2, 21), ne vom jertfi pe 
noi înşine'79. 

De aceea nu s-a adoptat ideea că aceste miride, repre- 
zentând jertfirea vieţii personale a credincioşilor, s-ar pre- 
face şi ele în trupul lui Hristos. Desigur, cu atât mai puţin 
se putea admite ideea că ele se prefac în trupurile celor ce 
le aduc. Aceasta ar fi implicat ideea că credincioşii se îm- 
părtăşesc și cu ei înşişi sau cu alţii, lucru care a voit să se 
evite prin introducerea miridelor. Astfel, s-a conciliat faptul 
că credincioşii se împărtăşesc de trupul lui Hristos, cu fap- 
tul că ei rămân chiar prin împărtăşire într-o existenţă dis- 
tinctă de Hristos, mai bine zis, neconfundată cu a Lui. Dia- 
lectica unităţii credincioşilor în Hristos, dar fără impărtăşi- 
rea unora de alţii ca de trupul lui Hristos, ci numai de pu- 
terea lui Hristos ce iradiază din toţi, sau din unii mai mult, 
iar din alţii mai puţin, s-a concretizat pe de o parte prin pre- 
facerea jertfei de pâine a comunităţii în trupul lui Hristos, 
pe de alta, prin așezarea tuturor miridelor pentru credin- 
Cioşi în jurul agneţului. 

În comuniunea trupului tainic al Domnului intră și sfin- 
ţii, şi mai ales Maica Domnului. Într-un fel, părticelele lor 
reprezintă predarea lor tainică lui Dumnezeu, după asemă- 
narea lui Hristos; într-alt fel, închinarea tuturor biruinţelor 
lor duhovniceşti ca daruri aduse lui Hristos, în calitate de 
dovezi ale rodirii jertfei Lui în ei, ca pilde ale ei spre urmare 


79. Op. cit., cartea XVI, col. 1026. 

de către cei vii80. Deşi uniţi la maximum cu Hristos, totuşi 
ei sunt şi prin miride reprezentaţi ca persoane distincte; şi 
tocmai de aceea nu se prefac nici ele în trupul lui Hristos, 
precum nu se prefac nici în trupurile lor; pentru că nu ne 
impărtăşim nici cu ei, ci ne bucurăm doar de iradierea pu- 
terii lui Hristos prin ei. De aceea ei sunt pomeniţi pentru a 
slăvi pe Hristos şi jertfa Lui, dar şi spre slăvirea lor. Sfântul 
Chiril al Alexandriei zice undeva în scrierea Închinare în 
Duh și Adevăr: "Biruinţele sfinţilor sunt daruri ce trebuie în- 
chinate lui Hristos, Arhiereul tuturor, și nu trebuie să rămâ- 
nă nearătate popoarelor'8l. 

Dar e de remarcat că nu numai liristos Se aduce pe 
Sine şi aduce şi comunitatea ca jertfă, ci și comunitatea, 
aducându-se pe sine jertfă din puterea jertfei lui Hristos, Îl 
aduce pe Iristos. Prin aceasta se afirmă şi mai mult persis- 
tenţa comunităţii ca comunitate de persoane şi reciproci- 
tatea dintre Hristos şi comunitate în aducerea jertfei. "incă 
aducem ie această jertfă cuvântătoare şi fără de sânge şi 
cerem şi Te rugăm şi cu umilinţă la Tine cădem: Trimite 
Duhul Tău cel Sfânt peste noi şi peste aceste daruri ce sunt 
puse inainte!'. 

Aceasta arată că momentul aducerii lui Hristos ca jertfă 
coincide cu momentul prefacerii darurilcrâ2. Dar arată şi că 
aducerea jertfei implică şi o anumită sfințire a comunităţii 
prin pogorârea Duhului Sfânt, deci un asvect de Taină. Cre- 
dincioșii se aduc pe ei, oferind pâinea şi vinul amestecat cu 


80. În sensul acesta se predau și ei ca jertfe: "deci mintea sfinţilor 
e sfinţită, viața lor e sfântă, mai presus de plăcerea trupească, liberă de 
grijă lumească, frumoasă prin cugetul ei măsurat și neîmprăştiată spre 
cele din lume. Pentru aceea se predau Lui spre miros de bună mi- 
reasmă' (Sfântul Chiril al Alexandriei, op.cit, cartea XVI, col. 1021 C). 

81. Ibidem, cartea XVII, col. 1112 A, cartea XII col. 736, 768. 

82. Nicolae Cabasila afirmă aceasta în P.G. 150, col. 440 D. A se 
vedea studiul lui Ene Branişte: Explicarea Liturghiei după Nicolae Ca- 
basila, Bucureşti, 1943, p. 87-96. 


118 TEOLOGIA DOGMATICĂ ORTODOXĂ 


apă, care reprezintă însăşi substanţa vieţii lor. Intenţia de a 
se aduce pe ei înşişi în aceste daruri se arată și prin rugă- 
ciunile cu care însoțesc această aducere, care exprimă mai 
clar insăși dăruirea lor duhovnicească. Pentru că cel ce se 
roagă, se dăruieşte lui Dumnezeu. 

Mai trebuie amintit că substanţele destinate să se pre- 
facă în trupul credincioșilor sunt în acelaşi timp substan- 
ţele principale din care s-a constituit şi trupul lui Hristos: 
pâinea, vinul şi apa. Ele se prefac la Liturghie în mod in- 
stantaneu în trupul și sângele lui Hristos şi, pe calea aceas- 
ta, in trupul şi sângele credincioşilor. Unirea comunităţii cu 
Hristos in rugăciune sporeşte puterea duhovnicească prin 
care se săvârşeşte această prefacere. Căci totul se indu- 
hovniceşte din puterea trupului înduhovnicit al lui Hristos. 

Totuşi, întrucât sfinţirea deplină depinde de împărtăşi- 
rea de jertfă, se inter-calează o distanţă între momentul pre- 
facerii sau al realizării Euharistiei ca jertfă şi cel al împărtă- 
şirii, sau al realizăriii ei ca Taină. Acest spaţiu e umplut de 
rugăciuni, pentru pregătirea credincioşilor în vederea îm- 
părtăşirii cu trupul şi cu sângele Domnului. Dar persistarea 
aspectului de jertfă şi în aspectul de Taină e indicat de 
însuşi faptul că cre:dincioșii se împărtășesc sub chipul pâi- 
nii şi vinului, şi preotul declară la fiecare credincios că se 
impărtăşeşte de trupul şi de sângele Domnului, dar şi de 
frângerea trupului imediat înainte de împărtășire și de ros- 
tirea concomitent a cuvântului: 'Se sfărâmă şi Se împarte 
Mielul lui Dumnezeu, Cel ce Se sfărâmă şi nu Se desparte, 
Cel ce Se mănâncă pururea şi niciodată nu Se sfârşeşte, ci 
pe cei ce se împărtăşesc îi sfinţește'. Chiar sfinţirea credin- 
cioşilor ce se împărtăşesc este un efect al împărtășirii de 
jertfă, însemnând. o şi mai deplină transpunere a credincio- 
şilor în starea de jertfă din puterea jertfei lui Hristos. Pro- 
priu-zis, de-abia prin actul impărtăşirii credincioșilor se în- 
cheie Euharistia ca jertfă şi ca Taină, căci abia acum se în- 
făptuieşte scopul ei de jertfă adusă Tatălui, dar şi pentru 

sfinţirea credincioșilor; abia acum se rostește numele fie- 
cărui credincios, ca la toate Tainele. 

Frângerea trupului dinainte de împărtăşire duce la ca- 
păt o frângere începută la proscomidie, care reprezintă naş- 
terea Domnului, şi arată că încă în ea era implicată desti- 
naţia Lui pentru Cruce şi pentru împărtăşire. Această rân- 
duire a Lui de la naştere ca să fie jertfit, Îl arată că nu e în 
stare de jertfă numai în timpul răstignirii, ci şi după Înviere 
și Înălţare, ca să ne putem împărtăşi de EI în stare de jertfă, 
pentru a ne însuşi și noi această stare. 

De aceea, credincioşii ortodocşi se apropie de trupul 
jertfit al Domnului după un anumit post, reprezentând dis- 
poziția lor spre jertfă. Din această învăţătură a Părinților 
bisericești despre starea de jertfă a lui Hristos după Înviere 
a rezultat şi ideea lui Nicolae Cabasila că momentul adu- 
cerii lui Hristos ca jertfă coincide cu prefacerea darurilor, 
intrucât trupul lui Hristos, care ia în acel moment locul pâi- 
nii, e trupul jertfit al Lui55. 

Neştiind de această stare de jertfă în continuare a lui 
Hristos, pentru că teoria juridică a satisfacţiei nu cuprinde 
acest aspect, teologii catolici au căutat soluţii artificiale şi 
neangajante pentru viaţa noastră la întrebarea despre esen- 
ţa și momentul actului de jertfă în Euharistie; adică plasa- 
rea ei la proscomidie sau la împărtăşire, reducerea actului 
de jertfă la înfăţişarea trupului și sângelui despărțite sub 
chipul pâinii şi vinului, distrugerea intenţionată prin prefa- 
cere, transpunerea lui lisus în stare de mâncare etc.8+. 

Dar Biserica afirmă şi o împărtăşire în viaţa viitoare, de 
Hristos cel jertfit şi înviat, pe care o anticipează împărtă- 


83. M. Jugie numește această soluţie 'subtilă şi ingenioasă" (la Ene 
Branişte, op. cit., p. 92). De fapt ea nu e o soluţie personală, ci 
învăţătura de totdeauna a Bisericii despre starea de jertfă a lui Hristos 
după înviere, pentru ca jertfa Lui să fie mereu putere de jertfă pentru noi. 

84. H. Andrutsos, Dogrnatica Bisericii Ortodoxe, trad. rom., Sibiu, 
1930, p. 597-398. 

şirea în timpul de acum cu același Hristos. In această îm- 
părtăşire eternă se încheie iconomia mântuirii, ca unire 
eternă a oamenilor cu Dumnezeu în Hristos. Euharistia în 
viaţa de veci este, ca încoronare a iconomiei dumnezeieşti, 
acea unire desăvârşită între creaţie şi Hristos, în care 'Dum- 
nezeu va fi totul în toate' (1 Cor. 15, 28). 


4. Preotul ca săvârşitor al Euharistiei 


Săvaârşitorul văzut al Euharistiei este preotul sau epis- 
copul ca organ al lui Hristos şi ca reprezentant al Bisericii. 
Credincioşii trăiesc în aceasta faptul că Hristos care Se 
aduce pentru ei este deosebit de ei; şi ca atare Se foloseşte 
de o persoană deosebită de ei şi rânduită de EI însuşi prin- 
tr-o sfințire specială, ca organ al săvârşirii văzute a Tainelor. 
Preotul e sfinţit printr-o sfințire specială, cum şi Hristos în- 
suşi a fost sfinţit, ca om, de Tatăl prin Duhul, pentru adu- 
cerea Sa ca jertfă. 

Aceasta leagă Euharistia de Biserică. Fiindcă episcopul 
sau preotul sunt sfinţiţi de Dumnezeu în Biserică şi pentru 
Biserică, având să săvârşească Tainele în ea și pentru ea. 
Căci Hristos care e în cer e acelaşi care e şi în Biserică, ea 
fiind trupul Lui tainic; nu e alt Hristos cel din cer, decât cel 
din Biserică. lar în spatele preotului stă Biserica. El înalţă 
rugăciunile ei, comunitatea îl acompaniază, el aduce jertfa 
lui Hristos, ca jertfă pentru Biserică şi într-alt sens ca jertfă a 
Bisericii. Episcopul şi preotul nu au luat de la ei această cali- 
tate şi deci nu aduc de la ei înşişi pe Hristos ca jertfă, ci 
Hristos trebuie să indice şi să sfinţească în acest scop o 
persoană deosebită. Dar aceasta o face în Biserică. Aceasta 
mai ales că Hristos Se aduce jertfă nu pentru unul singur, 
ci pentru toţi, pentru întreaga comunitate, sau pentru Bi- 
serica locală85. De aceea nu se poate face cineva de la sine 


85. Sfântul Chiril al Alexandriei, op. cit., cartea X, col. 673. 'Emanuel 
a fost hirotonit, de Dumnezeu şi Tatăl, Legiuitor şi Arhiereu peste noi (Evr. 
9, 14), aducându-Se pe Sine însuşi jertfă pentru noi'. Dar şi Aaron, ca chip 
mai apropiat al nostru, a fost hirotonit de Sus (col. 672). 

aducător al jertfei lui Hristos pentru toată comunitatea. 
Sfântul Chiril al Alexandriei spune că aşa precum în Legea 
veche numai în lerusalim se putea jertfi mielul pascal, aşa 
in Legea Noului Testament numai în Biserică, prin preotul 
legiuit, se poate aduce Hristos ca jertfă. "Căci singurul loc 
cuvenit tainei lui Hristos este sfânta cetate, adică Biserica, 
in care este preotul legiuit şi prin mâini sfinţite se săvârşesc 
cele sfinte... Așadar ereticii care strâmbă cele drepte dis- 
preţuiesc legea cu privire la aceasta, căci jertfesc Mielul nu 
în sfânta cetate, nici prin mâinile celor aleşi prin Duhul pen- 
tru sfânta slujbă, ci, cum spune Sfântul Pavel, răpindu-și 
loruşi cinstea şi aducând jertfă în tot locul'86, 

În afară de aceasta, credincioşii trebuie să trăiască fap- 
tul că nici jertfele lor personale, reprezentând viaţa lor ca 
jertfă, nu le prezintă Tatălui ei înşişi, ci prin Hristos, iar 
aceasta se arată în faptul că EI rânduieşte persoana umană 
prin care săvârșește vizibil actul primirii jertfelor şi rugăciu- 
nilor lor pentru a le prezenta Tatălui. Altfel, raportul lui 
Hristos cu credincioşii se subtilizează într-o simţire subiec- 
tivă în care e foarte greu de distins realitatea Lui obiectivă, 
adică într-o iluzie. 

Preotul dă fermitate simţirii sale şi a credincioşilor că 
prin el lucrează Hristos, prin importanţa ce o are în slujba 
lui rugăciunea Bisericii pentru comunitate și pentru credin- 
cioşi. Importanţa lui e implicată în smerenia lui, manifes- 
tată în rugăciunea autorizată de Hristos şi de Biserică. În 
aceasta se simte prezenţa lui Hristos. Prin rugăciunea Bi- 
sericii el se supune lui Hristos, aşteptând totul de la EI, dar 
se şi uneşte cu EI. Şi nu se supune şi nu se uneşte ca per- 
soană particulară, ci ca reprezentant al comunităţii și al 
credincioşilor, căci el se roagă pentru comunitate şi pentru 
credincioşi şi în el şi cu el se roagă comunitatea şi credin- 
cioşii. EI însuşi îşi face inima largă în rugăciune, încât simte 


86. Op.cit., cartea XVII, col. 1085. 

cum cuprinde comunitatea şi pe credincioşi, rugându-se în 
rugăciunea lui. De aceea în chemarea Duhului Sfânt peste 
daruri e şi comunitatea în el, o comunitate ce se oferă prin 
rugăciune şi prin darurile euharistice lui Dumnezeu. E ne- 
cesară de aceea unitatea comunităţii in credinţa cea dreap- 
tă şi în rugăciunea ce rezultă din ea, deci şi unitatea ei cu 
Hristos în Duhul Sfânt, unitate exprimată şi susţinută de 
rugăciunea şi credinţa preotului că Duhul Sfânt efectuează 
prefacerea darurilor o dată cu sfinţirea comunităţiiS”. De 
aceea Biserica Ortodoxă nu poate admite slujba prefacerii 
euharistice şi împărtăşirea cu cei de alte credinţe. 
Eliminarea epiclezei în liturghia catolică stă în legătură 
cu diminuarea importanţei rugăciunii preotului şi a comu- 
nităţii în prefacerea euharistică. lar odată cu aceasta, şi cu 
diminuarea rolului Duhului Sfânt. Căci Duhul lucrează prin 
rugăciune. Prefacerea a devenit urmarea automată a cuvin- 
telor de instituire a Tainei de către Hristos la Cina cea de 
Taină, deci a unor cuvinte rostite în trecut. Prin epicleză 
jese în relief importanţa rugăciunii episcopului sau a preo- 
tului, ca expresie a simţirii smerite a lucrării Duhului lui 
Hristos care lucrează prin el şi ca mijloc de trăire vibrantă 
a rugăciunii comunităţii, unită în el și cu el, în rugăciune. 
Unitatea Bisericii se pierde acolo unde inşii se roagă sepa- 
rat, sau caută o unitate a rugăciunii lor in vaga simţire mo- 


87. N. Nissiotis, 'Eucharistic Worship and Intercommunion', în rev. 
Oikumene, nr.6, dec. 1962, publicată de departamentul 'Jeunesse' al 
Consiliului Ecumenic al Bisericilor. "Trebuie văzută plenitudinea liniilor 
verticale şi orizontale ale prezenţei trupului lui [Hristos, reprezentând 
integralitatea tainei Bisericii, care este trupul lui Hristos şi se uneşte cu 
EI în jertfa euharistică. Nu e aici un act izolat, nu sunt numai elemente 
obiective, nu e un moment magic al prefacerii materiei'. Paul Evdo- 
kimov, L'Orthodoxie, Neuchâtel, Delachaux et Nestle, 1959, p. 251: 
'Greşeala doctrinei e de a se ocupa cu obiectul, şi nu cu subiectul, cu 
pâinea, şi nu cu omul'. Desigur însă că e necesar să accentuăm că nu 
trebuie văzută unirea omului cu Hristos în afara materiei, căci trupul e 
legat indisolubil de materie. Şi, la fel Hristos, prin întrupare. 

mentană, iar pretacerea nu e legată de rugăciunea comuni- 
tăţii unite în Hristos, care îşi trăieşte această unitate a rugă- 
ciunii într-o persoană reprezentativă şi văzută ca centru 
obiectiv de convergenţă a ei. Aşa e cazul în protestantism. 
Ea se slăbeşte şi acolo unde membrii ierarhiei se folosesc 
de mijloace străine de rugăciune pentru menţinerea unităţii 
Bisericii în Hristos, aceasta fiind concepută mai mult ca 
unitate impersonală şi antipersonală, dezlegată de Hristos, 
cum e cazul în catolicism, unde de asemenea prefacerea 
nu e legată de această unitate a Bisericii, prin rugăciune, cu 
Hristos. 

În Biserica Ortodoxă, toate Tainele se săvârşesc prin 
Duhul Sfânt, invocat prin rugăciunea preotului ca rugăciu- 
ne a Bisericii şi ca expresie a conştiinţei smerite că totul 
vine de la Dumnezeu prin rugăciunea Bisericii, că deci ru- 
găciunea lui e rugăciunea Bisericii şi a fiecărui credincios, 
făcută din puterea Duhului prezent în Biserică şi venind în 
Biserică. În conștiința acestei smerenii preotul sau episco- 
pul constată că Taina se săvârşeşte, în urma acestei rugă- 
ciuni, de Duhul lui Hristos şi nu declară că el o efectuează. 
EI spune: 'Botează-se', nu 'Eu te botez' etc. Totuşi această 
smerenie nu înseamnă anularea persoanei lui, căci fără 
persoană nu e rugăciune şi fără o persoană în care se con- 
centrează rugăciunea tuturor nu se realizează concret uni- 
tatea comunităţii. 

În catolicism se trece de la afirmarea rolului individua- 
list al preotului, lucrător mai mult prin declaraţii decât prin 
rugăciuni, la socotinţa că rolul lui în Taine nu e indispen- 
sabil, văzându-se unitatea eficientă a Bisericii într-o persoa- 
nă depărtată. Şi în legătură cu aceasta nu se pune accent 
nici pe relaţia personală a primitorului Tainei cu preotul 
săvârşitor ca organ văzut al lui Hristos88. Astfel Botezul 


88. Se pune însă mare accent pe această relaţie în pastoraţie. Dar 
o pastoraţie ale cărei legături cu Tainele prin rugăciune nu se cultivă, nu 
riscă să devină un mijloc de manevrare lumească a credincioşilor? 

poate fi săvârşit nu numai la necesitate fără preot, cum e 
şi în Biserica Ortodoxă, ci chiar în afara Bisericii. Confirma- 
rea e săvârşită de episcop. Taina Nunţii o săvârşesc cei ce 
se căsătoresc, preotul fiind doar martor. Hirotonia o săvâr- 
şeşte episcopul. În Mărturisire penitentul trăieşte o relaţie 
cu legea divină şi bisericească abstractă, nu cu faţa preo- 
tului reprezentând faţa personală iubitoare a lui Hristos. 
Maslul, ca extremă ungere a muribundului, nu mai are în 
acesta un partener conştient al relaţiei cu preotul. Rămâne 
singură Euharistia, în care rolul preotului işi păstrează ne- 
cesitatea, dar fără epicleză ca rugăciune care accentuează 
calitatea lui de persoană ca centru al rugăciunii comunită- 
ţii, transsubstanţierea făcându-se oarecum de la sine, prin 
repetarea cuvintelor de instituire ale Mântuitorului. 

Astfel scăzând rolul preotului ca persoană, scade şi im- 
portanţa relaţiei şi a angajării personale a primitorului cu 
preotul; acesta nu mai e numit pe nume. Preotul declară 
numai: "eu te botez, 'eu te absolv, 'trupul lui Hristos. 
Aceste cuvinte se pot referi la oricare ins dintr-o masă uni- 
formă şi indistinctă. Exerciţiul unei puteri asupra unei Bise- 
rici a cărei unitate e concepută ca aceea a unei mase, nu 
ca o unitate a persoanelor ce se întâlnesc prin rugăciune, 
stă în legătură cu acest fel de a administra Tainele unor inşi 
neindicaţi pe nume. Puterea jurisdicţională a papei, nele- 
gată de o Taină specială în originea şi practicarea ei, chiar 
când vrea să se considere "primat de slujire”, nu e primat 
de rugăciune, pentru că în acest caz n-ar putea fi primat 
de jurisdicție. 

Alt fel de primat nu poate exista. Căci episcopii şi preo- 
ţii care sunt slujitori în rugăciune nu reduc pe cei pentru 
care se roagă la o unitate de masă. Ba, mai mult, ei înşişi 
se roagă unii pentru alţii. 

Protestanţii neagă preoţia slujitoare specială, pentru că 
ei nu consideră prezentarea în continuare a lui Hristos ca 
jertfă în faţa Tatălui pentru credincioși şi trebuinţa acesto- 

ra ca ei să aducă jertfa lor, pe care Hristos să o primească, 
unind-o cu jertfa Sa. Ei contestă necesitatea continuării 
jertfei lui Hristos şi necesitatea jertfei credincioșilor, soco- 
tind că mântuirea a fost obţinută prin jertfa adusă de 
Hristos pe Golgota, care e echivalentul substitutiv juridic al 
păcatelor omenirii odată pentru totdeauna. Pentru ei nu e 
deci necesară o actualizare a acestei jertfe, pentru ca cei 
ce vor să se mântuiască, să se unească cu Hristos cel ce 
continuă să fie în stare de jertfă, nemaitrăindu-şi lui ca om, 
ci lui Dumnezeu. 

Negarea preoţiei slujitoare are ca bază concepţia de- 
spre o mântuire realizată în mod exterior într-un moment 
trecut al istoriei, acceptându-se credinţa ca act pur subiec- 
tiv al celor ce vor să-şi însuşească această mântuire, fără o 
angajare în curentul lucrării mântuitoare a lui Hristos, ca 
lucrare obiectivă în continuare. 

Numai accepțiunea mântuirii ca dependentă de lucra- 
rea obiectivă mântuitoare a lui Hristos, în continuare, face 
necesar şi pe preot ca organ văzut, prin care Hristos săvâr- 
şeşte în continuare această lucrare, în care este antrenat şi 
credinciosul cu toată fiinţa lui văzută și nevăzută, sau Că- 
ruia el trebuie să 1 se deschidă şi subiectiv. Şi numai această 
accepţiune nu duce la un primat de jurisdicție. Mântuirea 
noastră depinde de continuarea lucrării de Sus a lui Dum- 
nezeu, nu de simpla noastră decizie subiectivă de a accep- 
ta că Hristos ne-a mântuit pe Golgota, nici de o atribuire a 
meritelor lui Hristos pe seama noastră, fără rugăciune. 
Faptul acesta trebuie concretizat în lucrarea obiectivă vizi- 
bilă a preotului, prin care lucrarea lui Hristos ne atrage şi 
pe noi în ea. 

În privinţa aceasta Legea Noului Testament împlineşte 
pe cea a Vechiului Testament. Căci aşa cum acolo erau ne- 
cesare jertfe obiective prin preoţi, aici trebuie să se aducă 
jertfa obiectivă a lui Hristos prin preotul ca organ văzut al 
Lui. Deosebirea e numai că jertfele obiective aduse în Ve- 


126 TEOLOGIA DOGMATICĂ ORTODOXĂ 


chiul Testament nu erau suficiente pentru a aduce harul 
mântuitor, adică nu dădeau putere credincioşilor să se jert- 
fească impreună cu Hristos cel aflat în continuare în stare 
de jertfă, pentru că nici nu Se arătase Hristos. Numai în 
Noul Testament jertfa obiectivă a lui Hristos, adusă în con- 
tinuare şi extinsă în noi, are puterea transformării noastre, 
a celor ce credem. Prin preoţia de atunci nu lucra Hristos, 
prin cea de acum lucrează Hristos asupra celor ce cred. 

Sfântul Chiril al Alexandriei vede preoţia Noului Testa- 
ment preînchipuită de cea a Vechiului Testament. Amintind 
de datoria preoţilor din Vechiul Testament 'de a păzi preo- 
ţia lor şi toate cele de la jertfelnic şi cele din lăuntrul ca- 
tapetesmei' (Num. 3, 6-10), Sfântul Chiril zice: "lar dacă ar 
vrea cineva să cerceteze şi rânduiala Bisericii, s-ar minuna 
pe drept cuvânt de preinchipuirea din lege. Căci episcopi- 
lor, ca unora ce au primit conducerea, şi celor cu un grad 
mai mic, adică preoţilor, li s-a încredinţat jertfelnicul și cele 
din lăuntrul catapetesmei'89. 

Departe de a slăbi conştiinţa credinciosului că se află în 
faţa lui Dumnezeu, prezenţa preotului cu lucrarea lui obiec- 
tivă dă fermitate acestei conştiinţe, prin faptul că face sim- 
țit pe Dumnezeu ca for obiectiv real în faţa omului, for ne- 
clătinat de instabilitatea simţirilor subiective, despre care 
cel ce le are nu ştie dacă au sau nu un conţinut corespun- 
zător obiectiv şi deci un temei obiectiv. Dar această pre- 
zenţă nemijlocită a lui Hristos cu jertfa Lui în faţa credin- 
cioşilor şi în ei, e slăbită pe de altă parte de un primat de 
jurisdicție în Biserică. 


D 
Taina Mărturisirii 


Taina Euharistiei urmează, la începutul vieţii în Hristos, 
după Taina Botezului şi cea a Mirungerii, desăvârşind uni- 


89. Op. cit., cartea XIII, col. 847. 

rea cu Hristos a celor intraţi în Biserică. În cursul vieţii creş- 
tine ulterioare, ea urmează însă de obicei după Taina Măr- 
turisirii, întrucât întărește din nou unirea cu Hristos a celui 
ce prin păcate a pus o distanţă sau o contradicţie între sine 
şi Hristos. Prin mărturisire iese din această despărţire. Pen- 
tru cei ce n-ar săvârși nici un păcat după Botez, sau ar dez- 
volta atât cât se poate puterile date lor la Botez, Euharistia 
ar putea fi împărtăşită fără Taina Mărturisirii, cu scopul unic 
de a uni pe aceia tot mai mult cu Hristos, sau de a alimen- 
ta continuu viaţa lor din Hristos. Dar întrucât nu există om 
care să nu greşească, sau să dezvolte deplin puterile ce i s-au 
dat prin Botez, prin cea a Mirungerii şi prin Euharistie la 
inceput, Euharistia se împărtăşeşte după mărturisirea gre- 
şelilor sau datoriilor neiîmplinite și după iertarea lor în Tai- 
na Pocăinţei. 

Taina Mărturisirii, sau a Pocăinţei, constă în iertarea pă- 
catelor, celor ce le mărturisesc şi se căiesc pentru ele, de 
către episcop sau preot - în mod văzut, și de către Hristos 
- în mod nevăzut. 


1. Instituirea Tainei şi practicarea ei 
de la începutul Bisericii 


Taina aceasta a fost instituită de Hristos prin faptul că 
EI însuşi a săvârşit-o, acordând cel dintâi iertarea păcatelor 
unor persoane şi prin faptul că a dat puterea iertării păca- 
telor şi ucenicilor Săi şi urmaşilor acestora. 

De fapt, cel dintâi care a săvârșit această Taină este 
Hristos, prin iertarea păcatelor acordată numeroaselor per- 
soane care mărturiseau credinţa în El, cerând ajutorul Lui 
şi prin aceasta mărturisind implicit păcatele lor şi accep- 
tând îndemnul Lui de a nu mai păcătui. În cele mai multe 
cazuri Hristos a împărtăşit harul vindecării şi implicit al 
curăţirii de păcate prin mâna Sa, sau printr-o materie atinsă 
de mâna Sa şi pusă în contact cu cel bolnav, sau printr-o 
putere ce iradia din trupul Său, sau pur şi simplu prin apro- 

pierea celui bolnav de EI şi prin cuvântul Lui plin de pu- 
terea Lui dumnezeiască, deci printr-o relaţie personală di- 
rectă cu cel bolnav (Mt. 9, 28-29; 9, 22; 9, 25; 8, 3etc.). 

În preajma înălţării la cer, dat fiind că nu va mai putea 
acorda iertarea păcatelor în mod vizibil, dă putere uceni- 
cilor Săi ca să acorde această iertare. Această putere le-o 
dă, comunicându-le Duhul Său cel Sfânt. Puterea aceasta 
este propriu-zis puterea Lui însuşi, lucrând în ei. De aceea, 
iertarea acordată de ucenicii Lui şi de urmaşii acestora este 
acordată de Hristos însuşi, adică este o iertare acordată în 
cer. "Şi grăind acestea, a suflat şi le-a zis: Luaţi Duh Sfânt, 
cărora veţi ierta păcatele, iertate vor fi; şi cărora le veţi ţine, 
ținute vor fi' (In 20, 22-23). E o putere pe care le-a făgă- 
duit-o lisus ucenicilor de mai înainte, pregătindu-i pentru 
acest dar: "Adevăr grăiesc vouă: oricâte veţi lega pe pă- 
mânt, vor fi legate şi în cer şi oricâte veţi dezlega pe pă- 
mânt, vor fi dezlegate şi în cer' (Mt. 18, 18). În sensul că 
Cel ce iartă prin preoţi este Hristos însuşi, trebuie să înţe- 
legem cuvintele Sfântului loan Gură de Aur: "Câte le fac 
preoții jos le întărește Hristos sus şi judecata robilor o con- 
firmă Stăpânul". Căci spune Sfântul loan Gură de Aur: 'Ei au 
fost ridicaţi la această putere, întrucât s-au mutat mai înain- 
te în cer şi au depăşit firea omenească şi s-au eliberat de 
patimile noastre'90. Adică preoţii înşişi "s-au mutat la cer“, 
unindu-şi judecata lor cu judecata lui Hristos, într-o totală 
libertate de patimi şi de necăutare la faţa omenească, sau 
lăsând judecata lui Hristos să se exprime prin ei. 

Putinţa manifestării puterii Sale prin alte persoane a 
arătat-o lisus cât a fost încă pe pământ, vindecând persoa- 
ne de la distanţă, prin persoane care au stat în relaţie nemij- 
locită cu El (Mt. 15, 28). Dar puterea specială şi perma- 
nentă de a ierta păcatele o dă Hristos ucenicilor Săi şi ur- 
maşilor lor, nu tuturor celor ce au ajuns în legătură cu EI; 


90. Despre preoție, III, P.G. 48, col. 645. 

şi o dă printr-un act verificabil obiectiv, ca să se vadă că nu 
se fac stăpâni pe puterea lui Hristos prin voinţa lor. 

Numai persoanele alese de Hristos într-un mod obiec- 
tiv verificabil, cum au fost aleși și Apostolii, pot avea şi pot 
exercita puterea lui Hristos cu seriozitate și pot fi luaţi în 
serios de ceilalţi în exercitarea ei, având atât cei aleşi, cât 
şi ceilalţi în acest fapt garanţia obiectivă că ei au fost aleşi 
de Hristos. Garanţia aceasta o au în faptul că cei aleşi au 
fost arătaţi ca atare de către Duhul Sfânt printr-un act de 
consacrare săvârşit în Biserică şi garantat de Biserică, prin 
invocarea Acestuia de către un episcop ca altă persoană 
consacrată în ea, până la Apostoli. Numai aşa se poate veri- 
fica obiectiv că o persoană omenească nu şi-a luat de la 
sine puterea lui Hristos de a ierta păcatele. Numai aşa se 
pot evita contestările unor persoane alese de Hristos, în 
mod verificabil, de a putea exercita această putere; numai 
aşa se poate evita pretenţia neverificabilă a unora că au 
primit puterea de la Hristos. Căci altfel ar putea pretinde 
toţi credincioşii că sunt învestiţi cu puterea iertării. Dar în 
acest caz, iertarea reciprocă ar putea cădea într-un exer- 
cițiu de complezenţă. Cum s-ar putea trage o frontieră între 
credincioşii care iau în serios exercitarea acestui act, şi cei 
ce nu-l iau în serios, sau fac din el un temei de comple- 
zenţă sau de resentiment? 

in raportul cu Hristos şi cu Biserica, persoanele alese în 
mod obiectiv pentru exercitarea acestei puteri, pe de o par- 
te, primesc această putere de la Hristos, pe de alta, o pri- 
mesc printr-un act săvârşit în Biserică şi garantat de Bise- 
rică, adică de către o altă persoană aleasă printr-un act să- 
vârşit în Biserică, printr-o rugăciune şi rânduială a Bisericii, 
o persoană garantată deci de comunitatea bisericească în 
comuniune cu toate celelalte comunităţi bisericești. Alege- 
rea unei astfel de persoane e deci un act al Duhului Sfânt, 
dar şi al Bisericii; sau al Duhului Sfânt lucrător printr-un act 
vizibil săvârşit în Biserică, sau de Biserică. Actele săvârşite 


9 - Dogmatica - vol. Il 

de persoana consacrată în modul acesta au calitatea de 
acte ale lui firistos, prin faptul că au girul Bisericii. Biserica 
în calitate de trup al lui Hristos, plină de Hristos, e mediul 
vizibil în Care şi prin care Hristos alege unele persoane pe 
care le investeşte cu puterea Sa, ca să exercite El însuşi 
prin ele această putere. 

Taina iertării păcatelor de către episcopii şi preoţii Bi- 
sericii a fost practicată de la începutul Bisericii. Cazul lui 
Anania şi al Safirei dovedeşte, prin abatere, regula mărtu- 
risirii greşelilor, în faţa Apostolilor (Fapte 5,3). E drept că în 
epistolele lui lacob se dă sfatul: 'Mărturisiţi-vă unul altuia 
păcatele şi rugaţi-vă unul pentru altul, ca să vă vindecaţi, că 
mult poate rugăciunea dreptului în lucrarea ei' (lac. 5, 16). 
Dar în acest text, precum se vede, nu se spune că prin 
această mărturisire reciprocă credincioşii se eliberează de 
păcate. Pentru aceasta, trebuie o iertare de la Dumnezeu, 
şi aceasta o pot da numai episcopul sau preotul ca aleși și 
trimişi de Dumnezeu. Credincioşii îşi vindecă numai, prin 
mărturisirea reciprocă şi prin rugăciunile ce le fac unii pen- 
tru alţii, slăbiciunile care-i duc la păcatele ce şi le-au arătat. 
Pe lângă aceea, în Biserică se practică şi o iertare a credin- 
cioşilor între ei pentru sporirea lor duhovnicească. Dar ea 
e numai o condiţie, ca Dumnezeu să dea ultima iertare (Ta- 
tăâl nostru, Parabola celor doi datornici, Mt. 5, 23-25). 

Dezlegarea păcatelor a arătat-o Sfântul lacob prin ver- 
setul imediat anterior ca producându-se prin rugăciunea 
preoţilor. 

Despre practicarea acestei Taine încă de la începutul 
Bisericii în toate cele trei componente ale ei (mărturisirea 
păcatelor în faţa preoţilor, căinţa pentru ele şi iertarea acor- 
dată de preot) există numeroase mărturii”. 


91. A se vedea un număr mai mare de astfel de mărturii la Pr. D. 
Stăniloae, "Mărturisirea păcatelor şi pocăinţa în trecutul Bisericii", în rev. 
Biserica Ortodoxă Română, 1955, nr. 3-4, p. 218-251. 

Referitor la mărturisirea păcatelor, Epistola lui Varnava 
spune creştinului: "Să-ţi mărturisești păcatele tale' (Cap. 
19). La fel îi spune Clement Romanul: "E mai bine să-ţi măr- 
turiseşti păcatele decât să-ţi împietreşti inima', făcând 
menţiune şi de rolul preotului în primirea mărturisirii şi în 
impunerea penitenţei ce ii urma (prima epistolă către Co- 
rinteni, cap. 5 şi 15). Prin adresarea către persoana a doua 
la singular, aceşti ucenici ai Apostolilor arată că vorbesc 
despre o mărturisire individuală a păcătoşilor, nu de una în 
masă. Despre mărturisirea păcatelor, în perioada imediat 
următoare Apostolilor, vorbesc şi Ignatie Teoforul?Z şi 
Sfântul lrineu95. 

În sec. III, Tertulian aseamănă mărturisirea păcatelor cu 
arătarea rănilor în faţa medicilor?”+. Cei ce nu le descoperă 
din ruşine, mor roşi de ele95. 'Eu nu dau loc rușinii, deoa- 
rece câștig mai mult din lipsa ei'96. 

Pe larg s-a ocupat de mărturisirea păcatelor înaintea 
preotului, de pocăinţa pentru ele și de iertarea lor prin 
preot, Sfântul Ciprian. El vede în preot de asemenea un 
medic sufletesc şi accentuează mult trebuinţa mărturisirii 
păcatelor în faţa episcopului sau a preotului și a curăţirii de 
ele înainte de Sfânta Împărtăşanie. El spune despre cei ce, 
în faţa unui pericol de moarte, trebuie să se curăţească de 
păcate imediat: "De sunt prinşi de vreo strâmtorare sau pri- 
mejdie de boală, să nu aștepte prezenţa noastră (ca epis- 
cop, n.n.), ci pot să facă mărturisirea păcatelor lor la orice 
preot... ca, punându-și mâinile spre penitenţă, să vină la 
Domnul cu pace'97. Sfântul Părinte cere o mărturisire indi- 
viduală a păcatelor, ca preoţii să-şi poată face o judecată 
dreaptă despre starea celor ce se mărturisesc şi despre pe- 


92. Ep. către Filadelfieni, cap. 8, 2. 

93. Adversus haereses, |, 6, 3; |, 13, 7. 

94. Liber de paenitentia, cap. 9, P.L. 1, col. 1354. 

95. Op. cit., cap. 10, col. 1555: 'Cum erubescentia sua pereunt'. 
96. Ibidem. 

97. Ep. 18, ed. Hartel, p. 523. 

nitenţa ce trebuie să le-o impună. EI îndeamnă pe cei ce 
voiesc să obţină iertarea de la preot ca, în loc să o obţină 
cu sila, sau cu vorbe perfide, să-şi deschidă inimile, ca 
'piepturile lor acoperite de tenebrele păcatelor să cunoas- 
că lumina penitenţei'??. 

Origen consideră şi el mărturisirea păcatelor la preot ca 
o arătare a rănilor sufletești la medici, pentru vindecarea 
lor prin penitenţa ce li se recomandă. "Căci Acela a fost că- 
petenia medicilor, Care putea vindeca orice boală şi orice 
neputinţă; iar ucenicii Lui, Petru şi Pavel, dar şi proorocii, 
sunt şi ei medici, ca și toţi care, după apostoli, au fost puşi 
în Biserică şi cărora le-a fost încredinţată disciplina vinde- 
cării rănilor, pe care i-a voit Dumnezeu să fie doctorii sufle- 
telor în Biserica Sa'190. Existenţa mărturisirii individuale 
înaintea episcopului (deci şi a preotului) şi deziegarea de 
către episcop este certificată în sec. III şi de Didascalia 
Apostolilor, care constituie textul de bază al cărţii 1 şi II din 
Constituţiile apostolice, alcătuite mai târziu. Didascalia 
spune episcopului: "Să nu dai pentru fiecare păcat aceeași 
sentinţă, ci pentru fiecare una proprie, judecând cu multă 
chibzuială fiecare greşeală, pe cele mici şi pe cele mari, şi 
într-un fel pe cea cu lucrul, într-altul pe cea cu cuvântul, în 
mod deosebit pe cea cu intenţia, sau calomnia, sau bănuia- 
la. Şi unora le vei impune ajutorarea săracilor, altora pos- 
turi, iar pe alţii îi vei despărţi (&popioec) pe măsura păcatu- 
lui lor'10l. Despărțirea aceasta însemna oprirea de la Sfân- 
ta Îimpărtăşanie, de la comuniunea cu Hristos şi deci şi de 
la comuniunea cu ceilalţi (excomunicare). 


97. Ep. 18, ed. Hartel, p. 523. 
98. Ep. 59, 17, ed. cit., p. 687; Ep. 53, ed. cit., p. 649. 
99. Ep. 59, 18, ed. cit., p. 687. 
100. Selecta in Psalmos, hom. 1 in Ps. 37, P.G. 12, col. 1386. În col. 


1542: 'Omnes episcopi atque omnes presbyteri vel diaconi erudiunt nos 
et erudientes adhibent correptiones et verbis austeribus.increpant'. 
101. Constit. apost., cartea Il, cap. 48, PG. |, col. 709. 

2. Elementele constitutive sau fazele Tainei 


Elementele constitutive ale Tainei sunt: mărturisirea 
păcatelor, căința pentru ele şi dezlegarea preoțească. Dar 
mărturisirea păcatelor nu se poate privi ca un act al peni- 
tentului despărţit de preot, iar căinţa lui trebuie să se con- 
cretizeze în împlinirea unor fapte recomandate de preot. 
Astfel că rolul preotului nu se reduce la simpla dezlegare 
de la sfârşit, ci se exercită în toată desfăşurarea Tainei. 

a. Mărturisirea păcatelor şi valoarea ei spirituală. Se 
poate spune că Taina aceasta este o Taină a comunicării 
intime și sincere între penitent şi preot, sau chiar o Taină a 
comuniunii între ei. În ea preotul pătrunde în sufletul peni- 
tentului, care i se deschide de bunăvoie; nu rămâne la un 
contact trecător şi superficial. Atât contribuţia penitentului, 
cât şi a preotului este cu mult mai mare în această Taină. 
În celelalte Taine harul lucrează pe planul obiectiv, ontic, 
la rădăcina fiinţei, în mod adeseori nesimţit. Aici lucrează prin 
angajarea mai amănunţită şi mai vibrantă a penitentului, 
prin mărturisire și căinţă, apoi a preotului în aprecierea mij- 
loacelor recomandate penitentului pentru vindecarea sufle- 
tească a celui îmbolnăvit de pe urma unor păcate grele şi 
apoi iarăşi prin contribuţia penitentului în împlinirea lor. 
Aceasta se explică din faptul că dacă prin Taina Botezului 
şi cea a Mirungerii i s-au iertat primitorului păcatele prin 
simpla mărturisire a credinţei și angajare la păzirea ei şi a 
poruncilor lui Hristos, Taina Pocăinţei se săvârşeşte cu un 
om care a dovedit că nu a conlucrati cu harul Botezului, 
ceea ce îl face mai vinovat şi dă dovadă că în el s-a produs 
o boală, sau o slăbiciune, care-l poate duce şi după această 
Taină la noi căderi. Deci el trebuie să explice din ce motive 
a căzut şi care sunt slăbiciunile lui, pentru a fi vindecat. 
Apoi trebuie să arate prin căinţă şi prin făgăduinţa de a nu 
mai păcătui o angajare cu mult mai hotărâtă în a combate 
slăbiciunile care au dat dovadă că pot birui cu uşurinţă fi- 
rea lui. Rostul acestei Taine arată că pentru recidiviştii în 

aceleaşi păcate grele, mijloacele de remediere a slăbiciu- 
nilor trebuie aplicate cu şi mai multă stricteţe. Altfel Taina 
nu are ca efect remedierea durabilă a omului şi nu-l face 
iarăşi un om cu adevărat nou. 

De aceea în această Taină penitentul nu face numai O 
mărturisire generală de credinţă şi nu își ia numai un anga- 
jament general pentru o viaţă nouă în Hristos, ci şi destăi- 
nuie intimităţile sufletului său în ceea ce au ele neputincios 
să reziste cu fermitate păcatelor; destăinuie slăbiciunile 
care l-au dus la păcate şi care s-au dezvoltat de pe urma pă- 
catelor. lar preotului i se cere să cunoască aceste slăbiciuni 
care stau la baza păcatelor cunoscute de oameni şi ale 
celor necunoscute, o dată cu aceste păcate. Penitentul ma- 
nifestă prin aceasta o încredere în preot ca în nici un alt om 
şi aşteaptă de la el sfat, ajutor şi dezlegare. De aceea preo- 
tul trebuie să urmărească cu atenţie mărturisirea, să pă- 
trundă real în sufletul celui ce şi-l deschide, ca să poată da 
un Sfat şi un ajutor potrivit cu slăbiciunile destăinuite. 1 se 
cere pe lângă autoritatea lui de reprezentant văzut al lui 
Dumnezeu, pe lângă o apreciabilă autoritate morală, şi o 
bună cunoaştere a modului în care se pot lecui diferitele 
slăbiciuni omenești. 

Mai mult, preotul trebuie să ajute și să îndrume prin 
întrebări pe penitent să meargă spre lucrurile esenţiale în 
mărturisirea lui, pentru ca acesta să nu devieze, cu intenţie 
sau din neştiinţa lucrurilor importante, într-o vorbărie senti- 
mentală neesenţială, prin care el acoperă mai mult adevă- 
ratele păcate şi slăbiciuni şi pleacă netămăduit sau fără re- 
comandările necesare tămăduirii. Omul, care e dispus să 
micşoreze cu superficialitate sau să exagereze slăbiciunile 
sale dintr-o conştiinţă extrem de scrupuloasă, nu se poate 
ajuta singur în tămăduirea lor. El nu poate fi ajutat nici de 
către oricare alt om. Unii prieteni pot bagateliza slăbiciunile 
lui, alţii le pot exagera şi mai mult, dintr-o grijă prea mare 
faţă de el. Nici chiar cei cu cunoştinţe bogate de ordin psi- 

hologic şi psihiatric nu-l pot ajuta așa cum ajută un preot, 
pentru că omul are nevoie şi de încrederea într-un ajutor 
dumnezeiesc ca să poată pune la contribuţie toate efor- 
turile voinţei lui în vederea vindecării. 

De la inceput până la sfârşit Taina aceasta se petrece 
între două persoane într-o relaţie de intimitate. Şi relaţia 
aceasta este înlesnită pentru penitent de faptul că preotul 
i se înfăţişează ca vorbindu-i în numele Domnului, atât cu 
iubirea iertătoare a lui Dumnezeu care nu-l face să dispere, 
cât şi cu seriozitatea care-l opreşte de la bagatelizarea slă- 
biciunilor sale. În faza mărturisirii penitentul îşi descoperă 
taina sa preotului ca nimănui altuia şi preotul cunoaşte ex- 
clusiv taina lui. Penitentul ştie că preotul nu va spune nimă- 
nui taina lui. Între ei are loc o taină şi din acest punct de 
vedere. Deci între ei se realizează o legătură sufletească 
profundă şi intimă în acelaşi timp, cu totul deosebită. Nu- 
mai preotul poate cunoaşte cu adevărat pe penitent, căci 
numai lui i se destăinuie penitentul cu toată sinceritatea, 
ştiind că preotul nu va râde niciodată de slăbiciunile lui, nu 
le va divulga şi nici nu va manifesta surprindere ascultând 
cele mai grele abateri ale lui. Am putea spune că cei doi se 
leagă într-o prietenie unică; sufletele lor se ating și vibrează 
în această atingere cu ceea ce au mai intim și mai serios în 
ele. Penitentul realizează cu preotul comuniunea maximă 
care se poate realiza cu un om. E un nou motiv pentru care 
Taina aceasta e Taina unei comuniunii cum nu există alta: 
e Taina restabilirii comuniunii depline între un credincios şi 
preotul ca organ văzut al lui Hristos şi ca reprezentant al 
Bisericii. De aceea e Taina readucerii penitentului în comu- 
niune cu Hristos și cu Biserica, pregătindu-l pentru comu- 
niunea lui cu trupul lui Hristos. Nici un alt om nu poate im- 
plini rolul de intermediar al comuniunii mai extinse cu alţi 
oameni şi cu Dumnezeu, decât preotul în Taina Mărturisirii. 

Dar intimitatea realizată între preot şi penitent încă din 
faza aceasta a mărturisirii nu e numai de ordin sufletesc, 

căci în ea intră un aer de neobişnuită seriozitate, de voinţă 
a penitentului de revenire la puritate şi a preotului de aju- 
torare reală a lui. Seriozitatea aceasta are la bază conştiinţa 
că in această relaţie este prezent în mod nevăzut, dar tran- 
sparent şi simţit în mod tainic, Însuşi Hristos, Care le cere şi-i 
ajută în această intenţie a lor, Hristos, în faţa Căruia amân- 
doi se simt răspunzători, sau uniţi prin răspundere. Peni- 
tentul are încredere în preot tocmai pentru că simte în el 
răspunderea faţă de Hristos pentru sufletul său, îl simte că-l 
ascultă în numele lui Hristos şi cu o putere reală de aju- 
torare ce-i vine din Hristos. lar aceasta îl face să-şi deschidă 
sufletul şi să-şi destăinuie păcatele și slăbiciunile cu toată sin- 
ceritatea, seriozitatea şi căinţa. Hristos însuși lucrează in 
această Taină prin întâlnirea intimităţii sensibilizate a celor doi. 

insăşi mărturisirea cu încredere, cu seriozitate şi cu 
căinţă a penitentului este un efect al lucrării lui Hristos. 
Căci altor oameni penitentul nu-şi descoperă toate păca- 
tele, sau îşi descoperă numai unele din ele, şi adeseori cu 
un fel de bravare. Având pe Hristos lucrător prin intimitatea 
serioasă şi vibrantă stabilită între ei, Taina aceasta îi înalţă 
din planul sufletesc în planul duhovnicesc în care lucrează 
Duhul Sfânt. De aceea se spune că preotul este 'duhovnic' 
in această Taină şi lucrarea lui în ea este o lucrare 'duhov- 
nicească'. 

Spaţiul spiritual al Tainei, când se săvârşeşte cu această 
seriozitate, a devenit sau a început să devină un spaţiu al 
sfinţeniei, care va avea un efect real asupra îndreptării peni- 
tentului. Lucrarea de duhovnicie o va exercita preotul mai 
ales în a îndruma penitentul spre o viaţă de căinţă sau de 
pocăință, pe care trebuie să o împlinească pentru vinde- 
carea sa de rănile păcatelor. 

raptul că preotul lucrează ca organ văzut al lui Hristos 
şi ca reprezentant al Bisericii nu diminuează responsabili- 
tatea lui şi deci putinţa trăirii comuniunii personale între el 
şi penitent în Hristos. Dimpotrivă, responsabilitatea lui se 

ascute, pe măsura conştiinţei lui că este organ văzut al lui 
Hristos. 

În cursul spovedaniei penitentul depăşeşte într-un anu- 
mit grad păcatul sau puterea lui tocmai datorită acestei 
comuniuni între două responsabilităţi ce se întrepătrund. 
Cu cât penitentul e mai păcătos, cu atât preotul vibrează 
de o mai mare responsabilitate de a recâştiga sufletul lui, 
de o mai mare compătimire pentru el şi de o mai acută 
trăire a datoriei de a-l face să revină pe drumul mântuirii. lar 
aceasta trezeşte o mai acută responsabilitate pentru păcate 
în penitentul însuşi. Prezenţa lui Hristos între ei doi se su- 
gerează prin faptul că preotul ascultă mărturisirea peniten- 
tului în faţa icoanei lui Hristos, sau îi spune penitentului 
după rugăciunile introducătoare: 'lată, fiule, Hristos stă ne- 
văzut, primind mărturisirea ta cea cu umilinţă. Deci nu te 
ruşina, nici te teme, nici nu ascunde de mine nimic din 
cele ce-ai făcut, ci toate mi le spune fără să te îndoiești şi 
fără sfială, ca să iei iertare de la Domnul nostru lisus 
Hristos". Preotul îi cere deplină sinceritate, căci mărturisi- 
rea lui nu se face numai înaintea omului, care poate fi min- 
țit, sau în faţa căruia mărturisirea poate fi socotită ca o umi- 
lire nedemnă de mândria omului, ci mai ales în faţa lui 
Hristos. 

Adeseori omul contemporan se ruşinează să-și divulge 
păcatele, sau socotește nedemn pentru el să facă acest act 
de umilire în faţa unui preot. Dar pe de o parte simte şi el 
nevoia să-şi descarce conştiinţa înaintea cuiva, iar pe de 
alta, îşi dă seama că preotul îi inspiră încredere deosebită 
prin marea lui responsabilitate față de Hristos şi prin sme- 
renia cu care-l ascultă şi care-l face să nu se socotească 
mai bun decât penitentul. De fapt, preotul se şterge cu 
totul în faţa lui Hristos, punând în faţa conștiinței peniten- 
tului pe Hristos, ca for suprem în faţa căruia nu se simte 
umilit nici un om, for care este în acelaşi timp Persoana cu 
cea mai înţelegătoare şi iertătoare iubire a neputinţelor 


138 TEOLOGIA DOGMATICĂ ORTODOXĂ 


omeneşti, El, Care S-a rugat şi pentru iertarea celor care 
L-au răstignit pe cruce. 

Dar de ce e necesară mărturisirea păcatelor pentru ier- 
tarea lor? Încă Tertulian a observat că Domnul nu cere măr- 
turisirea păcatelor pentru că nu le-ar cunoaşte, ci pentru că 
mărturisirea lor e un semn de câinţă reală şi măreşte câin- 
ța102, fiind în acelaşi timp un semn de încredere în Dum- 
nezeu şi în preotul care-L reprezintă. 

Domnul are bucurie de mărturisire pentru că ea este 
începutul comuniunii în care reintră penitentul cu Hristos, 
şi întrucât intră cu un om care i se înfăţişează in numele 
Lui, Penitentul recapătă prin aceasta o smerenie sau o deli- 
cateţe sufletească şi se jenează de păcat, de supărarea lui 
Hristos; e o delicateţe opusă rigidităţii pornirii spre păcat, 
egoismului nepăsător sau disperat. El revine deci la capaci- 
tatea de comuniune în puritate cu ceilalţi oameni. EI face 
primul act de ieşire din inchisoarea individualistă orgoli- 
oasă în el însuşi, din nepăsarea şi insensibilitatea spirituală 
care-l ţin în afara comuniunii. Mărturisirea însăși îl înalţă pe 
om, întrucât ea include căinţa smerită pentru păcatele măr- 
turisite şi voinţa de a se elibera de stăpânirea păcatelor. 

Prin mărturisire penitentul face primul act de ridicare 
deasupra păcatului, ajutat de rugăciunile introductive şi de 
îndemnurile preotului, sau și de întrebările lui. Preotul îl 
ajută tot timpul mărturisirii, prin încurajarea la mărturisire, 
nemanifestând vreo lăcomie interesată de a şti, sau vreun 
semn de deosebită surpriză neplăcută, care ar putea frâna 
pornirea penitentului spre mărturisire; dar nici nepăsare, 
absenţă sufletească, plictisire sau grabă, ci o foarte umană 
ințelegere, care totuşi vrea să creeze şi să menţină starea 
de căinţă în penitent. EI trebuie să arate prin faţa lui că pă- 


102. Liber de paenitentia, cap. 9, PL. 1, col. 1354: 'Exomologesis 
est qua delictum Domino nostro confitemur non quidem ut ignaro, sed 
quatenus satisfactio confessione disponitur, confessione paenitentia 
nascitur'. 

catele aflate nu creează o situaţie de disperare pentru peni- 
tent, dar nici nu trebuie bagatelizate. 

Penitentul trebuie ajutat să se căiască cu adevărat pen- 
tru ele, căci prin căinţă se deschide poarta iertării, şi ea îi 
dă o speranţă garantată de autoritatea lui Hristos, ajutându-l 
să depăşească el însuşi păcatele şi slăbiciunile sale. 

Duhovnicul se face sensibil la păcatele penitentului, 
pentru a trezi şi spori sensibilitatea lui, dându-i prin aceas- 
ta puterea să se ridice din ele. El coboară cu Hristos, Cel 
ce Se coboară la neputinţele omului, dar într-o coborâre 
dătătoare de putere. Pentru acest prilej de sensibilizare şi 
căinţă, cu ajutorul duhovnicului, Hristos îi cere penitentu- 
lui să-şi mărturisească păcatele. Dar şi pentru putinţa ca el 
să fie ajutat să facă alt pas mai departe în învingerea slă- 
biciunilor sale, cum spune Tertulian. 

Forţa păcatului, aflată în slăbiciunile penitentului, deve- 
nite ca o a doua fire, nu se destramă într-o trăire sentimen- 
tală de un sfert de oră sau ceva mai mult, cât ţine mărtu- 
risirea. Pentru destrămarea ei trebuie ca această stare sen- 
timentală contrară păcatului să se concretizeze în fapte şi 
atitudini contrare acelor slăbiciuni, pentru a slăbi obişnuin- 
ţa lor și a crea în fire alte obişnuinţe. Cu aceasta începe 
faza pocăinţei penitentului, care dezvoltă căinţa sau regre- 
tul pentru păcatele săvârşite şi hotărârea luată de el de a 
nu mai păcătui. | 

b. Epitimiile recomandate de preot. În recomandarea 
acestor fapte şi atitudini rolul preotului iese pe primul plan. 
Dacă în ascultarea mărturisirii, el a exercitat rolul unui prie- 
ten înțelegător, amestecat cu acela al unui judecător și me- 
dic care apreciează natura şi ponderea gravităţii celor ce i 
se mărturisesc, acum el exercită mai ales rolul unui jude- 
cător dublat de al unui medic, care apreciază mijloacele 
potrivite să vindece slăbiciunile aflate. EI e judecător nu ca 
să rostească sentinţe, ci ca să aprecieze cu iubire pentru 
penitent şi cu pricepere de medic sufletesc mijloacele po- 

trivite pentru vindecarea lui. Lucrarea de judecător e o 
simplă lucrare de apreciere pusă în slujba celei de medic. 

Preotul dă 'canonul', sau 'epitimia', adică pune în apli- 
care canoanele prevăzute pentru diferitele păcate. Acestea 
nu au ca scop pedepsirea, ci vindecarea penitentului. Ne- 
cesitatea preotului e pusă în evidenţă, în această fază, prin 
faptul că penitentul nu-şi poate fixa el însuşi mijloacele de 
tămădulire şi nu i le poate da nici alt semen al său, cu sufi- 
cientă autoritate, pentru a-l face să le împlinească. Ele tre- 
buie să i se dea în numele Domnului, reprezentat de o per- 
soană deosebită de el, care are autoritatea de a fi aleasă de 
Hristos şi de a indica mijloacele corespunzătoare voii lui 
Hristos. Penitentul însuşi sau oricare alt om poate fi sau 
prea îngăduitor, sau prea sever în mijloacele ce le reco- 
mandă. Duhovnicului i se cere să fie în stare, prin citiri de 
cărţi duhovniceşti, prin urmărirea diferitelor procese sufle- 
teşti, prin experienţă, nu numai să dea cu o anumită sigu- 
ranţă sfaturile cele mai eficiente, ci şi să le argumenteze în 
faţa penitentului, ca acesta să se lase convins să le urmeze. 

Tradiţia Bisericii nu cunoaşte păcate neiertabile. Expre- 
sia Mântuitorului "cărora le veţi ierta păcatele' are un înţe- 
les general, iar Sfinţii Părinţi şi mai ales Hermal!95, Ori- 
gen194 şi Augustin!05 consideră că prin această Taină se 
iartă toate păcatele. Apostolul Pavel iartă pe incestuosul 
din Corint (1 Cor. 5, 1-5; 2 Cor. 2, 7), supunându-l în prea- 
labil unei epitimii, iar Apostolul loan aduce la pocăință şi 
întoarcere pe un tânăr care devenise căpitan de hoţi şi să- 
vârşea tot felul de nelegiuiri!06. După mărturia lui Irineu, 
au fost primite la mărturisire publică unele femei care au 
fost seduse la necinste de gnosticul Marcu!07, iar Dionisie 


103. Păstorul, IV, 3, Vedenia a doua, 2. 
104. Epist. 55, 22, 57. 

105. Sermo 352. 

106. Eusebiu, Istoria Bisericii, III, 23 şi 24. 
107. Adversus haereses, |, 13. 

al Corintului declară că toţi cei ce se reintorc după orice 
greşeală sau din orice erezie trebuie să fie primiţi!08. 

Biserica a condamnat pe montanişti, care îi contestau 
dreptul să ierte uciderea, desfrânarea şi idolatria, pe nova- 
țieni, care considerau neiertabile nu numai păcatele amin- 
tite, ci şi toate păcatele grele, ba, după unii istorici, chiar şi 
pe cele uşoare. De asemenea a condamnat pe donatişti, 
care afirmau că nu trebuie primiţi trădătorii (traditores) din 
timpul persecuțiilor. 

Dacă în Evanghelia după Matei (12, 31-32) se spune că 
blasfemia împotriva Duhului Sfânt nu se va ierta niciodată, 
sau în Epistola întâi a lui loan (5, 16) se deosebesc păca- 
tele în cele spre moarte şi cele nu spre moarte, cele dintâi 
trebuie înţelese ca învârtoșări ale celor ce nu vor să se 
căiască pentru păcatele lor!09. În Epistola către Evrei (6, 4- 
10 şi 10, 26-29) se spun cuvinte aspre despre cei ce, cu- 
noscând pe Hristos şi având harul Lui prin Botez, au căzut 
de tot de la Hristos; deci se afirmă greutatea acelora de a 
se reînnoi, o dată ce s-au obişnuit de a nu lua în serios pe 
Hristos ('Au călcat în picioare pe Fiul lui Dumnezeu', 10, 
29). Dar putinţa iertării e totuşi admisă, căci tot în Epistola 
către Evrei (6, 12) se recunoaşte putinţa unei anumite Ză- 
bave în împlinirea voii lui Hristos. 

Dar deşi prin Taina aceasta se iartă toate păcatele, pri- 
mirea la Sfânta Împărtășanie este amânată în cazul păcate- 
lor grele, acolo unde nu se vede o căinţă pe măsura greu- 
tăţii lor şi înainte ca penitentul să fi arătat prin fapte 
această căinţă şi să fi căutat să-şi vindece slăbiciunile crea- 
te de pe urma acestor păcate, care vor fi pricina repetării 
lor. Obligaţia de a nu mai săvârşi păcatele grele mărturisite 
trebuie demonstrată prin atitudini şi fapte contrare lor, care 
constau şi din anumite reparaţii. Preotul cere acestea pe 


108. Eusebiu, op. cit., IV, 23 și 31. 
109. H. Andrutsos, Dogmatica, trad. rom. cit., p. 404-405. 

baza cuvintelor Mântuitorului, Care declară că nu e suifi- 
cient să făgăduiască cineva lui Dumnezeu că va trăi de aici 
înainte viaţa ca un dar închinat Lui, ci, după ce face 
această promisiune, să se ducă şi să se impace cu pârâşul 
său (Mt. 5, 23-25). 

De aceea Biserica a stabilit încă de timpuriu o vreme de 
pocăință prin fapte de reţinere şi de vindecare a urmărilor 
pentru unele păcate grele ca omuciderea (inclusiv avortul), 
desfrânarea celor necăsătoriți, adulterul, apostazia şi ere- 
zia, grave răpiri de bunuri străine în diferite forme făţişe şi 
violente, sau ascunse și viclene (furt, înşelare negustoreas- 
că, cămătărească, exploatare a celor mai slabi etc.). 

Duhovnicul nu poate decât dezlega pe penitent, sau 
constata că încă nu poate fi dezlegat, până nu se dezleagă 
şi el însuşi interior de legăturile păcatului, până nu s-a des- 
chis el însuşi putinţei de comunicare între el şi Biserică, 
între el şi Hristos. Acesta e şi un act de credinţă deplină în 
Hristos și în Biserică. De aceea, ca şi la Botez, ca şi la Eu- 
haristie, penitentul este întrebat și el de credinţa sa, căci 
nu poate fi primit nici la Euharistie, nici la Pocăinţa nece- 
sară în prealabil, cineva din afară de Biserică. 

În lumina acestui fapt se înţelege de ce Biserica Ortodo- 
xă nu poate accepta intercomuniunea. Euharistia este nu 
numai împărtăşirea de trupul lui Hristos, ci, în special, şi 
aducerea jertfei în comun de către cei ce se împărtăşesc. 
Dar aceasta înseamnă şi aducerea lor înşişi ca jertfă în 
Hristos. Pentru aceasta trebuie să se identifice total cu 
Hristos şi întreolaltă în credinţă. De aceea înainte de aduce- 
rea jertfei comunitatea mărturiseşte credinţa "într-un gând", 
şi pe baza aceasta își manifestă unirea în iubire. lar după 
Crez preotul spune: 'Harul Domnului nostru lisus Hristos, 
dragostea lui Dumnezeu Tatăl și împărtăşirea Sfântului Duh 
să fie cu voi, cu toţi'. Cei ce aduc jertfă sunt deja în comu- 
niunea de credinţă şi deci în comuniunea Sfântului Duh, pe 
baza comuniunii în credinţă. Penitentul trebuie să fie și el 

restabilit în această comuniune ca să poată să ia parte la 
aducerea jertfei lui Hristos şi să se impărtăşească de ea. 

lar comunitatea constată şi ea că respectivul s-a aşezat 
el însuși în afară de comuniunea cu ea şi acceptă această 
situaţie cu durere, până ce respectivul nu dă din partea lui 
dovezi că s-a rupt de acele păcate în mod statornic şi prin 
aceasta a restabilit interior comuniunea cu El. Ea se apără 
în felul acesta de efectele de descompunere pe care le 
poate avea acest agent de destrămare a unităţii asupra ei. 
Astfel, şi duhovnicul cere penitentului să împlinească unele 
fapte prin care să restabilească acordul de credinţă şi de 
vieţuire morală cu comunitatea bisericească. 

Această 'disciplină penitenţială' a stabilit-o Biserica pe 
baza locurilor amintite din Noul Testament, sau pe baza lo- 
cului şi mai clar din 1 Cor. 5, 9-12: "V-am scris în epistola 
mea să nu vă amestecați cu desfrânaţii. Dar nu -— în întregi- 
me -— cu desfrânaţii acestei lumi, sau cu agonisitorii lacomi, 
sau cu jefuitorii, sau cu slujitorii idolilor, căci altfel ar tre- 
bui să ieşiţi afară din lume. Ci eu v-am scris să nu aveţi 
amestec cu vreunul care, frate fiind cu numele, este des- 
frânat, sau zgârcit, sau închinător la idoli, sau beţiv, sau 
răpitor. Cu unul ca acesta nici să nu ședeţi la masă. Căci ce 
am eu să judec pe cei din afară? Însă pe cel dinăuntru oare 
nu-l judecaţi voi?'. Preotul deci lucrează în Taina Pocăinţei 
și în numele comunităţii, care-şi dă asentimentul implicit, 
ca la toate actele lui. | 

Rolul mijloacelor recomandate de preot pentru vinde- 
carea celor cu păcate grele se arată nu numai în faptul că 
ele sunt adaptate mărimii şi felului păcatelor, situaţiei şi 
capacităţii fiecărui penitent, ci în faptul că ele pot fi scur- 
tate atunci când preotul observă la el o râvnă deosebită de 
a se rupe interior de obişnuinţa păcătoasă, sau când e 
ameninţat de o moarte apropiată. Sfântul Vasile cel Mare 
prevedea o îndepărtare de la Euharistie timp de 7 ani pen- 
tru desfrânaţii necăsătoriți, de 15 ani pentru adulter, de 20 

de ani pentru ucigaşi. Canonul 102 Trulian cere ca aplicarea 
riguroasă a vechilor canoane să se facă numai în cazuri 
"extreme: "Cei ce au luat de la Dumnezeu puterea de a lega 
şi dezlega trebuie să privească la calitatea păcatului şi la 
promptitudinea spre îndreptare a celui ce a păcătuit și aşa 
să aplice doctoria acomodată bolii, ca nu cumva să dea 
greş în mântuirea bolnavului. Căci boala păcatului nu e 
simplă, ci variată şi de multe feluri şi odrăsleşte multe mlă- 
diţe vătămătoare, din care răul se întinde mult şi înaintează 
departe, până ce pune stavilă puterii tămăduitoare. De 
aceea cel ce are ştiinţa medicală a Duhului, mai întâi tre- 
buie să cerceteze dispoziţia celui ce a păcătuit şi să vadă 
de tinde spre sănătate, sau, dimpotrivă, prin purtările lui îşi 
stârnește boala împotriva lui; şi cum îşi duce viaţa în acest 
timp (al pocăinţei, n.n.), şi de nu lucrează împotriva medi- 
cului, şi de nu cumva măreşte boala prin aplicarea doc- 
toriilor. Şi aşa, să măsoare mila după vrednicie. Căci toată 
grija lui Dumnezeu şi a celui ce mânuieşte puterea de păs- 
tor este să readucă oaia cea rătăcită, iar pe cea muşcată de 
şarpe să o vindece şi nici să n-o împingă în prăpastia dez- 
nădejdii, nici să nu slobozească frâul spre o slăbire şi o ne- 
socotire a purtărilor. Ci în tot modul, fie prin doctorii aspre 
și dureroase, fie prin altele mai dulci şi mai blânde, să stea 
impotriva patimii şi să lupte pentru cicatrizarea rănii, pro- 
bând roadele păcatului şi călăuzind cu înţelepciune pe 
omul chemat la strălucirea de Sus. Căci amândouă trebuie 
să le ştim noi: şi cele ale riqurozităţii, şi cele ale compăti- 
mirii'1 10, 

Părinţii ulteriori au procedat la scurtări importante ale 
timpului de oprire de la Sfânta împărtăşanie. Aşa "Teodor 
Studitul nu cunoaște epitimii ce se prelungesc mai mult de 
3 ani şi numai faţă de păcătoşii ce nu se pocăiesc găseşte 
necesar să se observe vechile canoane severe (anume, ale 


1 10. Ralli-Potli, Sintagma sfintelor canoane, vol. 2. 

Sfântului Vasile cel Mare)'!!!. loan Postitorul, care după 
unii este patriarhul Constantinopolului (la sfârşitul sec. VI), 
după alţii, un ieromonah din sec. XI!12, reduce epitimiile 
pentru păcatele desfrâului la cei sub 30 de ani, până la 2 
sau 3 ani, iar la cei peste 30 de ani, până la 3 sau 4 anill3. 
Dar dacă păcatele acestea s-au săvârşit după fire, şi nu con- 
tra firii, epitimiile pot fi scurtate până la un an sau chiar 
până la o jumătate de an, desigur dacă în timpul acesta 
penitentul se înfrânează de la păcatele amintite. Celor ce-şi 
țin păcatele, le ţine şi duhovnicul. Dar uciderile, inclusiv 
avorturile şi incesturile, se canonisesc până la 12 sau 15 
anil!+. între epitimiile prevăzute de Nicodim Aghioritul 
sunt şi cele reparatorii. "Dacă femeia a lepădat pruncul, să-i 
dai canon (pe lângă celelaite ale lui loan Postitorul) să hră- 
nească un prunc sărac, de are mijloace... Zi ucigaşului, o, 
duhovnice, că precum rânduiesc preasfinţitul patriarh Ata- 
nasie şi împăratul Andronic 1], Vlastares, slova F. cap. 8, tre- 
buie să impartă averea sa la fieştecare copil ce are, iar o 
parte să o dea celui omorit, adică femeii aceluia şi copiilor 
săraci ce au rămas după acela. lar de nu are (femeie şi 
copii), să o dea de pomană pentru sufletul celui ucis şi să 
se roage lui Dumnezeu din tot sufletul şi aşa să facă să tacă 
strigarea ce o face sângele celui ucis care cere asupra lui 
răsplătire'1 15, 

Astăzi, când foarte mulţi se împărtășesc destul de rar, opri- 
rea de la Sfânta Împărtășanie pentru un an, doi sau trei nu mai 
e simțită ca un canon eficient. Mai eficientă e recomandarea 
înfrânării de la păcatele mărturisite şi anumite reparaţii cores- 
punzătoare. 


111. A. Pavlov, Nomocanon pri bolşoi Trebnic, Moscova, 1897, p. 29. 
112. Karl fioll, Enthusiasmus und Bussegewalt beim griechischen 
MoOnchtum, Leipzig, 1898, p. 295-296. 


1 13. În 'Rânduiala pentru cei ce se mărturisesc”, P.G. 88, col. 1889- 
1918. 

114. Ibidem, col. 1904-1905. 

1 15. Carte de suflet folositoare, trad. rom., 1789, foaia 43. 

Prin faptul că scopul acestor recomandări este tâmă- 
duirea sufletească a penitentului şi ele pot fi scurtate sau 
prelungite după râvna cu care acesta le observă, sau după 
nepăsarea faţă de ele, urmează că duhovnicul trebuie să 
rămână într-o legătură sufletească cu el, sau într-o prietenie 
duhovnicească, care ea însăşi îi poate fi aceluia de mare 
folos. 

Mai trebuie menţionat că eficienţa recomandărilor date 
de duhovnic atârnă în mare măsură de trăirea duhovnicu- 
lui însuşi în conformitate cu ele. EI nu va avea autoritatea 
să ceară penitentului înfrânări pe care el însuşi nu le ob- 
servă. De aceea se spune în sfaturile date duhovnicului în 
Evhologhiu: "Cel ce ia asupra sa sarcina cea grea a duhov- 
nicului, dator este să se facă chip şi pildă tuturor, cu înfrâ- 
narea, cu smerenia, cu lucrarea a tot felul de fapte bune, 
rugându-se în tot ceasul lui Dumnezeu ca să i se dea lui 
cuvântul înțelegerii şi al cunoştinţei, ca să poată indrepta pe 
cei ce năzuiesc către dânsul. Mai întâi de toate dator este 
să postească întâi el însuşi miercurea şi vinerea peste tot 
anul, după cum poruncește dumnezeiasca pravilă, ca pe 
temeiul faptelor bune ce le are el să poată porunci și alto- 
ra să le facă. Fiindcă de va fi el însuşi fără învăţătură şi ne- 
înfrânat şi iubitor de dezmierdări, cum va putea învăţa pe 
alţii faptele cele bune? Sau oare cine va fi atât de nepri- 
ceput încât să-l poată asculta în cele ce zice el, văzându-l 
pe dânsul fără de rânduială; sau beţiv fiind el, cum poate 
să înveţe pe alţii să nu se îmbete?... Unul ca acela, cu pra- 
vila se va pedepsi, ca un călcător de dumnezeiești ca- 
noane. Pentru că nu s-a păgubit numai pe sine, ci şi pe toţi 
câţi s-au mărturisit la el. Căci sunt nemărturisiţi și toate 
câte a legat şi a dezlegat sunt nedezlegate', după unele ca- 
noane ale Sinodului din Cartagina. 

c, Dezlegarea dată prin preot penitentului. Faza a treia 
şi ultima a Tainei este dezlegarea de păcate rostită de du- 
hovnic. Acesta roagă pe Hristos să-l dezlege pe penitent, 

apoi adaugă şi dezlegarea sa. Aceasta arată că cel ce iartă 
de fapt pe penitent în acel moment este Hristos; dar rugă- 
ciunea duhovnicului este aceea care aduce efectiv iertarea 
din partea lui Hristos. Venirea iertării prin rugăciunea preo- 
tului arată în acelaşi timp poziţia smerită a preotului, dar şi 
necesitatea lui, ca rugător, pentru producerea iertării. Dez- 
legarea preotului, care se adaugă, este ca un fel de consta- 
tare a iertării date de Hristos, prin rugăciunea lui ca repre- 
zentant autorizat al Bisericii şi ca organ văzut prin care 
Hristos săvârşeşte Taina, 

În Taina aceasta nu există o altă materie decât mâna şi 
epitrahilul preotului aşezat pe capul penitentului, ca semn 
al trimiterii preotului de către Hristos și de către Biserică şi 
al răspunderii aşezate pe umerii lui. Prin trupul şi prin veş- 
mântul lui liturgic vine harul lui Hristos asupra penitentu- 
lui, cum curgea prin trupul şi prin veşmintele Domnului în 
cei ce li cereau ajutorul cu credinţă. În fond,tot prin mâna 
preotului vine harul în ființa primitorului şi în alte Taine 
printr-o materie. 

Dar - dată fiind întrepătrunderea spirituală deosebită 
dintre duhovnic şi penitent în această Taină, întrepătrun- 
dere în care e prezent Hristos însuși, în cursul mărturisirii 
penitentului şi a sfătuirii lui de către preot — s-ar putea con- 
sidera că această întâlnire intimă este "materia" prin care 
lucrează Duhul Sfânt în această Taină, ca Duhul comuniu- 
nii, ca Duhul care uneşte pe cei doi într-unul, sădindu-Se ca 
un singur Duh în ei, datorită deschiderii pline de căldură a 
fiecăruia din cei doi, către celălalt. Mâna şi epitrahilul preo- 
tului aşezate pe capul penitentului ar putea fi expresia şi 
încoronarea văzută a acestei comuniuni spirituale care s-a 
realizat între ei, comuniune în care preotul este organul 
prin care vine Duhul lui Hristos, iar penitentul, cel în care 
pătrunde Duhul lui Hristos. Taina în general se arată şi aici 
ca unitatea formată de doi sau de mai mulţi în Hristos. 
Taină este şi unitatea celor doi în căsătorie prin Duhul 

Sfânt chemat de preot. Căci numai în Dumnezeu cele 
multe pot fi una. | 

P. Florensky, explicând cuvintele Domnului: "Căci unde 
sunt adunaţi doi sau trei în numele Meu, acolo sunt şi Eu 
între ei' (Mt. 18, 19-20), zice: 'Doi' nu sunt 'unul! şi celălalt”, 
ci ceva cu mult mai înalt după esenţă, ceva cu muit mai 
însemnat şi mai puternic după esenţă. Aceasta e o nouă 
unitate a chimiei Duhului, căci 'unul şi celălalt' se pre- 
schimbă calitativ şi alcătuiesc 'un al treilea'. În această 
nouă calitate, superioară, ei cunosc printr-o experienţă tai- 
nele Împărăției cerurilor, tainele iubirii care uneşte. Dato- 
rită acestui fapt, ei pot lega şi dezlega. 

'Cunoştinţa tainelor sau în special puterea de a lega şi 
dezlega este şi rugăciunea comună a celor doi, care au 
devenit una pe pământ, adică s-au umilit desăvârşit unul în 
faţa celuilalt şi au depășit contradicţiile, gândurile şi senti- 
mentele contrare până la unitate de fiinţă întreolaltă. O ast- 
fel de cerere comună este totdeauna împlinită, spune Mân- 
tuitorul. De ce aceasta? Pentru că adunarea a doi sau trei 
în numele lui Hristos înseamnă împreună-intrarea oame- 
nilor în tainica atmosferă spirituală din preajma lui Hristos, 
participare la puterea Lui harică; aceasta îi preface într-o 
nouă esenţă spirituală, făcându-i din două părticele ale tru- 
pului lui Hristos o întrupare vie a Bisericii... Este de inţeles 
deci că acolo îndată e şi Hristos 'în mijlocul lor'. E în mij- 
locul lor ca sufletul 'în fiecare membru al trupului însufleţit 
de EI'116. 

E de precizat că întâlnirea preotului şi a penitentului a 
devenit o întâlnire în numele Domnului, pentru că peniten- 
tul îl recunoaşte pe preot ca organ văzut al lui Hristos; prin 
aceasta acordul între ei în Hristos e ușurat de prezența 
preotului. De aceea, deşi la rugăciunea de iertare participă 


116. "Der Pfeiler und die Grundfeste der Wahrheit', 1! Brief, în 
Ostliches Christenturm, hrsg. von N. von Bubnoff und Hans Ehrenburg, 
II, Philosophie, Miinchen, 1925, p. 162-163. 

şi penitentul din poziţia lui care are nevoie de iertare, rugă- 
ciunea lor se unifică în rugăciunea preotului şi prin aceas- 
ta se împlineşte ca rugăciune a preotului cu care e de 
acord şi penitentul. În poziţia preotului ca punct de con- 
vergenţă se manifestă primatul lui Hristos în acest acord. 
Acest primat se manifestă şi in faptul că iertarea se dă prin 
declaraţia de dezlegare a preotului însoţită de punerea 
mâinii şi a epitrahilului pe capul penitentului. 


E 
Taina Hirotoniei 


1. Deosebirea Hirotoniei de celelalte Taine 


În fiecare Taină Hristos Se dăruieşte printr-o lucrare a 
Sa celor ce cred în EI, iar în Taina Euharistiei Se dăruieşte 
cu însuşi trupul şi sângele Său. Dar fiind nevăzut şi voind 
să ne dăruiască totuşi acestea, adică trupul şi sângele Său, 
in chip văzut, trebuie să Se dăruiască prin persoane văzute. 
Pe aceste persoane le alege şi le sfințește EI însuşi prin Tai- 
na Hirotoniei. Astfel, dacă în celelalte Taine Hristos e primit? 
ca Cel ce Se dăruiește prin preot, în Taina Hirotoniei Se 
leagă ca subiect ce ni Se dăruieşte în chip nevăzut de o per- 
soană umană, pe care consacrând-o ca preot sau episcop, 
face văzută dăruirea Sa către noi prin celelalte Taine. Dacă 
celelalte Taine reprezintă mijloacele văzute prin care preo- 
tul ne mijloceşte o putere din cele date nouă de Hristos, 
sau însuşi trupul şi sângele Lui, preoţia califică însăşi per- 
soana văzută care împlineşte aceste mijloace, prin care 
Hristos dăruiește puterile Sale sau trupul şi sângele Său 
prin acele Taine. 

Dacă Hristos ni S-ar dărui în mod văzut, sau n-ar fi per- 
soană, n-ar avea nevoie de o persoană care să împlinească 
actele văzute prin care ni Se dăruieşte. Dar dăruindu-Se în 
mod nevăzut, subiectul Său cere un chip văzut al Său, sau 

un alt subiect ca chip văzut al Său, prin care să ni Se dă- 
ruiască. Taina, ca mijloc al unui har al lui Hristos, nu se 
poate efectua singură. Preotul, ca organ personal al Taine- 
lor, implică caracterul personal al Dăruitorului nevăzut al 
puterilor lor. 

Fără un subiect uman, care să-L reprezinte pe lHristos 
ca subiect în chip văzut, Hristos nu ne-ar putea împărtăşi 
ca persoană darurile Sale, sau nu S-ar putea dărui pe Sine 
însuși în celelalte Taine, ca prin mijloace văzute. Dăruirea 
Sa nu s-ar putea face decât în mod nevăzut. Dar aceasta 
ne-ar menţine fără ieșire în nesiguranţă dacă Hristos ni S-a 
dăruit în mod real, sau suntem robii unor iluzii subiective; 
nu am avea trăirea lui Hristos ca subiect deosebit de noi în 
persoana preotului care ne întâmpină în numele Lui. În 
orice caz aceasta ar menţine un individualism de nedepășit 
care ar destrăma orice unitate de credinţă şi deci chiar 
scopul şi siguranţa unei revelații reale, a unui fapt real al 
mântuirii în Hristos. De aceea, de preoţie atârnă Biserica şi 
mântuirea în Hristos. 

Preotul şi episcopul sunt organele Bisericii ca comuni- 
tate. Prin ei sunt primite celelalte Taine de credincioși sau 
ei se alipesc simplu de Biserică prin Tainele săvârşite de 
preoţi. Hirotonia îl face pe cel ce o primeşte reprezentant 
al Bisericii, săvârşitor al Tainelor prin care ea continuă să 
se menţină şi să se prelungească. lHirotonia e prin exce- 
lenţă Taina Bisericii, pe lângă faptul că e Taina care-L face 
pe Hristos trăit prin preoţi, ca subiect deosebit de credin- 
cioși. Hirotonia e condiţia celorlalte Taine, deşi ea nu-și 
poate implini menirea fără acelea. La început a fost Hristos 
trimis ca Arhiereu, Care, devenind nevăzut, a lăsat pe 
Apostoli şi pe urmaşii lor ca arhierei văzuţi, organe ale Lui. 

Dar dacă preotul și episcopul sunt organe văzute prin 
care liristos însuşi ca subiect împărtășește celor ce cred 
darurile Sale şi pe Sine însuşi, evident că ei nu-şi pot lua de 
la ei inşişi această calitate de organe ale lui Hristos ca dă- 

ruitor al puterilor Lui. Nici comunitatea creştină nu poate 
impune lui Hristos aceste organe prin care să dăruiască EI 
însuşi puterile Sale şi pe Sine însuşi. Dar actele de care de- 
pinde existenţa ei însăși fiind săvârşite de preot şi de episcop, 
Taina Hirotoniei, prin care aceştia sunt consacraţi ca atare, 
este condiţia prin care ea se prelungeşte şi se menţine. Ei 
sunt plantați chiar prin hirotonia lor ca centre şi ca mijloace 
intermediare, vizibile ale harurilor prin care se susține ea, 
întrucât sunt organele lui Hristos, centrul şi izvorul ei invi- 
zibil. Dar hirotonia lor nu se face în afara comunităţii, ci în 
sânul ei, de către purtătorii autorizaţi ai ei, adică de către 
episcopii existenţi şi dintre membrii ei. Şi ea dă garanţie că 
aceştia îi sunt daţi, prin aceia, de către Hristos. Căci ei sunt 
ridicaţi la această calitate printr-un act vizibil săvârşit prin 
episcopii ei existenţi. Şi aşa, până la Apostoli. Duhul lui 
Hristos îi face preoţi şi episcopi pe unii din membrii ei, prin 
mijlocirea episcopilor ei existenţi, urmaşi ai Apostolilor, prin 
rugăciunea lor însoţită de rugăciunea Bisericii. 

Dacă în planul creaţiei omul a fost creat ca un subiect 
după chipul Logosului, ca partener al Lui, având să adune 
în sine raţiunile creaţiei ca să le ofere Logosului, gândite de 
el, aşa cum le-a oferit Logosul ca dar şi conţinut accesibil 
şi necesar spiritului omenesc, preotul şi episcopul sunt su- 
biecte după chipul Logosului întrupat, devenit EI însuşi prin 
întrupare Preotul deplin restaurat, având să slujească Aces- 
tuia în lucrarea Lui de readunare a oamenilor împrăștiați în 
Sine, prin împuternicirile preoţeşti sacramentale ce li se 
împărtăşesc, prin propovăduirea învăţăturii Lui unificatoa- 
re, prin călăuzirea lor spre Logosul cel întrupat. 


2. Preoţia nevăzută a lui Hristos, 
izvorul preoţiei văzute din Biserică 


Ca preotul să poată fi un chip personal al Cuvântului 
cel întrupat, trebuie ca Acesta însuşi să fie Preotul originar 
şi izvorul preoţiei. De fapt, Însuşi Cuvântul lui Dumnezeu 

S-a făcut prin întrupare Preotul prin excelenţă al creaţiunii, 
al readucerii ei la Dumnezeu, al readunării oamenilor risi- 
piţi din unitatea lor primordială, în Dumnezeu. Oamenii, în 
starea de risipire şi de afirmare individualistă orgolioasă,nu 
pot fi toţi preoţi ai acestei lucrări. Făcându-Se om pentru 
realizarea acestei adunări, în care oamenii au suferit un 
eşec, Hristos e unicul Preot deplin, pentru că e unicul om 
care se poate dărui cu un devotament absolut Tatălui. EI 
nu aşteaptă numai, ca inainte de întrupare, ca oamenii să 
se adune în EI, în calitatea lor comună de preoţi şi să adu- 
ne şi creaţia, fiindcă oamenii n-au răspuns acestei aştep- 
tări. El Se face omul deplin curat din puterea Ipostasului 
Său divin, deci omul central, singurul om care are intrare la 
Tatăl şi ne poate duce în Sine şi pe noi, singurul om unifi- 
cator cu adevărat, căci nu S-a făcut om pentru Sine, închis 
într-un ipostas omenesc limitat, ci a luat natura omenească 
în Ipostasul larg deschis întregii umanităţi. El S-a făcut prin 
aceasta singurul preot eficient, rămânând și Dumnezeu, în 
care ca preot, deci ca om, adună pe oameni în mod efec- 
tiv. Numai prin aceasta poate reda viaţa veșnică oamenilor, 
ca viaţă din Dumnezeu. El rămâne prin aceasta Preot în 
veci, unicul Preot deplin, unicul om în care avem intrarea 
şi putinţa şederii lângă Tatăl. Şi pentru că este nevăzut în 
urma Înălţării Sale, El, ca unicul Preot deplin, este izvorul 
intregii preoţii văzute. 

Misiunea aceasta de unic Preot deplin l-a dat-o lui 
Hristos Dumnezeu cel în Treime, şi Şi-a dat-o şi EI ca Dum- 
nezeu, nu ca om. Căci ca om a primit-o. "S-a făcut deci 
Emanuel Arhiereu pentru noi şi prin El avem aducerea la 
Tatăl şi Dumnezeu şi ne-am reînnoit potrivit cu ceea ce 
eram la început'. Ca Arhiereu ne aduce în Sine drept dar 
sau jertfă bineplăcută lui Dumnezeu. Căci aduce mai întâi 
umanitatea noastră asumată de El în mod curat. Dar unin- 
du-Se cu noi, ne curățeşte şi pe noi şi ne aduce, ca dar 
curat, lui Dumnezeu. 'Când S-a făcut deci Hristos Arhiereul 

nostru și am fost aduși prin EI în mod inteligibil (nu sensi- 
bil, n.n.) întru miros de bună mireasmă lui Dumnezeu şi 
Tatăl, atunci ne-am învrednicit și de bunăvoința Lui din 
belșug și am avut chezășia sigură că moartea nu va mai 
avea putere asupra noastră'!17. Nu va mai avea moartea 
putere, pentru că, aducându-ne lui Dumnezeu ca jertfe 
curate, ne umple de dumnezeirea Sa. Şi în unirea strânsă 
ce se realizează între noi şi Dumnezeu, avem izvorul vieţii 
netrecătoare şi nesfârșite. 

Aşa cum Aaron şi Melchisedec -— chipuri anticipate ale 
lui Hristos ca Arhiereu - nu şi-au luat preoţia de la ei, tot 
aşa nici Hristos nu Şi-a luat-o de la El. Numai omul sfinţit 
de Dumnezeu poate intra la Dumnezeu. Căci nesfinţit, nu 
poate intra la Dumnezeu, iar sfinţirea nu şi-o poate da el 
însuşi. Hristos ca om a fost sfinţit de Dumnezeu, întrucât S-a 
făcut om curat prin iniţiativa Cuvântului lui Dumnezeu și 
prin lucrarea Duhului Sfânt, cu vrerea Tatălui. 

"Căci e necesar să ştim că nici Fiul însuși, Cuvântul lui 
Dumnezeu-Tatăl, nu s-ar putea spune că a fost Preot şi în 
treapta de Liturghisitor (de Slujitor), dacă nu s-ar înţelege că 
S-a făcut ca noi. Şi precum a fost numit Apostol şi Prooroc 
(Evr. 3, 1) pentru umanitatea Sa, aşa, şi Preot' (Evr. 5, 5-6). 
'Căci l-a trebuit chipul slujirii pentru a face lucrurile slujirii, 
deci chenoza'118. "Căci Cel ce este în chipul Tatălui şi deo- 
potrivă cu EI şi Căruia Îi stau înainte Serafimii şi-l slujesc 
mii de mii de îngeri, fiindcă S-a umilit pe Sine, se spune 
când face aceasta că e şi Slujitor (Liturghisitor) al Sfintelor 
şi al cortului celui adevărat. Atunci S-a şi sfinţit cu noi Cel 
ce este mai presus de toată zidirea... Deci Cel ce sfinţeşte 
ca Dumnezeu, când S-a făcut om şi S-a sălăşluit între noi şi 
S-a făcut frate al nostru după umanitate, se spune că Se 
sfinţeşte impreună cu noi. Deci trebuinţa de a sluji ca preot 


117. Sfântul Chiril al Alexandriei, Glaphyra, P.G. 69, col. 72-73. 
118. Op. cit, col. 100. 


154 TEOLOGIA DOGMATICĂ ORTODOXĂ 


și de a Se sfinţi împreună cu noi ţine de iconomia întru- 
pării'l19. | 


3. Preoţia şi unitatea Bisericii 


Precum Fiul lui Dumnezeu a venit în trup ca sâ ne 
deschidă în Sine intrarea la Tatăl şi este astfel unicul om în 
care ne unim cu Tatăl şi între noi, la fel El Se foloseşte de 
oameni în trup şi de câte un om pentru fiecare comunitate 
de credincioşi pentru a ne ţine uniţi cu Sine. lar acesta tre- 
buie să se împărtășească de sfinţirea Lui, ca să se poată în- 
tinde prin el sfinţirea Lui, ca putere unificatoare. Credin- 
cioşii trebuie să aibă în acest om luat dintre ei, cum a fost 
luată natura Sa omenească din noi, un organ ales de Sus 
ca mijloc al unificării lor cu Hristos pe care-L reprezintă. 
Prin preoţi lucrează Hristos însuşi, ca Preotul unic propriu- 
zis, la unificarea văzută şi nevăzută a oamenilor în Sine. 
Având pe Hristos unicul Preot lucrând prin ei, toţi preoţii 
sunt organele văzute ale preoţiei Lui unice. Hristos nu a 
luat mâna omenească degeaba; dar nemailucrând prin mâ- 
na Sa în mod vizibil, mâna Sa e activă prin mâna celor prin 
care prelungeşte în planul văzut preoţia Sa nevăzută. La 
fel, nemairostind prin gura Sa în mod văzut cuvintele Sale, 
le rosteşte nevăzut prin gura organelor văzute ale Preoţiei 
Sale. El lucrează prin mâna acestora întrucât ei fac toate 
gesturile sfinţitoare şi spun toate cuvintele şi rugăciunile 
Lui şi către EI cu conştiinţa că slujesc Lui sau cu EI, şi, prin 
EI, Tatălui. Trupul omenesc e important nu numai când se 
primesc Tainele prin el, ci şi când se săvârşesc, întrucât e 
activ prin el Duhul din trupul lui Hristos. 

Sfinţirea sau hirotonirea acestor oameni e tocmai actul 
prin care Hristos, sub o formă văzută, îi alege şi învesteşte 
pe aceştia ca organe prin care, când ei vor săvârşi actele 
sacramentale, El însuşi le va săvârşi nevăzut; iar când vor 


119. Ibidem. 

invăţa şi păstori în numele Lui, EI însuşi va învăţa şi va 
păstori prin ei. Dar prin sfințire nu-i învredniceşte numai la 
aceasta, ci îi şi obligă. Aceasta înseamnă că-i învesteşte cu 
o 'harismă' sau cu un 'dar', pentru a săvârşi cu seriozitate, 
cu răspundere şi ca o datorie aceste lucrări, pentru ca, ceea 
ce săvârşeşc ei, să săvârșească Însuşi Hristos prin ei. 

Preoţii nu sunt numai chipuri văzute, dar de-sine-stătă- 
toare, ale lui [Hristos ca Preot, ci organe văzute ale Preoţiei 
Lui nevăzute. Învățătura pe care o comunică nu e a lor, prin 
mâna lor nu se comunică binecuvântarea lor şi harurile lor, 
ci ale lui Hristos. Deci ei n-au motive să se mândrească. Dar 
mâna lor şi gura lor nu se mişcă fără voia lor, ci cu voinţa 
lor de a le face slujitoare lui Hristos. Ei nu sunt instrumente 
pasive ale lui Hristos. Deci se învrednicesc şi ei de cinste, 
Dar se învrednicesc de o cinste cu atât mai mare, cu cât se 
pun mai deplin la dispoziţia lucrării lui Hristos prin ei. În 
râvna lor maximă se arată smerenia lor, sau viceversa. 
Adică conştiinţa că nu a lor este puterea, ci a lui Hristos. De 
aceea dacă Hristos ca Arhiereu e Slujitor, cu atât mai mult 
preoţii sunt slujitorii slujirii mântuitoare a lui Hristos. Ei nu 
dau de la ei nimic, decât slujirea. Dacă n-o dau pe aceasta 
din toată inima, nu numai că nu mai împlinesc lucrarea 
mântuitoare a lui Hristos, aşa cum trebuie, ci în mare parte 
împiedică împlinirea ei. 

Dar Hristos exercită lucrarea Sa de Preot unic şi unifi- 
cator nu numai prin faptul că în fiecare comunitate Preoţia 
Sa se exercită printr-un unic organ, ci şi prin faptul că aces- 
te organe sunt aduse şi ele la unitate, într-un centru unic 
văzut al lor. Acesta este episcopul. 

Episcopul este reprezentantul deplin al lui Hristos, Ar- 
hiereul unic și unificator. Fiecare episcop este capul unei 
Biserici locale, "capul plinătăţii lui Hristos"120. Căci Hristos 
il învesteşte pe acesta nu numai cu harisma şi cu răspun- 


120. Sfântul Grigorie de Nazianz, Cuv. 2, 99, P.G. 35, col. 501. 

derea săvârşirii Tainelor, săvârşite și de preot, ci şi a Tainei 
Hirotoniei, pentru ca toţi preoţii să-şi aibă preoţia prin aces- 
ta şi să stea sub ascultarea lui. Dacă Hristos face prin sfin- 
țire pe un preot organ şi chip văzut al Său în săvârşirea 
celorlalte Taine, pe episcop îl face organ şi chip văzut al 
Său şi în sfinţirea organelor văzute prin care săvârşeşte 
celelalte Taine. 

De aceea, episcopul este prin excelenţă reprezentantul 
văzut al lui Hristos și lucrează 'în voia lui Hristos'12l. De 
aceea, întrucât Biserica este în chip nevăzut în Hristos, ea 
este în chip văzut în episcop, organul Lui plenar: 'Episco- 
pus in Ecclesia et Ecclesia in Episcopo'1227. "Fără episcop 
nu poate exista Biserica'!25, pentru că fără el, Hristos nu 
are un organ şi un chip văzut prin care să hirotonească or- 
ganele văzute ale săvârşirii celorlalte Taine, prin care adau- 
gă membri noi la Biserică şi întreţine viaţa Bisericii, sau a 
trupului Său tainic, în unitate. Fără episcop, nu are organul 
prin care sfinţeşte organele personale ale tuturor Tainelor. 
Căci 'unde se arată episcopul, acolo să fie mulţimea, pre- 
cum unde este lisus Hristos, acolo este şi Biserica univer- 
sală. Fără episcop nu e îngăduit nici a boteza, nici a săvârşi 
Euharistia..., nimeni să nu facă ceva din cele ce aparţin 
Bisericii, fără episcop; aceea să se socotească Euharistie 
sigură, care e săvârşită de episcop sau de cel căruia îi per- 
mite el... E bine să se ştie de Dumnezeu şi de episcop'. 
"Episcopul e chipul Tatălui'124. El deţine în chip văzut locul 
lui Hristos ca învăţător, preot şi păstorlZ5. 


121. Sfântul Ignatie Teoforul, Ep. către Efeseni, 3, 12. 

122. Sfântul Ciprian, Ep. 66, 8. 

123. Paladie, Despre viața şi petrecerea Sfântului loan Gură de Aur, 
P.G. 47, 35. 

124. Sfântul Ignatie, Ep. către Smirneni, 8, 1, 2; Tralieni, 3, l, P.G. 
5, col. 688, 715, 780. 

125. Sfântul loan Gură de Aur, Omil. la 2 Tim., 2, 4, PG. 62, 612. 

Rezumând aprecierile vechilor Părinţi despre episcop, 
Dositei al lerusalimului zice: "Demnitatea episcopului este 
aşa de necesară în Biserică, încât fără ea nu poate fi şi nu 
se poate numi nici Biserică, nici creştin. Căci cel învrednicit 
să fie episcop, ca urmaș apostolic..., este icoana vie a lui 
Dumnezeu pe pământ... El este aşa de necesar în Biserică, 
pe cât e de necesară răsuflarea în om şi soarele în această 
lume sensibilă... Ceea ce e Dumnezeu în Biserica cerească 
a celor întâi născuţi, şi soarele în lume, aceea este fiecare 
arhiereu în Biserica locală'!26. "EI este izvorul Tainelor 
dumnezeieşti şi al darurilor prin Duhul Sfânt; el singur sfin- 
țeşte Mirul, şi hirotoniile tuturor treptelor sunt ale lui. El 
leagă şi dezleagă în ultima şi suprema instanţă..., el învaţă 
în primul rând Sfânta Evanghelie şi apără credinţa cea 
dreaptă'127. 

Dar aceasta nu-l scoate pe episcop din categoria sluji- 
torului. Puterea ce se exercită prin el nu este a lui, ci alui 
Hristos. EI trebuie să fie copleşit mai mult decât orice om 
de faptul că,fiind prin sine om pieritor ca oricare altul, sau 
poate mai slab ca mulţi alţii, prin el se săvârşeşte cea mai 
deplină lucrare mântuitoare a lui Hristos. EI trebuie să fie 
copleșit de răspunderea ce apasă pe umerii lui pentru Bise- 
rică; dar, în acelaşi timp, conştient că-şi împlineşte această 
răspundere cu atât mai mult, cu cât frânează mai mult 
mândria de-a socoti că Biserica depinde de el şi se pune 
mai mult pe sine la dispoziţia lui Hristos. Năzuinţa lui tre- 
buie să tindă a-şi identifica cu smerenie cât mai total voia sa 
cu voia lui Hristos, în loc de a lua pe Hristos în slujba pre- 
tenţiilor sale de domnie. El va avea cu atât mai multă efi- 
cienţă în lucrarea sa, cu cât va contribui să-L facă mai văzut 
și mai lăudat pe Hristos. 


126. Mărturisirea, 10. 
127. Ibidem. 

Episcopii sunt ţinuţi în duhul smereniei şi prin faptul că 
nici unul nu e de-sine-stătător, sau stăpân al tuturor, ci e 
încadrat in comuniunea tuturor episcopilor, ca să ţină îm- 
preună învăţătura lui Hristos şi rânduiala liturgică şi cano- 
nică unitară a Bisericii, singura prin care lucrează Hristos și 
prin care deci se împlineşte mântuirea oamenilor. Ei tre- 
buie să asculte de Hristos, dar Hristos e în Biserică şi a rân- 
duit să lucreze prin Tainele ei mântuirea, să Se facă cunos- 
cut ca Același, prin învăţătura pe care ea o păstrează neal- 
terat, sau pe care episcopii o păstrează împreună, şi cu 
toată Biserica. Episcopii se întâlnesc în Hristos cel unul prin 
comuniunea între ei, dar şi în legătura lor smerită cu toată 
Biserica, trupul lui Hristos, ferindu-se de a face din comu- 
niunea între ei o formă de corp separat care-și apără nişte 
privilegii lumeşti. Precum e de greşit primatul unei singure 
persoane, tot aşa de greşit e primatul unui corp restrâns, 
inţeles în aceiaşi spirit. 

Comuniunea episcopală, care-şi are o manifestare mai 
accentuată în sinoadele episcopale ale Bisericilor locale și 
in comuniunea între ele, iar — în cazuri excepționale - în 
Sinodul ecumenic, moşteneşte duhul comuniunii aposto- 
lice, care se completează reciproc cu smerenia. Căci sarci- 
na înţelegerii lui Hristos şi a dreptei Lui propovăduliri și a 
călăuzirii poporului lui Dumnezeu spre mântuire este atât 
de grea, că unul nu îndrăzneşte s-o împlinească fără împre- 
una sfătuire cu ceilalți. 

Prin aceasta, unitatea reprezentată de preot — ca centru 
al parohiei şi de episcop - ca centru al eparhiei, nu devine 
singularitate, ci se încadrează în comuniunea întregii Bise- 
rici, cum s-au încadrat Apostolii, prin comuniunea între ei 
şi prin marea lor răspundere pentru Biserică, în acelaşi 
Hristos, singurul centru unic cu adevărat eficient în privinţa 
mântuirii, Care nici El nu e singur, ci în Treime. "Petru în- 
treabă una, Filip alta, luda alta, Toma alta, şi nu același lu- 
cru toţi, nici unul toate, ci fiecare în parte și câte una... 


SFINTELE TAINE ÎN SPECIAL 159 


Vrea să spună Filip ceva şi nu îndrăzneşte singur, ci ia şi pe 
Andrei (In 12, 22). Are nevoie Petru să afle ceva și în- 
deamnă pe loan să întrebe, făcându-i semn (In 13, 24). 
Unde este aici rigiditatea? Unde e iubirea de stăpânire? 
Cum altfel ar fi arătat că sunt ucenicii lui Hristos celui blând 
şi smerit la inimă şi devenit rob pentru noi robii, dând 
Tatălui toată slava în toate, ca să ne dea nouă chip de bună 
rânduială şi modestie?'128. 


4. Instituirea preoţiei şi existenţa celor trei trepte ale ei, 
de la începutul Bisericii 


Am pornit de la preoţi ca centre ale unităţilor parohiale 
şi am urcat la episcopi ca centre ale unităţilor bisericeşti 
locale, suind până la comuniunea episcopatului în Sinod, 
care e centrul văzut al Bisericii întregi, şi una și alta — unite 
în Hristos. Am pornit de la preoţi ca centrele cele mai con- 
crete ale poporului credincios. Dar baza unităţii Bisericii 
s-a pus istoric de sus în jos şi de fapt de sus în jos se păs- 
trează unitatea Bisericii ca întreg. 

Baza iniţială a unităţii Bisericii este Hristos, Arhiereul 
prin excelenţă, sfinţit nemijlocit de Dumnezeu Tatăl prin 
Duhul Sfânt, şi El rămâne în veac baza unităţii ei. Dar nu 
fără organe văzute unite între ele şi cu El — Arhiereul unic, 
prin excelenţă. El a ales pe cei doisprezece ucenici, care 
sunt trimişii sau Apostolii Lui, aşa cum El este trimisul sau 
Apostolul Tatălui (Evr. 3, 1). | 

Prin Apostoli, Hristos dă o bază văzută mai largă Bise- 
ricii Sale pentru timpul când EI va trece în planul nevăzut. 
Baza aceasta e mai largă, pentru că şi Biserica se va ex- 
tinde de la grupul celor ce cred la început în Hristos şi pre- 
figurează Biserica. Dar baza aceasta rămâne totuşi unitară, 
prin comuniunea Apostolilor în Hristos, Care rămâne cu ei. 
Pentru ca unitatea văzută a Bisericii să nu-și găsească cen- 


128. Sfântul Grigorie de Nazianz, Cuv. 32, P.G. 35, col. 196. 

trul ultim în planul văzut, ci în Hristos, Hristos lasă nu un 
singur apostol şi pe urmașii lui ca centru al ei, ci o comu- 
nitate de apostoli şi de episcopi, pentru ca să aibă con- 
știința că unitatea lor ultimă şi a Bisericii este în Hristos, că 
singur El este unicul Arhiereu, că şi El Se află în Treime. 
Toţi episcopii trebuie să se depăşească pe ei, într-o unitate 
superioară lor, în Hristos. 

Prin trimiterea Sa, apoi prin alegerea și sfinţirea celor 
doisprezece Apostoli la Cincizecime, se instituie Taina Hiro- 
toniei. Dar conţinutul misiunii celor astfel aleşi şi hirotoniți 
şi a urmașilor lor îl indică Mântuitorul în toate ocaziile când 
le porunceşte şi le dă puterea să boteze, să ierte păcatele, 
să săvârșească Euharistia, "să spună, la lumină, ceea ce au 
auzit de la EI, la ureche' (Mt. 10, 27) şi ceea ce au văzut la 
EI, să îndemne să fie păzite "câte a poruncit EI' (Mt. 28, 20). 
Chiar în definirea diferitelor puteri şi lucrări ale Apostolilor 
și urmaşilor lor de către Hristos, avem şi dovada instituirii 
lor ca episcopi şi preoţi. În Evanghelia după loan (20, 22), 
lisus le transmite Apostolilor şi urmaşilor lor puterea epis- 
copală sau preoțească de a ierta păcatele, prin suflarea Du- 
hului Sfânt, care este arvuna Hirotoniei, ce le va fi dată 
complet la Cincizecime. 

Întrucât învăţătura Sa a dat-o tot timpul cât a fost cu ei 
şi faptele Sale au umplut de asemenea tot acest răstimp, 
se poate spune că prin toată învăţătura şi activitatea Sa 
lisus a indicat conţinutul misiunii lor de organe văzute ale 
lucrării Lui în continuare. Iar întrucât, trimiţându-i la învăţă- 
tură şi la săvârşirea Tainelor, i-a asigurat că va fi cu ei până 
la sfârşitul veacului (Mt. 28, 20) şi că: "Cine vă primeşte pe 
voi, pe Mine Mă primeşte" (Mt. 10, 40) şi: 'Nu voi sunteţi 
care vorbiţi, ci Duhul Tatălui vostru este care grăieşte întru 
voi' (Mt. 10, 20), prin acestea a arătat că ei sunt subiectele 
prin care EI însuşi, ca subiect-izvor, Îşi comunică mai de- 
parte învăţătura Sa şi harurile Sale în Taine: El însuşi este 
Arhiereul, Învățătorul şi Păstorul în ei. Prin toată învăţătura 

şi activitatea Sa mântuitoare, încredinţată Apostolilor şi ur- 
mașilor lor spre predare şi continuare văzută, Hristos a dat 
un conţinut slujirii la care au fost chemaţi Apostolii şi ur- 
maşii lor. 

Apostolii, urmând exemplului şi poruncii Mântuitorului 
şi pe baza asigurării Lui că va fi până la sfârşitul lumii cu 
cei ce invaţă, botează şi îndeamnă, au transmis urmaşilor 
lor misiunea dată lor de Mântuitorul. Aceasta o făceau prin 
rugăciuni şi prin punerea mâinilor peste cei chemaţi la 
vrednicia de urmași ai lor (Fapte 14, 23; 2 Tim. 1, 6). La 
inceput, numirea de "preoţi' şi 'episcopi' se da tuturor celor 
pe care Apostolii îi hirotoneau ca urmaşi ai lor (Fapte 20, 
17-28). S-ar putea ca, atât timp cât comunităţile creştine 
erau mici şi la mari distanţe, ca unele ce luau fiinţă mai 
ales în oraşe, aceşti urmaşi să fi fost de cele mai multe ori 
propriu-zis episcopi, incluzând în ei calitatea de preoţi. Dar 
la destul de scurt timp după ce comunităţile cresc şi se in- 
tind şi la sate, acești episcopi apar ca înzestrați cu puterea 
de a hirotoni preoţi ca ajutoare ale lor (Tit 1, 5) şi de a 
supraveghea activitatea acestora (1 Tim. 5, 19). 

Dar, ca urmaşi în deținerea plenitudinii harului aposto- 
lesc, episcopii nu sunt totuşi egali în toate cu Apostolii. 
Aceştia au ceva ce nu s-a putut transmite. Acest ceva l-au 
avut numai cei doisprezece: faptul de a fi fost în tot timpul 
activităţii mântuitoare a lui Hristos lângă EI şi de a fi fost 
martori că acest Hristos cunoscut de ei în mod exact şi 
deplin a înviat. Numai cei ce au fost tot timpul lângă Hristos 
au putut da de fapt mărturie că El a înviat sau că înviatul 
este Hristos însuși, după ce L-au văzut înviat (Fapte 1, 21- 
22). Fiind unicii martori ai învierii Lui şi cunoscători deplini 
ai lui Hristos şi, ca atare, temelia credinţei Bisericii (Ef. 2, 
20), a fost de mare importanţă ca ei să meargă peste tot să 
dea această mărturie şi să comunice cunoştinţa despre EI; 
deci chiar mai mulţi în aceleaşi locuri, pentru întărirea măr- 
turiei unuia prin altul. Ca atare ei n-au fost episcopi stator- 

niciţi într-un anumit loc, deşi aveau plenitudinea harului în 
ei. Tocmai pentru a da Bisericilor intemeiate de ei pâstori 
statornici, care să extindă Bisericile din diferite locuri şi să 
le menţină, au hirotonit pe seama lor episcopi. Spunând că 
cei doisprezece Apostoli, ca unii ce au stat tot timpul lângă 
lisus şi i-au văzut înviat, au fost martorii prin excelenţă ai 
învierii Lui, nu excludem că pe lângă ei au fost şi alţi mar- 
tori importanţi; dar aceştia au fost mai ales dintre cei ce, 
petrecând şi ei multă vreme în jurul lui lisus, nu au stat 
totuşi tot timpul lângă EI, deci nu L-au cunoscut depiin (1 
Cor. 15, 6; Lc. 10, 1). De aceea toată credinţa în Hristos își 
are ultima bază în Apostoli. 

Episcopii de la inceput au putut să se numească şi 
preoţi întrucât în harul episcopatului se cuprinde de fapt şi 
cel al preoţiei, dar nu şi invers. În sensul acesta, şi Petru, 
ca episcop, se numeşte “impreună preot' (| Pt. 5, 1); la fel 
Apostolul loan (3 In 1, 1). 

Pe lângă episcopii şi preoţii aşezaţi încă de Apostoli, tot 
aceştia au aşezat prin punerea mâinilor şi pe primii diaconi 
(Fapte 6, 6). Treapta lor a continuat apoi încă din timpul 
Apostolilor (1 Tim. 3, 12). 

Urmând tradiţiei apostolice, Biserica Ortodoxă a păstrat 
până azi aceste trei trepte ale ierarhiei în Biserică, fiind 
trepte ale unui har special pentru fiecare din ele. Pentru ob- 
ținerea harului unei trepte superioare dintre acestea, tre- 
buie să se fi obţinut în prealabil harul treptelor inferioare. 
Celelalte trepte care au apărut nu sunt de 'drept divin', adică 
nu au un har special. Ele sunt trepte de hirotesie, nu de 
hirotonie, şi au numai semnificaţii administrative. 

În orice caz aceşti "prezbiteri" de la început nu aveau în- 
ţelesul de 'bătrâni', în sensul de înaintați în vârstă, sau de 
aleşi ai comunităţii, fără un har special, cum îi înțelege 
lumea protestantă, căci ei aveau slujba de "păstori" ai celor- 
laiţi credincioşi şi primeau pe Duhul Sfânt de la Apostoli, 
nu de la comunitate (Fapte 14, 23; 2 Tim. 1, 6; Tit 1,5). 

(Pentru cuvântul 'bătrân' după vârstă limba greacă are 
cuvântul yEpwv). 

'În săvârşirea Tainelor prezbiterul-preot se roagă de 
fapt în numele credincioşilor şi în numele lor aduce jertfa 
cea nesângeroasă. Dar el sfinţeşte cinstitele daruri și săvâr- 
şeşte toate Tainele şi lucrează toate, în numele lui Hristos 
(în persona Christi) şi cu împuternicirea Lui, al Cărui sluji- 
tor şi reprezentant este, deşi nevrednic. Întrucât Hristos, ca 
adevăratul şi unicul Păstor, alege pe preoţi ca organe ale 
Lui spre săvârşirea Tainelor, transmiţându-le harul şi pu- 
terea de la Tatăl, ca să devină preoţi şi învăţători şi păstori 
şi să exercite aceste trei slujiri ale Lui, preoții primesc harul 
şi puterea preoțească de la Hristos, nu din partea credincio- 
șilor; căci aceştia nu pot procura preoţilor puterea pe care 
nu 0 au'. 'Noi am primit cuvântul vestirii şi am venit de la 
Dumnezeu; aceasta este demnitatea episcopală şi a preo- 
ției în general'129, 

Sfântul Apostol Pavel le spune 'prezbiterilor Bisericii", 
chemaţi la sine, la Milet: "Drept aceea luaţi aminte de voi şi 
de toată turma, în care Duhul Sfânt v-a pus episcopi, ca să 
păstoriţi Biserica lui Dumnezeu, pe care a câştigat-o prin 
sângele Său' (Fapte 20, 17, 28). Ei nu păstoreau pe baza 
delegaţiei de la credincioşi, ci în baza puterii Duhului, pri- 
mită de la Apostoli (2 Tim. 1, 14; 2, 1-2; 1 Tim. cap. 5-6). 


5. Caracterul duhovnicesc al preoţiei slujitoare creştine 
şi preoţia generală 


E drept că în Noul Testament credincioşii hirotoniți de 
Apostoli, iar mai apoi de episcopi în treapta de 'prezbiter', 
nu se numesc 'jertfitori' sau 'sacerdoţi' (iepeis), cum se nu- 
mesc cei din Vechiul Testament. Acest nume li se dă numai 
mai târziu. Protestanţii trag de aici concluzia că ei nu erau 
propriu-zis "preoţi" (iepetq), pentru că orice jerifă de a cărei 


129. Sfântul loan Gură de Aur, Omi]. la Coloseni 3, 5, P.G. 62, 324. 

aducere e legată slujba de "preot' a încetat în Hristos. Pen- 
tru a-şi întemeia refuzul "preoţiei', protestanții s-au: văzut 
siliţi să conteste caracterul de jertfă al Euharistiei. Dar Sfân- 
tul Apostol Pavel declară că şi creştinii au un 'altar' pe care 
se aduce jertfă (1 Cor. 9, 13: evoroornprov). El consideră ca 
astfel de jerifă trupul şi sângele Domnului, pe care o opune 
jertfelor de animale, dar şi de mâncăruri şi băuturi aduse 
idolilor: "Cele ce le jertfesc păgânii, le jertfesc demonilor, şi 
nu lui Dumnezeu. Şi nu voiesc să fiţi părtaşi demonilor. Nu 
puteţi să beţi paharul Domnului şi paharul demonilor; nu 
puteţi să vă împărtăşiţi din masa Domnului şi din masa de- 
monilor' (i Cor. 10, 20-21). 

La început creştinii au numit pe aceşti slujitori 'prezbi- 
teri', şi nu 'jertfitori' (iepe1q), pentru că acest nume era prea 
legat de ideea de aducători de jertfe sângeroase de ani- 
male. Creştinii voiau să se distingă şi prin această nouă nu- 
mire a slujitorilor lui Hristos, de cultul iudaic. 

Faţă de jertfele de animale evreieşti şi păgâneşti, jertfa 
lui Hristos era în fond o jertfă 'duhovnicească' (autojertfire 
voluntară). Întrucât ea era o aducere "duhovnicească" per- 
manentă a Persoanei lui Hristos cel înviat, cei prin care se 
săvârşea vizibil această aducere trebuiau să se aducă şi ei 
duhovniceşte. Căci pentru aceea Se aduce Hristos în conti- 
nuare, ca să se poată adăuga la ea şi aceştia ca jertfă ase- 
menea Lui. Ba nu numai ei, ci toți credincioşii. Această adu- 
cere consta într-o dedicare a lor, lui Dumnezeu, în mod du- 
hovnicesc, spre lauda lui Dumnezeu prin cuvinte şi fapte. 
Dar această jertfă de laudă a lor prin cuvinte şi fapte nu 
poate avea loc fără jertfa trupului şi sângelui Domnului în 
continuare şi fără împărtăşirea noastră de ea. Despre amân- 
două se spune în Epistola către Evrei: "Avem altar din care 
nu au dreptul să mănânce cei ce slujesc cortului... Aşadar 
printr-insul, prin Hristos, să aducem lui Dumnezeu jertfă de 
laudă, adică rodul buzelor, care preamăresc numele Lui. 

lar facerea de bine şi dărnicia să nu le nesocotim” (Evr. 13, 
10,15, 16). 

Pentru actualizarea jertfei lui Hristos pentru diferitele 
comunităţi, singura "prin care' pot aduce şi creştinii jertfă 
de laudă, sunt necesari preoţii. Dar aceşti preoţi trebuie să 
efectueze şi o împreună-aducere duhovnicească a lor cu 
Hristos, împreună cu credincioşii. Jertfa lui Hristos nu lu- 
crează magic, pentru că nu îşi produce efectul numai prin 
sângele vărsat odinioară, asemenea sângelui animalelor; ci 
lucrează prin sângele Lui preacurat sau plin de puterea Du- 
hului, care umple şi pe cei ce se împărtășesc de EI de 
aceeaşi putere de aducere a lor, lui Dumnezeu. 

Întrucât au comun cu credincioşii aducerea lor duhov- 
nicească din puterea jertfei lui Hristos, slujitorii creștini nu 
mai Sunt separați de credincioşi în modul in care erau preo- 
(ii din legea veche, sau cei păgâni. E un alt motiv pentru 
care se evită la începutul Bisericii numirea lor cu numele 
de sacerdoţi, folosită în Vechiul Testament şi în păgânism. 

Toţi creştinii sunt în acest sens o "preoţie împărătească” 
(1 Pt. 2, 9). Dar jertfele creştinilor, sau ei înşişi ca jertfe, tre- 
buie să se alăture jertfei lui Hristos. Căci numai prin Hristos 
ca jertfă pot intra şi ei ca jertfă la Tatăl. O iniţiativă a lor în 
jertfire e necesară, căci dacă ar fi făcuţi jertfă cu sila, nu 
s-ar sfinţi în lăuntrul lor, cum nu se sfinţeau păgânii sau 
evreii. Dar cineva, trebuind să reprezinte pe Hristos care Se 
aduce jertfă pentu toţi, primeşte jertfele particulare ale cre- 
dincioșilor în unitate cu jertfa lui Hristos şi în unitatea lor 
intreolaltă, ca să se realizeze jertfa Bisericii în Hristos. 
Acesta e "preotul' Noului Testament. El primeşte jertfele şi 
rugăciunile tuturor şi le uneşte cu jertfa lui Hristos, pe care 
o aduce în numele tuturor și pentru toţi. El încadrează jert- 
fele şi rugăciunile tuturor în jertfa şi rugăciunea Bisericii ca 
întreg. Preoţii slujitori nu aduc numai jertfele şi rugăciunile 
lor personale, ci ale comunităţii ca întreg și ale tuturor cre- 
dincioşilor, alăturate la jertfa lui Hristos. În preot se reali- 

zează unificarea tuturor, ca în chipul văzut al lui Hristos, 
Cel ce Se aduce prin el jertfă în chip nevăzut. 

Astfel,preotul Noului Testament se deosebeşte de preo- 
ţii ca simpli jertfitori ai Vechiului Testament şi ai păgânilor. 
El se deosebeşte şi pentru că, în acord cu preponderența 
ce o are ca factor duhovnicesc unificator, în misiunea lui 
intră şi predicarea cuvântului şi păstorirea credincioşilor, 
pentru formarea duhovnicească a lor, având să se foloseas- 
că şi de ele ca mijloace de menţinere a unităţii credin- 
cioşilor în Hristos și în Biserică şi ca mijloace de configu- 
rare a lor după chipul lui Hristos. 

Aceste slujiri le-a exercitat şi Hristos, ca Arhiereu. 

Siujirile acestea ale preotului contribuie și ele la întipă- 
rirea lui Hristos în fiinţa credincioșilor. Aceştia îşi realizează 
astfel şi ei preoţia lor generală cu ajutorul preoţiei sluji- 
toare, nu numai ca aducători ai jertfelor lor personale, ci şi 
ca împărați peste patimile lor şi ca învăţători în familie şi în 
societate, sfințindu-se prin toate aceste slujiri pe ei înşişi şi 
contribuind la sfinţirea lumii, dar fără să facă aceasta ca 
reprezentanţi calificaţi ai Bisericii. 

în rugăciunea dinainte de Taina Mirungerii preotul cere 
ca cel ce se va mirui 'să placă lui Dumnezeu în tot lucrul şi 
cuvântul”, şi să-i fie păzit sufletul "întru curăţie şi dreptate'. 
Aceasta înseamnă 'consacrarea întregii lui vieţi slujirii preo- 
ției împărătești'150. "Laicii nu au acces la săvârşirea mijloa- 
celor harului; dar sfera lor este viaţa harului, penetrarea ei 
în lume. Aceasta e "liturghia cosmică" în lume, operând prin 
simpla prezenţă a “fiinţelor sfinţite', a 'locaşurilor Sfintei 
Treimi'151, cum sunt numiţi cei ce se vor mirui, în rugăciu- 
nea de sfințire a Mirului, săvârşită de episcopi. Minucius 
Felix (sec. III) declară: "Cel ce scapă un om de pericol adu- 
ce o jertfă grasă. lată jertfele şi Liturghia pe care noi le adu- 


130. P. Evdokimov, Sacrement de l'amour, Paris, 1962, p 119. 
151. Ibidem, p. 122. 

cem lui Dumnezeu'152. lar Origen zice: "Toţi aceia care au 
fost imprimaţi de ungerea cu Sfântul Mir au devenit 
preoţi... Fiecare poartă în el însuşi arderea cea de tot şi el 
insuşi aprinde focul pe altar..., ca să se consume fără sfâr- 
şit. Dacă eu renunţ la tot ce posed, dacă eu port crucea 
mea şi urmez lui Hristos, am adus o ardere de tot pe altarul 
lui Dumnezeu... Dacă eu iubesc pe fraţii mei până la a-mi 
dărui viaţa mea pentru ei, dacă lupt pentru dreptate şi ade- 
văr până la moarte, dacă mă mortific..., dacă lumea s-a 
răstignit mie şi eu lumii, am oferit o jertfă lui Dumnezeu şi 
mă fac preotul propriei mele jertfe'155. 

În general, credinciosul ca preot împărătesc, luând pu- 
tere din jertfa adusă de preotul slujitor la Liturghie, "con- 
tinuă acest act extra muros, oficiind liturghia prin viaţa sa 
de toate zilele... Prezenţa lui în lume e ca o epicleză per- 
petuă. E o chemare a Duhului Sfânt peste el şi peste ziua 
care începe, peste munca sa şi roadele pământului"'!5%. 

Semnificaţia aceasta o are şi înconjurarea pe care o 
face preotul cu pruncul, după Taina Botezului şi cea a Mi- 
rungerii, în jurul analogului. Dacă candidatul la preoţie în- 
conjoară Sfânta Masă, arătând hotărârea lui de a aduce 
toată viaţa lui pe Hristos ca jertfă pentru credincioşi şi de a 
săvârşi Tainele şi de a învăţa în Biserică, mireanul sau 
membrul preoţiei generale e închinat slujirii neîntrerupte a 
lui Hristos în afara altarului, în lume, prin alte mijloace 
decât prin săvârşirea Tainelor, dar căutând să ţină şi el lu- 
mea în jurul lui Hristos, ca pe sine însuşi. 

Dacă preotul e chemat să formeze pe credincioşi în 
aducerea unor astfel de jertfe şi să-şi închine în modul 
acesta toată viaţa lui Hristos, premergând e! însuşi cu 
exemplul, se poate spune că preoţia Noului Testament este 


152. Ibidem, p. 125. 
133. Hom. in Leviiic., P.G. 12, col. 521-522. 
154. Evdokimov, op. cit., p. 124. 

împlinirea preoţiei nedepline a Vechiului Testament şi a re- 
ligiilor păgâne în care se exprima, mai mult prin acte exte- 
rioare, nădejdea sfințirii adevărate a lumii prin jertfele ade- 
vărate, alimentate din jertfa desăvârşită a lui Hristos. 

Dar pentru că slujirea învăţătorească şi pastorală a 
preoţilor contribuie de fapt şi ea la dezvoliarea preoţiei ge- 
neraie a credincioşilor şi la menţinerea unităţii lor în Hristos, 
sau a Bisericii, la configurarea tuturor după acelaşi chip 
unitar şi autentic al lui Hristos, ea trebuie să se exercite de 
asemenea în mod unitar. Pentru asigurarea acestei unităţi 
de învăţătură, de săvârşire a Tainelor, de păstorire, sau de 
formare a credincioşilor după chipul lui Hristos şi de vieţui- 
re a lor înşişi după acest chip, e necesar ca preoţii să aibă 
un centru superior al lor învestit cu puterea de Sus pentru 
păstrarea neschimbată a învăţăturii, a săvârșirii Tainelor şi 
a conducerii credincioşilor, conform orânduirii apostolice a 
Bisericii. Acest centru superior este episcopul. Biserica a 
asigurat dependenţa preoţilor de episcop în primul rând 
prin hirotonirea lor de către acesta. Prin Hirotonie preoții 
primesc harul care înseamnă dreptul şi puterea de săvâr- 
şire a Tainelor, de propovăduire a învăţăturii și de păsto- 
rire. Dependenţa de episcop asigură împlinirea acestor slu- 
jiri în acelaşi mod unitar în toată eparhia, după ce epis- 
copul s-a asigurat că cei ce primesc hirotonia au dobândit 
capacitatea de a împlini cum se cuvine aceste activităţi. 

Episcopul unei eparhii, la rândul său, trebuie să stea 
intr-o comuniune cu episcopii altor eparhii pentru ca uni- 
tatea de învăţătură, de săvârşire a Tainelor și de vieţuire 
evanghelică asigurată de el în eparhia sa să fie în acord cu 
învăţătura, cu săvârşirea Tainelor şi cu vieţuirea apostolică 
a Bisericii de pretutindeni. 

Pentru asigurarea acestei unităţi, încă din perioada 
apostolică s-a rânduit ca orice nou episcop să fie hirotonit 
de trei sau cel puțin de doi episcopi, iar înainte de hiroto- 
nie să facă pe larg mărturisirea credinţei lui, dovedind că 

este aceeaşi cu a episcopilor care-l hirotonesc în numele 
episcopatului întreg al unei Biserici autocefale, care se află 
in comuniune cu întregul episcopat al Bisericii. Prin aceas- 
ta el dă garanţia că va avea grijă ca în eparhia sa să se pro- 
povăduiască, sub îndrumarea şi învăţătura lui, învăţătura 
Bisericii de pretutindeni şi de totdeauna, să se săvârşească 
aceleaşi Taine şi să se îndrume viaţa credincioşilor după 
aceleaşi norme evanghelice de la începutul Bisericii. Această 
mărturisire amănunţită a credinţei nu se cere preotului şi 
diaconului, ci numai celui ce are să primească harul arhie- 
riei, pentru că el are să garanteze păstrarea învăţăturii şi a 
rânduielilor Tainelor şi a celor canonice în Biserica păsto- 
rită de el. 


6. Succesiunea apostolică 


Transmiterea aceluiași har de la episcopi la episcopi, 
începând de la Apostoli, odată cu transmiterea puterii şi 
obligaţiei de a păzi aceeași învăţătură şi aceleaşi norme ale 
Tainelor şi ale păstoririi, se numeşte succesiune apostoli- 
că. De acest har ce vine de la Apostoli se împărtăşesc, pe 
măsura slujirii lor mai restrânse, de la episcopul fiecărei 
eparhii, toţi preoţii acelei eparhii, primind odată cu el pu- 
terea şi obligaţia de a predica aceeaşi învăţătură şi de a 
păzi aceeaşi rânduială în săvârşirea Tainelor şi în păstorirea 
sufletelor pe căile conforme cu tradiţia venită de la Apos- 
toli. Biserica trăieşte astfel totdeauna duhovniceşte din 
acelaşi har apostolic și din aceeaşi învăţătură şi rânduială 
sacramentală şi evanghelică apostolică. 

Episcopii sunt ramurile care, pornind din aceeaşi tul- 
pină apostolică, extind harul și conţinutul vieţii apostolice 
în toate rămurelele care sunt preoţii, şi în toate frunzele 
sau rodurile care sunt credincioşii!35. Mai bine zis, aceeaşi 


155. 1. Karmiris, op. cit., p. 593: 'Succesiunea apostolică înseamnă 
succesiunea, neîntreruptă de la Apostolii, a slujirii şi harismei preoțești 
(şi arhiereşti), şi anume continuarea succesivă a episcopilor până la noi, 

sevă care este Hristos se extinde prin episcopi şi preoţi în 
tot pomul Bisericii, aflându-se în mod nemijlocit în fiecare 
mădular al ei. Fără harul succesiunii apostolice al ierarhiei 
şi fără învăţătura apostolică transmisă odată cu el, n-ar fi 
creştini botezați, nu s-ar împărtăşi creştinii cu Hristos în 
Fuharistie, nu L-ar cunoaşte pe Firistos în lucrarea Lui în ei 
aşa cum a fost şi cum a lucrat în tot trecutul. 

Factorul interior al acestei succesiuni este Hristos în- 
suşi şi Duhul Său cel Sfânt, iar factorul vizibil este Biserica 
întreagă în prelungirea ei, păstorită de episcopi. |. Karmiris 
zice: 'E necesar să se adauge că succesiunea apostolică nu 
se limitează numai la şirul istoric neîntrerupt al episcopilor, 
sau la succesiunea învăţăturii apostolice (successio doctri- 
nae), ci se extinde şi la succesiunea apostolică a slujirii şi 
demnităţii sfinţitoare, ca şi la șirul continuu și neîntrerupt 
al generaţiilor de creştini din toate veacurile, la succesiu- 
nea apostolică a întregii Biserici. Aceasta, după moartea 
Apostolilor, a fost purtătoarea generală şi principală a apos- 
tolicităţii şi a slujirii apostolice, ţinând seama că Duhul 
Cincizecimii S-a răspândit nu numai peste cei doisprezece 
Apostoli, ci şi peste tot poporul lui Dumnezeu al legii celei 
noi şi peste toată Biserica prin mulţime de daruri, trans- 
mise succesiv... În sensul acesta larg, se poate spune că 
există o succesiune apostolică a tuturor credincioşilor bo- 
tezați în Biserică, pe baza chemării lor la păstrarea mărtu- 
riei credinţei şi a învăţăturii apostolice prin diferite daruri 
ale credincioşilor ce participă într-un anumit grad la întrei- 
ta demnitate a lui Hristos, sub înrâurirea Duhului Sfânt ce 
lucrează în Biserică'155. 


prin hirotonie canonică de către episcopii dinaintea lor, ca şi trans- 
miterea învăţăturii, a rânduielii şi puterii apostolice, deci înseamnă suc- 
cesiunea în credinţă şi în mărturisirea apostolică şi în slujirea şi viaţa 
apostolică nu numai a episcopilor, ci și a celorlalţi clerici şi credincioși, 
adică a întregii Biserici”. 

136. Op. cit., p. 596-397. 

Despre succesiunea apostolică a ierarhiei s-a vorbit în 
Biserică de la începuturile ei. Clement al Romei zice: "Apos- 
tolii ne-au vestit Evanghelia trimişi de Domnul lisus Hristos, 
iar lisus Hristos a fost trimis de Dumnezeu'157. Apoi,apos- 
tolii 'propovăduind în ţări şi cetăţi... au pus, cercându-i prin 
Duhui, pe episcopii şi diaconii celor ce aveau să creadă... 
şi au dat dispoziţia că, dacă vor adormi ei, să le urmeze alţi 
bărbaţi cercaţi în slujba lor'138. După Ipolit al Romei, epis- 
copii 'sunt socotiți succesorii Apostolilor şi părtaşi ai ace- 
luiaşi har şi păzitori ai arhieriei şi învăţăturii Bisericii'159, 
lar după Eusebie, 'intâi-stătătorii, judecătorii și sfătuitorii 
cetăţii celei frumoase (a Bisericii) şi-au luat începutul de la 
Apostolii şi ucenicii Mântuitorului, iar din succesiunea lor 
incă şi acum, odrăslind ca dintr-o sămânță bună, strălucesc 
întâi-şezătorii Bisericii lui Hristos"140. 

Sfântul lrineu spune că Apostolii au lăsat pe episcopi 
ca succesori în locul lorl+l. Ba Sfântul Irineu afirmă că şi 
preoţii "au succesiunea de la Apostoli" (successionem ah 
Apostolis habent), întrucât şi ei 'au primit prin succesiunea 
episcopală harisma sigură a adevărului, după buna plăcere 
a Tatălui"142, 

Prin succesiunea apostolică a episcopatului se asigură 
păstrarea integrală a învăţăturii apostolice, adică nu numai 
în forma ei fixată în Noul Testament, ci și în forma ei expli- 
cită, numită Sfânta Tradiţie. Aceasta s-a păstrat prin succe- 
siunea apostolică în forma orală şi aplicată. 'Non enim per 


137. Ep. 1 către Cor,cap. 42, 1-4; cap. 44, 2 urm. 

„158. Op. cit., cap. 42-44. 

139. Împotriva tuturor ereziilor, 1. 

140. Erm. la Fs. 88, 35, P.G. 23, col. 1104. lar în /st. Bis. 1, 1, vor- 
peşte de "succesiunile Sfinţilor Apostoli”. 

141. "Quos et successores reliquebant suum ipsorum locum ma- 
gisterii tradentes', "quibus ipsas Ecclesias commitebantur'. Adversus 
haereses, ll, 5, 1, 9; Il, 4, 1;1V, 53,8; V,20,1. 

142. "Cum episcopatus successione charisma veritatis certum 
secundum placitum Patris acceperunt” (IV, 26, 2, P.G. 7, col. 1053). 

litteras traditam illam, sed per vivam vocem', spune Sfântul 
lrineu1+5. Şi se ştie că ceea ce se lasă în scris nu acoperă 
niciodată tot ce se transmite prin viu grai şi prin aplicare. Dar 
bogăţia acestui tezaur oral şi aplicat nu şi-o pot însuşi de la 
antecesori decât cei ce au stat timp îndelungat cu ei. Suc- 
cesiunea apostolică a ierarhiei implică şi această împreună- 
petrecere a celor mai tineri cu cei mai bătrâni, această 
ucenicie practică. 

Harisma episcopală este harisma care poartă în sine 
puterea de a transmite toate harurile și darurile ce se di- 
fuzează începând de la Apostoli în tot timpul în Biserică, sau 
pe Hristos însuşi şi pe Duhul Său cel Sfânt, prezenţi şi lucră- 
tori în aceste haruri şi daruri. Dacă-i aşa, ea nu trebuie în- 
țeleasă numai ca un canal ce aduce până la noi ceva vechi, 
ci ca un foc ce se transmite cu aceeași putere de încălzire, 
sau ca apa unui fluviu mereu puternic ce pătrunde în solul 
nou la care ajunge, fertilizându-l. Focul şi apa harurilor per- 
sistă în Biserică de la începutul ei. Dar ele nu vin numai din 
trecut, ci şi de Sus în fiecare timp, căci Biserica e mereu 
deschisă cerului. Ele sunt soarele care încălzeşte toate 
generaţiile, fiind prin razele lui în ele, dar pătrunzându-le 
de Sus. 

Pe Hristos, pe Care Îl primim noi azi prin Tainele şi prin 
învăţătura preoţilor hirotoniți de episcopi, dar şi de la pă- 
rinţii noștri, Îl simţim prezent şi viu în ei şi de aceea poate 
pătrunde şi în noi. El nu e un Hristos al trecutului, decât în 
sensul că tot EI a fost viu și lucrător şi în generaţiile trecute. 
El e mereu viu. Prin succesiunea apostolică se asigură per- 
manenţa pururea vie a lui Hristos, prezenţa aceluiaşi Hristos 
in mod continuu în toate generaţiile. Nu Hristos trece, ci 
generaţiile trec. Dar toate au fost vii în Hristos. Şi numai în 
acelaşi Hristos suntem vii şi noi. Dar noi primim pe Hristos 
cel viu din cei ce trăiesc în EI, cu care noi continuăm să 


145, Op. cit., UI, 3, 2, 1. 

trăim o vreme în acest Hristos viu. Atât numai că ei L-au 
primit puţin înaintea noastră. Succesiunea e şi o concomi- 
tenţă continuă. 

Învățătura despre Hristos nu constituie singură conţinu- 
tul succesiunii apostolice, sau al Tradiţiei; ea ar deveni în 
acest caz o învăţătură teoretică, care poate părea după un 
timp învechită. Nici harul Tainelor ca lucrare a lui Hristos ce 
ni se comunică nu formează singur conţinutul Tradiţiei. Ca 
lucrarea lui Hristos să aibă deplină eficacitate în noi, tre- 
buie să ştim mai pe larg cine este EI şi ce cere EI de la noi. 
Numai împreună, harul lui Hristos şi învăţătura Lui şi de- 
spre EI, ni-L transmit pe Hristos în deplinătatea Lui vie şi 
eficientă. 

Întrucât Hristos ca Dumnezeu şi om adevărat nu se 
invecheşte, nici lucrarea Lui şi învăţătura despre El nu se 
invechesc. Dar descrierea Persoanei Lui infinite prin dum- 
nezeirea Ei şi pururea actuală prin umanitatea Ei în mod 
suprem realizată, trebuie făcută înţeleasă la nivelul înţe- 
legerii fiecărui timp, pentru a face evident adevărul Ei unic, 
in plenitudinea lui. De aceea Sfântul loan Gură de Aur şi 
Sfântul Grigorie de Nazianz au insistat asupra importanţei 
slujirii învăţătoreșşti a preoţilor şi episcopilor. 

Dacă păstrarea şi propovăduirea învăţăturii integrale a 
lui Hristos ţine de slujirea treptelor Hirotoniei, Biserica 
Ortodoxă nu poate recunoaşte ca valide hirotoniile altor 
Biserici care au alterat această învăţătură. 

Nu poate avea loc o succesiune a harului nici de la 
episcopii căzuţi de la această învăţătură la cei pe care-i hi- 
rotonesc ei. Altfel am cădea într-o înţelegere magică a haru- 
lui; el n-ar mai fi o forţă duhovnicească împreunată cu ade- 
vărata cunoaștere de Dumnezeu. 

Dacă Biserica Ortodoxă recunoaşte ca hirotoniți pe 
membrii ierarhiei catolice şi vechi-orientale (problema 
celor ai ierarhiei vechi-catolice ar merita o considerare spe- 
cială după ce Biserica noastră s-ar asigura că acea formaţie 

creştină nu s-a abătut de ia învăţătura integrală a Bisericii 
de totdeauna), aceasta o face pe baza iconomiei, adică în 
cazul când aceia intră în Biserica Ortodoxă completându-şi 
credinţa lor ştirbită întrucâtva, din momentui hirotoniei. 

Mai grea este problema recunoaşterii hirotoniilor angli- 
cane, dată fiind marea varietate şi fluiditate din Comuniu- 
nea anglicană, nu numai în privinţa învăţăturii, ci chiar a 
Tainelor. Căci întrucât pentru unii din ei s-a diluat învăţă- 
tura despre Taine, nu e socotită necesară de toţi nici Preo- 
ţia. Deocamdată Biserica Ortodoxă aşteaptă de la Comuniu- 
nea anglicană înaintarea spre mai multă unitate şi fermitate 
în învăţătură, într-un spirit de apropiere de cea ortodoxă. 

Faptul că lirotonia face capabili, pe cei ce o au, să 
transmită altor credincioşi ai Bisericii harul Tainelor, nu din- 
tr-o vrednicie personală, ci din calitatea lor de reprezen- 
tanţi ai Bisericii şi mărturisitori ai credinţei ei, e una din ex- 
plicaţiile învăţăturii Bisericii despre nerepetarea Tainei Hi- 
rotoniei şi despre revenirea preoţilor şi episcopilor, cateri- 
Ssiţi şi căzuţi în erezii, la capacitatea săvârşirii valide a Tai- 
nelor o dată cu ridicarea caterisirii lor şi a reintrării în sânul 
Bisericii. Capacitatea de a săvârşi valid Tainele, cu care au fost 
investiţi, prin ieşirea lor din ambianța de har a Bisericii a 
devenit numai nelucrătoare, dar nu s-a desfiinţat cu totul în ei. 

Această explicaţie trebuie completată însă cu aceea că 
Taina aceasta, ca şi cea a Botezului şi a Mirungerii, îl pune 
pe om într-o anumită relaţie fundamentală cu Hristos, spre 
deosebire de Euharistie şi de Nuntă, care întăresc în planul 
conştient această relaţie, şi de Pocăinţă şi Maslu, care o 
refac. Această relaţie se imprimă în fiinţa omului, lăsând în 
el nişte urme chiar fără voia lui. E ceva analog cu urma pe 
care o lasă în perechea celor căsătoriţi relaţia întemeiată 
intre ei prin căsătorie toată viaţa. De aceea și Taina Nunţii 
se consideră, în general, indisolubilă, şi Biserica nu aprobă 
cu plăcere căsătoria a doua şi cu şi mai puţină plăcere pe 
cea de a treia. 

7. Aspectele văzute ale Hirotoniei 
şi puterea nevăzută acordată prin ea 


a. Săvârşitorul şi primitorul Tainei. Săvârşitorul Tainei 
este episcopul eparhiei sau delegatul lui — un arhiereu — 
pentru preoții şi diaconii chemaţi să slujească în cadrul ei, 
iar pentru un episcop, trei sau cel puţin doi episcopi, repre- 
zentând episcopatul Bisericii autocefale respective. Prin 
aceasta se menţine unitatea preoţilor din eparhie şi a cre- 
dincioşilor care primesc Tainele de la ei, în unicul Hristos, 
reprezentat de episcop, şi unitatea episcopilor între ei în 
arhieria primită din arhieria şi din Duhul aceluiaşi Hristos, 
asemenea celei a Apostolilor. 

După tradiţia Bisericii Ortodoxe, nu pot fi hirotoniți decât 
membrii de sex bărbătesc ai Bisericii, care mărturisesc 
credinţa ei şi vor să-şi împlinească faţă de Biserică înda- 
toririle ce ţin de treapta ierarhică în care sunt introdușşi. În 
acest scop Biserica a cerut ca ei să fie întregi la minte şi la 
trup şi să aibă o pregătire teologică şi un nume necompro- 
mis. La treapta episcopală nu pot ajunge, după hotărârea 
Sinodului V-VI ecumenic, decât cei neinsuraţi sau văduvi 
prin decesul soţiei, deveniți în prealabil ieromonahi. Pentru 
preoţi şi diaconi nunta este oprită după hirotonie!**. Sunt 
derogante pentru autoritatea unui preoti unele situaţii. 

Condiţiile acestea cerute primitorilor Tainei au semnifi- 
caţia lor spirituală. Membrii ierarhiei nu pot fi decât bărbaţi, 
pentru că sunt chemaţi să fie organele văzute ale lui Hristos, 
unicul săvârşitor nevăzut al Tainei; iar Hristos a fost bărbat. 
Femeile îi nasc şi îi pot creşte pentru preoţie pe copiii lor 
asemenea Maicii Domnului. Ele sunt mamele preoţilor şi 
episcopilor, Dumnezeu exercitând prin ele cea mai mare 
autoritate spirituală asupra lor. "Raportul atât de misterios 
între mamă şi copil face ca femeia, Eva — sursa vieţii — , să 
vegheze asupra a toată fiinţa, să ocrotească viaţa şi lumea. 


144. Sinodul Quinisext, Can. 6; Canoanele apostolice, canon 26. 

A şti dacă femeia va fi soţie, mamă sau sponsa Christi 
(mireasa lui Hristos) e o problemă accesorie. Harisma ei, 
care este cea a 'maternităţii' interiorizate și universale, 
poartă pe orice femeie spre cel flămând şi lipsit şi preci- 
zează admirabil esenţa feminină; fecioară sau soţie, orice 
femeie este mamă in aeternum. Componentele sufletului 
ei o predispun să încălzească tot ce înaintează pe drumul 
său, să descopere în ființa cea mai virilă şi mai tare un 
copil slab şi fără apărare'145. 

Femeia are în liniştea ei o siguranţă şi o capacitate de 
a da încredere bărbatului, care, dincolo de demonstraţia 
de putere, simte nevoia susţinerii unei mame. loan, Apos- 
tolul, e încredinţat de lisus Sfintei Sale Mame, ca Mamei lui. 
“Femeie, iată fiul tău'. Episcopii au şi ei mamele lor, care-i 
îndrumă cu înţelepciunea lor şi cu tăria lor de credinţă. Ast- 
fel, se poate spune că în preoţia bărbatului e implicat un 
suport feminin!46. În catacomba Sfântului Calist, un băr- 
bat, episcopul, întinde mâna asupra pâinii euharistice, dar 
înapoia lui stă o orantă, o femeie în rugăciune147. Bărba- 
tul fără femeie se pierde în abstracţiuni; femeia îl ţine legat 
de viaţă, care-şi are baza în viaţa dumnezeiască, în Duhul 
Sfânt. 

Rolurile nu pot fi amestecate. 


145. P. Evdokimov, Sacrement de l'amour, p. &l. 

146. Evdokimov face afirmaţia îndrăzneață, dar nu lipsită de oare- 
care adevăr, că în maternitatea femeii se reflectă mai mult decât în 
paternitatea bărbatului aplecarea spre cel născut, care e proprie Tatălui 
ceresc. De aceea Fiul lui Dumnezeu, făcându-Se om, a putut fi fără tată, 
dar n-a putut fi fără maică. Un text liturgic spune: “Tu ai născut fără tată 
pe Fiul, pe Care Tatăl L-a născut înainte de veci fără mamă” (op. cit., p. 
43, 47). "Naşterea Domnului din femeie exprimă harisma femeii de a 
înfăptui nașterea lui lisus în adâncul sufletului" (op. cit., p. 44) și de a 
ocroti chiar în sufletul ei pe Fiul ei, episcop (op. cit., p. 44). Maica 
Domnului poartă omofor, ocrotind pe toţi cei ce cred, deci chiar şi pe 
preoţi şi episcopi (op. cit., p 48). 

147. Op. cit., p. 46. 

Episcopul trebuie să fie necăsătorit, pentru că siujirea 
lui constă nu numai în săvârşirea personală a Tainelor şi în 
învăţarea personală a creştinilor în cele ale crediniei, ci şi 
în supravegherea acestor slujiri din partea preoților ca 
ajutători ai lui. Fiinţa lui trebuie să fie ocupată în întregime 
de grija Bisericii, să uite de orice interes al iui sau al fami- 
liei, asemenea lui Hristos, al Cărui reprezentant deplin este. 

Dacă prin celelalte Taine se pune o bază de viață nouă 
personală, sau se promovează această viaţă, slujirea preo- 
ţească şi arhierească se acordă celor ce au deja această 
viaţă şi au dat dovadă că au colaborat cu adevărat cu harul 
la întărirea ei în fiinţa lor. 

Slujirea celor trei trepte ierarhice este legată de Litur- 
ghie, pentru că îndatorirea membrilor lor constă în mod 
principal în săvârşirea Tainelor şi în învăţarea poporului, iar 
Taina culminantă este Euharistia, care se săvârşeşte la 
Sfânta Liturghie; şi tot în cursul acesteia se dă în mod prin- 
cipal învățătura. 

Nu poate ajunge cineva ia o treaptă superioară în ierar- 
hie fără să fi trecut prin cele inferioare, începând cu cea 
mai de jos, a diaconatului; nici nu poate trece în cursul 
aceleiaşi Liturghii de ia o treaptă inferioară la cea supe- 
rioară. Căci dacă s-ar da treapta arhieriei de la început, 
preoţia și diaconia s-ar confunda cu ea şi nu s-ar mai putea 
da în mod deosebit. lar dacă s-ar da de la începutul Litur- 
ghiei diaconia, apoi mai târziu preoţia şi apoi arhieria, ar- 
hiereul n-ar mai putea săvârşi îndată întreaga Liturghie. 

De aceea hirotonia diaconului se săvârşeşte după pre- 
facerea Sfintelor Daruri, ca să nu mai aibă rost să devină 
preot în cursul aceleiaşi Liturghii, nemaiavând putinţa să 
oficieze prefacerea Sfintelor Daruri, care e punctul esenţial 
al Sfintelor Liturghii și să pună în practică la aceeaşi Litur- 
ghie slujirea principală a diaconului, care este aceea de a 
ajuta pe preot la împărtăşirea credincioşilor. Tot de aceea 
hirotonia preotului are loc după intrarea cu Sfintele Daruri, 


12 - Dogmatica - vol. III 

pentru a împlini imediat la aceeaşi Liturghie slujirea pre- 
facerii lor — actul esenţial al Liturghiei şi al slujirii preoțești 
în cadrul Liturghiei. iar după aceea, nu mai are rost să fie 
înaintat la treapta arhieriei, nemaiavând ce face, ca arhie- 
reu, la aceeaşi Liturghie. Şi din acelaşi motiv, arhiereul e hi- 
rotonit după cântarea trisaghionului, ca să supravegheze 
imediat, la aceeaşi Liturghie, citirea Apostolului şi a Evan- 
gheliei, care reprezintă slujirea învăţătorească, esenţială 
pentru episcop, iar apoi să oficieze prefacerea Sfintelor 
Daruri. 

b. Rânduiala hirotoniei în cele trei trepte şi săvârşitorul 
ei nevăzut. Candidaţii celor două trepte inferioare sunt in- 
troduşi în altar, adică la slujirea jertfei lui Hristos, viitorul 
diacon de către doi diaconi, iar viitorul preot de către doi 
preoţi. Aceştia îi conduc şi în jurul Sfintei Mese de trei ori. 
În timpul acestei înconjurări candidaţii sărută de fiecare 
dată cele patru colţuri ale ei și mâna arhiereului hirotonisi- 
tor, care şade pe scaun în partea dinspre miazănoapte a 
Sfintei Mese. O dată cu mâna sărută şi omoforul şi epigo- 
natul, făcând trei metanii înaintea lui. În jurul Sfintei Mese 
viitorul diacon e condus de doi diaconi, ceea ce semnifică 
o iniţiere a viitorului diacon în diaconie şi o anumită pri- 
mire a noului diacon în rândul cetei ior. Un lucru analog 
semnifică şi conducerea candidatului la preoţie de doi 
preoți. 

Prin înconjurarea Sfintei Mese de trei ori şi sărutarea 
colţurilor ei, viitorul diacon şi preot arată că preocuparea şi 
iubirea lui se va mişca toată viaţa în mod neîntrerupt în 
jurul lui Hristos, prezent nevăzut pe Sfânta Masă și văzut în 
persoana episcopului de lângă ea. 

Prin cele trei metanii făcute de fiecare dată în faţa ar- 
hiereului şi prin sărutarea omoforului, epigonatului şi mâi- 
nii lui drepte, candidatul la diaconie şi preoţie îşi arată 
voinţa de a asculta pe arhiereul său, care reprezintă în mod 
văzut pe Hristos, omoforul fiind semnul grijii lui pentru po- 

porul păstorit, epigonatul — semnul puterii lui duhovniceşti, 
iar mâna lui areaptă — organul prin care Hristos însuşi trans- 
mite lucrarea Sa în Tainele pe care le săvârşeste. 

Diaconul îngenunchează apoi cu piciorul drept în faţa 
Sfintei Mese, pune mâinile una peste alta pe ea, iar capul 
şi-l reazemă pe ele. EI arată prin aceasta că se predă acum 
ca jertfă vie lui Hristos, căci pe Sfânta Masă Se află tot- 
deauna Hristos ca jertfă. 

Arhiereul îşi scoate mitra, ca să arate că nu el ca om va 
investi cu puterea diaconiei pe candidat, ci Hristos însuşi. 
Pune mâna dreaptă peste capul aceiuia, ca organ (“"mate- 
rie') prin care se transmite harul lui Hristos, şi rostește cu- 
vintele: '"'Dumnezeiescul har, cela ce iotdeauna pe cele ne- 
putincioase le vindecă şi pe cele cu lipsă le împlineşte, pro- 
hiriseşte pe cucernicul ipodiacon (N), în diacon. Să ne ru- 
găm dar pentru dânsul ca să vină peste el harul întru tot 
Sfântului Duh'. Deși harul diaconiei se transmite prin mâna 
episcopului, el declară cu smerenie că harul însuşi îl ridică 
pe primitor în treapta diaconiei. Dar aceste cuvinte sunt nu- 
mai introducerea la rugăciunea care urmează şi pe care o 
rosteşte episcopul, dar la care cere să se asocieze toţi cei 
din altar. În săvârşirea Tainei, arhiereu! nu se singularizea- 
ză, ci se află în comuniunea Bisericii. în prima rugăciune 
cere lui Hristos, ca Însuși EI 'să dăruiască harul Lui" celui 
prohirisit întru diacon. Într-o a doua rugăciune arhiereul 
cere tot lui Hristos ca EI însuşi “să umple, pe cel ce l-a în- 
vrednicit de a intra în slujba diaconiei, de toată credinţa, 
dragostea, puterea, sfinţenia, prin venirea Sfântului şi de- 
viaţă-făcătorului Duh asupra lui'. "Căci nu prin punerea mâi- 
nilor mele peste dânsul, ci prin puterea îndurărilor Tale 
celor multe se dă celor vrednici ai Tăi harul." 

Conştiinţa că Hristos însuşi e de faţă şi lucrează în 
această Taină uneşte într-o adâncă cutremurare şi respon- 
sabilitate pe săvârşitorul Tainei cu cei ce-l asistă pe de o 
parte şi cu primitorul ei pe de alta. În această întâlnire de 

suflete, pătrunse de conştiinţa prezenţei şi lucrării aceluiaşi 
Hristos, se săvârşeşte trecerea puterii lui Hristos de la slu- 
jitorii de mai înainte, la slujitorul cel nou. 

Semnele capacităţii slujirii diaconeşti i le încredinţează 
arhiereul înmânându-i orarul şi mânecuţele înaintea uşilor 
împărăteşti, după ce le arată credincioşilor şi declară de 
trei ori: 'Vrednic este', iar poporul răspunde tot de trei ori, 
confirmând: 'Vrednic este'. La evenimentul consacrării 
unui nou slujitor al lui Dumnezeu şi al Bisericii participă cu 
asentimentul lui şi poporul credincios. 

În momentele văzute ale hirotoniei preotului se cuprind 
câteva deosebiri, care punctează ceea ce este propriu slu- 
jirii preoţeşti. Candidatul la preoţie îngenunchează în faţa 
Sfintei Mese cu amândouă picioarele, arătând că se predă 
mai accentuat lui Hristos. În prima rugăciune, arhiereul 
cere lui Hristos să-i dăruiască "acest mare har' al preoţiei, 
iar în rugăciunea a doua se specifică slujirile preotului, de 
săvârşitor al Tainelor şi de propovăduitor al cuvântului 
dumnezeiesc: "Să se facă vrednic a sta fără prihană înain- 
tea jertfelnicului Tău, a propovădui Evanghelia împărăției 
Tale, a lucra cu sfinţenie cuvântul adevărului Tău, a aduce 
Ție jertfe şi daruri duhovniceşti, a înnoi pe poporul Tău prin 
baia naşterii de a doua". 

Apoi, în faţa poporului, pe lângă veșmintele care repre- 
zintă capacitatea lui de săvârșitor al Tainelor, i se înmâ- 
nează şi Liturghierul care reprezintă slujirea lui principală 
de săvârşitor al Sfintei Liturghii. lar după prefacerea Sfin- 
telor Daruri, arhiereul îi încredinţează sfântul trup al Dom- 
nului pe burete ca să-l ţină pe mâna dreaptă, aşezată cruciş 
peste cea stângă, cu cuvintele: "Primeşte odorul acesta şi-l 
păzeşte pe el până la a doua venire a Domnului nostru 
lisus Hristos, când EI are să-l ceară de la tine'. Apoi preotul - 
se retrage în partea de răsărit a Sfintei Mese, ţinând sfântul 
trup în mâinile sale așezate deasupra ei, oarecum identifi- 
cate cu ea. Preotul va ţine trupul Domnului jertfit pe seama 

credincioşilor până la sfârşitul lumii atât ca reprezentant al 
tuturor preoților Bisericii, cât şi ca preot singular, care tre- 
buie să ţină la dispoziţia credincioşilor acest trup până la 
sfârşitul vieţii lui, care, pentru el, coincide cu sfârşitul 
lumii, căci cum va încheia viaţa lui aşa se va scula în faţa 
Domnului la înviere, sau se va prezenta după moarte. 

Răspunderea arhiereului de a preda preotului trupul 
Domnului şi răspunderea acestuia de a-l primi se întâlnesc 
şi se întregesc într-o răspundere comună în faţa lui Hristos, 
dar şi în faţa poporului căruia trebuie să i se pună şi ţină la 
dispoziţie trupul lui Hristos, adică pe Hristos însuși în toată 
viaţa lui, pentru a fi predat altor episcopi şi altor preoţi 
până la sfârşitul lumii. Deschiderea eshatologică a Preoţiei 
şi a Euharistiei iese prin aceasta puternic în relief. Preotul 
privește, ţinând trupul Domnului pe mâini, spre viaţa veş- 
nică, atunci când se va cere de la el trupul tainic. 

În această unire realizată prin vibrația comună a celei 
mai adânci răspunderi faţă de Hristos, faţă de Biserica pre- 
zentă şi faţă de viitorul ei eshatologic, şi de tot drumul ei 
până atunci, răspundere a cărei scadenţă va avea loc în 
eternitate, Hristos Îşi procură prin mijlocirea episcopului 
un nou organ văzut al Său, un nou organ al lucrării Sale, în 
Tainele ce le va săvârşi. În răspunderea aceasta comună, 
cel ce hirotonește şi cel ce e hirotonit devin complet stră- 
vezii pentru lucrarea lui Hristos însuşi, pentru că de fapt 
Hristos este cel ce lucrează prin Duhul Său. "Dacă n-ar fi 
Duhul Sfânt, n-ar fi păstori şi învăţători în Biserică. Căci 
aceștia se fac prin Duhul, cum zice şi Pavel: "intru care Du- 
hul Sfânt v-a pus episcopi'148. Căci aceasta este hirotonia: 
se pune mâna bărbatului, dar Dumnezeu lucrează totul şi 
mâna Lui e aceea care se atinge de capul celui ce se hiro- 
toneşte, dacă se hirotoneşte cum trebuie... Căci dacă n-ar 


148. Sf. loan Gură de Aur In Sanctam Pentecostem, 14, P.G. 50, 458. 

fi arvuna Duhului... nu am avea preoți. Nici n-ar putea fi 
aceste hirotonii fără acea venire (a Duhului)'149. 

La hirotonia arhiereului, se pune pe capul candidatului 
nu numai mâna unuia din episcopi, ci şi Sfânta Evanghelie, 
indicându-se pe de o parte sarcina principală ce o primeşte 
noul arhiereu, pe de alta, accentuându-se credinţa că Hristos 
însuşi şi-l face organul deplin al Său. În prima rugăciune se 
vorbeşte de 'jugul Evangheliei' pe care îl primeşte noul 
arhiereu, iar în a doua, după ce se aminteşte de îndatorirea 
lui de a 'aduce jertfă şi prinos pentru tot poporul", e numit 
iconom al harului”; apoi e pus într-o legătură specială cu 
Hristos, adevăratul Păstor, ca să-şi pună şi el sufletul pen- 
tru credincioşi, cum Şi l-a pus Hristos, desăvârșindu-l prin 
pilda, învăţătura şi toată lucrarea Sa: 'Fă-l următor Ţie, ade- 
văratul Păstor, punându-și sufletul pentru oile Tale, povă- 
țuitor orbilor, lumină celor dintru întuneric, certător celor 
neînţelepți, ajutător pruncilor, luminător în lume, ca, desă- 
vârşind sufletele cele ce i s-au încredințat lui în viaţa aceas- 
ta, să stea ne-ruşinat înaintea judecății Tale." 

După aceea, el primeşte ca veşminte, peste cele preo- 
eşti, sacosul, omoforul şi mitra. Păstrând veșmintele preo- 
țeşti şi intărindu-le prin sacos, el va păstra şi completa slu- 
jirea de preot săvârşitor al Tainelor, nedespărţindu-se de 
comunitățile euharistice şi duhovniceşti restrânse şi de cre- 
dincioşii concreţi, prin faptul că menţine şi treapta unei 
preoţii cu o mai extinsă lucrare unificatoare. Primind omo- 
forul, el asumă răspunderea pastorală pentru toată obştea 
credincioşilor, asemenea lui Hristos, Care Şi-a pus sufletul 
pentru mântuirea fiecăruia din noi, ca Păstorul care lasă pe 
cele nouăzeci şi nouă de oi şi pleacă în căutarea celei pri- 
mejduite; aceasta dă o semnificaţie duhovnicească puterii 
sale impărăteşti, simbolizată prin mitră. Ea e putere duhov- 


149. ldem, Omii. 14 la Fapte, P.G. 60, coi. 180. 

nicească, responsabilitate pentru mântuirea tuturor credin- 
cioșilor. 

Ca organ al lui Hristos, arhiereul are cea mai cutremu- 
rătoare răspundere pentru mântuirea sufletelor, având să 
imite pe Hristos în smerenie, pildă de curăţie, de dezinte- 
resare, de blândeţe, de jertfire de sine. Dacă îşi înţelege 
rolui de reprezentant al lui Hristos ca un temei pentru o 
putere în spirit lumesc, el s-a depărtat interior de Hristos şi 
prin el nu se mai înfăptuieşte cu toată eficienţa lucrarea lui 
Hristos cel blând, smerit, curat şi în stare de continuă jert- 
fă. Ca organ al lui Hristos, el trebuie să fie un slujitor model 
al lui Hristos și va avea să dea seama la judecata lui Hristos 
de felul cum şi-a împlinit slujirea lui: dacă şi-a împlinit-a 
bine, va avea plată mai mare, dacă şi-a împlinit-o rău, va 
avea parte de osândă mai mare. 


F 
Taina Nunții 


Taina Nunții este un act sfânt, de origine dumneze- 
iască, în care, prin preot, se împărtăşeşte harul Sfântului 
Duh, unui bărbat şi unei femei ce se unesc liber în căsă- 
torie, care sfințeşte și înalţă legătura naturală a căsătoriei 
la demnitatea reprezentării unirii duhovniceşti dintre 
Hristos şi Biserică150. 


1. Locul Nunții între celelalte Taine 


O primă întrebare care s-ar putea naşte în legătură cu 
această Taină este cea referitoare la locul care i se acordă 
ei în înșirarea Tainelor. Această întrebare implică şi pe cea 
referitoare la locul Hirotoniei. Dacă săvârşitorul tuturor Tai- 


150. H. Andrutsos, Dogmatica, trad. rom., p. 420. Macarie, Dog- 
matica, după Evdokimov, op. cit., p.165. 

neior este preotul, de ce nu se pune Hirotonia fie la înce- 
putul, fie la sfârșitul tuturor Tainelor? De ce aşază tradiţia 
Bisericii Hirotonia după Botez, Mirungere, Euharistie şi 
Pocăinţă, şi înainte de Nuntă şi Maslu? Un prim răspuns ar 
putea fi acela că prin cele patru Taine anterioare omul este 
pus într-o relaţie directă cu Hristos şi numai indirect este pus 
într-o relaţie de slujire şi cu ceiialți oameni, pe când prin 

«e Taina Nunții omul e pus în primul rând într-o relaţie strânsă 
cu un semen al său, iar prin Maslu i se dă un ajutor pentru 
trupui său, şi numai prin ele e pus în relaţie cu Hristos. Deci 
aceasta ar justifica şi aşezarea Hirotoniei după cele patru 
Taine care pun pe om în relaţie directă cu Hristos, întrucât 
de acestea depinde mântuirea lui, iar rolul principal al 
preotului e să-i ajute, prin Hristos, pe oameni să-şi dobân- 
dească mântuirea. 

Acest răspuns poate avea şi forma următoare: cele pa- 
iru Taine aşezate înaintea Hirotoniei dau omului harul cu 
care, conlucrând, el îşi dobândește mântuirea, dar fructifi- 
carea acestui har se face în mod deplin prin preoţie şi că- 
sătorie. Majoritatea oamenilor trăiesc plinătatea relaţiei de 
căsătorie prin realizarea virtuţilor ca roade ale colaborării 
Jor cu harul, sau ca forme ale sfințirii lor în această relaţie 
neîntreruptă şi intensă. lar odată intrat în această relaţie, 
calitatea ei de o anumită înălţime determină în sens bun 
toate celelalte relaţii ale omului în societate, pe care căsă- 
toria le multiplică. Cu atât mai mult se întâmplă aceasta cu 
preoţia. Deci Taina Nunții şi Taina Preoţiei ajută pe credin- 
cioşi, prin harul ce i-l dau, să pună într-o aplicare cuvenită 
harurile celorlalte Taine, în situaţia concretă familială şi so- 
cială în care trăieşte, prin natură, marea lor majoritate, sau 
în rolul bisericesc asumat de către unii dintre ei!5!; îi ajută 
ca în relaţia cu semenii lor, în căsătorie şi în preoţie şi în 


151. Al. Schmemann, op. cit., p. 99, 115, vede o apropiere între 
preoţie şi căsătorie, căci prin amândouă omui primeşte harul de a se 
aduce jertfă lui Dumnezeu în referinţele cosmice ale vieții. 

multiplele probleme şi relaţii ce li le impun acestea, să se 
întâlnească cu Dumnezeu, sau să dezvolte relaţia cu 
Hristos mai ales printr-un semen cu care se unesc pe viaţă, 
sau cu credincioşii pentru care sunt răspunzători. Nunta şi 
Preoţia ca Taine fac vădit faptul că persoana nu se reali- 
zează decât în comuniune, că persoana şi comuniunea 
sunt doi poli inseparabili; fac vădit faptul că Tainele îşi au 
rodirea lor în răspunderea oamenilor unii faţă de alţii. Din 
acest punct de vedere, Preoţia e un rod mai bogat al celor- 
lalte Taine şi deci e justificată aşezarea după ele şi înainte 
de celelalte în care acelea rodesc. 

Poate faptul că monahii, printr-o harismă care biruieşte 
natura,reuşesc să se menţină printr-un efort în afara relaţiei 
de căsătorie şi a complexului de relaţii necesare şi de pro- 
bleme impuse de ea, menţinându-se într-o relaţie directă şi 
oarecum strict personală cu tiristos, explică de ce Biserica 
nu consacră printr-o Taină intrarea în monahism, ci numai 
printr-o ierurgie. 

Paul Evdokimov observă: 'Prin harul Tainei (Nunții) 
eşecurile nu sunt răni mortale, nici infidelităţile — condam- 
nări fără recurs. Ceea ce monahii realizează nemijlocit, cei 
căsătoriţi o fac mijlocit, şi mijlocul prin care o fac este locul 
sacramental al harului. Cei doi privesc pe Hristos, privin- 
du-se unul pe altul, şi acest 'altul' e iubirea Lui, care e darul 
harului" 52, 

Faptul că putem vedea pe Dumnezeu prin altul, că iu- 
birea faţă de altul ni-l face pe acela transparent al lui Dum- 
nezeu, e un dar al întrupării Cuvântului. Prin aceasta Cuvân- 
tul lui Dumnezeu ne-a dat putinţa să-L vedem prin faţa 
omenească, mai întâi în El însuşi, apoi în toţi cei în care 
Hristos Se sălăşluieşte, sau continuă să Se întrupeze prin 
Taine. Numai pentru că Hristos ca Dumnezeu e transparent 
în altul şi înfrumuseţează pe altul, acest altul ni se arată 


152. Sacrement de l'amour, p. 158. 

vrednic de o iubire nesfârşită; iubirea faţă de acest altul nu 
se epuizează niciodată. În afară de Hristos, iubirea perma- 
nentă faţă de un om concret ar fi fost imposibilă. "Pentru 
cine se plasează în afara Întrupării, diferenţa infinită, cali- 
tativă, de netrecut, intre Dumnezeu şi om, alteritatea lui ab- 
solută, face iubirea nenorocită şi toată comuniunea, chiar CO- 
municarea, indirectă şi voalată. Proiectată în raporturile celor 
căsătoriţi, această alteritate radicală a altuia face în mod con- 
cret iubirea nenorocită şi imposibilă"! 55. Monahul, deși necă- 
sătorit, stă totuşi în relaţie cu Dumnezeu ca persoană, deci 
intr-o stare de acută responsabilitate. De aceea literatura 
patristică numește monahismul "adevărata filosofie'154. 

Faptul că în căsătorie Dumnezeu e cunoscut prin ce- 
lălalt, iar în Maslu — prin mângâierea primită de la EI în stare 
de boală (prin trup), face ca aceste două Taine să fie aşe- 
zate la urmă, după ce preotul a pus pe om în legătură di- 
rectă cu Hristos prin celelalte patru Taine. Dar faptul că for- 
ma mijlocită în care se cunoaşte Hristos prin cele două 
Taine din urmă e totuşi o cunoaştere directă a Lui prin trans- 
parenţa celuilalt sau a trupului slăbit, deci nu e o simplă 
cunoaştere deductivă sau posterioară cunoaşterii semenu- 
lui sau trupului bolnav, precum şi faptul că atât căsătoria 
cât şi boala sunt forme de situaţii concrete în care se fruc- 
tifică harurile celorlalte Taine, leagă aceste două Taine cu 
cele patru dinainte. Dar Preoţia e legată şi mai mult atât cu 
cele patru Taine anterioare prin care e primit Hristos ca 
Mântuitor personal, cât şi cu cele două din urmă, prin rela- 
țiile mai responsabile cu oamenii în care trebuie să se ma- 
nifeste rodirea harului primit. 


2. Căsătoria ca legătură naturală pe viață 
între un bărbat şi o femeie 
Căsătoria ca legătură naturală pe viaţă între un bărbat 
şi o femeie se întemeiază pe faptul că bărbatul şi femeia 


153. Ibidem. 
154. La Evdokimov, op. cit., p. 157. 

numai împreună alcătuiesc umanitatea completă. 'Nu e 
decât o suferinţă a fi singur'!55. Nici Dumnezeu nu € o sin- 
gură persoană. Căci în acest caz n-ar fi iubire, ba n-ar fi în 
intregime persoană, deci Dumnezeu. De aceea, nici omul 
n-ar fi chipui lui Dumnezeu, dacă ar fi o monadă închisă. În 
acest caz existenţa lui ar fi un chin, dacă ar mai exista 
peste tot. Facerea spune că Dumnezeu a făcut pe Eva pen- 
tru că a văzut că 'nu e bine să fie omul singur” (2, 18). Nu 
numai ca să-l ajute pe Adam crease Dumnezeu şi pe Eva, 
ci şi pentru ca să-l ferească de singurătate, căci numai pen- 
tru că se completează reciproc ei sunt omul deplin. "Bărbat 
şi femeie i-a făcut pe ei şi i-a binecuvântat; şi a chemat 
numele lui om (Adam), în ziua în care i-a făcut pe ei' (Fac. 
5, 2). Omul este o unitate completă, deci chip al lui Dum- 
nezeu, pentru că unitatea sa de om se realizează în duali- 
tatea personală neuniformă, ci complementară de bărbat 
şi femeie: 'Şi a făcut Dumnezeu pe om, după chipul lui 
Dumnezeu l-a făcut pe el, bărbat şi femeie i-a făcut pe ei' 
(Fac. 1, 27). "Vorbind de doi, Dumnezeu vorbeşte de unul 
singur", notează Sfântul Ioan Gură de Aur!56. lar Sfântul Chi- 
ril al Alexandriei spune: "Dumnezeu a creat coexistenţa' 157, 

Scoaterea Evei din Adam înseamnă că Eva a fost cu- 
prinsă virtual în Adam şi înainte de aducerea ei distinctă la 
existenţă. Dar a fost în Adam nu ca ceva identic cu el şi 
deci ea nu e rezultatul unei simple dezvoltări a lui. Omul e 
bipolar în sine însuşi. Numai aşa e fiinţă dialogică. Parte- 
nerii în dialog trebuie să aibă şi ceva comun, dar şi ceva 
deosebit, mai deosebit decât are un individ de acelaşi sex 
față de alt individ. "Adam a fost totdeauna Adam-Eva'. 'Se 
poate spune că aceste două aspecte (masculin şi feminin) 
ale omului sunt în aşa măsură inseparabile în iubirea lui 
Dumnezeu, că o fiinţă umană, luată izolat şi considerată în 


155. Ibidem, p. 159. 
156. Homiliia XX, la Efes. 5, 22-24, P.O. 62, col. 135. 
157. După Evdokimov, op. cit., p. 162. 

sine, nu e deplin om. Nu e, aşa zicând, decât o jumătate de 
om, într-o existenţă izolată de complementarul său'155. Nu 
e decât o jumătate neuniformă cu cealaltă jumătate. 

Deosebirea complementară trupească redă şi condiţio- 
nează o diferenţă complementară sufletească. Aceasta nu 
face pe fiecare mai puţin om. Dar umanitatea este trăită de 
fiecare în alt mod şi într-o completare reciprocă. Fiecare e 
la fel de om, dar integritatea umană şi-o trăiesc numai îm- 
preună, în completarea reciprocă. Cu alte cuvinte, această 
unitate umană diferențiată şi complementară este o unitate 
conjugală. "Fiinţa umană este o fiinţă conjugală'159. Pere- 
chea umană din rai era o pereche conjugală. "Aceasta era 
căsătoria paradisiacă, avându-și baza în natura umană dua- 
lă'. Dar ea avea şi un harl60. 

Pentru a fi o unire desăvârşită, căsătoria comportă o iu- 
bire desăvârşită. De aceea ea trebuie să fie indisolubilă. 
Astfel, căsătoria avea de la început atributele unităţii şi in- 
disolubilităţii. Bărbatul avea, în mod deplin, în unirea de- 
săvârşită cu o femeie, tot ce-l completa esenţial; şi femeia 
la fel. Trecerea de la legătura cu o femeie la legătura cu 
alta, sau de la un bărbat la altul, nu procură nici unuia com- 
pletarea deplină printr-o unire desăvârşită. Femeiescul e 
mereu căutat fără să fie găsit deplin, în acea dăruire a lui 
deplină şi pentru toată viaţa; şi bărbătescul la fel. Fiecare 
jumătate rămâne mai mult sau mai puţin un individ necom- 
plet ca om, mai mult sau mai puţin într-o singurătate. 

Unirea deplină între un bărbat şi o femeie, corespun- 
zând unei iubiri desăvârşite, e netrecătoare. Căci fiecare a 
găsit în celălalt nu un obiect, ale cărui posibilităţi de satis- 
facere sunt limitate şi care se ascunde ca persoană atunci 


158. Ibidem, p. 161. 

159. Ibidem, p. 160. 

160. Clement din Aiexandria vorbeşte de un har al căsătoriei în rai 
(Tis TOv Y&uov Xă&piToc). 

când e tratat ca obiect, ci o persoană inepuizabilă şi veşnic 
nouă în capacitatea şi imaginaţia ei de autodăruire. 

Cei doi se iubesc pentru că se completează, pentru că 
nu-şi sunt uniformi. lubirea nu se naște între două suflete 
care sună la fel, ci care sună “armonic', spune Schiller!6l. 
lubirea este un schimb de fiinţă, o întregire reciprocă. lu- 
birea îimbogăţeşte pe fiecare pentru că primeşte şi dăru- 
iește la nesfârşit, pe când ura sărăceşte!6Z, pentru că nu 
dă şi nu primeşte nimic. 

Bărbatul găseşte în femeie o taină indefinită. Ea îşi cu- 
noaşte nişte insuficiențe care se cer după o întregire prin 
bărbat, de aceea îl iubește pe bărbat; şi bărbatul, la fel. Că- 
sătoria e în același timp dragoste şi ajutor, bucurie de ce- 
lălalt şi răbdare a lui. Pentru toate acestea se dă celor doi 
ce se căsătoresc harul dumnezeiesc. Iubirea uneşte uimi- 
rea în faţa tainei celuilalt și răbdarea neputinţelor lui şi aju- 
torarea lui în ele. În iubire, amândoi devin tari. 

Căsătoria ca legătură naturală a fost slăbită și desfigu- 
rată în multe forme după cădere, prin egoismul descătuşat 
şi dezvoltat de cădere. Ea a pierdut prin aceasta harul legat 
de starea primordială. Totuși ea n-a fost desfiinţată în esen- 
ță. Căci nici natura umană n-a fost distrusă. 

Bărbatul se întregeşte aşa de mult prin femeie, deoa- 
rece ea este cealaltă jumătate a speciei şi numai împreună 
cu ea bărbatul formează omul întreg şi numai în unire cu 
ea se realizează ca bărbat. Şi femeia la fel. Căci bărbatul e 
cel ce completează femeia, şi viceversa. Şi dacă bărbatul 
nu completează de fapt femeia şi nu e completat de ea, nu 
se realizează ca bărbat, precum nici femeia, ca femeie. În 
felul acesta, în femeia lui, bărbatul are toată cealaltă jumătate 
a speciei, şi viceversa, încât nici unul nu are nevoie de alt 
bărbat sau de altă femeie. 


161. La P. Fiorensky, art. cit., p. 177. 
162. Ibidem. 

Dar orice bărbat sau femeie e nu numai un exemplar 
uniform al unei jumătăţi a speciei, ci poartă şi caracterele 
unice ale unei persoane nerepetate. Vieţuind împreună, 
cele două persoane se configurează una după cealaltă, 
încât bărbatul se completează şi ca persoană prin femeie, 
şi invers. fiecare devine un fel de co-persoană şi amândoi 
o unitate co-personală. De aceea, bărbatul care ar trece de 
la o femeie la alta nu se mai realizează ca persoană, defi- 
nită prin convieţuirea cu o singură persoană ca femeie. 
Trăsăturile lui personale vor deveni fluide, nedefinite. Pro- 
priu-zis el va deveni mai mult un individ-specie, căci cel ce 
e lipsit de o adevărată şi permanentă comuniune perso- 
nală, e mai mult un individ uniform al speciei decât o per- 
soană. În el se dezvoltă mai mult pasiunile speciei, near- 
monizate şi neinfrânate în trăsăturile unei persoane cu ca- 
ractere spirituale reliefate în mod propriu. Prin educaţie ca- 
racterele lor personale îmbinate ie capătă și copiii lor; sau 
Și cei doi se resimt cu vremea de trăsăturile personale ale 
copiilor. Așa se pregătesc oamenii să devină o universală 
comunitate co-personală în Împărăţia cerurilor. Această re- 
ciprocă configurare personală n-a lipsit cu totul nici după 
cădere, ba ea a fost ajutată într-un fel chiar de legea na- 
turii. Slujba ortodoxă afirmă: 'Nici păcatul de la început, 
nici potopul n-au stricat sfinţenia căsătoriei'!65. Sfântul 
Efrem Sirul adaugă: "De la Adam până la Domnul, iubirea 
conjugală autentică era Taină desăvârşită'!54%. Mai precis 
vorbeşte Fericitul Augustin, spunând la rândul său: 'Hristos 
a întărit la Cana ceea ce a instituit în rai'155, 

Totuşi atributele naturale ale căsătoriei, unitatea şi indi- 
solubilitatea, erau de mulţi şi chiar de multe popoare în- 
tregi nesocotite. Dar conştiinţa că ea e una şi indisolubilă 
persista intre oameni. Din această conştiinţă pun fariseii lui 


163. La P. Evdokimov, op. cit., p. 175. 
164. La Efes., 5, 32. 
165. In Ev. In., 9,2. 

lisus întrebarea: “Se cade, oare, omului să-și lase femeia sa 
pentru orice pricină?" (Mt. 19, 5). 


3. Întărirea şi înălţarea căsătoriei de către Hristos 


Hristos întăreşte din nou legătura căsătoriei dintre băr- 
bat şi femeie şi o înalţă, din ordinea naturii, în ordinea ha- 
rului, învăluind-o, prin participarea Sa la nunta de la Cana, 
in ambianța harică ce iradia din Persoana Sa. Săvârşind 
acolo cea dintâi minune, prin puterea Sa mai presus de fire 
şi dând perechii ce se căsătorea să bea din vinul iubirii en- 
tuziaste turnate de EI prin harul Său, EI vrea să arate că în- 
cepe înălţarea vieţii omeneşti în ordinea harului de la întă- 
rirea şi inălţarea căsătoriei. 

EI afirmă apoi direct trebuinţa revenirii căsătoriei la uni- 
tatea şi indisolubilitatea ei de la început. La întrebarea fari- 
seilor, de ce Moise a permis părăsirea femeii, El răspunde: 
'Fiindcă Moise, după învârtoşarea inimii voastre, v-a dat 
vouă voie să vă lăsaţi femeile voastre, dar la început n-a 
fost aşa. Ci Eu vă zic vouă: Oricine va lăsa pe femeia sa — 
nu pentru desfrânare - şi se va însura cu alta, preacur- 
veşte, şi cine s-a însurat cu cea lăsată, preacurveşte' (Mt. 
19, 8-9), 

lisus consideră ca adulter pe cel ce-şi lasă femeia sa şi 
ia pe alta, sau pe cel ce o ia pe cea părăsită, deoarece 
socoteşte că legătura căsătoriei nu s-a desfiinţat între cel 
ce şi-a lăsat soţia sa, prin faptul că a părăsit-o. Aceasta o 
spune şi direct mai înainte, răspunzând la întrebarea dacă 
e permis cuiva să-şi lase femeia sa, pentru orice pricină, în 
afară de cea a adulterului. În acest răspuns, El afirmă uni- 
tatea celor căsătoriţi, bazat pe faptul că Dumnezeu a făcut 
pe om ca bărbat și ca femeie şi deci cel ce se uneşte cu o 
femeie se completează în mod atât de total cu ea, incât 
alcătuiesc o unitate. Bărbatul a devenit omul întreg prin 
această femeie sau viceversa. Dumnezeu însuşi i-a impreu- 
nat prin faptul că a făcut pe om bărbat şi femeie, deci prin 

faptul că fiecare devine omul întreg în unirea cu celălalt, iar 
această unitate pe care şi-a găsit-o fiecare nu se poate de- 
zintegra şi reface cu alt partener. Nemairespectându-se unul 
pe altul ca persoană, ci tratându-se ca obiecte de plăcere 
care nu ţine mult, aceştia cad din demnitatea de om, pe 
care au primit-o prin creaţie: 'Răspunzând, EI a zis: Oare 
n-aţi citit că Cel ce i-a făcut de ia început, bărbat şi femeie 
i-a făcut? Şi adaugă: Pentru aceea va lăsa omul pe tatăl său 
şi pe mama sa şi se va lipi de femeia sa şi vor fi amândoi 
un trup. Așa încât nu mai sunt doi, ci un trup. Deci, cea 
împreunat Dumnezeu, omul să nu despartă' (Mt. 19, 4-6). 

Bazată pe cuvântul Mântuitorului, Biserica Ortodoxă nu 
divorţează pe cei căsătoriţi decât în cazul când unul din ei 
a rupt unitatea dintre ei prin adulter. Dar nu cunună pe ci- 
neva mai muit decât de trei ori. Pentru a doua căsătorie 
impune o pocăință şi o oprire de la Sfânta împărtăşanie pe 
timp de doi ani, iar pentru a treia - pe timp de cinci ani. lar 
în rugăciunile de la această căsătorie se cere iertarea păca- 
telor celor ce se cunună: 'Stăpâne, Doamne Dumnezeule... 
iartă fărădelegile robilor Tăi, chemându-i pe dânşii la po- 
căinţă, şi dându-le lor iertarea greşelilor, curățirea păcate- 
lor... celor de voie şi celor fără de voie, Cela ce ştii nepu- 
tinţa firii omeneşti". Dar când unul din soţi a decedat, ce- 
lăialt e admis la căsătorie fără divorţ bisericesc, căci căsă- 
toria se consideră stinsă (Rom. 7, 2). 

Dar unitatea aceasta indisolubilă, alcătuită între bărbat 
şi femeie, fiind o unitate în planul uman, nu e atât o uni- 
tate organică, fiziologică, ci o unitate prin iubire. Ea se ba- 
zează pe iubirea între două existenţe umane ce se com- 
pletează nu numai pe planul trupesc, ci şi pe cel spiritual. 
Pentru aceasta ea primeşte in Biserică un har. Ca atare, el 
nu trebuie primit pasiv, ci dezvoltat activ de cei doi. Astfel 
indisolubilitatea implicată în fire şi refăcută prin har e și o 
operă a voinţei celor doi. 

Dacă o concep numai ca mijloc de satisfacere a poftei 
trupeşti, cei doi se plictisesc repede unul de altul. Căsă- 
toria incepe cu o iubire în care se sintetizează atracţia iru- 
pească şi cea spirituală, cu o iubire în care fiecare preţu- 
ieşte taina celuilalt şi afirmă în iubirea sa disponibilităţi 
nelimitate de a-l respecta ca persoană, de a accepta toate 
jertfeie şi oboselile pentru el. 

Dar sinteza acestei iubiri totale iniţiale e o legătură ce 
se actualizează în fapte, aspectul spiritual căpătând un loc 
tot mai important în ea. Fiecare din cei doi înscrie în fiinţa 
sa tot mai multe semne de atenţie, de înţelegere, de slujire 
şi de jertfire din partea celuilalt, iar acestea îi leagă tot mai 
strâns, îi fac să se cunoască şi să se preţuiască tot mai 
mult, iar această "memorie" spirituală vie, care înalţă pe fie- 
care din cei doi ca persoană, înălțându-l pe unul prin celă- 
lalt, face să se penetreze de tot mai multă spiritualitate şi 
familiaritate actele lor de iubire trupească. 

Trupul fiecăruia devine pentru celălalt un transparent al 
spiritualităţii lui, capătă o adâncime spirituală tot mai mare, 
devine un loc evident al spiritului lui; fiecare devine pentru 
celălalt o taină tot mai cunoscută şi tot mai indefinibilă în 
acelaşi timp. lar această taină a fiecăruia se vădeşte deplin 
numai celuilalt, se realizează numai prin el şi pentru el. 
Taina fiecăruia dintre ei se îmbină cu a celuiialt într-o taină 
unică, căci fiecare poartă tot mai mult din celălalt în per- 
soana sa. Astfel,căsătoria este o adevărată iaină vie a dua- 
lităţii sau a unităţii duale, care începe să se simtă şi să se 
realizeze din momentul unirii celor doi în căsătorie, sau și 
de mai inainte, dar işi actualizează virtualităţile în tot cursui 
vieţii lor, fără să se plictisească unul de altul. 

Un rol important în această spiritualizare treptată a le- 
găturii dintre ei îl are exerciţiul şi creșterea responsabilităţii 
unuia pentru altul. lubirea creşte din exerciţiul responsa- 
bilităţii reciproce, şi responsabilitatea creşte din iubire. lu- 
birea între fiinţele condiţionate de atâtea nevoi ale vieţii în 

trup nu e numai o fericită contemplare a frumuseţii trupeşti 
şi apoi o tot mai trăită contemplare şi a celei sufletești a 
celuilalt, deşi este şi aceasta; ci ea e motorul unor nesfâr- 
şite acte de responsabilitate pentru acela. lar aceasta se 
imprimă ca un important factor de spiritualizare în actele 
de iubire trupească. | 

Responsabilitatea aceasta se manifestă in fapte în mijlo- 
cul societăţii, căci familia proprie nu poate fi slujită fără îm- 
plinirea unor îndatoriri în societate. Harul dat celor căsă- 
toriţi are astfel efecte în societate şi în Biserică. "Atâta timp 
cât privim căsătoria numai în legătură cu aceia care se că- 
sătoresc, şi nu o raportăm la Biserica întreagă şi prin aceas- 
ta la lumea întreagă, nu vom înţelege niciodată caracterul 
sacramental al ei, acea mare Taină de care vorbeşte Sfân- 
tul Apostol Pavel: “lar eu vorbesc în Hristos şi in Biserică"... 
În acest sens, Taina Căsătoriei este mai cuprinzătoare decât 
familia. Este Taina iubirii dumnezeieşti, Taina cuprinză- 
toare a existenţei peste tot, şi acesta e motivul pentru care 
ea interesează toată Biserica şi, prin Biserică, întreaga lu- 
me'166, O familie sănătoasă e o celulă sănătoasă a edificiului 
Bisericii şi a societăţii. 

În exerciţiul acestei responsabilităţi omul îşi dobândeş- 
te toată seriozitatea şi gravitatea lui. El devine cu adevărat 
om, care înseamnă 'om pentru alţii'. Responsabilitatea 
aceasta îl face cu adevărat persoană, factor de mare efi- 
ciență conştientă în viaţa celuilalt şi a societăţii, dar ea se 
Susţine şi din respectul celuilalt ca persoană. Prin recipro- 
ca jertfelnicie, fiecare din cei doi îşi accentuează caracterul 
şi îl accentuează şi pe al celuilalt; unirea lor se accentuează 
tot mai mult ca o comuniune personală, în care fiecare per- 
soană creşte spiritual pe măsura unirii între ele. Fără trăi- 
rea şi exercitarea acestei responsabilităţi, omul rămâne 


166. Al. Schmemann, op. cit., p. 99-100. 

într-o stare vecină cu inconsistenţa, deosebindu-se de copil 
doar prin lipsa de inocenţă. 

În responsabilitatea aceasta se face tot mai străvezie, 
pentru fiecare prin celălalt, prezenţa lui Dumnezeu cel per- 
sonal ca factor care dă valoare nemăsurată partenerului de 
căsătorie. Pe măsură ce celălalt își descoperă adâncimea, 
devine mai transparent pentru Hristos care-i garantează va- 
loarea lui eternă de om, prin faptul că EI însuşi S-a făcut 
om. lar aceasta sporeşte responsabilitatea fiecăruia pentru 
celălalt. Fiecare e pus astfel prin celătalt într-o relaţie di- 
rectă cu Hristos, fără ca valoarea şi consistenţa lui să se 
diminueze. Fiecare trăieşte pe Hristos într-un mod specific 
prin celălalt, ca transparent unic. Amândoi trăiesc pe Hristos 
ca pe Cel ce apare prin celălalt ca printr-un mediu trans- 
parent şi unic al revelării Sale complete şi ca Cel ce impune 
nişte responsabilități speciale în legătură cu acela. Amân- 
doi trăiesc pe Hristos ca pe Cel ce l-a dat pe fiecare celui- 
lalt, ca mediu special de revelare şi de dezvoitare a comu- 
niunii şi a persoanelor, prin slujirea lor reciprocă. Prin aceas- 
ta fiecare se descoperă celuilalt în umanitatea lui cea mai 
profundă şi mai tainică, mai cuceritoare. Nici unul din ei 
n-ar putea trăi pe Hristos într-un mod tot mai adânc şi într- 
o atât de accentuată responsabilitate şi nici un alt bărbat sau 
altă femeie nu s-ar revela atât de deplin în taina lui şi în 
taina comuniunii personale continuu adâncită, dacă s-ar 
despărţi de celălalt soţ, dacă ar realiza uniri trecătoare, cu 
alt bărbat, sau cu altă femeie. in acest caz, fiecare unire ar 
fi o unire mai mult trupească, incapabilă să progreseze la 
nesfârşit în unirea şi în cunoaşterea reciprocă a spiritua- 
lităţii lor profunde în Hristos. 

În modul acesta Taina unirii indisolubile între un bărbat 
şi o femeie, ca unire care se spiritualizează într-o tot mai 
adâncă comuniune, este Taină în Hristos. Unirea lor în 
Hristos este o Biserică mică, după cum arată Sfântul loan 
Gură de Aur, sau o parte a Bisericii. Căci şi Biserica se con- 

stituie din astfel de unităţi ale celor căsătoriţi prin Duhul 
Sfânt, Care suflă in Biserică. "Taina aceasta mare este, iar 
eu zic în Hristos şi in Biserică', spune Sfântul Apostol Pavel 
(Ef. 5, 32). "Căsătoria este un chip tainic al Bisericii'167, 
spune Sfântul loan Gură de Aur. 

Clement Alexandrinul zice: "Cine sunt cei doi sau trei 
adunaţi în numele lui Hristos, în mijlocul cărora este şi 
Domnul? Nu sunt bărbatul şi femeia uniţi în Dum- 
nezeu?'168. lar Sfântul loan Gură de Aur spune: “Când băr- 
batul şi femeia se unesc în căsătorie, ei nu mai sunt ceva 
pământesc, ci chipul lui Dumnezeu însuşi'169. Iar Teofil de 
Antiohia zice: "Deci a creat pe Adam și pe Eva pentru cea 
mai mare iubire între ei, ca să reflecte taina unităţii dum- 
nezeieşti'170. 

Femeia este omul cel mai apropiat de bărbatul ei, şi, vi- 
ceversa. Şi este aceasta, pentru că îl completează. Bărbatul 
are în femeie umanitatea ajunsă la intimitatea supremă cu 
el. Şi viceversa. Ei îşi sunt unul altuia deplin descoperiți, 
într-o totală sinceritate; fiecare îi este celuilalt ca un alt 
'eu', rămânând totuşi un "'tu' care ii este necesar pentru a 
se descoperi. Fiecare se uită pe sine, făcându-se eu-l ce- 
luilalt. Sfântul loan Gură de Aur zice: "Cel iubit este pentru 
cel ce iubeşte identic cu sine. Însuşirea iubirii este de aşa 
fel, că cel ce iubește şi cel iubit nu mai par să formeze 
două persoane deosebite, ci un singur om'!71. lar altă dată 
spune: "Cine are un prieten are o altă sine' (&iiov 
£0v76v) 172. 

Prin aceasta fiecare din cei doi soţi realizează starea 
după care năzuieşte şi se realizează ca persoană în reci- 


167. Hom. XII, la Colos. cap. 4, P.G. 62, col. 387, la Evdokimov, op. 
cit., p. 169. 

168. Stromata, 3, 10, 68. 

169. La Evdokimov, op. cit., p. 163. 

170. Ad Autolycum, |, 28. 

171. Hom. XXĂIV, la | Corinteni, P.G. 61, col. 280; P.G. 62, col. 383. 

172. Hom. XXĂIV, la | Corinteni, P.G. 61, col. 289. 

procă comuniune. Dar se realizează numai când dragostea 
trupească e penetrată de cea spirituală şi copleşită de ea. 

Când femeia i-a ajuns bărbatului o astfel de umanitate 
intimă și curată prin copleşirea dragostei trupeşti de către 
cea spirituală, el poate privi cu ochi curaţi orice femeie, şi 
femeia, orice bărbat. Căsătoria este astfel un drum spre 
spiritualizarea celor doi soţi nu numai în relaţia unuia faţă 
de altul, ci şi în toate relaţiile cu ceilalţi oameni. Toate fe- 
meile primesc o adâncime spirituală pentru bărbatul ajuns 
aici, în persoana femeii sale, şi toţi bărbaţii, pentru femeie, 
în persoana bărbatului ei. Atunci,fiecare cunoaşte pe toţi în 
dimensiunea lor spirituală. Dar bărbatul rămâne unit cu 
femeia lui, pentru familiaritatea lui cu unicitatea ei, pentru 
realizarea sa ca persoană şi pentru cunoașterea lui Hristos 
prin mediul acestei unicități. Şi femeia la fel. Aici se arată 
din nou importanţa socială a căsătoriei. 

Dar trebuie precizat că și cunoscând această mare im- 
portanță a căsătoriei, creştinismul rămâne totuşi realist. El 
nu dispreţuieşte trebuinţa unirii trupești între bărbat şi fe- 
meie. Rugăciunile de la Cununie nu evită deloc să vorbeas- 
că despre ea. Dar socoteşte că numai în căsătorie ea de- 
vine un mijloc de unire sufletească completă, sau o adân- 
ceşte tot mai mult pe aceasta. Deci aprobând căsătoria 
pentru satisfacerea trebuinţei de unire trupească între băr- 
bat şi femeie, consideră această unire în acelaşi timp ca 
mijloc de promovare a unirii sufieteşti. 

De aceea el nu cunoaşte decât două atitudini drepte 
faţă de pofta trupească: sau înfrânare totală de la ea în afa- 
ra căsătoriei, sau o folosire a satisfacerii ei ca mijloc de uni- 
re sufletească şi de inaintare în ea. Aceasta e neprihănirea 
patului de care vorbesc rugăciunile de la Cununie, sau cas- 
titatea conjugală. Biserica atribuie şi căsătoriei o castitate 
și o consideră ca un drum spre o tot mai mare castitate. Ca 
şi castitatea monahală, şi ea este o libertate a spiritului. Şi 
pentru amândouă se cere o luptă spirituală. Satisfăcută în 

afara căsătoriei, pofta trupească îl robeşte pe bărbat în aşa 
măsură, că nu mai vede în femeie decât un instrument al 
satisfacerii ei, şi viceversa. Aceasta se poate întâmpia însă 
şi în căsătorie, dar numai unde cei doi nu fac eforiul de a 
transtigura și spiritualiza prin unirea sufletească unirea lor 
trupească. Şi aceasta se întâmplă aproape totdeauna acolo 
unde lipseşte harul credinţei. În acest caz, pofta trupească 
plictisită repede de o femeie sau de un bărbat, își caută sa- 
tisfacţia în altă parte. 

Din înţelegerea realistă a neputinței celor mai mulţi de 
a stăpâni cu totul pofta trupească şi din înţelegerea căsă- 
toriei ca unic mijloc de transfigurare a ei, de transformare 
a ei prin penetrarea unirii trupeşti de unirea sufletească 
între bărbat şi femeie, rezultă marea cinste ce o acordă 
Biserica Tainei Nunții. 

E drept că Sfântul Apostol Pavel a spus: *... e bine pen- 
tru om să nu se atingă de femeie. Dar ca pază impotriva 
desfrâului, fiecare bărbat să-şi aibă femeia lui şi fiecare fe- 
meie să-şi aibă bărbatul ei... Dacă însă nu pot să se înfrâ- 
neze, să se căsătorească. Fiindcă mai bine este să se căsă- 
torească decât să ardă" (1 Cor. 7, 1,2, 9). 

Dar prin acest cuvânt el n-a înţeles căsătoria numai în 
sensul negativ, de remediu al manifestării dezordonate a 
concupiscenţei, ca mijloc tolerat de satisfacere a unei por- 
niri păcătoase, fără efectele de dezordine socială, pe care 
le are când e satisfăcută în afara căsătoriei. El a arătat în 
alte locuri înaltul conţinut pozitiv al unirii dintre bărbat şi 
femeie, în căsătorie (Ef. 5, 28-32). 

Alţii, trecând peste justificarea căsătoriei ca remediu 
contra concupiscenţei, au considerat că ea își justifică exis- 
tenţa numai prin naşterea de prunci. Dar în aceasta se in- 
clude şi mai vădit înţelegerea ei ca o unire mai mult decât 
trupească. Între reprezentanţii de seamă ai acestei înţele- 
geri a căsătoriei trebuie menţionat Fericitul Augustin. Pavel 
Evdokimov, combătând această interpretare, consideră le- 

gătura căsătoriei sublimă în ea însăşi, neavând nevoie pen- 
tru a se justifica de naşterea de prunci. El dezaprobă cu 
dreptate îndoielile privitoare la calitatea morală ireproşa- 
bilă a legăturii trupeşti! 75. 

De fapt, Sfântul Apostol Pavei nu acceptă satisfacerea 
poftei trupești în afara căsătoriei. Deci o consideră ca păcat 
când e satisfăcută în afara căsătoriei. Dar de ce e păcat în 
afara căsătoriei? Desigur nu numai pentru dezordinea so- 
cială pe care o provoacă, ci şi pentru netransfigqurarea ei 
printr-o unire sufletească, produsă de iubirea spirituală din 
căsătorie. De fapt, cine nu ştie că cel ce priveşte femeia din 
afara căsătoriei o vede îngustată la calitatea unui obiect 
carnal de plăcere epidermică? Numai în căsătorie ea se 
descoperă ca persoană cu toată complexitatea de proble- 
me, în care are nevoie să fie ajutată, să nu fie singură, cum 
are nevoie şi bărbatul; numai căsătoria ridică legătura între 
bărbat şi femeie la prietenie şi adâncă responsabilitate prac- 
tică reciprocă, în care fiecare trebuie să se angajeze total. 

În felul acesta, căsătoria este nu un simplu remediu to- 
lerat pentru satisfacerea unei pofte ce rămâne mai departe 
păcătoasă, ci un mijloc care face ca legătura dintre bărbat 
şi femeie să fie cu adevărat o legătură completă, o legătură 
a unei comuniuni totale între persoane, în care se realizea- 
ză fiecare complet ca persoană, sau ca om adevărat, aju- 
tându-l şi pe celălalt în acest scop, aşa cum a voit-o Dum- 
nezeu când a creat pe om ca bărbat şi femeie, spre o com- 
pletare reciprocă. În acest sens, Biserica concepe legătura 
soţilor ca o legătură completă, trupească şi sufletească. În 
căsătoria adevărată ei progresează în unirea sufletească, 
pentru că de fapt numai în aceasta se poate progresa. 
Acest progres trebuie să-l ajute ei şi cu voinţa. În acest sens 
li se dă harul acestei Taine. Ei trebuie să aibă conştiinţa că, 


173. Op. cit., p. 29 et passim. 

dacă legătura lor se reduce la satisfacerea poftei trupeşti, 
aceasta alunecă spre păcat şi e pândită de destrămare. 

Fără să conteste importanţa legăturii trupești, creştinis- 
mul nici n-o justifică în exclusivitatea ei. Când Sfântui 
Apostol Pavel declară căsătoria ca un remediu împotriva 
arderii dificii de suporiat, sau a satisfacerii ei dezordonate, 
el include in acest rost al căsătoriei pe acela de mijloc de 
transfigurare a unirii trupești. Acest înţeles se include şi 
mai vădit în cuvinteie Sfântului loan Gură de Aur, în care 
atribuie căsătoriei şi rostul naşterii de prunci. 'Sunt două 
motive pentru care a fost instituită căsătoria... pentru a 
face pe om să se mulţumească cu o singură femeie şi pen- 
tru a face copii. Dar motivul principal e cel dintâi... Cât de- 
spre procreare, căsătoria nu o antrenează în mod absolut... 
Dovadă sunt multele căsătorii care nu pot avea copii. lată 
de ce prima rațiune a căsătoriei este să reglementeze viaţa 
sexuală, mai ales acum când neamul omenesc a umplut tot 
pământul'!74. Că el atribuie căsătoriei şi rostul realizării 
unei uniri spirituale, o arată în alte dăţi, când o prezintă ca 
chip al unităţii. 

De fapt, un mijloc important care ajută pe cei doi soți 
să înainteze spre o unire sufletească tot mai adâncă este 
naşterea şi creşterea de prunci. Actele de unire trupească 
se imbibă prin asumarea acestei responsabilităţi de un ele- 
ment spiritual şi mai accentuat. În felul acesta, în faza întâi 
a căsătoriei un mare rol în transfigurarea legăturii trupeşti, 
care deţine un loc mai mare în unirea dintre soţi, îl are asu- 
marea răspunderii naşterii de prunci, ca în partea a doua 
această iegătură să fie în mare măsură depășită în fiinţa ei 
de unirea spirituală în care soţii au progresat. E adevărat că 
în textul de mai sus, Sfântul loan Gură de Aur declară că o 
căsătorie e realizată şi când se împlineşte numai scopul ei 
principal: reglementarea sexualităţii, fără împlinirea scopu- 


174. Discours sur le mariage, trad. franceză de L'Abe Martin, 
Garnier, p. 139, ia Evdokimov, op. cit., p. 167. 

lui al doilea: naşterea de prunci. Dar el adaugă că ea e rea- 
lizată fără naşterea de prunci, când pruncii lipsesc nu din 
voinţa soţilor, ci fără voia lor. Căci, când naşterea de copii 
e evitată cu voia, legătura între soţi cade într-un simplu 
prilej de satisfacere a poftei trupeşti, ce trece astfel la acte 
păcătoase, 

Copiii născuţi şi crescuţi nu iau loc în afara legăturii din- 
tre soţi, ci ei sporesc în mod esenţial comuniunea dintre 
soţi, prin responsabilitatea comună, în care ei se unesc, 
deci adâncesc esenţa căsătoriei, care fără copii se sără- 
ceşte de substanţa spirituală interioară. Soții devin în acest 
caz de cele mai multe ori o unitate egoistă în doi, poate de 
un egoism mai accentuat decât cel de unul singur, pentru 
că un soţ are în celălalt aproape tot ce-i trebuie pentru â se 
satisface în ordinea material-trupească şi pentru a nu suferi 
nici de singurătate atât de mult ca cel închis în egoismul de 
unul singur. 

Prin copii soţii depăşesc acest egoism, deschizându-se 
spre alţii. Prin copii se deschid mai mult spre societate în 
general, de care au nevoie pentru creşterea copiilor, pentru 
încadrarea lor în societate. Prin ei intră în relaţii mai bogate 
cu societatea. P. Florensky spune că societatea - deci şi 
Biserica — este formată din unităţi duale, nu din indivizi; am 
zice din molecule, nu din atomi!75. Dar o familie care nu 
are copii nu e necesară în sens deplin societăţii. Familia 


175. Der Pfeiler und die Grundfeste der Wahrheit, p. 160-161: 
"Granița fărâmiţării nu e atomul omenesc, care se raportă la comunitate 
din sine, ci molecula comunitară, perechea de prieteni, care apare ca 
principiu al actelor, la fel cum familia este o astfel de moleculă... 
Aceasta e o nouă antinomie: persoana-doime. Pe de o paite, persoana 
singulară este totul; pe de alta, ea e ceva numai acolo "unde sunt doi 
sau trei". "Doi sau trei' e ceva calitativ mai înalt, deşi tocmai creștinismul 
a creat ideea valorii absolute a persoanei singulare. Absolut valoroasă 
poate fi persoana numai într-o absolut valoroasă comuniune, deşi nu se 
poate spune că persoana precede comuniunii, sau comuniunea, per- 
soanei'. 

promovează coeziunea socială, bisericească, nu indivizii. 
Celula familiei, deşi nu se dizolvă în organismul bisericesc 
sau social, trebuie să fie într-o comunicare cu celelalte ce- 
lule prin 'sângele' comun al lor, prin copii. 

Desigur naşterea şi creşterea de prunci, slujirea Bise- 
ricii şi a societăţii, ca înfrânare a egoismului în doi (sau în 
mai mulţi: cu copii cu tot), înseamnă o cruce. De aceea se 
cântă la slujba Cununiei un imn închinat mucenicilor. Soții 
care nu-și înfrânează egoismul în doi vor deveni până la 
urmă netransparenţi chiar şi lor înşişi. Vor constitui un ego- 
ism de instincte, de mic grup animalic, grupul insensibil la 
alţii al familiei de tip biologic, un grup închis ca o cetate în 
zidurile proprii şi capabil numai de ieşiri acaparatoare, nu 
şi de ieşiri dăruitoare. 'O căsătorie care nu-şi răstigneşte 
statornic lăcomia şi autosuficienţa proprie şi nu se depă- 
şeşte pe sine prin această năzuinţă', nu e familie creştină. 
După învăţătura creştină, păcatul propriu al familiei de azi 
este nu divorţul sau lipsa de "acomodare", sau "sălbăticia 
spirituală”, ci autoadorarea familiei, refuzul de a vedea că- 
sătoria ca orientată spre Împărăţia lui Dumnezeu. Există o 
pornire de a face "totul pentru familie", dacă trebuie, chiar 
a fura. Familia nu mai este spre slava lui Dumnezeu; ea a 
început să nu mai fie o intrare sacramentală în prezenţa 
Lui. Nu lipsa de sfială sfântă faţă de familie face ca divorţul 
să apară ca un proces aproape natural, ci această autoido- 
iatrizare a familiei face ca familia modernă să se sfărâme 
aşa de uşor; este acea identificare a familiei cu succesul şi 
cu refuzul de a purta crucea... O căsătorie creştină se în- 
cheie între două persoane, iar fidelitatea comună a celor 
doi faţă de al treilea — Dumnezeu -— îi păstrează pe aceştia 
într-o adevărată unitate între ei şi cu Dumnezeu'176. Pro- 
priu-zis Hristos este cel care săvârşeşte Taina căsătoriei, 


176. Al. Schmemann, op. cit., p. 110-111]. 

dar o săvârşește unindu-i pe cei doi în Sine și ca atare EI 
rămâne permanent ca mijloc de unire între ei. Dacă ei se 
despart de EI, se slăbeşte şi unitatea dintre ei. 

Înfrânarea acestui egoism în doi include şi înfrânarea 
de a folosi legătura căsătoriei pentru o simplă plăcere, cu 
evitarea naşterii de prunci. 


4. Aspectele constitutive ale Tainei şi semnificaţia lor 
pentru puterea spirituală acordată prin ea 


Enunţarea mai explicită a tuturor scopurilor căsătoriei 
creştine, înălţată prin har, se face în însăși rânduiala Tainei 
prin care harul dumnezeiesc se împărtăşește celor ce se 
căsătoresc, în vederea realizării lor. 

Săvârşitorul Tainei este în Biserica Ortodoxă preotul, 
pentru că prin el vine în faţa celor ce se căsătoresc și în 
mijlocul lor în mod invizibil Însuşi Hristos, Care pecetluieş- 
te legătura naturală pe care ei o realizează prin consimţirea 
între ei şi care îi menţine pe aceştia uniţi în EI; şi pentru că 
prin preot căsătoria celor doi se inserează ca celulă vie a 
Bisericii, umplută de harul lui Hristos din ea. A considera 
căsătoria încheiată numai prin consimţirea soţilor, ca în Ca- 
tolicism, unde preotul e numai martor, înseamnă a o vedea 
numai la nivelul ei de legătură naturală. Încă Sfântul Ignatie 
Teoforul, în Epistola către Policarp (începutul sec. II), a 
spus: "Cei ce se căsătoresc să nu efectueze legătura lor 
decât cu aprobarea episcopului'!177. Binecuvântarea căsă- 
toriei prin preot e atestată de canonul 7 de la Neocezareea. 

Primitorii sunt doi credincioşi ai Bisericii, de sex diferit, 
necăsătoriți, din care nici unul nu a fost căsătorit biseri- 
ceşte mai mult de trei ori şi care nu au între ei o rudenie 
mai apropiată de gradul cinci. Căsătoriile mixte între orto- 


177. V, 2. 

docşi şi eterodocşi sunt permise cu condiţia ca pruncii să 
fie crescuţi în credinţa ortodoxă, iar Taina să se săvârşeas- 
că ortodox178. Căsătoria nu e admisă după hirotonie dia- 
conilor şi preoţilor, iar la treapta arhieriei nu e admis cel ce 
a fost căsătorit vreodată, afară de cazul când soţia a murit, 
sau s-a retras în monahism. 

În ce priveşte rânduiala săvârşirii Tainei, ea are o intro- 
ducere în logodnă, adică în făgăduinţa ce şi-o dau viitorii 
soţi de a se uni în căsătorie, făgăduinţă binecuvântată şi ea 
de preot. Ea se producea şi se mai produce şi azi uneori cu 
oarecare timp înainte de Cununie, ca cei doi tineri să se 
pregătească pentru ea, dar şi pentru a se angaja reciproc 
înainte de a fi gata pentru Cununie. Dar întrucât Biserica 
consideră pe cei logodiţi ca fiind obligaţi unul faţă de altul 
ca şi prin căsătorie, astăzi de cele mai multe ori logodna se 
săvârşeşte imediat înainte de Cununie. 

Logodna se săvârşeşte prin schimbarea inelelor între 
viitorii soţi, după ce preotul i-a însemnat cu ele în semnul 
crucii, spunând la bărbat cuvintele: 'Logodeşte-se robul lui 
Dumnezeu (/), cu roaba lui Dumnezeu (/), în numele Tată- 
lui și al Fiului şi al Sfântului Duh”. Acelaşi lucru îl face şi la 
femeie, indicând-o şi pe ea pe nume, ca să se arate egali- 
tatea personală a lor şi libertatea fiecăruia în săvârşirea 
acestui act. Dar la fiecare se aminteşte şi numele celuilalt 
Şi cu fiecare inel e însemnat la frunte fiecare din ei, ca să se 
arate că prin inele ei sunt legaţi unul de altul pe toată viaţa 
în numele Sfintei Treimi, ţinându-se seama şi de semni- 
ficaţia puterii spirituale a crucii pentru întărirea unităţii lor. 

incă de la începutul rânduielii logodnei, bărbatul şi fe- 
meia, sau nunii în numele lor, ţin câte o lumânare aprinsă, 
arătând că vor umbla în lumina lui Hristos şi a voii Lui, 


178. Andrutsos, op. cit., p. 425-426. 

făcând prin aceasta din căsătoria lor o căsătorie plină de 
un sens superior. 

Dacă logodna a început-o preotul cu "Binecuvântat este 
Dumnezeul nostru...', ca pe o ierurgie, Cununia o incepe 
cu 'Binecuvântată este Împărăţia Tatălui şi a Fiului şi a 
Sfântului Duh”, ca la orice Taină, prin care se dă harul. Căci 
de abia acum încep obligaţiile convieţuirii, care au nevoie 
de ajutorul harului. Şi de abia acum cei doi se încadrează 
ca o unitate a iubirii şi roditoare de prunci în Împărăţia lui 
Dumnezeu, sau în Biserică, menită să crească. În prima 
rugăciune preotul cere lui tiristos ca EI însuşi să fie de faţă 
ca la nunia de la Cana şi să dea celor ce se cunună "viaţă 
paşnică, lungime de zile, minte întreagă, dragostea unuia 
faţă de altul, să-i menţină în lungime de zile, dar de 
prunci, cununa cea neveştejită a slavei..., să păzească 
patul lor neispitit', belşug din roadele pământului, 'ca 
să dea şi celor lipsiţi'. Deci toate lucrurile pozitive de 
care are nevoie unirea celor doi, dar mai presus de 
toate dragostea între ei şi ferirea de ispita infidelităţii, 
al cărui gând se poate furişa în unul sau altul. Dar nu 
se uită nici de obligaţia dărniciei faţă de cei lipsiţi. Că- 
sătoria nu e o monadă preocupată cu zgârcenie numai 
de ea insăşi. 

În a doua rugăciune, după ce se aminteşte că Dum- 
nezeu a creat pe om ca '"impărat al zidirii" şi, socotind că nu 
este bine să fie singur, i-a dat femeia ca să fie un trup ne- 
despărţit cu ea, preotul cere lui Dumnezeu mai mult păzi- 
rea de tot felul de primejdii a celor ce se cunună. În legă- 
tură cu aceasta, cere lui Dumnezeu să le dea bucuria pe 
care a avut-o împărăteasa Elena când a aflat Crucea şi să-şi 
aducă aminte de cei doi, precum şi-a adus aminte de cei 
40 de mucenici, trimiţându-le cununi din cer. Se face deci 
aluzie la greutăţile care pot surveni în familie şi la crucea 
pe care ele o reprezintă şi pe care ei trebuie să o poarte cu 


206 TEOLOGIA DOGMATICĂ ORTODOXĂ 


răbdare, ca să ia cununa din cer. Se arată prin aceasta şi 
acest inţeles al cununilor cu care vor fi încununaţi cei doi, 
care reprezintă şi necesitatea unui efort plin de fermitate în 
viaţa de familie. Şi iarăşi preotul cere de la Dumnezeu pen- 
tru ei 'prunci buni”, 'o întocmire de gând a sufletelor şi a 
trupurilor“, sporire spre tot lucrul bun. Căsătoria fericită 
implică armonia sufletelor şi a trupurilor, care amândouă 
depind de 'unitatea de gând' a celor doi. 

În rugăciunea a treia, preotul cere: 'Şi acum, Însuţi Stă- 
pâne, trimite mâna Ta din sfântul Tău locaş şi uneşte pe 
robul Tău (N), şi pe roaba Ta (IV, pentru că de la Tine se 
uneşte bărbatul cu femeia. Uneşte-i pe dânşii întru unirea 
gândului (ouâvo.a), încununează-i intr-un trup, dăruieşte-le 
lor roadă pântecelui, câştigare de prunci buni'. Unirea lor 
trupească izvorăşte dintr-o unitate de gând, dintr-un acord 
al inimilor, care concură spre această unire. Ea e 'simfonia' 
de care vorbea mai înainte P. Florensky. Fiecare din cei doi 
se păstrează ca persoană, căci fiecare gândeşte şi voieşte 
şi simte, dar gândeşte, voieşte şi simte în acord cu celălalt, 
pentru acela, in convergenţă cu acela. Nici un gând contrar 
celuilalt nu-şi face loc în legătura lor. Prin aceasta, unirea 
lor e ca o cunună de mărire şi de cinste. Dar numai pentru 
că acceptă eventualitatea zămislirii pruncilor, spiritualizân- 
du-se şi prin această asumare de responsabilitate comună. 

În felul acesta unirea trupească dintre bărbat şi femeie 
devine, dintr-un act de concupiscenţă păcătoasă, cum e în 
afară de căsătorie, un act voit de Dumnezeu şi binecuvân- 
tat de El. 

După a treia rugăciune, preotul așază cununa pe capul 
bărbatului, după ce a atins cu ea fruntea fiecăruia şi a făcut 
semnul crucii pe faţa bărbatului, rostind cuvintele: '"Cunu- 
nă-se robul lui Dumnezeu (7), cu roaba lui Dumnezeu (PV), 
in numele Tatălui şi al Fiului şi al Sfântului Duh. Amin". Apoi 
aşază în acelaşi fel cununa pe capul miresei. Acesta e actul 
central al Tainei, act prin care ea se realizează de fapt. 

Atingând cu fiecare cunună fruntea fiecăruia din cei doi 
şi amintind pe amândoi la aşezarea cununii fiecăruia, arată 
că cununa fiecăruia este într-un fel și a celuilalt; fiecare îşi 
poartă cununa sa intrucât e unit cu celălalt, întrucât ea e 
unită cu a celuilalt. În iubirea între ei stă cununa şi mărirea 
fiecăruia. 

Cununa e semnul măririi şi al cinstei, o spune preotul 
indată după încununare: "Doamne, Dumnezeul nostru, cu 
mărire şi cu cinste încununează-i pe dânşii'. Mărirea e lega- 
tă de cinste și invers. Mărirea şi cinstea lor e văzută de 
Dumnezeu şi de oameni. Ea constă în fidelitatea şi în iubi- 
rea dintre cei doi, în jertfelnicia unuia pentru altul, în exer- 
cițiul răspunderii unuia faţă de altul, în asumarea străduin- 
ţelor necesare vieţii de familie. În împlinirea tuturor aces- 
tora constă realizarea unei perechi fericite, atât cât e cu 
putinţă pe pământ. Creaţia întreagă câştigă de la armonia 
acestei perechi pe drumul ei spre armonizarea voită de 
Dumnezeu. 

Cununa este în acelaşi timp o coroană, semn al cinstei 
şi al demnității. Coroana o poartă împăratul; împărat este 
şi Hristos şi arhiereul. Ea e semnul unei seriozităţi, al unei 
maturităţi şi al unei răspunderi ce se încredinţează cuiva 
pentru apărarea, ocrotirea şi călăuzirea celorlalţi. Prin înco- 
ronare se arată că cei doi au ieșit de sub grija părinţilor, au 
primit răspunderea pentru propria lor viaţă, răspunderea 
unuia pentru altul, răspunderea comună pentru familia lor 
şi pentru copiii lor viitori, ca cetate a lor. Omul nu e întreg 
până ce nu a ajuns apt să primească această răspundere 
pentru sine şi pentru alţii. Dacă omul a fost adus la exis- 
tenţă de Dumnezeu ca '"impărat al creaţiei", el işi realizează 
această demnitate, care-i o demnitate de răspundere, in 
mod special şi concret prin asumarea responsatbilităţilor le- 
gate de viaţa de familie, în care sunt implicate şi responsa- 
Pilităţi pentru viaţa socială şi pentru viaţa lumii în general. 

“Sfântul loan Gură de Aur vede în cunună simbolul as- 
cezei conjugale, pentru a atinge castitatea, integritatea fiin- 
ţei'179. Cununile se dau de fapt mucenicilor pentru răb- 
darea lor în credinţă. Soții au de răbdat şi ei asaltul! multor 
ispite în viaţa conjugală; trebuie să rabde multe greutăţi, 
ca să ia cununa iubirii depline. Mărirea ce o dă cununa este 
îimpreunată şi cu suporiarea unei asceze, a unei înfrânăsi şi 
răbdări şi cu împlinirea plină de eforturi a unor responsa- 
pilităţi. De aceea se face cu cununa semnul crucii pe faţa 
celor pe al căror cap e aşezată. 

După citirea Aposiolului şi a Evangheliei, preotul cere 
intr-o rugăciune iarăşi 'păzirea cinstită a nunţii lor' şi "păzi: 
rea nespurcată a patului", desigur de o poftă oarbă şi ires- 
ponsabilă şi de un gând de infidelitate, care amândouă îi 
coboară pe amândoi de la respectul reciproc ca persoane 
şi de la comuniunea ca persoane. Cu cât e dragostea mai 
deplină, mai adâncă, cu atât e mai castă. De aceea preotul 
cere în continuare lui Dumnezeu ajutor ca 'să fie legătura 
lor fără de păcat'. Numai aşa iubirea lor este deplină. Patul 
nespurcat, ca legătură neprihănită sau castă, constă în spi- 
ritualizarea celor căsătoriţi, în spirituaiizarea legăturii lor 
trupeşti prin toată iubirea, respectul şi răspunderea de a se 
răbda şi ajuta reciproc şi de a progresa în ele, câştigând 
prin aceasta şi respectul celorlalţi oameni şi al măririi de la 
Dumnezeu. 

Li se dă apoi să bea dintr-un pahar comun, arătându-se 
că se vor îndulci din dulceaţa comună a dragostei şi a 
bucuriei. 

Preotul îi conduce apoi,legaţi de mână, în jurul tetrapo- 
dului de trei ori, ceea ce înseamnă neiîntreruperea legăturii 
şi iubirii lor. "Drumul vieţii conjugale nu mai e un simplu 
itinerariu; el este plasat pe axa eternității; de acum mersul 
lor comun este asemenea axei nemişcate a unei roţi care 


179. La Evdokimov, op. cit., p. 205. 

e învârteşte'180, a mişcării stabile a sufletelor în Dumnezeu. 
Timic nu va întrerupe iubirea şi fidelitatea lor, nimic nu se va 
ntercala în ea, nimic nu o va scoate din statornicia ei. 

În timpul acestui drum, se cântă imnul de bucurie al lui 
saia pentru zămislirea Fiului lui Dumnezeu în pântecele 
ecioarei. Acum s-a pus temeiul unor noi oameni, chipuri 
ale lui Hristos cel întrupat. Cei ce se vor naşte din această 
căsătorie vor fi şi ei membri ai Împărăției eterne a lui Dum- 
nezeu. Cerul însuşi se bucură pentru această sporire a 
mpărăţiei lui Dumnezeu. În timpul înconjurării se mai cere 
Sfinţilor Mucenici ca prin rugăciunile lor să se mântuiască 
sufletele celor ce se cunună, printr-o răbdare care imită 
ăbdarea lor. Bucuria naşterii de prunci, bucuria iubirii între 
soţi nu e lipsită de înfrânări, de suportări de dureri şi de 
strădanii. Sunt aceleaşi imne care se cântă şi la Botez şi la 
lirotonie pentru aceleaşi motive: pentru naşterea de noi 
membri ai Împărăției lui Dumnezeu, pentru creşterea ior 
litoare, care nu e lipsită de eforturiie infrânării, aie răb- 
lării şi ale strădaniilor. 

Luând cununile de pe capul celor încununaţi, preotul 
vorbeşte iarăşi de mărirea lor, căci ei vor purta în chip ne- 
/ăzut toată viaţa cununile lor de vor trăi în iubire adevă- 
ată, în curâţia fidelității şi în răspundere și respect reci- 
droc. Cu aceste cununi ei vor merge chiar în Împărăţia ce- 
urilor: "Dumnezeule... primeşte cununile lor în Împărăția 
fa, păzindu-i nespurcați şi fără prihană şi neispitiţi'. 

În otpustul rânduielii Nunții sunt pomeniţi împărații 
constantin şi Elena şi mucenicul Procopie. Cei cunuiiaţi 
sunt ridicaţi la o cinste împărătească şi la coniucrare pen- 
ru credinţă, asemenea împăraţilor Constantin şi Elena, şi 
a răbdarea greutăților asemenea mucenicilor. Bucuria de 
ele bune, înălţarea la dragostea curată şi desăvârşită e îm- 
dreunată cu lupta pentru cele bune, cu greutăţile înfrânării 


180. Evdokimov, op. cit., p. 210. 

şi ale răbdării. Greutățile se amestecă cu dulceaţa unirii tru- 
pești şi sufleteşti, având un rol în spiritualizarea ei. 

Creștinismul este realist. Nu se avântă în promisiuni de 
fericire neumbrită de greutăţi, căci viața e imbinată din 
amândouă laturile. Dar fericirea are totuşi câştigul final. 
Cine aşteaptă numai fericire de la căsătorie, numai plăceri, 
nu 0 va putea suporta lung timp. 

Rezumând, se poate spune că harul dumnezeiesc e 
cerut pentru cei ce se căsătoresc ca să poată frâna tendinţa 
spre satisfacerea exclusivă a poftei trupeşti, care coboară 
pe fiecare din cei doi la starea de obiect al egoismului 
pătimașş al celuilalt, ca să poată frâna orice alt fel de egoism 
şi infidelitate a unui soţ în raporturile cu celălalt; e cerut 
pentru întărirea răbdării fiecăruia faţă de insuficienţele ce- 
luilalt şi a voinţei de ajutorare a lui, ca să facă adâncă 
iubirea lor în Hristos, care nu e posibilă fără înfrânarea ego- 
ismului fiecăruia; în sfârşit,e cerut pentru naşterea de prunci, 
care echivalează şi ea cu înfrânarea egoismului de toate 
felurile şi cu înaintarea spre comuniunea deplină. Toate 
acestea dau o castitate legăturii căsătoriei, o cinste și o no- 
bleţe fiecăruia din soţi, o deschidere reală a unuia spre 
altul, spre Dumnezeu, spre semeni; prin toate acestea ei işi 
câştigă mântuirea. Toate acestea şi le promit şi ei unul altu- 
ia şi pentru toate se roagă şi ei şi rudeniile lor împreună cu 
preotul, în timpul slujbei. 

Sau într-o altă formulare şi mai rezumativă: harul aces- 
tei Taine se dă pentru dragostea totală şi deci neprihânită 
intre cei ce se căsătoresc, pentru ajutorul şi răbdarea reci- 
procă, pentru suportarea și biruirea cu răbdare a tuturor 
greutăților. Viaţa în doi e complexă, având parte şi de 
bucurii procurate de dragostea şi de dăruirea reciprocă, 
care are în ea o anumită infinitate, dar şi de greutăţi şi de 
neputinţe legate paradoxal cu indefinitul tainic al persoa- 
nelor umane. 


SFINTELE TAINE ÎN SPECIAL 211 
G 
Taina Mashului 


1. Definiţia şi scopul principal al Tainei 


În Taina Maslului se împărtăşeşte credinciosului bolnav 
în chip nevăzut harul tămăduirii sau uşurarea durerii tru- 
peşti, al întăririi sufleteşti şi al iertării de păcaiele rămase 
după mărturisire, prin ungerea cu untdelemn sfinţit, înso- 
țită de rugăciunile preoţilor. Practicarea ei în timpul Apos- 
tolilor, deci provenirea ei prin Apostoli de la Hristos însuşi, 
e atestată în Epistola lui lacob: "De este cineva bolnav, să 
cheme preoţii Bisericii şi să se roage pentru el, ungându-l 
cu untdelemn în numele Domnului. Şi rugăciunea credinţei 
va mântui pe cel boinav şi-l va ridica pe el Domnul, iar de 
va fi făcut păcate se vor ierta lui' (5,14-15). 

Una dintre cauzele principale ale deprimării şi descu- 
rajării omului este boala. Şi de multe ori nici boala, nici 
deprimarea nu pot fi învinse numai cu mijloace omeneşti. 
Bolnavul credincios e chinuit şi de conștiința că boala lui 
are cauza şi in unele păcate pe care nu le-a putut mărtu- 
risi, sau că eventual va muri fără iertarea acestor păcate. Şi 
cine nu trece în viaţa lui prin boală și prin aceste deprimări 
şi îngrijorări, care-i măresc suferinţa? Ele intră în compo- 
nenţa existenţei omeneşti. E posibil să credem că Dum- 
nezeu nu S-a gândit şi la un ajutor dat omului în aceste 
situaţii de boală şi de slăbire sufletească? Taina aceasta 
arată că Dumnezeu Îşi manifestă mila Lui şi faţă de cei su- 
ferinzi care-şi pun nădejdea în Ei, care apelează la El când 
ajung în aceste situaţii. De aceea, în toate rugăciunile Mas- 
lului se apelează mai ales la mila lui Dumnezeu, iar Dum- 
nezeu apare in această Taină lucrând ca "Doctorul" plin de 
milă. În pripeala cântării lui Arsenie, de la sfinţirea untde- 
lemnului cu care se unge bolnavul, pripeală ce se repetă 
după fiecare tropar, se cere: 'Stăpâne Hristoase, Milostive, 

miluieşte pe robul tău”. Iar în podobia giasului 1V se cere: 
"Doctorul şi ajutătorul celor ce sunt întru dureri... dăruieşte 
tămăduire neputinciosului robului Tău, Milostive, miluieşte 
pe cel ce mult a greşit şi-l mântuieşte de păcate". 

Uneori harul lui Dumnezeu lucrează mai mult sau mai 
puţin direct asupra trupului, vindecându-l, deşi, chiar şi în 
acest caz, se produc şi întărirea sufletească, şi iertarea pă- 
catelor celui bolnav. Alteori, vindecarea se produce mai 
mult prin întărirea puterilor sufleteşti; iar alteori, prin ier- 
tarea păcatelor nemărturisite, întrucât aceasta întărește su- 
fletul şi, prin suflet, şi trupul. Dar prin harul acestei Taine 
se dă în mod principal vindecarea trupului. Numai când 
este rânduit ca bolnavul să moară, nu se produce acest 
efect principal, ci numai celelalte. 

Taina aceasta poate fi socotită, prin excelenţă, Taină a 
trupului, sau Taina rânduită pentru însănătoşirea trupului. 
Prin ea se pune în relief valoarea pozitivă acordată de Dum- 
nezeu trupului omenesc, ca Unul care Însuşi a luat trup şi 
îl ţine în veci, ne mântuieşte prin el, împărtăşindu-ne viaţa 
dumnezeiască. 

În rugăciunea citită după al doilea Apostol şi a doua 
Evanghelie se cere lui Hristos însănătoşirea bolnavului, pe 
baza faptului că El S-a întrupat și "S-a zidit (creat) pentru 
zidirea Sa', arătând voinţa Lui de a mântui trupul şi de a-l 
înălța în Împărăţia lui Dumnezeu, de a face din trupuri un 
mijloc de comunicare veșnică între Dumnezeu şi oameni. 

De aceea, tot în aceeaşi rugăciune se cere sălăşluirea 
Duhului Sfânt în cel bolnav, potrivit cuvântului Sfântului 
Apostol Pavel (1 Cor. 6, 19; 3, 16-17): "Caută dintru înălţi- 
mea Ta cea sfântă, mântuindu-ne pe noi păcătoşii şi ne- 
vrednicii robii Tăi, cu darul Sfântului Duh, în ceasul acesta, 
şi-L sălăşluieşte pe dânsul întru robul Tău (9)'. Duhul Sfânt 
e închipuit şi comunicat prin untdelemnul sfinţit chiar în 

timpul acestei Taine de către preoţi, untdelemn cu care se 
unge bolnavul. 


2. Scopurile secundare ale Tainei 


Existenţa omului este nespus de complexă. E imposibil 
de separat între trup şi sufiet atâta timp cât omul trăieşte, 
deci între lucrarea harului asupra trupului şi asupra sufie- 
tului. Însăşi vindecarea trupului e simțită de bolnav ca un 
har dat lui ca persoană umană integrală. Trupul e plin de 
energiile sufletului; prin el lucrează sufletul; fără el sufletul 
nu poate lucra. De aceea harul nu lucrează asupra tru ului 
fără să lucreze şi asupra sufletului. Asupra sufletuliai lu- 
crează, însă, întărindu-l şi curățindu-l de păcate şi liniștin- 
du-i prin aceasta conştiinţa, ceea ce are un efect întăritor şi 
asupra trupului, ca să-l facă un instrument al lucrării bune 
a sufletului şi ca să întărească și sufletul. 

De aceea în rugăciunile Tainei se cer împreună: tămă- 
duirea trupului, iertarea de păcate şi curățirea sufletului de 
păcate. Sălășluirea Duhului are mai ales scopul curâăţirii de 
păcate şi al tămăduirii de patimi şi al ridicării omului la o 
viață de sfinţenie, de slujire curată a lui Dumnezeu. Întru- 
cât păcatul este o boală a sufletului mai ales când s-a înde- 
sit în patimi, şi ca atare e şi o cauză a bolii trupului, Maslul 
este socotit atât ca o tămăduire a trupului, cât şi a sufletu- 
lui, şi Dumnezeu e numit "Doctorul sufletelor şi al trupu- 
rilor”. El e socotit necesar și pentru vindecarea patimilor, 
întrucât, chiar dacă păcatele care au provenit din ele, sau 
le-au produs pe ele, au fost mărturisite, ele nu se pot tă- 
mădui aşa de ușor şi e imposibil ca să nu ţâşnească din ele 
fapte păcătoase aproape continuu. 

Insistenţa cu care se cere, cu mult mai mult decât în 
Taina Pocăinţei, tămăduirea bolnavului de patimile sufie- 
teşti o dată cu tămăduirea trupului, ne dă să înţelegem că 
mai ales la aceste rădăcini ale păcatelor se referă Taina 

Maslului, căci la această fază progresată a slăbiciunilor pă- 
cătoase ale omului, provenită din nesocotirea Tainei Po- 
căinţei şi a conlucrării sale cu harul Botezului şi al Mirun- 
gerii, se reduce de fapt păcătoşenia. Spovedania anterioară 
Maslului a adus bolnavului iertare de păcatele mărturisite, 
dar el n-a avut timp să topească, prin conlucrare cu harul 
redobândit, slăbiciunile păcătoase, hrănite printr-o obiş- 
nuinţă indelungată cu păcatul, slăbiciuni care explică ade- 
seori şi boala trupului. Sau, poate, boinavul n-a putut de- 
scrie în mod corespunzător aceste slăbiciuni, care se pierd 
adeseori în ceața indefinitului. 

Pe lângă aceea, pe cât de imposibil este să se separe 
intre trup şi suflet, tot pe atât de imposibil este să se se- 
pare intre omul total şi infiuenţa fenomenelor văzuie şi a 
forţelor rele nevăzute asupra lui. Eliberarea de influenţele 
văzute se face şi prin întărirea simţurilor trupului cu harul 
Sfântului Duh, a cărui introducere în ele se face prin unge- 
rea lor cu untdelemnul sfinţit. Prin aceasta simţurile sunt 
curăţite, sfinţite, întărite în ele înseși împotriva ispitelor ce 
vin de la lucrurile din afară şi de la forţele rele nevăzute 
prin mijlocirea lor. 

Astfel, în rugăciunile Maslului în care se cer deodată 
tămăduirea trupului, iertarea de păcate şi tămăduirea de 
patimi, eliberarea simţurilor de influenţele rele şi alungarea 
vrăjmaşului, toate acestea se cer, pentru ca bolnavul, de- 
venit sănătos trupeşte şi sufieteşte, să poată trăi o viaţă 
curată, inchinată slujirii lui Dumnezeu. Aceasta arată că 
Taina Maslului nu e pentru moarte ca în catolicism, ci pen- 
tru o viaţă întru sănătate şi curăţie. 

Lucrarea Sfântului Duh în om, care e cerută şi acordată 
prin Taina Maslului, nu s-ar putea efectua însă fără o des- 
chidere a sufletului bolnavului, prin credinţă şi căinţă. 
Poate mira faptul că bolnavului care primește această Tai- 
nă nu i se cere o mărturisire de credinţă ca la Botez, unit 

cu Mirungerea, şi ca la Euharistie, o mărturisire a păcatelor 
unite cu mărturisirea credinţei, ca în Taina Pocăinţei; dar 
preoţii au temeiul să o considere dată, așa cum consideră 
episcopul mărturisirea de credinţă dată de cel ce se hiro- 
toneşte întru diacon sau preot (prin certificat teologic şi 
prin spovedanie înainte de Hirotonie), sau învoirea dată de 
cei ce se căsătoresc. Însuși faptul că bolnavul cheamă 
preoții să se roage pentru el implică credinţa lui în lucrarea 
lui Dumnezeu prin această Taină. Pe lângă aceea, de obi- 
cei, el se mărturiseşte înainte. Apoi,omul bolnav are o sen- 
sibilitate deosebită pentru Dumnezeu. El îşi dă seama de 
neputinţa sa ca om şi a omului în general şi işi pune supre- 
ma nădejde în Dumnezeu. Dumnezeu i-a devenit mai trans- 
parent prin slăbiciunea trupului. 

De aceea, preotul se întemeiază şi pe credința și căinţa 
bolnavului, cerând de la Dumnezeu harul Lui tămăduitor şi 
curăţitor. 

lată câteva texte din rugăciunile Masluiui, edificatoare 
pentru aceste scopuri ale lui şi pentru deschiderea bol- 
navului faţă de ele. 

Mai întâi, în rugăciunea amintită (după a doua Evan- 
qhelie), după ce s-a cerut sălășluirea Duhului Sfânt în cel 
bolnav, se spune: "Căci el și-a cunoscut păcatele şi a venit 
cu credinţă la Tine. Deci, primindu-i cu iubirea Ta de oa- 
meni, ori de a greşit cu cuvântul sau cu gândul, iertându-l, 
șterge-i și curăţește-l pe el de tot păcatul şi, petrecând pu- 
rurea împreună cu el, păzeşte-l în ceilalţi ani ai vieţii lui, 
ca, umblând întru îndreptările Tale, să nu mai fie o bațjo- 
cură a diavolului, ca şi în dânsul să se mărească preasfânt 
numele Tău'. lar înainte de acestea s-a cerut tămăduirea 
trupului bolnavului. 

Într-o cântare, mai înainte de sfinţirea untdelemnului, 
se cere: 'Caută din cer, Cela ce eşti neajuns, ca un milostiv, 
cu mâna Ta cea nevăzută însemnând, lubitorule de oa- 

meni, prin untdelemnul Tău cel dumnezeiesc, simţuriie 
acestuia ce aleargă la Tine cu credinţă și-și cere iertarea 
greşelilor, dăruindu-i tămăduire sufletului şi trupului, ca să 
Te preamărească pe Tine cu dragoste, mărind stăpânirea 
Ta”. Preoţii ung pe bolnav cu untdelemn la simţurile princi- 
pale, in semnul crucii, iar semnificaţia crucii în această un- 
gere o arată cântăreţul care cântă în timp ce preotul săvâr- 
şeşte această ungere: 'Doamne, armă asupra diavolului 
crucea Ta ai dat nouă, că se scutură şi se cutremură nesu- 
ferind a căuta spre puterea ei, căci morţii i-ai sculat și 
moartea ai surpat'. Însuşi Hristos cel jertfit Se sălăşiuieşte 
prin semnul crucii în bolnav, dându-i puterea înfrânării de 
la păcate, a rezistenţei la orice egoism al pornirilor păcă- 
toase; cu ea se va întări sufletul lui, pentru ca să biruiască 
boala din trup. Crucea e mijlocul prin care vine puterea din 
trupul lui Hristos, Care a biruit moartea. 

impotriva acţiunii forțelor nevăzute se cere și ajutorul 
nevăzut ai sfinţilor, al mucenicilor, al Maicii Domnului. 

Mai e de menţionat că Masiul se face de obicei cu par- 
ticiparea mai multor credincioşi, care se roagă şi ei conco- 
mitent cu preoţii. Din această largă comuniune, din acest 
semn al dragostei pe care i-l dau mai mulţi semeni în starea 
lui de boală și neputinţă, bolnavul prinde de asemenea pu- 
tere de refacere trupească şi sufletească. Cuvântul lui 
Homiakov: "Nimeni nu se mântuieşte singur, ci se mântu- 
jeşte prin rugăciunile Bisericii, ale Sfinţilor, ale Maicii Dom- 
nului", se adeverește şi la săvârşirea acestei Taine. 

Însăşi săvârşirea acestei Taine de către mai mulţi preoţi 
(de şapte, sau măcar de doi) manifestă voinţa Bisericii de 
a pune mai multe forţe ale ei în mişcare, prin comuniunea 
în rugăciune şi în dragoste, pornirea mai multora de a scă- 
pa un membru al ei de situaţia de neputinţă şi de durere în 
care se află. Mai ales la boală simte omul trebuinţa sim- 
patiei şi a comuniunii, mai ales în această ocazie se ade- 

vereşte cum omul slăbit prinde putere din dragostea mai 
multora. 

Dar această comuniune îi dă puteri omului nu numai 
prin ceea ce are omenesc în ea, ci în primul rând prin fap- 
tul că toţi cei ce vin și intră într-o comuniune cu semenul 
lor bolnav, vin cu credinţa în Hristos, Care a vindecat toată 
boala şi neputinţa, a biruit moartea, a vindecat pe unii oa- 
meni pentru rugăciunile altora şi a spus că unde sunt doi 
sau trei adunaţi în numele Lui, adică în credinţa în EI şi în 
dragostea între ei, este şi El în mijlocul lor. Ei îl ajută pe cel 
bolnav numai pentru că fac transparentă şi lucrătoare, prin 
credinţa şi rugăciunea lor, prezenţa şi puterea lui Hristos, 
numai pentru că înlesnesc comuniunea bolnavului cu 
Hristos prin credinţa lui, întărită de credinţa lor. 

Ca în toate Tainele, tot aşa şi în această Taină comuniu- 
nea cu preotul şi cu alţi semeni ne ajută să intrăm în comu- 
niune cu Hristos. 

În cele de mai sus s-au spus cele necesare şi despre 
elementele constitutive aie Tainei: despre preoţi ca săvâr- 
şitori, despre primitorii ei, despre untdelemnul sfinţit, 
despre mâna preotului care unge pe bolnav cu el, în nu- 
mele Domnului, despre deschiderea bolnavului, prin cre- 
dinţă şi căinţă, harului tămăduitor al trupului şi al slăbiciu- 
nilor sufleteşti şi al iertării păcatelor, ce i se îimpărtăşeşte. 

Mădularele trupului sunt unse de şapte ori în semnul 
crucii, după citirea a şapte pericope evanghelice şi din 
Apostol, şi după citirea a şapte rugăciuni, pentru că şapte 
sunt darurile Sfântului Duh, pentru că şapte au fost du- 
hurile rele scoase din femeia păcătoasă, pentru că numărul 
şapte simbolizează totalitatea formelor răului, dar şi a da- 
rurilor lui Dumnezeu. După numărul şapte vine numărul 
opt care simbolizează odihna şi fericirea nesfârşită. 

în toate se arată o insistenţă, pentru că boala tru- 
pească şi sufietească în care a căzut omul îl face inapt de 

viaţa normală, sau îl ameninţă cu sfârşitul vieţii pămân- 
teşti. E! trebuie ajuiat în mod stăruitor, prin puterea lui 
Hristos, să se facă sănătos trupeşte şi sufletește, sau 
măcar sufleteşte, dacă sfârşitul lui se va dovedi apropiat. 

Întrucât mântuirea stă în comuniunea cu Hristos, atot- 
iubitoarea Persoană dumnezeiască devenită om, iar omul 
s-ar putea ca din boala prezentă să treacă în moarte, lipsit, 
din pricina patimilor sale, de capacitatea pentru această 
comuniune, întrucât n-a înaintat, prin celelalte Taine şi prin 
conlucrarea sa, în ea, Biserica face un efort maxim să-l 
pregătească pentru această comuniune cu Hristos şi să-l 
deschidă comuniunii cu semenii, deci un efort maxim pen- 
tru mântuirea lui prin mai mulţi preoţi, prin mai multe ru- 
găciuni, prin mai mulţi credincioşi, care se roagă împreună, 
deschişi comuniunii cu Hristos şi dornici să întărească co- 
muniunea cu cel bolnav. 


PARTEA A ŞASEA 


ESHATOLOGIA SAU VIAŢA VIITOARE 


Sfârşitul vieţii pământeşti şi viaţa veşnică 


Eshatologia este partea finală (r& toxara = cele din 
urmă) a existenţei creaţiei. E partea finală nu în sensul că 
după ea urmează sfârşitul total al existenţei, ci în sensul că 
această etapă finală durează veşnic, nemaifiind urmată de 
nici o altă etapă. După credinţa creştină, existenţa creaţiei 
are trei etape: cea de la creaţie până la Hristos, cea în 
Hristos sau determinată de Hristos până la sfârşitul formei 
actuale a lumii şi cea care urmează după acest sfârşit. Per- 
sonal, pentru cei ce n-au cunoscut pe Hristos, ea are numai 
două etape: cea de la începutul existenţei lor până la moar- 
te şi cea de după moarte (pentru cei ce au o altă credinţă); 
pentru ceilalţi are trei etape, întrucât chiar dacă au primit 
pe Hristos curând după naşterea lor după trup, prin Botez, 
cea dinainte de Botez e deosebită de cea în Hristos. 

Faza din urmă a existenţei, cea veşnică, e fericită pen- 
tru cei ce au primit pe Hristos şi au dezvoltat comuniunea 
cu El, fericirea ei constând în desăvârşirea comuniunii cu 
EI; sau e nefericită, întrucât, deși au primit-o prin Botez, ei 
nu au dezvoltat în cursul vieţii pământeşti comuniunea cu 
Hristos cel înviat, din care cauză vor fi lipsiţi de ea şi în via- 
ţa viitoare. 

Pentru această fază finală şi eternă e toată viaţa în 
Hristos pe pământ; pentru ea S-a întrupat, a murit pe cruce 
şi a înviat Hristos şi ne-a chemat şi a rămas prin conlucra- 
rea noastră în comuniune cu noi. Pentru ea este toată ico- 
nomia dumnezeiască gândită dinainte de veci. Spre 
această desăvârşire finală în Dumnezeu ar fi înaintat lumea 
dacă nu s-ar fi produs căderea strămoşilor. Deci cu această 
ţintă a creat Dumnezeu lumea. 

Dacă n-ar exista această fază finală, ar fi zadarnică 
toată viaţa noastră pământească cu Hristos. Creştinii cred 
că însuşi sensul vieţii s-a împlinit în Hristos, întrucât EI a 
dat posibilitatea să se ajungă la desăvârşirea finală şi la 
viața de veci. 

Desigur, și celelalte religii cred într-o eshatologie şi prin 
aceasta atribuie un sens vieţii pământeşti. Dar se poate 
afirma că numai Hristos care a înviat ne dă o siguranţă 
obiectivă despre viaţa viitoare şi că numai comuniunea cu 
Ei, întrupat şi inviat ca om — comuniune cu Persoana dum- 
nezeiască eternă, întrupată pentru vecie ca om şi intrată ca 
atare în relaţie intimă veşnică cu noi — , este o comuniune 
care ne asigură ca persoane pentru veşnicie, deci ne asigu- 
ră o adevărată fericire eternă, conştientă și deplină. 

Pentru credinţa creştină, dar şi pentru judecata obiec- 
tivă, viaţa viitoare în care ne menţinem eterni ca persoane 
este decisivă pentru sensul vieţii pământeşti, întrucât ea 
are nu numai forma unei vieţi eterne fericite pentru cei ce 
au acceptat în Hristos un sens deplin al vieţii pământeşti, 
ci şi a unei vieţi eterne nefericite pentru cei ce n-au accep- 
tat acest sens. 

Pentru creștini, planul eshatologic, sau viaţa eternă de 
după moarte, nu e însă numai ceva viitor; ea a început prin 
şi în Hristos care a înviat ca om din morţi. lar întrucât 
Hristos rămâne cu cei credincioşi într-o legătură intimă sau 
chiar în ei, viaţa eternă a început şi pentru ei ca arvună. De 
aceea in Noul Testament se spune că în Hristos suntem la 
“sfârşitul veacurilor“ (1 Cor. 10, 11; Evr. 9, 26). O dată cu 
Hristos a început “sfârșitul veacurilor”, pentru că aceste veacuri 
s-au umplut prin Hristos cel prezent în ele de arvuna vieţii 
eterne. Cei ce cred în EI trăiesc din viaţa Învierii Lui, fiind 
morţi întrucâtva vieţii de păcat şi veacurilor dinainte, eonu- 
lui lumii acesteia. "Amin, amin, zic vouă, că cel ce aude 
glasul Meu şi crede Celui ce M-a trimis pe Mine are viaţă 
veşnică şi la judecată nu vine, ci s-a mutat din moarte la 
viață" (In 5, 24). 


Il 
Eshatologia particulară 


A | 
Moartea ca trecere de la viaţa temporală 
la viaţa eternă 


Dacă numai eshatologia dă sens vieţii pământeşti, atunci 
moartea se înscrie ca un moment necesar şi plin de sens 
pe traiectoria vieţii începute la naştere, ea făcând să treacă 
viaţa noastră pământească în faza eshatologică, acolo unde 
se revelează sensul deplin al existenţei pământeşti. Fostul 
patriarh al Constantinopolului, Atenagora, a spus: "Moartea 
este o poartă. Cel înviat ne lasă să trecem prin moarte în 
viaţă. Noi suntem botezați în moartea Lui, ca să participăm 
la viaţa Lui. Viaţa noastră se îngustează treptat până ce Bo- 
tezul nostru şi moartea noastră coincid. Prin crucea de-via- 
ţă-dătătoare, viaţa îşi află împlinirea prin moarte. Fără moar- 
te viaţa ar fi ireală. Ar fi o iluzie, un vis fără deşteptare'!. 

De fapt, chiar dacă am trăi veşnic pe pământ ca per- 
soane, viața noastră ar rămâne în afara sensului. Moartea 
este taina prin care trebuie să trecem ca să intrăm în sen- 
sul deplin al existenţei, egal cu plenitudinea ei. Chiar iadul 
implică dintr-un punct de vedere un sens, prin faptul că ne 
scoate din ceața ambiguă a vieţii pământești. În iad se ştie 
sigur că există un rai. 

Viaţa pământească se cere după moarte ca trecere spre 
sensul deplin, întrucât sensul fragmentar din această viaţă 
se cere după sensul deplin, pe care îl dă plenitudinea vieţii 
în Dumnezeu. Fără moarte, înţeleasă ca poarta prin care 


1. La Olivier Clement, Dialogues avec le Patriarche Athenagore, 
Paris, Fayard, 1969. 

trecem la sensul deplin, fragmentul de raționalitate al! vieţii 
pământeşti apare mai degrabă ca un nonsens şi ca inex- 
plicabil; iar lumea, dacă trebuie să rămână mereu în acest 
sens fragmentar, e mai degrabă un nonsens, căci dacă nu 
are nimic dincolo de ea duce pe toţi oamenii la moartea 
definitivă. 

Din acest punct de vedere şi creştinismul consideră 
moartea ca un eveniment necesar şi universal. Dar explică 
această necesitate şi universalitate a ei prin necesitatea 
implinirii existenţei umane în Dumnezeu cel transcendent. 
În această explicaţie moartea are sens, ba chiar e un eveni- 
ment prin care viaţa îşi găseşte sensul. 

Moartea este prăpastia sau puntea universală de tre- 
cere spre o altă existenţă, spre existenţa veşnică. Din ros- 
tul acesta obiectiv al ei decurge şi unul subiectiv. În gene- 
ral moartea dă sens şi adâncime vieţii noastre pământeşti, 
ajutând chiar prin aceasta la maturizarea spirituală şi la 
mântuirea noastră. 

Moartea face să se reveleze ființei noastre misterul ei 
de persoană, adâncimea existenţei sale ca persoană, im- 
portanţa existenţei sale personale. Misterul morţii şi miste- 
rul persoanei ţin împreună: unde nu se mai trăieşte moar- 
tea ca mister, toată viața se aplatizează. Dar şi invers, unde 
persoana nu se mai trăieşte ca mister, moartea încetează şi 
ca să mai fie sesizată ca mister. 

Moartea înţeleasă ca simplă nimicire e duşmanul cel 
mai teribil nu al speciei, nu al naturii, în care persoana se 
pierde, ci al persoanei. Dar persoana, ca cel mai mare mis- 
ter al realităţii, ca singura formă de trăire conştientă a rea- 
lității de către om, ca singura realitate neînţeleasă şi care 
inţelege toate, sau tinde să le înţeleagă, nu se lasă nesoco- 
tită în mod grosolan de înţelegerea cea mai aplatizată a 
acestui fenomen ciudat al existenţei. Moartea trebuie să 
reprezinte un mister pe măsura misterului persoanei 
umane. 

Dacă omul ar fi constituit numai din elemente fizico- 
himice, moartea nu l-ar umple de o nelinişte aşa de nepo- 
lită şi în acelaşi timp de un fel de dor după o viaţă ple- 
ară, pe care o presimte dincoio de ea. “Nostalgia şi teama 
rofundă, care strânge respiraţia omului în faţa misterului 
i, sunt proba faptului că el nu ţine numai de suprafaţă, ci 
e profunzime; e proba faptului că omul nu aparţine numai 
otidianului vieţii in timp, ci şi eternităţii'Z. 

Moartea ne sperie, dar ne şi atrage. "În teama sfântă pe 
are o naşte moariea, omul comunică cu misterul cel mai 
dânc al existenţei, primeşte o revelaţie'5. Fără moarte 
Xistenţa umană devine monotonă, nu ajunge la noutatea 
bsolută pe care o caută prin lansarea continuă spre ceva 
ou. “in lumea aceasta, concepută ca izolată, finită şi sufi- 
ientă sieşi, totul apare fără sens, pentru că tot ce e corup- 
bil, trecător, adică muritor, este sursa nonsensului acestei 
mi, ca tot ce se produce în ea'. “Moartea este faptul cel 
nai profund şi cel mai semnificativ al vieţii, care ridică pe 
ltimul muritor deasupra cotidianului şi platitudinii. Ea sin- 
ură pune în profunzime chestiunea sensuiui vieţii. De fapt 
iaţa nu are sens decât dacă moartea există. Sensul finit e 
gat de un sens final; dacă infinitatea plată ar domni în 
„mea noastră, viaţa ar fi fără sens'4. 

Dar moartea dă sens creaţiei numai pentru că e punte 
pre o existenţă cu totul altfel decât cea de aici, spre o 
xistenţă netrecătoare, ce are ca sens plenitudinea ei în 
umnezeu, adică numai pentru că marchează categoric 
riaşa deosebire dintre cele două moduri de existenţă şi 
eci numai pentru că e o prăpastie, e un eveniment prin 
are se schimbă total modul existenţei de aici. O moarte ca 
fârșit al unei încarnări pentru altă încarnare, într-un plan 
e aceeaşi esenţă trecătoare, nu dă nici un sens lumii fără 
ens. 


2. N. Berdiaeff, Essai sur la destination de l'homme, p. 325, 


5. Ibidem. 
4, Ibidem, p. 324. 

in termeni teologici, moartea, fiind singura trecere de 
aici la Dumnezeu, arată transcendenţa lui Dumnezeu şi a 
vieţii noastre depline în EI, ca împlinire a ei. Avem ceva de 
la Dumnezeu şi in viaţa noastră de aici, o arvună, cun zic 
Părinţii bisericești. Dar totuşi viaţa lui Dumnezeu şi viaţa 
noastră deplină în El sunt despărțite de cea de aici prin 
moarte. Nu există o continuitate între viaţa noastră de aici 
şi viaţa lui Dumnezeu sau viața noastră deplină în E!. 'Fap- 
tul că noi trebuie să murim arată deosebirea, graniţa strictă 
între Dumnezeu şi viaţa noastră. Desigur, Dumnezeu este 
prezent în viaţa noastră cu puterea Lui de viaţă. Şi totuşi 
viaţa lui Dumnezeu rămâne totdeauna dincolo de moarte. 
intre viaţa lui Dumnezeu şi viaţa noastră este moartea... Nu 
se poate merge la Dumnezeu fără a se trece prin moarte... 
moartea dă ideii de Dumnezeu... o strictă transcendenţă. 
Moartea dărâmă toată prezumția noastră monistă, care vi- 
sează la o neîntreruptă continuitate de existenţă şi la o tre- 
cere între Dumnezeu şi viaţa noastră. Moartea e graniţa la 
care ne apare Domnul vieţii, Creatorul, Care singur are ne- 
murire (l Tim. 6, 16), Care a pus făpturile Sale sub legea 
devenirii şi a morţii'5. 

De necesitatea şi universalitatea morţii ţin seama şi alte 
explicaţii ale ei. Ele o socotesc de asemenea ca un mo- 
ment care descoperă un sens al vieţii. Două din ele explică 
moartea, fără Dumnezeu, şi socotesc că tocmai prin aceas- 
ta dau morţii un sens. 

Una din ele consideră moartea ca un fenomen pur bio- 
logic, prin care foriele vitale concentrate într-un organism 
reintră în curentul naturii spre a le concentra în alte orga- 
nisme. Alta consideră moartea ca o despărţire a spiritului 
de trup, întrucât spiritul se cere prin sine însuşi, nu prin 
vreo cauzalitate divină, după o viaţă neîngustată de trup. 
Explicaţia din urmă se ramifică în două. Una din aceste ra- 


5. P. Althaus, Die letzten Dinge, ed. 4, p. 80-81. 

mificaţii consideră că spiritul, după despărțirea de trup. se 
revarsă într-o esenţă spirituală panteistă. Alta, care e pro- 
prie unor religii necreştine (sau spiritismului, ale cărui ra- 
porturi cu religia sunt foarte neclare), socotește că spiritele 
duc o existenţă personală în preajma lui Dumnezeu. Deci 
fără ca Dumnezeu să fi avut un rol în introducerea morţii în 
lume, E! are un rol ca ţintă spre care duce moartea. 

Expiicaţiile care nu recunosc o existenţă personală 
după moarie nu văd în moarte un eveniment care ar da 
existenţei un sens. Ce interes are pentru persoana umană, 
singura care descoperă sensul existenței sau pentru care 
există un sens, faptul că există în veci o natură sau o esen- 
ţă spirituală impersonală, deci inconştientă de sens? 

Explicaţia care afirmă o existenţă a spiritelor după 
moarte în preajma lui Dumnezeu, pe lângă faptul că nu e 
şi o explicaţie a originii morţii, nu poate da suficiente te- 
meiuri pentru o existenţă fericită după moarte, întrucât 
Dumnezeu in această explicaţie nu este Dumnezeul comu- 
niunii, Care Se arată ca atare în existenţa Sa treimică și în 
întruparea Uneia din Persoanele treimice ca om pentru ve- 
cii vecilor, ceea ce asigură şi identitatea persoanei umane 
care supravieţuieşte. Totuşi, în această explicaţie, moartea 
nu e cu totul lipsită de sens. De aceea aderenţii diferitelor 
religii pot considera într-o anumită măsură moartea ca pe 
un eveniment pozitiv. 

Unii inşi, din Occident mai ales, influenţaţi azi de pri- 
mele două 'explicaţii' ale morții, dar conştienţi de nonsen- 
sul cu care aceste explicaţii lasă moartea încărcată, caută 
să se elibereze de gândui! la moarte, caută să acopere reali- 
tatea ei. Deşi afirmă că moartea e un fenomen natural, au 
o spaimă de moarte, recunoscând implicit că ea nu e deloc 
naturală pentru om$. De aceea aceşti oameni fac tot ce pot 
pentru acoperirea mortului, pentru a nu fi tulburaţi în viaţa 


£ 


6. Kari Rahner, Die Theologie des Todes, tierder, 1958, p. 42-45. 

lor de gândul morţii. O casă îndoliată de evenimentul mor- 
ţii nu vrea să arate nici un semn de doliu, iar mortul e dus 
pe ascuns la cimitir, sau la crematoriu şi făcut să dispară 
pe neobservate”. 

Moartea îşi capătă sensul deplin în explicaţia creştină, 
care vede moartea ca un moment în dialogul etern al omu- 
lui cu Dumnezeu cel personal. Pentru creştinism moartea, 
deşi e urmarea păcatului, a păstrat şi un sens pozitiv, intru- 
cât în ea Hristos ne trece la comuniunea deplină cu Dum- 
nezeu, adică la o treaptă mai înaltă în comuniunea cu E! şi, 
prin aceasta, la treapta plenitudinii vieţii. 

În creştinism moartea este luată în serios, dar fără dis- 
perare, înainte de a se produce, pentru a ne pregăti să tre- 
cem prin ea la plenitudinea comuniunii cu Dumnezeu; iar 
când s-a produs, pentru ca prin rugăciuni să se asigure şi 
mai mult celui decedat această plenitudine. Ea nu e nici 
bagatelizată înainte de a se produce, nici motiv de dispe- 
rare când moartea s-a produs, sau de grăbită uitare a celui 
mort. Morţii nu sunt plânși cu disperarea că unicul lor chip 
de existenţă a dispărut în neant, pentru totdeauna; ci, pen- 
tru pierderea unui ajutor în persoana lor şi la gândul că au 
murit nepregătiţi. De aceea, locul principal îl ţin rugăciunile 
pentru ei, cu ocazia morţii lor şi după aceea, o dată cu re- 
gretul pierderii unui ajutor temporar. De aici vine şi obli- 
gaţia amintirii lor. 

De fapt, numai pentru credinţa creştină moartea are un 
sens, atât în ce priveşte originea, cât şi rostul căpătat de ea 
în Hristos. Credinţa creștină dă o explicaţie satisfăcătoare 
originii ei, socotind-o provenită prin ieşirea omului din co- 
muniunea cu Dumnezeu, dar pentru ea moartea capătă un 
sens pozitiv în Hristos, putând fi învinsă prin restabilirea 
comuniunii cu Dumnezeu, prin credinţa în Hristos. 


7. Al. Schmemann, op. cit., p. 117. 

Spaima de moarte arată că ea nu e un tenomen cu totul 
natural, ci că s-a produs ca un fenomen contrar naturii, ca 
o slăbire a comuniunii cu Dumnezeu, izvorul vieții. Creşti- 
nismul explică această spaimă de moarte prin faptul că ea 
a apărut ca pedeapsă şi ca urmare a păcatului primilor oa- 
meni, pentru ieşirea lor din comuniunea cu Dumnezeu. De 
aceea creştinul manifestă deschis şi o teamă de durerile 
morţii ca despărţire a sufletului de trup, cum a manifestat 
şi Hristos, recunoscând astfel acest caracter nenatural al 
morţii, spre deosebire de cei care pe de o parie declară 
moartea un fenomen natural, iar pe de aită parte au o spai- 
mă disperată de moarte, cu mult mai mare decât creştinii. 

Dar creştinismul oferă şi un remediu al spaimei de 
moarte întrucât moartea în Hristos este un mijloc de ridica- 
re a noastră din viaţa nedeplină şi trecătoare în care ne-am 
coborât, la viaţa fără de moarte, la plenitudinea vieţii prin 
intâlnirea cu Hristos dincolo de moarte, după ce am trăit în 
parte cu El aici. lar siguranţa întâlnirii cu El, a depăşirii 
morţii noastre, o avem în biruinţa morţii de către EI prin 
inviere. 

În starea de acum nu suntem mulţumiţi nici să trăim 
fără să murim, căci n-avem aici plenitudinea comuniunii cu 
Persoana lui Hristos, dar câtă vreme suntem în păcat ne e 
teamă şi să murim, ca din nepregătire să nu rămânem de- 
finitiv lipsiţi de comuniunea cu El. Sfântul Antonie cere pe 
patul de moarte lui Dumnezeu să-i mai dea puţin timp de 
pocăință. Pe măsură ce înaintează într-o viaţă curată, în co- 
muniunea cu Hristos prin credinţă, creştinii depăşesc însă 
nu numai teama de durerile despărțirii sufletului de trup, ci 
şi teama de ceea ce va urma după aceea. 

Astfel moartea a apărut ca o despărțire nefirească a su- 
fletului de trup, ca urmare a slăbirii comuniunii omului cu 
Dumnezeu, izvorul puterii şi al vieţii, deci ca urmare a 
păcatului; despărţirea sufletului de trup, fiind urmare a 
slăbirii comuniunii cu Dumnezeu, duce la o desființare a 

acestei legături dincolo de moarte. In Hristos, comuniunea 
cu Dumnezeu fiind restabilită, moartea rămâne ca despăr- 
țire a sufletului de trup și prin această şi creștinul trăiește 
împreună cu ceiialţi oameni teama de durerile ei, dar în 
mod mai atenuat; iar la cei tari în credinţă, ca de exemplu 
martirii, ea e copleşită cu totul. 

in această teamă, creşiinul are semnul viu al originii 
morții în păcatul protopărinţilor, ale cărui urmări se păs- 
trează până la sfarşitul lumii. Dar ea a devenit un imboid 
ae a lupta impotriva ispitelor păcatului. Toţi rămân în tru- 
pul supus morţii, pentru trebuinţa luptei lor împotriva păca- 
tului. Viaţa pământească este arena acestei lupte până la 
sfârşitul lumii, pentru ca moartea în care va sfârşi trupul 
pământesc să nu fie o trecere la definitivarea în starea de 
necomuniune cu Dumnezeu. 

Dar rămânând ca despărţire a sufletului de trup, moar- 
tea a devenit în cei uniţi cu Hristos, din trecere la o defini- 
tivare în viaţa de necomuniune cu Dumnezeu, trecere la 
plenitudinea comuniunii cu El şi deci la plenitudinea vieţii: 
Aceasta, pentru că cel credincios, purtând pe Hristos în 
sine, se întăreşte din puterea Lui în sufletul său, ca să trea- 
că prin moarte la viaţă şi ca să ridice la sfârşitul lumii tru- 
pul, pe care l-a curâăţit prin faptele sale curate, la o viaţă lu- 
minată, transfigurată, la înviere. 

Dobândind acest înţeles, moartea capătă nu numai ea 
un sens pozitiv, ci dă întregii vieţi a omului un astfel de 
sens. Omul se pregăteşte în cursul întregii vieţi pământeşti 
prin întărirea în comuniunea cu Hristos, pentru ca moartea 
sa să fie trecerea lui la plenitudinea comuniunii cu Dum- 
nezeu şi cu semenii. 

Scrierile duhovniceşti vorbesc de menţinerea în amin- 
tire a morţii care ne aşteaptă, pentru ca din aceasta să 
luăm îndemn de a nu ne lipi prea mult de plăcerile trecă- 
toare ale lumii. Sfântul Antonie cel Mare spune: "Moartea 
de o va avea omul în minte, nemurire; este; iar neavând-o 

in minte, moarte este. Dar nu de moarte trebuie să ne te- 
mem, ci de pierderea sufletului, care este necunoştinţa lui 
Dumnezeu'8. Teodor al Edesei declară că viaţa pămân- 
tească dobândeşte un sens şi se umple de un conţinut cu- 
rat când omul face din ea o călătorie conştientă spre moar- 
te şi spre cele de după ea, ca ţintă a vieţii: 'Cel ce călăto- 
reşte fără ţintă se va osteni în deşert. Ci ţine-te de lucrarea 
cea bună: adună-ţi mintea, ţine mereu ceasul din urmă al 
morţii înaintea ochilor, adu-ţi aminte de deşertăciunea lu- 
mii, cât de înșelătoare, de neputincioasă şi fără de preţ 
este, cugetă ia înfricoşata dare de seamă, cum o să înfăţi- 
şeze duşmănoşii purtători de catastife faptele noastre, cu- 
vintele, gândurile pe care ei ni le-au strecurat în minte, iar 
noi le-am primit. Adu-ţi aminte şi de muncile iadului şi cum 
stau acolo închise sufletele; amintește-ţi şi de acea înfrico- 
şată zi, adică de învierea cea de obşte şi de înfăţişarea 
înaintea lui Dumnezeu, de cea din urmă hotărâre a Judecă- 
torului care nu greşeşte. Gândește-te la osânda care va pu- 
ne stăpânire pe păcătoşi, la ruşine, la mustrarea conștiin- 
ţei, la scoaterea afară de la Dumnezeu și la aruncarea în 
focul cel veşnic, la viermele care nu moare, la întunericul 
cel neluminat unde este plângerea şi scrâşnirea dinţilor'?, 
Evagrie Monahul are cam acelaşi text, dar spune despre 
iad: "Mută-ţi gândul şi la starea cea din iad, gândeşte-te cum 
se chinuiesc sufletele acolo, în ce tăcere prea amară'!0. 
Prin aceasta, moartea nu e numai un sfârşit distructiv, 
suportat pasiv, venit din afară, ci şi un motiv de pregătire a 
omului pentru ea, prin acţiunea lui din lăuntru. 'Aceasta 
poate fi ea, desigur, dacă e înţeleasă nu ca un eveniment 
în forma unui punct la sfârşitul vieţii..., ci ca sfârşitul desă- 


8. invăţături despre viața morală, în 170 capete, Cap 49, Filocalia 
rom., voi. 1, p. 12. 

9. Una sută capete foarte folositoare, Cap 57, Filoc. rom., vol. IV, 
p. 218-219. | 

10. Schiță monahală..., 9, P.G. 40, col. 1261, Filoc. rom., vol. |, 
p. 45-46. 

vârşit, realizat de toată activitatea vieţii, aşa încât moartea 
are o prezenţă axiologică, în întregul vieţii omenești. Omul 
işi lucrează moartea sa, ca desăvârşire a sa, prin activitatea 
vieţii, şi astfel moartea este prezentă în această activitate, 
sau în fiecare faptă liberă în care omul dispune în libertate 
de întregimea persoanei sale'l!. 

Cu cât omul îşi face din moarte mai mult o prezenţă 
valorizatoare în toată viaţa lui, cu atât o transformă mai 
mult în trecere spre plenitudinea vieţii şi işi umple viaţa pă- 
mântească mai mult de valoare!Z. Moartea rămâne totuşi o 
forță care lucrează în om în direcţia distrugerii formei pă- 
mânteşti a existenţei lui. Dar Sfântul Pavel spune: 'Dacă 
vieţuiţi după trup, veţi muri, iar dacă ucideţi cu Duhul fap- 
tele trupului, veţi fi vii' (Rom. 8, 135). 

De fapt, fiinţa noastră sporeşte pe de o parte în conţi- 
nutul spiritual, deci într-o tărie spirituală, iar până la o vre- 
me chiar în forţa biologică, iar pe de altă parte, ea se apro- 
pie cronologic şi interior de moarte, sau moartea sporeşte 
în ea. Karl Rahner socoteşte că fiinţa noastră e într-o miş- 
care voluntară de rotunjire, de implinire, şi moartea repre- 
zintă punctul fina! al împlinirii, împlinirea aceasta însem- 
nând luarea mea în stăpânire ca persoană de către mine 
însumi, eliberându-mă de stăpânirea pornirilor involuntare, 
legate de trup şi de lume!15. Pe de altă parte, spune el, tru- 
pul slăbit scapă tot mai mult de sub puterea mea, ca să-mi 
scape cu totul în momentul morţii. Astfel în momentul mor- 
ţii ajung ca persoană la culmea puterii ce o pot ajunge în 


1 1. Kari Rahner, op. cit., p. 41. 

1 2. O sentinţă din Pateric spune: 'Un can care are totdeauna moar- 
tea în faţă învinge lipsa de curaj' (Les senterces des Peres du desert, ed. 
Abbaye Saint Pierre des Solesmes, 1966, p. 304). 

15. Karl Rahner, op. cit, p. 30: 'Das Ende des Menschen als Geist- 
person ist tătige Voliendung von innen, eir aktives Sich-zur-Vollendung 
Bringen, aufwachsende, das Ergebnis de: Lebens bewâhrende Aus- 
zeugung und totales Sich-in-Besitz Nehme:. der Person, ist Sich-selbst- 
gewirkt-Haben und Fiie der freitătigen personalen Wirklichkeit”. 

viața pământească şi la totala neputinţă, ca fiinţă biologi- 
căl+. Neputinţa trupului în preajma morţii pune un acope- 
rământ pe puterea culminantă la care a ajuns persoana, iar 
acest 'acoperământ' aşezat de moarte asupra tăriei mele 
ca persoană nu-mi lasă puterea să văd în mod sigur unde 
voi trece prin ea: la viaţa veşnică întru fericire, sau la viaţa 
veșnică întru nefericire!5. | 

Ceea ce merită să fie reţinut de la Rahner e aflarea unui 
rost pozitiv al morţii asupra naturii umane înseşi, fapt care 
lipsea teologiei catolice şi protestante dinainte, care înţe- 
legeau moartea ca simplă plată sau ispășire juridică acor- 
dată lui Dumnezeu. Teologul anglican E. L. Mascal spune, în 
legătură cu această nouă înţelegere a morţii, de Catolicism: 
"Ceea ce a lipsit adeseori este recunoaşterea că moartea 
este un act care implineşte persoana care moare, un act 
care înglobează totul şi ne angajează personal". Şi citează 
din alt teolog catolic, Ladislau Boros, care afirmă: 'În moarte 
omul este confruntat cu totalitatea dinamismului său su-. 
biectiv de a fi (moartea ca totală întâlnire cu sine), intrând 
complei în relaţie de înrudire mondială şi pan-cosmică, şi 


14. Ibidem: "und der Tod des Menschen als Ende des biologischen 
Lebens ist gleichzeitig in unauflosbarer und das Ganze des Menschen 
betreffender Weise Abbruch von aussen, Zerstorung, Parzenschnitt, 
Widerfahrnis, das dem Menschen unberechenbar von aussen trifft, so dass 
sein "'eigener Tod" von innen durch die Tat der Person selbst gleichzeitig das 
Ergebnis der radikalsten Entmâchtigung des Menschen ist, Tat und 
Leiden im einem'. 

15. Ibidem, p. 38-59: 'Wenn der Tod als Einheit von Tat und 
Schicksal, Ende und Vollendung, gewollten und erlittenen Tod, als Fulle 
und Leere zuma! erscheint, wenn er leere Schattenhaftigkeit, Gespen- 
stigkeit, in einem gewissen Sinne Entpersânlichung, Sichverlieren, Un- 
tergang und gleichzeitig die Fulle totalen Sich-in-Besitz-Nehmens der 
Person zu besagen scheint und wenn beides zum Phânomen des men- 
schlichen Todes gehârt, dann lăsst sich vom Menschen her nie existen- 
tiell eindeutig sagen... ob nicht die im Tode erreichte Fulle des Lebens 
die bisher nur verschleierte Leere und Nichtigkeit des Menschen ist-oder 
umgekehrt: ob die im Tode sich zeigende Leere nur der Schein einer 
wahren Fulle ist'. 

intrând de asemenea în ceea ce e baza acestei lumi (moar- 
tea, ca prezenţă totală, faţă de lume)”. Dacă fiinţa umană, 
zice acesta, atinge punctul culminant al vârstei adulte nu- 
mai în moarte, noi putem înţelege de ce tocmai în moarte 
se împlineşte această predare totală de sine Tatălui, cu 
Care am fost reconciliaţi. "Când realitatea umană a lui Hris- 
tos a fost plantată în moarte direct în inima lumii, în cel mai 
profund strat al universului, în acel moment, Hristos, în 
umanitatea Sa corporală, a devenit adevăratul fundament 
ontologic al unui nou plan al mântuirii care îmbrăţişa rasa 
umană'. "Noi vedem că la moartea lui Hristos, lumea întrea- 
gă a intrat într-o primăvară cosmică ("Primăvara dulce', se 
spune în "Prohodul" Bisericii Ortodoxe, n.n.), al cărui sece- 
riş va fi refacerea universului nostru în noutatea şi strălu- 
cirea de la sfârşitul timpului”. Astfel, pentru fiecare din noi, 
moartea este o întâlnire cu Hristos realizată sub semnul 
esențial al bazei lumii şi al dinamismului spiritual al omu- 
lui; ea 'este primul act al omului complet personal şi odată 
implinită este centrul mai presus de toate care permite tre- 
zirea conştiinţei, libertatea, întâlnirea cu Dumnezeu, pen- 
tru decizia finală asupra destinului final al fiecăruia'15bis, 
Aceasta face posibilă înţelegerea învierii de obşte. Dar 
trebuie observat că această putere de refacere a întregului 
cosmos material prin moarte, se datoreşte faptului că prin 
ea se ajunge nu la un fundament material al cosmosului, ci 
dincolo de el, prin spiritul penetrat de Dumnezeu, care ră- 
mâne totuşi într-o legătură cu fundamentul material al cos- 
mosului. Totuşi, această înţelegere a morţii expusă de Rah- 
ner şi mai ales cea a lui Boros nu ni se par să corespundă 


15 bis. L. Boros, The Moment of Truth, pp. 144, 149, 150, 162, 
164, 165; ia E. L. Mascal, Theologie de l'Avenir, Descl€e, Paris, 1970, p. 
86. "Karl Rahner a dezvoltat de asemenea ideea că moartea, departe de 
a degaja sufletui de orice raport cu materia, îl pune în relaţie nouă cu 
tot universul material" (E. L. Mascal, ibid., după Karl Rahner, On the 
Theology of Death. Quaestiones disputatae, il, p. 203 ș.u.). 

cu totul înţelegerii creștine, sau mai precis ortodoxe, a 
morţii, deşi cuprinde unele elemente demne de reţinut. 

Din punct de vedere ortodox se pot face câteva obiecţii 
faţă de ea. Mai întâi, înţelegerea morţii ca împlinire a vieţii 
pământeşti are nevoie de unele completări şi nuanţări, ţi- 
nându-se seama că traiectoria vieții pământeşti și sfârşitul 
ei prezintă o mare varietate. Nu toţi ajung să se ia în stă- 
pânire pe ei înşişi, ca persoane, în mod actual. Foarte mulţi 
oameni nu au posibilitatea să facă aceasta nici măcar în- 
tr-un moment fulgerător de supremă conştiinţă în faţa mor- 
ţii, întrucât sunt surprinşi de moarte pe neaşteptate, sau 
după ce au intrat într-o neputinţă a conştiinţei de a mai 
gândi clar la ceea ce se petrece cu ei, sau chiar la o nepă- 
sare totală faţă de ea prin necredinţă. De aceea scrierile du- 
hovniceşti ne recomandă să fim totdeauna pregătiţi, adică 
realizaţi ca persoană, stăpâni pe noi înșine în orice mo- 
ment al vieţii pământeşti, chiar dacă putem adânci mereu 
această stare. Dar nu toţi o fac. 

Totuşi, mulţi creştini luptă cât de cât pentru a nu se 
lăsa luaţi în stăpânire de pasiunile plăcerii, sau de orgoliu, 
adică de uitarea de ei înşişi, sau luptă pentru a înainta într-o 
oarecare măsură spre o stăpânire de ei înşişi ca persoane. 

Dar aceasta este în acelaşi timp o anumită silinţă de a 
se preda pe ei lui Dumnezeu, ceea ce echivalează cu înain- 
tarea într-o moarte faţă de păcat, faţă de pasiunile înrobi- 
toare. Căci numai predându-se Lui, pentru o deplină comu- 
niune cu El în libertate, se iau cu adevărat în stăpânire şi 
ei. Ceea ce spunem în plus faţă de Rahner e că luarea în 
stăpânire de sine a omului e însoţită pe de o parte de pre- 
darea sa lui Dumnezeu, pe de alta, de refuzul ascultării de 
pornirile păcătoase. Dar acestea sunt două aspecte ale 
unei morţi în sens bun. Omul moare atât prin faptul că se 
predă lui Dumnezeu, cât şi prin faptul că devine insensibil 
la ispitele păcatului. lar aceasta o face omul în tot cursul 
vieții pământești, fără să ajungă însă niciodată la deplină- 

tatea predării sau la sfârşitul acestui efort. Cei ce-şi trăiesc 
viaţa pământească astfel, odată ajunşi în faţa morţii, în mă- 
sura in care sunt conştienţi, încoronează printr-un act de 
supremă hotărâre luarea lor în stăpânire de către ei înşişi: 
renunţarea la ei înşişi și predarea totală lui Dumnezeu. 

Dacă e aşa, slăbirea trupului spre sfârşitul vieţii şi ne- 
putinţa lui totală pe care o simt apropiindu-se, nu o mai tră- 
jesc ca pe o stare care se opune acestei dispoziţii de pre- 
dare totală a lor lui Dumnezeu, ci ca pe o stare care accen- 
tuează dispoziţia lor de predare lui Dumnezeu, care e toto- 
dată o luare în stăpânire totală a sa însuşi, ca persoană; ei 
işi insuşesc, adică, starea de slăbiciune şi neputinţă totală 
a trupului, ca pe o întregire a dispoziţiei de predare a lor lui 
Dumnezeu, de lăsare în voia Lui, de unire cu EI, cape oeli- 
perare a lor de pasiunile înrobitoare şi în primul rând de 
orgoliu, care pun o distanţă între ei și Dumnezeu. Ei şi-o în- 
suşesc benevol, ca pe o renunțare la o existenţă despărțită 
de Dumnezeu, ca pe un ajutor în trăirea lor deplină în unire 
cu Dumnezeu. 

În felul acesta, moartea ca despărţire a trupului de su- 
filet şi ca descompunere a trupului acestuia îngroșat nu mai 
este nici ea trăită ca pedeapsă, cum zice Rahner, ci ca pre- 
dare lui Dumnezeu, ca mijloc al unirii cu EI, al intrării mai 
depline a omului în stăpânirea sa ca persoană, deși ea îşi 
are originea în pedeapsa de la început. Ea rămâne și ca 
amintire a păcatului pedepsit, dar şi ca mijloc de depăşire 
a ei ca pedeapsă. 

Înţeleasă ca predare lui Dumnezeu, realizată mai mult 
sau mai puţin deplin în momentul final, dar mereu pre- 
zentă ca intenţie şi ca mişcare în viaţă, moartea se poate 
socoti predare completă a omului lui Dumnezeu în mo- 
mentul morţii, chiar în creştinul luat de moarte pe neaştep- 
tate, căci toată viaţa lui trăită ca o predare tot mai deplină 
lui Dumnezeu include în ea intenţia predării totale. 

Puterea trăirii vieţii ca predare în dezvoltare lui Dum- 
nezeu o au creştinii din Hristos şi în Hristos, Care a trâit şi 
a murit într-o predare exemplară Tatălui Său, pentru unirea 
deplină a Sa ca om cu El. Un exemplu de imitare a lui 
Hristos din puterea Lui în această privinţă avem în tâlharul 
de la dreapta Celui răstignit, care, prin moarte, intră în rai 
cu Hristos, adică la unirea cu EI în predarea Lui, Tatălui. 
Hristos a murit strigând: "Părinte, în mâinile Tale Îmi dau 
duhul Meu' (Lc. 23, 46), după care "Şi-a dat duhul”. lar de 
moartea creştinilor se spune că 'şi-au dat sufletul' în mâi- 
nile Domnului. Adormirea Maicii Domnului e reprezentată 
în iconografia Bisericii prin luarea sufletului ei în braţele lui 
Hristos, desigur nu fără actul de predare a ei. Cei mai mulţi 
dintre creştini mor în Hristos, în cursul unei vieţi de preda- 
re sau de moarte în dezvoltare lui Dumnezeu, ca să rea- 
lizeze o predare completă, sau intrarea deplină în viaţă prin 
moartea de la sfârşit. 

lar această putere a Lui e primită în Tainele Bisericii. 
Prin Taine EI Se sălășluieşte în noi, ca Cel ce ne dă puterea 
să trăim cu El moartea faţă de păcat, moartea ca predare 
lui Dumnezeu, într-o continuă dezvoltare, până la accepta- 
rea morţii depline, ca despărţire a sufletului de trup. Moar- 
tea noastră în dezvoltare cu Hristos fiind o predare a noas- 
tră lui Dumnezeu, este totodată o viaţă spiritualizată a noas- 
tră în creştere, încât momentul morții culminante, ca des- 
părţire a sufletului de trup, coincide cu intrarea culminantă 
în plenitudinea vieţii. "Aşa şi voi, socotiţi-vă că sunteţi morţi 
păcatului, dar vii în Dumnezeu, în Hristos lisus, Domnul 
vostru' (Rom. 6, 11). 'Noi totdeauna purtăm în trup moar- 
tea lui lisus, ca şi viaţa Lui să se arate în trupurile noastre" 
(2 Cor. 4, 10). "Chiar dacă omul nostru cel din afară se veş- 
tejeşte, cel din lăuntru se înnoieşte din zi în zi" (2 Cor. 4, 16). 

Dacă prin Botez primim din Hristos putere pentru 
această moarte cu El, ca să fim totdeauna vii în EI, iar 
această moarte-viaţă are o dezvoltare prin conlucrarea 

noastră, cuvintele patriarhului Atenagora, că în moarte ar- 
tualizăm Botezul nostru, capâtă un adânc înţeles. Moartea 
în care şi spre care înaintează creştinii care trăiesc în 
Hristos este o moarte cu Hristos şi de aceea este în acelaşi 
timp o înaintare în viaţă, căci Hristos în care înaintează ei 
„este Hristos care, prin moartea cu El, ne duce la învierea 
cu EI. "Existenţa spre moarte", (Sein zum Tode). care carac- 
terizează, după Heidegger, existenţa omenească, este, în 
Hristos, în acelaşi timp existenţa spre plenitudinea vieţii 
(Sein zum Leben). În Hristos avem viaţa plenară a veacului 
viitor; de aceea avem în El şi moartea faţă de viaţa ştirbită 
şi coruptibilă a veacului acestuia. 

Înaintarea în şi spre acea viaţă e una cu înaintarea în şi 
spre moarte, sau viaţa aceea e îmbinată cu moartea, nu 
pentru ca moartea să o diminueze, ci ca să curețe drumul 
spre ea. 

Taina Mirungerii ne dă puterea să conlucrăm pentru 
înaintarea în această moarte cu Hristos, care e înaintare în 
viaţa cu Ei; Pocăinţa ne restabileşte în ea. Taina Euharistiei 
ni-L dă pe Hristos care acceptă, ca subiect sălășluit în su- 
biectul nostru, moartea noastră prin care ne trece la învie- 
re. Taina Nunţii ne dă şi ea puterea să renunţăm la viaţa 
aparentă a egoismului şi să trăim viaţa de iubire a predării 
impreună cu un altul lui Dumnezeu, care e iubire de El. 
Pentru suportarea durerilor cu răbdare, într-o dispoziţie de 
predare lui Dumnezeu, ca să primim şi viaţa duhovniceas- 
că plenară de la EI, ni se dă şi harul Maslului. 

Dar dacă slăbirea trupului, prin care înaintâm spre 
moarte, nu mai e ceva contrar întăririi noastre în Duh și 
dispoziţiei noastre de predare lui Dumnezeu, moartea nu 
mai apare, când se apropie, ca acoperământ al intrării la 
Dumnezeu pentru cei ce au progresat mult în viaţa de cre- 
dinţă şi de fapte după voia Lui. Trupul slăbit la maximum 
devine un transparent al vieţii depline ce aşteaptă pe cre- 
dincioşi în Hristos. 

Astfel, sfinţii şi unii creştini îmbunătăţiţi primesc de la 
Dumnezeu anunţul datei exacte a morţii lor cu câteva zile 
înainte de sfârşitul lor şi, înaintea acestui sfârșit, în preaj- 
ma patului lor văd îngerii. Expresia: 'Fericită este moartea 
cuvioșilor', se referă la o stare care are loc chiar în momen- 
tul ieşirii sufletului. 

Desigur, înainte de ieşirea sufletului cunoaşterea vieţii 
de după moarte nu e o cunoaştere deplină a ei; e o cunoaş- 
tere sub oarecare văl. Dacă moartea e o punte între ţăr- 
murile vieţii acesieia şi ale celei viitoare, ea rămâne un mis- 
ter în capătul în care sfârşeşte. Noi ştim formal că ajungem 
acolo, dar cum este acel "acolo" nu știm, afară de oarecare 
licărire a lui prin vălul vieţii noastre în trup, care începe să 
se sfâşie, sau a devenit din ce în ce mai diafan pentru sfinţi 
şi pentru creştinii îmbunătăţiţi. 

Moartea şi-a schimbat în Hristos nu numai rostul în ea 
însăşi, ci şi în experienţa celor ce o trăiesc, descoperindu-se 
ca poartă spre viaţă. Ea a devenit nu numai poarta nece- 
sară spre viaţa deplină, ci şi o putere a celor ce se află în 
Hristos, în cursul întregii vieţi pământești, putere prin care 
dobândesc viaţa deplină în Hristos. "Omul trebuie să gân- 
dească la moarte nu numai pentru că viaţa lui este viaţă 
spre moarte (Sein zum Tode), ci şi pentru că moartea este 
un mister al lui Hristos-Domnul. De când Hristos a murit 
pentru mântuirea lumii, de când viaţa lui Dumnezeu şi 
slava Lui au venit definitiv în lume prin moartea Celui răs- 
tignit, nu există un eveniment mai decisiv în lume ca 
această moarte. Tot ce se întâmplă în lume, trăit în afară 
de legătura cu ea, este trecător şi neimportant. Dar dacă ne 
este dat harul să murim împreună cu EI, atunci întâmplarea 
zilnică şi banală pe care o numim moartea omului şi spre 
care e dus fiecare este ridicată între tainele lui Dum- 
nezeu'16. 


16. Karl Rahner, op. cit., p. 72. 

Dar nu pentru toţi oamenii moartea are acest rost pozi- 
tiv. Ea rămâne pentru unii un eveniment de spaimă, din 
care ei caută să scape prin uitare, sau prin efortul de a crea 
în ei o stare de indiferenţă. Ea rămâne însă ceea ce a fost 
de la inceput, o pedeapsă pentru păcat. 

lar foarte mulţi oscilează intre așteptarea morţii cu spe- 
ranţă sau cu teamă, întrucât nu se hotărăsc total pentru o 
viaţă după voia lui Dumnezeu, lipsită de ambiguităţile care 
slăbesc spiritul sau caracterul lor de persoană în Hristos, ca 
să câştige o nădejde mai fermă că prin moarte vor trece la 
viaţa deplină cu El, cum o avea Sfântul Apostol Pavel (Filip. 
1, 21). Pentru aceştia ea nu şi-a schimbat încă cu totul ros- 
tul de pedeapsă pentru păcat, în rostul de trecere la viaţa 
deplină în Dumnezeu, pe care l-au dobândit cei ce vieţu- 
ijesc în Hristos. 

La întrebarea de ce unii sfârşesc într-o nepăsare, mai 
putându.-li-se da încă vreme să iasă din ea, iar alţii sfârşesc 
inainte de a fi dus la o orientare limpede modul vieţii lor 
încă foarte oscilant, sau de ce unii mor în vârsta copilăriei 
înainte de a-şi fi precizat direcţia modului lor de vieţuire 
spre Dumnezeu sau în afară de EI, poate că răspunsul stă 
în faptul că Dumnezeu vede în aşezarea mai adâncă a su- 
fletului lor că cele două categorii dintâi nu vor câştiga o fixi- 
tate din care nu vor mai putea ieși; iar la prunci cunoaşte 
direcţia spre care s-ar mişca atunci când ajung la capacita- 
tea deciziei personale. Dintre ceilalţi unii sunt lăsaţi să ac- 
tualizeze binele de care sunt capabili în viaţa aceasta, pen- 
tru a lua cununa cea mai frumoasă pentru eforturile lor şi 
pentru a fi şi altora de model, iar alţii, deşi aflaţi pe un 
drum bun, sunt luaţi înainte de a fi terminat acest drum, 
pentru că sunt cunoscuţi până unde îl vor duce sau că nu-l 
vor duce mai departe. 

Sfârşitul fiecăruia vine atunci când e potrivit fiecăruia, 
fiecare, cu excepţia pruncilor, lucrând cât timp i s-a dat 
pentru a preciza într-un fel sau altul modul vieţuirii lui, fie 

ca un mod care poate progresa foarte mult în bine, fie într-un 
mod în care nu poate progresa prea mult, fie într-un mod 
in care nu poate progresa decât în rău, sau care rămâne în- 
r-o definitivă stare de nedeterminare. Adică moartea finală 
vine la unii fără să fi avut timp să înainteze spre ea printr-o 
moarte" treptată, pentru că se cunoştea că nu vor face uz 
de ea; iar la alţii, la sfârşitul unei lungi exercitări în ea, sau 
al unui îndelungat refuz al ei. Şi la toţi moartea finală stă 
intr-o corespondenţă cu exercitarea sau cu refuzul de exer- 
citare a lor într-o "moarte' de bunăvoie în cursul vieţii. Cei 
ce au refuzat-o pe aceasta, mor fără să vrea spre veşnica 
moarte a lor; ceilalţi mor fără teamă, spre veşnica lor viaţă. 

Se poate spune că în general sunt două feluri de morţi: 
moartea care vine ca o supremă slăbire a fiinţei în spirit şi 
ca O descompunere a trupului, trăită ca un fapt pur negativ 
de pe urma pornirilor spre rău şi a orgoliului care desparte 
de Dumnezeu, şi moartea ca predare benevolă lui Dum- 
nezeu, şi deci ca o unire cu EI, venită de pe urma exerci- 
ării în moartea faţă de pornirile spre rău şi faţă de tendinţa 
unei vieţi străine de Dumnezeu. 

Socotind că unirea cu Dumnezeu se trăieşte ca preda- 
rea benevolă a omului lui Dumnezeu prin moarte, accen- 
uăm că această unire nu anulează persoana omului, căci 
predarea este un act voluntar personal. Unirea veşnică cu 
Dumnezeu are mereu în sine actul de predare a! omului, 
sau de moarte tainică cu Hristos, pentru ca în unirea sa cu 
Dumnezeu să se menţină veşnic ca persoană şi în predarea 
totală, mereu unirea deplină. 

Karl Rahner se apropie întrucâtva de această interpre- 
are a morţii cu Hristos, ca forţă desăvârşitoare a omului, 
pregătită de o moarte cu Hristos în cursul întregii vieţi pă- 
mânteşti. El o face aceasta, declarând că teoria scolastică 
a jertfei lui Hristos ca satisfacție juridică adusă lui Dum- 
nezeu pentru păcatul strămoşesc este insuficientă. Căci în 
acest caz mântuirea noastră nu s-ar înţelege ca împiinire a 


6 - Dogmatica - vol. Ul 

noastră. Dar Rahner nu merge în înţelegerea morţii până la 
interpretarea ei ca predare totală lui Dumnezeu, predare 
pregătită printr-o moarte treptată față de păcat în cursul 
vieţii pământeşti. El vede valoarea morţii numai în ascul- 
tare. În acest sens Hristos moare în cursul întregii Sale vieţi 
pământeşti, sau Îşi pregătește moartea finală printr-o moar- 
te în dezvoltare. Dar prin aceasta Rahner rămâne numai la 
jumătatea drumului între teoria juridică a satisfacţiei și cea 
care vede în moarte un mijloc de unire cu Dumnezeu şi 
deci de intrare în viaţă, de unire cu Hristos ca om, a celor 
ce mor cu El. Înțelegerea morţii propusă de el lasă fără răs- 
puns acea întrebare căreia el consideră că nu-i răspunde 
nici teoria satisfacţiei: de ce a trebuit ca ascultarea lui Hris- 
tos față de Tatăl să se manifeste anume în acceptarea 
morţii? 17. 

Fapta ascultării evocă tot rumai o relaţie juridică exteri- 
oară. Ea încă nu implică o unire cu Dumnezeu, pentru care 
e necesară renunţarea totală a creaturii la existenţa auto- 
nomă. Numai predarea totală lui Dumnezeu a omului e şi 
ascultare, şi unire; sau e ascultare care, având drept conţi- 
nut predarea, realizează unirea. Această ascultare ne-o 
cere Dumnezeu, pentru că El vrea ca noi să ne unim cu EI. 


17. ldem, op. cit., p. 55: "Diese Theorie macht nicht innerlich ver- 
stândlich, warum wir gerade durch den Tod Christi und nicht durch eine 
andere mâgliche, ebenfalis unendiichen Wert in sich tragende Tat des 
Herrn erlâst sind... Die Satisfaktionstheorie hat auch darin ein Unge- 
nuăgen, dass sie von vornherein Voraussetzung, dass der Tod alis solcher 
bloss ein passives vom Tun des Menschen verschiedenes Widerfahrnis 
sei, und sie... die erlâsende Tat Christi nicht im Tode als solchem, son- 
dern nur in einem geduldigen gehorsamen Auf-sich-MNehmen des Todes- 
Jeidens, der Todesursache erblicken kann und so den Aussagen der 
Schrift nicht vollgerecht wird". "'Wenn der Mensch ganz im allgemeinen 
den Tod insofern er seine personale Tat ist, durch sein ganzes Leben 
hindurch stirbt, dann wird von daher besser verstândlich, wie Leben und 
Tod Christi auch in ihrer erlâsenden Bedeutung eine Einheit bilden. Das 
Leben Christi erl&st, indem der Tod in seinem ganzen Leben axiologisch 
allgegenwârtig ist'. "Sein Tod wirkt unser Heil, weii er Gehorsam ist” (p. 58). 

Căci numai în unirea cu E! stă mântuirea creaturii. Unirea 
nu vine ca o răsplată pentru ascultare; ci chiar în conţinutul 
ascultării, înțeleasă ca predare, se implică unirea. lar uni- 
rea ca consimţită de Dumnezeu e şi iubirea Lui față de noi; 
ia fel, predarea din partea noastră este şi ea iubire, cum nu 
e ascultarea fără predare, care poate să aibă motorul în 
frică. Dumnezeu nu găsește o mulţumire în ascultarea 
noastră din frică, ci în ascultarea unită cu iubirea, care se 
manifestă în predare. iar mântuirea de care ne face parte 
nu e numai 0 eliberare a noastră de moarte, pe urma sa- 
tisfacţiei ce I-o dăm prin ascultarea de El ca aflător în faţa 
noastră şi-l restabilim astfel onoarea jignită, ci răspunsul la 
voinţa noastră de unire cu E], care e unirea Lui de fapt cu 
noi, purtată de asemenea de iubire. Karl Rahner socotește 
că moairtea a fost necesară pentru mântuire, numai pentru 
că în moarte ascultarea lui Hristos a mers până la capăt, iar 
noi trebuie să facem la fel. El pretinde că aşa înţelege 
moartea Sfânta Scriptură. Dar Sfântul Pavel vede în moarte 
prilejui de a ne uni depiin cu Hristos (Filip. 1, 23). Şi tot aşa 
o vedeau martirii. 

Astfei, ultimu! resort al vieţii cu Hristos, care e totodată 
o moarte cu El, deci și ultimul resort al morţii finale şi al 
tinderii spre viața veşnică, este iubirea. Din iubirea de 
Dumnezeu acceptă omul toată asceza sa, care sfârşeşte în 
moarte. Din iubirea de Dumnezeu-Tatăl, dar şi de om, a pri- 
mit Fiul lui Dumnezeu moartea ca om, pentru ca noi să pu- 
tem muri cu EI la fel din iubire faţă de Dumnezeu. 

Pentru iubire, moartea nu mai e un văl impenetrabil 
aşezat peste viața de dincolo de ea; căci în iubire avem 
această viaţă încă de aici. În iubirea Sa faţă de Tatăl, care 
a întrecut iubirea oricărui om, moartea n-a fost pentru 
Hristos un văl care să acopere viaţa Lui de după moarte tot 
aşa de mult cum pretinde Rahner că o acoperă pentru noi. 
A fost dureroasă şi la El despărţirea sufletului de trup şi în 
această durere s-a manifestat o reţinere a puterii dumne- 

zeieşti de a o copleşi; dar ea nu acoperea viaţa de după 
inviere până a-L face pe lisus să Se îndoiască de ea, cum 
se întâmplă la cei ce nu cred ferm. Căci EI a spus tâlharului 
de-a dreapta: "Astăzi vei fi cu Mine în rai'. Numai în sensul 
reţinerii Tatălui de a copleşi prin puterea dumnezeiască 
durerile morţii Fiului ca om, pot fi interpretate cuvintele lui 
lisus: "Dumnezeul Meu, Dumnezeul Meu, pentru ce M-ai 
părăsit?'. Tatăl rămâne pentru Hristos o realitate nu numai 
sigură, ci şi simțită, chiar în această reţinere a Lui de la co- 
pleşirea morţii prin puterea dumnezeiască. Acest strigăt îşi 
are şi el iconomia lui. Prin acest strigăt lisus ne arată că, din 
dorinţa de a Se uni ca om deplin cu Tatăl, acceptă şi du- 
rerile morţii, ca şi noi să învăţăm să acceptăm, din această 
dorinţă, deci din iubire faţă de Hristos, aceste dureri. 

De multe ori durerile din timpul vieţii nu sunt mai mici 
decât cele ale morţii. Dar şi pe cele ale vieţii trebuie să le 
suportăm din iubire faţă de Dumnezeu, tot ca un fel de 
predare a noastră Lui. Cum zice Sfântul Apostol Pavel: 'Nici 
moartea, nici viaţa (în plăceri, sau viaţa pe care nu o putem 
suporta)... să nu ne despartă de dragostea lui Dumnezeu, 
cea întru Hristos". 


B 
Nemurirea sufletului 


În teologia mai veche învăţătura despre nemurirea su- 
fletului era întemeiată pe ideea despre indestructibila lui 
substanţă spirituală, simplă. 

Dar dacă învăţătura aceasta e o învăţătură a credinţei, 
şi nu a filosofiei, atunci nemurirea sufletului trebuie înte- 
meiată pe credinţa că Dumnezeu ţine ca sufletul să fie ne- 
muritor. Deci ea nu se întemeiază pe o indestructibilitate pe 
care ar avea-o sufletul în sine, chiar fără voia lui Dumnezeu. 
Dacă sufletul are o indestructibilitate, ea îşi are cauza în voinţa 

lui Dumnezeu, cea creatoare şi conservatoare, care vrea ca 
persoana umană să fie, prin suflet, în mod neintrerupt de- 
pendentă de El. Dumnezeu a înzestrat sufletul cu memoria 
faptelor sale, cu conştiinţa despre sine, pentru ca el să re- 
grete neintrerupt faptele contrare lui Dumnezeu, pentru ca 
să ştie neintrerupt de dependenţa lui de Dumnezeu, să lau- 
de şi să iubească neîntrerupt pe Dumnezeu. 

Pentru aceste motive a înzestrat Dumnezeu de la în- 
ceput sufletul cu harul Său, iar după întruparea Fiului Său 
ca om i după învierea Lui, Însuşi Acesta S-a sălăşluit în 
om, sau l-a îmbrăcat pe om în Sine prin Botez. De aceea un 
temei important pentru nemurirea sufletului celor credin- 
cioşi este faptul că Hristos S-a sălășluit în ei, sau că Fiul lui 
Dumnezeu care S-a făcut om pentru vecie a devenit casă şi 
haină a lor. Cum ar putea acest sălaș al lui Hristos să fie 
nimicit odată cu moartea? Cum s-ar putea ca Hristos, haină 
şi sălaş ale sufletului, să rămână lipsit de un sălaş sau de 
un locuitor al Lui? "Căci ştim că de se va desface locuinţa 
noastră pământească, cortul acesta, avem în ceruri zidire 
de la Dumnezeu, casă veşnică, nefăcută de mână. De 
aceea suspinăm în acest trup, dorind să ne îmbrăcăm întru 
locuinţa noastră cea din cer, dacă vom fi înveşmântaţi, dar 
nu goi' (2 Cor. 5, 1-3). 

Deci sufletul a fost creat pentru viaţa veşnică, pentru ca 
să poată locui în locuinţa de lumină care este Hristos, sau 
pentru ca Hristos să locuiască în el. Dar chiar dacă el ră- 
mâne gol de Hristos, el tot există în veci, ca să ştie pentru 
ce mare vrednicie a fost zidit şi să rămână veşnic într-un 
regret pentru lipsirea de ea, deci să rămână într-o suferinţă 
veșnică pentu despărţirea de Dumnezeu, în Care se afla, 
sau Care Se afla în el. 

Unii dintre teologii protestanți mai noi susţin că după 
moarte şi înainte de învierea cea de obşte nu mai există o 
viaţă a sufletu'ui, că sufletul se distruge împreună cu tru- 
pul, sau se sculundă în 'nefiinţă', din care va fi chemat îm- 

preună cu trupul la invierea cea de obşte, dacă a crezut în 
Hristos. E o opinie care a părăsit învăţătura despre com- 
poziţia dualistă a omuluil!?. 

Această teorie e ultima concluzie a opiniei lui Luther 
despre somnul în care cad sufietele după moarte, cu ex- 
cepţia unora, așteptând judecata din urmă. De la Luther au 
luat aceste secte şi acești teologi ideea că omul nu mai 
poate avea o viaţă numai prin suflet, fără trup!?. 

Dar, în general, atât luteranismul, cât şi calvinismul au 
păstrat convingerea general creştină că moartea e numai o 
despărţire a sufletului de trup, că sufletul continuă să exis- 
te şi după moarte. 

Sfânta Scriptură afirmă însă categoric existenţa și lucra- 
rea sufletului după moarte. Amintim de locul din Epistola a 
li-a către Corinteni (5, 6-8): 'Noi avem buna încredere şi 
suntem bucuroşi să nu locuim în trup, ci să ne sălășluim la 
Domnul". Apoi de cea către Filipeni (1, 22). Mai amintim de 
Ecclesiast (12, 7): "Şi pulberea să se întoarcă în pământ, 
cum a fost, iar sufletul să se întoarcă la Dumnezeu care l-a 
dat". Apoi, de pilda bogatului şi săracului Lazăr, în care se 
vede că aceştia viețuiesc şi după moarte și înainte de în- 
vierea cea de obşte a trupurilor, deci viețuiesc cu sufletul 
(Le. 16, 19 şi urm.). În sfârşit, de multe locuri din Apoca- 


18. Teza distrugerii sufletului prin moarte o susţine C. Stange (în 
scrierile: Das Ende aller Dinge, Unsterblichkeit, Christliche und philoso- 
phische Weltanschauung), Paul Althaus (Die ietzten Dinge, ed. 4, Gi- 
tersloh 1933; Grundriss der Dogmatik, Erlangen, 1936) şi Rudolf Otto 
(Aufsâtze das Numin6se betreffend, 1923). Ei afirmă de asemenea că 
omul întreg moare, dar disting între moarte şi inexistenţă. “Prin moarte, 
zice Otto, sufletul nu se scufundă în non-existenţă, ci în moarte, adică 
în încetarea funcţiunilor lui vitale”. lar Althaus spune că moartea se deo- 
sebeşște de non-existenţă prin faptui că Dumnezeu va uduce prin înviere 
iarăşi la existenţă şi pe morţi, nu însă şi ceea ce nu există. Adică Dum- 
nezeu îi ţine în preocuparea Sa pe cei morţi pentru a-i învia cândva. 
incolo, ei de fapt au încetat să mai existe. Starea de moarte nu e ca o 
stare de somn. (Die letzten Dinge, p. 139 urm.). 

19. P. Althaus, Die letzten Dinge, p. 139 urm. 

lipsă (4, 10-11; 5, 8-14 etc.),unde se vorbește de cei 24 de 
bătrâni, care se închină Mielului; sau unde se vorbeşte de 
marea mulţime ce stă în faţa tronului Mielului (7, 9); sau 
unde se vorbeşte de 'cei ce locuiesc în cer" (13, 6; 14, 3; 
14, 13; 15, 2 etc.). Apoi de “sufletele celor junghiaţi pentru 
cuvântul lui Dumnezeu, ce stau sub jertfeinicul din cer' 
(Apoc. 6, 9). 

Deși Althaus, unul din reprezentanţii protestanți ai teo- 
riei distrugerii integrale a omului prin moarte până la jude- 
cata universală, susține că moartea trebuie înţeleasă după 
toate trei aspectele ei: ca relaţie de creaţie, de mânie şi de 
graţie cu Dumnezeu20, teoria aceasta (ca şi cea despre 
somnul sufletelor până la judecata de apoi) reţine din 
moarte numai aspectul de pedeapsă al ei, nu şi pe cel de 
trecere ontologică a făpturii la Dumnezeu, şi pe cel graţial, 
adică de scăpare de urmările păcatului. În teoria aceasta se 
prelungeşte doctrina protestantă despre ruinarea compietă 
a omului prin cădere și cea despre justificare sau mântui- 
rea juridică. Dacă omul rămâne întreg o ruină morală în tot 
cursul vieţii pământeşti, nu se poate alege din el un sâm- 
bure personal-spiritual care să fie menţinut, ci omul întreg 
trebuie distrus, fiind la fel de infectat de păcat. 

În concepţia ortodoxă, în care mintea și inima omului 
devin încă în viaţa pământească tron şi sălaş al lui Dum- 
nezeu, sau scânteiază ca vârful muntelui Sinai de lumina 
dumnezeiască, nu poate fi vorba de o asemenea distru- 
gere. Nu vedem motivul pentru care Dumnezeu S-ar lipsi o 
vreme atât de îndelungată de acest tron al Său, de relaţia 
iubitoare cu omul credincios, sau cum ar răbda Dumnezeu 
să fie distrus, sau să stea într-un somn atât de îndelungat, 
omul îndumnezeit. Moartea, cum spun oamenii înduhovni- 
ciţi, nu poate ajunge până la spiritul care s-a luminat încă 
de aici de razele veșniciei. Doctrina ortodoxă despre păs- 


20. Ibidem, p. 24. 

trarea lor decurge însă din valoarea iubirii faţă de Dum- 
nezeu, al cărei subiect este omul credincios. Dostoievski 
spune prin eroul său Ştefan Trofimovici: 'Nemurirea mea 
este necesară pentru acest singur motiv, că Dumnezeu nu 
va vrea să fie nedrept să stingă pentru totdeauna flacăra 
iubirii care s-a aprins în inima mea pentru El. Ce e mai pre- 
ţios ca iubirea? lubirea e mai presus de existenţă, iubirea 
este încoronarea ei. Atunci cum s-ar putea ca existenţa să 
nu-i fie supusă? Dacă eu am iubit pe Dumnezeu, dacă m-am 
bucurat de iubirea mea, se poate ca El să mă stingă pe 
mine şi iubirea mea şi să ne readucă la neant? Dacă Dum- 
nezeu există, eu sunt nemuritor'2!. 

Concluzia unor teologi protestanți despre distrugerea 
sufletelor prin moarte, decurge din doctrina protestantă 
despre nesălăşiluirea lui Hristos în cei credincioşi în cursul 
vieţii pământeşti. Althaus spune că credinţa în nemurirea 
sufletului ia morţii caracterui de judecată a lui Dum- 
nezeu22, Dar nu i-l ia deloc, pentru că pe la judecată tot tre- 
ce şi spiritul celui drept; numai dacă se constată strălumi- 
narea lui de către Dumnezeu, se duce la fericire. Şi în afară 
de aceasta, omul pământesc e pedepsit totuşi prin moarte. 

Althaus argumentează teoria despre distrugerea între- 
gului om prin moarte, cu teoria frecventă azi că omul nu 
are suflet indestructibil, deosebit de trup, că are o constitu- 
ție monistă şi cu afirmarea că omul trebuie să-şi dea seama 
că viaţa viitoare se datoreşte nu naturii sufletului indes- 
tructibil25, ci unui act de atotputernicie şi de milă dumne- 


21. Les possedes, trad. fr., ed. Bossard, 1925, vol. III, p. 342. 

22. Op. cit., p. 85: "Aici moartea pierde greutatea ei, prin aceea că 
gândul judecății asupra persoanei s-a frânt”. 

25. N. Berdiaeff, op. cit., p. 330 urm., afirmă şi e! că nemurirea nu 
se poate întemeia pe indestructibilitatea sufletului. Da: pe urmă afirmă 
că se întemeiază pe viaţa spirituală a omului. Dar ea nu e tot ceva indes- 
tructibil, mai ales dacă şi păcătoşii supraviețuiesc? Sc, pare că sufletul 
ca spirit nu poate exista decât într-o anumită legătură cu Dumnezeu, 
Spiritul absolut. in aceasta constă indestructibilitatea luai. 

zeiască; deci omul trebuie să fie distrus complet, ca să 
vadă cum singur Dumnezeu îi dă din nou viaţă. El crede de 
asemenea că numai această teorie face din moarte un eve- 
nimeni serios, aşa cum se înfăţişează de fapt conştiinţei 
omului, un eveniment ce nu-şi micşorează importanţa prin 
continuarea vieţii cu sufletul. 

La primul argument răspundem că nu putem construi o 
învăţătură de credinţă pe o teorie filosofică, când Sfânta 
Scriptură şi cerința omului religios ne spun contrariul. 

La celelalte două răspundem întâi că omul păstrează 
conştiinţa dependenţei sale de Dumnezeu şi a seriozităţii 
morţii şi fără să admită că va fi distrus prin moarte. El 
trăieşte moartea ca pe o clipă de scufundare în nimic, deci 
vede posibilitatea pentru Dumnezeu ca să-l distrugă de tot, 
iar dacă n-o face, aceasta se datoreşte milei Lui. În al doi- 
lea rând, că omul simte că felul vieţii ce o primeşte după 
moarte depinde cu totul de Dumnezeu. Dreptul simte că 
viaţa lui veşnică îi vine din Dumnezeu, iar păcătosul îşi dă 
seama că golul de viaţă din el se datorește depărtării lui de 
Dumnezeu, Dacă omul nu continuă să existe, unde e su- 
biectul care să trăiască veşnic dependenţa de Dumnezeu? 
În al treilea rând, omul trăieşte această dependenţă de 
Dumnezeu prin faptul că viaţa de după moarte e cu totul 
alta decât cea de aici. 

Desigur, într-un anumit sens, omul rămâne ca o bază 
spirituală sau personală indestructibilă chiar şi în păcă- 
toşi2+. Deosebirea e numai că factorul spiritual din omul 


24. Aşa trebuie să înțelegem argumentarea Sfântului Maxim Mărtu- 
risitorul, că sufletul îşi păstrează în viaţa viitoare funcţiile ce le are prin 
el însuşi, indiferent de coexistenţa cu trupul. "De altfel, sufletul e sau 
prin sine raţional şi cugetător, sau din pricina trupului. Şi dacă e pentru 
sine sau pentru fiinţa sa raţional! şi cugetător, e desigur şi de sine sub- 
zistent. Dar dacă e prin fire pentru sine şi prin sine autosubzistent, va 
lucra şi cu trupul, cugetând şi raţionând după fire, şi niciodată nu se va 
lipsi de puterile sale înţelegătoare ce le are în chip natural. Căci cele ce 
le are orice existenţă prin fire, cât este şi subzistă, nu i se pot răpi. Deci 
sufletul existând pururea, cugetă şi raționează şi prin sine, şi cu trupul, 

credincios, după ce şi-a întărit şi dezvoltat aici funcţiile lui 
în contact cu lumea spirituală, va primi în viaţa viitoare o 
împlinire neînchipuit de bogată. În cel păcătos însă, el va 
duce cu sine o stare atrofiată, perversă, care nu va fi nici 
ea lipsită de o agitaţie, de o experienţă, de o varietate. Va 
fi pe de o parte neputincios şi golit de toate pseudo-valo- 
rile în care a crezut aici. Dar în chinul pentru această pier- 
dere, va fi totuşi o experienţă umană. El rămâne într-un fel 
în relaţie cu Dumnezeu, fie ea şi numai negativă. Astfel 
dreptul va fi suprarecompensat de pierderea vieţii psihic- 
biologice prin prisosirea vieţii spirituale, pe când păcăto- 
sul, pustiit de viaţa psihic-biologică, nu va primi nimic în 
schimb, dar va păstra o conştiinţă chinuită totuşi de această 
pustiire, nu cu totul stinsăZ5. 


pentru sine şi pentru fiinţa sa. Deci nu se va afla nici o cauză care să 
poată instrăina de suflet, după desfacerea trupului, atributele ce-i revin 
în chip natural şi nu pentru trup. lar dacă sufletul e raţiona! şi cugetător 
din pricina trupului, în primul rând trupul ar fi mai de cinste decât sufle- 
tul făcut pentru el. Apoi,sufletul va avea din trup puterea cugetătoare şi 
raţională, ca unul ce s-a făcut pentru el. Căci dacă fără trup sufletul nu 
poate raţiona, desigur că de la trup va avea puterea de a cugeta şi 
raţiona. lar dacă sufletul a dobândit de la trup puterea de a cugeta și ra- 
ționa, ca unul ce fără trup nu poate să aibă acestea, nu e nici de sine 
subzistent. Căci cum ar fi cel ce nu are, fără trup, prin sine, ceea ce-l 
caracterizează? lar de nu e de sine subzistent, va fi accident sădit în chip 
natural în trupul singur subzistent, după desfacerea trupului nemaifiind 
nimic nicidecum. Şi nimic nu-i va mai deosebi pe cei ce aiurează astfel, 
negând nemurirea sufletului, de arguţiile lui Epicur şi Aristotel". (Din 
Epistola către loan Presbiterul, Despre aceea că şi după moarte sufletul 
are o lucrare înţelegătoare şi nu părăseşte nici o putere naturală, P. G. 
91, col. 436-437). 

25. Sfântul Maxim Mărturisitorul îndeamnă să cugetăm la "pustiirea 
sufletului din vremea ieşirii, când nu va duce cu sine nimic în afară de 
conştiinţa înţepată pentru cele săvârşite în chip rău' (Epistola către 
Constantin, P. G. 91, col. 429; Cuvânt de îndemn, P. Q. 91, col. 377). 

Vezi şi la Sfântul Apostol Pavel: "Cel ce seamănă în trupul său, din 
trup va secera stricăciune, iar cel ce seamănă în Duh, din Duh va secera 
viaţa veșnică” (Gal. 6, 7-8). 

La cel drept, dispariţia trupului şi a învelişului impus de 
el vieţii spirituale va elibera deplin conținuturile bogate şi 
funcţiile adânci ale spiritului, va aduce în actualitate toate 
amintirile, va limpezi vederea spirituală şi va îmbogăţi spi- 
ritul cu cunoaşterea unor mai largi şi mai adânci dimen- 
siuni ale realităţii, cu dimensiunile ei transcendente, fun- 
damentale25. a 

Dar dacă omul nu şi-a exercitat în viaţa pământească 
toate funcţiile spiritului, pierderea vieţii empirice nu-i va fi 
recompensată de o revelare a vieţii spirituale. Spiritul lui 
închircit, dezbrăcat de învelişul vieţii fenomenale, nu va fi 
în stare să se avânte spre lumea spirituală. Din tot ce a lu- 
crat aici nu se va alege cu nimic altceva decât cu un regret, 
care nu poate repara nimic, că nu a întărit în sine funcţiile 
spiritului incoruptibil. Moartea arde în el totul, ca un foc, 
fără să apară nimic pe locul pârjolului (1 Cor. 3, 1-5). Acela 
va avea o existenţă goală de orice conţinut vrednic de aten- 
ţie şi incapabil de a-şi forma sau primi un astfel de 
conţinut. 

Deci moartea e trecerea la un plus de viaţă nu pentru 
simpla eliberare a spiritului de trup, ci pentru faptul că e 
intrare într-o comuniune mai deplină cu Hristos pentru cel 
ce a cultivat de aici această comuniune. De aceea pentru 
cel ce nu a cultivat-o, ea e trecere la o neputinţă de a mai 
menţine prin trup o oarecare legătură cu lumea, cu ceilalți. 
Dar existenţa conştientă este şi ea ceva pozitiv. Frămân- 
tarea celui din chinuri are şi ea o valoare, indicând pe om 
ca persoană, sau ca individ conştient. 

În orice caz şi pentru unul şi pentru altul, viaţa de din- 
colo va fi cu totul alta, încât se poate spune că ei au pier- 
dut forma de viaţă de aici, că aceasta a suferit o catastrofă. 
Dar catastrofa nu trebuie să dureze milenii, nici să se întin- 
dă la ultima ei bază personală, pentru ca omul să primeas- 


26. 1. Petrovici, art. "Dincolo de zare', Buc., 1939. 

că o nouă existență după moarte. De aceea moartea ră- 
mâne totuşi un eveniment înfricoşat27. Tăria dreptului se 
arată tocmai în faptul că primeşte să treacă cu bărbăţie 
prin acest moment înfricoşat. Pe de altă parte, din cele spu- 
se mai sus se vede că ceea ce se ridică din moarte e per- 
soana integrală a omului; a celui drept, incomparabil mai 
lucidă, mai bogată, iar a celui păcătos, sărăcită, golită. 

În acest sens putem spune și noi că nemurirea nu se 
bazează pe indestructibilitatea sufletului privit ca substan- 
ţă, ci a persoanei, adică a sufletului ca bază a persoanei 
umane, adică pe indestructibilitatea relaţiei dintre Dum- 
nezeu şi om ca persoane, dat fiind că persoana e factor al 
acestei relaţii. Căci relaţia între Dumnezeu şi om îşi arată 
mai mult importanţa dacă omul nu e distrus pentru o oare- 
care vreme, ci menţinut neîntrerupt, dar trecut îndată după 
moarte prin judecată, şi răsplătit sau pedepsit cu un nou 
fel de viaţă, după cum a trăit pe pământ. Dacă Dumnezeu 
l-a făcut pe om persoană, ca partener de relaţie, l-a făcut 
pentru o relaţie veşnică şi neîntreruptă. 

Numai obiectele se dezagregă. Persoanele rămân in- 
destructibile, ca entităţi unice, originale, dar, în acelaşi 
timp, ca surse de necontenită noutate în atitudinile şi re- 
velaţiile voii lor. O persoană n-o putem uita, fie că ne-a 
făcut bine, fie că ne-a făcut rău. Şi în ambele cazuri vrem 
să dureze în veci, fie pentru a se căi de răul ce ni l-a făcut, 
fie pentru a ne bucura continuu de dragostea ei. | 

Dar ceea ce la noi e numai o voinţă irealizabilă, la Dum- 
nezeu e realitate. Pentru EI, de fapt, nici o persoană cu care 
a stat în relaţie nu mai încetează de a exista. Dumnezeu, 
când l-a făcut pe om ca persoană, i-a dat o însemnătate de 
partener neîncetat al Său, l-a făcut pentru o relaţie neîntre- 
ruptă cu Sine. Aceasta se vede şi din unicitatea persoanei. 


27. Sf. Maxim Mărturisitorul, Epistola 24 către Const. Sachelarul, P. G. 
91, 612: "Să ne gândim la moartea şi ia infricoşata ieşire a sufletului din trup". 

Nici o persoană nu poate fi înlocuită cu alta; nu poate fi 
înlocuită în ceea ce poate da ea. De pierderea ei nu suferă 
propriu-zis ea însăşi, ci celelalte. Prin moartea unei per- 
soane se ia şi celorlalte putinţa unei relaţii de neînlocuit. La 
fel pentru Dumnezeu, fiecare dispărut de tot ar însemna O 
relaţie de neinlocuit. Se impacă Dumnezeu cu lipsa unor 
relaţii de neinlocuit, după ce EI le-a voit? Rabdă iubirea Lui 
dispariţia persoanelor spre care se îndrepta ea? Dacă rab- 
dă aceasta, de ce le-ar mai învia? 

Teoriile despre distrugerea întregului om prin moarte 
ascund cunoscuta neînțelegere a protestantismului privitor 
la valoarea persoanei umane, cunoscuta afirmare a exclu- 
sivei realităţi a lui Dumnezeu în faţa nimicniciei omeneşti. 
De valoarea unică a persoanei omeneşti pentru Dumnezeu 
ţine permanenta şi neîntrerupta existenţă a ei. Dacă iubirea 
lui Dumnezeu e neîntreruptă, neîntreruptă trebuie să fie şi 
existenţa persoanelor cărora le-o arată. Şi neiîntreruperea 
iubirii lui Dumnezeu ţine de desăvârşirea ei. Noi putem 
uita, pentru că nu iubim în chip desăvârșit. Dar Dumnezeu 
nu uită, pentru că iubeşte desăvârşit. 

O încetare a existenţei sufletelor între moarte şi jude- 
cata universală ar însemna o întrerupere a relaţiei între 
Dumnezeu şi aceste persoane. Dar nu ne putem închipui că 
Dumnezeu mai întrerupe relaţia Sa cu vreo persoană, o dată 
ce a adus-o la existenţă. Căci altfel pentru ce a adus-o ia 
existenţă? lar omul de asemenea trebuie să aibă conștiința 
că Dumnezeu nu a întrerupt și nu va întrerupe niciodată 
relaţia cu el, că el nu este un accident pentru Dumnezeu, 
ci are o valoare permanentă. În zadar încearcă aderenţii 
teoriei distrugerii sufletelor să susţină că Dumnezeu îi ţine 
și pe morţi în legătură cu Sine prin amintirea ce le-o poartă 
şi prin hotărârea de a-i învia28. O amintire despre cineva 
care a fost sau va fi e împreunată cu sentimentul dureros 


28. Althaus, op. cit., p. 108. 

că-ţi lipsește, şi acest sentiment îl suportă de nevoie cei ce 
n-are puterea să menţină în viaţă pe cel iubit. Dar Dum- 
nezeu nu e lipsit de această putere. Dacă Dumnezeu nu 
mai poate uita pe cel cu care a fost în relaţie, El poate să-l 
şi ţină pe acela în existenţă, pentru ca amintirea să nu fie 
împreunată la EI cu sentimentul că acela ii lipsește. 

Dumnezeu vrea să arate şi prin aceasta că iubirea Lui 
rămâne în veci, chiar şi faţă de cei ce nu vor răspunde în 
veci iubirii Lui. Altfei ar părea de neînțeles faptul că şi ei 
vor fi înviaţi. Orice persoană este o realitate unică, un 
semn unic al imaginaţiei creatoare a lui Dumnezeu şi ră- 
mâne ca o mărturie unică a ei,.ca o formă unică a revelaţiei 
Lui. Dumnezeu nu poate uita în veci nici o persoană și dacă 
nu O poate uita, o şi menţine în existenţă. Sau dacă o poate 
uita pentru o vreme, o poate uita pentru vecie. Teza distru- 
gerii unor persoane pentru o vreme duce la putinţa distru- 
gerii lor pentru vecie, iar aceasta goleşte de seriozitate crea- 
ţia, întruparea Fiului lui Dumnezeu ca om, învierea şi tot 
planul mântuirii. În Hristos-omul, Dumnezeu a reintrat în 
relație intimă virtuală cu toţi oamenii, chiar dacă subiectiv 
unii din ei nu ştiu de această relaţie. Dumnezeu a afirmat, 
prin fața omenească ce a dat-o Fiului Său, valoarea veşnică 
a tuturor feţelor omenești. Fără să se anuleze libertatea oa- 
menilor ca persoane, căci aceasta i-ar face de asemenea 
neoameni, ei rămân toţi într-o legătură variată cu Hristos. 
În Hristos, Dumnezeu Şi-a legat existenţa Sa de omenire. 
Sau viceversa. 

interesul acesta al lui Dumnezeu pentru persoana uma- 
nă ca atare nu ar fi însă deplin dacă ar distruge persoanele 
umane care nu au împlinit voia Lui. Sfântul loan Damas- 
chin a spus că şi existența demonilor ca existenţă produsă 
de Dumnezeu e un bine2?. Dumnezeu vrea să arate că 
poate tolera chiar și existența persoaneior care uzează de 


29. Dialogus contra Wianichaeos, P. G. 94, col. 1541. 


ESHATOLOGIA PARTICULARĂ 255 | 


libertatea lor într-un mod neplăcut Lui. Contrariul ar însem- 
na o renegare a importanţei libertăţii date de El. Dar Dum- 
nezeu nu-şi reneagă acest dar important dat omului. El nu 
leagă acest dar de anumite condiţii. La urma urmelor, şi 
aceste ființe mărturisesc despre dependenţa lor față de 
Dumnezeu; şi ele sunt într-un dialog cu Dumnezeu, chiar 
dacă răspund negativ la chemarea Lui. Dumnezeu nu Se 
simte periclitat nici de existenţa oarecum autonomă a unor 
fiinţe alături de El. 


C 


Judecata particulară 
şi consecinţele ei pentru starea sufletelor 


1. Necesitatea judecății particulare 


Toate cele trei mari confesiuni creştine învaţă în gene- 
ral că fiecare suilet, supraviețuind după moarte, suportă 
îndată după ea o judecată aparte, în urma căreia este tri- 
mis la fericire sau la chinuri, după cum e găsit la acea jude- 
cată. La sfârșitul lumii va fi apoi o altă judecată, universală. 

Învăţăturii acesteia i se opune teoria despre o evoluţie 
fără sfârşit a sufletelor după moarte. Ea are două forme: 

a) O formă constă în afirmaţia variabilităţii indefinite a 
voinţei şi sorții omenești. După ea, omul îşi poate schimba 
direcţia în cursul vieţii viitoare. Voința nu se întăreşte nicio- 
dată într-o direcţie sau alta în mod definitiv, deci nici în via- 
ţa aceasta, ca să se poată rosti o judecată asupra omului 
îndată după moarte. Eternitatea va fi o succesiune indefi- 
nită de existenţe fericite sau nefericite pentru oameni, ei 
fiind etern liberi de a duce o viaţă bună sau rea. O formă 
concretă a acestei doctrine este teoria reîncarnării sau a 
metempsihozei, susţinută de antropozofi şi de spiritişti. 

b) O a doua formă, numită universalism, susține că la 
sfârşit toate sufletele vor ajunge la fel de fericite, căci o 

fiinţă liberă oricând se poate căi şi până la urmă se vor căi 
toate. Răul va sfârşi o dată, căci orice rău e medicinal, deci 
temporal30,. 

În generalitatea ei, această teorie se opune, în princi- 
piu, oricărei judecăţi a lui Dumnezeu, fie particulară, fie 
universală, care ar impărţi pe oameni pentru eternitate pe 
temeiul deciziei din scurta viață pământească. Dintre sus- 
ținătorii acestei teorii amintim mai ales pe Lessing, care, în 
numele filosofiei idealiste panteiste, pune în locul sfârşitu- 
lui dublu al omenirii o evoluţie necontenită. În cadrul teolo- 
giei această teorie evoluționistă au susţinut-o Schleierma- 
cher, O. Pileiderer, E. Troeltsch, R. Seeberg, [. Ludemann, 
Hellpach5l. 

Se aduc pentru aceste teorii mai ales trei argumente: a) 
caracterul nedecisiv al vieţii prezente pentru determinarea 
sorții eterne a oamenilor; Ș) libertatea eternă a omului; ) 
imposibilitatea împăcării judecății divine cu bunătatea divină. 

a) Pentru caracterul decisiv al vieţii prezente aducem 
mai întâi cuvintele Sfintei Scripturi din care se pot trage o 
serie de concluzii. 


Sfânta Scriptură arată că viaţa pământească este arena 
în care omul îşi decide soarta pentru vecie, că după moarte 
omul nu-şi mai poate schimba soarta. O spune aceasta mai 
întâi în mod general, socotind-o "vremea" pe care o avem. 


30. M. Richard, art. "Enfer', în Dict. de Theol. Cath., tome V, 1, p. 86 urm. 

51. F. Althaus, op. cit., p. 177: "Lessing a pus, cel dintâi și în mod 
consecvent, în locul dualismului între lume și Dumnezeu, bine şi rău, 
imanent şi transcendent, cer şi iad, ideea unei evoluţii treptate”. Dilthey, 
'Erlebnis und Dichtung'”, ia E. Troeltsch (Religion in Geschichte und 
Gegenwart, |, ed. 2, col. 629 ş.u.) spune: 'Desăvârşirea poate fi înţeleasă 
numai în sensul unei curăţiri și ridicări treptate a spiritului în Dum- 
nezeu'. Ludemann (Christi. Dogmatik, li, 1926, p. 622) respinge sfârşitul 
dualist al omenirii, întemeiat pe rezultatele scurtei existențe pământești. 
Schleiermacher socotește că suferinţele duc inevitabil spre îmbunătă- 
țire; pe de altă parte, ele tulbură şi fericirea celor din rai. (La Althaus, op. 
cit., p. 184). 

"Până ce avem vreme să facem binele, faţă de toţi', se spu- 
ne în Gal. 6, 10; 'Cuvine-se să fac până este ziuă lucrurile 
Celui ce M-a trimis pe Mine; căci vine noaptea şi nimeni nu 
poate să lucreze" (In 9, 4)52. Dar apoi precizează că viaţa 
pământească are acest caracter decisiv, întrucât e viaţă în 
trup: "Pentru că noi toţi trebuie să ne înfăţişăm înaintea 
scaunului de judecată al lui Hristos, ca fiecare după faptele 
sale cele săvârşite în trup, să primească ori bine ori rău' (2 
Cor. 5, 10). Sau: "Cel ce seamănă în trupul său, din trup va 
secera stricăciune, iar cel ce seamănă în Duhul, din Duh va 
secera viaţă veşnică" (Gal. 6, 8; vezi şi Ef. 6, 8; Rom. 2, 5-6). 

Din aceste cuvinte şi din tot spiritul Sfintei Scripturi se 
vede că, după Revelaţie, omul este o fiinţă activă şi deci 
completă numai în trup. El lucrează pentru desăvârşirea sa 
prin spiritualizarea trupului, adică prin faptul că face din 
trup un mediu al simţirilor şi al faptelor bune355. 

Chiar lumea aceasta văzută întreagă a creat-o Dum- 
nezeu pentru ca El să ajungă prin om totul în toate. Aceasta 
e misiunea specifică a omului: să fie inel între Dumnezeu 
şi lume, inel între toate, prin spiritul său unit cu Dumnezeu. 

Dumnezeu are un plan cosmic de mântuire, nu mântu- 
ieşte monade spirituale singulare. Această misiune unică 
omul nu şi-o poate îndeplini decât în trupul angrenat în 
această lume. De aceea, Însuşi Fiul lui Dumnezeu S-a făcut 
om din suflet şi trup, ca să adune prin umanitatea Sa în- 
treaga creaţie în Sine. Cum s-ar putea apoi desăvârși omul 
ca fiinţă spirituală care nu acţionează asupra lumii, care nu 


32. Sfântul loan Gură de Aur, interpretând cuvântul Mântuitorului: 
'Legându-i mâinile şi picioarele, aruncaţi-l în întunericul cel mai dinafară” 
(Mt. 23, 13), spune: "Nici unul din cei ce nu s-au scăpat de aici de păcate 
nu va putea să evite, plecând de aici, răspunderile pentru ele. Precum 
sunt duşi din închisori legaţi în lanţuri în faţa tribunalului, tot astfel vor 
fi duse înaintea scaunului înfricoșător și sufletele acelea, când vor pleca 
de aici încinse cu multe legături ale păcatelor” (Omil. XLV la Matei). 

33. De iis qui in fide dormierunt, P.G. 95, col. 251 C. 

se întăreşte ca spirit, cu ajutorul lui Dumnezeu, în relaţie 
cu lumea văzută? Apoi numai în viaţa aceasta în trup omul 
are semeni lipsiţi pe care-i poate ajuta prin trupul său. Sfân- 
tul loan Damaschin spune: 'Terminându-se târgul, nu mai 
este negustorie de bunuri. Căci unde mai sunt atunci să- 
racii? Unde, facerile de bine? Înainte de ceasul acela ne 
putem ajuta unii pe alţii şi putem oferi lubitorului-de-oa- 
meni-Dumnezeu manifestările iubirii de fraţi'5+. 

Numai teoria reincarnărilor s-ar părea că ţine seamă de 
necesitatea corpului pentru desăvârşirea omului. Dar în 
realitate ea privează de caracter decisiv oricare viaţă prin 
care ar trece un suflet în încarnările sale succesive. Căci 
teoria aceasta vede lumea urcând şi coborând etern în sus 
şi în jos, fără nici o ţintă finală, deci fără nici un sens. Nu 
există nici o treaptă absolută a existenţei spre care ar tinde 
şi în care s-ar opri definitiv încarnările. Dacă ar exista ase- 
menea treaptă absolută, ea ar fi trebuit să fie atinsă din 
eternitatea din care se face urcuşul treptelor spre ea. Apoi 
încarnările acestea nu menţin într-o continuitate reală 
aceeaşi persoană. Ea se schimbă radical de la o reîncarna- 
re la alta. În nici o reîncarnare o fiinţă nu se ştie identică 
cu cele anterioare. Eu, cel de acum, nu sunt identic cu eu- 
rile altor încarnări. Pe mine nu mă interesează desăvârşirea 
unor eu-ri viitoare. Toate persoanele se pierd propriu-zis, 
dacă mai pot fi numite persoane. Ce bucurie pot avea eu 
de incarnările mele viitoare superioare, dacă nu voi înre- 
gistra în conştiinţa mea progresul meu de la încarnarea de 
acum la cele viitoare? 


34. N. Berdiaeff, De la destination de I'homme, p. 359: "Doctrina 
reîncarnării, care oferă avantaje aparente în raport cu iadul etern, antre- 
nează un coşmar deosebit, dar tot aşa de înspăimântător: acela al rein- 
carnărilor infinite, al unei perspective nelimitate în decursul sumbrelor 
dedaluri. Ea caută soluţia destinului uman în cosmos, şi nu în Dum- 
nezeu'. 

De fapt, antropozofia susţine că şirul reincarnărilor 
duce fiinţele până la confundarea lor pe rând într-o esenţă 
Spirituală supremă, ca apoi să se desprindă din aceasta din 
nou ca individuaţiuni materiale, care se spiritualizează ia- 
răşi treptat. Teoria aceasta combină origenismul — legat de 
teoria formării unor lumi succesive, prin căderi în ele şi 
înălţări din ele — cu încarnările succesive în cadrul aceleiaşi 
lumi. Deci ei i se potriveşte pe lângă critica relativismului 
origenist, şi critica reincarnărilor care fac şi mai efemeră 
persoana omenească. 

Sfântul Maxim Mărturisitorul a observat faţă de forma 
origenistă a teoriei căderilor şi înălţărilor succesive: "Cum 
s-au putut mişca fiinţele spirituale din unitatea originară, 
când gustau acolo binele suprem, deci nu mai era loc în ele 
pentru nici o dorinţă?'35. Şi care este garanţia că, o dată 
adunate acolo, nu se vor mişca iarăşi, repetând la nesfâr- 
şit, fără sens, şirul căderilor din plenitudine şi al readună- 
rilor în ea? Aceasta inseamnă că fericirea deplină nu o pot 
găsi fiinţele nicăieri. Sfântul Maxim vede sensul mişcării în 
faptul că tindem spre ţinta finală a odihnei eterne a fiinţelor 
în infinitatea divină. Fără tensiunea lăuntrică spre o astfel 
de ţintă finală a desăvârşirii absolute în infinita plenitudine 
divină, mişcarea nu are nici un sens36. Ea ne amăgește cu 
scopuri imediate, care în fond nu ne scot din planul relati- 
vităţii, fie că înaintăm tot mai departe în el, fie că ne întoar- 


35, Ambigua, P.G. 91, col. 1069. 

56. Op. cit., col. 1077: "Căci toate câte au fost făcute pătimesc 
mişcarea, ca unele ce nu sunt însăși mişcarea şi însăşi puterea. Deci 
dacă cele raţionale sunt create, se şi mișcă desigur, fiind mişcate de la 
origine după fire, pentru faptul că tind spre ţintă, după voinţă, pentru a 
fi bune. Căci ținta mișcării celor ce se mişcă este Cel ce este în veşnica 
existenţă bună, precum originea este însăşi existenţa sau Dumnezeu, 
Care e şi Dătătorul existenţei şi al existenţei bune, ca origine şi ţintă”. Sf. 
loan Damaschin și-a însuşit întru totul această viziune (Dialogus contra 
Manichaeos, P.G. 94, col. 1269 AB). 

cem mereu în cerc. in acest caz nici timpul, în care se pro- 
duce această mișcare, nu are o ţintă finală într-o eternitate, 
deci un sens. Propriu-zis fără o asemenea statornicie eter- 
nă în Dumnezeu cel nesfârșit, nu mai există nici o eterni- 
tate adevărată. Deosebirea între timp şi eternitate dispare. 
Totul devine un timp etern, sau o eternitate temporală, cu 
o mişcare care nu duce la nici un sens ultim, la nici o ple- 
nitudine absolută. Lipsa unei deosebiri între relativ şi abso- 
lut implică lipsa unei deosebiri între mişcare şi stabilitate 
în Cel infinit; există o mişcare eternă care nu duce nicăieri. 
Mişcarea îşi pierde marea ei valoare ca înaintare spre bi- 
nele absolut37. Deosebirea între bine şi rău devine şi ea re- 
lativă. Căci aceeași mişcare e produsul căderii şi mijlocul 
reînălţării în locul de unde iarăși se cade, căci nu se gă- 
seşte în el desăvârşirea, pleroma. Lumea aceasta işi are o 
valoare reală numai dacă e unică; numai dacă e creaţia 
pozitivă a lui Dumnezeu, ca punct de plecare al înaintării 
de la starea de creatură iniţială la starea de creatură plină 
de Dumnezeu, înaintare în care trebuie să-şi aducă şi crea- 
tura contribuţia ei, ca punct de plecare de la starea de exis- 
tenţă (£ivou) pe care o are în dar de la Dumnezeu, prin sta- 
rea de existenţă bună (ev eivou), pe care o dobândeşte prin 
mişcarea sădită în ea, dar actualizată în sens bun de voinţa 
ei, la veşnica existenţă fericită (&ei ed etvou), ca darul ultim 
şi etern al lui Dumnezeu. 

În felul acesta existenţa noastră pământească are o 
importanţă unică, decisivă. Timpul este exclusiv forma ei şi 
aceasta dă o valoare decisivă şi timpului, o valoare care co- 
respunde celei a eternității. Însăși viaţa pământească isto- 
rică e ridicată deasupra relativităţii, dacă numai de ea de- 
pinde obţinerea vieţii absolute în Dumnezeu. Ea devine ab- 
solută prin participare, ca să traducem expresia patristică 


37. Toată scrierea Sfântului Maxim Mărturisitorul, Ambigua (P.Q. 
91), e o profundă apărare a valorii mișcării, împotriva origenismului, 
care o compromitea socotind-o ca modul căderii din pliromă. 

'indumnezeire prin participare”. Timpul este astfel şi o gra- 
ţie. Eternitatea nu poate fi transformată în forma unor decizii 
şi acte noi treptate. Ar însemna să o transformăm în timp. 

Dacă timpul, dimpotrivă, e etern, dacă se întinde ca o 
baltă infinită din eternitate, el îşi pierde importanţa deci- 
sivă şi orice faptă istorică îşi pierde importanţa unică. Ori- 
când se poate face orice, oricând se poate repara orice, 
într-un sens relativ. Nimic nu-i legat de un anumit moment 
istoric, de o anumită persoană. Nu există progres real; totul 
devine de o uniformitate obositoare. Nu e nici o grabă să 
se răspundă la nici un apel. Poţi să amâni cât de mult răs- 
punsul. Ştiind că există un timp nesfârşit pentru decizii, 
amâni decizia mereu. Nici eternitatea nu e un cadru pentru 
decizii noi, nici timpul nesfârşit nu e un cadru care te pre- 
sează la o decizie. De aceea, eternitatea e numai cadrul în 
care culegem rodul etern al deciziei în timp. Un timp etern 
nu mai e un cadru de desăvârşire reală. 

Nu mai e nimic rău în a amâna împlinirea unei decizii 
cât de mult, nu mai e nimic rău în a nu face acum binele 
cerut. Filosofia moleşelii apare în acest caz cea mai înţe- 
leaptă. În domnia eternă a unui astfel de timp nu mai e nici 
o etapă a existenţei decisive. 

Dar dacă nu mai e un timp pentru decizii obligatorii, nu 
mai are importanţă nici o persoană omenească, nici alta, 
nici toate la un loc, care se desăvârşesc. Sau nu mai e o 
persoană care să aibă un caracter unic legat de timpul ei. 
Dacă se mai poate vorbi de persoane, ele sunt uniforme. 
Poţi să omori oricare persoană, căci oricare alta o poate 
înlocui. Nici una şi nici toate la un loc nu pot mişca timpul 
din relativitatea lui şi nici ele nu se mișcă spre absolut, ca 
să devină apte de el. Dacă e totuşi o eternitate paralelă cu 
timpul etern, ea e rezervată exclusiv Persoanei desăvârşite 
din veci a lui Dumnezeu, Care nu are lipsă să Se desăvâr- 
şească. Dar ce eternitate ar fi aceea din care o Persoană 

divină nu poate dispune de un timp, creându- şi activând 
în el pentru eternizarea altor persoane? 

De fapt, etern desăvârşit e numai Dumnezeu ca per- 
soană, Care investeşte cu valoare unică fiecare persoană 
umană. Un timp etern închis în platitudine şi relativitate nu 
are loc pentru absolutul Persoanei divine, Care să menţină 
o relaţie de interes absolut cu fiecare persoană umană. Un 
astfel de timp nu poate avea o relaţie cu o eternitate reală, 
nu se poate umple real de ea. 

Evoluţia indefinită cu reincarnări în aceeaşi formă a 
lumii, sau fără ele, manifestată în căderile şi ridicările altor 
lumi, sau în aceeaşi lume, implică o lume fără persoane 
eterne, o lume în sens panteist. Însă Sfântul Grigorie de 
Nyssa spusese că reincarnările succesive sau chiar evoluţia 
fără sfârşit nu sunt posibile decât pentru o cugetare care 
confundă natura raţională şi neraţională, natura animală şi 
cea neinsufleţită, prin reducerea întregii realităţi la o sin- 
gură substanţă ce se manifestă sub mai multe aspecte, sau 
mai degrabă sub mai multe aparenţe38. 

Confuzia între bine şi râu într-o astfel de concepţie o 
semnalează el astfel: "E posibil ca omul să se poată elibera 
de viciu şi de rău, o dată ce a provenit din viciu" (prin că- 
derea în pliroma)?59. Sau: "Dacă virtutea e tendinţă spre 
principiul creator şi dacă principiul creator e viciul (insufi- 
cienţa pliromei), nu trebuie conchis că virtutea e o mişcare 
spre viciu?"40. 

Ideea despre o nouă cădere pentru o nouă reparare, 
deci pentru un alt urcuş, implică un echivoc ireductibil: 
răul căderii şi scopul bun al ei. Apoi cui i se face reparația, 
dacă nu există un Dumnezeu personal? Şi cum se poate 
numi reparaţie ceea ce se face nu din libertate, ci în baza 
unei legi universale? Apoi, poate fi numită reparaţie perso- 


38. P.G. 46, col. 109 B-I12A. 
39. P.G. 46, col, 120 A. 
40. P.G. 46, col. 117 C. 

nală aceea care se face pentru greşeli într-o existenţă ante- 
rioară, de care cineva nu se simte responsabil, pentru că 
nu le ştie ca ale sale?+! Mai e de menţionat că de cele mai 
multe ori, deşi se spune că trebuie să fi trecut din eterni- 
tate prin infinite reîncarnări, nu ducem o viaţă bună, deci 
nu arătăm că am învăţat ceva din cele anterioare infinite. 
O reparaţie personală nu e aceea prin care am să repar 
in viaţa aceasta greșeli din vieţi trecute, de care nu mai 
ştiu, căci nu mă pot simţi responsabil de acele vieţi. 
Toate reincarnările apar inutile pentru persoană, dacă 
sunt pentru împlinirea unei legi fără sens a substanţei uni- 
versale. Numai o unică existenţă temporală rânduită să ne 
ducă în eternitate dă sens deplin acestei vieţi, în care avem 
timp destul să ne decidem. Căci învăţăm în ea nu numai 
din experienţa noastră, ci și din experienţa întregii istorii ce 
ne-a precedat, din experienţa tuturor generaţiilor anteri- 
oare şi a atâtor oameni cu care ne întâlnim. Din acestea în- 
vățăm nesfârşit mai mult decât din vieţi anterioare de care 
nu ne amintim, din această înşirare de vieţi care ne rupe 
din toate solidarităţile de importanţă unică şi absolută. În- 
văţăm din învăţătura ireproşabil bună care ni se pune la 
dispoziţie de Revelația lui Dumnezeu, ca supremă persoa- 
nă bună. Toată eternitatea e concentrată prin Dumnezeu în 


41. P. Althaus, op. cit., p. 159, observă că dacă eu am să repar în 
viaţa aceasta greşeli din vieţi trecute, ar trebui să ştiu de acele vieţi, să 
mă simt r+sponsabil de acele fapte, să particip cu conştiinţa la acea 
reparare, căci conştiinţa dă o intensitate deosebită acţiunii mele repara- 
toare. Repararea presupune răspundere. Dar pentru aceasta eu trebuie 
să cuprind vieţile mele trecute într-o unitate de conștiință. Dar unitatea 
existenţelor mele este numai o teorie, nu o experienţă de conştiinţă. Are 
cineva interes să ne amăgească cu privire la unitatea vieților noastre? lar 
Karl Holl zice că repararea exactă nu se poate concepe nici chiar în sis- 
temul lui Steiner, întemeietorul antropozofiei, pentru că omul nu mai 
revine în aceleaşi situaţii, ca să poată despăgubi pe cei pe care i-a pă- 
qubit (*Steiners Antroposophie', în Gesammeilte Aufsătze, III, Berlin, 
1928, p. 484 şi 487). 

jurul meu pentru a mă face să mă decid în existenţa pre- 
zentă pentru bine. Învăţăm în atmosfera care ne înconjoară 
de sus şi din jur şi care ne obligă prin atâtea fapte de iubire 
faţă de noi, ale lui Dumnezeu şi ale altora, care face din 
viaţa aceasta o viaţă de necontenită şi unică responsabili- 
tate. Cine nu se lasă pătruns de atâtea motive de responsa- 
bilitate în viaţa aceasta, nu s-ar lăsa nici în oricât de multe 
alte vieţi, toate lipsite de o responsabilitate unică pentru 
dobândirea eternității. Dacă existenţa eternă a semenilor 
mei depinde exclusiv de viaţa aceasta, cât de mult nu mă- 
reşte aceasta responsabilitatea mea faţă de ei? 

Învăţăm, în sfârșit, în gradul suprem, de la Fiul lui Dum- 
nezeu, Care S-a făcut om, S-a răstignit şi a înviat pentru noi 
şi Se sălăşluieşte în noi cu iubirea Sa, dându-ne puterea 
dumnezeiască să murim păcatului și să viem în EI, sau în 
Dumnezeu însuși, să urmăm Lui în binele ce-l facem alto- 
ra. Viaţa omenească este așa de deschisă în mod direct 
vieţii dumnezeieşti, încât putem fi ridicaţi direct în ea fără 
scara treptelor nesfârşite ale încarnărilor, care tot nu ne 
duce în viaţa absolută a lui Dumnezeu. Apoi, nimeni nu se 
poate mântui prin el însuşi, oricâte vieţi ar trăi şi oricâte 
evoluţii ar străbate, dacă mântuirea este participarea la 
viaţa dumnezeiască, nu urcarea pe trepte relative care nici- 
odată nu ajung în absolut și care niciodată nu ne dau totul. 
Mântuirea nu e rezultatul împlinirii unei legi, mântuirea nu 
şi-o câştigă nimeni singur. Mântuirea e un dar pe care nu-l 
avem decât de la Dumnezeu, Care vine la noi făcându-Se 
om, venind prin aceasta în maximă apropiere de noi. Viaţa 
pământească capătă prin aceasta o importanţă decisivă 
pentru comunicarea directă cu Dumnezeu, Care prin Fiul 
cel întrupat şi înviat Se stabileşte în ea, deschizând tempo- 
ralitatea noastră în mod direct eternității în Hristos. 

Fiul lui Dumnezeu, făcându-Se om şi venind în planul 
nostru, la putinţa comuniunii noastre cu EI, a făcut din via- 
ţa noastră pământească poarta directă și deschisă spre ab- 

solut. Viaţa pământească nu mai e o viaţă dintre multe 
altele, pierdută pe oarecare treaptă a unei evoluţii care nici- 
odată nu ajunge la desăvârşire, ci o viaţă de importanţă 
unică în curs de umplere de viaţa eternă a lui Dumnezeu 
cel personal“2. | 

Intrând în comuniunea cu Hristos, Dumnezeu-Omul, ne 
săltăm dintr-o dată în zarea de lumină şi de viaţă infinită, în 
care avem putinţa să intrăm deplin după moarte, fără a mai 
trebui să o căutăm printr-un urcuş nesfârşit pe scara legii 
unei ordini finite în multe privinţe, sau relative, de la care 
nu se poate trece niciodată în absolut. 

Am intrat dintr-o dată în relaţia intimă cu Persoana dum- 
nezeiască, izvor infinit de iubire, Care e dincolo de orice 
mişcare în relativitatea unei realităţi moniste; am intrat în 
relația cu Persoana divină care e mai presus de orice infini- 
tate relativă de trepte, luată în sine, fiind izvorul infinităţii 
absolute. Dacă comuniunea în iubire cu o persoană umană 
ne introduce într-un plan de viaţă cu totul deosebit de acela 
al relaţiei cu obiectele, sau decât acela al împlinirii tot mai 
scrupuloase a unor norme de viaţă în izolarea noastră indi- 
viduală, cu atât mai mult intrarea în comuniunea cu 
Hristos-Dumnezeu, Persoană absolută, Ea însăşi în comuniu- 


42. Emil Brunner, "Die christliche Lehre', Dogmatik, | Band, Ziărich, 
1946, p. 326: "unde veşnicia e gândită de om, nu se întâmplă pe pă- 
mânt nimic decisiv, nici o faptă care ne leagă de veşnicie... Tempo- 
ralitatea istorică, ca temporalitate decisivă, există numai acolo unde veş- 
nicia însăși a intrat în timp, unde Logosul care a intrat în istorie și S-a 
făcut om revelează omului, aflat în aceasta, originea sa şi ţinta sa veş- 
nică drept obiect de decizie a credinţei. Numai prin această revelaţie a 
veşniciei, câștigă istoria noastră temporală părtășie la veşnicie. Astfel 
numai prin şi în această veșnicie, eu, omul acesta singular, această per- 
soană individuală, capăt însemnătate veșnică şi existenţa mea perso- 
nală e luată în serios... În veșnicia revelată mie de Hristos mi se deschi- 
de ochiul pentru cunoştinţa că Dumnezeu, Domnul meu, mă priveşte pe 
mine din veşnicie cu privirea veşnică a iubirii şi de aceea existenţa mea 
și viaţa mea individuală personală capătă însemnătate veșnică”. 

ne cu alte două Persoane absolute, ne introduce prin har în 
planul de viaţă infinit mai adânc decât cel al relaţiei cu 
toate obiectele şi cu toate persoanele umane, decât cel al 
opicăror experienţe individualiste. Legea compensaţiei, sau 
a unei evoluţii prin sine, poate să însemne un proces de 
îmbunătăţire treptată (deşi e foarte problematic şi acesta), 
prelungit în nenumărate existenţe, sau pe o scară fără sfâr- 
şit. Dar în comuniunea cu o persoană puternică în iubirea 
ei se revarsă dintr-o dată în mine, într-un grad cu totul în- 
viorător, viaţa pe care nu o am din acea evoluţie, sau din 
acele eforturi de unul singur, ca un început nou fără conti- 
nuitate cu existenţa în acelea. O trăiesc ca o rupere dintr-o 
dată cu monotonia neputincioasă a omului vechi, ca o re- 
naştere. Dar infinit mai mult şi cu totul desăvârşit trăiesc un 
asemenea eveniment în intrarea în comuniune cu Persoana 
de nesfârşită iubire şi putere a lui Dumnezeu, venită în 
Hristos în planul accesibil mie. 

5) Împotriva judecății divine şi în favoarea universalis- 
mului final al mântuirii, sau al variabilităţii indefinite a stării 
sufletelor, s-a mai adus şi argumentul libertăţii esenţiale a 
spiritului. Chiar Origen a susţinut această teorie cu acest 
argument+5. Dar o libertate care duce toate sufletele la 
mântuire, sau le dă posibilitatea unei eterne treceri de la bine 
la rău şi invers, nu mai e propriu-zis o libertate. Dacă toţi 
ajung la mântuire fie prin voia lui Dumnezeu, fie printr-o 
lege a evoluţiei intrinsece, unde mai este libertatea? La fel, 
dacă sufletele sunt trase fără voia lor în alte şi alte încar- 
nări, sau în alte căderi, unde mai e libertatea? Iar dacă nici- 
odată nu ajunge nimeni la o desăvârşire în infinitatea vieţii 
divine, şi toţi rămân într-o mișcare în planul relativităţii 
eterne, la ce mai e bună libertatea? 

Libertatea creştină presupune un absolut pentru care 
omul să lupte, sau pe care să-l refuze. Fără acest absolut îi 


43. M. Richard, op. cit., col. 60. 

lipsește orice suport, orice motiv de afirmare. Intr-un plan 
de relativitate eternă şi universală, sau de strict proces na- 
tural, lupta pentru libertate, care pe de o parte presupune 
libertatea, pe de alta o promovează, îşi pierde orice stimu- 
lent. De aceea libertatea are două forme: e libertatea ob- 
ţinută prin lupta pentru realizarea binelui absolut, pentru 
impunerea biruinţei lui, pentru unirea cu el; e libertatea ob- 
ținută prin lupta pentru eliberarea persoanei de pasiunile 
înrobitoare, pentru comuniunea în iubire cu alte persoane, 
alimentată din comuniunea cu Persoana supremă, sau cu 
Dumnezeu, în comuniunea aceasta aflându-se adevăratul 
şi deplinul bine. Cine a ajuns aici are adevărata libertate, 
identică cu adevăratul şi infinitul bine, din care nu mai vrea 
să iasă şi nu mai "poate' să iasă, în sensul unei neputinţe 
câștigate. Căci în ea are noutatea neîncetată şi nesfârşită a 
binelui ce iradiază din Persoana supremă şi se manifestă în 
comuniunea interpersonală. 

Apoi, e libertatea care se opune acestei uniri a ei cu Bi- 
nele absolut, sau refuză comuniunea cu Persoana supre- 
mă, sursă de iubire pentru comuniunea deplină cu alte per- 
soane. Această libertate are ceva echivoc în ea. Pe de o 
parte se lasă purtată de egoismul pornirilor înrobitoare şi 
în acest sens e o falsă libertate, pe de alta, îndemnată de 
aceste porniri, se opune adevăratei libertăţi, care se bucură 
de comuniunea cu Persoana supremă, având impresia că 
această opoziţie este adevărata libertate. 

Ambele forme de libertate se deprind să se afirme în 
eternitate, socotindu-se fiecare adevărata libertate. În felul 
acesta, niciodată cel ce nu e în comuniune cu Dumnezeu 
nu va putea fi scos de Dumnezeu din această negare a Lui, 
pe care o socoteşte adevărata libertate, precum niciodată 
cel ce se află în comuniune cu Dumnezeu nu va ieşi din ea, 
simțindu-se şi el de asemenea cu mult mai multă în- 
dreptăţire în adevărata libertate, căci în ea are plenitudinea 
nesfârşită şi veşnic nouă a vieţii. Deci Dumnezeu nici pe 

cei ce se află în îngustarea lor egoistă nu-i împiedică de a 
rămâne în ea veşnic, îngustare pe care ei şi-o interpretează 
ca libertate adevărată. 

Prin considerentele de mai sus,am legat realitatea liber- 
tăţii fiinţelor create de realitatea comuniunii interperso- 
nale, şi în ultimă analiză, de realitatea comuniunii lor cu 
Dumnezeu. O libertate adevărată concepută în afara atitu- 
dinii faţă de tema comuniunii e de neînțeles, iar o comuni- 
une desăvârşită, deci şi o libertate în fericirea eternă între 
persoanele umane, fără o alimentare a ei prin comuniunea 
cu Persoana supremă devenită om, adică cu Hristos, este 
în aceeaşi măsură de neconceput. 

7) Neţinând seama de necesitatea deschiderii omului 
pentru comuniunea cu Dumnezeu, adepţii universalismului 
mântuirii, sau măcar ai unei eterne variabilităţi, socotesc 
că un iad etern, întemeiat printr-o judecată a lui Dum- 
nezeu, este incompatibil cu bunătatea Lui. 

De fapt, aceştia nu iau în serios existenţa lui Dumnezeu 
ca persoană. Căci această veşnică evoluţie spre un bine 
universal tot mai înalt, sau veşnica variabilitate se face în 
baza unei legi universale, în care Dumnezeu nu poate inter- 
veni. Ei nu ţin seama că într-un fel chiar această mântuire 
sau variabilitate universală eternă fără Dumnezeu nu e pro- 
priu-zis mântuire, ci un fel de iad, un fel de moarte în plic- 
tiseala veşnicei relativităţi, care, pe măsură ce se prelun- 
geşte şi se adevereşte ca o stare eternă, devine insuporta- 
bil de chinuitoare. 

Într-un mod paradoxal cei ce socotesc că Dumnezeu 
instituie iadul printr-un act de justiţie exterioară (Toma 
d'Aquino şi Dante) şi cei ce-l neagă dovedesc aceeași neîn- 
ţelegere a fericirii ca şi comuniune a creaturii cu Dumnezeu; 
şi,prin aceasta, cei ce neagă judecata lui Dumnezeu afirmă, 
la fel ca şi cei ce o recunosc ca act de justiţie exterioară, 
acelaşi infern universal. Căci o fericire care se dăruieşte ca 

o stare exterioară (supranaturalul creat), şi nu ca o comu- 
niune, e şi ea tot un fel de iad al relativităţii eterne. 

Astfel,cei ce neagă infernul întemeindu-se pe ideea de 
justiţie divină cad în afirmarea iadului ce se instituie prin 
lipsa oricărei prezenţe eficiente a lui Dumnezeu. Această 
greşeală o face şi Berdiaeff, care consideră că atât afirma- 
rea, cât şi negarea eternității iadului reprezintă o raţionali- 
zare neîngăduită a misterului++. Dar de această raţionali- 
zare nu scapă nici el, negând iadul. Căci prin aceasta se 
apropie de poziţia celor ce afirmă ieşirea sigură a celor de 
acolo, printr-o logică inevitabilă a mişcărilor sufleteşti, care 
trec de la suferinţă la regret. 

Cu totul altă explicare a iadului ne dau Sfinţii Maxim 
Mărturisitorul şi loan Damaschin. Ei nu văd iadul susţinut 
de un act pozitiv de condamnare din partea lui Dumnezeu 
a celor ce-L refuză pe EI, ci tocmai de acest refuz al! lor de 
a-L iubi. Sfântul Maxim afirmă că cel din iad este iubit de 
Dumnezeu şi preţuieşte pe Dumnezeu; dar nefericirea lui 
stă tocmai în faptul că e despărţit de EI şi petrece cu cei ce-l 
urăsc şi pe care el însuşi îi urăşte. "Şi lucru mai chinuitor şi 
mai cumplit decât orice chin e să te afli pururea cu cei ce 
te urăsc şi cu cei urâţi, chiar fără chinuri, dar încă şi cu ele; 
şi să fii despărţit de cel ce te iubeşte şi de cel iubit (prețuit). 
Căci Dumnezeu nici nu e urât de cei judecaţi, ca Unul ce 
judecă drept, fiind şi numindu-Se după fire Iubire, nici nu 
urăşte pe cei judecaţi, căci desigur că e după fire liber de 
patimă'45. 

lar Sfântul loan Damaschin spune: "Dumnezeu oferă şi 
diavolului, pururea, cele bune. Dar acesta nu voieşte să le 


44. De la destination de l'homme, p. 343. 

45. Ep. către Gheorghie, prefectul Africii, P.G. 91, col. 389. Afir- 
maţia Sfântului Maxim că cel din iad "iubește' pe Dumnezeu trebuie 
înţeleasă mai mult ca o recunoaștere a Lui ca drept și meritând iubirea, 
fără putinţă de a-L iubi de fapt, din pricina patimilor în care s-a obişnuit 
să se afle. Doar şi dracii cred și se cutremură (lac. 2, 19). 

primească. Şi în veacul viitor oferă tuturor cele bune. Căci 
este izvorul celor bune, din care izvorăşte bunătatea. Dar 
fiecare participă la cele bune după cum s-a făcut pe sine 
capabil de ele'*6. De aceea nu Dumnezeu e cauza chinuri- 
lor eterne ale diavolului, ci acesta "de la sine se chinuieşte 
(ZE EavToD KOAAco0fivor)" "şi s-a făcut el însuşi pricină sieşi 
de pedeapsă, mai bine-zis se pedepseşte pe sine însuși 
(uâiov 5E tavrdv rwapetrout), dorind cele ce nu sunt'7. 
Creştinismul iese atât din viziunea impersonalistă a 
evoluţiei în veşnica relativitate, cât şi din viziunea juridică 
a unui personalism slăbit de legea principiilor impersonale, 
a intercalării între persoane a unei ordini a lucrurilor, a fap- 
telor săvârşite conform unor legi. Creştinismul, şi în special 
cel ortodox, explică şi iadul ca şi raiul, adică atât neferici- 
rea, cât şi fericirea eternă, prin prisma comuniunii. Căci 
întrucât atitudinea faţă de comuniune e o chestiune de |i- 
bertate, şi chestiunea raiului şi a iadului e o problemă de 
libertate şi, ca atare, dincolo de putinţa raţionalizării. Sfân- 
tui loan Damaschin spune: "Dumnezeu nu Se supune legii; 
şi ceea ce vrea, aceea este bun, nu ce socotim noi, căci nu 
suntem noi judecătorii lui Dumnezeu'48. E o afirmare netă 
a superiorității Persoanei lui Dumnezeu faţă de lege, din 
care rezultă şi superioritatea persoanei umane. lar în altă 
parte zice: "Virtutea este plinirea legii lui Dumnezeu. lar le- 
gea lui Dumnezeu este voia Lui... Iar voia lui Dumnezeu 
este binele neschimbat, mereu la fel... lar răul este... des- 
fiinţarea a ceea ce este'49. Ceea ce este, cu adevărat, este 


46. Dialogus contra Manichaeos, P.G. 94, col. 589. 

47. Ibidem, Col. 544 AB. Identificarea fericirii cu comuniunea cu 
Hristos şi a nefericirii cu singurătatea o face şi Sfântul Simeon Noul! Teo- 
log, care,în rugăciunea dinaintea Sfintei impărtăşanii zice: "Căci cel ce 
se împărtăşeşte de darurile dumnezeieşti şi îndumnezeitoare nu este 
singur. ci cu Tine, Hristoase al meu... Deci ca să nu rămân singur, fără 
de Tine, Dătătorule de viaţă, suflarea mea, bucuria mea, Mântuitorul lu- 
mii, pentru aceasta m-am apropiat de Tine cu lacrimi şi cu suflet umilit“, 

48. Ibidem, P.G. 94, col. 1547. 

49. Ibidem, Col. 1545. 

Persoana divină şi, ca chip al ei, persoana umană. Tot Sfân- 
tul loan Damaschin spune iarăşi că depinde de voinţa de 
comuniune a oamenilor cu El ca să aibă fericirea, precum 
nefericirea şi-o atrag singuri cei ce nu au această dorinţă. 
"Şi drepţii, dorind pe Dumnezeu şi avându-L pe El mereu, 
se bucură; iar păcătoşii, dorind păcatul şi neavând materiile 
păcatului, fiind mâncaţi ca de foc şi de vierme, se pedep- 
sesc neavând nici o mângâiere. Căci ce este chinul, dacă 
nu lipsa celui dorit?'50, 

Dar, deși înţeleasă ca intrarea unora în comuniune cu 
Dumnezeu, prin voia Lui, sau ca neintrare a altora în aceas- 
tă comuniune din cauza refuzului lor, întrucât Dumnezeu 
nu Se comportă cu totul pasiv, judecata divină e necesară 
pentru precizarea modului vieţii eterne a creaturilor. Printr-o 
astfel de judecată se pune în relief caracterul de persoană 
al lui Dumnezeu, dar şi un interes al Lui pentru oameni. Pe 
lângă aceasta, se pune în evidenţă un suprem criteriu al 
binelui şi al răului. Acest criteriu e Dumnezeu însuşi şi tot 
EI e şi forul de ultimă instanţă al acestui criteriu. Altfel nu 
mai există nici un criteriu al valorilor, nici un for suprem 
care să decidă ce e bine şi ce e rău. Nu se mai poate şti ce 
e bine şi ce e rău şi nu mai există ultima instanţă care să 
decidă în această privinţă. Criteriul suprem al binelui nu-l 
poate cunoaşte decât cel ce este el însuşi binele. EI e per- 
soana supremă, ca ultimul izvor al vieţii. 

Fiind o chestiune de comuniune, judecata lui Dum- 
nezeu capătă un înţeles cu totul nou. Judecata lui Dum- 
nezeu, prin care unii vor avea parte de fericirea veşnică, iar 
alţii, de nefericirea veşnică, înseamnă numai că Dumnezeu, 
deschis oricărei persoane create pentru comuniune, con- 
stată cu regret că unele persoane nu acceptă sau au de- 
venit incapabile să accepte această comuniune şi că prin 
aceasta rămân în nefericire prin însăşi libertatea lor. În fres- 


50. Ibidem, col. 1273. 

ca de pe peretele exterior al mănăstirii Suceviţa (Moldova), 
sufletele urcă pe nişte trepte spre lisus, Care le aşteaptă la 
capătul de sus al scării, privite din partea dreaptă superi- 
oară de multe cete de îngeri, iar din partea stângă inferi- 
oară, de demoni. Fiecare treaptă reprezintă cercetarea 
uneia din patimile posibile ale sufletului. Sufletul care e 
găsit stăpânit de o patimă sau alta, cade la treapta respec- 
tivă în abisul agitat de demoni, neajungând la comuniunea 
cu lristos. Această cădere în prăpastia întunecată, cores- 
punzătoare unei patimi, începe încă din viaţa pământeas- 
că, ca o cădere în singurătatea întunecoasă a lipsei de co- 
muniune cu Hristos, din a Cărui iubire iradiază lumina. E 
căderea în groapa sterilă a egoismului, din care nu iradiază 
nici o lumină şi din care nu mai poate cineva ieşi, pentru 
că nici prin voinţa lui slăbită, obişnuită cu iluzia că în 
această existenţă de sine e libertatea, nu mai vrea să iasă. 


2. Esenţa iadului şi posibilitatea unui iad etem 


Dar în cadrul acestei înțelegeri a raiului şi a iadului, 
rămâne totuşi să se răspundă la întrebarea: de ce, în urma 
judecății lui Dumnezeu, cei ce pleacă din această viaţă fără 
credinţa în El, deci fără o deschidere spre comuniunea cu 
EI şi, prin EI, cu ceilalţi oameni, trebuie să rămână veşnic 
in iad? De ce aprecierea lui Dumnezeu faţă de aceştia, sau 
această stare a lor constatată de Dumnezeu, după moarte, 
are drept consecinţă permanentizarea lor eternă în această 
stare? 

Căci se pune întrebarea: oare cei ce pleacă de aici în 
această situaţie cad într-o stare de nefericire mai mare 
decât cea de aici? Nu au posibilitatea să intre vreodată în 
comuniune cu Dumnezeu şi deci să fie scoși din iad? 

Învățătura Bisericii despre putinţa scoaterii din iad a 
unora, în răstimpul dintre judecata particulară şi cea uni- 
versală, permite un răspuns potrivit la această întrebare. 


ESHATOLOGIA PARTICULARĂ 273 


Conform acestei învățături, cei ce se duc în iadul de 
după judecata particulară cu o anumită credinţă, deci fără 
o atitudine total contrară comuniunii cu Dumnezeu, vor 
putea ajunge în situaţia ca virtualitatea capacităţii de comu- 
niune prezentă în ei să fie actualizată. Deci acest iad im- 
plică două posibilităţi: posibilitatea de a fi etern pentru unii 
şi neetern pentru alţii. | 

Fără să se poată spune în mod sigur pentru cine va fi 
etern şi pentru cine nu va fi etern, există în principiu pen- 
tru unii dintre ei posibilitatea de a nu fi etern. 

Dar taina libertăţii nu permite să se poată spune că ia- 
dul va înceta pentru toţi să fie etern. Cei care nu vor putea 
ieşi din iad până la judecata universală nu vor mai putea 
ieşi în veci din iad. 

Dar pe ce se bazează faptul că cei ce vor fi lăsaţi în iad 
prin judecata universală vor rămâne veșnic în el, o dată ce 
Dumnezeu nu încetează niciodată de a fi un Dumnezeu 
iubitor şi odată ce aceia vor păstra în veci o anumită liber- 
tate? Se bazează pe preştiinţa lui Dumnezeu, în baza căreia 
Dumnezeu ştie sigur că aceia nu vor răspunde în veci ofer- 
tei de iubire, fie pentru că nu vor vrea, fie pentru că şi-au 
creat prin refuzul total al comuniunii din viaţa pământească 
şi din răstimpul între judecata particulară şi cea universală 
o asiiel de stare, că nu mai sunt capabili să accepte o co- 
muniune cu Dumnezeu. Sfântul loan Damaschin socoteşte 
că lipsa voinţei de a dori pe Dumnezeu se acoperă cu 'ne- 
schimbabilitatea' pătimaşă în care se află cei din iad. Pro- 
priu-zis, după moarte sunt 'neschimbabili': în bine, cei din 
rai, şi cei din iad, în rău5l. 

Taina faptului că unii vor putea fi scoşi din iad până ia 
judecata universală și că alţii nu vor ieşi în veci din el, ci 
vor trece în iadul veşnic, împreună cu cei ce vor trece din 
viaţă, acolo, în momentul sfârşitului lumii, este o taină a 


51. Op. cit., col. 1573. 


18 - Dogmatica - vol. ill 

libertăţii omului şi o taină a putinţei de invârtoșare a lui 
intr-o libertate negativă imposibil de depăşit, şi nu o putem 
pătrunde noi. 

Pentru mintea noastră e tot aşa de posibil ca cei din iad 
să vrea să iasă din el, sau să nu vrea. Numai Dumnezeu 
poate pătrunde şi cunoaşte de mai inainte această taină şi 
noi nu avem ce face decât să credem ceea ce ne-a spus El 
prin Revelaţie, rămânând să aflăm numai la judecaia din 
urmă care anume dintre oameni vor fi trimişi în iadul veşnic. 

Berdiaeff admite un iad care constă din refuzul comu- 
niunii cu Dumnezeu, dar el crede că acesta e un iad subiec- 
tiv, nu ontologic, şi declară că e cu neputinţă să dureze 
veşnic. Dar pe lângă faptul că aceasta înseamnă o raţiona- 
lizare a libertăţii umane, afirmaţia lui nu ţine seama de 
faptul că de la o vreme nu se mai poate separa între su- 
biectiv şi ontologic. Un fei strâmt de a gândi, de a simţi, de 
a privi lucrurile şi pe oameni, creează în firea omului o anu- 
mită stare ontologică, desfigurează spiritul profund şi nici 
creştinismul nu spune că iadul e numai o imprejurare exte- 
rioară chinuitoare, nu şi o lume de spirite desfigurate, în- 
cremenite în rău, într-un mod sucit de a privi realitatea. 

Contribuţia factorului subiectiv — sau chiar imaginativ, 
fantasmagoric, la susţinerea chinurilor iadului, o indică Sfân- 
tul loan Damaschin când spune că focul de acolo constă în 
poftele care nu-şi găsesc materia pentru a se satisface. 
Căci pofta nesatisfăcută chinuieşte prin neputința de a da 
imaginilor plăcerii o consistenţă reală şi, pe măsură ce se 
prelungeşte neputinţa de a le da o realitate, ele îşi sporesc 
aparențele fermecătoare, iar prin aceasta, și puterea chi- 
nuitoare, dată fiind neputinţa de a afla ipostasurile reale 
corespunzătoare. Lipsa materiilor în stare să satisfacă pof- 
tele este elementul obiectiv al chinurilor iadului. Iar efer- 
vescenţa fantasmagorică a poftei, întreţinută de această 
lipsă, este elementul subiectiv. lată cuvântul Sfântului loan 
Damaschin: "Spunem că chinul acela nu e nimic altceva 

decât focul poitei nesatisfăcute. Căci nu poftesc pe Dum- 
nezeu cei ce au dobândit neschimbabilitatea în patimă, ci 
păcatul. Dar acolo nu are loc săvârșirea reală a răului şi a 
păcatului. Căci nici nu mâncăm, nici nu bem, nici nu ne 
imbrăcăm, nici nu ne căsătorim, nici nu adunăm averi, nici 
pizma nu ne satisface şi nici un fel de rău. Deci poftind şi 
neimpârtășindu-se de cele ale poftei, sunt arşi de pofte ca 
de foc. Dar cei ce poltesc binele, adică numai pe Dum- 
nezeu, Cel ce este şi există pururea, şi se împărtăşesc de 
EI, se bucură pe măsura poltirii lor, pe măsura căreia se şi 
împărtăşesc de Cel dorit '22. 

Aceasta înseamnă că sufieteie ajunse în iad după moar- 
te nu suportă chinuri materiale sau un foc material, con- 
form unei învățături dezvoltate mai ales în teologia catoli- 
că. E vorba mai mult de neputinţa sufletejor de a-şi îndrep- 
ta dorinţa spre comuniunea cu Dumnezeu ca bun spiritual, 
rămânând intr-un continuu regret că nu se mai pot bucura 
de plăcerile materiaie sau ale orgoliului cu care s-au obiş- 
nuit în mod exclusiv. Eie nu pot căpăta gustul bucuriilor 
spirituaie, care au ca esenţă comuniunea cu Dumnezeu, 
realitatea personală şi consistenţa (ipostatică) supremă. 

ladul e un dublu râu: voinţa de a săvârşi păcatul şi du- 
rerea neputinței de a-l săvârşi, E o ataşare la păcatul ce nu 
mai poate fi săvârşit material şi deci un refuz de căutare a 
bunuriior spirituale. Prin neputinţă omul e scos chiar şi din 
relaţia cu lucrurile, sau dintr-o relaţie egoisiă, trecătoare, 
cu altă persoană. Toate legăturiie lui cu realitatea îi sunt tă- 
iate. El duce o existenţă fantasmagorică, de coşmar. E în- 
chis total în groapa singurătăţii. Numai demonii şi poitele 
sale îl muşcă asemenea unor şerpi. Se poate spune, du- 
când mai deparie această idee, că subiectivitatea sa cres- 
cută monstruos îl face să nu mai vadă realitatea altora. Nu 
mai poate avea nici măcar contacte pătimaşe, fugitive, cu 


52. Ibidem. 

ei. Imaginaţia sa subiectivă acoperă şi realitatea obiectelor, 
căci le socoteşte prea modeste pentru imaginaţia sa. El 
cade într-un fel de existenţă de vis în care totui se haoti- 
zează într-un absurd fără nici un sens, fără nici o consis- 
tenţă, fără nici o căutare de ieşire din el, fără nici o spe- 
ranţă de ieşire. 

Totul e urmare riguroasă şi învârtoşată a păcatelor fă- 
cute în viaţă. Sfântul Maxim Mărturisitorul a descris în câte- 
va pagini de mare plasticitate această stare: 'Dacă nu am 
obişnuit ochii, urechile şi limba să privească, să audă, să 
grăiască după fire, ca rezultat vom avea întunericul şi tăce- 
rea cea mai grea'. Dacă nu am dezvoltat comuniunea, vom 
avea tăcerea tuturor. Dacă nu am căutat sensul adevărat al 
lucrurilor şi persoanelor, vom avea minciuna şi absurdul; 
vom avea 'viermele urii' pe care l-am cultivat. Dacă ne-am 
legat viaţa de lucrurile trecătoare, aceasta își va pierde con- 
sistenţa împreună cu cele ce au trecut ca fumul. Dacă nu 
am stins focul poftelor cu înfrânare, vom arde în el, ne- 
având cu ce să-l potolim. "Pentru focul plăcerii vom avea 
focul gheenei; peniru întunericul neştiinţei şi pentru rătă- 
cirea trecătoare, neştiinţa veşnică". Pentru înălţimea mân- 
driei deşarte şi a distracţiilor, prăbuşirea cea mai de jos şi 
tristeţea continuă. Din toate părţile ne vor înconjura min- 
ciuna şi nesinceritatea şerpuitoare pe care am cultivat-o. 
Chinurile nu vor consta atât într-o singurătate simplă, cât 
intr-o singurătate impusă de o vecinătate chinuitoare. E o 
singurătate pe care ţi-o aperi de șerpii care te asaltează. Nu 
constă numai în lipsa unei comuniuni. Căci dacă am fost 
noi şerpi pentru ceilalţi, vor fi acum ceilalţi șerpi pentru 
noi. "Şi mai chinuitor şi mai cumplit decât orice chin este 
să fim pururea împreună cu cei ce ne urăsc şi cu cei pe 
care-i urâm... şi despărțiți de Cel ce ne iubeşte şi pe Care 
Îl iubim'55. E singurătatea în care eşti ţinut de feţele duş- 


595. Epist. II către Gheorghie, prefectul Africii, P.G. 91, col. 389. 

mănoase şi urâte ale celorlalţi, fără să poţi să-ţi eliberezi 
vederea şi cugetul de ele. E o singurătate lipsită de interio- 
rizare şi de o clipă de pace, întreţinută de lipsa oricărui 
cuvânt de iubire şi de înţelegere, înconjurată de batjocura 
și ura tuturor. Toţi îi chinuiesc pe toţi; toţi se apără de toţi. 

Frlorensky spune că omul, închizându-se în sine, se alte- 
rează în aşa măsură, că nu mai e o realitate obiectivă pen- 
tru alţii. | 

Obişnuindu-se să nu mai vibreze când spune tu, omul 
nu mai vibrează nici când i se spune tu. Se îngroapă într-o 
totală indiferenţă, într-o moarte faţă de orice relaţie. El nu 
mai spune decât 'eu, eu, eu'. "Acela pentru care nu mai 
există nici un tu, nu mai e nici el un tu pentru alţii”. El nu 
mai e nici pentru Dumnezeu un tu şi nici Dumnezeu nu mai 
e pentru el un Tu. El a devenit o coajă (Schale), cum îşi nu- 
meşte H.P. Blavatsky spiritele, o 'piele”, fără substanţă, 
ceva iluzoriu, pur subiectiv, dar tocmai de aceea se afirmă 
numai pe sine, cu disperare. Cel care nu cunoaşte altă rea- 
litate şi se cramponează de eu-i propriu ca unica realitate, 
fără să o poată avea nici pe aceasta într-un mod satisfă- 
cător, e obsedat de eu mai mult ca de o fantasmă. E! a ieşit 
din realitate "în întunericul cel mai dinafară", unde nu vede 
nimic. Un tu adevărat, o realitate obiectivă nu i-o poate da 
decât comuniunea cu Dumnezeu. Dumnezeu i-a dat omu- 
lui puterea pentru ea, dar dezvoltarea ei depinde şi de con- 
tribuţia lui. Omul nu și-o poate da singur tocmai pentru că 
aceasta înseamnă că se afirmă pe sine, nu vrea să iasă din 
sine, uitându-se pe sine, ca să existe cu adevărat afirmat 
de alţii, întrucât îi afirmă şi el pe alţii; ca să existe prin 
Dumnezeu, afirmând pe Dumnezeu5?. 

S-ar putea pune întrebarea: de ce nu li Se arată Dum- 
nezeu acestora în toată lumina Sa, ca ei să o vadă şi să iasă 
din atitudinea de refuz a comuniunii cu El? De ce îi lasă 


54. "Der Pfeiler und die Grundfeste der Wahrheit', 8 Brief: Das 
Gehenna, în Ostliches Christentum, vol. II. p. 106-107, 109. 

Dumnezeu 'în întuneric'? Prezenţa lui Dumnezeu nu e O 
realitate exterioară, ca să se impună ca atare, ci se oferă ca 
un tu iubitor; iar ca atare, nu poate îi sesizat decât prin 
deschiderea smerită și plină de dor la iubire. Dar se întâm- 
piă fenomenul curios că cel ce-şi apără autonomia se îndâr- 
jește mai ales în refuzul de a accepta pe cineva care, prin 
iubirea cu care se oferă, il face să-și dea seama că de ofer- 
ta aceasta depinde adevărata lui existenţă. Nu poate ad- 
mite cel învârtoşat în mândrie aşa ceva, căci nu poate 
admite că cineva îl poate iubi când ei nu poate. EI ar putea 
admite realitatea unuia care depinde de el, dar nu pe cine- 
va care i se descoperă ca ce! de care depinde prin nesfârşita 
lui iubire. Dar cel pe care-i admite, cu orgoliul că admiţân- 
du-] îi dă el aceluia existenţa, nu mai vrea nici el să i se dă- 
ruiască. Astfel,/Dumnezeu nu i Se poate face evident ca per- 
soană iubitoare celui ce nu vrea să-L primească în această 
calitate. Numai celui ce-L doreşte pentru iubirea Lui, i Se 
arată ca iubire. De aceea Sfântul Isaac Sirul a spus că iadul 
este o pedeapsă a iubirii. 

Celorialţi le este prezenti sub acoperământul rigorilor 
care apar într-o viaţă lipsită de iubire, sub urmările dure- 
roase ale unei astfel de vieţi>5. Chiar lucrurile în care vrea 
să-şi caute acela plăcerea îşi pierd din ce în ce consistenţa, 
pentru că şi ele sunt un dar al lui Dumnezeu şi nu pot fi 
avute din plin decât de cel ce-L are pe Dumnezeu prin iu- 
bire. Pe amândouă le spune Sfântul loan Damaschin: atât 
că cei ce doresc pe Dumnezeu Îl au, cât şi că cei din iad, 
care s-au învârtoşat în nedorirea lui Dumnezeu şi doresc 
numai lucrurile care le pot oferi plăceri, nu au nici pe 


55. Sfântul Isaac Sirul spune că cei ce se vor găsi în gheenă vor fi 
biciuiţi de flăcările iubirii: “Cât de crud vă fi acest chin al iubirii! Căci cei 
ce înţeleg că au păcătuit împotriva iubirii suportă o suferință mai mare 
ca aceea produsă de torturile cele mai înfricoşate... lubirea acţionează 
în două moduri diferite: ea devine suferinţă în cei respinşi, şi bucurie în 
cei fericiţi”. (Cuv. 84, ed. Theotoke, p. 480-481). 

Dumnezeu şi nu le mai au nici pe acestea. Au căzut într-un 
gol total. E ceva ce începe încă din viaţa pământească, 
măcar în forma că cel ce nu mai are pe Dumnezeu nu mai 
simte de la o vreme plăcere nici de lucruri. Propriu-zis, cine 
are pe Dumnezeu are totul, cunoaşte adâncimea tuturor. 
"Cel ce doreşte primeşte. Cel bun dobândeşte cele bune... 
Şi drepţii, dorind pe Dumnezeu şi avându-L, se bucură veş- 
nic; iar păcătoşii, dorind păcatul şi neavând materiile păca- 
tului, sunt chinuiţi, ca roşi de vierme şi consumaţi de foc, 
neavând nici o mângâiere; căci ce este chinul dacă nu lipsa 
a ceea ce se doreşte? Pe măsura dorului, cei ce doresc pe 
Dumnezeu se bucură, şi cei ce doresc păcatul sunt chi- 
nuiţi'50, "Aici, mişcându-ne pofta spre altele și dobândindu-le 
măcar în parte, ne indulcim cu ele. Acolo insă, când 'Dum- 
nezeu va fi totul în toate', nemaifiind nici mâncare, nici 
băutură, nici vreo plăcere trupească, nici vreo nedreptate, 
cei ce nu vor avea nici plăcerile obţinute şi nu vor avea ni- 
mic nici din Dumnezeu, se vor chinui în mare durere, fără ca 
să producă Dumnezeu chinul, ci noi înşine pregătindu-ni-l'57. 

Avem deci paradoxul că afirmarea persoanei este un 
bine, dar afirmarea ei egoistă, în afara comuniunii cu Dum- 
nezeu, Persoana supremă, este un rău. Cei din iad se află 
în acest paradox. O spune Sfântul loan Damaschin, în răs- 
punsul la întrebarea: de ce nu distruge mai bine Dumnezeu 
pe cei ce vor persista în chinurile veşnice, decât să-i lase să 
se chinuiască astfel? 

A fi, oricum, e mai bine decât a uiu fi deloc, este răs- 
punsul lui, lar fiinţarea este un dar al lui Dumnezeu. Dum- 
nezeu iși manifestă iubirea Sa oferind etern existenţa celor 
din iad. El arată şi în aceasta valoarea indelebilă a per- 
soanei umane. Dacă i-ar menţine numai pe cei din rai, n-ar 
arăta că respectă pe om chiar când acesta 1 se opune; că 
deci îi respectă libertatea. Cei din iad sunt în felul lor şi ei o 


56. Dialogus contra Manichaeos, col. 1573. 
57. Op. cit., coi. 1569. 

mărturie a unei valori pe care le-o acordă Dumnezeu. Dum- 
nezeu îi ţine prin existenţa lor şi pe aceştia într-o anumită 
legătură cu Sine. E! lasă în existenţă şi pe cei ce-L neagă. 
Prin aceasta El manifestă o chenoză. Pe de o parte, Dum- 
nezeu nu-i poate scoate din starea lor de învârtoșare, dintr-o 
libertate care-L neagă. Căci pentru aceasta ar trebui să-i 
priveze de libertate. Pe de alta, nu vrea să-i nimicească; 
aceasta ar fi o altă dispreţuire a existenţei şi a libertăţii lor. 
intre aceste două laturi ale alternativei, care ar manifesta o 
mai redusă bunătate a lui Dumnezeu şi un mai mare dis- 
preţ al libertăţii lor omeneşti, Dumnezeu alege să-i menţină 
în atitudinea lor de refuz faţă de Sine. 

S-a spus că o astfel de soluţie ar introduce tristeţea 
chiar în viaţa internă a lui Dumnezeu; de aceea s-a oferit 
soluţia mântuirii universale. Dar aceasta nu s-ar putea rea- 
liza fără nesocotirea libertăţii umane. 

Soluţia menţinerii lor în starea de eternă neimplinire 
poate nu ar fi mai rea ca o mântuire fără comuniune în li- 
bertate. Dar ea are avantajul că, acceptând-o, Dumnezeu 
acceptă nu numai tristeţea de a nu-i vedea pe toţi în feri- 
cirea comuniunii cu Sine, ci manifestă şi măreţia genero- 
zităţii dăruirii lor cu o existenţă într-o veşnică opoziţie faţă 
de Sine şi un respect al libertăţii care face din om fiinţa cea 
mai minunată. 

Chiar şi existenţa diavolului ca existenţă este o valoare, 
în calitatea ei de dar al lui Dumnezeu, va spune cu îndrăz- 
neală Sfântul loan Damaschin. La întrebarea maniheului: 
de ce a mai făcut Dumnezeu pe diavol, ştiind că va deveni 
rău?, el răspunde: "Pentru covârşirea bunătăţii l-a făcut pe 
el, căci a zis: îl voi lipsi şi Eu pe el, cu totul, de bine şi-l voi 
lipsi de subzistență, fiindcă se va face rău şi va pierde toate 
bunurile date lui? Nicidecum. Ci chiar de va fi rău, Eu nu-l 
voi priva pe el de participarea la Mine, ci îi voi da lui un 
bine: participarea la Mine prin existenţă, ca «hiar dacă nu 
va voi, să participe la Mine prin existenţă. Căc: nimeni altul 

nu reţine şi susţine cele ce sunt în existenţă, decât Dum- 
nezeu. Căci existenţa e un bine şi e darul lui Dumnezeu... 
Toate cele ce sunt au existenţa din Dumnezeu... Deci cei 
ce au măcar existenţa, au participare la bine, într-un grad 
ultim. Deci e un bine în existenţa diavolului şi prin exis- 
tenţă el participă la bine'58. Sau: "Dumnezeu oferă pururi 
diavolului cele bune, dar acesta nu vrea să le primească. Şi 
în veacul viitor tuturor le dă cele bune. Căci este izvorul din 
care izvorăsc cele bune. Dar fiecare participă la bine pre- 
cum s-a făcut pe sine capabil'59. 

Desigur, judecata iui Dumnezeu cu efecte eterne as- 
cunde un mare mister. Un mister ia înălţimea realităţii om 
și Dumnezeu. Misterul cel mare pe partea omului este că 
poate sta veşnic în faţa atâtor semne ale existenţei lui Dum- 
nezeu şi în mijlocul celor mai grele suferinţe, în monotonia 
insuportabilă, şi totuşi să-L conteste, să nu încerce soluţia 
jeşirii din ele prin acceptarea comuniunii cu EI. El poate 
accepta mai degrabă lipsa de sens, absurdul în toate, decât 
să accepte sensul prin Dumnezeu. Aceasta, din marea is- 
pită a autonomiei sale. Omul își apără această autonomie 
pentru că prin ea crede că poate face orice, îşi poate satis- 
face toate dorinţele, care l-au robit devenind patimi. Sfân- 
tul loan Damaschin spune: "lar de spuneţi că i-ar fi fost mai 
de folos să nu fie decât să se chinuiască fără sfârșit, spu- 
nem că aceasta nu e nimic altceva decât focul poftei răului 
şi al păcatului. Căci nu doresc pe Dumnezeu cei ce au câş- 
tigat neschimbabilitatea păcatului ca patimă"60. 

Eternitatea iadului indică misteriosul paradox al liber- 
tăţii celui care nu poate găsi adevărata viaţă în libertatea 
comuniunii și de aceea nici nu vrea să o caute. lar misterul 
cel mare pe partea lui Dumnezeu e că Dumnezeu nu-l dis- 
truge pe cel ce păcătuieşte, chiar dacă preştie necăinţa lui 


58. Op. cit., col. 1341. 
59. Ibidem, col. 1369. 
60. Ibidem, col. 1541. 

veșnică, ci îl respectă chiar aşa. E o veşnică păstrare a 
omului în relaţie cu Dumnezeu. Nici omul nu poate uita cu 
totul pe Dumnezeu, nici Dumnezeu nu vrea să uite pe om, 
oricum ar fi el. 

Cele două mistere nu mai pot fi despărțite, sau Dum- 
nezeu nu mai vrea să fie despărțite o dată ce l-a creat pe 
om. Dacă Dumnezeu ar distruge pe omul păcătos, ar uita 
de el pe veci într-un gest de dispreţ, omul şi-ar pierde adân- 
cimea de mister. La fel şi-ar pierde-o relaţia între Dum- 
nezeu şi om. De fericire, iar nu-l poate face părtaş Dum- 
nezeu fără voia lui, pentru că ea constă în primirea iubirii 
Sale de către om. Dar omul nu vrea să o primească, iar cu 
sila nu i se poate impune. Aceasta ar fi și ea o golire a omu- 
lui de misterul său. Chiar prin iadul veşnic se afirmă valoa- 
rea şi libertatea veşnică a omului€!. Dacă omul ar şti că, 
uzând de libertate împotriva voii lui Dumnezeu, odată şi 
odată va fi distrus, el ar fi îngustat în libertatea lui. Numai 
dacă ştie că el se poate opune veşnic lui Dumnezeu, e cu 
adevărat liber. EI e liber şi are o demnitate deplină numai 
dacă ştie că e veşnic necondiţionat, adică veşnic liber. De- 
sigur, nu ar fi liber nici dacă ar şti că afirmarea sa liberă 
n-are nici o urmare. În acest caz n-ar pune nici o fervoare 
în afirmarea libertăţii sale. Afirmarea liberă asumă şi nişte 
riscuri. Dar riscurile adevărate presupun persistenţa în exis- 
tenţă a celui ce le asumă. 

Chiar în atitudinea omului care nu vrea să ştie de Dum- 
nezeu şi care totuşi nu poate să uite cu totul de Ei e o su- 
ferinţă sfâşietoare, pe care omul o detestă, dar din care, pe 
de altă parte, nu poate ieşi. Dacă omul ar uita cu totul de 
Dumnezeu, n-ar mai suferi, dar n-ar mai fi nici om. Chipul 
dumnezeiesc e desfigurat în el, dar nu distrus. E şi în 
aceasta o adâncime pe care nu o poate avea decât acesta. 


61. N. Berdiaeff, op. cit., p. 345: “in ideea iadului se exprimă senti- 
mentul intens al personalităţii și indestructibilității omului* (voite de 
Dumnezeu, n.n.). 

Monotonia, neputinţa eternă şi tristeţea extremă prilejuiesc 
şi ele moduri nesfârşit de variate ale chinurilor, pentru că 
sunt o monotonie, o neputinţă și o tristeţe a omului. Exis- 
tența, de care spune Sfântul loan Damaschin că rămâne un 
dar al lui Dumnezeu chiar şi pentru cei din iad, nu poate fi 
numai O coajă goaiă, neutră. Chiar ca coajă ea produce re- 
flexiuni în conştiinţă prin faptul că produce chinuri. Oricât 
de încremenită ar fi această tristeţe, ea e un zbucium, ea e 
totuşi o viaţă conştientă, pentru că e trăită de o persoană. 

Sfântul Maxim Mărturisitorul afirmă categoric o activi- 
tate a sufletului după moarte, indiferent că e la bine sau la 
rău, socotind că fără o activitate sufietul nici n-ar mai exis- 
ta, activitatea ţinând de realitatea lui. "Dacă sufletul e raţio- 
nal şi înțelegător din cauza trupului, trupul va fi mai de cin- 
ste decât sufletul care a luat fiinţă pentru el. Apoi, fiind 
creat pentru trup, de la trup va avea puterea înţelegătoare 
şi raţională. Căci dacă sufletul nu poate înţelege şi raţiona 
fără trup, fără îndoială de la acesta are puterea de a înţe- 
lege şi raţiona. lar dacă sufletul are de la trup puterea de a 
înţelege şi raţiona, neputând, cum zic aceia, să le aibă pe 
acestea fără trup, nu va putea fi nici de sine existent. Căci 
cum va mai fi existent, nemaiavând fără trup ceea ce îl ca- 
racterizează?... Deci după desfacerea trupului, sufletul nu 
mai poate exista nicidecum. Şi pentru cei ce sunt atât de 
fără minte nu va mai fi nimic, o dată ce neagă nemurirea 
sufletului'6Z. | 

Socotind că mişcarea sufletului ca mișcare e bună, ca 
şi existenţa lui, căci e de la Dumnezeu, el spune că aşa 
cum Dumnezeu nu Se mișcă, neavând spre ce Se mişca, 
dar le mișcă pe toate, la fel sufletul își mişcă puterile sale. 
Mai mult chiar, el nu-şi mişcă puterile sale de voie, ci e miş- 
cat de Dumnezeu să le mişte. Sufletele ce ajung în Dum- 
nezeu îşi mişcă însă puterile într-o stabilitate in Dumnezeu. 


62. Ep. VII câtre loan Presbiterul, P.Q. 91, col. 437. 

De aici ar rezulta, după Sfântul Maxim, că sufletele din iad 
trebuie să-și mişte puterile lor, pentru că n-au în ele infini- 
tatea; dar pe de altă parte nici nu se află într-o infinitate în 
care puterile lor să se mişte stabil, întrucât sunt în afară de 
Dumnezeu, şi nici nu năzuiesc spre El, ci se mișcă într-o 
neodihnă chinuitoare, nestabilizându-se în infinitatea lui 
Dumnezeu. Sufletul din iad trebuie să se mişte, dar întrucât 
nu se mişcă spre adevărata ţintă în care mişcarea sa se va 
implini şi stabiliza, mişcarea sa, de care nu poate scăpa, e 
un chin, pentru că e fără rost, fără ţintă. Mai mult, el se 
mută de la una la aita, fără să înceteze a exista. 'Mintea 
preainţeleaptă, prin cele ce se petrec în lucruri după ordi- 
nea universului, mutându-şi facultăţile spre ceea ce e pur 
şi nematerial în ea, distinge din cele mișcate pe Cel ce 
mişcă şi înțelegând că e Unul şi singur și simplu, existând 
din Sine şi fiind la fel şi cauza creatoare în stabilitatea pro- 
prie a existenţei Lui, ştie că EI e inaccesibil prin fire altora, 
căci e neschimbat, ca nemişcat, neavând spre ce Se mişca 
Cel ce face şi plineşte cele ce sunt şi e mai presus de ele... 
La fel (mintea), luând în considerare cauza mișcării variate 
a părţilor şi componentelor lumii mici, sau a omului, ştie că 
ea e altceva după fiinţă decât existenţa organică a trupu- 
lui... că e simplă şi priveşte unitar în cele risipite şi e inde- 
finită în cele compuse; se schimbă pentru că se mişcă şi se 
mişcă pentru că are spre ce se mişca, iar cauză a schim- 
bării e că nu-şi cunoaşte firea, ci judecata, când aceasta 
greşeşte'65. 

Existenţa eternă a sufletului chiar în iad echivalează cu 
O viaţă "spirituală" a lui. Lucrul acesta e atât de important 
pentru Sfântul Maxim: că fără suflet, nu mai e nimic care 
să dureze. Totul e într-o continuă facere şi desfacere. Nici 
Dumnezeu nu mai e. Căci un dumnezeu care nu mai poate 
crea fiinţe cu o veşnică indestructibilitate, pentru o veșnică 


63. Sfântul Maxim Mărturisitorul, Epist. VI către Arhiepiscopul loan, 
P.G. 91, col. 425-429. 

gândire la el (sau contra lui), s-ar dovedi un dumnezeu care 
e condiţionat şi limitat la o relaţie cu un veşnic proces 
impersonal, cu o veşnică lege a facerii şi desfacerii6+. 


64. Părintele Mitrofan spune că "facultăţile sufletului, lucrând pe 
pământ în timpul vieţii omului, lucrează şi dincolo de mormânt după 
moartea sa; astfel, sufletul bogatului de care vorbește Mântuitorul în 
Evanghelie,se coboară în iad după moartea sa... Toate facultăţile sufle- 
tului lucrează simultan: raţiunea prezintă cauzele nenorocirii actuale in- 
evitabile, activitatea simţurilor interioare şi exterioare produce un chin 
grozav, voința aspiră zadarnic la alinarea situaţiei sale și, în sfârşit, 
memoria amintindu-i de fraţii săi rămaşi pe pământ îl face să cugete la 
soarta lor după moarte, ceea ce probează activitatea sentimentului şi a 
spiritului” (Viața răposaților noștri, trad. din |. franceză de losif, mitro- 
polit primat, București, 1890, p. 169-170). 

Jean Kovalevsky vorbeşte chiar de etapele parcurse de sufletele 
aflătoare la bine şi la rău, dar admite că etapele celor de la râu sfârşesc 
într-o încremenire nemişcată. În descrierea stării iniţiale a sufletelor de 
la rău, pornește de la Sfântul loan Damaschinul, care spune că sufletele 
acelea suferă de neputinţa de a-şi satisface poftele lor. El vorbeşte de un 
fel de psihologie, conform căreia toate sufletele acelea simt oarecum 
faptele lor, precum simte un amputat durerea în locul unde a fost mâna. 
El vorbeşte de un “corp subtil”, ceea ce nu mi se pare prea potrivit. "Pu- 
teţi să vă aflaţi fără corp, dar veţi duce cu voi psihologia voastră, dacă 
ea nu e satisfăcută sau n-are speranţa să fie. Atunci, inevitabil, vitalitatea 
voastră, puterea voastră vor fi diminuate, suferinţa voastră va fi mai 
mică sau mai mare, după alipirea la psihologia voastră pe care n-aţi 
depăşit-o'. 

Altfel este cu cel ce a plecat de aici întărit cu cele spirituale. 
“Sufletul după moarte e mai vital ca aici pentru că nu mai simte piedi- 
cile ce le avea pe pământ: grijile, oboselile etc. Vitalitatea și vigoarea 
celui ce a vieţuit spiritual sunt aşa de tari, că el poate ajuta şi pe alţii, 
poate să evolueze şi în această vitalitate” ("La destinee de l/'âme apres la 
mort”, în rev. Presence orthodoxe, 1974, nr. 24, p. 20). 

Apoi dă următoarele etape ale stării sufletelor bune: Prima etapă: 
primele trei zile (simbolic luate) sufletul nu e deplin despărţit de trup. 
Trebuie deci să se stea în jurul mortului în rugăciuni. Detașat de trup, 
după 40 de zile, ajunge într-o lume unde va îi "ca îngerii în cer”. A doua 
etapă: ridicat mai sus, sufletul devine purtătorul unor mesaje universale. 
A treia etapă: sufletul este introdus în ascultarea muzicii sferelor sau 
legilor lumii, în gândirea lui Dumnezeu asupra lumii. De aici se poate 
urca la treapta unde trăieşte direct din darurile lui Dumnezeu. 

Dar misterul întreg al suferinţei iadului, sau conţinutul 
lui, care poate avea şi el, chiar în monotonia lui, refiectări 
continuu variate în conştiinţa omului, nu ne este dat să-l 
înţelegem în viaţa pământească, ci numai să-l bânuim din 
unele umbre proiectate de el în aceasta. 

Despre starea celor din raiul comuniunii cu Hristos, ca 
urmare a judecății particulare, se va vorbi în altă parte. 


3. Autorul şi criteriul judecății particulare 


Autorul judecății particulare este acelaşi ca şi al jude- 
cății universale: Hristos. El însuşi a spus: "Tatăl nu judecă 
pe nimeni, ci toată judecata a dat-o Fiului" (In 5, 22). 

Autorul judecății este Hristos nu în sensul că EI rosteşte 
sentinţe arbitrare, sau conform unor legi impersonale, ci în 
sensul că din EI se revarsă viaţa şi fericirea comuniunii de- 
pline peste cei ce au vieţuit după pilda Lui şi s-au asemănat 
cu El, având în ei incă din viaţa aceasta toată lumina și 
bucuria comuniunii cu El, iar cei ce nu L-au urmat vor ră- 
mâne într-o lipsire definitivă de bucuria acestei comuniuni 
cu El, Persoana-izvor a toată iubirea dumnezeiască şi ome- 
nească. 

Pentru cei dintâi, judecata lui Hristos înseamnă arăta- 
rea Lui cea mai evidentă în relaţia cu ei, împreună cu toate 
darurile iubirii Lui; pentru cei din urmă -— incetarea oricărei 
încercări a Lui de a Se mai apropia de ei, de a-i mai scoate 
din atitudinea lor de refuz faţă de EI; şi aceasta, nu pentru 


Etapele sufletelor coborâtoare: Prima etapă: sufietul e cuprins de 
spaimă. A doua etapă: în această spaimă sufletul se repliază în sine şi se 
separă de toţi. A treia etapă: se revoltă contra armoniei lumii răsucite în 
el însuşi. A patra etapă: refuză de a mai accepta ceva din afară. El vrea 
să fie singur. A cincea etapă: melancolia rece, tristeţea infinită. Refuză 
orice evoiuţie, orice ieșire. Se învârtoşează în această poziţie şi lunecă 
spre autodistrugere, cade în focul infernului (art. cit., p. 24). Dar această 
stare e totuşi o stare de simţire, nu de ne-simţire. Şi deci e o anumită 
mișcare în ea. 

că n-ar mai voi EI să le arate iubirea Sa, ci pentru că ei s-au 
invârtoșat in patimile care au la bază negarea Lui şi neas- 
cultarea de El. Până acum au mai auzit vorbindu-se în fa- 
voarea Lui, întâlnindu-se cu lisus prin oamenii care cre- 
deau în EI şi-i îndemnau să creadă în El; de acum nu vor 
mai auzi asemenea îndemnuri, pentru că toţi cei între care 
vor fi ştiu prea puţin despre El. Toţi sunt pilde de neas- 
cultare față de EI, de dispreţuire a comuniunii cu El. Într-o 
cântare ia ieşirea sufletului, Biserica pune în gura acestora: 
"Pe Dumnezeu eu de acum nu-L voi mai pomeni, că nu este 
in iad cine să pomenească pe Domnul, ci întru întuneric 
deplin fiind acoperit, voi şedea așteptând învierea tuturor 
pământenilor. 

Întrucâtva ei îşi dau seama că nefericirea lor constituie 
o înstrăinare a lor de Dumnezeu, o retragere a Lui de la ei, 
desigur din cauza lor înşişi, că această nefericire e o necon- 
formare a lor cu EI; că deci EI este criteriul şi EI a avut cu- 
vântul din urmă pentru care ei sunt în starea în care sunt, 
întrucât nu s-au conformat Lui şi nu au vieţuit gândind la 
EI. Pe de altă parte, ei nici acum nu-L văd cum este în bună- 
tatea Lui luminoasă și, alături de o anumită conştiinţă pro- 
fundă că EI a decis soarta lor, în ei continuă să persiste o 
necunoaştere şi o contestare a Lui. 

Dualitatea aceasta contradictorie, de care am vorbit 
inainte, rezultă din declaraţiile Sfântului loan Damaschin 
care, pe de o parte, spune că Dumnezeu continuă să im- 
părtășească bunurile Sale şi diavolului şi celor din iad, iar 
aceștia să participe în parte la ele, dar şi că ei sunt lipsiţi 
de Dumnezeu pentru că nu-L doresc și nu-L iubesc65. 

Fa rezultă şi din cuvintele Sfântului Maxim Mărturisito- 
rul, care spune pe de o parte că cei din iad iubesc (res- 
pectă) pe Dumnezeu şi sunt iubiţi de El, pe de alta că cel 
mai mare chin al lor este că sunt despărțiți de El, sau că 


65. Dialogus contra Manichaeos, P.O. 94, col. 1541. 

Dumnezeu Işi întoarce faţa de la ei, prin faptul că prin min- 
ciună "şi-au creat o perversitate atotrea, din cauza căreia 
nu s-au putut uni cu Dumnezeu cel drept şi sincer'66, 
Foarte des repetă Sfântul Maxim faptul că cei din iad au o 
stare 'sucită' (orapBornra), complicată. 

Un alt autor ortodox*7 afirmă că fiecare suflet, chiar şi 
cel rău, ajunge după moarte de două, sau de trei ori în faţa 
lui Dumnezeu: în ziua a treia, a noua şi a patruzecea, când 
i se dă sentinţa. Până în ziua a treia străbate vămnile, între 
a treia şi a noua, cercetează raiul, între a noua şi a patruze- 
cea, iadul. În a patruzecea zi Mântuitorul decide locul lui în 
rai sau în iad. Dar el nu se bazează decât pe datele paras- 
taselor Bisericii pentru morţi. Însă parastasele se fac la 
aceste date pentru obţinerea trimiterii sufletelor la rai. Deci 
in urma lor s-ar putea ca în faţa lui Hristos cel luminos să 
ajungă numai sufletele care vor fi iertate. 

Sfântul Simeon Noul Teolog spune însă: "Dumnezeu, 
sau harul Sfântului Duh, nu S-a arătat niciodată nici unuia 
lipsit de credinţă. lar dacă S-a arătat vreodată, sau Se va 
arăta cuiva în chip minunat, apare înfricoşător şi înspăi- 
mântător, şi atunci nu luminează, ci arde, nu înviorează, ci 
pedepseşte'68. 

Poate că intre aceste două afirmaţii s-ar putea găsi o 
conciliere, în sensul că în sufletele celor ce merg la neferi- 
cire este în acesie zile simţirea mai acută a bunătăţii lui 
Hristos, de care se lipsesc, şi acest fapt îi arde, fără ca 
aceasta să insemne ieşirea din starea lor pătimașă, incapa- 
bilă de Hristos şi de intrare în comuniune cu El. Sufletul 
omenesc este atât de complex! 

Faptul că Hristos e şi om ar lăsa în principiu deschisă 
posibilitatea ca EI să Se arate şi sufletelor care vor fi trimise 
la iad. Dar Hristos arătat acestora ar trebui să aibă o înfă- 


66. Ep. către Gheorghie, prefectul Africii, P. G. 9i, col. 385, 389. 
67. Păr. Mitrotan, op. cit., p. 27-29. 
68. Cuv. 57, ed. Siros, p. 288. 

jișare iipsită de lumina bucuriei de a intra în comuniunea 
cu ele, ca și de spiritualitatea penetrantă a unei astfel de 
comuniuni. Dar o asemenea înfătișare a lui Hristos e greu 
de ințeles. Isaac Siru!, admitând o astfei de arătare a lui 
iristos şi socotind totuşi câ nici în ea Hristos nu parăseşte 
iubirea Sa, a spus că ea devine foc sau suferinţă pentru cei 
respinşi“? E o iubire care-i doare şi care de aceea îi şi re- 
voltă pe cei ce nu Sunt capabili să răspundă. Dar aceasia 
mai procură acelora o adevărată cunoaştere a lui Hristos? 
Nu e mai degrabă o ascundere a lui Hristos, Care mângâie, 
Care luminează, Care mantuieşie când Se arată? Nu-L aco- 
peră pe lristos chinurile conștiinței ceiui ce moare în pâ- 
cate? În mod paradoxal! conştiinţa prezenţei lui Hristos se 
îmbină cu neputinţa de a-l. vedea în realitatea Lui adevă- 
rală, aşa cum invidiosul nu poate vedea bunătatea celui 
invidiat, Acesta e Judecătorul "cel înfricoşător', 

in rugăciunea ia ieşirea sufletului, Biserica pune sufie- 
tul care iese din irip să se roage lui Iiristos să i Se arate 
măcar cât de puiiin, ca dovadă că ar putea să nu-L vadă 
deloc: "Lumina cea inţziegătoare, strâiuceşte peste mine, 
ca să Te vad măcar cât de puţin, firistoase, că de acum nu 
Te voi mai vedea, câ mulţimea dracilor fără de veste a venit 
asupra mea si întunericul faptelor mele celor de ruşine m-a 
acoperit”. Din strâăiundul sufletului păcâtos ţâşnesc în 
această ciipă toate amintirile faptelor păcătoase, intreaga 
conșşiiință a patimilor sale, demonii care lau stăpânit îintu- 
necându-l de tot. 

De o prezenţă a lui Hristos îndreptată spre cel ce va fi 
trimis în iad, dar ca o prezenţă distantă, nedescoperiiă, 
vorbeşte Biserica şi într-o aită cântare ce o pune în gura 
sufletului la ieşirea lui din trup: 'Acum suspinaţi pentru 
mine, ticălosul, toate marginile pământului şi împreună lă- 
crimaţi, că a venit răspuns cumplit de Sus, să se lege mâi- 


69. Ed. Theotoke, Cuv, 84, p. 480-481, 

nile şi picioarele mele şi să mă lepede afară". În cuvinte 
asemănătoare spune şi Simeon Metafrastul/0: "Când nu va 
mai fi cine să te ajute, se va auzi glas de Sus: Să se ia 
necredinciosul ca să nu vadă slava Domnului. Îngerii stră- 
lucitori și dumnezeieşti te vor părăsi în mâna demonilor răi 
şi pizmaşi, spre bucuria lor, plecând triști şi indoliaţi de la 
tine”. Sufletul se simte părăsit de orice ajutor bun de Sus. 
Totuşi, Sfântul Simeon Noul Teolog, după ce repetă că 
celor păcătoși nu le este accesibi! harul dumnezeiesc, spu- 
ne că Domnul li Se va arăta 'ca un foc nu cu totul spiritual, 
ci în chip netrupesc în trup (&couâroş 2v oouorI)'71. E O ară- 
tare lipsită de har, o arătare ca foc, o arătare lipsită de in- 
timitate, o arătare distantă; distantă nu fizic, ci spiritual, iar 
în aceasta se simte mai mult focul, decât Persoana lui 
Hristos. În foc e simțită totuşi Persoana, dar ca distanţă, ca 
voind să rămână în afara relaţiei, o arătare ce arde. 
Sfântul Simeon Noul Teolog zice că orice om care are 
harul lui Hristos este speriat, la plecarea sufietului lui din 
trup, că nu va vedea pe [Hristos, căci deşi L-a avut pe [iristos 
în sine în viața pământească, nu L-a putut avea întreg. "Deci 
Te rog, Stăpâne, Te implor, acordă-mi mila aceasta, ca, 
pentru mine în ziua când sufletul meu va ieşi din trupul 
meu, să pot cu o simplă suflare să acopăr de ruşine pe toţi 
cei ce vor veni să mă atace pe mine, sluga Ta, şi să pot 
trece fără vătămare acest pas, ocrotit de lumina Duhului 
Tău, şi să vin în faţa judecății Tale având în mine, Hris- 
toase, harul dumnezeiesc pentru a mă curăța de orice ru- 
şine”. De cei ce nu vor avea harul Duhului însă zice: "Cine 
va îndrăzni să apară înaintea Ta, dacă nu e îmbrăcat în 
harul Tău, dacă nu-l posedă în el şi nu e luminat de el? 
Cum un om, oricare ar fi el, va putea să contemple slava 
Ta de nesuportat? Cum va putea ridica omul ochii spre sia- 


70. În scrierea Katanyxis, edit. de Paisie Monahul, Atena, 1875, p. 
377. 
71. "Cuv. etic,X”, în Traites theol. et ethiques, vol. Il, p. 268-271]. 


ESHATOLOGIA PARTICULARĂ 29] 


va Ta? Care dintre noi va putea vreodată să vadă, cât de 
puţin, prin propria sa putere sau prin eforturile sale, pe 
Hristos, dacă nu se dă neputinței naturii noastre tăria, 
forța, puterea, dacă nu-l face EI însuşi capabil să contem- 
ple siava Lui dumnezeiască? Altfel nici un om nu va putea 
şi nu va avea puterea să contemple pe Domnul venind 
întru slavă. Astfel cei nedrepţi vor fi despărțiți de cei drepţi 
şi păcătoşii vor fi înghiţiţi în întunericul lor, toţi acei care nu 
au încă de aici în ei lumina'72. 

Privarea de comuniunea cu [Hristos a celor ce merg la 
iad, ei o socotesc când ca provenind numai din patimile lor 
egoiste, când ca provenind din neîndurarea Lui. E propriu 
celor ce sunt scufundaţi în vreo patimă din care nu pot ieși, 
să caute vina în altcineva, nu în ei, şi, în ultimă analiză, în 
Dumnezeu, deşi din adâncui unui rest de conştiinţă ţâş- 
nește câteodată şi gâridul vinovăţiei lor. "Cât despre ceilalţi 
(care nu M-au recunoscut), Eu nu i-am cunoscut şi ei nu 
M-au cunoscut şi de aceea Mă numesc aspru şi nemilos; fiii 
nedreptâții Mă socotesc nedrept'75. Astfel, expresia ce o 
folosim pentru Hristos, 'înfricoșătorul Judecător", îşi are 
cauza în subiectivitatea noastră vinovată. 

Dacă nefericirea celor din iad înseamnă permanentiza- 
rea unei atitudini negative a lor faţă de Hristos, a refuzului 
de intrare în comuniune cu E] în cursul vieţii pământești, a 
refuzului de a merge spre ţinta omului desăvârşit pe care 
l-a realizat firistos, ca model şi ca focar de atracţie, feri- 
cirea celor din rai este încoronarea comuniunii cu Hristos, 
a trăirii cu EI], a întipăririi lor treptate de umanitatea lui 
Hristos în cursul vieţii pământeşti. 

Criteriul după care se va definitiva soarta veşnică va fi 
efortul sau lipsa efortului nostru de a ne apropia de EI, spre 


72. 'Hymne XLII', în Syme&on le Nouveau Theoiogien,  Hymnes, 
(Sources Chretiennes), tome III, ed. Joh. Koder, Paris, 19753, p. 47. 
73. 'Hymne XLIII”, în op. cit., p. 58. 

umanitatea desâvârsită reaiizată de firistos-omul. Criteriul 
acesta nu-l ia deci Hristos din afară, ci EI însuși este acest 
criteriu. Ei e norma judecății și EI e cei ce aplică această 
normă, căci El singur a realizat-o ca modei şi o cunoaşte 
din Sine în mod desăvârşit. Mai mult, El nu e numai crite- 
riul şi Judecătorul, ci şi cununa cu care, ca Judecător, râs- 
piăteşte pe cei ce s-au silit să se ridice spre nivelui Lui de 
om, împlinindu-i prin desăvârşirea umanitâţii Sale. 

De aceea toată judecata s-a dat lui lisus Hristos. Dacă 
se poate vorbi de un drept câştigat de EI de a exercita 
această caiitate, aceasta trebuie înțeleasă în sensul că, prin 
asumarea şi ridicarea umanităţii noastre la calitatea noas- 
tră exemplară, prin Cruce, prin Învierea şi Înălţarea Lui, a 
ridicat în Sine pârgaa umanităţii acolo unde trebuie să fie, şi 
prin sălăşluirea Lui în cei ce cred le-a dat ajutorul de a muri 
şi ei omului vechi și de a deveni vii în veci prin virtuţi, fă- 
când totul ca oamenii să ajungă la culmea umanizării unde 
este E1. Pe de altă parte însă, EI are acesti drept pentru că 
numai în El această umanizare şi-a putui ajunge de fapt cul- 
mea ei eternă. EI e Judecător în calitate de câlăuzitor şi 
sprijinitor pe calea umanizării, în calitate de ţintă şi inco- 
ronare â ei, în aceia in care această înaintare a avut loc. El 
e calea şi viaţa, sprijinitorui şi cununa noastră. 

Cinstea aceasta dată Lui e în acelaşi timp cinstea dată 
omului; slăvindu-L pe EI ca judecător suprem, ca for deci- 
siv al sorții noastre eterne, cinstim pe uriul dintre noi, cin- 
stim drept criteriu suprem nivelul atins de umanitate, în EI 
şi prin Ei, de toţi cei ce îl slăvim. Suntem judecaţi, după un 
criteriu atins de om, de un om care a făcut totul ca să 
ajungem şi noi acolo şi care ne împărtăşeşte prin judecată 
de nivelul la care a ajuns El, dacă am dat şi din partea 
noastră colaborarea cu El pentru a ajunge acolo. În EI vor 
avea fericirea nu numai oamenii, ci şi îngerii, precum vor 
avea nefericirea toţi cei ce nu-L vor recunoaşte. În sensul 
acesta, al conformării sau neconformării cu EI drept cri- 

teriu a! sorții noastre, trebuie să înțelegem cuvintele Sfân- 
tului Apostol Pavel: "Pentru aceea și Dumnezeu L-a prea- 
înălţat pe EI şi l-a dăruit Lui numele care este mai presus 
de orice nume, ca întru numele Lui tot genunchiul să se 
plece, ai celor cereşti şi al celor pământești şi al celor de 
dedesubt, și toată limba să mărturisească că Domn este 
lisus Hristos, întru mărirea lui Dumnezeu Tată!" (Filip. 2, 9- 
1 1). Această slavă a Lui este păstrată spre moştenire sfin- 
ților, adică celor ce cred în EI şi se străduiesc cu puterea 
Lui, care este în ei, să se facă asemenea Lui (Ef. 1, 18). 

Judecata lui Hristos — sau încoronarea pentru vecie cu 
mărirea Lui a celor ce au colaborat cu puterea Lui sălăşluită 
în ei, şi lipsirea de această încoronare a celor ce nu L-au 
primit, având astfel ca urmare participarea sau nepartici- 
parea la desăvârşirea umanităţii Lui - e o pârghie impor- 
tantă la susţinerea înaintării umanităţii spre desăvârşirea ei 
în interiorul absolutului dumnezeiesc. 

Cu alte cuvinte, această judecată face din umanitatea 
desăvârşită a lui Hristos, înrădăcinată în absoiutul divin, 
pârghia fermă a progresului nostru spre adevărata desă- 
vârşire în umanitate. Judecata lui Hristos înseamnă că exis- 
tă o deosebire între o ordine a valorilor cu însemnătate 
absolută şi dezordinea nonvalorilor, sau părutelor valori, şi 
că valorile absolute sunt cele ce duc la umanitatea deplină 
care este în Dumnezeu făcut EI însuşi om şi că se poate trăi 
în această ordine și ajunge în raiul realităţii lor desăvârşite. 

Fără o asemenea judecată, generaţiile de oameni sunt 
destinate sau să se prăbușească succesiv în neant, sau să 
evolueze, cu căderi şi ridicări, sau numai cu înaintări în pla- 
nul relativului, care, prin monotonia lui veşnică, va sfârşi 
prin a se descoperi că nu e departe de iad, mai ales că un 
progres în spiritul lipsit de trup mai are şi dezavantajul că 
nu poate satisface dorinţele - fie şi trecătoare - pe care le 
poate satisface în trup. În afară de judecata lui Hristos nu 
e decât iadul; judecata Lui dă ocazia celor ce o admit să 

scape de neființă sau de iad. Adică: sau există Hristos şi o 
judecată a Lui, şi atunci scapă de neființă sau de iad măcar 
cei ce cred în El, sau nu există, şi atunci tot ce e persoană 
e condamnat pieirii sau iadului etern, echivaient cu lipsa 
oricărui sens. Ba, pe baza Sfântului Maxim Mărturisitorul! şi 
a Sfântului loan Damaschin, conştiinţa, fie cât de întreruptă 
şi mereu contestată de ei, că sunt în iad în baza unei 
judecăţi a lui Hristos, dă și existenţei celor din iad o frân- 
tură de sens, care o face superioară inexistenţei sau unei 
veşnice evoluţii în relativitate. 

Noi nu putem trăi fără a ne şti în legătură cu un criteriu 
absolut, care nu poate fi decât Persoana supremă a lui 
Dumnezeu, devenită pe de o parte accesibilă, în Hristos- 
Omui, pe de alta, rămasă desăvârşită în iubirea Ei. Criteriul 
după care se definitivează soarta oamenilor e simultan 
umanitatea desăvârşită şi absolutul Persoanei divine, sau 
umanitatea desăvârşită, devenită şi eternizată astfel, pen- 
tru că se află în sânul Persoanei dumnezeieşti eterne. 

Fericirea la care merg cei care au avut pe firistos în ei, 
fiind deplinătatea descoperită a comuniunii cu El, e pe de 
o parte un plus incomensurabil, pe de alta, o continuare a 
comuniunii din cursul vieţii pământești. Nimeni ca Sfântul 
Simeon Noul Teolog nu a insistat mai mult asupra acestui 
fapt. Dar și el ca şi toţi Părinţii văd măreţia stării de după 
moarte aşa de înaltă, că nu fac o deosebire clară între ea 
şi cea de după înviere. "Căci la credincioşi venirea Dom- 
nului s-a produs deja şi se produce fără încetare, cum s-a 
produs la toţi cei ce voiesc... şi nu numai în veacul viitor, 
ci mai întâi în viaţa prezentă şi apoi în cea viitoare. Deși aici 
intr-un fel mai obscur şi acolo mai desăvârşit, totuşi cre- 
dincioşii văd şi primesc, încă de aici, pârga tuturor celor de 
acolo. Ei nu primesc totul de aici, nici nu rămân aici ne- 
părtaşi şi fără gustarea bunătăţilor de acolo, nădăjduind să 
ia totul acolo. Dar fiindcă Dumnezeu a rânduit să ne dea 
prin moarte şi înviere şi nestricăciunea şi viaţa veşnică, ne 

facem încă de aici în chip neîndoielnic părtaşi ai bunătă- 
ților viitoare, adică incoruptibili şi nemuritori şi fii ai lui 
Dumnezeu şi fii ai luminii şi moştenitori ai Împărăției ceru- 
rilor, având-o pe aceasta în lăuntrul nostru (Lc. 17, 21). Căci 
toate acestea le primim de acum în simţirea şi cunoştinţa 
sufletului, dacă nu suntem necercațţi în credinţă, sau lipsiţi 
de lucrarea poruncilor. Dar nu le avem încă trupeşte, ci 
trupul îl purtăm coruptibil încă, aşa ca Hristos şi Dumnezeu 
înainte de Înviere. Şi având sufletul încă îmbrăcat şi legat 
de el, nu putem primi în noi toată slava descoperită, ci, 
oglindind oceanul negrăit al slavei, socotim că vedem nu- 
mai o picătură a lui şi de aceea spunem că privim acum în 
oglindă şi ghicitură (1 Cor. 135, 12). Dar ne vedem pe noi 
duhovniceşte asemenea Celui văzut de noi și ne vedem pe 
noi în viaţa aceasta. lar după înviere, vom avea şi trupul 
duhovnicesc, Căci așa cum El însuşi l-a înviat pe acesta din 
mormânt, aşa îl vom primi şi noi, duhovnicesc. Cei ce ne 
vom asemăna cu El, ne vom asemăna mai întâi sufletește, 
apoi, înviaţi, şi trupeşte, adică vom fi asemenea Lui oameni 
prin fire şi dumnezei prin har, precum şi EI este Dumnezeu 
prin fire şi S-a făcut om prin bunătate'7*. 

Cei ce vor fi la fericire vor fi aproape de Hristos, aproa- 
pe nu fizic, ci sufletește, de 'duhurile drepţilor celor desă- 
vârşiţi', aproape de zecile de mii de îngeri (Evr. 12, 22-23), 
în mulţimea celor ce stau înaintea tronului şi înaintea Mie- 
lului, îmbrăcaţi în haine albe, sau răspândind numai puritate, 
şi având în mână ramurile de finic ale veşniciei, slăvind pe 
Mielul, cu conştiinţa deplină că de la El este mântuirea, că 
din blândeţea şi viaţa Lui au viaţă (Apoc. 5, 9-11). Ei vor fi 
în "curţile Domnului", "in dulceaţa raiului', în 'corturile 
drepţilor", tot atâtea expresii ale comuniunii cu fristos şi 
cu toţi cei în Hristos. 


74. "Cuv. etic,X”, în Traites theol. et ethiques, vol. Il, p. 310-312. 

Biserica se roagă lui Dumnezeu pentru cel decedat: 
"întru odihna Ta, odihneşte, Doamne, şi sufletul robului 
Tău, unde toţi sfinţii Tăi se odihnesc”. E odihna în infini- 
tatea iubirii lui Hristos, spre care năzuieşte mişcarea celui 
ce crede în E]. Ea e 'viaţa cea iericită'. Propriu-zis Hristos e 
"odihna și viaţa" sufletului. În fristos, omul își regăseşte 
starea lui de curaăţie și comuniune de la inceput, sau dez- 
voltarea chipului în asemănare, care € actualizarea umani- 
tăţii depiine în Dumnezeu. Toate faptele mântuitoare ale lui 
Hristos sunt pomenite în cântările de la înmormântare ca 
fapte al căror rod mântuitor e cerut să se împăriășească şi 
celui decedat. E pomenită intruparea, ca să se invoce iu- 
birea de oameni a lui Hristos: Învierea prin care a biruit 
moartea noastră. 

Dar aceste bunătăţi nu se dau ca sigure pentru cel de- 
cedat. Ci în toate cântările se cere iertarea lui Hristos pen- 
tru €i, căci nu este om care să fi trăit şi să nu fi păcătuit; 
numai prin iertarea pe care o va rosti judecata lui Hristos, 
se va împărtăşi cel ce pleacă din această viaţă de viaţa cea 
fericită. De aceea toată slujba înmormântării nu e declara- 
tivă, ci rugătoare. Prin aceasta, judecata lui Hristos nu e 
numai o incoronare a celor ce au vieţuit în El cu cununa 
deplinei comuniuni cu EI şi o constatare a neputinței celor- 
lalţi pentru această comuniune, ci şi un prilej de manifes- 
tare a milei lui Hristos pentru păcatele pe care nu se poate 
ca un om să nu le fi săvârşit. Toate rugăciunile şi cântările 
de la înmormântare se bazează pe această credinţă în pu- 
terea ce o are Hristos de a ierta la judecată păcatele și pe 
incredinţarea în mila Lui. Judecata lui Hristos nu constă 
numai într-o constatare pasivă a împărțirii sufletelor după 
calitatea lor intrinsecă, ci şi într-un act de putere de a ierta 
păcatele. 

Fără îndoială, în primul rând EI ţine seama de calitatea 
sau de dispoziţia fundamentală intrinsecă pe care şi-au 
câştigat-o sufleteie în viața pământească, dar această dis- 

poziție este adesea atât de plină de ambiguităţi, atât de 
amestecată cu elemente impure, cu slăbiciuni, că dă destul 
spaţiu deciziei lui Hristos de a se manifesta. Poate că 
Hristos dă totdeauna o decizie favorabilă unde știe că prin 
ea poate face destul de clară în sens bun dispoziţia sufle- 
tului. Ea e adeseori creatoare de dispoziţie hotărât bună şi 
Hristos singur ştie când aceasta poate avea loc prin jude- 
cata Lui favorabilă. 

E de remarcat însă că, pe când Sfinţii Părinţi fac depen- 
dentă judecata lui Hristos de faptele din viaţă ale oame- 
nilor, rugăciunile şi cântările înmormântării — miscate de 
mila pentru cei ce pleacă și de înţelegerea smerită a slăbi- 
ciunii omenești — pun accentul aproape numai pe iertarea 
lui Hristos. O fac aceasta pentru a-şi afirma nădejdea că 
Hristos va face uz de mila Lui în iertarea celui decedat. 

Desigur, atât insistența pe care o pun Părinţii bisericeşti 
pe conformarea cu Hristos a vieţii creştinilor pentru ca să 
obțină mântuirea, cât și nădejdea ce o pun rugăciunile Bi- 
sericii pe mila iertătoare a lui Hristos, sunt necesare. Bise- 
rica împacă rigiditatea primei atitudini cu mângâierea celei 
de a doua, pentru a-l ţine pe creştin treaz la datoria de a 
lucra pentru mântuirea sa, dar a-i da şi nădejdea în mila lui 
Hristos. Oricât s-ar sili omul spre o viaţă de virtute, nicio- 
dată nu poate ajunge la o stare lipsită total de păcate -— şi 
dacă ar pretinde aceasta ar greşi —, şi oricât ar greşi, el 
poate să spere în mila lui Dumnezeu, dacă se căieşte. 

indemnurile spre virtute, cu argumentul că de ea de- 
pinde mântuirea, se adresează omului cât el trăieşte; ru- 
găciunile de iertare a păcatelor se fac pentru cel ce nu mai 
poate face nimic şi în conştiinţa că nimeni n-a putut să îm- 
plinească în aşa fei poruncile Domnului, încât să-i vină 
mântuirea ca un drept meritat. Biserica face operă de pe- 
dagogie, dar şi de mângâiere. Ea are temeiuri pentru amân- 
două: [Hristos a iertat pe tâlharul de pe cruce, care s-a po- 
căit, dar a şi îndemnat, în Predica de pe Munte, în cea 

despre Judecata din urmă și cu alte ocazii, la fapie de iu- 
bire. Între faptul că Hristos decide soarta sufletului după 
starea lui şi iertarea lui, dacă se căieşte, nu e o contrazi- 
cere, căci în amândouă acestea Hristos stă cu braţele 
deschise pentru cel ce vrea să intre în comuniune cu EI, fie 
că unul s-a pregătit pentru aceasia toată viaţa, fie că altul 
s-a trezit la dorinţa ei prin pocăinţa de la sfârşit. 

De altfel,nici la Sfinţii Părinţi nu lipseşte cu totul accen- 
tul pus pe valoarea căinţei sufletului înainte de moarte, ca 
să nu mai vorbim de insistența cu care accentuează impor- 
tanţa pocăinţei în cursul întregii vieţi. Astfel, în general, ei 
fac dependentă fericirea de faptele bune şi curate, de vir- 
tuţile care, ca fapte bune şi curate repetate, se înscriu în 
suflet ca deprinderi, ca trăsături ale chipului asemănător cu 
al lui Hristos, ca deschideri permanente ale sufletului spre 
comuniunea cu Hristos şi cu semenii, dar şi de pocăinţa în 
cursul întregii vieţi, sau măcar la sfârşitul vieţii, care omoa- 
ră omul vechi, invârtoşat,al păcatului, al egoismului, năs- 
cându-l pe cel nou, al comuniunii cu Hristos. După Sfântul 
loan Damaschin, decisiv este în ce dispoziţie iese sufletul 
din viaţă: introvertit în egoismul plăcerilor şi al orgoliului 
său, sau deschis dorinţei hotărâte spre comuniunea cu 
Hristos, cu convingerea că numai în El este fericirea. De 
aceea, căinţa de la sfârşitul vieţii, ca dorinţă a comuniunii 
cu Hristos, aduce mântuirea, precum, invers, căderea de la 
comuniunea cu Hristos, prin păcate hotărâte împotriva Lui, 
aduce pieirea celui ce toată viaţa s-a străduit pentru virtute: 
"După moarte nu mai e schimbare, nu pentru că Dumnezeu 
nu ar primi căinţa. Căci El nu Se poate nega pe Sine, nici 
nu poate renunţa la milă. Dar sufletul nu se mai schimbă. 
De aceea, chiar dacă ar face cineva dreptăţile şi, întorcân- 
du-se, păcătuieşte şi iese din viaţă dorind păcatul, va muri 
în păcat. La fel şi păcătosul, de se va căi şi va muri în căinţa 
lui, nu se vor mai pomeni păcatele lui'75. 


75. Dialogus contra Manichaeos, P. G. 94, col. 1373. 

Pocăinţa, dacă e puternică, produce înmuierea stării de 
pietrificare a sufletului, înmuierea pământului uscat, pu- 
nându-l în stare de rodire; topeşte starea îngheţată a apelor 
râului care e sufletul nostru, făcându-l să curgă, să adape 
pe toți cei ce se apropie de el să redevină vii şi să dea viaţă. 
De aceea toate cărţile ascetice leagă căinţa de lacrimi, care 
sunt semnul înmuierii fiinţei. Simeon Metafrastul spune că 
în căinţă se cuprinde tot ce vrea Mântuitorul, de ea e con- 
diţionată Împărăţia cerurilor: "Toată varietatea poruncilor 
dumnezeieşti se cuprinde în aceasta”. "Vezi, suflete, câte 
poate face căinţa?'. De aceea cea mai mare luptă a demo- 
nilor este împotriva ei70. Ei folosesc împotriva acesteia 
armele disperării şi mândriei. În căinţă e elasticitate, e via- 
ţă, e tinereţe sufletească. În lipsa de căinţă e moarte. Cine 
iese impietrit sau "mort" din viaţa pământească, împietrit va 
fi în veci. Mişcarea în el va fi o mişcare prin care se roade el 
însuşi pe sine interior; el îşi va fi viermele său neadormit. 

Atitudinea care cere cultivarea virtuţilor toată viaţa şi 
cea care îşi pune nădejdea în iertarea lui Hristos se pot 
concilia în sfatul ca omul să se silească cât poate să ur- 
meze lui Hristos în cursul întregii vieţi; dar pentru tot ce n-a 
implinit din slăbiciunea legată inevitabil de ființa ome- 
nească, să nu dispere, ci să se pocăiască şi să ceară ier- 
tare. Dar se întâmplă şi cazuri când un om, necomportân- 
du-se astfel, se trezeşte la sfârșitul vieţii la o căinţă care-i 
umple sufletul de o încredere în Hristos şi de o dragoste 
faţă de EI, mai mult decât şi l-a umplut cineva prin toată 
'dreptatea' cultivată în cursul întregii vieţi. Desigur, aceasta 
nu înseamnă că omul trebuie să prelungească în mod con- 
ştient vieţuirea sa în păcate, cu gândul că va îndrepta totul 
prin căinţa de la sfârşit. Căci aceasta poate crea o obiş- 


76. Op. cit., "Cuv. despre pocăință”, p. 353 urm. 

nuinţă de ușurătate, la fel de invârtoșată în sufletul lui ca și 
încrederea în dreptatea proprie? 7. 

În orice caz rugăciunile și cântările de iertare pentru cel 
decedat presupun o căință a aceluia măcar în ultimele 
clipe ale vieţii lui, o ieșire a sufletului din trup în stare de 
căinţă, pe care credem că o continuă şi după moarte. De 


77. După Simeon Metafrastul, oferta şi porunca clipei de a face un 
bine în ea, e un apel al lui Dumnezeu, Care vrea să se valorifice orice 
clipă istorică. Dimpotrivă, gândul amânării este trimis ce un demon, ca 
să facă pe o:m să se sustragă de sub chemarea lui Dumnezeu. Demonul 
face astfel pe om să se obișnuiască cu amânarea continuă a trecerii la 
faptă, paralizând până la urmă voinţa lui şi făcându-l nesimţitor la ape- 
lurile lui Dumnezeu. Demonul îngăduie bune intenţii, ca să-l amăgească 
pe om că nu e rău de tot. 'ladul e pavat cu bune intenţii”. Despre ne- 
putinţa ce se introduce prin aceasta în suflet a vorbit şi Kierkegaard în 
scrierea Einibung im Christentum. Acest demon te face să-ţi scuzi şi 
ratarea întregii vieţi cu gândul reincarnărilor viitoare. Gândul amânării e 
o ispită de a nu face acum efortul ce ţi se cere. E o amăgire perfidă că 
nu refuzăm în principiu să facem un bine, dar îl vom face mâine, ca în 
fond să nu-l mai facem niciodată, dar să ne amăgim mereu că îl vom 
face. Nu numai binele ce ţi se cere azi nu-l vei mai putea face mâine, 
căci mâine nu va mai fi în faţa ta omul care avea lipsă de acel bine, ci 
te vei obisnui să amâni continuu săvârşirea oricărui bine. Simeon Me- 
tafrastul zice: "Domnul îţi spune: "azi de veţi auzi glasul Meu, să nu învâr- 
toşaţi inima voastră', de aceea sârguieşte-te spre glasul Mântuitorului și 
să nu amâni pe mâine. Căci acestea ţi le sfătuieşte duşmanul, aflându-te 
ascultător' (Op. cit., Cuv. 28, p. 345). 

lar Sfântul Chiril al Alexandriei zice: "Cei ce zic: să păcătuim la 
tinereţe şi ne vom pocăi la bătrâneţe, se supun bătăii de joc a demo- 
ilor, sunt luaţi în râs de ei şi, păcătuind cu voia, nu se vor invrednici de 
pocăință... Căci cei ce zic; Azi să păcătuim, şi mâine să ne pocăim, s-au 
făcut deşerţi în gândurile lor şi s-a întunecat inima lor neinţeieaptă şi au 
pierdut ziua de azi, corupându-şi şi murdărindu-şi trupul, întinându-şi 
sufletul, întunecându-şi mintea, tulburându-şi înţelegerea şi înnoroindu-și 
conştiinţa; iar de mâine au fost lipsiţi... Şi nu pot să se căiască din suflet 
pentru păcatele trecute, nici să îndrepte faptele viitoare. Cei ce nu caută 
cele pierdute, nu le mai pot ţine nici pe cele ce le mai au' (Cuv. 14, 
Despre ieşirea sufletului şi despre A Doua Venire a Domnului, P. G. 77, 
col. 1088). 

aceea, înire aceste rugăciuni şi cântări pe care le fac cei de 
față, unele se fac în numele celui decedat, sau, în aceeaşi 
cântare, subieciul este când decedatul, când obștea cea de 
faţă. Mai ales rugăciunile de la ieşirea sufletului se fac în 
numele celui decedat,exprimând căinţa lui din clipele ime- 
diat anterioare ieşirii sufletului. 


4. Martorii, acuzatorii și apărătorii 
de ia judecata particulară 


lisus Hristos are nevoie de martori la judecata sufletu- 
lui, nu pentru că nu ar cunoaşte singur tot adevărul în pri- 
vinţa lui. Dar EI nu vrea să rămână nici un dubiu despre 
dreptatea judecății Sale, în cei interesaţi de soarta sufietu- 
lui respectiv. 

Primul martor este conștiința omului judecat. Niciodată 
omui nu este atât de mult fajă în faţă cu conştiinţa sa, ca 
atunci. Nici un prieten nu-l va putea mângâia fără temei în 
conştiinţa sa. Aceasta nu înseamnă, în cazul celor osândiţi 
ia necomuniunea veşnică cu Hristos, decât recunoaşterea 
din pariea ior că de fapt nu sunt capabili de comuniune cu 
Hristos şi cu semenii. Încolo, ei rămân într-un anumit fel 
revoltați de faptul că această necomuniune are ca urmare 
o nefericire, pentru că rămân într-o neînțelegere a legăturii 
dintre necomuniune şi nefericire. Pe de aită paite, într-un 
mod paradoxal, ei îşi dau totuşi seama că nefericirea lor se 
datorește necomuniunii; dar nu pot ieşi din starea de a o 
refuza. 

De aceea, intr-un fel conştiinţa îi osândeşte şi starea în 
care se află este o stare de chin. Pentru lipsa de comuni- 
une şi pentru faptele contrare ei, conştiinţa îi osândea şi îi 
chinuia într-un anumit grad şi în timpul vieţii pământeşti. 
Dar starea aceasta mai era acoperită de anumite comu- 
nicări şi de plăcerile de suprafaţă. Pe când starea de neco- 
muniune, deci şi chinul ei, devenind totale din momentul 
morţii, din acel moment ele se fac deplin evidente şi pen- 

tru conştiinţă. Un scriitor din Filocalie, Teognost, spune: 
'Luptă-te să iei arvuna mântuirii în chip ascuns înlăuntrul 
inimii tale, cu o siguranţă neindoielnică, aşa ca în vremea 
jeşirii să nu afli tulburare și spaimă neaşteptată. Şi ai luat-o 
„atunci când nu mai ai inima osândindu-te şi conştiinţa în- 
țepându-te pentru supărări... şi când primeşti cu bucurie şi 
cu inimă pregătită moartea cea înfricoşătoare de care fug 
mulţi'78. 

Însuşi faptul că sufletul se va vedea neprimit în vreo 
comuniune va pune în faţa conștiinței lui, într-un mod mai 
vădit, propria incapacitate pentru ea; incapacitate de care 
îşi dă seama că el însuşi şi-a creat-o. Deci judecata lui 
Hristos nu e despărțită de judecata propriei conştiinţe. 
Toate vor ieşi la suprafaţa conştiinţei şi se vor face eviden- 
te în mod neindoielnic în acel moment critic de trecere din 
viața aceasta, încât el va recunoaşte deplin că nu s-a făcut 
vrednic de comuniune79. Nenorocirea cea mai mare este 
însă că, în acelaşi timp, va vedea că obişnuinţa necomuniu- 
nii ce şi-a creat-o e atât de învârtoșşată, încât nici acum n-o 
mai poate înmuia. El nu va fi convins nici acum că Hristos 


78. Despre făptuire, contemplaţie și preoție, cap. 53, în Filoc. rom,., 
vol. Il, p. 260-261. 

79. Sfântul Chiril al Alexandriei spune: “Nu are nevoie de nici un 
acuzator, de nici un martor, de nici o dovadă, de nici o demonstraţie 
Judecătorul acela. Ci câte am făcut şi am vorbit şi am hotărât le aduce 
in faţa ochilor celor ce am greșit. Nimeni nu ne va asista şi nu ne va 
scăpa de osândă, nici tată, nici mamă, nici fiu, nici fiică, nici altă rude- 
nie, nici vecin, nici prieten, nici apărător, nici un dar de bani, nici 
mulţimea bogăției, nici mărimea puterii, ci toaie acestea se vor scutura 
ca o cenuşă în praf şi cel judecat va aştepta singur sentința care îl 
eliberează sau îl osândeşte, potrivit celor săvârşite de el. Vai, vai, 
conştiinţa mă va da de gol şi Scriptura va striga şi mă va învăţa... O, 
Dumnezeule, adevărate sunt faptele Tale şi dreaptă e judecata Ta şi 
drepte sunt căile Tale... Dreaptă e judecata lui Dumnezeu. Am fost 
chemat, şi n-am ascultat; învăţat am fost, şi n-am dat atenţie, mustrat 
am fost, şi am râs' (Cuv. cit., col. 1071-1073). 

există cu adevărat ca nesfârşit izvor de iubire şi că de EI 
depinde fericirea sa, o dată ce nu poate comunica cu El. 

Scrierile duhovniceşti vorbesc mult de prezenţa demo- 
nilor și a îngerilor în momentul judecății sau înainte de sen- 
tinţa ei. Demonii aduc în față faptele rele ale celui decedat, 
ingerii, pe cele bune. Demonii apar în faţa conştiinţei sen- 
sibilizate a celui decedat, ca să-l chinuiască în cazul când 
prin faptele sale s-a înfundat în incapacitatea de comuniu- 
ne cu Hristos, sau să-l facă să aştepte cu răsuflarea oprită 
mântuirea sa de la Hristos, adică să recurgă la mila Lui. 
Pentru aceasta aducerea faptelor lui necuvenite la conştiin- 
ță e prilejul unei ultime purificări prin pocăință. 

Demonii sunt nu atât martori, cât acuzatori amarnici, 
exagerând greşelile făcute de cel decedat, dacă ele nu sunt 
de tot mari şi simt că acesta ar putea să le scape. Dar toc- 
mai prin aceasta, mărind temerea acestuia, îl fac să-şi în- 
drepte nădejdea lui întreagă spre Hristos. Deci, dintr-un 
punct de vedere, rezultatul acuzării lor se întoarce spre 
bine. Căci ei sunt alungaţi repede, din jurul sufletului care 
işi pune nădejdea în Hristos, de către îngerii buni care îi în- 
tăresc conștiința şi îi dau curaj80. Demonii fac aceasta în 


80. Scriitorii din Filocaiie descriu astfel această lucrare a demonilor 
la ieşirea sufletului: “Când sufletul iese din trup, vrâjmaşul dă năvală 
asupra lui, războindu-l și ocărându-l cu îndrăzneală şi făcându-se înso- 
ţitor amarnic și înfricoşător al lui pentru cele ce a greşit. Dar atunci se 
poate vedea cum sufletul iubitor de Dumnezeu şi preacredincios, chiar 
dacă a fost mai înainte adeseori rănit de păcate, nu se sperie de năvăli- 
rile şi amenințările aceluia, ci se întărește şi mai mult întru Domnul şi 
zboară plin de bucurie, înconjurat de sfintele Puteri care îl conduc şi, 
înconjurat ca de un zid de luminile credinţei, strigă cu mai multă îndrăz- 
neală duhului viclean: "Ce este mie și ţie, înstrăinatule de Dumnezeu? 
Nu ai stăpânire peste mine, căci Hristos, Fiul lui Dumenzeu, are stă- 
pânire peste mine şi peste toţi. Lui l-am păcătuit, Lui Îi vom răspunde, 
având cinstita Lui cruce zălog al milostivirii Lui faţă de noi și al mântuirii 
de la EI'. Alungând astfel de la sine duhurile însingurării, care nu se 
unesc în iubire cu el, ci îl imping din afară în pustiul singurătăţii, sufle- 

baza fapiului că rețin cu grijă şi cu lăcomie toate faptele și 
gândurile rele ale oamenilor pe care îi ispitesc, şi le urmă- 
resc din vâzduhui pe care-l umplu în chip nevăzut, după cu- 
vântul Apostolului Pavel (Ef. 6, 12; 2, 2). Căci aşa cum nu 
e un goi materiai in creaţie, aşa nu e nici un punct gol de 
forţe spirituale sau de acţiunea lor, iie că acestea sunt bune, 
fie că sunt rele. Demonii nu sunt nici în pianui trascenden- 
ței divine, nici în realitatea umană și materială, ci între eie. 

Demonii caută în acest plan intermediar să ne scoată 
din realitatea noastră concretă, dar în acelaşi timp şi să ne 
împiedice să ne unim cu cea dumnezeiască. Fi suni creatori 
de confuzii, prin construcţii ireale și dezordonate, minci- 
noase; sunt ispititorii noştri, prin lumea iantasmagorică a 
unor chipuri făcute atractive sau repulsive în mod exage- 
rat, sau a unor abstracții înșelătoare, Ei încearcă să ne 
scoată din starea de trezvie, amăgindu-ne cu imagini atrăgă- 
toare, cu visuri şi cu speranţe fără acoperire, antrenându-ne 
în acţiuni nebuneşti. Fără să dezvăluie adâncimea tainică, 
dar reală, a lucrurilor și rezultatele bune, dar greu de 
obţinut, ale străduinţelor noastre, îmbracă lucrurile şi per- 
soanele în superficiale frumuseți ispititoare sau în urâciuni 
antipatice exagerate şi promit succese uşoare acţiunilor 
noastre necugetate şi temerare. Ne atrag in planul 'văzdu- 
hului' inconsistent, nestatornic, fantasmagoric, ca să ieşim 
din realitatea solidă și din culoarele strâmte ale suişurilor 


tul doritor de comuniunea cu fristos şi ajutat la aceasta de apropierea 
iubitoare a îngerilor buni, continuă: "lar tu fugi departe de mine, pierză- 
torule, căci nimic nu este ţie şi slujitorilor lui Hristos". Zicână sufletul 
acestea cu indrăzneaiă, diavolul intoarce spateie tânguindu-se cu glas 
mare, neputând să stea împotriva numelui lui Hristos. lar sufietul aflân- 
du-se deasupra, zboară asupra vrâjmașului, păimuindu-l ca pasărea 
oxipterix (repede zburătoare) pe corb. După aceasta, e dus cu veselie de 
dumnezeieştii îngeri la locurile hotărâte lui' (loan Carpatiul, Una sută 
capete de mângâiere, cap. 25, Filoc. rom. IV, p. 271-272. Vezi şi Isichie 
Sinaitul, Cuvânt despre trezvie, cap. 147, Filoc. rom. IV, p. 71; Teognost, 
op. cit., cap. 26, Filoc. rom. ||, p. 258). 

obositoare spre binele adevărat, care este comuniunea cu 
Dumnezeu, ca persoană supremă, şi cu semenii. Sunt duş- 
_manii seriozităţii şi ai responsabilităţii, amăgindu-ne cu tot 
ce este plăcere, distracţie şi succes uşor şi gândire super- 
ficială. Sunt conducătorii noştri nevăzuţi, pe lunecușul ușor 
al căderiior din umanitatea care se menţine şi se dezvoltă 
prin trezvie şi oboseală neincetată. Precum au căzut ei din 
adevărata înălţime de îngeri, aşa urmăresc să ne coboare 
şi pe noi din adevărata umanitate, sau să ne împiedice să 
o realizăm, zădărnicind măreţul plan - al creaţiei — al lui 
Dumnezeu şi al mântuirii. 

Sfântu! Maxim Mărturisitorul spune: “în toate şi înainte 
de toate să ne aducem aminte de moarte şi de înfricoşă- 
toarea ieșire a sufletului din trup; şi cum îl vor întâmpina în 
văzduhul acesta începătoriile şi puterile întunericului, tră- 
gândul şi sfârtecându-l (sporind în el toate contradicţiile şi 
nesiguranţele, n.n.), fiecare pe măsura familiarităţii dobân- 
dite faţă de el, ca o afecţiune prin mijlocirea patimii'81. Tot 
Sfântul Maxim mai zice: 'La toate acestea să luăm seama 
cu grijă, cum umblărm si ce hotărâm cu privire la noi înşine, 
cunoscând că mulţi martori nevăzuţi asistă la cele ce fa- 
cem şi gândim, neprivind numai la ceea ce se vede, ci pri- 
vind chiar în suflete, descoperind ceea ce se ascunde în 
inimă. Căci cu adevărat multe cete de puteri îngereşti ne 
înconjoară de pretutindeni, scriind cu exactitate cele ce se 
fac, se spun şi se cugetă de către noi, până la cel mai sim- 
plu gând, spre vădirea lui în ziua cea înfricoşătoare'82. În 
altă parte, tot el ne îndeamnă să avem ca ajutor în ocolirea 
celor rele "gândul cercetării înfricoşătoare a sufletului ce o 
vor face duhurile rele în văzduhul acesta'85. 

Sufletele celor ce n-au ieşit din trup căindu-se, demonii 
le adâncesc şi mai mult în această confuzie unită cu încă- 


81. Ep. 24 către Constantin Sacheiarul, P. G. 91, coli. 612. 
82. Ep. de indemn către Gheorghie, prefectul Africii, P. Q. 91, col. 582. 
83. Ep. 24 câtre Constantin Sachelarul, P. G. 91, col. 484. 

păţânarea, în întunericul pseudorealităţii şi al necunoaşterii 
clare de ele însele, făcându-le să înainteze în starea de îm- 
prăştiere superficială în care au trăit. ladul s-ar putea să nu 
fie decât ultima accentuare a acestui 'văzduh' spiritual in- 
consistent, care nu e nici lumea reală, ca punct de reazem 
pentru orice acţiune serioasă şi conştientă, nici "cerul" va- 
lorilor supreme la care ea trebuie ridicată. Demonii nu pot 
duce 'în cer' aceste suflete, pentru că nici ei, nici ele n-au 
intrare acolo. Răutatea și uşurătatea lor îi duce, pe cei ce 
i-au ascultat în viaţă, la această pseudoexistenţă, trecându-i 
dintr-un plan inconsistent şi fantasmagoric în altul, şi mai 
inconsistent, dar într-o continuitate cu el. Aceste două pla- 
nuri apar legate monoton unul de altul, aşa cum sunt legate 
un act finit şi un act infinit ale unor coşmaruri absurde, 
chinuitoare şi plictisitoare. Dar de coşmarurile iadului nu 
se mai poate scăpa nici prin nevoire, nici prin sinucidere, 
din lipsa trupului, adică din cauza unui trup incoruptibil! 
după înviere. Este o incoruptibilitate a unor coşmaruri ce 
nu poi fi risipite, pentru că nu se mai poate ieşi într-o rea- 
litate consistentă. Dacă iadul este numit adeseori de scrie- 
rile duhovniceşti "pământ întunecos şi tenebros', "pământ 
al întunericului veşnic'8%, aceasta poate să însemne per- 
manentizarea vieţuirii în acest caleidoscop haotic de chipuri 
inconsistente şi lipsite de sens, în care s-au obişnuit cei ce 
merg în iad să trăiască prin egoismul lor de pe pământ şi 
din care nu există putinţă de ieşire. În acest sens poate fi 
înţeleasă credința că muribunzii văd într-o clipă fulgeră- 
toare toate relele făcute de ei în cursul vieţii, fapt care le 
tulbură şi le înspăimântă privirea, căci prin toate aceste 
chipuri se fac transparente şi duhurile care i-au atras spre 
ele. Iadul ar fi permanentizarea şi accentuarea maximă a 
acestei vederi. 


84. Sf. Simeon Metafrastul, op. cit., p. 544. 

Sfântul Simeon Metafrastui spune că duhurile rele apar 
în fața sufletului păcătos încă înainte de ieşirea din trup, iar 
judecata lui Dumnezeu asupra lui se rostește incă de 
atunci, dacă nu vrea să se pocăiască. Sensibilizarea sufle- 
tului s-a accentuat pe măsura slăbirii legăturii lui cu trupul, 
fie într-o direcţie, fie in alta. Cel rău începe de acum să-şi 
trăiască singurătatea, în faţa duşmăniei acestor duhuri, pre- 
cum cel bun începe să simtă mult mai accentuat prezenţa 
ingerilor şi a lui Dumnezeu. 'Nu este atunci cine să te iz- 
băvească din necazul şi nevoia aceasta; nu este cine să te 
ajute: nu tată, nu mamă, nu frate, nu prieten, căci nimeni 
nu vede acestea, decât tu singur. Numai ţie ţi se vor arăta'. 
Duhurile îl vor lua, îi vor lovi, vor râde de el, căpeteniile 
diferitelor forme de chinuri se vor certa între ele în ce loc 
de chinuri să-l ducă, revendicându-l fiecare pentru locul lui, 
când sufletul a fost stăpânit de multe patimi85. Chipurile 
coșmarurilor vor fi mai uniforme sau mai multiple, după 
cum cineva a fost stăpânit de patimi mai unilaterale sau 
mai variate. 

În afirmarea unei judecăţi date încă dinainte de ieşirea 
sufietului, probabii însă că trebuie să vedem preştiinţa lui 
Dumnezeu că sufletul acesta, deşi ar vrea să se căiască, 
sau schiţează oarecare uest în această privinţă, nu se 
căieşie sau nu se va căi din toată inima. 

De altiel stările sufietelor care ies din trupuri sunt atât 
de variate şi de compiexe, că Biserica a evitat să dea for- 
mulări prea simplificatoare asupra a ceea ce se peirece cu 
ele. Îngerii buni apar în jurul sufletului care nu a fost cu 
totul ostil comuniunii cu Hristos şi refractar căinţei, adică 
dornic de a intra în comuniunea cu El şi cu toţi cei ce sunt 
în comuniune cu El. Ei vin ca să întărească acest suflet 
împotriva temerii peniru păcatele săvârşite în viaţă, scoase 
la iveală şi exagerate de duhurile rele. Dacă sufletul se 


85. Ibidem, p. 347-348. 

bucură de ei înseamnă că a început deja o comuniune între 
el şi aceşti îngeri şi deci sufletul acesta s-a făcut capabil de 
comuniunea cu Hristos, ai Cărui mesageri îi apar ei. Chiar 
prin aceasta, ei reuşesc să alunge, împreună cu sufletul, 
duhurile rele, duhurile dușmănoase care vor să încuie su- 
fletul în singurătate şi în disperarea legată de ea. 

Aceşti îngeri nu vin din văzduh şi nu duc sufletul în 
iadul înrudit cu acest văzduh, ci vin din cer şi-l duc în rai, 
care nu €e decât cerul creaturilor mântuite şi ajunse în Dum- 
nezeu. Numai demonii au fost aruncaţi din cer (Lc. 10, 18; 
Apoc. 12, 7-11). Îngerii buni sunt în comuniunea cea mai 
intimă cu Hristos şi duc sufletul acolo: "Ci v-aţi apropiat de 
muntele Sionului şi de cetatea Dumnezeului celui viu, leru- 
salimul cel ceresc, şi de zeci de mii de îngeri slăvitori şi de 
adunarea celor dintâi născuţi care sunt înscrişi în ceruri, şi 
de Dumnezeu, Judecătorul tuturor, de duhurile drepţilor 
celor desăvârşiţi' (Evr. 12, 22-23). Numeroase locuri din 
Sfânta Scriptură arată că îngerii sunt în cer, sau în cea mai 
intimă apropiere de Dumnezeu. "Vedeţi să nu dispreţuiţi pe 
vreunul din aceştia mici, căci zic vouă: îngerii lor, în ceruri, 
pururea văd faţa lui Dumnezeu' (Mt. 18, 10). Sau: 'Chiar 
dacă noi înşine sau înger din cer ar vesti altă Evanghelie, 
să fie anatema' (Gal. i, 8). "Şi am văzut şi am auzit glas de 
îngeri mulţi, împrejurul tronului” (Apoc. 5, 11). "Şi toţi în- 
gerii stăteau împrejurul tronului... şi au căzut înaintea 
tronului şi s-au închinat lui Dumnezeu" (Apoc. 7, 11). lar cei 
ce au împlinit pe pământ poruncile lui Hristos, vor fi după 
moarte "ca îngerii lui Dumnezeu în cer' (Mt. 22, 30). 

Între cer şi pământ este o legătură nemijlocită. Îngerii 
nu trebuie să treacă prin "văzduh", ca să vină pe pământ, 
iar oamenii de pe pământ au pe Hristos în ei, au însuşi 
cerul într-o anumită măsură, ca arvună, în Persoana lui 
Hristos şi în Duhul Sfânt. De aceea, ei pot fi duşi uşor după 
moarte în cer, acolo unde este şi Hristos (Filip. 1, 23). 
Cerul, ca locaş al îngerilor şi al drepţilor care sunt în comu- 

niune cu Hristos, e plinătate a existenţei, pentru că în el ei 
se împărtășesc de 'Cel ce este' cu adevărat. Cerul are o sta- 
bilitate şi o plinătate nesfârşită de existenţă şi cei ce se află 
în el au o stabilitate şi o plinătate de existenţă, "primind o 
împărăție neclintită' (Evr. 12, 28), pentru că se împărtăşesc 
de Dumnezeu, "Cel ce este' cu adevărat, Cel ce are o adân- 
cime infinită, Care nu e lipsit de viaţă, pentru că este Per- 
soană infinită, mai bine zis, Treime de Persoane în unitate 
şi iubire desăvârşită. Cerul este iradierea acestei plinătăți 
nemărginite de existenţă din Sfânta Treime, sursa iubirii 
desăvârşite. Dacă răul celor din iad este o minimă partici- 
pare la existenţa care e de la Dumnezeu, binele celor din 
cer este plinătatea participării la Dumnezeu, Cel infinit exis- 
tent, pe măsura maximă, am putea spune nesfârşită, a ca- 
pacităţii de participare a creaturilor înzestrate cu spirit. 
"Căci a fi nu e de la noi, ci numai de la Dumnezeu'86. "lar 
răul e o lipsă în existenţă'87. De aceea în El îşi găsesc "odih- 
na cei ce cred în El, pe când ceilalţi nu vor intra în această 
odihnă, adică în nici o odihnă” (Evr. 4, 1-11). 

Puntea între viaţa noastră pământească şi cea cerească 
e întărirea noastră prin virtuţi, care sunt deschidere spre 
Dumnezeu şi spre semeni, ajutată de harul dumnezeiesc. 
Scara de la pământ la cer este progresul în bine, dacă 
binele desăvârşit este Dumnezeu, existenţa desăvârșită. 
Fermitatea câștigată în virtuţi ne duce la fermitatea vieţii 
cerești, sau la fermitatea în binele săvârşit. Căci în bine se 
arată soliditatea existenţei şi armonia tuturor celor ce 
sunt, în existenţa universală. Binele, cu neîncetata lui posi- 
bilitate de dezvoltare, descoperă în acelaşi timp adâncimea 
infinită şi frumuseţea mereu mai mare a existenţei, spre 
deosebire de repetiţia spasmodică a răului. Întrucât nă- 
zuința spre bine e înscrisă în firea însăşi creată de Dum- 


86. Sfântul loan Damaschin, Dia!. contra Manichaeos, col. 1519. 
87. Ibidem, col. 1517. 

nezeu cel bun, cerul e dat potenţial în inimă, deşi are lipsă 
de ajutorui lui Dumnezeu pentru a se actualiza conştient, 
fiind în fond comuniune. Virtuţile ca forme ale binelui nu 
sunt decât formele umane ale însuşirilor lui Dumnezeu. 
'Bunurile de peste fire au ca chipuri şi trăsături prevesti- 
toare diferitele moduri ale virtuţilor celor ce pot fi cunos- 
cute prin fire. Prin acestea Dumnezeu Se face neincetat om 
în cei vrednici. Fericit este deci ce! ce L-a prefăcut în sine, 
brin înţelepciune, pe Dumnezeu, om. Căci după ce a îm- 
plinit înfăptuirea acestei taine pătimește prefacerea sa în 
dumnezeu prin har. iar acest iucru nu va înceta de a se 
săvârşi pururea'58. În mod exempiar l-a realizat Hristos, 
Dumnezeu devenit şi om. iar noi îl realizăm prin puterea lui 
Hristos, avându-L pe EI in noi: "Fiinţa virtuţii din fiecare este 
Cuvântul cel unic al lui Dumnezeu; căci fiinţa tuturor vir- 
tuţilor este Însuşi Domnul nostru lisus [Hristos'89, 
Propriu-zis,Hristos este puntea între pământ şi cer şi noi 
ne putem încadra de aici în interiorul acestei punți, miş- 
cându-ne pe ea, o dată cu mișcarea ei, înaintând ferm şi 
stabil în acest interior, nepărăsindu-ne pe noi şi nepărăsind 
puntea. Există astfel o continuitate între viaţa noastră pă- 
mântească şi cea cerească. Dacă ne menţinem stabil pe 
linia aspirațiilor ei autentice, ajungem la stabilitatea su- 
premă a ei, care este în Dumnezeu, sau în cer. 'Nu ni se va 
deschide poarta Împărăției cerurilor dacă n-am bătut la 
poarta virtuţilor (a fermităţii noastre în bine, n.n.) prin 
fapte", spune tot Sfântul Maxim?0. Nu vom ajunge deplin la 
asemănarea cu Hristos, prin întipărirea Lui în noi, dacă nu 
ne-am străduit în această direcţie în cursul vieţii pămân- 
tești. 'Așa se pregătește cu adevărat tot cel ce vrea să se 
pregătească, ca să primim prin virtuţi, ca prin nişte culori 
dumnezeieşti, asemănarea exactă cu Dumnezeu. Aşa chea- 


88. Sf. Maxim Mărturisitorul, Quaest. ad Thalasium, 22, P.Q. 90, col. 321. 
89. idem, Ambigua, P. G. 91, col. 369, 1081. 
90. Epist, I către Gheorghie, prefectul Africii, P. GQ. 91, col. 388 C. 

mă pe Dumnezeu cum se cuvine cei ce nu ignoră cum tre- 
buie chemat Dumnezeu... lar chemarea este autentica ase- 
mănare cu Dumnezeu prin virtuţi (virtuțile nu sunt o ches- 
tiune individualistă, ci un dialog cu Dumnezeu, în care noi 
chemăm pe Dumnezeu, şi El răspunde venind, n.n.). Sau 
pregătirea este strălucirea ce le vine celor vrednici prin 
virtuţi... Așa vom putea să avem pentru totdeauna hainele 
albe, precum s-a scris" (Apoc. 3, 4, 5, 18)91. 

Îngerii ne cunosc aceste haine albe, iradieri ale purității 
noastre, şi ne primesc în comuniunea lor, căci şi ei au aces- 
te haine albe, adică și din ei iradiază sinceritatea comuniu- 
nii ca şi din noi. Şi aşa suntem conduşi de ei. 

În felul acesta sunt şi îngerii martori şi apărători ai celor 
ce şi-au spălat hainele în sângele curat a! Mielului, curăţind 
pornirile sângelui lor spre păcat, cu sângele Lui curat plin 
de pornirea spre comuniunea cu noi, cu sângele Lui, Cel 
mort pentru păcat sau pentru egoism, de care s-au împăr- 
tăşit cu folos (Apoc. 7, 14). Ei îi vor conduce în jurul Mie- 
lului, unde vor umbla împreună cu EI, oriunde va merge El, 
gândind cu El, simțind cu El, bucurându-se cu El, izvorul 
ultim al blândeţii şi al jertfelniciei (Apoc. 14, 4). 

Dar nu numai îngerii buni primesc un rol la definiti- 
varea sorții unui suflet, ci şi toţi sfinţii, în frunte cu Maica 
Domnului, ca şi Biserica de pe pământ. Soarta eternă a 
unui suflet de om stă la inima oricărei fiinţe create îmbu- 
nătăţite. Maica Domnului, mucenicii, sfinţii sunt chemaţi în 
cântările înmormântării să se roage lui Hristos ca să Se 
milostivească spre cel decedat şi să-l izbăvească de mun- 
cile sau de chinurile veşnice. 

E o puternică credinţă că Hristos, Care S-a făcut om din 
milă pentru toţi oamenii, ca pe toţi să-i mântuiască (1 Tim. 
2, 4), ca pe toţi să-i unească şi să-i împace întru Sine, în 
inima Sa cea atotiubitoare (Col. 1, 20; Ef. 1, 10), adică toţi 
să revină la iubirea întreolaltă, la care ne-a îndemnat (In 


91. Ibidem, col. 380 A. 

15, îi2), are bucurie şi ţine seama de această manifestare 
de dragoste a tuturor pentru sufletul aflat în preajma even- 
tualei veșnice pierzanii. Biserica de pe pământ se roagă cu 
lacrimi lui Hristos şi cere lumii îngereşti şi Bisericii celor din 
cer să se asocieze cu ea într-o imensă sau cosmică rugă- 
ciune către Hristos ca să aşeze sufletul celui adormit în 
ceata drepţilor. Toţi cei vii strânşi lângă trupul celui adormit 
se gândesc cu înţelegere la slăbiciunile lui şi cu o totală 
pornire spre iertare, căci se gândesc şi la slăbiciunile lor, şi 
cer ieriare lui Hristos pentru ele, ca să fie iertaţi și ei. Nu 
plânsul că au pierdut o rudenie, un cunoscut, un om de 
ajutor şi de valoare stăpâneşte în mod principal pe cei adu- 
naţi la această ocazie, adică nu gândul la trecut, sau la 
greutăţile cu care rămân ei, ci rugăciunea cu lacrimi pentru 
iertarea lui, pentru neosândirea lui la muncile veşnice. Cel 
decedat continuă să fie, iar soarta lui viitoare îi preocupă în 
mod principal, ea e la inima lor, mai mult decât regretul 
pentru cel care a fost. Slujba înmormântării este o mani- 
fesiare de dragoste a tuturor pentru cel adormit, de împă- 
care cu el, de rugăciune a tuturor pentru veșnica lui viaţă 
întru fericire. Toţi doresc fericirea veşnică a celui decedat, 
fără nici o umbră de invidie, văzându-l în starea de supre- 
mă neputinţă şi aşteptare la mila lui Dumnezeu şi la rugă- 
ciunile semenilor săi. Este o ocazie de izbucnire a tot ce 
este bun în străfundul fiinţelor omeneşti. "Veniţi, fraţilor, să 
dăm mortului sărutarea cea mai de pe urmă". Fiul lui Dum- 
nezeu, pe Care mila pentru oameni L-a mânat să Se facă 
om Îşi vede mila Sa rodită în mila tuturor pentru fraţii lor. 
Biserica crede cu putere că această milă şi rugăciune a 
tuturor, rodită din mila Fiului lui Dumnezeu devenit om 
pentru noi şi din încrederea în mila Lui, nu se poate să nu 
se resimtă în judecata lui Hristos. Întreaga Biserică de pe 
pământ - căci preotul având lângă el comunitatea bise- 
ricească reprezintă toată Biserica cu care e în comuniune — 
şi cea din cer sunt unite în rugăciune în jurul unui suflet de 
om. Se arată aici valoarea nepreţuită a unui om, dar şi im- 


ESHATOLOGIA PARTICULARĂ 313 


portanța cormnuniunii Bisericii. Fiecare slujbă de înmor- 
mântare e un prilej de întărire a unităţii Bisericii în iubire. 
Sobornicitatea Bisericii este o manifestare de mare impor- 
tanţă pentru soarta eternă a fiecărui suflet. "Faceţi în toată 
vremea, întru Duhul, tot felul de rugăciuni şi de cereri, şi 
întru aceasta privegheaţi, rugându-vă pentru toţi sfinţii”, 
adică pentru toţi membrii Bisericii, ne-a îndemnat Sfântul 
“Apostol Pavel (Ef. 6, 18). Şi cum în Biserica ce se roagă, 
Duhul însuşi Se roagă, sau în solidaritatea de corp a Bi- 
sericii e Hristos însuşi, se poate spune că Hristos însuşi 
mişcă prin Duhul Său cel Sfânt Biserica să se unească în 
rugăciune iarăși şi iarăşi, pentru fiecare suflet al unui cre- 
dincios adormit, pentru că voieşte să-l ierte şi să-l mântu- 
iască, dacă el însuşi a avut credinţa în putinţa lui Hristos de 
a-l mântui şi dacă vede în rugăciunea multora pentru el că 
nu a fost cu totul neroditor în viaţa lui. 

Interesul sfinţilor şi al îngerilor pentru mântuirea fie- 
cărui suflet, care s-a străduit să vieţuiască după voia lui 
Hristos, sau a manifestat la sfârşitul vieţii prin pocăință un 
dor după comuniunea cu toţi în Hristos, trebuie să aibă ca 
resort şi plusul de bucurie pe care acest nou suflet îl aduce 
în comuniunea universală. 

Sânul lui Avraam, corturile drepţilor, aflate sub aceeaşi 
lumină a lui Hristos, încălzite de aceeaşi dragoste a Lui, 
indică unirea tuturor în iubirea lui Hristos. Cine iubeşte pe 
Hristos nu-L mai trăiește ca obiect, ci ca pe un alt subiect, 
ca pe subiectul din care iradiază iubirea nestârşită, izvorul 
oricărei iubiri. Dar a trăi pe altul ca subiect înseamnă a-l trăi 
în tine însuţi, ca subiect în subiectul tău, mişcând subiec- 
tul tău. În sensul acesta spune Sfântul Apostol Pavel: 'Nu 
mai trăiesc eu, ci Hristos trăieşte în mine” (Gal. 2, 20). Dar 
aceasta se întâmplă în orice iubire. Toţi cei pe care-i iubesc 
sunt subiecte în mine, fără să se confunde între ei şi fără 
ca să mă confund eu însumi în ei. Însă, între toţi pe care-i 
trăiesc ca subiecte în mine, subiectul central, conducător, 

izvorâtor de voinţă nesfârşită de comuniune este Hristos. 
EI, cu marea Lui iubire față de mine, mă face să-i trăiesc pe 
toţi ca subiecte în mine, căci EI îi trăieşte ca subiecte în El 
însuşi. Prin intensitatea culminantă a prezenţei lui Hristos 
în mine, pot trăi şi prezenţa tuturor celorlalţi în mine ca 
subiecte. lar trăind pe altul în care Hristos este simţit prin 
credinţă, ca subiecti, cu toată intensitatea, îl pot trăi prin 
acela şi eu pe Hristos în mine ca subiect. Însă cel ce face 
pe Hristos subiect în mine, sau mă deschide pe mine ca 
subiect lui Hristos, şi-i uneşte pe toţi cu Hristos în mine, 
este Duhul Sfânt. 

De această interioritate reciprocă a mea şi a lui Hristos 
şi a tuturor în Hristos, realizată prin iubire, vorbeşte pe larg 
Sfântul Maxim Mărturisitorul în scrierile sale. "Iubirea -— zice 
el — egalizând şi nivelând deosebirea în voinţă, ba înain- 
tând chiar la o lăudată egalitate, face voinţa altuia atât de 
mult voinţa sa şi o preferă voinţei sale, pe cât de mult îl 
respingea înainte şi era dispus să se prefere pe sine... Şi, 
adunând într-o simplitate şi identitate pe toţi, nu mai e nici 
unul în nici un fel despărţit de ceea ce este comun, ci 
fiecare a devenit unul cu fiecare şi toţi cu toţi şi, mai bine 
zis, cu Dumnezeu, decât întreolaltă'92. Această iubire care 
face pe toţi ca unul și în care culminează virtuțile, nu e 
posibilă decât dacă e Dumnezeu în ea ca subiect principal 
şi izvorâtor. "Ea este poarta prin care intrând cineva ajunge 
în Sfintele Sfinţilor şi se face vrednic văzător al frumuseţii 
Sfintei şi împărăteştii Treimi'95. Căci numai iubirea care 
uneşte pe iubitori cu cei iubiţi vede în cei din urmă adân- 
cimile nesfârşite înrădăcinate în iubirea Sfintei Treimi. 
Avraam l-a primit pe om ca pe Dumnezeu, fiind ridicat la 
Dumnezeu pentru faptul că “a părăsit particularitatea celor 
impărţiţi, nemaisocotind pe alt om altfel decât pe sine, ci 


92. Ep. II către loan Cubicularul, P. a. 91, col. 400 AB. 
93. Ibidem, col. 404 A. 

cunoscând pe unul ca toţi şi pe toți ca unul'9+. El vede pe 
altul în acelaşi timp una cu sine şi deosebit de sine şi în 
aceasta vede Persoanele Sfintei Treimi unite şi în acelaşi 
timp deosebite. El nu se mai poate cunoaşte pe sine în izo- 
lare, ci numai în comuniune. lar această cunoaştere este 
viaţa. ladul înseamnă singurătate de gheaţă, de aceea el e 
extrema împuţinare de viaţă. Raiul înseamnă, dimpotrivă, 
prezenţa intimă a tuturor în fiecare, prezenţa intimă a tuiu- 
ror în Dumnezeu, Cel infinit în viaţă şi în iubire. 


5. Starea sufletelor între judecata particulară 
şi cea universală 


Sfânta Scriptură şi Sfinţii Părinţi, vorbind despre viaţa 
viitoare, despre cea fericită şi cea chinuită, nu precizează 
totdeauna dacă vorbesc despre cea care urmează imediat 
după moarte sau despre cea de după judecata din urmă. 
Totuşi atât Sfânta Scriptură, cât şi scrisul duhovnicesc ră- 
săritean vorbesc atât de o viaţă fericită şi de una chinuită, 
care începe imediat după moarte pe baza unei judecăţi, cât 
şi de cea fericită sau de cea chinuită care urmează după 
judecata din urmă. Pentru viaţa corespunzătoare faptelor 
din trup de după moartea fiecărui om, a se vedea între 
altele în Sfânta Scriptură: Filip. 1, 23; 2 Cor. 5, 10; Evr. 9, 
27; iar pentru cea de după judecata universală: Mt. 24, 
31-46 ş.a. În scrisul duhovnicesc patristic se mai vorbeşte 
atât despre luarea în primire a fiecărui suflet de către de- 
moni sau îngeri imediat după moarte, cât şi de judecata lui 
Hristos, de la sfârșitul lumii, potrivit faptelor fiecăruia. În 
general descrierile patristice înalţă fericirea primită la jude- 
cata din urmă cu mult peste fericirea de după moarte. 

Despre fericirea primită imediat după moarte, de sufle- 
tele care au slujit lui Dumnezeu în viața pământească, dăm 


94. Ibidem, col. 400 D. 
95. Vezi şi la Sfântul loan Damaschin, De fide orth., P. GQ. 94, col. 1228. 

câteva afirmaţii ale Sfântului loan Gură de Aur. Acesta feri- 
ceşte pe episcopul Filogonie că s-a mutat la "viaţa netulbu- 
rată", unde 'vasul' nu mai suferă naufragiu, unde nu mai e 
“intristare, nici durere', unde nu sunt 'boli și patimi şi pri- 
cini de păcate', unde nu mai e 'al meu şi al tău, acest 
cuvânt rece, care introduce în viaţă toate relele şi a născut 
nenumărate războaie". Îl fericeşte că, lăsând cetatea aceas- 
ta, 's-a urcat la o altă cetate, la cea a lui Dumnezeu, şi pă- 
răsind Biserica aceasta petrece în cea a celor întâi născuţi 
şi scrişi în cer, şi lăsând sărbătorile noastre s-a mutat la 
sărbătoarea ingerilor' (Evr. 12, 22-24). Căci Sfântul Pavel 
numeşte pe cele de acolo și sărbătoare "nu numai pentru 
mulţimea Puterilor de sus, ci şi pentru belșugul bunătăţilor 
şi pentru bucuria şi veselia neconienită'. E o sărbătoare 
fără sfârşit, unde "în loc de belșug de grâu, de orz, de fructe 
e peste tot numai rodul Duhului: iubire, bunătate, blân- 
deţe; în Joc de bărbaţi vestiți şi frumos îmbrăcaţi, zeci de 
mii de îngeri, mii de arhangheli, cete de prooroci, adunări 
de drepţi; iar în mijlocul tuturor se vede Împăratul, "pe 
Care cei de faţă Îl văd neîncetat, pe cât pot ei să vadă, iar 
Acela îi împodobeşte pe toţi cu strălucirea slavei Sale'96. 
Dacă orice întâlnire este o sărbătoare, cum zice scriitorul 
francez St. Exupery (La fete de rencontre), în cer vom trăi 
sărbătoarea supremă, pentru că vom trăi întâlnirea atot- 
fericită cu Dumnezeu şi cu toţi semenii noştri. 

incă de aici se vede că există o deosebire de grad între 
fericirea de după judecata particulară, când nu ne vom 
intâlni cu toţi oamenii care au trăit pe pământ în credinţa 
în Hristos, şi cea de după judecata universală, când ne vom 
întâlni cu toţi. 

În ce priveşte nefericirea de după judecata particulară, 
ea e descrisă de unii teologi ortodocşi aproape numai ca o 
anticipare a chinurilor cu mult mai mari de după judecata 


96. Sf. loan Gură de Aur, De beato Philogonio, P. G. 48, col. 749-750. 

din urmă. Mitropolitul Marcu Eugenicul din Efes spune: 
"Astfel, chiar şi păcătoşii extremi, deși se chinuiesc în 
parte, n-au căzut chiar în chinuri'97. lar în altă parte, tot el 
spune: "Sufletele celor plecaţi cu păcate de moarte sunt 
inchise în iad ca într-o închisoare, dar încă nu sunt chinui- 
te de acum în focul general, ci avându-l pe acesta ca înain- 
tea ochilor, suferă amarnic de vederea lui, în aşteptarea de 
a cădea sigur în el'98. 

După învăţătura ortodoxă, un element care face mai 
mică fericirea drepţilor de după judecata particulară decât 
cea de după judecata universală, este că ei vor primi feri- 
cirea la judecata universală împreună cu toţi cei ce vor 
crede. Însuşi Avraam, care are în sânul lui pe toţi cei ce 
merg după moarte la fericire (Evr. 11, 40), va primi fericirea 
deplină numai la judecata din urmă. E implicată aici o 
solidaritate între cei ce cred în Hristos, adică în putinţa Lui 
de a ne uni prin iubirea Lui. Nu poate fi cineva deplin feri- 
cit de bunătăţile primite de la Dumnezeu dacă nu se bucură 
de ele împreună cu alţii, împreună cu toţi. Bunătăţile lui 
Dumnezeu îşi actualizează tot cuprinsul lor numai prin 
împreună-bucuria de ele. E pusă din nou în relief aici impor- 
tanţa comuniunii între toţi, ca valorificare, ca rodire deplină 
a comuniunii cu Dumnezeu, prin contribuţia acceptării ei 
de către fiecare. Acest element a fost dezvoltat apoi în tra- 
diția Bisericii Ortodoxe în faptul că în starea provizorie 
multe suflete pot fi scoase de la iad prin rugăciunile celor 
vii şi în faptul că sfinţii pot ajuta prin rugăciunile lor pe cei 
vii şi pe cei morţi în păcate, ceea ce nu se mai întâmplă 
după judecata universală. 

În catolicism, s-a dezvoltat însă o altă concepţie despre 
starea sufletelor după moarte, care în perioada scolasticii 
apare deplin formată. S-a dezvoltat anume concepţia de- 


97. Oratio altera de iqne purgatorio, în Patrologia Orientalis, tom. 
XV, p. 119. 
98. Responsio ad quaestiones latinorum, ibid., p. 163. 

spre o stare a sufietelor care pentru sfinţi e fericire desă- 
vârşită îndată după moaite, pentru cei decedați cu păcate 
de moarte e un chin deplin, iar pentru cei ce s-au pocăit de 
păcatele de moarte, dar nu au apucat să dea în cursul vieţii 
satisfacția pentru pedepsele temporale cu care au rămas 
_grevaţi, e un foc purgator care după ce îi curăţă îi trece la 
fericirea deplină înainte de judecata universală, printr-o 
suferire a acelor pedepse fără voia ior. 

Al doilea element care, după învăţătura ortodoxă, deo- 
sebeşte starea sufletelor după judecata particulară de cea 
de după judecata universală, este că atât fericirea, cât şi 
chinurile vor fi purtate după judecata din urmă nu numai 
de suflete, ci şi de trupurile înviate. Aceasta înseamnă 
iarăşi o completare a fericirii şi a chinurilor. E de menţionat 
importanţa ce se acordă prin aceasta trupului, adică per- 
soanei totale. Faptul acesta nu se ia în considerare în ca- 
tolicism, ceea ce diminuează importanța persoanei ca în- 
treg concret. În mod ciudat, în învăţătura catolică,unde nu 
se distinge starea de după judecata particulară de cea de 
după judecata universală, se face simțită pe de o parte o 
tendinţă spre individualism şi, pe de alta, o tendinţă spre 
spiritualismul abstract, suprapersonal, ceea ce înseamnă o 
anumită contradicţie. 

Nota abstractă a teologiei catolice în acest punct se 
arată şi în faptul că în Occident, începând cu scolastica, 
fericirea drepţilor a fost văzută în contemplarea esenței di- 
vine. În această contemplare, persoana însăşi se şterge 
intr-o oarecare măsură, ceea ce înseamnă şi un anumit ne- 
interes pentru comuniune. Acest neinteres pentru comu- 
niune nu mai e de fapt o derivație a individualismului, ci a 
jeşirii persoanei intr-un plan al esenței, sau al abstracţiunii, 
întrucât esenţa nu există în concret decât ca ipostas şi, în 
cazul esenței spirituale, ca persoană. Şi cum esenţa nu 
poate fi contempiată în mod rea! decât în ipostas, contem- 
plarea ei în sine este mai mult o gândire abstractă la ea. 

Dar acest fapt e posibil să se întâmple şi în viaţa pămân- 
tească şi deci şi după judecata particulară, nefiind nece- 
sară pentru aceasta comuniunea universală de după jude- 
cata universală?9. Pe de altă parte esenţa nu poate fi con- 
templată nici în ipostas. Căci a o contempla înseamnă a O 
cuprinde. Dar esenţa divină nu poate fi cuprinsă, fiind O 
realitate abisală. Prezentarea acestei învățături de către la- 
tini în sinodul de ia Florenţa a obligat pe delegaţii Bisericii 
Ortodoxe să precizeze că, potrivit invăţăturii Sfinţilor 
Părinţi, nici o creatură nu poate vedea esenţa divină, ci 
numai Slava lui Dumnezeu. "Căci ceea ce se cunoaște după 
esenţă — a spus Marcu Efesanul — întrucât e cunoscut, e cu- 
prins de cunoscător. Dar Dumnezeu nu e cuprins de ni- 
meni, prin fire, căci este de necuprins"100. Cu Dumnezeu 
se poate avea o comuniune ca persoană, dar nu poate fi 
cuprins printr-o cunoaștere exhaustivă. 

Biserica romano-catolică manifestă prin această învă- 
ţătură mai mult o încredere în deplina cognoscibilitate a 
esenței lui Dumnezeu, deci un catafatism vecin cu rațio- 


99. Această învăţătură a fost definită oficial de papa Benedict XII la 
1331 în buia Benedictus Deus, contra papei loan XXII, care susţinuse că 
sufletele, după moarte, dacă sunt lipsite de orice păcătoşenie, sunt pri- 
mite în cer, dar de viziunea esenței divine nu se vor impărtăşi decât 
după judecata din urmă. (P. Bernard, Ciel, art. în Dict. de Theol. Cath., 
II, p. 2510). 

100. Marci Epheseni, Responsio ad quaestiones latinorum, Patro- 
logia Orient., tom. XV, 1927, p. 157: “Fiinţa divină nu poate fi cuprinsă 
decât de Unul Născut şi de Duhul Sfânt”, spune Sfântul Vasile cei Mare 
(Adv, Eunomium, lib. |, 14, P. G. 29, col. 544). Marcu Efesanul aminteşte 
de axioma Părinților: nu poţi vedea decât dacă ai ceva din ceea ce vezi 
şi cunoști. Vezi lumina din afară prin lumina ce o ai în ochi. Deci a vedea 
fiinţa divină înseamnă a se împărtăși de ea, ceea ce e cu neputinţă. 
Înşişi Serafimii văd strălucirea, slava, energiile divine, pentru că de ea 
se împărtășesc. (Op.cit., p. 160). 

Teologiei catolice, necunoscând decât graţia creată, îi e dificil să 
spună prin ce poate contempla omul esenţa divină. Concluzia nu poate 
fi decât panteismul. 

nalismul natural şi cu tratarea lui Dumnezeu ca un obiect 
supus raţiunii naturale; în al doilea rând, ea afişează prin 
aceasta o idee statică despre cunoaşterea lui Dumnezeu: în 
al treilea rând, afirmă ideea că cunoaşterea lui Dumnezeu, 
fiind o chestiune de raţionament corect şi nu de comuniu- 
ne, nu mai stă într-o legătură cu realizarea comuniunii între 
toţi cei ce cred, după judecata din urmă. Deci fericirea de- 
plină a cunoaşterii perfecte poate fi obţinută de suflet 
îndată după moarte, într-o izolare a raţiunii, sau într-un fel 
de trecere a spiritului din categoria persoanei într-un plan 
impersonal. 

Prin această concepţie se urmărea să se dea un suport 
învăţăturii catolice că soarta sufletelor este stabilită defini- 
tiv şi deplin de la judecata particulară: Sfinţii primesc toată 
fericirea, păcătoşii nepocăiţi, toată pedeapsa, iar cei cu 
păcate pentru care au făcut pocăință şi spovedanie, dar au 
rămas cu pedepsele temporale ale lor neachitate, se duc în 
purgatoriu, unde,după curățirea automată printr-un foc ma- 
terial, sau quasi-material, suportat asemenea unor obiecte, 
vor depăşi sigur suferinţa lor; căci în cursul acestei curăţiri 
ei se află în starea de graţie şi sunt siguri că vor ajunge la 
contemplarea esenței divine. 

Fixarea sorții definitive a sufletelor prin judecata par- 
ticulară nu mai acordă nici un rol ideii de comuniune în 
determinarea definitivă a sorții lor. 

Considerentul pentru care în învăţătura răsăriteană feri- 
cirea şi chinurile de după moarte nu pot fi depline înainte 
de înviere, din lipsa trupului, îşi pierde şi el importanţa pen- 
tru această teologie, prin faptul că sufletele care suferă în 
iad, pe lângă chinurile spirituale suportă şi chinuri fizice, 
iar sufletele din purgatoriu pot suferi chinul exterior al fo- 
cului curăţitor concomitent cu o stare de graţie!01. Aceasta 
inseamnă a vedea în suflet un element fizic, obiectual. 


101. Despre "pedepsele simțului" din iad, adică despre pedepsele 
suportate oarecum fizic din partea unui foc material, cităm: "Numele de 

Astfel, pe lângă individualism şi abstracţionism, a treia 
implicaţie legată de învăţătura despre nedeosebirea între 
fericirea şi chinurile primite de suflete fără trup şi ceie 
primite în trup după înviere, învăţătură întărită de conside- 
rarea fericirii drept contemplare mai mult filosofic-rațională 
a esenței divine ca obiect, e un fe! de materializare gene- 
rală a sutletului. 

Învățătura ortodoxă, că după învierea cu trupurile feri- 
cirea din rai şi nefericirea din iad vor fi mai mari, implică o 
înțelegere a iericirii şi a nefericirii ca comuniune sau câ 
necomuniune, care suni trăiie de persoana totală constând 
din suflet şi trup. Aceasta face ca sufletele din iad să sufere 
şi din cauză că sunt legate de trupurile lor neinduhovni- 
cite102, 

În învăţătura Bisericii romano-catolice, relaţia între om 
și Dumnezeu încetează de a mai fi o relaţie de comuniune 
sau de necomuniune, adică o relaţie proprie persoanelor. 


pedepse ale simțului i s-a dat acestui al doilea fel de pedepse ale celor 
din iad, pentru că principala suferință de această naturâ vine de la 
obiecte materiale sensibile”. "in mod general trebuie să se admită că 
sufleiele şi demonii în iad sunt torturați real şi fizic într-un anumit fel de 
câtre creaturi, instrumente ae lui Dumnezeu, şi în aceasta constă pe- 
deapsa simțului”. (M. Richard, Enfer. Synthese de lenseignement tho- 
iogique, art. în Dict. de Theol. Cath., tom, V, 1, col. 103 urm.). 

În ce privește pedepseie simțului din purgatoriu, după Conciliul din 
Florenţa romano-catolici au perseverat în doctrina lor, şi marii teologi 
vorbesc curent de focul purgatoriului ca de un lucru neîndoielnic. Totuşi 
s-au ferit de a condamna opinia grecilor, din pricina autorităţii Con- 
ciliului de la Florenţa. (A. Michel, Feu du purgatoire, art. în Dict. de 
Theologie Cath., tom. V, 1. col. 2746). Despre deosebirile dintre orto- 
docşi şi catolici cu privire la purgatoriu, rai, iad, a se vedea mai pe larg 
studiul nostru: “Starea sufletelor după judecata particulară în învăţătura 
ortodoxă şi cea catolică', în Ortodoxia, an. V, nr. 4, 1953, p. 545-615. 

102. Sfântul loan Gură de Aur, Omi!. XIV, cap. 8, la Ep. către Rom.: 
“Când vom sili trupul să-şi cunoască rânduiala sa, vom face şi trupul 
duhovnicesc, precum dacă ne trândăvim, chiar şi sufletul îl vom face tru- 
pesc... În tine este a face trupul duhovnicesc, sau sufletul trupesc'. 


2) - Dogmatica - vol. ill 

Dumnezeu e contemplat de unele suflete ca o esenţă prin- 
tr-o rațiune impersonală, 'transcendentală', în care indu- 
hovnicirea culminând în iubire nu-şi găseşte nici un rol. 
Poate că în legătură cu această învăţătură s-a dezvoltat ivi- 
rea raţiunii 'transcendentale” impersonale a filosofiei occi- 
dentale. Fericirea acestei contemplări e de ordin imper- 
sonal, în vreme ce pedepsele materiale veşnice suferite de 
alte suflete, sau curățirea lor printr-un foc quasi-material, 
proporţional ca timp şi intensitate cu petele lor, le face şi 
pe acelea asemenea unor obiecte. Această mentalitate 
vede totul într-un spirit obiectual. Focul curăţitor al purga- 
toriului încetează automat când petele s-au şters, dar nu 
poate fi făcut de Dumnezeu să opereze curățirea mai re- 
pede sau mai încet, în acord cu unele modificări în con- 
Ştiinţa sufletelor supuse lui. Aceasta face şi din Dumnezeu 
o realitate mai puţin personală, vecină cu esenţa panteistă 
supusă anumitor legi. Caracterul de subiect al omului şi al 
lui Dumnezeu e în general nesocotit în mod grav. Păcatul e 
socotit mai muit ca o pată exterioară decât ca o atitudine 
de conştiinţă, ca o relaţie între subiectul uman şi subiectul 
divin. E curios însă că acest foc, în a cărui acţiune nu poate 
interveni Dumnezeu, poate fi făcut să acţioneze mai re- 
pede prin indulgenţele papale. Dar poate că şi aici, în mă- 
sura în care nu rugăciunea, ci decretui de la distanţă uşu- 
rează soarta acestor suflete, fără intrarea într-o comuniune 
personală cu fiecare, apare forța unei instituţii supraper- 
sonale care lucrează prin intervenţia reprezentantului ei. 

În rezumat, omul contemplă pe Dumnezeu ca obiect şi 
Dumnezeu tratează sau lasă pe om să fie tratat ca obiect, 
deci unul pe altul se fac obiect, ceea ce înseamnă că sunt 
concepuţi în esenţă ca obiecte. 

Din această concepţie rezultă că soarta sufletelor se fi- 
xează prin judecata particulară a lui Dumnezeu - efectuată 
și ea după criteriul strict justiţiar — ca o stare care nu mai 
dă putinţa nici unei manifestări de libertate după aceea nici 

lui Dumnezeu, nici sufletelor. Cei condamnaţi la iad rămân 
în iad în aceeaşi deplină osândă, cei trimişi la rai rămân 
etern în aceeași stare de perfectă fericire, acordată lor prin- 
tr-o judecată de caracter justiţiar. Cei ce mor după mărtu- 
risirea păcatelor grele, ale căror pedepse eterne au fost ier- 
tate, dar care n-au apucat să plătească pentru pedepsele 
temporale cerute de păcatele grele şi uşoare, merg la pur- 
gatoriu, de unde ies în mod automat după ce au plătit în 
focul purgatoriului pentru aceste pedepse. Fixate juridic, 
deci imutabil, în iad, supuse unei purificări juridico-obiec- 
tuale automate în purgatoriu, pierdute filosofic-impersonal 
in contemplarea esenței divine în rai, orice legătură între 
ele şi credincioşii de pe pământ, orice înrâurire a celor de 
pe pământ prin rugăciunile lor este exclusă, cum e exclusă 
orice ajutorare a acestora prin rugăciunile sfinţilor, ca și 
orice uşurare a sorții celor din iad sau din purgatoriu prin 
rugăciunile sfinţilor şi ale credincioşilor de pe pământ. 
Faţă de această fixitate a iadului şi faţă de derularea au- 
tomată reprezeniată de purgatoriu, în raportul între Dum- 
nezeu şi suflete după judecata particulară, învăţătura orto- 
doxă se caracterizează printr-o anumită fluiditate, în care 
libertatea işi păstrează un rol, întrucât îşi păstrează un rol 
şi iubirea. Cei din rai pot ajuta celor de pe pământ şi celor 
din iad prin rugăciunile ior, multe suflete din iad pot fi eli- 
berate prin rugăciunile sfinţilor şi ale celor de pe pământ, 
iar maşina purificatoare automată a purgatoriului nu există. 
Fixităţii juridico-obiectuale lipsite de mişcare a stării su- 
fletelor, învăţătura răsăriteană îi opune un raport personal, 
duhovnicesc, dinamic-comunitar între Dumnezeu şi om şi 
deci între toţi cei plecaţi din viaţa de aici de pe pământ, 
ceea ce are ca urmare o stare nedeplin fixată într-o fericire 
sau nefericire deplină a sufletelor după judecata particu- 
lară, şi, de aceea, o deosebire între această stare şi cea de 
după judecata universală, care va fi o definitivare în feri- 
cirea sau nefericirea deplină. Comunicarea între cei vii şi 

cei plecaţi, între credincioşii de pe pământ şi sfinţi, se re- 
fiectă şi în Liturghie. 

Dar această enunţare generală a înţelegerii deosebite a 
stării sufletelor după moarte în Ortodoxie şi a putinţei de 
modificare a acestei stări înainte de judecata universală 
trebuie arătată în concret prin felul cum înţelege ea starea 
sufletelor din rai şi a celor din iad, cât şi prin motivele pen- 
tru care Ortodoxia nu admite purgatoriul. 

a. Sporirea în comuniunea cu Dumnezeu a sufletelor 
celor decedați în credinţă. Sufletele care la judecata parti- 
culară au fost găsite capabile de comuniunea cu Dum- 
nezeu nu sunt fixate într-o stare de contemplare imobilă şi 
individuală a esenței divine, ci într-o comuniune de iubire 
cu Sfânta Treime şi întreolaltă mult superioară ceiei de pe 
pământ. Ele văd faţa lui Hristos şi se află neizolate între ele. 
Ele laudă împreună slava lui Dumnezeu și slujesc impreu- 
nă înaintea tronului dumnezeiesc; iar Hristos le conduce la 
izvoarele vieţii, adică tot mai adânc în iubirea Sa din care 
sorb fără ca ea să sece vreodată (Apoc. 7, 9-17; 15, 2-3). 
Nu este o contemplare nemişcată, ci o manifestare de iu- 
bire şi din pariea drepţilor, şi a lui Dumnezeu cel în treime. 
Această comuniune, deşi e de acum statornică, vrea să fie 
mereu mai adâncă, ceea ce e propriu comuniunii. Ea are o 
statornicie fiind comuniune, dar în acelaşi timp tot ca şi co- 
muniune are şi o mişcare în ea spre o treaptă mai adâncă, 
fiind o "mişcare stabilă', sau o “stabilitate mobilă', cum 
spun Sfântul Grigorie de Nyssa şi Sfântul Maxim Mărturisi- 
torul. Un mare salt în această mişcare se va realiza după 
judecata din urmă. Baza acestei mişcări stabile este dărui- 
rea tot mai mare a lui Dumnezeu prin energiile Sale necrea- 
te. "Tinzând totdeauna să conceapă o plenitudine şi mai 
mare, să depăşească toate limitările conceptuale care ar 
determina raţional pe Dumnezeu, teologia ortodoxă refuză 
să acorde naturii divine caracterul unei esențe închise în ea 
însăşi. Dumnezeu, o esenţă în trei Persoane, e mai mult 

decât esenţa. El debordează esenţa Sa şi Se manifestă în 
aiară de ea, Se comunică, fiind incomunicabil prin natură. 
Procesiunile dumnezeirii în afara esenței, debordările ple- 
nitudinii dumnezeiești sunt energiile, mod de existenţă 
propriu lui Dumnezeu, întrucât revarsă plenitudinea dum- 
nezeirii Sale prin Duhul Sfânt peste toţi cei ce sunt capabili 
să le primească. De aceea cântarea Rusaliilor numește pe 
Duhul Sfânt “râul dumnezeirii care curge din Tatăl prin 
Fiul'105, 

Dumnezeu nu stă pasiv în fața unei rațiuni care-L con- 
templă, ci i Se comunică omului prin iubire, făcând simțită 
iniţiativa Lui în actul nesfârşit al dăruirii de Sine. Ca Per- 
soană, sau ca Treime de Persoane unite într-o supremă iu- 
bire, Dumnezeu e o adâncime de viaţă şi de iubire de care 
sufletul vrea să se împărtășească tot mai mult, iar Dum- 
nezeu Se comunică toi mai mult, sufletul sporind nu numai 
în cunoaştere, ci în toată fiinţa sa, în unire tot mai adâncă, 
în asemănare tot mai mare, în îndumnezeire tot mai înain- 
tată. Dumnezeu e cunoscut în lumină, dar nu teoretic, ci cu 
toată fiinţa, ca mister. El e cunoscut în realitatea Lui inson- 
dabilă ca plin de sens şi ca izvor al tuturor sensurilor, întru- 
cât e cunoscut ca izvor inepuizabil de viaţă şi de iubire. De 
aceea nu e închis în Sine, ci trăit în totalitatea Lui şi totuşi 
întreţinând în suflete o sete de a-L experia tot mai mult, de 
a se împărtăşi de EI tot mai mult, rămânând veşnic indefini- 
bil conceptual, necuprins în esenţa Lui, izvor abisal al in- 
finităţii iubirii, puterii, vieţii pe care o comunică!0%. Acest 
mod dinamic de a Se comunica făpturilor, fără să Se epui- 


103. VI. Lossky, Essai sur la theologie mystique de l'Eglise d'Orient, 
Aubier, Paris, 1944, p. 259. 

104. Sfântul Maxim Mărturisitorul, Capete gnostice, i, 49, Filoc, 
rom. li, p. 140: "Dumnezeu este de infinite ori infinit deasupra tuturor 
celor ce sunt, atât a celor care participă, cât și a celor participate”; Il, 48: 
“toată viaţa, nemurirea, simplitatea, neschimbabilitatea şi infinitatea 
sunt î1 jurul lui Dumnezeu”, nu Dumnezeu însuşi (Filoc. rom. il, p. 139). 

zeze ca Treime de Persoane unite în afecțiunea nemărgi- 
nită a iubirii desăvârşite, a fost exprimat de teologia orto- 
doxă prin învățătura despre energiile necreate, prin care 
Dumnezeu Se dăruieşte întreg, dar mereu în aite moduri şi 
fără să Se epuizeze şi mereu ca manifestând aceeași iu- 
bire. Dar Dumnezeu, comunicându-Se în aceste energii tot 
mai mult, pe măsura celor capabili să le cunoască, nu nu- 
mai că nu Se epuizează pe Sine niciodată, ci ne şi înalţă 
prin aceasta la cunoaşterii, la experienţe şi la stări de feri- 
cire tot mai înalte. De aceea sfinţii vor progresa la infinit în 
impărtăşirea de ele în viața viitoare, sau în comuniunea cu 
Dumnezeu, fără să ajungă vreodată să le cuprindă în între- 
gime și să se sature de dumnezeire, sau să se plictisească 
de o monotonie în experierea ei. Sfântul Grigorie Palama 
spune: "il voi întreba deci pe acesta (pe Varlaam): nu vor 
înainta sfinţii în vederea lui Dumnezeu în veacul viitor ia 
nesfârşit? Este vădit oricui că la nesfârşit!95. Căci şi despre 
îngeri ne-a transmis tălmăcitorul-celor-cereşti-Dionisie că 
înaintează pururea în ea, devenind mai încăpători pentru o 
iluminare mai clară prin primirea uneia anterioare'105. 


105. Despre desăvârşirea progresivă de după moarte, cei dintâi a 
vorbit Clement Alexandrinul (Stromata 7, 3). 

106. Ierarhia cerească, 4, 2, P. G. 3, col. 180 A. Sfântul Grigorie 
Palama, Cuvânt pentru isihaşti, al doilea din cele din urmă, în ed. 
Hristou, tom. I, p. 517. Sfântul Maxim Mărturisitorul, pentru a împăca 
mai bine stabilitatea sfinţilor în comuniunea cu Dumnezeu, cu mișcarea 
continuă în ea, spune o dată că până când sufletul ajunge la măsura 
plinătăţii iul Hristos, se hrăneşte cu bunătăţile lui Dumnezeu pentru 
creştere; ajuns o dată acolo, se hrăneşte cu dulceaţa nesfârșită a acelei 
hrane pentru a se menţine în desăvârşirea deiformă (Capete gnostice Îl, 
88, Filoc. rom. Il, p. 2035). Dar altă dată, Sfântul Maxim zice: "Aşadar aici, 
aflându-ne în stare de activitate, vom ajunge la sfârşitul veacurile, luând 
Sfârşit puterea şi lucrarea prin care activăm. Dar în veacurile ce vor veni, 
nu vom fi în activitate, ci în pătimire, și de aceea nu vom ajunge nicio- 
dată la sfârşitul îindumnezeirii noastre. Căci pătimirea de atunci va fi la 
nesfârşit şi nu va fi nici o rațiune care să hotărnicească îndumnezeirea 
la nesfârşit a celor ce o pătimesc' (Quaest. ad Thalas., 59, P. (i. 90, 

b. Comuniunea drepţilor întreolaită şi a Bisericii de pe 
pământ cu ei. Dar iubirea lui Dumnezeu, de care se bucură 
sfinţii, fiind iubirea celor trei Persoane dumnezeieşti desă- 
vârşit unite, nu se poate să nu producă în ei şi o iubire în- 
treolaltă, mai ales că ei sunt împreună recapitulaţi în 
Hristos. Aceasta nu înseamnă că nu există deosebire în mă- 
rimea capacităţii lor de a se împărtăşi de Hristos. Sfântul 
Maxim Mărturisitorul spune: "Întreabă unii dintre cei iubi- 
tori de învăţătură: în ce va consta deosebirea dintre loca- 
şurile şi făgăduinţele veşnice (In 14, 2)? Se vor deosebi 
după aşezarea locală sau după calitatea şi cantitatea du- 
hovnicească proprie fiecărui locaş? Unora li se pare ade- 
vărată prima părere, altora a doua. Dar cel ce a cunoscut 
că '"Impărăţia lui Dumnezeu este înlăuntrul vostru" (Lc. 17, 
21) socoteşte adevărată părerea a doua'107. 

în alte părţi,Sfântul Maxim înfăţişează mai direct mul- 
tele gradaţii ce există între cei de la fericirea veşnică şi pro- 
gresul tuturor în ea: "Căci tot celui ce are, zice, se înţelege 
darul bunătăţilor viitoare, i se va da şi i se va adăuga gus- 
tarea bunătăţilor veşnice. Căci Dumnezeu, Domnul nostru, 
fiind bogat, niciodată nu sfârşeşte să împartă celor ce-L iu- 
besc pe El darurile dumnezeieşti ale cunoştinţei, pe care 
nu le putem nici numi în veacul acesta, pentru înălţimea şi 
mărirea lor, dacă e adevărat ce spune despre fericirea din 
urmă marele Apostol, că ea e mai presus de orice nume ce 
se numeşte nu numai în veacul de acum, ci și în cel 
viitor" 108, 


col. 609). Sfântul Maxim leagă strâns îndumnezeirea nesfârșită de 
putinţa trăirii ei la nesfârşit ca dar al lui Dumnezeu, şi nu ca produsă de 
efortul omului. Şi nu se poate nega capacitatea infinită de gustare a unui 
dar infinit, din partea omului. lar în alt loc, Sfântul Maxim precizează că 
această "pătimire”, sau trăire a unui dar infinit, nu înseamnă o ne-simțţire, 
ci faptul de a putea simţi la nesfârșit un dar, sau o stare primită ca dar 
şi neprodusă de puterile naturale ale drepţilor. 

107. Capete gnostice, Il, 89, Filoc. rom. Il, p. 204. 

108. Ambigua, P. G. 91, col. 1361-1364. 


328 TEOLOGIA DOGMATICĂ ORTODOXĂ 


Dar iubirea drepţilor întreoialtă trebuie să se îndrepte şi 
spre cei de pe pământ, cu care de asemenea se allă într-un 
anumit grad recapitulaţi in Hristos, adică scăldaţi impreună 
în iubirea Lui. lar iubirea faţă de cei ce au lipsă de ajutor 
constă în a-i ajuta. De aici decurge câ sfinţii ajută pe cei de 
pe pământ în greutățile lor, pentru a le învinge, și mai ales 
în trebuinţa lor de mântuire. Aceasta urmează şi din faptul 
că ei se resimt în ființa lor de toată preocuparea lui Hristos 
pentru ajutorarea şi mântuirea celor de pe pământ. Dacă ei 
"merg după Miel oriunde Se duce EI (Apoc. 14, 4) și dacă 
Ei a spus: "lată, Eu cu voi sunt în toate zilele până la 
sfârşitul veacului”, sfinţii sunt şi ei duhovniceşte cu noi, 
pentru că Hristos nu e singur niciodată. 

Aşa cum îngerii din cer au bucurie de orice suflet care 
se străduieşte în vederea mântuirii, pentru că Domnul 
insuşi are această bucurie, deci trebuie să se întristeze de 
cel ce nu-şi lucrează mântuirea, acelaşi interes trebuie să 
şi-l manifeste şi drepţii, care vor fi "ca ingerii în cer'. 

Sfinţii sunt aproape de Hristos, au 'îndrăzneală"!099 la 
EI. lisus i-a declarat 'prietenii' Lui (In 15, 14) şi i-a asigurat: 
"Dacă rămâneţi întru Mine şi cuvintele Mele rămân întru voi, 
veţi cere orice veţi vrea şi se va împlini vouă" (în 15, 7). 
'Cereţi şi veţi primi, ca bucuria voastră să fie deplină” (In 
16, 24). Pe baza acestor asigurări ale Domnului, Biserica 
este convinsă că sfinţii pun această îndrăzneală a lor în 
Slujba iubirii faţă de cei ce au nevoie de ajutor şi a mân- 
tuirii lor, cerând acest ajutor şi mântuirea acestora de la 
Hristos, cum a cerut Avraam (Fac. 18, 23-33). Căci numai 
aşa "bucuria lor este deplină”. Numai când ne vor vedea 
mântuiţi împreună cu ei, la sfârşitul lumii, vor lua şi ei în 
deplinătate bucuria veşnică (Evr. 1 1, 40). Căci bucuria e cu 


109. Evagrie Monahul, Schiță duhovnicească, Filoc. rom. i, p. 46: 
“Gândeşte-te apoi şi la bunătăţiie ce aşteaptă pe drepţi: la îndrăznirea 
cea câtre Dumnezeu şi către lisus Hristos, în faţa îngerilor, arhanghelilor, 
puterilor şi a întregului popor din Împărăţia cerurilor'. 

atât mai mare cu cât e împărtășită de mai mulţi, şi deci 
Dumnezeu e cunoscut într-o bogăţie cu atât mai deplină cu 
cât strălucește în mai multe suflete, dacă 'impărăţia ceru- 
rilor e înlăuntrul nostru". 

increzători in această iubire a lor pentru noi şi în îndrăz- 
neala lor câtre Hristos, Biserica şi noi toţi care suntem 
mădulare ale ei le cerem sfinţilor să se roage lui Hristos 
pentru noi. Nu le cerem să ne dea de la ei ajutorul şi mân- 
tuirea, căci ca oameni nu au de la ei nimic, ci totul de la 
Hristos, şi ei au mai mult ca toţi această conştiinţă. Le 
cerem numai să se roage lui Hristos, ca să ne dea nouă 
cele de folos în viaţa aceasta şi mântuirea veşnică. 

Dar dacă-i socotim uniţi cu Hristos şi dacă le cerem ru- 
găciunile lor către Dumnezeu pentru noi, le aducem şi O 
cinstire şi o laudă pentru bogăţia de daruri la care au ajuns 
în Hristos, prin mărturia ce au dat-o lui Hristos în viaţă prin 
cuvântul și viaţa lor. Lăudându.“i şi cinstindu-i pe ei, Îl lău- 
dăm pe Hristos insuşi, Care i-a umplut de atâta strălucire, 
Care a ridicat umanitatea lor la atâta desăvârşire în EI. 
Cinstea, lauda lor e nedespărțită de lauda adusă lui Hristos, 
căci strălucirea lor nu e decât strălucirea lui Hristos, deşi ea 
a pus în relief frumuseţea culminantă a umanităţii lor ge- 
nerale și personale şi deşi ei au devenit subiecte ale acelei 
străluciri. 

Mai mult, chiar lauda adusă lor e în mod principal laudă 
adusă lui Hristos, căci El e cauza primă şi principală a stră- 
lucirii lor. Hristos apare cu atât mai strălucitor şi mai vred- 
nic de preamărire, cu cât lucrarea Lui îşi arată mai mult 
rodirea în firea omenească. Izolat, Hristos nu Şi-ar arăta 
slava Lui nici în iubirea de oameni, nici în rodnicia iubirii și 
lucrării Sale mântuitoare şi îndumnezeitoare. Un gospodar 
îşi pune în relief vrednicia lui în gospodăria sa înfloritoare, 
în vrednicia slujitorilor săi; o mamă îşi pune în relief iubirea 
sa roditoare în fiinţa mulţilor săi copii bine-crescuţi. De 
aceea ne-a învăţat Hristos să cerem în rugăciunea "Tatăl 

nostru”, "să se sfinţească numele Lui'. E vorba de sfinţirea 
acestui nume prin oameni, căci dacă EI S-ar mulţumi cu 
sfinţenia ce o are în Sine, aceasta n-ar forma un obiect al 
rugăciunii noastre. De aceea ne-a îndemnat lisus: "Aşa să 
strălucească lumina voastră înaintea oamenilor, ca, văzând 
ei faptele voastre cele bune, să slăvească pe Tatăl vostru 
cel din cer' (Mt. 5, 16). 

Prin oameni se arată sfinţenia şi slava lui Dumnezeu. Şi 
Ge aceea ei sunt datori să se străduiască pentru această 
punere în evidenţă a sfinţeniei şi a slavei lui Dumnezeu, 
prin viaţa lor. Dar pe cei ce fac arătată slava şi sfinţenia lui 
Dumnezeu, îi slăveşte şi ii sfinţeşte şi Dumnezeu. Ea nu le 
rămâne acestora exterioară. Eficacitatea ei reală se arată în 
faptul că ridică la starea slavei şi sfinţeniei însăşi umani- 
tatea lor. Conştienţi că cinstirea ce li se aduce lor e pentru 
slava şi sfinţenia lui Dumnezeu, care poleieşte și umani- 
tatea lor, sau se întipăreşte în ea şi iradiază din ea, sfinţii 
rămân într-o stare de smerenie culminantă. Ei nu-şi văd ei 
înşişi această slavă și sfinţenie, căci simt mai mult decât 
toţi că ea nu e de Ia ei, ci o văd ceilalţi. lar când li se atri- 
buie lor, ei nu recunosc aceasta. Ei fac o distincţie între ei 
Şi slava și sfinţenia lui Dumnezeu, o distincţie între ei ca 
oameni şi această slavă, în aşa fel că numai alţii o văd ca 
devenită proprie şi lor, dar ei nu văd. De aceea, lauda lor în 
Biserică e posibilă numai pentru că ei nu ne pot opri de la 
aceasta, nefiind în mod vizibil de faţă. Ei pot fi lăudaţi nu- 
mai într-o absenţă vizibilă a lor. Mai bine-zis, ei sunt pre- 
zenţi în Biserică în zilele de sărbătoare, sau de câte ori sunt 
cinstiți şi lăudaţi, dar sunt prezenţi într-o formă în care nu 
ne pot opri vizibil să-i lăudăm, dar ne pot ajuta prin rugăciu- 
nile lor către Dumnezeu. Însă chiar smerenia lor invizibilă 
în vremea lăudării lor, iradiind spre noi, ne dă o forţă și mai 
mare ca să-i lăudăm. 

Dar faptul că lor nu le place să-i cinstim şi să-i lăudăm 
nu înseamnă că noi nu trebuie să facem aceasta. Noi îi cin- 

stim ca să lăudăm pe Hristos, a Cărui lucrare şi-a dovedit 
eficienţa prin rodirea sa în ei; îi cinstim, cinstind criteriul 
după care trebuie să lucrăm şi noi. Lumea protestantă, 
refuzând cinstirea sfinţilor, manifestă o totală neîncredere 
în capacitatea omului de a face prin ea roditoare şi arătată 
lucrarea lui Hristos şi obligaţia fiecăruia de a conlucra cu 
Hristos pentru a rodi lucrarea Lui în ei. Se manifestă în 
aceasta un scepticism nu numai referitor la om, ci şi la efi- 
cienţa lui Hristos. Mântuirea oamenilor nu se realizează 
fără întâlnirea activă dintre Dumnezeu şi om, printr-un act 
de putere a lui Dumnezeu asupra omului ca obiect, ca 'buș- 
tean', fie în viaţa aceasta, fie în cea viitoare. Totala depre- 
ciere a omului, ca făptură a lui Dumnezeu, nu se poate să 
nu se răsfrârigă şi asupra lui Dumnezeu. 

Dar umanitatea fiecăruia se realizează în Hristos într-o 
solidaritate cu toţi semenii. Toţi mărturisesc despre valoa- 
rea fiecărui om, în solidaritatea tuturor cu fiecare. Sfinţii 
arată umanitatea lor deplin actualizată în Hristos prin iubi- 
rea ce o arată fraţilor lor, care este iubirea lui Hristos însu- 
şită de ei. Ei le arată această iubire prin rugăciunile lor. lar 
cei de pe pământ îşi manifestă voinţa lor de a urca spre 
actualizarea adevăratei lor umanităţi, prin cinstirea acor- 
dată celor ce au ajuns la ţinta umanizării lor în Hristos. 

Mai unită cu Hristos decât toţi sfinţii, şi de aceea mai 
presus de toţi sfinţii şi îngerii, se află Maica Domnului, ca 
cea care L-a purtat în pântece pe fiul lui Dumnezeu, zămis- 
lit şi născut din ea ca om, şi apoi L-a purtat în braţe ca prunc 
şi a rămas unită cu EI prin afecțiunea omenească supremă 
pe care o trăiește o mamă faţă de fiui ei. Legătura ei cu 
lisus este mai intimă ca legătura oricărui sfânt cu EI, căci 
trupul Lui s-a format nemijlocit din trupul ei, ea L-a purtat 
în braţe, I-a privit neîncetat faţa şi ochii, L-a alăptat şi L-a 
iubit cu iubirea omenească culminantă proprie unei mame, 
fiind identificată într-un anumit înţeles cu Fiul ei. De aceea 
'îndrăznirea' ei către EI este mai mare ca a tuturor sfinţilor 

şi iubirea ei faţă de noi se resimte de iubirea maximă a lui 
Hristos faţă de noi. Iconografia ortodoxă prezintă pe lisus 
luându-i la Adormirea ei sufletul în braţele Lui, inversând 
purtarea Lui ca prunc în braţele ei. lubirea Lui față de ea 
este tot atât de afectuoasă ca și iubirea ei faţă de EI. Prun- 
cul ajuns în plinătatea puterilor poartă în braţele Sale pe 
mama Lui rămasă cu puteri mai împuţinate. in persoana ei 
a Simţit și simte lisus la maximum iubirea omenească față 
de EI, şi in afecțiunea Lui faţă de ea se include o afecţiune 
față de om în general, faţă de mamele umane şi de iubirea 
lor pentru fiii lor. 

În Maica Domnului avem în cer o inimă de mamă, ini- 
ma care s-a topit cel mai mult pentru Fiul ei și a bătut şi 
bate ea însăşi la inima Lui pentru cauza Lui, care e mân- 
tuirea noastră, căci mântuirea nu e o chestiune de justiţie, 
ci de iubire între Dumnezeu şi oameni; iubire care din par- 
tea oamenilor a devenit fierbinte şi culminantă concentrân- 
du-se într-o inimă de mamă şi manifestându-se prin ea. 
Dumnezeu cel intrupat ţine seamă de această inimă a Ma- 
mei, care a devenit Maica noastră, pentru că e Maica Lui. 
Ea e darul cel mai de preț făcut lui Dumnezeu de către 
umanitate, dar un dar prin care Dumnezeu ne răsplăteşte 
cu nenumăratele Sale daruri. 'Ce-Ţi vom aduce Ţie, Hris- 
toase...? Cerul Îţi aduce pe îngeri, pământul Îţi aduce da- 
rurile lui. Dar noi oamenii Îţi aducem pe Maica Fecioară”, 
cântă Biserica la Naşterea Domnului. 

"Maica Domnului premerge umanităţii şi toţi îi urmea- 
ză'. Premerge în iubire, în curăţie, în apropierea de Dum- 
nezeu. Ea trece cea dintâi prin moartea pe care Fiul ei a 
făcut-o neputincioasă şi, de aceea, în rugăciunea ce i se 
adresează la Adormire, toţi îi cer ocrotire: "Întru adormire, 
Născătoare de Dumnezeu, lumea nu o ai părăsit'. Înălţarea 
ei închide porţile morţii, pecetea ei e pusă pe neant. E pusă 

de sus de Dumnezeu-Omul și de jos, de prima 'fâptură 
nouă", înviată şi îindumnezeităi 10. 

De aceea Maicii Domnului îi cerem incomparabil mai 
des decât tuturor sfinţilor să se roage pentru nci şi pentru 
toți ai noştri, Totdeauna, după două tropare adresate lui 
Dumnezeu, ai treilea e adresat ei. Dacă fiecărui sfânt i se 
dedică o zi principală în anul bisericesc peniru cinstire şi 
laudă, Maica Domnului este lăudată în fiecare zi, deşi are şi 
câteva sărbători la fel de importante dedicate ei în mod 
deosebit. Apoi, ei nu i se cere numai să se roage lui Hristos 
pentru noi, ci i se cer şi ei înseşi multe lucruri. Ei ne adre- 
săm cu cereri ca acestea: "Tu mântuieşte pe robii tăi de 
toate nevoile“; “Stăpână, ajută-ne, milostivindu-te spre noi'; 
'Aleargă, Stăpână, Născătoare de Dumnezeu, şi ne izbă- 
vește pe noi de primejdii'; "Numai la tine nădăjduiesc şi 
alerg sub acoperământul tău'; "Prea Sfântă Născătoare de 
Dumnezeu, în vremea vieţii mele nu mă lăsa pe mine, aju- 
torului omenesc nu mă încredința, ci tu însâţi mă apără şi 
mă mântuieşte'. Necontenit se repetă refrenul: “Prea Sfântă 
Născătoare de Dumnezeu, mântuieşte-ne pe noi' (6&oov 
nuâq). Niciodată nu i se spune însă: 'Miluieşte-ne pre noi' 
(eAensov nuâq). Prin această expresie, adresată numai lui 
Dumnezeu, se afirmă credinţa că noi depindem întru totul 
de mila lui Dumnezeu. "Mântuieşte-ne' adresat Maicii Dom- 
nului nu are sensul de mântuire, ca operă înfăptuită de 
Hristos, ci de 'scăpare' sau '"izbăvire' din diferite greutăţi, 
necazuri, primejdii, ispite, care însă au şi ele o legătură cu 
mântuirea. 

Dar orice i se cere Maicii Domnului, i se cere totuşi pen- 
tru faptul că este în unirea cea mai strânsă cu Fiul ei, deci 
El este în ultimă analiză izvorul a tot ajutorul pe care ni-l dă 
ea. Numai pentru că este Maica lui Dumnezeu-Mântuitorul, 
i se cer şi ei direct anumite ajutoare, nu pentru că ea ar fi 


110. P. Evdokimov, L'Art de l'“icâne, Desclee de Brouwer, 1970, 
p. 219. 

mântuitoare, sau co-mântuitoare (co-redemptrix, cum se 
tinde a se socoti în catolicism), căci ea nu poate fi pusă pe 
același plan cu lisus Hristos, propriul autor al mântuirii. De 
foarte multe ori se spune că ea ne ajută pentru că mijlo- 
cește ia Fiul ei cu deosebită eficienţă. "Ocrotitoare creşti- 
nilor, neînfruntată, mijlocitoare către Făcătorul neclintită, 
nu trece cu vederea glasuriie rugăciunilor celor păcătoși, ci 
aleargă ca o bună în ajutorul nostru, al celor ce strigăm cu 
credinţă către tine, grăbeşte spre mijlocire, aleargă spre 
rugăciune, cea care ocroteşti pururea, Născătoare de Dum- 
nezeu, pe robii tăi'. 

Ajutorul ei este atât de necesar, fiindcă un motiv pentru 
care [Hristos miluieşte pe cei ce aleargă la El este acela că 
o cinstesc pe Maica Lui. Căci cei ce nu o recunosc pe ea ca 
Născătoare a lui Dumnezeu întru feciorie şi din puterea Du- 
nului Sfânt, nu-L recunosc pe E! însuşi ca Dumnezeu. “Tărie 
şi mântuire S-a făcut celor pierduţi, Cel ce S-a născut din 
tine, Stăpâna lumii, Care a mântuit din porţile iadului pe cei 
ce cu credinţă te slăvesc pe tine" (din slujba înmormântării). 

faptul că ea este Maica lui Dumnezeu-Mântuitorul este 
şi motivul pentru care ei ii acordăm nu numai venerare ca 
sfinților, ci supravenerare (hyperdulia). Această supravene- 
rare se arată în mulţimea incomparabil mai mare de rugă- 
ciuni adresate ei, în cererea unor ajutoare direct de la ea, 
in motivarea celor adresate Mântuitorului, prin faptul că S-a 
născut din ea. Ea are o poziţie unică în cultul Bisericii. Ea 
e deasupra tuturor creaturilor omeneşti îndumnezeite — şi 
a ingerilor — unite în Hristos. Dar nu e identică cu Dum- 
nezeu şi cu Hristos, Dumnezeu-Omul. Ea e numai om. Dar 
e omul ridicat prin harul lui Hristos deasupra tuturor sfin- 
ţilor şi mai venerată decât toţi, fără să i se aducă închinare 
ca lui Dumnezeu, sau ca lui Hristos, Dumnezeu cel întru- 
pat, inchinare ca Celui de Care depindem în mod total şi 
absolut în existenţa şi fericirea noastră veşnică. Tot ce are 
ea, are, ca şi noi, prin Dumnezeu, şi mai special prin Dum- 
nezeu cel întrupat, deşi are mai mult decât noi toţi şi s-a 

ridicat prin curâăţia şi iubirea ei faţă de Dumnezeu mai pre- 
sus decât toată creaţia, şi deşi, în solidaritatea pan-umană 
în Hristos, ea aduce mai multă iubire decât toate făpturiie 
conştiente. 

Siava sfinţilor se arată şi în miridele care-i reprezintă, 
aşezate în jurul Agneţuiui care se preface în trupul lui 
Hristos. Prin miridele aşezate pe acelaşi disc, se arată și 
solidaritatea tuturor creştinilor drept-credincioşi, întărită 
prin legătura lor cu lHristos. Dar însăşi slava lui Hristos se 
face arătată prin sfinţii şi drepţii care se înmulţesc continuu 
prin jertfa Lui!1!, de care se împărtăşesc sub forma Euha- 
ristiei şi a cărei putere o activează prin viaţa lor de curăţie, 
iar în cer, prin strălucirea şi prin iubirea lor tot mai mare 
faţă de Hristos şi faţă de fraţii de pe pământ. De aceea, 
fiecare Euharistie e atât spre slava lui Hristos, cât şi spre 
slava sfinţilor. Dar atunci şi slava Maicii Domnului se arată 
prin înmulţirea sfinţilor şi prin înaintarea lor într-o slavă mai 
mare, deşi în sine slava aceasta e şi slava lui Hristos. Chiar 
la apropierea oamenilor de pe pământ de jertfa lui Hristos 
şi la fructificarea acestei jertfe în ei, contribuie şi sfinţii cu 
rugăciunile lor. lar această contribuţie la înmulţirea celor 
mântuiţi aduce şi ea sfinţilor un spor de slavă şi de bucurie. 
Mai mult chiar, Sfântul loan Gură de Aur şi Marcu Efesanul 
socotesc că nu numai drepţii răposaţi se roagă pentru cei 
de pe pământ, ci şi aceştia trebuie să se roage, la aducerea 
Jertfei, pentru toţi cei răposaţi, fie păcătoşi, fie drepţi. Căci 
din aceasta, şi ei pot avea un spor de slavă şi de bucurie, 
făcându-i să înainteze spre slava deplină de ia judecata din 
urmă, pe care o vor lua împreună cu toţi cei mântuiţi! 12. 


11]. De aceea se și numește "Jertfa laudei'. 

112. Marcu Efesanul,la locul din Evr. 11, 39-40, zice: "Aceasta tre- 
buie să înţelegem despre toţi credincioşii şi drepţii până la venirea 
Domnului; căci precum înaintaşii aceia nu s-au desăvârşit fără Apostoli, 
tot aşa nici Apostolii, fără Mucenici, nici aceştia, iarăși, fără cei ce au 
intrat şi vor intra după ei în via cea bună a Bisericii' (Oratio altera de igne 
purgatorio, în P.O., XV, p. 114). 

rând aceste rugăciun,; 
că cel mort e păcăto 
rept, să câştige un 
Efesanul zice: "că 


+ Sfântul loan Gură de Aur zice: 
5, să i se dezlege păcatele; iar 
adaos de piata şi răspiată'!15. lar 
sd puterea rugăciunii și mai ales a 
de taină trece și la cei ce au viețuit cuvios, ca asupra 
ce sunt şi ei nedesăvârşiţi şi primesc un adaos în 
i nu se bucură încă de fericirea veşnică, o spune 
ie, tălmăcitorul celor dumnezeiești'! 14. lar în alt loc, 
rcu Efesanul zice: “Jar Că și la cei ce se bucură de pe 
de fericire la Dumnezeu trece puterea rugăciunilor şi 
es a jertfei acesteia de taină, e vădit din ceea ce spu- 
n rugăciunile Liturghiei, pe care a compus-o marele 
iură de Aur: "incă aducem Ţie această sfântă slujbă 

poi că prezenţa spirituală a sfin- 

mnului în jurul lui Hristos, repre- 
în Euharistie în starea Lui de jertfă continuă, mai 
nnă Şi faptul că toţi trăiesc unirea lor cu Dumnezeu 
o continuă moarţe tainică a lor cu Hristos, ca o 
re a ior ca oameni lui Dumnezeu. E o moarte tainică 
erilor firii ca să 'păttrmească: indumnezelrea lor prin 
iezeul 16. E o continuare a morţii şi învierii lor tainice 
pământ. In acest sens ne rugăm să ne împărtăşim cu 
s "mai cu adevărat în ziua cea neinserată a împărăției" 
lu fără sens prezință Şi Apocalipsa, pe lângă Hristos ca 
njunghiat, şi sufletele celor ce au fost înjunghiaţi (au 
„tainic omului vechi, n.n.), pentru cuvântul lui Dum- 


15. Omilia 31 la Ey. Matei, P. G. 37, col, 575. 

i4. Oratio altera de igne purgatorio, ibid. E vorba de Dionisie 
agitul, Despre ierarhia bisericească, V il, 7, P. G. 3, col. 556. 

15. Oratio prima de igne Purgatorio, p. 43. 


16. St. Maxim Mărturisitoruj, Răspunsuri către Talasie, 22, Filoc. 
II, p. 72-73. Sfântul 


| Maxim vor beşte şi de o îimpărtăşire de Hristos 
tfit, pe trepte tot maj inalte (Ambigua, P. GQ. 91, col. 1362-1 363). 

Cerând aceste rugăciuni, Sfântul loan Gură de Aur zice: 
“Că dacă cel mort e păcătos, să i se dezlege păcatele; iar 
de e drept, să câștige un adaos de plată și răspiată'!!5. lar 
Marcu Efesanul zice: "Că puterea rugăciunii şi mai ales a 
Jertiei de taină trece şi la cei ce au vieţuit cuvios, ca asupra 
unora ce sunt şi ei nedesăvârşiţi și primesc un adaos în 
bine şi nu se bucură încă de fericirea veșnică, o spune 
Dionisie, tălmăcitorul celor dumnezeiești'! 14. lar în alt loc, 
tot Marcu Efesanul zice: “lar că și la cei ce se bucură de pe 
acum de fericire la Dumnezeu trece puterea rugăciunilor și 
mai ales a Jertfei acesteia de taină, e vădit din ceea ce spu- 
nem în rugăciunile Liturghiei, pe care a compus-o marele 
loan Gură de Aur: "incă aducem ie această sfântă slujbă 
pentru cei ce au răposat în credință: strămoși, părinţi, patri- 
arhi, apostoli etc'!i5. 

Mai trebuie menţionat apoi că prezenţa spirituală a sfin- 
ţilor in frunte cu Maica Domnului în jurul lui Hristos, repre- 
zentat în Euharistie în starea Lui de jertfă continuă, mai 
inseamnă şi faptul că toţi trăiesc unirea lor cu Dumnezeu 
ca pe o continuă moarte tainică a lor cu Hristos, ca o 
predare a lor ca oameni lui Dumnezeu. E o moarte tainică 
a puterilor firii ca să 'pătimească' îindumnezeirea lor prin 
Dumnezeul 16. E o continuare a morţii şi învierii lor tainice 
de pe pământ. În acest sens ne rugăm să ne împărtășim cu 
Hristos "mai cu adevărat în ziua cea neinserată a împărăției" 
Lui. Nu fără sens prezintă şi Apocalipsa, pe lângă Hristos ca 
Miel înjunghiat, şi sufletele celor ce au fost înjunghiaţi (au 
murit tainic omului vechi, n.n.), pentru cuvântul lui Dum- 


115. Omilia 31 la Ev. Matei, P. G. 57, col. 375, 

114. Oratio altera de igne purgatorio, ibid. E vorba de Dionisie 
Areopagitul, Despre ierarhia bisericească, VII, 7, P. G. 3, col. 336, 

115. Oratio prima de igne purgatorio, p. 43. 

116. Sf. Maxim Mărturisitorul, Răspunsuri câtre Taiasie, 22, Filoc. 
rom. lil, p. 72-73, Sfântul Maxim vorbeşte şi de o impărtăşire de Hristos 
cel jertfit, pe trepte tot mai înalte (Ambigua, P. G. 91, col. 1362-1365). 

ezeu, ca stând sub jertfelnicul Mielului (Apoc. 6, 9)117. 
ceasta incă e o slavă mereu sporită a sfinţiior. 

Tabloul mirideior pentru drepții răposaţi şi pentru viii 
e se succed în orice timp arată nu numai solidaritatea 
elor ce cred în lHristos într-un anumit timp, în pornirea lor 
e a rodi jertia lui Hristos în ei, ci şi a tuturor credincioşilor 
in toate timpurile. 


c. Rugăciunile Bisericii pentru cei răposați şi starea 
ufletelor din iad. Din cele spuse rezultă că în afară de 
finţii canonizaţi, sau care s-au impus ca atare în conştiinţa 
isericii ecumenice -— reprezentaţi pe disc prin cele nouă 
ete —, nu ştim care din cei adormiţi se roagă ei pentru noi, 
ei de pe pământ, sau au ei nevoie de rugăciunile noas- 
e118. Poate că în cazul multor drepți are loc şi una, şi alta. 
i se roagă pentru iertarea noastră, şi noi pentru slava lor. 
e discul euharistic punem miridele tuturor celor decedați 
un loc, drepți nestiuii şi păcătoşi. 


117. Tauler, Deuxieme sermon pour la cinquieme Dimanche apres 
 Tiinite, trad. Hugqueny, tome Îi, p. 221. “Când ei se scufundă în această 
are fără fund, nu mai au nici cuvinte, nici gânduri determinate. Omul 
) acesi moment se afundă atât de adânc în neanțul său insondabil, că 
| nu mai reține pentru sine absolut nimic şi redă tot ce a primit Auto- 
lui a tot bincle. Acolo spiritul omului s-a pierdut în Spiritul iui Dum- 
ezeu... Şi totuşi acest on: a devenit aşa de profund uman”. S$. Bulgakov 
ce că omul "trebuie să ofere în ardere de tot eu-l uman, sau autoafir- 
area sa de om..., să guste moariea în arderea de tot voluntară a aban- 
onării persoanei sale” (Zrietenu! Mirelui, p. 17). Dar nu e mai puţin 
devărat că Hristos primeşte jerifa aceasta a lor ajutându-i ia această 
ducere a lor împreună cu Sine, Tatălui, cum a dezvoltat pe larg Sfântul 
hiril al Alexandriei, în Închinare în Duh și Adevăr. 

118. Biserica se roagă şi azi pentru toți cei adormiţi, drepţi şi 
ăcâtoşi, sau pentru mântuirea lor, căci nu ştie care sunt drepți. Numai 
entru sfinţii canonizaţi nu cere iertarea păcatelor, dar la Euharistie 
Joseşte expresia: "incă aducem Ție această slujbă cuvântătoare, pen- 
u... patriarhi, apostoli”, care nu poate însemna altceva decât că "pen- 
u slava", pentru inaintarea ilor "din slavă în siavă' (2 Cor. 3, 18). 

Prin aceasta, conștiința Bisericii socoteşte că există o 
gradaţie atât de continuă de la treptele cele mai înalte ale 
drepţilor până ia cele mai de jos şi de aici la cei păcătoși, 
incât unii din cei declaraţi la judecata particuiară drepți, 
dar în măsură mai redusă, şi aflaţi în rai, nu sunt prea ra- 
dical deosebiți de cei ce au în ei petele păcateior în grade 
mai mici şi au fost lăsaţi în iad, deşi Biserica ţine la des- 
părţirea între rai şi iad. Aceasta face posibil ca cei ce se află 
în iad, dar nu prea radical deosebiți de cei de pe treptele 
cele mai de jos din rai, să treacă în rai până la judecata din 
urmă, prin rugăciunile sfinților şi aie celor de pe pământ. 

Există însă totuşi un "fund al iadului”, în care se află cei 
de tot păcătoşi. precum există înălțimile raiului, unde se 
află sfinţii. Cei din rai, chiar din locurile inferioare, vor ră- 
mâne în rai şi după judecata din urmă, dar până atunci poi 
progresa la trepte tot mai înalte prin rugăciunile celor de pe 
pământ şi ale lor pentru aceştia şi pentru intrarea tot mai 
activă a lor în comuniune cu Hristos, iar cei de pe treptele 
cele mai înalte vor progresa şi ei în slavă prin rugăciunile 
lor pentru cei de pe pământ şi prin intrarea tot mai adâncă 
a lor în comuniunea cu Hristos, și a tot mai multora în 
fericita comuniune cu Hristos şi cu ei. 

Cei aflaţi în iad, dar nu lipsiţi total de credinţa în 
Hristos, pot fi mutaţi şi ei în raiul comuniunii cu Hristos 
până la judecata din urmă, sau pot fi ridicaţi de la chinuri 
mai grele la unele mai uşoare, prin rugăciunile celor de pe 
pământ şi ale sfinţilor, ceruie de cei de pe pământ, dar poate 
săvârşite şi din proprie iniţiativă. Prin rugăciunile celor de 
pe pământ însoţite de aşezarea miridelor pentru cei dece- 
daţi în jurul Agneţului devenit trupul lui Hristos, cei aflaţi 
în nefericirea necomuniunii cu Hristos poate sunt ajutaţi de 
comuniunea ce le-o oferă Hristos prin jertfa Sa şi de comu- 
niunea oferită de cei ce se roagă pentru ei, să accepte 
această comuniune, sau să fie înmuiaţi de ea, dacă nu s-au 
dus din viaţă cu totul ostili ei, sau morţi pentru ea. 

Aceasia se acordă cu opinia că cei ce au ajuns în iad 
nelipsiţi totzi de credinţa în Hristos, sau neostiii Lui, şi care 
prin credința lor mai redusă ri-au săvârşit fapte nimicitoare 
pentru viaţa şi mântuirea aitora şi pentru omenia lor, ca 
ucideri, avorturi, sexualitate dezordonată în afara căsăto- 
riei, privarea altora de ceie necesare lor, exemple, îndem- 
nuri, învățături şi silnicii prin care au iuat posihilitatea de 
mântuire a altora, ori sau căit de aceste lucruri înainte de 
moarte, dar nu intr-un grad corespunzător fapteior lor rele 
şi nu cu repararea în ei şi pe cât posibil in favoarea altora 
a graveior urmări ale acestor fapte. pot fi ajutaţi să reintre 
intr-o suficientă comuniune cu [Hristos şi cu ceilalţi cameni, 
o dată ce au manifestat la sfârșitul vieţii dorința restabilirii 
ei, ceea ce inseamnă că au şi inceput să o restabilească. 
De aceea biserica acordă o foarte mare importanţă spove- 
daniei inainte de moarte, care înseamnă de fapt începutul 
real a! restabilirii comuniunii cu Hristos şi cu semenii prin 
persoană preciului, anulând în parte prin această faptă a 
lor infiuenta periculoasă pe care au exercitat-o asupra alio- 
ra prin pilda şi îndemnul la înstrăinarea de Hristos şi prin 
siaşierea umanităţii altora şi a lor proprie. 

Forța de reiacere a puicrii de comuniune în cei ce n-au 
atrofiat-o total în ei, dovedită măcar prin pocăinţa de la 
sfârșitul vieţii, o exprimă lapidar o întâmplare istorisită de 
Sfântul Macarie, căruia căpăţâna unui preot păgân atinsă 
de el cu toiagul i-a spus că cel mai greu chin din iad este 
că nu vede nimeni fața altuia, decât spatele lui, adică sin- 
gurătatea în comun. Căpăţâna a adăugat insă: "Deci când ie 
rogi pentru noi, în parte vede cineva faţa ceiuilalt'. Actul de 
comuniune al celor de pe pământ face să odrăslească în 
aceia rădăcina pomului comuniunii. Apoi,căpățâna adăugă: 
'Noi cei ce n-am cunoscut pe Dumnezeu suntem miluiţi 
măcar puţin, dar cei ce au cunoscut pe Dumnezeu şi s-au 
lepădat de E] şi n-au făcut voia Lui dedesubtul nostru sunt. 

Necomuniunea din neştiinţă e mai puţin învârtoşată decât 
cea din voinţă. 

Când o persoană se roagă pentru alta, se află în exer- 
ciţiul unei răspunderi pentru aceea şi, ca urmare, de la ea 
ajunge la persoana respectivă un flux de iubire care o des- 
chide pentru comuniune. Şi,dacă rugăciunea este intensă 
și stăruitoare, nu se poate să nu înmoaie învârtoşarea ace- 
lei persoane. 

Relaţiile prin rugăciune sunt cele mai iubitoare relaţii; 
şi, în mod paradoxal, ele se pot realiza cel mai ușor, Duhul 
Sfânt aducându-Și ajutorul Lui la săvârşirea rugăciunii. Prin 
rugăciune, vrei ca semenul tău să trăiască în veci, întru feri- 
cire, îi doreşti absolutui, vrei să fii cu el într-o comuniune 
eternă; prin rugăciune nu-ţi mai rezervi nici o posibilitate 
de a întrerupe cândva comuniunea cu el, de a-l împiedica 
mâine să fie fericit. 

Când două persoane se roagă una pentru alta, amân- 
două se află în exerciţiul răspunderii uneia pentru alta. 
Când numai una din persoane se roagă pentru alta, ultima 
nu se află în acest exerciţiu al răspunderii şi nu sesizează 
în mod conştient exerciţiul răspunderii celeilalte pentru ea. 
Dar până la urmă are un folos din rugăciunea celei dintâi. 
În orice caz, nu există rugăciune fără răspundere, iar în răs- 
pundere o persoană experiază legătura în care se află cu 
cealaltă, legătură care nu depinde nici de voinţa sa, nici de 
voinţa celeilalte, ci de structura dialogică imprimată în fie- 
care persoană, iar în Biserică, şi de Duhul lui Hristos, Care 
întăreşte această legătură dialogică între persoane!!?. 


119. Sfântul Chiril al Alexandriei, Dialogi de S. Trinitate, P. GQ. 75, 
col. 696 D-697 A: 'Prefacerea naturii noastre căzute şi egoiste în natura 
Bisericii, adică reunirea persoanei noastre umane cu Hristos şi cu 
semenul nostru în natura cea una a Bisericii devine unul din temeiurile 
pentru rugăciunea noastră pentru toţi oamenii şi, în special, pentru de- 
cedaţi, a credinţei noastre în valoarea rugăciunilor sfinţilor şi a Botezului 
copiilor pentru credinţa părinţilor spirituali” (a naşilor). 

Dar nu numai în rugăciune vine la expresie legătura dia- 
logică între persoane, sau răspunderea uneia pentru alta, ci 
şi în fapta uneia în favoarea celeilalte. În starea lor naturală 
oamenii simt şi ei că prin faptele lor de întrajutorare împli- 
nesc obligaţiile unor răspunderi reciproce mai presus de 
voia lor. Dar membrii Bisericii ştiu că răspunderea aceasta 
este pusă asupra lor de Dumnezeu şi că de ea se achită nu 
numai prin fapte, care pot fi socotite ca ale lor, ci şi prin 
rugăciune, prin care cer ajutorul lui Dumnezeu pentru alţii; 
ei mai ştiu că fără exerciţiul acestei răspunderi se prăbu- 
şesc într-un fel de existenţă golită de conţinut și de putere, 
într-o existență a coşmarului şi a chinului. În acest fel de 
existenţă, de umbră chinuită, cade nu numai cel neajutat 
de celălalt, dar şi cel ce nu ajută. Căci cel ce nu rămâne în 
legătura dialogului cu celălalt, prin răspunsul ia apelul lui, 
cade el însuşi în golul singurătăţii, adică al unei existenţe 
fantasmagorice şi chinuite. 

Despre Sfântul Pahomie se spune că odată a visat că 
membrii uneia dintre mânăstirile conduse de el se aflau 
într-o peşteră, legaţi între ei într-un şir prin faptul că fiecare 
ținea de mână pe altul şi tot şirul, având în frunte pe stareţ, 
înainta spre o deschizătură în care se vedea lumina de afa- 
ră. Alţi oameni alergau continuu de colo până colo, prin 
întunericul peşterii, ascultând când de un glas, când de 
altul, care striga: "aici e lumina!'. Alte şiruri mai mici se în- 
vârteau continuu în jurul vreunei coloane, fără să înainteze 
spre lumina de afară. 

Imaginea se potriveşte legăturii soborniceşti dintre 
membrii Bisericii în general. Ei se susțin unii pe alții, având 
în frunte pe preoții şi ierarhii Bisericii, toţi împreună înain- 
tând spre lumina Împărăției veşnice, având încă de pe 
pământ o oarecare arvună a ei. 

Cine susţine pe alţii se susţine pe sine prin cei pe care 
îi susţine; cine dă putere primeşte putere. Sfântul loan Da- 
maschin spune: "Precum cel ce voiește să ungă cu mir sau 

cu untdelemn pe un bolnav, se împărtășește intâi e! de 
ungere şi apoi unge pe acel bolnav, tot aşa cel ce lucrează 
pentru mâniuirea aproapelui, iniâi se foloseşte pe sine şi 
apoi pe aproapele'1Z209. Cine mângâie pe altul se mângâie 
pe sine, cine întăreşte pe altul se intăreşte pe sine, cine 
vrea să ajute pe altul găseşte în sine izvoare roi de putere. 

Se poate spune că fapta prin care cineva ajută și sus- 
ține pe alţi: e prilejul sau mijlocui piin care Dumnezeu îl 
susține şi-l ajută pe el însuşi; e efortul care, mobilizând 
energiile cuiva, îl deschide energiei divine, comunicată 
spre folosul celui ce face acest efort şi spre al celui în fa- 
voarea căruia îl face. Cine vrea să facă efortul în toiosul sâu 
exclusiv este victima unui scurt-circuit spiritual; cel ce nu 
vrea să lumineze pe alţii, nu se luminează nici pe sine. 
Nevrând să se facă mediu de propagare generoasă a iubirii 
lui Dumnezeu, neincălzindu-se el însuşi de fluxul generos 
al iubirii divine, nu numai că nu o transmite mai departe, 
dar nu-i dă aceleia putinţa să-şi producă efectui deplin nici 
în sine însuşi. lar dispoziţia lui de a primi şi de a transmite 
cu generozitate ajutorul divin se arată în rugăciunea şi 
fapta lui pentru alţii. De aceea spune Sfântul loan Damas- 
chin: "Căci Domnul cel de oameni iubitor voieşte să i se 
ceară şi să impariă cele cerute spre rnântuirea fâpturilor 
Sale şi mai ales atunci Se înduplecă cu totul; nu când cine- 
va luptă numai pentiu sulletul său, ci când face aceasta 
pentru aproapele'!2!, Sau tot el spune: “Cine împarte şi dă, 
se bucură şi se înveseleşte mai mult decât cel ce primeşte; 
şi îşi procură cea mai mare mântuire'!22, 

Răspunderea faţă de aproapele, hrănită de răspunde- 
rea faţă de Dumnezeu, e motorui care dă forță rugăciunii și 
faptei pentru alţii. Căci ea ţine fiinţa omului legată dialogic 


20. Sfântu! loan Damaschin, De iis qui dormierunt în fide, P. G. 95, 
col. 2659 D. 

121. ibidem, coi. 232 C. 

| 22. ibidem, col. 268 A. 

simultan de Dumnezeu şi de semenii proprii. Dumnezeu ne 
leagă de Sine, ca prin Sine să ne lege de ceilalţi. EI e cen- 
trala spre care duc toate firele curentului de viaţă şi de 
unde pornesc toate. Apelul ce-l face un credincios către 
altul: 'Roagă-te pentru mine, frate (sau părinte)!'”, e mani- 
festarea conştiinţei lui că depinde simultan de Dumnezeu 
şi de aproapele, sau de Dumnezeu prin aproapele. Dar e şi 
un apel la răspunderea aceluia în faţa lui Dumnezeu, la o 
răspundere în care se include răspunderea aceluia pentru 
semenii lui şi, în speţă, pentru cei ce tace apel la el. Prin 
acest apel trezește răspunderea îndoită a aceluia: faţă de 
Dumnezeu şi faţă de cel care face apelul; il trezeşte pe 
acela la conştiinţa legăturii dialogice în care se află cu 
Dumnezeu şi cu aproapele care face apelul. În acest sens, 
chiar cei ce face apelul către cineva îi dă prilejul aceluia să 
se trezească la răspunderea ce-i leagă de Dumnezeu şi de 
acela. Dialogul constă din apelul unuia și din răspunsul 
oarecum necesar ai celuiialt. 

Dar orice credincios nu apelează numai ia rugăciunea 
celuilalt, ci se roagă el însuşi pentru acela. Se angajează el 
însuşi să se roage, când apelează la rugăciunea celuilalt; 
sau cel la care se face apelul pentru rugăciune, adresează 
şi el, ia rândul său, un apel celui dintâi să se roage pentru 
el lui Dumnezeu. 

Astfel, amândoi se simt răspunzători unul pentru altui 
în faţa lui Dumnezeu. Amândoi sunt legaţi de Dumnezeu şi 
unul de altul prin răspunsul ce trebuie să-l dea fiecare lui 
Dumnezeu pentru celălalt. Legătura între credincioşi este o 
Jegătură în Dumnezeu şi, invers: legătura unui credincios 
cu Dumnezeu este o legătură cu ceilalţi. Cine nu se simte 
legat de altul pierde legătura şi cu Dumnezeu. Cine se 
roagă lui Dumnezeu pentru altul îl are pe celălalt nu numai 
în gând, ci e într-o legătură dialogică cu acela şi de aceeaiii 
răspunde împlinind apelul iui de a se ruga lui Dumnezeu 
pentru el. Această legătură reală a lui cu Dumnezeu, în care 

este inclus şi semenul pentru care se roagă, explică pu- 
terea divină care curge atât în cel ce se roagă, dându-i pu- 
terea să se roage, cât şi în cel pentru care acela se roagă, 
împlinind ceea ce se cere prin rugăciune. 

Dar credincioşii continuă să se simtă răspunzători şi 
pentru fraţii lor trecuţi din viaţa aceasta. Ei trăiesc şi cu 
aceia legătura lor dialogică. Ei nu-i pot şterge nici pe aceia 
din inima şi din pomelnicul ior, ci îi trec numai din rândul 
celor vii în rândul celor plecați în altă lume. lar în această 
răspundere a lor pentru aceia se reflectă voia lui Dum- 
nezeu care vrea să-i țină legaţi mai departe, și prin această 
legătură să-Şi reverse iubirea Sa peste cei decedați în cre- 
dinţă prin iubirea celor vii faţă de ei. 

Dumnezeu voieşte să mântuiască pe toţi (| Tim. 2, 4-6). 
“Precum a pătimit EI toate pentru om, aşa le-a şi gătit toate 
pentru el. Căci cine, pregătind ospâţ şi chemând pe prie- 
teni, nu voieşte ca să vină toţi şi să se sature toţi din bună- 
tăţile lui? Căci de ce a mai pregătit ospăţul, dacă nu ca să 
primească la el pe toţi prietenii săi?'125. Dar în scopul aces- 
ta Dumnezeu voieşte să-i asocieze pe toţi în pornirea Sa 
generoasă către toţi, pentru ca toţi să se bucure simultan 
de generozitatea divină şi de generozitatea cât mai multor 
oameni, sau de generozitatea Sa prin generozitatea cât mai 
multor oameni. De aceea Dumnezeu nu uită nici pe cei 
adormiţi şi-i face şi pe cei vii să nu-i uite pe aceia. 

Desigur, în aceşti 'toţi' nu pot fi cuprinşi real dintre cei 
decedați decât cei ce au răspuns, măcar într-o măsură cât 
de mică, la apelul lui Dumnezeu cât au fost în viaţă. Sfân- 
tul loan Damaschin zice că pentru toţi cei ce și-au agonisit 
puțin aluat al virtuţilor, dar n-au apucat să facă cu ajutorul 
lor din toată fiinţa lor pâine, "Domnul va trezi după moarte 
pe apropiații şi pe prietenii lor, cărora le îndreaptă gân- 
durile şi le mişcă sufletele spre folosul şi ajutorul acelora. 


123. Ibidem. 

lar aceştia, mişcaţi de Sus şi prin atingerea Stăpânului de 
inimile lor, vor completa lipsurile celor decedați". Dar celui 
care a plecat din viaţa aceasta cu un cuget întru totul tru- 
pesc, nu-i va întinde după moarte nimeni o mână de ajutor, 
“pentru că nici Dumnezeu nu-l are pe acesta în amintire'!12. 

Lucrul trebuie înţeles astfel: cei ce au decedat în cre- 
dinţă au acceptat să intre în dialogul viu şi de-viaţă-făcător 
cu Dumnezeu inainte de moarte, chiar dacă nu s-au anga- 
jat deplin în el, chiar dacă nu au răspuns cu toată fiinţa 
apelului lui Dumnezeu. Ca atare ei au decedat în legătura 
dialogică în oarecare grad actualizată cu Dumnezeu. iar 
Dumnezeu nu-i mai lasă pe aceștia din legătura cu EI, după 
ce ei nu mai pot face nimic pentru a progresa în această 
legătură. Ei rămân "în amintirea lui Dumnezeu”. Dar cine ră- 
mâne în amintirea lui Dumnezeu rămâne în preocuparea 
Lui, care înseamnă o legătură cu Dumnezeu. Şi aceia nu 
moare sufletește de tot. Căci preocuparea lui Dumnezeu 
de el înseamnă îndreptarea gândului lui Dumnezeu spre el, 
ceea ce e tot una cu îndreptarea cuvântului şi curentului de- 
viaţă-dătător al lui Dumnezeu spre el. lar cuvântul lui Dum- 
nezeu îl ţine viu pe cel căruia i se adresează prin răsunetul 
apelului lui Dumnezeu în conştiinţa lui, prin trebuinţa de a 
răspunde, trăită de acela în fiinţa lui. Dar Dumnezeu nu Se 
adresează niciodată unui om în izolare, pentru că nu-l vede 
izolat. Dumnezeu vede pe fiecare om în legăturile lui fiin- 
ţiale şi dialogice cu semenii săi şi îndreaptă preocuparea 
Sa spre el, pentru ca cuvântul Său să se răspândească prin 
acela şi la alţii, spre a trezi şi pe aceia la un răspuns, fie că 
aceia au lipsă să fie ajutaţi, prin cel căruia Dumnezeu îi 
vorbeşte, fie că cel de care Dumnezeu se ocupă direct are 
lipsă de ajutorul celorlalţi. Astfel, dacă credinciosul în 
rugăciunea sa pentru alţii realizează un dialog îndreptat şi 


124. Ibidem.(in textul din P. G. Ev 70 ufrpo adT09. Dar cred că e o 
transcriere greşită a lui: £v pvnun 4709). 

spre Dumnezeu şi spre om, aceasta se datorește faptului 
că Dumnezeu însuşi il suscită la acest dialog, amintindu-i 
de altul şi cerându-i rugăciunea pentru altul, sau Se arată 
preocupat şi de aceia, ba, mai mult, a şi început să lucreze 
la ajutorarea spirituală a aceluia, incluzând în dialogul Său 
cu cel căruia îi cere rugăciunea şi pe cel pentru care i-o 
cere, sau în preocuparea Sa îndreptată spre cel care are 
lipsă de rugăciune şi pe cei căruia îi cere rugăciunea. 

Dacă ne rugăm şi noi ca Dumnezeu 'să pomenească' 
pe cei adormiţi, aceasta nu înseamnă că noi avem iniţiati- 
va in pomenirea acelora, ci că Dumnezeu consideră nece- 
Sar și răspunsul nostru, şi răspunsul celor decedați, înviorat 
de răspunsul nostru, la preocuparea Lui de ei, pentru ca 
această preocupare a Lui să devină cât mai eficientă și să-i 
facă vii cu adevărat. Numai aşa pomenirea lui Dumnezeu, 
pe care o cerem pentru aceia, îi ţine pe aceia vii în veci, 
pentru că numai aşa se menţine dialogul adevărat între EI 
şi ei, răspunzând şi aceia, odată cu noi sau în urma răspun- 
sului nostru, la preocuparea lui Dumnezeu de ei. 

În orice caz, pomenirea de către Dumnezeu are puterea 
să ţină vii spiritual în vecii vecilor pe cei ce răspund aces- 
tei pomeniri. Noi nu avem puterea aceasta, pentru că, cu 
cât clipa despărțirii de noi a celor decedați lunecă mai mult 
in trecut, amintirea ior slăbeşte în noi şi cu aceasta şi pu- 
terea noastră de a-i ţine în legătură cu noi şi deci vii. Pe 
lângă aceea, după două, trei generaţii nimeni nu mai ţine 
minte pe cei mai mulţi dintre cei decedați. Numai pentru şi 
prin Dumnezeu ei rămân mereu prezenţi şi deci vii, pentru 
că pentru El nu există trecut. Apoi, Biserica îi pomeneşte 
pe aceştia în generai la săvârșirea Jertfei euharistice, iar 
Dumnezeu îi ţine veșnic în pomenirea Sa pe cei decedați, 
odată ce s-au rugat pentru ei rudeniile lor care i-au cunos- 
cut şi odată ce se roagă pentru ei în general Biserica; iar în 
Biserică sunt şi sfinţii, care păstrează amintirea lor în veci. 

Cine-şi aminteşte de cineva, îl ajută să rămână viu. Cu 
atat mai mult îi ajuiă pomenirea lui din partea iui Dum- 
nezeu. Pentru cel lovit de amnezie totală sau parţială, toate 
persoanele sau anumite persoane se scufundă în neant. 
Aceasta inseamnă că persoana lovită de amnezie nu le mai 
dă acelora nici un ajutor să mai existe; persoanele uitate 
pierd prin aceasta un sprijin, pierd un rost al existenţei lor, 
o semnificaţie a acestei existenţe. Şi dacă toate persoanele 
umane ar fi lovite de amnezie în legătură cu o persoană, 
aceea şi-ar pierde orice rosi, orice semnificaţie, orice inte- 
res de a continua să existe. Ea s-ar scuiunda spiritual intr-un 
fel de pustiu chinuitor. lar odată moartă trupeşte, sufletul 
ei ar intra definitiv în această pustietate chinuitoare și fără 
sens. Acest efect răspunde preocupării lui Dumnezeu pen- 
tru el. La această voluntară amnezie divină se adaugă am- 
nezia în parte voluntară a persoanelor umane care n-au pri- 
mit niciodată un răspuns pozitiv de la persoana respectivă. 
Persoana respectivă, căzând din dialogul cu Dumnezeu şi 
cu semenii, a căzut din realitate în golui fantasmagoric, 
fără conţinut şi fără sens, care constituie un chin negrăit. 

Când cerem lui Dumnezeu 'veşnica pomenire” peniru 
cineva, cerem să fie pomenit de Dumnezeu și în prezent, 
cum va fi pomenit în eternitate, deci să-l ţină neincetat viu. 
Dacă am cere ca Dumnezeu să-i pomenească numai de la 
judecata din urmă mai departe, ar însemna că Dumnezeu 
îl ţine uitat pentru o vreme, iar după aceea iarăşi Îşi va 
aduce aminte de el. Noi nu cerem lui Dumnezeu să-şi 
aducă aminte numai câteodată de acela, ci să-l aibă nein- 
trerupt în amintire, în vecii vecilor (aiovia n uvhun). Prin 
rugăciuni, ţinem pe cei ce au fost, veşnic vii. Nimeni nu se 
pierde definitiv. 

Dar dialogul nostru cu Dumnezeu pentru semenul nos- 
tru decedat se susţine nu numai prin pomenirea în rugă- 
ciuni, ci şi prin pomenirea cu faptele, în special cu faptele 
de milostenie, prin care intercalăm şi pe alţi oameni în 

acest dialog, făcându-i și pe ei să-l pomenească. lar această 
pomenire de câtre noi a celui decedat, care săvârşim fapte 
de milostenie în numele lui, şi de către cei care beneficiază 
de aceste fapte, e un dialog nu numai între noi şi acela, ci 
şi un răspuns dat apelului celui decedat și lui Dumnezeu, 
pentru el. Această lărgire a dialogului se realizează de alt- 
fel şi prin rugăciuni. Căci rudele care pomenesc pe cel 
adormit cer aceasta şi preoţilor şi celorlalţi, pentru ca să fie 
atraşi cât mai mulţi în acest dialog cu cel adormit și cu 
Dumnezeu pentru el. 

Avându-i pe cei adormiţi în legătură dialogică cu noi, 
când cerem altora să-i pomenească şi când săvârşim fapte 
de milostenie pentru ei, ei înşişi cer prin noi într-un anumit 
fel această pomenire a lui Dumnezeu şi ne presează la să- 
vârșirea acestor fapte. Nu numai noi săvârşim fapte pe care 
n-au avut ei timp, sau n-au fost în dispoziţia de a le implini 
cât au fost pe pământ, ci oarecum ei înşişi participă la să- 
vârşirea lor prin noi, prin presiunea ce o exercită aştepta- 
rea lor sau apelul lor, stimulat de Duhul Sfânt, asupra noas- 
tră. Sfântul loan Damaschin spune că Dumnezeu 'le soco- 
teşte ca fapte ale lor'125. Iar întrucât toate faptele bune se 
săvârşesc din îndemnul lui Dumnezeu, Căruia Îi răspun- 
dem prin ele, chiar faptele pentru cei adormiţi sunt săvârşite 
şi de Dumnezeu, întrucât le săvârşim răspunzând apelului lui 
Dumnezeu de a le săvârşi pentru ei şi cu ajutorul Lui. 

De aceea, Sfântul loan Gură de Aur vorbeşte de un tes- 
tament pe care-l lasă cel ce moare nu numai rudelor, ci şi 
săracilor şi lui Dumnezeu însuşi, ca să facă aceştia ceea ce 
n-a apucat el să facă: "Scrie în testamentul tău, ca moște- 
nitor, pe lângă copii şi rudenii, şi pe Stăpânul. Să aibă deci 
hârtia numele Stăpânului, să nu fie lipsită de pomenirea 
săracului"126. 


125. Ibidem, col. 253 C. 
126. Ibidem, col. 269. Citat de Sfântul loan Damaschin. 

Dumnezeu aşteaptă de la toţi oamenii să facă bine, 
pentru ca toţi să devină buni, împlinindu-şi această datorie 
faţă de EI, şi astfel toţi să se facă buni prin binele ce li se 
face. Dacă unii au lipsit de la această datorie, binele pe 
care nu l-au făcut ei trebuie să-l facă pentru ei alţii, pentru 
ca nici un bine voit de Dumnezeu să nu rămână nefăcut în 
lume şi pentru ca omenirea în general să progreseze spre 
stadiul de bunătate urmărit de El. 

Prin faptele de milostenie câştigă nu numai cei ador- 
miţi, ci şi cei ce le fac pentru ei şi cei cărora li se fac. Ele 
se fac "pentru ca şi cei decedați să se folosească de bună- 
tatea lui Dumnezeu şi iubirea de fraţi să crească, nădejdea 
în înviere să sporească şi rugăciunea către Dumnezeu să se 
înmulțească şi contribuţiile pentru locaşurile Lui să se inde- 
sească printr-o mai mare căldură şi facerea de bine căire 
cei săraci să se extindă'127. 

De aceea Dumnezeu nu uită de nici o faptă bună făcută 
celorlalţi (Evr. 6, 10), pentru că toate se înscriu într-o linie 
ascendentă spre un stadiu superior de bunătate a tuturor 
celor ce cred. Nu uită, pentru că prin toate credincioşii răs- 
pund lui Dumnezeu pentru darurile ce au primit, răspun- 
zându-l în primul rând Lui prin însuşirea şi înmulţirea bună- 
tăţii ce le-a arătat, prin darurile ce le-a dat sau li s-au dat. 

Dumnezeu e însetat să vadă darurile Lui transmise de 
la om la om, spune Sfântul loan Damaschin, adică să vadă 
bunătatea Sa înmulţindu-se între oameni prin străduinţa 
lor: “Căci după aceasta însetează, aceasta o voieşte şi o 
cere şi o doreşte Domnul, Cel mai presus de bunătate, ca 
nu cumva să rămână cineva lipsit de darurile Sale dumne- 
zeieşști'128. Sau: "Căci aceasta mulţumeşte şi bucură pe mi- 
lostivul Dumnezeu, ca să se grăbească fiecare spre ajuto- 
rarea aproapelui. Aceasta o doreşte şi o voieşte Milostivul, 
ca toţi să ne facem bine unii altora, atât în viaţă, cât şi după 


127. Ibidem. 
128. Ibidem, col. 263 D. 

moarte'!29, Nu e vorba de o înmulţire a bineiui într-un mod 
abstract, ci de o inmulţire a dragostei intre persoaneie con- 
crete. Cei ce fac bine în viaţa aceasia nu vor veciea dincolo 
binele făcut de ei ca o entitate abstractă, ci în recunoştinţa 
cu care se va face binele în numele lor după moariea lor. 

Cel mai mare ajutor le vine însă celor adormiţi de la po- 
menirea lor în legătură cu Jertfa lui Hristos la Sfânta Litur- 
ghie. "Tălmăcitorii și martorii oculari ai Cuvântului, ucenicii 
și apostolii Mântuitorului, care au cucerit pământul, au rân- 
duit să se facă în legătură cu înfricoșateie, preacuratele şi 
de-viaţă-făcătoareie Taine, pomenirea credincioşilor ador- 
miţi' 150, 

Sfântul Chiril al Alexandriei a evidențiat pe larg faptul 
că noi nu putem intra la Tatăi decât în stare de jertfă cu- 
rată, dar noi nu ne putem transpune în starea de jertfă cu- 
rată decât având în noi pe Hristos, singura jertfă curată, sau 
asumându-ne lristos cel! jertfit, în Sine. Pe lângă aceea, la 
Liturghie toată comunitatea, sau toată Biserica se aduce pe 
sine în Hristos ca jertfă curată Tatălui, toată se predă Tată- 
lui, răspunzând desăvârşit apelului Lui ia iubire şi împlinind 
dialogul cu Tatăl aşa cum a voit El. Căci ea işi insuşeşte răs- 
punsul lui Hristos, adică predarea Lui, sau Hristos unește 
răspunsul, adică predarea ei, cu răspunsul, sau cu preda- 
rea Sa. Dar comunitatea unită cu Hristos are legaţi de ea în 
dialogui amintirii şi pe cei adormiţi ai ei; şi-l roagă şi prin 
cuvinte pe Hristos, în dialogul ei cu EI, să-i primească şi pe 
ei, prin amintire, în legătură cu EI şi să-i ofere Taiălui, sau să-i 
unească cu Tatăl prin predarea Sa Tatălui împreună cu ei. 

Dacă tot răspunsul nostru ia apelu! Tatălui, sau toată 
predarea noastră Tatălui, prin rugăciune și fapte de autode- 
păşire, primeşte puterea numai din puterea jertfei sau a 
predării desăvârşite a lui Hristos, evident că şi atragerea 
celor adormiţi ai noştri în acest act de predare Tatălui se 


129. Ibidem, col. 361 C, 
130. ibideimn, col. 254 C. 

datoreşte tot lui Hristos. Căci dacă EI S-a adus jertfă peniru 
toţi, ca toţi să fie aduşi jertfă în El, puterea jertfei Lui nu se 
opreşte la cei aflători încă în viaţa pământească, ci se 
intinde la toţi cei ce au sfârșit viaţa prin credinţă, în dialog 
cu Ei şi cu semenii; se întinde atât prin ea însăşi, cât şi prin 
ceilalţi credincioşi. Hristos, cu jertfa Lui ce se oferă neince- 
tat pentiu toţi, ţinându-i pe toţi în legătură cu Sine în dialo- 
qul aducerii lor la Tatăi împreună cu Sine, este izvorul so- 
bornicităţii Bisericii. 

d. Cinstirea sfintelor icoane. Pe sfinţi şi pe Maica Dom- 
nului îi cinstim şi prin icoanele care-i reprezintă. Dar întru- 
cât pe ei îi cinstim pentru faptul că în ei străluceşte Tiristos, 
tot aşa icoanele lor le cinstim pentru că-i reprezintă în cali- 
tatea lor de locaşuri ale lui Hristos. 

Dar dacă cinstim icoanele sfinţilor pentru faptul că ei 
sunt locaşuri ale iui Hiistos, cu atât mai mult suntem în- 
dreptăţiţi să zugrăvim şi să cinstim icoana lui Hristos însuşi. 

Dar în ce constă această indreptâţire? 

in Vechiul Testament nu existau icoane ale lui Dum- 
nezeu, ci numai simboluri: mielul pascai, toiagul lui Aaron, 
cortul sfânt, chivotul legi: etc. 

Dar, admițând simbolul, Vechiul Testament interzice 
idolii (leș. 20, 4; Deut. 5, 8-9). Care este deosebirea între 
simbolul admis în Vechiul Testament şi idolul interzis? 

Simbolul reprezenta în mod vizibil oarecare însuşire a 
lui Dumnezeu, pentru motivul că era creatură şi în sensul 
acesta toată creaţia este un simbol al lui Dumnezeu. Dar 
anumite creaturi indicate de Dumnezeu însuşi au primit în 
vechiul Testament, prin rugăciuni, o putere deosebită de la 
EI şi, deci, un rol de simbol mai accentuat. Dar atât faţă de 
simbolul general, reprezentat de orice creatură, cât şi faţă 
de cel special, indicat de Dumnezeu şi consacrat prin rugă- 
ciuni, Dumnezeu rămânea deosebit şi deasupra lor. 

Spre deosebire de simbol, idolul era o bucată de natură 
privită în ea însăși ca Dumnezeu, în sens panteist. Acesta 

e motivul pentru care Vechiul Testament a interzis idolul și 
a recomandat simbolul. Prin idol, oamenii n-ar mai fi deo- 
sebit pe Dumnezeu, de iume; prin simbol, rămâneau într-o 
legătură cu Dumnezeu cel deosebit de lume, punând lu- 
mea într-o dependenţă de Ei, printr-o relaţie cu El. 

Dar icoana nu mai e nici idol, care identifică cu Dum- 
nezeu un chip creat şi confecţionat, nici simbol purtând o 
putere a iui Dumnezeu în sine, ci reprezentarea lui Dum- 
nezeu care S-a făcut om, Care nu a încetat totuşi de a fi 
după natura Sa deosebit de natura creată. 

De aceea, icoana n-a fost posibilă decât după ce Dum- 
nezeu însuși S-a făcut om şi a făcut din faţa omenească 
fața Ipostasului Său necreat. 

Prin faptul că Fiul lui Dumnezeu însuşi a luat faţă ome- 
nească, Dumnezeu S-a făcut vizibil ca persoană, făcând să 
se străvadă prin umanitatea Sa dumnezeirea Sa deosebită 
de ea. 

Aceasta a dat putinţa ca şi sfinţii care Îl au pe Hristos în 
mod deplin în ei, să-L reflecte pe El, şi deci şi icoanele lor 
să-i reprezinte ca pe nişte purtători de Hristos. Astfel, toate 
icoanele se reduc în esenţă la faptul că Fiul lui Dumnezeu 
S-a făcut om și S-a arătat prin faţă omenească. 

Numai întruparea Cuvântului a făcut să se străvadă prin 
faţa omenească taina şi lumina infinită a lui Dumnezeu. 
Numai întruparea Lui a făcut să se arate în chip văzut, prin 
faţa umană indefinită, infinitul negrăit dar real al persoanei 
dumnezeieşti a Cuvântului. interdicţia idolului din ieşire 
(20, 4) şi Deuteronom avea rostul să ne ferească de a iden- 
tifica lucrurile create, în ele însele, cu Dumnezeu, sau chiar 
fața omenească prin ea însăşi cu faţa lui Dumnezeu. Ea 
atrăgea atenţia asupra apofaticului divin, asupra absenței 
lui Dumnezeu, înainte de a Se face om Dumnezeu-Cu- 
vântui, în orice altă față pur omenească. fa ne ferea cu 
anticipație de a identifica natura omenească în Hristos cu 
cea dumnezeiască şi ne arăta că faţa omenească a lui 

Hristos «e faţa lui Dumnezeu-Cuvântul prir iniţiativa lui 
Dumnezeu-tatăl, nu printr-o naştere naturală!5!. 

Peniru întrupare, Dumnezeu însuşi Şi-a făcut din faţa 
omenească o faţă a Sa şi a dat tuturor feţelor, care intră în 
comuniune interioară cu ea, să se hrănească din pomul! 
vieţii, care este EI (Apoc. 22, 2). 

Noi zugrăvim icoana lui Hristos nu numai pentru a ne 
aminti de faţa omenească a lui Dumnezeu care a fost odată 
pe pământ, ci pentru a ne face vizibilă, prin mijlocirea 
artei, faţa Lui care există şi acum şi care va exista pururea 
intr-o legătură cu noi, asigurându-ne că şi feţele noastre vor 
învia ia o viaţă veșnică în comuniune cu El. Vrem să avem 
pururea icoana feţei Lui, pentru că faţa Lui persistă pururea 
şi e în legătură cu noi şi vrem ca prin icoana Lui să ne 
inălțăâm mintea şi inima la faţa Lui nevăzută dar vie şi pen- 
tru că vrem ca atunci când ne vom întâlni cu ea în viaţa 
viitoare să fim familiarizați cu ea, sau să o recunoastem cu 
uşurinţă. 

Faptul că Fiul lui Dumnezeu a putut să-Şi facă proprie 
fața omenească, să dea acesteia dimensiunea interioară a 
infinităţii, să-Şi manifeste prin ea transcendenţa dumneze- 
iască şi să o facă pe aceasta eternă, arată că faţa omeneas- 
că în general are în sine capacitatea de a se face chip vi- 
Zibil al lui Dumnezeu; arată că Fiul lui Dumnezeu este mo- 
delul chipuiui omenesc, că Dumnezeu are şi El un chip, o 
formă de manifestare după care este creată fața omeneas- 


131. Olivier Clement, “"Consid&rations sur la spiritualite de iicâne', 
conferință ţinută la Instit. Teol. din Bucureşti, în mai 1974: 'Interdicţia 
din leşire (20, 4) şi din Deuteronom (5, 8-9) alcătuieşte un fei de prefi- 
qurare în gol (în adânc), pur apofatică a Întrupării; ea îndepărtează ido- 
iul din aşteptarea (lui Mesia), din contemplarea Feţei (divine). Întruparea 
nu are sens decât în tensiune cu această revelaţie biblică a unei trans- 
cendenţe inaccesibile şi totodată personale, adică capabilă să se trans- 
ceandă pe ea însăşi, pentru a deveni comunicabilă. Deci un refuz de a 
încătusa pe Cel viu în imanenţa unei naturi sfinţite”. 

că, expresie vizibilă a spiritului omenesc. Apoi, păstrând-o 
etern, rămâne prin ea în legătură cu toți cei ce cred in El, 
cum orice faţă vie e îndreptată spre altele. 

Desigur, faţa omenească este prin ea însăşi în procesul 
cosmic o apariţie ireductibilă la el, ceva unic, nerepetabil, 
'o deschidere spre transcendenţă'!52, o continuă transcen- 
dere, căutând adevărata transcendenţă. Totuși,faţa ome- 
nească prin ea însăşi, deși transcende procesul cosmic, e 
închisă de moarte, adică prin acest proces. 

Dar prin faţa omenească indefinită a lui Hristos se stră- 
vede adâncimea infinită a lui Dumnezeu; ea e umplută de 
transcendenţa divină. Şi nefiind închisă de moarte, rămâne 
veşnic îndreptată spre noi. Prin transcendenţa ei relativă și 
pe care o închide moartea se străvede transcendenţa abso- 
lută a lui Dumnezeu, care o face să biruiască moartea şi să 
rămână în veci neînchisă. "A întâlni pe Hristos înseamnă a 
întâlni o faţă care nu se va închide niciodată'1355 şi din co- 
muniunea cu ea va primi şi faţa noastră puterea de a învia 
pentru vecie. Hristos a restaurat astfel în Sine eternitatea 
feţei omeneşti. Dar aceasta arată că EI, prin întrupare, a 
restabilit faţa omenească în conformitatea ei deplină cu 
modelul, restabilire care nu a fost posibilă decât prin uni- 
rea modelului cu ea, întrucât modelul şi-a făcut chipul 
omenesc chip propriu în Sine şi, prin Sine, acest model se 
întipăreşte mereu şi în cei ce cred în EI, adică stau în co- 
muniune cu El, umplându-şi chipul lor de viaţa de care s-a 
umplut faţa Lui. 

ipostasul Fiului ceresc, fiind în chipul Tatălui ca expre- 
sie filială a naturii divine, Se face şi ipostas al chipului ome- 
nesc creat după El ca model, sau al feţei omenești. EI are 
în Sine şi chipul omenesc și modelul Lui dumnezeiesc, dar 
nu separate, ci modelul străbătând și înălţând, luminând şi 


1 32. Ibidem. 
133. Ibidem. 

transfigurând chipul Său uman, care îşi are expresia cea 
mai accentuată în faţă şi intrând în legătură eternă cu toate 
feţele. ipostasul Fiului asumând faţa omenească îi dă aces- 
teia caractere ipostatice personale, deosebind-o de faţa ori- 
cârui alt om, dar păstrând trăsăturiie generale ale naturii 
omeneşti. 

Sfântul Teodor Studitul răspunde iconomahilor, care 
afirmau că firea omenească a lui Hristos a fost necircum- 
scrisă, deci fără o figură individualizată, arătând cu citate 
biblice că Hristos a fost un Cine determinat, un Eu, un nu- 
me propriu deosebit de alte eu-ri şi nume proprii, şi adau- 
gă că acest caracter nu Şi l-a avut ca un ipostas uman apar- 
te de cel divin, ci Însuşi ipostasul dumnezeiesc i-a dat firii 
Lui umane trăsăturile Ipostasului Său şi, prin urmare, EI 
insuşi S-a făcut ca om purtător de caractere individuale şi 
circumscris, deşi ca Dumnezeu nu e circumscris, având 
totuşi nişte însuşiri personale deosebite în sânul Sfintei 
Treimi. Noi nu suntem nestorieni, ca să admitem că firea 
omenească în Hristos e circumscrisă datorită unui ipostas 
uman deosebit de cel divin, zicea el. "Deoarece, după învă- 
ţătura bisericească, mărturisim că lpostasul Cuvântului S-a 
făcut ipostasul comun al celor două firi, ipostaziind în Sine 
firea omenească împreună cu însușirile particulare ce o 
deosebesc de ceilalți de un neam cu EI, pe drept cuvânt 
spunem de acelaşi lpostas al Cuvântului că e necircum- 
scris după firea dumnezeiască, dar a devenit circumscris 
după firea umană. Căci aceasta nu-şi are existenţa într-o 
persoană de sine stătătoare şi circumscrisă în sine, afară 
de Ipostasul Cuvântului, ci în Însuşi Acesta, ca să nu fie fire 
neipostaziată. Şi în Acesta e contemplată şi circumscrisă ca 
într-un individ'15%. 

Umanul lui Hristos e circumscris într-un fel ca trup şi în 
alt fel ca suflet. Ca suflet e circumscris numai în sensul că 


134. Antir. Ii, P. G. 99, col. 400 D. 

are nişte caractere personale determinate, deosebite de la 
om la om. lar faţa omenească unește circumscrierea în am- 
bele sensuri. Ca atare, ea e un paradox: printr-o suprafaţă 
materială foarte limitată se străvede o viaţă spirituală in- 
definit de bogată, de complexă şi mereu în mişcare, deși 
deosebită personal de a altor persoane. 

Dar prin aceeași faţă umană a lui lisus, deşi 'circum- 
scrisă', iradiază nu numâi viaţa sufletească omenească, ci 
şi dumnezeirea necircumscrisă care depăşeşte fără măsură 
indefinitul omenesc al feţei, sau viaţa sufletească ome- 
nească manifestată prin ele; mai bine zis, acelaşi lpostas 
işi manifestă prin trăsăturile 'cirscumscrise' ale spirituali- 
tății feţei Sale umane infinitatea necircumscrisă a dumne- 
zeirii Sale. 

Dar Dumnezeu care iradiază prin umanitatea asumată 
e Persoana Cuvântului deosebită de a Tatălui şi a Duhului 
Sfânt. Chiar şi prin aceasta dă şi naturii umane asumate 
trăsături personale şi nu o ia în generalitatea ei, în care de 
altfel nici nu poate exista. Întrucât oamenii sunt după chipul 
Fiului lui Dumnezeu, ei au în general chipul Lui de fiu. Şi 
aşa il are şi El ca om. După această particularitate, de 
ipostas unitar şi unic, e redat Hristos în icoană. Şi precum 
reprezentarea feţei omului simplu sugerează prin faţa ma- 
terială circumscrisă,pe care o zugrăveşte pictorul,viaţa su- 
fletească indefinit de complexă, întrucât redă persoana de 
care ţine şi acea viaţă, la fel icoana Mântuitorului sugerează 
prin chipul zugrăvit de pictor nu numai viața Lui sufleteas- 
că omenească indefinită, ci şi dumnezeirea Lui desăvârşită 
necircumscrisă, întrucât redă Persoana Lui unică. 

Această sugerare o produce pictorul nu prin talentul lui, 
ci prin faptul că prezintă pe lisus cu semnele unice ale 
actelor Lui: născut în iesle, cu steaua deasupra și cu îngerii 
imprejur, cu Maica Sa şi cu Iosif veghind asupra Lui, răstig- 
nit pe cruce între doi tâlhari, sfărâmând încuietorile iadului 
şi inviind, săvârşind anumite minuni cunoscute din Evan- 

ghelii etc. In faptele acestea se redă Persoana Fiului lui 
Dumnezeu, Care S-a întrupat şi ne-a mântuit prin răstigni- 
rea şi invierea Sa, dar se redau şi o iubire şi o putere ne- 
trecătoare, cum n-a avut şi nu are nici un om, adică necir- 
cumscrierea iubirii şi puterii Lui în fapte precise, care-L ca- 
racterizează numai pe El în mod vizibil, deci Îl circumscriu. 
Sfântul Teodor Studiul zice: 'Se redă în icoane ipostasul, 
dar nu firea celui ce e redat. Căci cum s-ar reda în icoană 
firea ce se contemplă în ipostas? Aşa,de pildă,în icoană se 
redă Petru, nu întrucât e fiinţă raţională capabilă de minte 
şi ştiinţă, căci acestea nu sunt proprii numai lui Petru, ci şi 
lui Pavel şi loan şi tuturor de aceeaşi specie; ci întrucât are, 
pe lângă definiţia comună, unele însuşiri particulare, ca 
nasul încovoiat sau turtit, sau părul creţ, sau culoarea albă, 
sau ochii frumoși, sau orice altceva care caracterizează 
înfăţişarea proprie lui şi-l deosebeşte de indivizii de aceeaşi 
natură. Dar constând din suflet şi trup, nu poartă în repre- 
zentarea chipului realitatea particulară a sufietului. Căci 
cum ar purta-o, acesta fiind nevăzut? Aşa şi cu Hristos. Nu 
întrucât e om în general, pe lângă faptul că e şi Dumnezeu, 
este redat în icoane, ci întrucât Se deosebeşte de toţi cei 
de o fire prin proprietăţile ipostatice, şi e răstignit şi este 
într-un fel propriu, după ipostas. Deci e circumscris Hristos 
după ipostas, deși după dumnezeire e necircumscris, dar 
nu după naturile din care e compus'!55. 

Paul Evdokimov şi Olivier Clement au insistat asupra 
faptuiui că Dumnezeu, deci şi Dumnezeu-Cuvântul, nu e 
fără nici o formă. "Împotriva sărăciei de conţinut a spiritua- 
lismului excesiv trebuie afirmai că în Dumnezeu absența 
chipului ar fi o lipsă de plenitudine!56. Dumnezeu este For- 
ma formelor, Icoana icoanelor, Arhetipul atotcuprinzător. 
Apofaza nu-i o pură negaţie, ea vrea să spună că Dum- 


135. Op. cit., col. 405 B. 
136. Savantul fizician Bernard Philibert spune că numai cântul e 
lipsit de orice determinare (Der Dreieine). 

nezeu este o Meta-icoană, după terminologia lui Dionisie, o 
Hyper-icoană'157. Dionisie Areopagitul nu spune numai că 
Dumnezeu este peste toate aiirmările, ci că este şi peste 
toate negațiile!58. "Trebuie să situăm şi să recunoaștem în 
ea toate afirmaţiile lucrurilor, ca în cauza tuturor, şi să le 
negăm pe toate, ca fiind deasupra tuturor, şi să nu socotim 
că negațiile sunt opuse afirmațiilor; ci apofaza e mai degra- 
bă mai presus de toate privaţiunile şi mai presus de orice 
negaţie şi afirmaţie"!59. 

'Deci nu spre absenţa pur şi simplu a chipului conduce 
icoana, ci deasupra şi dincolo de chip, spre Hyper-icoana 
indescriptibilă, şi acesta e aspectul ei apofatic, apofaza ico- 
nografică'140. 

Existenţa divină nu e numai izvorul tuturor cuvintelor, 
ci şi izvorul tuturor imaginilor. Ca atare nu e numai supre- 
mul Cuvânt dincolo de cuvânt, ci şi suprema Imagine din- 
colo de imagine. Numai cel ce subzistă poate vorbi. În Ve- 
chiul Testament Dumnezeu vorbeşte adeseori din nori, din 
foc (leş. 3, 2-5; 24, 15-18; Deut. 4, 12), sau Se arată EI însuşi 
vorbind (Is. 6, 4; iez. 1, 26). Chiar când în auzul sufletesc 
al proorocului răsună cuvântul fără să se vadă subzistenţa 
Domnului — imaginea Lui —, prezenţa ei se simte, ca punct 
voluntar de plecare a cuvântului. Dumnezeu e simţit spiri- 
tual ca vorbind prin faptul că omul simte impulsul să răs- 


137. P. Evdokimov, L“art de l'ic6ne, p. 179. 

138. De mystica theologia, cap. V, P.G. 3, col. 1048, 

139. Op. cit., cap. |, col. 1000 B. 

140. P. Evdokimov, op. cit., p. 199. Olivier Clement spune, în conf. 
cit.: "Tous avons considere... la Forme de Dieu et Sa Face comme com- 
municabilite, manifestation, expression ă linterieur de la Sainte Trinite€. 
On purrait dire encore que les iogoi des choses, qui se trouvent en Dieu 
et sont leur formes, impliquent que Dieu comme sein de ces formes est 
la Forme virtuelle de ioutes les formes. Meme le nom Logos attribu€ au 
Fils de Dieu signifie qu'li est cette Forme au dessus de toutes les 
formes, de toutes les images des creatures. Toutes ces images sont pro- 
duites et soutenues par les energies increes'. 

pundă cu un cuvânt precis, sau cu o faptă precisă de fie- 
care dată. 

lar însăşi subzistenţa Lui, simțită ca punct de plecare a 
cuvântului auzit spiritual, e o Imagine invizibilă, un adânc 
real al intregii subzistenţe care ia forme, primește o ordine 
din adâncul plin de virtualitatea tuturor formelor, din sânul 
virtual a! tuturor chipurilor. 

În Vechiul Testament, cu toată ferirea lui de a reda pe 
Dumnezeu în chipuri, proorocii văd uneori pe Dumnezeu 
într-o formă sau alta. Moise vede “locul unde a stat Dum- 
nezeul lui Israel şi cele de sub picioarele Lui, ca o cărămidă 
de safir şi ca chipul cerului senin' (leş. 24, 10), ceea ce 
inseamnă că o formă a lui Dumnezeu a dat o formă locu- 
lui unde a stat. Moise vede de asemenea 'chipul slavei 
Domnului, ca un foc ce arde pe vârful muntelui' (leş. 24, 
17), deci vede emanând din Dumnezeu o formă. 

Dar mai determinată e Forma în care Se arată Dum- 
nezeu proorocilor de mai târziu. Isaia Îl vede şezând pe un 
scaun foarte înalt, înconjurat de slavă şi de Serafimi (Is. 6, 
1-3). lezechiel Îl vede pe Dumnezeu ca un chip de om (lez. 
1, 26); Daniel, la fel (Dan. 7, 9, 13; 10, 5-6). Acestea au 
fost anticipările Fiului Omului văzut în Apocalipsă, înte- 
meiat de astă dată pe însăşi arătarea Lui ca om în istorie. 

Chipul cel mai adecvat, cel mai expresiv, cel mai comu- 
nicativ de sensuri al Imaginii supreme este omul sau faţa 
omenească. Se vede aceasta în mod profetic încă din Ve- 
chiul Testament. Pentru că prin ea se poate manifesta spiri- 
tualitatea supremă, sau forma spiritualității supreme. Nu- 
mai prin faţa personală a omului, care exprimă conştiinţa 
personală de sine şi conştiinţa de toate, deschiderea şi iu- 
birea pentru toţi şi toate, putinţa de a exprima voinţa şi afir- 
marea de sine, se poate exprima în modul cel mai adecvat 
spiritualitatea personală divină. Numai omul poate cunoaş- 
te pe Dumnezeu, în interiorul său mai ales, se poate bucura 
conştient de comuniunea cu El, de mântuire. De aceea faţa 

omului, ca și chipul cel mai adecvat al Său, Şi-o insuşeşte 
Dumnezeu Cuvântul, pentru ca să intre în comuniune cu 
oamenii, pentru ca să Se comunice lor ca Dumnezeu, pen- 
tru ca să comunice oamenilor trăirea interioară a lui Dum- 
nezeu de către uman. 

În fața omenească eternizată şi ridicată la maximă 
transparenţă, la maxima expresie a conştiinţei de sine și de 
toate, la maxima expresie a iubirii, a trăirii interioare a lui 
Dumnezeu, în faţa lui Hristos, spiritualitatea Fiului lui Dum- 
nezeu, sau forma acestei spiritualităţi şi comunicabilitatea 
ei şi-au găsit cea mai adecvată expresie, ridicând-o toto- 
dată pe aceasta la cea mai înaltă conformare cu Modelul ei. 
Fiul lui Dumnezeu a luat faţa omului pentru că faţa omului 
e faţă de comuniune, pentru că prin ea se exprimă spiritua- 
iitatea trăită în interior pentru a fi comunicată celorlalţi. Şi 
astfel, prin ea EI a puiut intra și rămâne etern în maximă 
comuniune cu toţi oamenii şi a putut restabili la maximum 
comuniunea între ei. 

Credincioşii vor să aibă nu numai cuvântul lui Hristos 
cu ei până ia sfârşitul veacurilor, cuvânt inepuizabil de iu- 
bire, ci şi faţa omenească a lui Hristos şi, prin ea, faţa iu- 
bitoare a spiritualităţii Lui dumnezeieşti, faţa iradiantă de 
maximă şi interminabilă comuniune între Dumnezeu şi cei 
ce cred. Din faţa aceasta de iubire interminabilă, porneşte 
şi cuvântul Lui de iubire inepuizabilă, al cărui înţeles nicio- 
dată nu se sfârşeşte. Căci ei vor să ştie nu numai teoretic 
că acel cuvânt ce li se propovăduieşte e cuvântul lui 
Hristos, ci să-l lege de faţa lui Hristos, ca punct de plecare 
a lui, Faţa aceasta e de altfel ea însăşi plenitudine inepuiza- 
bilă de cuvinte, ca faţa iubirii nesfârşite care vrea să se 
comunice. De aceea şi faţa lui lisus reprezentată în icoane 
vorbeşte despre EI, Îl exprimă pe EI, e un cuvânt nesfârşit 
al Lui. S-a spus de altfel că icoanele sunt o Biblie a celor ce 
nu ştiu citi, a celor ce n-au timp să citească. 

Mai mult chiar, prin faptul că faţa lui firistos este redată 
in icoana ortodoxă cu o respectare strictă a canonului 
iconografic al tradiţiei celei mai vechi, se poate spune că 
<a a apărat pe credincioşii ortodocşi, cum nu i-a apărat pe 
alţi creştini citirea asiduă a Scripturii, de varietatea arbi- 
trară a ințelegerii lui Hristos. Prin icoana ortodoxă rămasă 
neîntrerupt şi strict pe linia canonului tradiţional, de la în- 
cepuiu! creştinismului, credincioşii ortodocşi au rămas nu 
numai la înţelegerea unitară a lui Hristos, ci şi la înţelege- 
rea Lui din timpurile apropiate de Apostoli şi din locurile 
apropiate regiunii unde a vieţuit şi a lucrat Domnul. lar 
Hristos redat de această icoană este un Hristos profund du- 
hovnicesc. Icoana ortodoxă a fost astfel, alături de literatu- 
ra duhovnicească patristică, ascetic-auhovnicească, cel 
mai însemnat călăuzitor al credincioşilor mai râvnitori în 
formarea lor pe linia unei vieţi duhovniceşti, de trăire cu 
Hristos în Duhul Sfânt. Cel mai mult s-au format în sensul 
acesta sfinţii, în ale căror icoane e redat acelaşi mod de 
viețuire duhovnicească, prin care ei s-au străduit să urmeze 
lui Hristos. În aceste icoane se afirmă şi un sens al mân- 
tuirii deosebit de cel al justificării exterioare prin jertfa de 
satisfacere sau de ispăşire a lui Hristos. Prin ele se arată 
îndumnezeirea la care sunt ridicaţi cei ce cred în Hristos, 
îndumnezeire care deschide orizontul veacului viitor. 

Stilul bizantin al icoanelor afirmă până azi spirituali- 
tatea propriu-zis creştină şi azi începe să fie prețuit din nou 
pretutindeni, nu pentru că e stilul epocii bizantine, ci pen- 
tru că e stilul transfigurării şi subţirimii spirituale autentice 
a omului în Dumnezeu, în afară de care nu poate fi altă 
spiritualitate creştină autentică. Acesta e, în cazul lui lisus, 
pe lângă actele personale unice în care e înfăţişat Hristos 
în icoane, singurul mod "obiectiv', prin care se mai suge- 
rează necircumscrierea dumnezeirii lui Hristos, exceptând 
cazurile când un pictor mai plin de Duhul Sfânt reuşeşte să 

sugereze şi prin talentul lui ceva din această necircum- 
scriere. 

Dar credincioşii ştiu că icoana le vorbeşte şi îi îndrumă 
pe linia vieţii de model a lui Hristos nu numai ca o învă- 
ţătură despre Hristos cel autentic, ci sunt convinși că prin 
icoane ei intră şi în contact real cu Hristos, deci leagă 
cuvintele ce li se spun despre Hristos în Biserică, cu Hristos 
însuşi, Care e viu neîncetat și prezent în Biserică, în orice 
loc unde ei işi îndreaptă privirea spre icoana lui Hristos şi i 
se inchină cu credinţă în El. 

De aceea, problema-cheie care se pune pentru expli- 
carea teologică a rolului icoanelor în Ortodoxie este: ce le- 
gătură reală şi prezentă este între Persoana vie a lui Hristos 
şi icoana Lui, şi cum se stabileşte ea? 

Definiţia Sinodului VII ecumenic afirmă că închinarea 
acordată icoanei 'trece', "urcă' de la ea la persoana repre- 
zentată, la prototip. Se interpretează de obicei această 
expresie ca o benevolă mutare a minţii de la icoană la pro- 
totip, ca de la un lucru la o realitate cu totul separată. Dar 
'trecerea' aceasta are un înţeles cu mult mai adânc. Cel ce 
crede în Hristos nu poate să nu facă trecerea de la icoana 
Lui, sau a sfinţilor, la realitatea Lui, sau a lor, vie. În această 
necesitate a minţii de a trece de la icoană la realitatea vie 
a prototipului ei e implicată şi o lucrare a lui Hristos asupra 
celui ce privește icoana Lui, sau a sfinţilor, cu credinţă. Aşa 
cum cuvântul despre Hristos provoacă în cel ce-l aude 
necesitatea de a gândi la Hristos, aşa acest cuvânt plasti- 
cizat, care e icoana Lui, provoacă în cel ce-o priveşte nece- 
sitatea de a gândi la Hristos, cum pe plan general orice 
cuvânt al cuiva despre ceva provoacă în cel ce-l aude nece- 
sitatea de a răspunde, luând o atitudine faţă de ceea cei 
se spune şi faţă de cel ce o spune. Se ascunde aici o legă- 
tură ontologică între chip şi realitatea redată în el, ca între 
cuvânt și ceea ce se spune prin cuvânt, sau cel ce spune 
cuvântul, sau între acesta și cel ce aude ceea ce i se spune. 

Aceasta, pentru că există mai întâi legătura ontologică între 
realitate şi chipul sau cuvântul ei, sau despre ea, pentru că 
nu e realitate care să nu aibă în ea implicat chipul ei şi 
cuvântul despre ea, sau cuvântul ei, dacă este o realitate 
conştientă. Deci realitatea conştientă respectivă nu poate 
să nu se intereseze de efectul pe care chipul şi cuvântul ei 
il produc în cel pe care-l ating, prin faptul că i se adresează. 

Sfântul Teodor Studitul spune: 'Dacă oricărui trup îi 
urmează inseparabil umbra proprie şi nu ar putea spune 
cineva, având minte, de un corp, că e fără umbră, ci în trup 
e văzută umbra urmându-i, iar în umbră, trupul anticipând-o, 
aşa nu ar spune cineva de Hristos că nu poate fi redat în 
icoane, dacă este în El un trup definit. Ci trebuie văzută de 
aceea în Hristos existând icoana Lui, iar în icoană e văzut 
Hristos ca prototip. lar pentru că sunt date impreună, se 
poate spune că şi atunci când s-a văzut Hristos, s-a arătat 
virtual şi icoana Lui, întrucât de pe EI s-a luat ea, întipărin- 
du-se în oarecare materie!41. Sau: "Deși ceea ce este prin 
fire şi ceea ce este prin lucrare, deci Hristos şi icoana, nu 
sunt deodată, totuşi prin faptul că icoana este virtual şi 
înainte de a fi făcută prin artă, ea poate fi văzută în Hristos 
totdeauna, aşa cum și umbra e pururea împreună cu tru- 
pul, chiar dacă nu se vede forma în raza luminii. În felul 
acesta nu e nepotrivit a zice că Hristos şi icoana sunt îm- 
preună'142, 

Dacă umbra luminoasă e legată de corpul însuşi prin 
anumite raze materiale ce pornesc din corp, chipul cuiva e 
legat de realitatea lui prin razele spirituale prin care în mod 
necesar cineva îşi proiectează chipul lui, cel puţin în sufle- 
tul altora. 


141. Antir. IL adv. lconomachos, P. G. 99, col. 429 A. 
142. Ibidem, col.429 B. 

Datorită acestui fapt, realitatea atrage în mod necesar 
spre ea mintea şi, prin minte, fiinţa însăşi a celui ce îi con- 
templă chipul sau îi aude cuvântul, sau descrierea. Lucrul 
acesta îl spune iarăşi Sfântul Teodor Studitul, insistând asu- 
pra concomitenţei dintre privirea chipului și gândul la pro- 
totip. "Prototipul şi icoana sunt corelative, precum e o ju- 
mătate și a doua jumătate. Căci proiotipul aduce împreună 
cu sine numaidecât cealaltă jumătate, în raport cu care se 
numeşte jumătate. Căci nu e prototip dacă nu e icoană, 
precum nici jumătate, dacă nu e cugetată cealaltă jumă- 
tate. Cele ce sunt împreună, impreună se și cugetă şi 
există. Așadar, deoarece nu se intercalează între ele nici un 
răstimp, nici închinarea nu e alta pentru fiecare, ci e una şi 
aceeași pentru amândouă"! 45. 

Când se priveşte icoana, sufletul credincios vorbește 
cu Hristos şi Lui 1 se închină, deşi El nu e una cu icoana Lui, 
aşa cum mama, privind fotografia fiului, vorbeşte cu el 
însuși, deşi nu-l confundă cu fotografia. Icoana şi pro- 
totipul se cuprind cu mintea simultan,fără a fi confundate; 
mai bine-zis, icoana e uitată, trăindu-se relaţia directă cu 
prototipul. Sfântul Teodor Studitul declară chiar că "pro- 
totipul şi icoana iși au existenţa una în alta şi prin supri- 
marea uneia se suprimă şi cealaltă'. Aceasta nu înseamnă 
vreo identificare magică sau idololatră a icoanei cu proto- 
tipul. Sfântul Teodor Studitul ţine să precizeze aceasta. La 
o acuză că îndumnezeieşte icoana, cuprinzând într-o sin- 
gură închinare pe Hristos şi icoana, el răspunde: 'Nu se află 
aceasta în epistola mea, ci că nu trebuie adorată icoana lui 
Hristos. Căci aceasta este o cugetare idololatră. Ci numai 
Sfintei Treimi 1 se acordă aceasta. Şi că Hristos Cel ce e 
închinat în sfânta icoană este adorat împreună cu Tatăl și 


143. Op. cit., col. 429 B. 

cu Duhul, iar icoanei trebuie să ne închinăm cu închinare 
relativă'14+, 

Apărătorii icoanelor nu aveau încă prea explicit lămu- 
rită doctrina energiilor necreate aduse în creaţie de Duhul 
Sfânt. Aceasta le-ar fi dat putinţa să explice legătura între 
Hristos ca prototip și icoana Lui, legătură pe care ei o afir- 
mă fără să le confunde. | | 

Mai ciar explică această legătură rugăciunea pentru 
sfinţirea icoanei lui Hristos din Euhoioghiul Bisericii Orto- 
doxe. În această rugăciune se pomeneşte despre atingerea 
feţei lui Hristos de mahrama trimisă de E! lui Abgar de 
Edesa, pe care Şi-a lăsat imprimată odată cu chipul Său şi 
puterea Sa şi de aceea a vindecat prin ea pe cel căruia i-a 
trimis-o. Căci, conform celor spuse mai sus, chipul sau cu- 
vântul cuiva şi subiectul lui sunt legate printr-o iradiere de 
putere. Apoi în rugăciune se cere: 'O, bunule Stăpâne, 
caută cu îndurare spre noi şi spre icoana aceasta... şi trimi- 
te asupra ei binecuvântarea Ta cea cerească şi darul Prea- 
sfântului Duh şi o binecuvintează şi o sfinţeşte pe ea şi-i dă 
ei putere de tămăduire şi de toate meşteşugurile diavoleşti 
gonitoare; umple-o pe ea de binecuvântarea şi de tăria 
Sfântului celui-netăcut-de-mână-chip, care dintru atingerea 
preasfintei şi preacuratei feţe a iubitului Tău Fiu din destul 
a o câştiga, ca printr-însa puterile şi minunile pentru întă- 
rirea dreptei credinţe şi mântuirea credinciosului Tău po- 
por să se lucreze'. 

Se cere, aşadar, ca şi icoana prezentă să se impărtă- 
șească de puterea nefăcută de mână, dată icoanei prin 
atingerea feţei lui Hristos; să se prelungească deci puterea 
aceleia şi la icoana aceasta. Apoi rugăciunea se încheie cu 
afirmarea că înaintea icoanei se aduce închinare lui Dum- 
nezeu cel în Treime: "Că Ţie celui atotputernic şi Unuia Năs- 


144, Ep. 161, P. G. 99, col. 1502-1504. 

cut Fiului Tău şi Preasfântului Duh, înaintea ei închinându-ne 
și cu credinţă chemându-Te şi cu dinadinsui rugându-ne, 
auziţi să fim şi mila iubirii Tale de oameni să aflăm şi dar 
să câştigâăm'. Sfânta Treime chemată în rugăciune, cobo- 
rând în faţa icoanei, îl ridică la Ea pe cel căruia privirea 
icoanei îi prilejuieşte chemarea lui Dumnezeu. 

La fel sfinţii sunt într-o legătură cu icoanele lor, prin fap- 
tul deosebit că ei sunt plini de Hristos, iar energiile Duhului 
Sfânt de care sunt plini, prin aceasta se proiectează din ei 
şi asupra icoanelor lor. Prin icoane urcăm la cinstirea sfin- 
ţilor în care vedem rezultatul lucrării lui Hristos şi lucrarea 
Lui prezentă. 

e. Moaştele sfinţilor, anticiparea incoruptibilităţii 
trupurilor înviate şi îndumnezeite, din veacul viitor. Bise- 
rica cinsteşte şi moaştele sfinţilor, cinstindu-i prin aceasta 
pe ei înşişi, întrucât oamenii se pun şi prin ele în legătură 
cu ei. Faptul menţinerii osemintelor lor în stare de incorup- 
tibilitate este o arvună a viitoarei incoruptibilităţi a trupu- 
rilor întregi după înviere şi după deplina lor îndumnezeire. 
Ele se menţin incoruptibile, pentru că în ele se menţine o 
putere dumnezeiască din vremea când trupurile lor erau 
unite cu sufletul. Ba mai mult, asupra lor se prelungeşte 
starea de îindumnezeire accentuată a sufletelor lor din sta- 
rea actuală. Aceasta se datoreşte faptului că puterile sufle- 
tuiui şi harul dumnezeiesc din el îşi prelungesc lucrarea şi 
în trup, înfăptuind și în acesta o stare de sfinţenie, cât timp 
sfântul trăieşte pe pământ, şi un fel de stare de incorupti- 
bilitate după trecerea sufletului sfântului, prin moarte, la 
starea accentuată de îndumnezeire. Moaştele sunt astfel o 
anticipare a irupului pnevmatizat de după înviere. 

Menţinându-se incoruptibile, osemintele sfinţilor arată 
că sufletul personal al lor şi harul Sfântului Duh din ei 
rămân mai departe într-o legătură cu trupurile lor. 

De aceea cei ce se roagă lângă osemintele sfântului nu 
se adresează propriu-zis lor, ci persoanei lui. Cinstirea trece 
la persoană, ca şi în cazul cinstirii icoanei. 

Biserica şi credincioşii au convingerea că prin atingerea 
de moaşte şi prin rugăciuni adresate sfântului lângă moaş- 
tele lui se înfăptuiesc adeseori vindecări şi alte fapte minu- 
nate, ca şi prin atingerea icoanelor, datorită energiilor dum- 
nezeieşti care, din persoanele celor reprezentaţi în icoane 
şi, în ultimă analiză, din Hristos, se prelungesc în icoane 
sau în moaşte. Un temei pentru cinstirea moaştelor şi al 
credinţei în puterea ce iradiază din ele ni-l dă Sfânta Scrip- 
tură prin cazul învierii unui mort aruncat peste osemintele 
proorocului Elisei (IV Regi 13, 21). Puterea dumnezeiască 
ce lucrează prin trupurile sfinţilor după moarte e o conti- 
nuare, dar şi o intensificare a puterii ce lucra prin trupurile 
lor cât erau în viaţă. Chiar umbra trupului lui Petru avea 
putere să vindece pe bolnavii peste care trecea (Fapte 5, 
15). lar alţi bolnavi se vindecau prin atingerea de şter- 
garele care fuseseră folosite de Sfântul Apostol Pavel 
(Fapte 19, 11-12). 


II 
Eshatologia universală 


Dumnezeu a creat iumea ca să o desăvârşească, nu ca 
să o lase veşnic într-o formă relativă. El nu a creat pe oa- 
meni, ca să-i desăvârşească numai unul câte unul, tre- 
cându-i prin moarte, şi numai în suiletui lor, ci pe toţi îm- 
preună şi în fiinţa lor întreagă, deci şi în trupul legat de 
cadrul lumii. Numai aşa va fi desăvârşit deplin omul ca om. 
in aceasta va consta împlinirea ultimă a scopului unirii in- 
time a Fiului lui Dumnezeu cu lumea prin întrupare şi prin 
învierea Sa cu trupul, ca parte a lumii. Numai ducând-o la 
desăvârşire, Dumnezeu implineşte planul creaţiei lumii şi 
al indumnezeirii ei în tiristos, după ce, prin ajutorul dat de 
EI, s-a împlinit în iorma actuală a ei tot ce se putea împlini 
pe pământ pentru a face străvezii in ea raţiunile ei divine. 

Viaţa noastră îşi găseşte un sens numai dacă trece prin 
moarte la pleniiudinea unei vieţi eterne. Dar această pleni- 
tudine nu o poate obţine omul dacă nu o poate trăi şi în 
trupul său inviat şi eliberat de coruptibilitate. Căci viaţa Ccom- 
pletă umană e viaţa în trup, care dă o complexitate spe- 
cifică existenţei umane şi îl face pe om apt să dea vieţii spi- 
rituale o frumuseţe în bogăţia și armonia formelor văzute. 

Valoarea unică şi completă a vieţii umane în trup a pus-o 
în lumină Fiul lui Dumnezeu, Care a asumat trupul ome- 
nesc şi l-a înviat pentru veşnicie. Dumnezeu a justificat ast- 
fel crearea materiei pe care, prin asumarea trupului şi prin 
invierea lui, o ridică pe planul participării culminante la 
spiritualitatea Lui, nelâsând trupul individual Piasia 
descompunerii eterne. 

Dar învierea cu trupul a persoanei omeneşti individuale 
nu poate avea loc decât în solidaritate cu prefacerea între- 

gii substanţe a cosmosului, adică la sfârşitul chipului actual 
al lumii. Hristos singur a înviat înainte pentru a pune în faţa 
noastră perspectiva şi nădejdea învierii şi pentru a Se face 
izvorul puterii de transfigurare a cosmosului actual și al 
învierii trupurilor noastre. Hristos cel înviat este prin EI în- 
suşi începutul şi profetul sfârşitului vieţii actuale a lumii şi 
al ridicării ei în plenitudinea vieţii în Dumnezeu. 

Ridicarea vieţii persoanei noastre individuale în plenitu- 
dinea vieţii lui Dumnezeu e solidară în același timp cu ridi- 
carea tuturor oamenilor la această viaţă. Şi aceasta nu nu- 
mai pentru faptul că învierea cu trupul nu se poate obţine 
in mod separat de prefacerea lumii, şi de învierea tuturor, 
ci şi pentru faptul că istoria ca operă a întregii umanităţi are 
o importanţă pentru actualizarea bună sau rea a virtuali- 
tăților întregii naturi umane şi are menirea să facă întreaga 
lume un transparent al raţiunilor divine din ea, prin tot ce 
înfăptuieşte omenirea bun în cadrul ei, sau să o opacizeze 
prin ceea ce face rău. 

Dumnezeu ridică în Împărăţia Sa veşnică lumea la o 
plenitudine de viaţă în care se arată deplin actualizate în 
sens bun virtualităţile sădite de EI prin creaţie. Dar aceste 
virtualităţi nu se pot actualiza în sens bun de om, în izo- 
lare, ci într-o colaborare cu ceilalţi și într-o lucrare în cadrul 
cosmic. De aceea, activitatea omenească are ca întreg un 
rost, o semnificaţie pentru viaţa omenirii în planul plenitu- 
dinii ei eterne, ducând cu ea acolo, pentru a se eterniza și 
desăvârşi, tot ce a realizat ea bun în planul istoric. Omeni- 
rea credincioasă nu e transpoitată ca o masă pasivă în pla- 
nul vieţii desăvârșşite şi eterne, ci Dumnezeu i-a dat putinţa 
să pună în valoare şi prin eforturile ei solidare darurile Lui 
naturale şi ajutoarele ce i le-a dat în cursul vieţii ei pe pă- 
mânt. Însuşi Hristos S-a întrupat ca om în istorie şi rămâne 
cu noi până la sfârşitul timpului pentru a ne conduce pe 
acest drum al ridicării spre EI, ca să creştem spiritual şi să 
imprimăm această creştere în lume într-un dialog activ cu El. 


24 - Dogmatica - vol. Ii 

Componentele eshatologiei universale sunt deci aces- 
tea: desăvârşirea lumii trecute prin sfârşitul formei actuale 
a ei; a doua venire a lui Hristos; învierea generală a morţilor 
şi schimbarea trupurilor celor de pe pământ; Judecata uni- 
versală din urmă; viaţa veşnică întru fericire sau nefericire. 

Dintre ele cei puţin primele trei vor avea loc într-un fel 
de simultaneitate. Dar cauza tuturor va fi a doua venire a 
lui Hristos. Sau Hristos va veni a doua oară întru slavă pen- 
tru a le produce pe toate celelalte. Dar întrucât, ia vedere, 
prima componentă a lor va fi sfârşitul lumii, deși cauza as- 
cunsă a ei este Hristos care vine a doua oară, e bine să se 
vorbească întâi despre sfârşitul lumii. 


A 
Sfârşitul chipului actual al lumii 
şi desăvârşirea ei 


1. Înaintarea creaţiei spre sfârşit 


Creştinismul afirmă că chipul actual al lumii va avea un 
sfârşit. 

În învăţătura ortodoxă, spre deosebire de cea catolică, 
Judecata universală de la sfârşitul lumii îşi păstrează o în- 
semnătate proprie, aducând printr-un plus important între- 
gimea fericirii sau nefericirii pentru sufletele trecute prin 
judecata particulară. De aceea şi sfârşitul chipului actual al 
lumii, de care e legată Judecata din urmă, nu este aşteptat 
numai de cei vii, cum se aşteaptă moartea obişnuită, ci se 
aşteaptă şi de vii şi de morţi cu un interes suprem. Îl aş- 
teaptă şi sufletele morţilor, pentru a-şi primi întreaga feri- 
„cire sau întreaga nefericire veşnică. 

Desigur, nu ne putem închipui că Dumnezeu reţine în 
mod arbitrar o parte din fericirea sau nefericirea ce s-ar 
cuveni celor care mor înainte de sfârşitul lumii. De aceea 
trebuie să admitem că fericirea sau nefericirea deplină a 

fiecăruia atârnă în mod organic de sfârşitul lumii şi al activi- 
tăţii întregii omeniri în ea, deci şi de rezultatul acestei acti- 
vităţi, care va fi, în ceea ce are bun, eternizat în Împărăţia 
cerurilor, iar în ceea ce are râu, în iad, Şi aceasta nu numai 
in sensul că integritatea fericirii fiecăruia e condiţionată de 
fericirea tuturor celor ce vor avea parte de ea și că neferi- 
cirea unui păcătos se împlinește cu nefericirea tuturor 
păcătoşilor - căci dacă ar fi aşa, pe măsură ce mor mai 
mulji oameni, fericirea sau nefericirea celor morţi înainte 
ar creşte, iar pe de altă parte ar fi suficientă la urmă o jude- 
cată particulară a celor surprinşi vii la sfârşitul lumii, pen- 
tru ca să se completeze fericirea sau nefericirea tuturor -, 
ci şi în sensul că deplinătatea fericirii sau nefericirii fiecă- 
ruia depinde de o judecată nouă şi finală ce se va face asu- 
pra tuturor în comun. lar aceasta înseamnă o judecată sau 
O apreciere ce se va da asupra tuturor în funcţie de con- 
tribuţia lor la împlinirea planului lui Dumnezeu cu lumea şi 
cu viaţa omenească, pian care constă în a face străveziu pe 
Dumnezeu prin lume şi prin viaţa omenească. 

Deci cei morţi de demult vor fi judecaţi din nou în lumi- 
na contribuţiei lor la realizarea acestui plan, care se va 
vedea în rezultatul lui final abia la sfârșit, după ce toţi îşi 
vor fi adus contribuţia bună sau rea în această privinţă. În 
faţa tuturor vor ieşi la iveală faptele şi gândurile tuturor, 
pentru ca fiecare să fie judecat pentru contribuţia lui la ele, 
sau pentru partea ce a avut-o din ele viaţa omenească în 
totalitatea ei ajunsă la sfârşit. Cei de demult îşi vor vedea 
rodurile gândurilor şi faptelor lor în generaţiile următoare, 
cei de la sfârșit vor vedea moștenirile înaintaşilor, pe care 
le-au rodit sau le-au lăsat fără rod. Cei de demult vor fi ju- 
decaţi pentru cele de după ei, cei de la sfârşit vor fi jude- 
caţi pentru împlinirea sau neimplinirea celor de dinaintea 
lor. Vom fi judecaţi pentru toate chemările bune ce le-au 
făcut lumii întregi Apostolii, Mucenicii, Sfinţii, pentru toate 
pildele bune neurmate ale înaintaşilor. Vom vedea intensi- 

tatea simţirii lor, peste care noi am aşezat stratul ne-simţirii 
noastre, pentru falsa dezvoltare a umanităţii noastre. Cei 
de demult vor fi judecaţi pentru toate seminţele rele sădite 
în lume şi vor lua răsplata pentru toate seminţele bune 
sădite în ea, care se vor arăta rodite sau nerodite la sfârşit. 
Istoria întreagă va fi din nou în faţa tuturor, nu numai cu 
cele ce s-au petrecut în planul vizibil, ci şi cu cele petrecu- 
te în planul invizibil, ba chiar şi cu cele ce s-ar fi putut pe- 
trece sau s-ar fi putut să nu se petreacă, apăsând sau 
bucurând pe fiecare, cu totalitatea ei, pentru ceea ce a fă- 
cut bun sau rău în ea. Se va vedea atunci că trecutul n-a 
murit. Învățătura creştină despre învierea trupurilor şi de- 
spre judecata universală are între altele şi acest sens că dă 
o ultimă apreciere, valabilă pentru eternitate, a tot ce a 
fost, că nimic nu este lăsat să se piardă în uitare. Judecata 
universală este astfel un factor îndemnător la săvârşirea bi- 
nelui în lume, cum este gândul la moarte pentru viaţa indi- 
viduală. 

Toţi vor fi readunaţi într-o bucurie eternă pentru tot ce 
au făcut bun, sporit în mod nesfârşit de darul lui Dum- 
nezeu. Numai o lipsă de sfârşit a istoriei predă ceea ce e 
mai important în ea şi în trecutul ei, adică persoanele şi 
trăirea lor personală, morţii veşnice 1%5. Dimpotrivă, numai 
în sfârşitul istoriei, într-o desăvârşire a tot ce a fost şi într-o 
bucurie eternă pentru tot binele făcut şi eternizat, sau într-un 
chin etern pentru răul săvârşit, se scoate creaţia din rela- 
tivismul care altfel ar rămâne etern, se pune binele drept 


145. N. Berdiaeff, Essai d'une metaphysique eschatologique, p. 
257: "Istoria fără sfârşit ar fi absurdă. Şi dacă o istorie de acest fel ar 
manifesta un progres neîntrerupt, acest progres n-ar fi acceptabil, pen- 
tru că ar însemna o transformare a tot ce s-a trăit, a tot ce e viu şi a tot 
ce e chemat să trăiască în viitor, o transformare a fiecărei generaţii vii 
într-un mijloc pentru generaţiile viitoare şi aşa ia infinit... Un progres 
infinit, un proces infinit ar însemna triumful morţii. Singură învierea a tot 
ce e viu poate da un sens procesului istoric al lumii, un sens care are o 
măsură comună cu destinul persoanei". 

criteriu imuabil al faptelor noastre şi se revelează valoarea 
eternă a tuturor persoanelor. 

Nimic din totalitatea vieţii omeneşti de pe pământ nu 
va rămâne acoperit, nebăgat în seamă, nevalorificat, nea- 
preciat sau neosândit, ci pentru toate vor răspunde în sens 
bun sau rău toţi, de toate se vor împărtăşi cu o înţelegere 
nouă toţi. Propriu-zis numai la acea judecată se va desco- 
peri sensul istoriei omeneşti, adică numai în lumina desco- 
perită a slavei lui Hristos — slavă nu numai ca a Aceluia 
născut din Tatăl, ci şi ca a Aceluia ce S-a făcut om model —, 
se va arăta spre ce a trebuit să tindă viața omenească pe 
pământ şi toate faptele din ea şi în ce măsură au tins. Multe 
evenimente ale istoriei şi multe fapte ale oamenilor din cursul 
ei vor rămâne până atunci acoperite de echivoc şi mulţi din 
cei ce au participat la ele sau au fost autori ai lor nu-şi vor 
putea da până atunci seama deplin de au greşit sau nu, 
deci nu se vor putea bucura sau întrista deplin de ele. 

Aceasta nu înseamnă că judecata divină se va orienta 
numai după cele din afară şi de departe de om, şi nu după 
starea lui lăuntrică. Lumina dumnezeiască va arăta atunci 
cum toată contribuţia omului în bine sau în rău la dezvol- 
tarea omenirii stă într-o strânsă legătură cu starea proprie 
care a determinat acea contribuţie sau a fost determinată 
de ea. Fiecare se va arăta purtând în sine implicit, cum 
poartă o scoică sunetul valurilor mării, ecoul întregii istorii, 
raportul său cu întreaga viaţă omenească desfăşurată în 
lume. Dar sensul vieţii omeneşti integrale de pe pământ, 
finalitatea ei nu se poate descifra clar numai din privirea ei 
de la sfârşit. Lumina nouă de la sfârşit nu va fi numai o lu- 
mină care va rezulta din privirea întregii desfăşurări a vieţii 
omeneşti, ci şi din revelarea unei lumini care nu se va ve- 
dea în ea însăşi. Căci nu prin ea însăşi îşi dă această desfă- 
şurare un sens, ci Dumnezeu însuşi urmăreşte realizarea 
unei uniri a Lui cu ea care să-i facă pe oameni apți pentru 
veşnicie. 

Origen şi Sfântul Grigorie de Nyssa, pornind de la ver- 
setul 15, 28 din Epistola 1 Cor.: "Când toate se vor supune 
Lui, atunci şi Fiul Se va supune Celui ce l-a supus Lui toate, 
ca să fie Dumnezeu totul în toţi”, au conceput desfăşurarea 
vieţii omeneşti în lume ca răstimpul în care oamenii au să 
se supună lui Hristos prin conformarea cu El şi încadrarea 
in EI, prin umplerea de desăvârşirea Lui în comun. Numai 
atunci, lisus supunându-Se impreună cu toţi Tatălui, va re- 
zulta din acest act o stare de fericire supremă pentru în- 
treaga creaţie. Până atunci, lumea mai are ceva dintr-o ima- 
nenţă exterioară lui Dumnezeu şi deci dintr-o imperfecţiune. 

Însă, dată fiind libertatea omului, sfârşitul vieţii ome- 
nești pe pământ nu se va echivala în mod necesar cu Încor- 
porarea tuturor oamenilor în Hristos, ci numai a acelora 
care voiesc aceasta. Cu această rectificare, destul de im- 
portantă, se poate recunoaşte că viaţa lumii se resimte de 
participarea lui Hristos la ea, de suferinţa Lui cu mădu- 
larele nedeplin întregite în trupul Său, de atracţia exercitată 
asupra oamenilor de pe pământ de către EI, iar prin aceas- 
ta, de năzuinţa Lui spre deplina supunere Tatălui, împreu- 
nă cu toţi cei aduşi la unitatea spirituală cu Sine. 

Desigur, Hristos personal e supus de pe acum Tatălui, 
dar în El au să se adune şi toţi cei ce se vor decide să se 
recapituleze în EI, toţi cei ce se decid să menţină şi să de- 
săvârşească omenitatea lor, ducând la asemănarea deplină 
cu Hristos chipul dumnezeiesc al firii lor. De aceea Origen 
spune: 'Nu e de crezut că Fiul lui Dumnezeu nu e încă su- 
pus Tatălui, ci că în timpurile cele mai de pe urmă, când ii 
vor fi supuse toate, atunci Se va supune și E]. Dar pentru 
că toate ale noastre le primeşte în Sine — şi pentru că spu- 
ne că EI este cel care flămânzeşte în noi, şi cel care înse- 
tează în noi, şi cel gol şi bolnav, şi oaspetele, şi cel închis 
în temniţă, şi că tot ce se va face unuia mai mic al Lui, Lui 
I se va face pe drept cuvânt, întrucât fiecare din noi va fi 
supus deplin şi desăvârşit lui Dumnezeu, aşa ca în nimic să 


ESHATOLOGIA UNIVERSALĂ 375 


nu mai pară neascultător -—, se dovedeşte că în EI totul va 
fi supus. Dar şi în alt mod se înţelege chiar mai deplin ceea 
ce spun. Dacă vreunul din mădulare ne doare, deşi inima 
noastră e nevătămată şi toate celelalte mădulare ale noas- 
tre sunt sănătoase, totuşi, pentru că prin durerea unui mâ- 
dular suferă omul întreg, nu zicem că suntem sănătoşi, ci 
că ne simţim rău. De pildă, zicem: acela nu este sănătos. 
De ce? Pentru că îl doare piciorul, sau rinichiul, sau stoma- 
cul. Şi nimeni nu zice că e sănătos, dacă-l doare stomacul, 
ci că nu e sănătos, pentru că îl doare stomacul. Dacă inţe- 
legi exemplul, să ne întoarcem la ceea ce ne-am propus. 
Apostolul zice că suntem trupul lui Hristos şi mădulare din 
parte (Ef. 5, 30). Deci Hristos, al Cărui trup e tot neamul 
omenesc, ba poate totalitatea întregii creaturi (totius crea- 
turae universitas) şi fiecare din noi e mădular din parte — 
dacă vreunul dintre noi, care suntem mădulare ale Lui, e 
bolnav şi suferă de boala vreunui păcat, adică dacă e atins 
de rana vreunui păcat şi nu e supus lui Dumnezeu - se spu- 
ne că EI nu e încă supus lui Dumnezeu, ale Cărui mădulare 
sunt aceia care nu sunt supuşi lui Dumnezeu. Dar când va 
avea pe toţi aceia, care sunt trupuri şi mădulare ale Lui, 
sănătoşi şi nu vor suferi de nici o boală a neascultării, când 
vor fi toate mădularele sănătoase şi supuse lui Dumnezeu, 
cu drept cuvânt se va spune că El este supus Aceluia'146. 

Se afirmă aici!47 o profundă şi misterioasă solidaritate 
a lui Hristos cu întreaga desfăşurare a vieții omeneşti de pe 
pământ. Hristos suferă cu toată omenirea şi în ea se mani- 
festă strădania Lui pentru desăvârşirea noastră, chiar dacă 
nu întâlneşte totdeauna şi colaborarea strădaniei noastre. 
El Se străduieşte ca toţi să ne încadrăm în EI, pentru ca să 
Se poată supune întreg, adică cu toate mădularele trupului 
Său, lui Dumnezeu Tatăl. 


146. Selecta in Psalmos, Hom. Il în Ps. XXXI, PG. 12, col. 1329-1330. 
147. Vezi şi Sfântul Grigorie de Nyssa, In illud, tunc ipse Filius sub- 
jecitur etc., P.Q. 44, col. 1304 ş.u. 

Hristos, din momentul în care S-a suit pe cruce, nu mai 
bea vinul bucuriei până ce nu-l va bea cu toţi în Împărăţia 
cerurilor (Mt. 26, 29). EI işi actualizează jertfa până la sfâr- 
şitul lumii. Întreaga viaţă omenească pe pământ în stră- 
duinţa ei spre Dumnezeu e un drum al crucii, un urcuş spre 
Golgota şi o răstignire a ei cu Hristos, prin puterea ce o 
revarsă continuu răstignirea Lui pentru lume, dar şi un re- 
fuz al acestui drum. Viaţa omenească pe pământ e o împăr- 
tășire necontenită de Crucea lui Hristos, dar, în luptă cu 
această impărtăşire, şi un refuz continuu al ei. Viaţa ome- 
nească pe pământ e un amestec de alipire la rău şi de luptă 
cu răul, de pocăință pentru păcate şi de depăşire a lor, dar 
şi de săvârşire a lor. E o viaţă cu Hristos şi din puterea lui 
Hristos, dar şi de neputinţă şi de refuz al drumului cu 
Hristos. | 

'Să vedem acum în ce mod Mântuitorul nostru nu bea 
vinul până ce nu va bea cu sfinţii vinul cel nou în Împărăţia 
lui Dumnezeu. Mântuitorul meu plânge pentru păcatele 
mele!+85. Mântuitorul meu nu Se poate bucura cât timp eu 
rămân în fărădelege. De ce nu poate? Pentru că EI însuşi 
este avocatul pentru păcatele mele la Tatăl, precum spune 
loan, ucenicul Lui, că 'de va păcătui cineva, apărător drept 
avem la Tatăl pe lisus Hristos şi El este ispăşirea pentru 
păcatele noastre" (| In 2, 1-2). Deci cum poate Acela, Care 
e avocatul pentru păcatele mele, să bea vinul bucuriei, 
când, păcătuind, eu Îl întristez? Cum poate Acela care Se 
apropie de altar, ca să ispăşească pentru mine păcătosul, 
să fie în bucurie? Acela, la Care urcă continuu tristeţea pen- 
tru păcatele mele? Este deci atâta timp în tristeţe, cât timp 
mai persist în greşeală. Dacă Apostolul Lui plânge pentru 
cei ce păcătuiseră înainte și nu au făcut pocăință pentru 
cele ce au săvârşit (2 Cor. 12, 21), ce să spun de Acela care 


148. Cuvântul lui Pascal: "Jesus sera en agonie jusqu'ă ia fin du 
monde”, i-a spus, precum se vede, Origen, cu mult înainte. 

e numit Fiul iubirii? Deci pentru toate acestea stă în faţa lui 
Dumnezeu intervenind pentru noi, stă la altar, ca să ofere 
pentru noi ispăşire lui Dumnezeu; și tocmai pentru că avea 
să Se apropie de acest altar spunea că 'nu voi mai bea din 
rodul viței acesteia, până nu voi bea pe cel nou cu voi'. Nu 
vrea deci să bea singur vinul în Împărăţia lui Dumnezeu, ci 
ne aşteaptă şi pe noi... Noi suntem deci cei care, neglijând 
viaţa noastră, întârziem bucuria Lui'1+9. 

Dar nu numai Hristos n-a intrat la bucuria deplină cât 
ţine viaţa omenirii pe pământ, ci nici sfinţii. Şi ei plâng pen- 
tru păcatele noastre. În sensul acesta şi ei se împărtăşesc 
de Hristos care Se jertfeşte. De aceea fericirea sufletelor 
din starea provizorie nu e deplină. 

'Nu au primit încă bucuria lor nici apostolii, ci şi ei aş- 
teaptă, ca şi eu să mă fac părtaş de bucuria lor. Căci, ple- 
când sfinţii de aici, nu-şi primesc îndată cununile depline 
ale meritelor lor, ci ne aşteaptă pe noi, care suntem zăbav- 
nici sau păcătuim. Căci nu le este bucuria desăvârşită nici 
lor, cât timp sunt îndureraţi și plâng pentru păcatele noas- 
tre'150, 

Şi,după ce Origen citează pe Sfântul Apostol Pavel (Evr. 
1 1, 39), conchide: "Vezi deci că Avraam aşteaptă încă să ia 
cele desăvârşite. Aşteaptă şi Isaac şi lacov şi toţi proorocii 
ne aşteaptă pe noi ca să primească cu noi fericirea desă- 
vârşită”. În sensul acesta istoria va fi judecată ca un întreg, 
întrucât cei ce constituie trupul unic al lui Hristos prin cre- 
dinţă apar în cursul întregii ei desfăşurări. "De aceea şi tai- 
na aceea se păstrează pentru ultima zi a judecății amânate. 
Căci unul este trupul, care e aşteptat să fie justificat, de- 
spre care se spune că se va scula la judecată. 'Sunt multe 
mădulare, dar un singur trup; nu poate zice ochiul, mâinii: 
nu-mi eşti de trebuinţă' (1 Cor. 12, 20-21)... Cât privește 
vederea, dacă-i lipsesc ochiului celelalte mădulare, ce 


149. Origen, in Leviticum, Hom. VII, PG. 12, col. 478-482. 
150. Ibidem. 

bucurie va avea ochiul? Sau ce desăvârşire va avea, dacă 
nu va avea mână sau dacă-i vor lipsi picioarele sau celelalte 
mădulare?'151, 

În sensul acesta interpretează Origen şi viziunea lui 
lezechiel despre adunarea oaselor, a nervilor, a vinelor, a 
pielii etc. pentru a se constitui trupuri noi (lez. 37, 5-11). 
"Deci, vei avea bucurie plecând din această viață, dacă ești 
sfânt. Dar bucuria deplină va fi atunci când nu-ţi va lipsi 
nici un mădular al trupului. Vei aştepta pe alţii, cum şi tu ai 
fost aşteptat'152. 

Dar ca şi Hristos, tot aşa şi sfinţii nu sunt numai într-o 
aşteptare pasivă a sfârşitului lumii, ci contribuie prin pu- 
terea suferinţei şi iubirii lor la menţinerea şi dezvoltarea 
adevărului creştin în ea. Un teolog catolic zice: “Precum 
Hristos cel înviat conduce treburile omeneşti din cerul mis- 
terios unde S-a ascuns privirilor omenești de la ziua Înăl- 
ţării, la fel intervin cu El şi ca EI, în aceleași treburi, mul- 
ţimea de mucenici şi de sfinţi care-L înconjoară pe muntele 
Sionului... Sfinţii participă activ la judecata lui Dumnezeu. 
Aceasta se vede la ruperea peceţilor, a peceţii a cincea 
(Apoc. 6, 9-1 1), în primul act al viziunii celor şapte trâmbiţe 
(Apoc. 8, 2-6) şi din alte multe texte din Apocalipsă (de ex. 
18, 20), unde Dumnezeu pare a nu face decât să pronunţe 
judecata sfinţilor'. Cei o sută patruzeci şi patru de mii re- 
prezintă imensa mulţime a sfinţilor din cer care, 'precum 
urmează Mielului pretutindeni unde merge El, Îl asistă şi în 
funcțiunile de Judecător și, în unire cu El, prezidează des- 
făşurarea istoriei umane'. "Descriind toată desfăşurarea 
timpului din urmă ca o judecată în progres neîncetat, Sfân- 
tul loan dezvăluie partea pe care mucenicii şi sfinţii în unire 
cu [Hristos cel înviat o au şi o vor avea din ce în ce mai mult 


151. Ibidem. 
152. Ibidem. 

in această desfăşurare a judecății divine de-a lungul 
veacurilor'155. 

Dar nu numai sfinţii din cer aşteaptă sfârșitul lumii, ci 
şi in credincioşii de pe pământ este o aspirație spre sfârșit, 
ca spre punctul în care se vor uni deplin cu Domnul şi se 
vor desăvârşi în EI şi vor avea odihnă în EI. 'Nu există un 
mesianism creștin, dar există o eshatologie creştină'15%. 
Adică, creştinii nu aşteaptă pe Mesia ca pe un adevăr total 
nou şi neanticipat, asemenea poporului evreu, ci lor le e 
proprie o aşteptare şi o speranţă a deplinei manifestări a lui 
Hristos şi a slavei adevărului şi iubirii Lui în lume, prin de- 
săvârşirea ei pe un plan deosebit de cel al chipului ei ac- 
tual. "Această aşteptare a lui fristos, această speranţă a 
arătării Sale întru slavă sunt şi trebuie să fie mai puternice 
decât orice mesianism, căci sunt pătrunse de iubire, de iu- 
birea Bisericii pentru Hristos. În această iubire şi în această 
speranţă se exprimă în realitate tendinţa Bisericii şi a între- 
gii lucrări a ei spre a definitiva şi efectua unitatea tuturor 
lucrurilor în Dumnezeu, care nu se va realiza deplin decât 
în ziua parusiei întru slavă a Fiului Său'155. 

Învățătura ortodoxă despre Judecata universală dă un 
accent deosebit vaiorii pe care o are istoria ca întreg pen- 
tru orice om, comunitatea adâncă dintre fiinţele umane, 
necesitatea colaborării lor pentru a o conduce la starea 
voită de Dumnezeu. Sfinţii rămân şi ei, tocmai din acest 
motiv, profund interesaţi de cursul vieţii omeneşti de după 
ei şi, prin rugăciunile lor, caută să înrâurească pe oameni 
în bine. Dar în mod deosebit e important faptul că fiecare 
îşi primeşte integritatea fericirii sau nefericirii sale abia la 
judecata de la sfârşitul lumii, ceea ce arată că în concepţia 
ortodoxă istoria e destinată unui sfârşit şi unei judecăţi şi 


153. H. M. Feret, L'Apocalypse de Saint Jean. Vision chretienne de 
histoire, Paris, 1943, p. 241-246. 

154. Op. cit., p. 250, 253. 

155. Op. cit., p. 250. 

că, prin urmare, ea e o operă comună a întregii omeniri în 
care fiecare ins işi are importanţa lui. 


2. Interpretări ale sfârşitului lumii ca încheiere 
a istoriei în întregul ei 


învăţătura ortodoxă despre un sfârşit al lumii îşi are o 
confirmare în tendinţa spre un sfârşit şi spre o desăvârşire 
manifestată chiar în viaţa istorică a lumii, prin natura ei, 
dar care şi prin Hristos tinde spre un sfârşit. 

a) Una dintre interpretările desfăşurării creaţiei ca des- 
tinată unui sfârşit ca întreg vede realitatea esenţială a ei în 
comuniunea subiectului personal cu alte subiecte. 

Astfel, pe de o parte desfăşurarea istorică a creaţiei prin 
caracterul de subiect al oamenilor, ca factori ai ei, se cere 
după o ordine a deplinei eliberări a subiectelor de ordinea 
obiectivului şi luptă pentru ea, dar pe de altă parte nu o 
poate realiza în cadrul ei. Aceasta înseamnă că, pe de o 
parte creaţia în forma ei actuală trebuie să moară. Dar nu 
pentru a rămâne definitiv în moarte, ci pentru a învia defi- 
nitiv într-o altă existenţă, spre a-şi realiza acolo aspiraţia 
după desăvârşire. "Sfârşitul istoriei înseamnă o trecere prin 
moarte, dar în vederea învierii'156. 

perdiaeff, de la care am luat ideea de mai sus, influen- 
țat de filosofia existenţialistă, face o prea mare despărţire 
între ordinea relaţiei subiectelor umane şi ordinea obiec- 
telor. El nu vede putinţa ca subiectele umane să comunice 
intre ele în mod deplin prin realitatea obiectelor, în cadrul 
acestora; el nu vede putinţa de a transfigura cadrul acesta 
prin Spirit şi de a contribui ca Dumnezeu să devină transpa- 
rent prin acest cadru. Amintim că un mod de a face obiec- 
tele medii transparente de comuniune coincide cu consi- 
derarea lor ca daruri şi cuvinte ale iubirii lui Dumnezeu faţă 
de noi şi cu folosirea lor şi între noi ca atare. În afară de 


156. N. Berdiaeff, op. cit., p. 279. 

aceea el socotește că subiectele umane se realizează mai 
ales în actele de creaţie artistică, literară, filosofică etc. Dar 
trebuie să recunoaştem că fiecare credincios poate trans- 
figura ordinea obiectivă prin toate faptele sale izvorâte din 
credinţă şi iubire; prin toate, el poate muri unei vieţi su- 
puse obiectelor. E ceea ce spune Sfântul Apostol Pavel: 'Cu 
Hristos împreună m-am răstignit, şi viez de acum nu eu, ci 
viază întru mine Hristos" (Gal. 2, 20); sau: "Că pururea noi 
cei vii suntem daţi la moarte pentru lisus, ca şi viaţa lui 
lisus să se arate în trupul nostru' (2 Cor. 4, 11). Această 
moarte şi înviere nu se poate realiza deci numai prin pu- 
terea spiritului propriu aflat în om, cum lasă să se creadă 
gânditorul amintit prin faptul că pune un preţ aproape ex- 
clusiv pe creaţiile artistice, literare şi filosofice, ci prin pu- 
terea Duhului lui Hristos. lar aceasta se arată în orice fapte 
de iubire faţă de Dumnezeu şi față de semenii proprii. "În 
toată vremea purtăm moartea Domnului lisus în trup, ca şi 
viaţa lui lisus să se arate în trupul nostru' (2 Cor. 4, 10). 
Fără a ne însuşi moartea Domnului, murind lui Dumnezeu 
față de tot ce e rău şi egoist în noi, nu putem dobândi viaţa 
cea nouă cu Hristos; cu atât mai puţin nu ne putem pregăti 
pentru învierea cu Hristos. 

E curios, de altfel, că, negând valoarea ordinii obiective 
din istorie, gânditorul amintit dă un preţ atât de mare reali- 
zărilor artistice şi filosofice, care iau şi ele un loc obiectiv 
în istorie. În realitate acestea sunt, măcar în parte, o operă 
comună de transfigurare a creaţiei obiective, făcând-o 
transparentă pentru Dumnezeu şi pentru semenii noştri. De 
aceea ea va fi judecată întreagă, în măsura în care a con- 
tribuit la această transfigurare a lumii. Şi fiecare va fi jude- 
cat după măsura în care a contribuit la această transfigu- 
rare, care constă în a face transparente structurile iubirii şi 
frumuseţii spirituale divine în relaţiile interumane în cadrul 
cosmic. Aceste frumuseți descoperite în acest sens de oa- 
meni și de popoare în lume se vor eterniza desăvârşite în 

viaţa viitoare: picturiie Voroneţului, domurile Occidentului, 
simfoniile lui Beethoven, relaţiile de profundă omenie şi 
dreptate înfăptuite între oameni, ca expresii ale spirituali- 
tăţii divino-umane, care au luat chip în istorie. 'Şi neamu- 
rile vor umbla în lumina făcliei Mielului şi vor aduce în ce- 
„tatea Mielului odoarele şi comorile lor' (Apoc. 2i, 24, 26). 
În felul acesta, aşteptarea Judecăţii universale e un factor 
important de stimulare a creaţiei în lume, de participare a 
fiecăruia la opera comună dată ei de Dumnezeu, pentru a 
face transparent pe Dumnezeu în relaţiile dintre semeni şi 
in cadrul creaţiei. 

Sfârşitul istoriei ca întreg va fi trăit ca o moarte, ca şi 
sfârşitul omului, nu numai ca o trecere fără întrerupere a 
unei etape a vieţii experiate ca inferioară, într-o sferă supe- 
rioară. 

Desigur, după cum am spus, credinciosul are încă în 
viaţa aceasta parte uneori de vederea luminii dumneze- 
jeşti. Aparițiile în care lisus S-a lăsat văzut de ai Săi, în slava 
Sa ridicată din moarte, au fost fără îndoială momente ale 
sfârşitului istoriei în mijlocul ei, vedere eshatologică ce de- 
păşea "vederea şi cunoaşterea credinţei'157. Dar la vederea 
aceasta fiinţa noastră nu se ridică prin puterile ei naturale, 
ci prin puterile dumnezeieşti, care desigur nu înlătură pe 
cele naturale, ci le intensifică. 

Sfinţii Părinţi declară unanim că, precum ochiul nu 
poate vedea lumina fizică din afară şi lucrurile din ea decât 
dacă are şi în sine acea lumină, tot aşa spiritul nostru nu 
poate vedea lumina dumnezeiască şi realităţile din ea 
decât dacă are în sine această lumină. 

b) P. Florensky spune că precum viaţa viitoare este o 
viaţă descoperită în Duhul Sfânt, așa şi anticipările ei, în 
existenţa pământească, sunt tot ridicări în Duh, dar ridicări 
care nu pot avea nici durată şi nici deplinătate cât ţine viaţa 


157. P. Althaus, op. cit., p. 243. 

pământească. Nici nu poate fi altfel. “Cunoştinţa puterii de- 
pline a Duhului ar fi o deplină îndumnezeire a întregii 
creaţii, o desăvârşită transfigurare a ei. Atunci istoria ar fi 
la sfârşit. În lumea întreagă n-ar mai fi timp... Dar până 
când istoria are cursul ei, până atunci sunt posibile numai 
momente şi clipe ale iluminării prin Duhul; până atunci cu- 
nosc numai oamenii singulari, în momente și clipe singu- 
lare, pe Mângâietorul; ei se ridică atunci peste timp, în veş- 
nicie; "pentru ei nu mai e timp", şi istoria e pentru ei la sfâr- 
şit. Plinătatea dobândirii Duhului este cu neputinţă credin- 
cioşilor în totalitate, cum e cu neputinţă şi credinciosului în 
totalitatea vieţii lui. Creatura nu şi-a însuşit încă deplin biru- 
inţa lui Hristos asupra morţii şi stricăciunii; deci nu are loc 
încă nici o deplinătate a cunoştinţei. Precum moaștele ce 
nu se strică ale sfinţilor sunt o arvună a biruinţei asupra 
morţii, adică revelații ale Duhului în natura corpului, aşa 
sunt sfintele iluminări duhovniceşti o arvună a biruinţei 
asupra raţiunii naturale, adică revelații ale Duhului în natu- 
ra sufletească...'. | 

',.„„Dar până când nu e de faţă învierea, nu este de față 
nici deplina iluminare a înţelegerii prin Duhul Sfânt. Afir- 
maţia că se poate dobândi o cunoştinţă deplină despre o 
deplină nestricăciune este o pretenţie asemenea celei a lui 
Simon Magul, a lui Mani, a lui Montan, a hiiiaştilor şi a altor 
falşi purtători de duh, care au minţit şi mint despre Duhul... 
Sfinţii Părinţi şi filosofii tainelor lui Dumnezeu vorbesc 
despre însemnătatea Duhului în concepţia creştină, dar 
aproape nici unul dintre ei nu scoate ceva clar şi hotărâtor 
la lumină. Este incontestabil că Sfinţii Părinţi ştiu pentru ei 
ceva; dar şi mai incontestabil e că această ştiinţă e aşa de 
adânc ascunsă, aşa de imposibil de vestit şi de grăit, că nu 
au puterea să-i dea o expresie clară'158. 


158. Stolp i utverjdenie istini, Beriin, 1929, p. 111-113. 

c) Un alt teolog ortodox, Afanasieff, are aceeaşi viziune 
dualistă a istoriei ca şi Berdiaeff. Pentru el, coexistă perma- 
nent doi eoni în sânul istoriei. Nici după el istoria nu înain- 
tează spre un sfârşit. Dar el identifică mai accentuat una 
dintre componentele istoriei cu viaţa în tiristos. Propriu-zis 
această componentă nu face parte din istorie, ci e dincolo 
de ea, deşi e concomitentă cu ea. El afirmă existenţa a doi 
'eoni': unul 'nou' şi unul 'vechi', sau al 'lumii', care nu se 
influenţează unul pe altul!59. 

d) Azi,teologia protestantă descoperă şi ea prin unii din- 
tre reprezentanţii ei un aspect pozitiv dinamic în mişcarea 
istoriei, ca de pildă Jurgen Moltmann. 

Deşi învăţătura fundamentală protestantă e că în viaţa 
aceasta nu avem nimic din viaţa de har a lui Hristos, ci 
numai o făgăduinţă (promissio), teologul protestant Molt- 
mann nu mai trage din această învăţătură concluzia unei 
resemnări în condiţiile unei vieţi supuse râului, ci concluzia 
unei lupte cu structurile răului din această lume. 

Concepţia despre istorie ca realitate ce înaintează spre 
Împărăţia lui Dumnezeu prin tot mai drepte orânduiri so- 
ciale o susţin şi unii teologi catolici, deşi nu în termeni atât 
de clari ca unii din teologii protestanți, cum este Moltmann. 
Se pare că aceşti teologi părăsesc viziunea ireductibil dua- 
listă a istoriei, moştenită de la Fericitul Augustin. 

Astfel,Johann Baptist Metz declară: "Mântuirea la care 
se referă credinţa creştină nu e o mântuire privată”. El 
accentuează că mântuirea anunţată de lisus are o referire 
la lume, dacă nu în sensul natural-cosmologic, în mod sigur 
în sensul social-politic: ca element critic eliberator al aces- 
tei lumi sociale şi al procesului ei istoric. "Făgăduinţele es- 
hatologice ale tradiţiei biblice — libertatea, pacea, drepta- 
tea, împăcarea — nu pot fi privatizate. Ele obligă totdeauna 
din nou la o responsabilitate socială'. Desigur, aceste făgă- 


159. "Le monde dans l'Ecriture Sainte', în lrenikon 1969, no. 6-32. 

duinţe nu se pot identifica simpiu cu nici o stare socială. 
Faţă de perfecțiunea eshatologică așteptată de creștini, 
orice stare politică realizată apare provizorie. "Dar această 
rezervă eshatologică' nu ne pune într-o opoziţie cu prezen- 
tul sociai, ci într-un raport critic dialectic”. Dreptatea, pa- 
cea, frăţietatea trebuie ajuiate să sporească în condiţiile 
concrete ale vieţii istorice!69. Creştinii sunt obligaţi mai 
ales să participe la acţiunea de statornicire a păcii şi desi- 
qur la crearea condiţiilor ei. “Creştinii trebuie să contribuie 
creator, critic, la opera social-politică a păcii. Căci pacea 
promisă de Hristos nu trebuie văzută ca o pace privată a 
insului singuratic; ea nu e o pace parţială, o pace separată, 
ci o pace pentru toți, o pace care stă deschisă tuturor, celui 
mai sărac şi mai mic și mai depărtat'161. 

Această nouă înţelegere protestantă şi catolică a isto- 
riei nu mai e prea străină nici de cea ortodoxă. Ea cuprinde 
următoarele elemente demne de reţinut: 

1) istoria e condusă de Hristos, ca întreg, spre Împă- 
răţia lui Dumnezeu, prin progresele sociale şi prin refor- 
mele instituţiilor ei. De aceea creștinii sunt obligaţi să con- 
tribuie ia aceste progrese şi reforme. Acestea nu sunt in- 
diferente pentru apropierea ei de Împărăţia lui Dumnezeu. 

2) Istoria totuşi nu va ajunge la perfecțiunea eshato- 
logică prin ea însăşi. Căci în durata ei pământească per- 
sistă moartea cu multe din grijile şi tristeţile ei; deci nu se 
poate ajunge în cadrul ei nici la comuniunea desăvârşită cu 
toţi. De aceea creaţia se cere după un sfârșit. 

3) De aceea creştinii sunt datori să participe la toate 
acţiunile de îmbunătăţire a relaţiilor dintre oameni, nu nu- 
mai în cadrul particular, ci pe planul general sociall62. Ei 
trebuie să-şi dezvolte un simţ al răspunderii istorice, pe 


160. Geschichte als Sindenfall und Weg Gericht, 1925. 

161. Die Theologie der Hoffnung, Kaiser Verlag, Munchen, 1965, 
p. 203-204. 

162. Ibidem. 

lângă simţul răspunderii faţă de semenul individual, pentru 
că prin aceasta ajută întreaga omenire să înainteze spre 
perfecțiunea eshatologică. Dar întrucât această perfecţiune 
nu se va obţine decât la sfârşitul istoriei, în Dumnezeu, iar 
inaintarea ei spre acea perfecţiune e susţinută de Dum- 
nezeu însuşi, creştinii trebuie să realizeze în cadrul tuturor 
relaţiilor şi structurilor sociale, chiar şi a celor mai avan- 
sate, legătura cu Dumnezeu, depăşind aspectul pur uman 
al lor. Ei trebuie să pună chiar în aceste relaţii şi structuri 
sentimentul răspunderii în faţa lui Dumnezeu pentru seme- 
nii lor, ca aceste relaţii să nu rămână cu un caracter de ega- 
litate externă, formală, sau, simplu, uman-sentimentală. 
Căci aceasta nu umple de plinătate viaţa lor şi nu-i scapă 
pe oameni de moarte. 

Numai un Hristos prezent în creştini şi numai în măsura 
in care e prezent în ei îi ajută pe aceştia să depăşească 
continuu aspectul formal, exterior al progresului relaţiilor 
umane, structurate de reforme tot mai avansate, într-o căl- 
dură şi adâncime spirituală satisfăcătoare, după ce-i ajută 
să contribuie la înfăptuirea unor structuri de tot mai mare 
dreptate şi frăţietate între oameni. 

Un progres in această depăşire a egalităţii şi a respec- 
tului exterior se poate realiza, după noi creştinii, în măsura 
în care Îl avem pe Hristos şi puterea Lui în noi ca subiectul- 
izvor al iubirii nesfârşite. De aceea numai sfinţii dau o căl- 
dură deplină relaţiei lor cu oamenii, întrucât au pe Hristos 
în ei în mod culminant. 

Toate învăţăturile comunicate de Revelaţie şi toate da- 
rurile împărtăşite de Hristos au adâncimi spirituale şi trepte 
nesfârşite. Hristos ca om, sau ca unire desăvârşită a uma- 
nului cu Dumnezeu-Cuvântul, are o adâncime nesfârşită de 
înţelesuri şi de puteri iubitoare, îndumnezeitoare şi ajută- 
toare, care ne cheamă şi ne conduc mereu înainte şi mai 
sus în inţelegerea şi trăirea noastră, în descoperirea de ori- 

zonturi mereu mai înalte, pe care să le facem cunoscute 
lumii ca moduri de relaţii superioare. 

Tainele Bisericii nu ne dau nici ele numai nişte haruri 
statice, nişte bunuri sau nişte virtuţi limitate, pe care să le 
ținem cu grijă în limitele prezente, ca să le arătăm la jude- 
cata din urmă lui Dumnezeu bine conservate, ca talantul 
nelucrat sau neinmulţit, din Evanghelie. Tainele au şi ele 
un caracter profetic-dinamic, dându-ne puteri care trebuie 
mereu dezvoltate şi mai deplin actualizate și care să ne 
ducă la trepte spirituale tot mai avansate în relaţiile interu- 
mane, spre desăvârșirea finală. Dar aceste adâncimi le va- 
iorificăm nu numai noi, ci împreună cu Hristos, folosindu-ne 
la aceasta şi de aspectele noi ale realităţii sociale, pe care 
istoria le scoate la iveală nu numai prin evoluţia lentă, ci 
câteodată şi prin salturi ce se produc în ea. Hristos nu Se 
mulţumeşte să ne arate ca profet starea Sa, în mod pasiv, 
ca stare spre care trebuie să tindem toţi. El este permanen- 
tul Profet care ne conduce mereu mai aproape de El, me- 
reu mai sus și mai aproape de Împărăţia cerurilor. 

Hristos e ţinta creaţiei și conducătorul ei spre acea 
țintă. Ca atare El dă desfăşurării ei un sens. Creștinii văd 
această conducere a lui Hristos şi contribuie la înaintarea 
ei, dar şi depăşesc continuu în trăirea lor tot mai adâncă 
orice punct atins de ea. | 

Dar nici sfinţii nu socotesc că au ajuns la sfârşitul isto- 
riei, ci şi ei aşteaptă sfârşitul ei, pentru a trăi în plinătatea 
ei comuniunea pan-umană, prin revelarea văzută a slavei 
lui Hristos şi prin activarea deplină a întregii Lui puteri iu- 
bitoare de oameni. 

Asifel, Împărăţia lui Dumnezeu va veni se pare după ce 
creaţia va fi realizat pentru totalitatea lumii structuri cores- 
punzătoare cu acea Împărăţie a dreptăţii, a păcii şi egalităţii 
şi, măcar pentru unii, trăirea cât mai avansată a acestor 
relaţii în Dumnezeu. Perfecţiunea eshatologică va veni 
după ce omenirea se va fi străduit să facă tot ce a putut 

pentru a se apropia de ea. Când acea perfecţiune va apă- 
rea, omenirea va înțelege că tocmai aceasta îi trebuia, 
adică se va fi pregătit pentru primirea ei cu înţelegere. 

Dar Hristos ajută la conducerea aceasta a creaţiei spre 
EI şi o împlineşte în EI, la sfârşitul ei, nu numai ca factor ce 
lucrează în lăuntrul ei, în totalitatea ei într-un fel necunos- 
cut, iar în creştini într-un fel mai conştient, ci şi ca Judecă- 
tor final al ei. Însăși conştiinţa unei judecăţi finale la care 
ne vom prezenta dă creştinilor puterea activităţii în istorie, 
pentru conducerea ei spre Împărăţia lui Dumnezeu. Fiecare 
va fi judecat la sfârşit în faţa tuturor, în faţa rezultatului 
final al istoriei. Prin aceasta se va arăta că fiecare e chemat 
să lucreze binele nu numai în cercul închis al semenilor săi 
(în egoismul perechii căsătorite care a evitat naşterea de 
copii, în egoismul tribului, rudelor de sânge etc., în egois- 
mul neamului), ci şi pentru cauzele generale ale omenirii. 
De aceea şi morţii dinainte vor fi judecaţi din nou atunci, 
pentru că atunci se va vedea în ce măsură faptele lor au 
determinat pe cei ce au trăit după ei să lucreze bine sau 
rău pentru toată umanitatea şi pentru dezvoltarea ei. 

Acesta e incă un motiv pentru care urmăresc şi sfinţii 
şi îngerii, în mod palpitant, cum îşi duc şi cum își sfârşesc 
viaţa oamenii următori, rugându-se pentru ei, ajutându-i, 
ţinând cununa lor pregătită. 

Dar şi noi, cei de pe pământ, avem o datorie de a con- 
tribui la buna dezvoltare a istoriei şi dintr-o responsabilitate 
pentru înaintaşii noştri, ştiind că ei vor fi judecaţi din nou, 
ia sfârşit, pentru rezultatul la care a ajuns istoria ca întreg. 


3. Teoria eshatologicului în cadrul istoriei 


Spre deosebire de învăţătura creştină în general şi de 
interpretările ei amintite, care văd în principiu incompati- 
bilitatea între eshatologie şi istorie, sunt unele concepţii 
care văd eshatologia ca un eveniment ce se produce în ca- 
drul acesteia, adică în partea finală a ei. Ele împacă într-un 

anumit mod imposibil relativul ei cu absolutul apărut în ea. 
Ele văd parusia lui Hristos ca un eveniment de la finea lu- 
mii, dar nu dincolo de ea (die entgeschichtiche Paru- 
sie)!55. Reprezentanţii lor afirmă că, precum lumea a fost 
locul de luptă pentru Hristos şi pentru Împărăţia Lui, aşa 
trebuie să fie și locul Lui de biruinţă; că precum S-a arătat 
umilit în ea, aşa trebuie să Se arate şi triumfător; că istoria 
numai așa şi-ar primi sensul deplin, ar lepăda caracterul 
enigmatic, dacă ar fi luminată la sfârşit de apariţia Domnu- 
lui în slavă. Ele spun că, dacă lucrarea lui Dumnezeu în lu- 
me înseamnă o continuă afirmare a ei, El ar trebui să apară 
şi la sfârşitul ei, aducând un da final pentru ea şi arătând 
că Dumnezeu poate apărea în ea în toată strălucirea Lui, că 
ea este în stare să-L facă arătat, chenoza Lui neţinând de 
structura timpului, ci de voia lui Dumnezeu de a Se reţine 
de la deplina Lui manifestare, pentru a lăsa omului putinţa 
de a se decide în deplină libertate pentru E1164%. 

Că sensul istoriei creaţiei se va dezvălui de-abia prin 
revelaţia deplină a lui lisus la a doua venire, de-abia prin 
judecata ce o va rosti El asupra ei şi că de-abia această ju- 
decată va arăta deplin importanţa pe care o are istoria, este 
just. Dar pe ce temei se deduce că această descoperire a 
sensului deplin al ei, deci această clarificare a poziţiei lui 
Dumnezeu faţă de tot ce s-a săvârșit în ea, trebuie să fie şi 
un eveniment în această istorie, când orice eveniment în 
această istorie trebuie să împrumute caracterul ei rela- 
tiv! 657? | 

Sensul istoriei nu se poate descoperi în istorie, judeca- 
ta asupra ei nu se poate rosti în cuprinsul ei, căci aceasta 
ar însemna că ea a ajuns la capăt cât încă ea durează, ceea 
ce este imposibil. De aceea arătarea descoperită a lui lisus 


163. P. Althaus, op. cit., 245, 

164. Argumentele acestea le aduce mai ales N. Schmidt, Zeit und 

165. P. Althaus, op. cit., p. 303. 


390 TEOLOGIA DOGMATICĂ ORTODOXĂ 


Hristos cu umanitatea Sa desăvârşit indumnezeită nu poate 
avea loc în istorie. Căci însăşi umanitatea aceasta îindum- 
nezeită e dincolo de istorie. Istoria e prin fiinţa ei drum, nu 
odihnă finală, ea e tensiune neajunsă la capăt. Ea e timp şi 
în timp nu e dat totul concentrat. Fără să socotim că în ea 
trebuie să se facă numaidecât răul, cât ţine ea încă nu se 
posedă tot binele. Ea e domeniul mişcării spre desăvârşire, 
nu a! desăvârşirii în care a incetat mişcarea mai departe; ea 
e domeniul relativului, al nedeplinei descoperiri, lăsând loc 
mult presupunerilor, posibilităţilor, ambiguităţilor. Din 
această tensiune nu se poate ajunge evolutiv la odihnă, ci 
printr-un salt, care nu stă în puterile a ceea ce se află în ten- 
siune, în mişcare, în puterile istoriei. E necesară o oprire a 
istoriei efectuată de Sus, pentru ca omenirea să fie trecută 
ia o existenţă supraistorică. | 

Teoriile care văd Parusia ca un eveniment în partea fi- 
nală a istoriei, care văd eshatoiogicul, desăvârşirea ca o fa- 
ză finală a istoriei, concep Împărăţia cerurilor ca un chip 
dezvoltat al lumii acesteia, sau lumea aceasta ca un chip ne- 
dezvoltat al Împărăției cerurilor. Nu văd caracterul trans- 
cendent al impărăţiei cerurilor, sau dualismul ireductibil 
dintre lumea aceasta şi Împărăţia cerurilor. 

Mai accentuată e greşeala aceasta la hiliaștii propriu-zişi, 
care aşteaptă o împărăție a lui Hristos de o mie de ani pe 
pământ, înainte de judecata din urmă. De bucuria acestei 
Împărăţii vor avea parte, zic ei, numai drepţii, atât cei morţi, 
care vor învia la începutul ei, cât şi cei din viață, care se vor 
adăuga acelora. Păcătoşii care nu vor fi murit vor petrece 
în timpul ei închişi în temniţă — deşi după altă părere drep- 
ţii vor petrece în timpul ei în cer, cu Hristos, iar satana cu 
ingerii lui şi cu păcătoşii care n-au murit, pe pământul pus- 
tiit!66. La sfârşitul mileniului se va da drumul satanei, iar 
păcătoşii vor învia. Satana cu îngerii lui şi cu păcătoşii se 


166. W. Muller, Die Adventisten. Was man von ihnen wissen muss?, 
Advent Verlag (K. V.), Hamburg, Wien, Zirich. 


ESHATOLOGIA UNIVERSALĂ 39] 


vor ridica împotriva lui Hristos şi a drepţilor, dar vor fi nimi- 
ciți total. După altă părere, păcătoşii morţi vor învia pentru 
judecata universală, numai după ce ultima răscoală a sata- 
nei şi a păcătoşilor de pe pământ va fi înfrântă187. 

În toate variantele milenariste, Împărăţia cerurilor are 
un caracter istoric după chipul vieţii de acum. Păcătoşii vor 
porni impotriva cetăţenilor acestei împărăţii o luptă tru- 
pească sau spirituală, pe pământ, deci se pot ciocni într-un 
anumit moment, căci are loc cel puţin atunci o coexistenţă 
intre cei drepţi şi cei păcătoşi. Sectele care o susţin nu se 
mulţurnesc numai cu fericirea duhovnicească a vieţii spiri- 
tuale, ci doresc cel puţin pentru un răstimp de o mie de 
ani, anterior aceleia, o fericire mai apropiată de cea posi- 
bilă în lume. 

Învățătura aceasta înseamnă 0 reluare a speranțelor 
poporului iudeu care aștepta pe Mesia pentru a restabili 
împărăţia Lui pământească distrusă de împărăţia Babilonu- 
iui. Ea interpretează greşit proorociile din Vechiul Testa- 
ment, care vorbesc de o viitoare restabilire a strălucirii lui 
Israel prin Mesia. Se spune că după întoarcerea din Babilon 
nu s-a mai restabilit cu adevărat acea împărăție, aşa cum s-a 
prezis de Isaia (49, 23; 61, 5-6), de Daniel (cap 2 şi 7) şi 
de lezechiel (cap. 40-48). Deci cândva trebuie să se împli- 
nească. Învățătura aceasta n-a fost reluată numai de unele 
secte, ci şi de o serie de teologi protestanți, ca de pildă de 
Coccejus, Bengel, Ottinger, Merken, |. Th. Beck, Auberlen, 
R. Rothe, Martensen, Hoffmann, Delitzsch, Frank etc. 

În general, hiliasmul înseamnă aşteptarea unei viitoare 
'desăvârşiri provizorii a Împărăției lui Dumnezeu pe pă- 
mânt printr-o intervenţie nemijlocită a lui Hristos cel înăl- 
țat'168. Dar multiplele lui variante se poi reduce la două 
forme generale: hiliasmul moderat şi hiliasmul strict. Cel 
dintâi aşteaptă venirea lui Hristos la sfârşitul perioadei de 


168. Th. Hăring, Der christliche Glaube, ed. 2, 1912, p. 676 ş.u. 

desăvârşire a istoriei, cel din urmă, la început. Hiliasmul 
moderat e reprezentat de Spener, cu speranţa sa “în tim- 
puri viitoare mai bune'; de Bengel, cu aşteptarea unui timp 
de biruinţă şi înflorire a Bisericii; de Delitzch şi de Marten- 
sen, care vorbesc de o venire "spirituală" a lui Hristos!69. 

După hiliasmul moderat, poporul Israel se va converii, 
va veni un timp de mare misiune, creştinismul va avea o 
putere de stăpânire peste lume, ideile creştine vor străbate 
viaţa şi instituţiile umane. Toate acestea vor fi efectul lui 
iiristos cel înălţat şi al domniei Lui, pe care o va exercita 
nevăzut din cer, prin parusia Lui 'spirituală'. Dar venirea Lui 
personală vizibilă încă nu s-a produs, deci nici învierea şi 
transfiqurarea comunităţii creştine! 70. 

Alttel e hiliasmul strict al lui Hofimann, Frank şi Au- 
berlen. După aceşiia, mileniul începe cu venirea lui Hristos, 
cu învierea şi prefacerea credincioşilor, cu restabilirea co- 
munităţii transfigurate pe pământ. Hristos revenit va exerci- 
ta o stăpânire împărătească pe pământ!7!. Această stăpâ- 
nire a lui Hristos pe pământ va coincide cu împărăţia făgă- 
duită lui ISrael. 'Hiliasmul şi aşteptarea pentru Israel îşi 
aparţin laolaltă'!72. Israel se va întoarce din diaspora în 
Canaan şi prin Hristos cel revenit i se va restabili împărăţia. 
Israel va exercita stăpânirea 'sub regele mesianic, făgăduit 
lui"175. Ierusalimul va fi centrul împărăției de o mie de ani. 
Israel va păşi iarăşi în fruntea întregii omenirii74. Precum 
se raportează preotul la credincioşi, așa se va raporta Israel 
la lume: va mijloci raporturile ei cu Dumnezeu. “Astfel, iu- 
deii sunt învățătorii noștri în lucrurile dumnezeieşti. Căci ei 
sunt şi în Noul Testament”. 


169. Martensen, Weltreich, Religion und Gottesherschaft, II, p. 425. 
170. La P. Althaus, op. cit., p. 294. | 

171. Frank, System der christlichen Wahrheit, |, 47. 

172. Auberlen, Das r6mische Reich, p. 230, 233, 345 urm. 

173. P. Althaus, op. cit., p. 295, nota |. 

174. Frank, op. cit., 47, 7, 8. 

Acestei invăţături i se poate răspunde că proorocia 
despre restabilirea împărăției lui Israel s-a împlinit prin înte- 
meierea Bisericii, care e Israel cel spiritual, sau se va împli- 
ni desăvârşit în viaţa viitoare. "Prin Hristos, Ierusalimul, 
templui, cultui, ca umbre (Col. 2, 17: Evr. 8, 5; 10, l),au 
fost depășite şi desfiinţate odată pentru totdeauna. De 
când Hristos e aici, nu mai poate veni ceasul pentru leze- 
chiel (40-48) cu viziunea noului lerusalim preoţesc; nu mai 
există alt templu decât comunitatea lui Hristos însuşi. Şi de 
când e aici Hristos, readunarea poporului lui Israel din dias- 
pora nu mai are o însemnătate pentru istoria mântuirii, 
pentru că insemnătatea specială a ţării, a lerusalimului, a 
impărăţiei lui israel, a culiului lui, a trecut. De atunci în- 
coace diaspora lui Israel e tot aşa de puţin o temă teolo- 
gică, cum e diaspora poporului german în faţa lumii". "Is- 
rael ca popor istoric nu mai e o mărime teologică, un fac- 
tor în istoria mântuirii; de la Hristos, Israel şi-a împlinit mi- 
siunea lui în istoria mântuirii'175. 

Hiliasmul pretinde o împlinire a speranţei creştine în 
planul imanent al istoriei. El pretinde că dacă lucrarea de 
mântuire a lui Dumnezeu e un da pentru istoria aceasta a 
noastră, acest da trebuie să se manifeste şi la sfârşit. Istoria 
trebuie să fie desăvârşită, zic hiliaştii. "Dar desăvârşirea isto- 
riei înseamnă caracterul istoric al desăvârşirii'. "Biserica lui 
Hristos apare în istorie, luptă în istorie, ea trebuie să ajungă 
tot în istorie la desăvârşire şi la biruinţă: ea a suferit în lume 
şi din partea lumii, ea trebuie să fie arătată de aceea lumii 
şi în slava ei'176. Sau: "Istoria nu poate să ajungă la sfârşit, 
până ce Hristos nu a supus, în ziua ultimă a istoriei, toate 
formele, instituţiile şi mișcările istorice, stăpânirii Sale'177. 


175. Fr. Spemann, Jerusalem, Wittenberg und Rom (fără an), p. 214. 

176. P. Althaus, op. cit., p. 300-301. 

177. Ibidem, p. 303, unde citează şi pe Irineu, cunoscut ca hiliast: 
"Căci e drept ca Biserica, în aceeaşi creaţiune în care a lucrat și a fost 
încercată în toate felurile, să obţină și roadele răbdării ei' (Adv. haere- 
ses, 5, 32 ş.u.). 

Hiliasmul nu se poate susţine din punct de vedere teo- 
logic şi e în sine contradictoriu. Faţă de hiliasmul moderat 
se poate spune: dacă desăvârşirea Bisericii în timp se pro- 
duce înainte de venirea lui Hristos, de ce se mai aşteaptă 
venirea lui Hristos? Iar faţă de hiliasmul strict se naște 
întrebarea: oare nu înseamnă venirea lui Hristos ca atare şi 
învierea de obşte, în mod necesar, sfârşitul istoriei și al 
chipului actual al creaţiei? Unde ar mai fi deci loc pentru o 
împărăție intermediară? Sau dacă ea e desăvârşirea finală, 
ce mai are să aducă în plus Împărăţia cerurilor care ur- 
mează "mileniului"? Nu se slăbeşte astfel nădejdea după 
împărăţia finală? "Mai departe: întrucât hiliasmul fixează o 
ţintă provizorie, o treaptă intermediară între istoria noastră 
de acum şi desăvârşirea finală, trebuie să sfâşie ceea ce 
ţine nedespărţit împreună şi să zugrăvească un tablou con- 
tradictoriu. El admite ca primă treaptă a desăvârșirii 'mân- 
tuirea comunităţii", de care trebuie deosebită ca a doua 
treaptă "mântuirea lumii'. Dar cum poate fi despărțită co- 
munitatea, de omenire şi de lume? Învierea şi desăvârşirea 
comunităţii nu poate fi ceva izolat. Moartea noastră nu e 
numai moartea noastră, ci a chipului actual al creaţiei. În- 
vierea noastră nu e numai învierea noastră, ci e radicala 
înnoire a creaţiei întregi. Învierea morţilor într-o împărăție: 
finală a istoriei, o 'comunitate transfigurată' pe pământul 
vechi, nu e decât 'mitoiogie'178. Cum pot fi incoruptibile 


178. M. N. Feret, op. cit., p. 304-305. D. Hofmann (Enzyklopedie), p. 
109 ş.u.: Comunitatea e transfigurată “pentru ca să se facă văzută comu- 
nitatea Dumnezeului celui viu împotriva lumii”. "După ce apariţia Bisericii 
a stat în contradicţie cu fiinţa lumii, acum contradicţia ei e suprimată. 
Comunitatea transfigurată poate începe acum o activitate de fel nou, şi 
Hristos, o nouă activitate prin ea, care convinge lumea de faptul că aici 
s-a realizat mântuirea şi o supune şi pe ea acestei mântuiri'. Sunt adunate 
aici, zice Althaus (op. cit., 304, nota 3), într-un tablou teologic imposibil, 
istoria, minunea, duşmănia împotriva lumii şi - ceea ce sparge istoria - 
transfigurarea naturii, învierea, înnoirea comunităţii desăvârșite. St. Tho- 
masius (Christi Person und Werk, Ul, 2, 464 urm.) spune de această vi- 

trupurile în forma actuală a creaţiei? lar dacă trupurile 
celor înviaţi sunt coruptibile, cum pot trăi o mie de ani şi 
cum pot fi ferite de neajunsurile bolilor şi ale necesităţilor 
trupeşti? Şi cum pot lupta cei în trupuri muritoare, cu cei în 
trupuri care nu mor o mie de ani? 

Pe lângă aceea, de ce s-ar dori o fericire în această 
lume, inainte de a se obţine cea din planul eternității? Şi în 
ce ar consta ea? Dacă ar fi o stăpânire a celor blânzi, cum 
s-ar menţine ea in această lume? Dacă ar fi o stăpânire cu 
putere lumească asupra celorialţi, cum s-ar potrivi ea pen- 
tru nişte oameni care se pretind superiori spiritual? Nu în- 
seamnă aceasta că cei ce ar domni astiel ar fi nişte oameni 
cu nimic mai buni decât cei stăpâniţi şi deci că ei aşteaptă 
această stăpânire ca o revanşă pentru umilirile dinainte, o 
revanșă care le dă o bucurie mai sigură şi mai concretă 
decât bucuria spirituală şi problematică din altă lume? Ipo- 
teza hiliastă e lipsită de orice preocupare de înduhovnicire 
a omului. 


4. Conjecturi despre condiţia lumii 
în momentul sfârşitului 


Mântuitorul a declarat că nimeni nu ştie ziua şi ceasul 
in care va veni, 'nici îngerii din ceruri, nici Fiul, ci numai 
Tatăl" (Mt. 24, 36; Mc. 13, 32). "Drept aceea, privegheaţi, că 
nu Ştiţi ceasul când vine Fiul omului" (Mt. 25, 13; Mc. 13, 
33; Lc. 12, 40). Numai Tatălui Îi revine să aprecieze mo- 
mentul acesta. Toate calculele care, pornind de la numere 


ziune: "un gând ciudat: o comunitate fericită a lui Dumnezeu, desăvârşită 
spiritual, trupeşte, cu Domnul ei transfigurat în mijlocul ei, în mijlocul 
unei omeniri în care sunt încă păcate de moarte - și apoi o istorie a aces- 
tei comunităţi care iarăşi trăieşte strâmtorată de cei de afară, ba chiar 
într-un fel de suferinţă... nu poate avea ca reşedinţă a existenţei decât 
lumea veche netransfigurată'. 

arbitrar interpretate (Daniel 7, 2; 9, 25; Apoc. 12, 14 etc.) 
fixează zilele, lunile, vremile, ca date precise, trec peste 
graniţa ce a pus-o Dumnezeu putinţei de previziune a omu- 
lui şi de stabilire a sensului adevărat al simbolurilor Re- 
velaţiei, care sunt profeţii ce se vor lumina deplin după îm- 
plinirea lor. | 

Dată fiind graniţa pusă de Mântuitorul, se pot face doar 
conjecturi asupra condiţiilor generale ale momentului is- 
toric care ar putea justifica sfârşitul lumii. 

Se pare că lumea va urma în general, din punct de ve- 
dere al structurilor sociale şi al dezvoltării intelectual-ştiin- 
ţifice, o linie de progres. lar părerea majorităţii teologilor 
din timpul mai nou este că creştinismul nu trebuie să se 
opună acestui progres, ci să-l sprijine, căci el poate fi şi 
baza unui progres pe plan spiritual. 

Dar sensul progresului spiritual poate avea multe înţe- 
lesuri. De aceea sfârşitul lumii nu poate fi prevăzut cu pre- 
cizie. 

Părinţii şi teologii ortodocşi au prezentat şi ei momen- 
tul care ar putea provoca sfârşitul lumii, ca o stare carac- 
terizată prin ambiguitate. Simeon Tesaloniceanul spune că 
sfârşitul va veni "când se va răci dragostea, când se va în- 
mulţi răutatea şi va pieri bunătatea'179, deci răul va fi ajuns 
la o ultimă dezvoltare. P. Florensky, recunoscând că Duhul 
va apărea deplin numai după ce se va sfârşi creaţia în 
forma ei actuală, spune că aceasta va coincide cu o ultimă 
dezvoltare a binelui: “Pe măsura apropierii sfârşitului isto- 
riei, apar pe culmile Sfintei Biserici raze noi, până acum 
aproape nearătate, ale zilei viitoare ce nu se va mai întu- 
neca. Însă Simeon Noul Teolog vorbeşte oarecum altfel; el 
scoate anumite tonuri noi în comparaţie cu asceţii vechi. În 


179. "Răspunsuri la întrebările unui arhiereu", 28, în Tratat despre 
toate dogmele credinței noastre ortodoxe, 1865, Bucureşti, p. 319. 

Biserica noastră aceste tonuri par asemenea soarelui ce 
răsare la sărbătoarea sărbătorilor. Sfântul Serafim de Sarov 
şi marii stareţi ai mânăstirii Optina: Leo, Leonid şi Macarie, 
dar în special Ambrozie, concentrează în ei sfinţenia ca 
intr-un focar. Prin ei e vizibil Cel ce vine, ca printr-un 
ochean. E aici o nuanţă nouă, unică, apocaliptică'180, 

Dar deși istoria ar putea fi considerată coaptă pentru 
sfârşit, când va fi ajuns la faza amintită, sfârşitul va fi adus 
în fond de Dumnezeu. Numai El vede sigur când ea e 
coaptă de fapt pentru sfârşit, pentru descoperirea sensului 
ei ca întreg. 

Apariţia sensului acestuia de Sus este una cu apariţia 
Cuvântului lui Dumnezeu, pe Care Apocalipsa Îl descrie ca 
venind călare pe un cal alb și ca numindu-Se Credincios şi 
Adevărat şi judecând şi războindu-Se intru dreptate (Apoc. 
19, 11, urm.). Cuvântul lui Dumnezeu e și Rațiunea lui 
Dumnezeu, Care ca atare e şi sensul desfășurării istoriei. EI 
Se va arăta pe cerul deschis. Cerul se va deschide pentru 
a izbucni din el sensul, raţiunea tuturor celor ce au fost 
săvârşite pe pământ, iar raţiunea aceasta vine pe cal alb, 
adică răsturnând repede toată raţiunea (tot cuvântul) 
ipocrită şi tot adevărul mincinos care ar vrea să i se opună. 
El e credincios, nu pentru că El crede, ci pentru că e fidel 
lumii pe care a creat-o pentru un sens şi vrea să o impli- 
nească în El; e credincios celor ce le-a făgăduit fericirea 
veșnică dacă vor lucra din credinţa în El. Şi adevărat, în 
opoziţie cu toată minciuna amestecată în viaţa omeneas- 
că!8!. Rațiunea de Sus, după care au fost create raţiunile 
ce s-au manifestat în istorie, va apărea pentru a lumina de- 
plin ţinta spre care au avut să înainteze şi va arăta întrucât 
au înaintat spre ea sau nu. 


180. P. Fiorensky, Stolp i utverjdenie istini, Berlin, 1929, p. 125. 

181. Origen, Coment. la Ev. loan, ed. Erwin Preuschen, Leipzig, 
1905, în Die griechischen christlichen Schriftsteller der ersten drei 
Jahrhunderten, p. 59. 

5. Semnele sfârşitului şi motivul nevăzut 
al sfârşitului lumii 


Conform Sfintei Scripturi, deşi nu se va putea prevedea 
cu siguranță momentul sfârșitului lumii, totuşi vor fi unele 
semne care pot să indice cu oarecare probabilitate apro- 
pierea sfârşitului. Desigur că şi aceste semne sunt supuse 
unei ambiguităţi. De aceea, Sfânta Scriptură spune pe de o 
parte că sfârşitul va veni pe neaşteptate, dar pe de altă 
parte, dă unele semne ale apropierii lui. 

Sfântul Apostol Petru înfăţişează caracterul ambiguu al 
apropierii sfârşitului, declarând că şi atunci unii se vor 
indoi de apropierea lui. De aceea sfârşitul va veni 'ca un 
fur“. "Întâi trebuie să ştiţi că în zilele cele de apoi, veni-vor 
cu batjocură batjocoritorii, care vor umbla după poftele lor 
şi vor zice: "Unde este făgăduinţa venirii Lui? Că de când au 
adormit părinţii, toate rămân aşa ca de la începutul zidirii... 
lar ziua Domnului va veni ca un fur; atunci cerurile vor pieri 
cu vuiet mare; stihiile arzând se vor desface şi pământul şi 
lucrurile de pe el vor arde cu totul" (2 Pt. 3, 3-4, 10). 

Pe de o parte, semnele sfârşitului date de Scriptură par 
să fie foarte caracteristice. Dar pe de altă parte, din cauza 
echivocului care va persista, nici aceste semne nu pot fi 
identificate cu siguranţă deplină. Ele sunt: 1) predicarea 
Evangheliei la toate popoarele (Mt. 24, 14); 2) convertirea 
poporului iudeu la creştinism (Rom. 11, 25); 3) înmulţirea 
fărădelegii şi răcirea dragostei între oameni (Mt. 24, 10, 
12), căderea multora de la credință, amăgiţi de prooroci 
mincinoşi (Mt. 24, 4 ş.u.), înmulţirea războaielor şi a veş- 
tilor de războaie (Mt. 24, 6-7), mari catastrofe în natură 
(Mt. 24, 7, 29); 4) venirea lui Enoh şi Ilie (Apoc. 11, 3); 
5) venirea lui Antihrist (2 Tes. 2, 3-11; 1 In 2, 18) care va lu- 
cra împreună cu apostolii săi mincinoşi tot felul de semne 
ca să amăgească pe oameni; substituindu-se lui Hristos, el 
va prigoni cu furie pe aleşii Domnului (Mt. 24, 5, 11); 6) 

arătarea pe cer a 'semnului Fiului Omului' (Mt. 24, 30), 
adică a crucii. 

Semnele 1 şi 3 sunt ceva prea general, ca să se poată 
cunoaşte exact când s-au produs. Convertirea poporului 
iudeu nu ştim în ce sens are să se înţeleagă. Celelalte 
semne cuprind pe de o parte ceva misterios, pe de alta vor 
avea o aparenţă lipsită de echivoc. De aceea mulţi vor 
putea să le indice ca prezente, inainte de a se produce real, 
şi mulţi vor putea contesta realitatea lor, când se vor pro- 
duce de fapt. 

Astfel, istoria va putea ajunge obiectiv de multe ori 
aproape de sfârşit, dar oamenii nu vor putea subiectiv să 
cunoască aceasta; sau unii oameni o vor considera aproa- 
pe de sfârșit, fără să fie de fapt. De aceea ei vor continua 
să se căsătorească şi să se ocupe cu celelalte treburi ale 
lor, chiar în preajma sfârşitului ei real. Istoria nu va ajunge 
la sfârşit prin ea însăși, ci prin voia lui Dumnezeu. 

Dumnezeu îi pune capăt când vrea, dar aceasta, se pa- 
re că atunci când continuarea ei nu ar mai avea într-adevăr 
un rost, chiar dacă multor oameni li s-ar părea dimpotrivă. 
Numai din viaţa lor de dincolo vor vedea şi ei că o conti- 
nuare a istoriei ar fi fost inutilă. De aceea Scriptura cere ca 
oamenii să fie pregătiţi pentru sfârşit, dar nu să fixeze un 
soroc al lui (Mt. 24, 42). 

Unii Părinţi bisericeşti văd motivul sfârşitului lumii la un 
moment dat, într-un plan intern al lui Dumnezeu. Sfârșitul 
ei va veni prin Dumnezeu, atunci când ea îşi va fi împlinit 
rostul conform planului lui Dumnezeu. 

Ambele idei: sfârşitul lumii prin Dumnezeu, dar atunci 
când ea îşi va fi împlinit rostul prevăzut de Dumnezeu, se 
cuprind în. afirmaţia Sfântului Maxim Mărturisitorul și a 
Sfântului Simeon Noul Teolog, că întâi trebuie să se împli- 
nească lumea de Sus și apoi va veni sfârşitul. După cel din- 
tâi, lumea de Sus se va împlini când toate mădulareie se 
vor strânge în jurul Capului - Hristos, ca să fie trupul lui 

Hristos complet!82. Cel de al doilea dezvoltă ideea 
aceasta, adăugând că, pentru a se întregi trupul lui Hristos 
cu toţi cei mai înainte rânduiţi, trebuie ca aceştia să se 
nască pe pământ. 'Deci, fiindcă Biserica este trupul lui Hris- 
tos şi mireasa Lui și lumea de sus şi locaşul lui Dumnezeu, 
iar mădularele trupului Lui sunt toţi sfinţii; şi fiindcă nu 
s-au născut încă toţi, nici n-au bineplăcut, este vădit că nici 
trupul lui Hristos nu e complet şi nu s-a umplut încă lumea 
de sus, adică poporul Bisericii lui Dumnezeu, ci se afiă încă 
mulţi în lume şi până azi mulţi care nu cred, dar vor crede 
în Hristos. Sunt şi mulţi păcătoşi şi risipitori care se vor 
pocăi şi mulţi neascultători care vor asculta. Şi încă mulţi 
se vor naşte şi vor bineplăcea lui Dumnezeu până la glasul 
trâmbiţei din urmă. De aceea e de trebuinţă să se nască 
toți cei mai-inainte-ştiuţi de Dumnezeu şi să se umple lu- 
mea Bisericii de deasupra lumii acesteia, a Ierusalimului 
celor întâi-născuţi, în cele cereşti. Şi atunci se va umple 
plinătatea trupului lui Hristos de cei ce sunt mai înainte-rân- 
duiţi de Dumnezeu ca să se facă după chipul Fiului Său, 
care sunt fiii luminii şi ai zilei aceleia. Aceştia sunt toţi mai 
îinainte-rânduiţi și scriși şi măsuraţi şi se vor uni şi se vor 
lipi de trupul lui Hristos şi atunci va fi intreg şi desăvârșit 
trupul lui Hristos şi nu va mai lipsi nici un mădular'!85. 
ldeea a exprimat-o mai înainte Sfântul Grigorie de 
Nyssa,care zice: "Prin cei ce se adaugă continuu la credinţă, 
Hristos Se zideşte pe Sine însuşi. Şi EI va înceta să Se zi- 
dească pe Sine, când va ajunge la măsura de creştere şi 
desăvârşire a trupului şi nu va mai lipsi ceva care să tre- 
buiască să se adauge prin zidire, toţi fiind zidiţi pe temelia 
proorocilor şi apostolilor... Dacă deci, Cap fiind EI, Îşi zi- 
dește corpul Său în continuare prin cei ce se adaugă me- 
reu, închegându-i şi articulându-i pe ioţi în ceea ce i se po- 


182. Ambigua, P.G. 91, col. 1280-1281. 
183. Cuv. 45, ed. cit., p. 219. 

triveşte fiecăruia după măsura lucrării lui, ca să fie, fie 
mână, fie picior, fie ochi, fie ureche, fie altceva din cele ce 
completează trupul, pe măsura credinţei fiecăruia, iar fă- 
când aceasta Se zideşte pe Sine, precum s-a zis, e clar că 
sălăşiuindu-Se în toţi, pe toţi îi primeşte în Sine, pe cei ce 
se unesc cu Sine prin împărtăşirea de trupul Său, şi pe toţi 
ii face mădulare ale trupului Său, ca să fie mădulare multe, 
dar un trup'18%, | 

Sfârşitul lurnii va veni deci când se va completa lumea 
din punct de vedere spiritual, sau trupul lui Hristos, ca o 
Spiritualitate unitară şi armonică. Unitatea acelei lumi tre- 
buie să cuprindă totalitatea formelor de încorporare indi- 
viduală a spiritualităţii divino-umane a lui Hristos. Desigur, 
deplinătatea unirii se va realiza dincolo. Dar dincolo se 
realizează cele năzuite aici. 

Dar de ce este definită prin număr această totalitate şi 
nu implică mai degrabă o infinitate de forme individuale, e 
greu de înţeles. Poate pentru spiritul finit e necesar acest 
caracter definit al totalităţii formelor de spiritualitate, ca să 
le poată cuprinde fiecare pe toate. Spiritualitatea divină 
exprimată uman primeşte un contur definit, fără a înceta să 
fie experiată ca infinită în adâncimea ei. Poate însă motivul 
principal pentru care numărul persoanelor care comple- 
tează Trupul tainic al Domnului e definit, să fie acela că un 
număr infinit de persoane nu poate fi iubit. lubirea infinită 
cere şi o concentrare a ei spre persoane de număr finit. 
Nici dumnezeirea nu e un număr infinit de persoane. Dar 
ipostasurile ce se iubesc sunt ele înseşi infinite. Tot aşa 
experiază infinitul persoanele umane ce se iubesc în trupul 
Domnului cu iubirea unitară din EI, sau din Sfânta Treime, 
dar nu din infinite centre divine. 

insă conturul definit al spiritualităţii se referă probabil 
nu numai la numărul limitat de persoane în care se experia- 


184. In illud: tunc ipse Filius subjecitur, P.G. 44, col. 1317-1320. 

ză, ci şi la modalităţile de experienţă şi exprimare a spiri- 
tualităţii lui Hristos de către lumea spiritelor create, fără ca 
să se excludă trăirea infinitului de către ele şi o înaintare în 
Hristos cel infinit şi Unul prin fiecare modalitate. Persoa- 
nele se grupează pe pământ pentru a experia modalităţi 
mai bogate ale încorporării spiritualităţii divine a Capului 
noii umanităţi, Hristos, în legături variate și mereu schim- 
bate. Dar în lumea viitoare fiecare persoană, deşi repre- 
zintă o modalitate de încorporare a spiritualităţii infinite a 
lui Hristos, va avea şi va înţelege în legătură cu ea pe toate 
celelaite într-un mod infinit mai deplin ca aici, încât fiecare 
va trăi întreaga spiritualitate a lui Hristos, a trupului tainic 
al Lui, dar în altă formă. lar pe de altă parte, întreaga spiri- 
tualitate dumnezeiască şi omenească concentrată în 
Hristos, Capul trupului omenirii îndumnezeite, se va afla 
actualizată prin mădularele acestui trup al Său. Nimic din 
comoara aflată în Hristos nu va fi nevalorificată în trupul 
Lui tainic, datorită nenumăratelor capacităţi naturale, înăl- 
țate de har, pe care le reprezintă mădularele Lui. 

Sfântul Grigorie de Nyssa spune că Dumnezeu priveşte 
în viziunea Sa omenirea ca pe un întreg şi, dacă n-ar fi pre- 
văzut căderea ei, oamenii s-ar fi născut altfel şi ar fi apărut 
toți în existenţă deodată185. Faptul că în urma păcatului se 
nasc succesiv, face ca fiecare să aștepte realizarea sa de- 
plină până la naşterea tuturor. Oarecum naşterea deplină a 
fiecăruia e condiţionată de naşterea tuturor până la sfârși- 
tul lumii. Chipul dumnezeiesc e comun întregii omeniri. 'La 
inceput, când puterea divină a produs natura existenţelor, 
ţinta lor a fost creată în imediată corespondenţă cu începu- 
tul lor... În acelaşi moment cu începutul lor apare perfec- 
țiunea lor finală. Natura umană era în număr. Ca şi celelalte 
creaturi,ea trebuia să aibă perfecțiunea sa chiar în momen- 


185. P.G., 44, col. 72. Conf. J. Gaith, La conception de la liberte 
chez Gregoire de Nysse, 1953, p. 55: 'Dans le premier dessein divin 
toute espece allait 6tre realisee instantanement dans sa totalite'. 

tul creaţiei, imediat'185, Datorită căderii, specia umană "are 
durerea să regăsească prin generaţii succesive integritatea 
ei numerică şi ontologică, adică libertatea completă sau, 
mai bine-zis, libertatea de jugul păcatului" !87. 

Imbinând motivele dezvoltării istoriei spre sfârşit cu 
motivul opririi ei când va vrea Dumnezeu, s-ar putea spune 
că lumea se va sfârşi atunci când, pe de o parte, nu vor mai 
crește in ea oameni care să o completeze de sus spre a 
exprima vreuna din trăsăturile spiritualităţii lui Hristos, pe 
de alta, când cei ce vor apărea nu vor mai lua din ea nimic 
pentru a o dezvolta în cadrul ei. Se va sfârși atunci când nu 
va mai fi posibilă în ea o dezvoltare a spiritualităţii infinite 
concentrate în Hristos. Epuizarea istoriei în acest rol al ei 
nu va fi nici accidentală, nici silită de providenţa divină, ci 
se va datora unei misterioase convergenţe şi întâlniri a 
acesteia cu orânduirea divină, care nu exclude nici liber- 
tatea umană, nici lucrarea dumnezeiască. Refuzul lui Dum- 
nezeu de a mai revela adâncimi noi prin creaţie va coincide 
cu neputinţa ei de a mai sesiza și dezvolta aceste adân- 
cimi, Epuizarea puterii creatoare sau revelatoare de spiri- 
tualitate a istoriei va fi un semn că lumea de Sus s-a com- 
pletat. 

Prin imbinarea acestor două cauzalităţi în explicarea 
sfârşitului istoriei, se dă un răspuns afirmației eventuale că 
istoria, sfârșind piintr-o epuizare a posibilităţilor ei de a mai 
sesiza şi dezvolta în cadrul ei virtualităţile sădite în ea de 
Dumnezeu şi concentrate, actualizate şi descoperite în 
Hristos, e un eșec al operei lui Dumnezeu. 

Însuşi faptul că omenirea e destinată învierii, a cărei 
bază a pus-o Hristos, şi anume învierii în solidaritate, pe un 
plan de viaţă absolut şi etern fericită, arată că Dumnezeu a 
pregătit pentru omenire ceva cu mult mai înalt, şi istoria 


186. P.G. 44, col. 1100. 
187. Gaith, op. cit., p. 5-6. 

creaţiei e numai o etapă de existenţă omenească în care să 
contribuie şi omenirea la creşterea ei pentru această viață 
absolut fericită. 

Apoi, istoria a dezvoltat, dacă nu într-un mod uniform, 
măcar în mod dublu (ambiguu) virtualităţile puse în ea de 
Dumnezeu şi reinnoite şi desăvârşite în Hristos. Ea a pus în 
lumină ultimă, în limitele relative ce ţin de ea, tema omu- 
lui ca fiinţă supremă a creaţiei vizibile, destinată să cu- 
noască opera lui Dumnezeu și să se cunoască pe sine 
însăşi in valoarea ei, superioară tuturor creaturilor. Dacă nu 
toţi folosesc această dezvoltare maximă a virtualităţilor 
umane, ca prin ele să vadă dincolo de ele şi să se unească 
cu Dumnezeu cel întrupat, pentru o dezvoitare infinită din- 
colo de imanenţa finită, aceasta se datoreşte libertăţii omu- 
lui, pe care Dumnezeu nu voieşte să o anuleze. 


B 
Chipul înnoit al lumii şi modul trecerii 
chipului ei actual, în cel înnoit 


1. Venirea lui Hristos, cauza prefacerii lumii 
și a învierii morţilor 


Evenimentele cuprinse în acest titlu sunt învăluite în 
cel mai adânc mister. Ele au caracter apofatic-pnevmatic. 
Prin ele se transcende planul existenţei imanente. Ele se 
vor petrece oarecum simultan. Lumea se va preface cu iu- 
țeală de fulger. În acelaşi timp vor ieşi din sânul pământu- 
lui transfigurat trupurile morţilor pnevmatizate şi trupurile 
vii se vor preface în trupuri înviate. Simultan va avea loc a 
doua venire a Domnului. Propriu-zis lumina trupului Lui în- 
viat va preface chipul acesta al lumii şi va fi cauza învierii 
morţilor. De aceea 'ziua' în care au loc toate acestea se nu- 
meşte 'ziua Domnului". 

Cuvântul Sfântului Apostol Petru, că stihiile lumii vor 
arde (2 Pt. 3, 10), este el însuși învăluit în mister. El poate 
să însemne că lumea cea nouă e anticipată de o descom- 
punere a lumii actuale, dovedind că chipul lumii acesteia, 
care s-a adaptat vieţii de după cădere a oamenilor, trebuie 
să treacă printr-o adevărată descompunere pentru a se 
înnoi, aşa cum omul trebuie să treacă prin moarte pentru 
acelaşi motiv 188. Dar acest act de consumare care pre- 
cede apariţia chipului nou al lumii trebuie să se producă cu 
iuțeală de fulger, căci Sfântul Apostol Pavel spune că cei vii 
se vor preface într-o clipă (1 Cor. 15, 52), deci într-o clipă 
va trebui să se petreacă şi prefacerea lumii şi învierea mor- 
ţilor. Desfacerea chipului actual al lumii va fi în acelaşi timp 
apariţia ei într-un chip nou, efect care nu e propriu focului 
material. Arderea aceasta fulgerătoare are o cauză supe- 
rioară şi are ca scop curățirea lumii de zgura răului şi o pu- 
nere a ei într-o stare de transparenţă spirituală. Dar poate 
că arderea e o îmbinare de cauze;superioară şi naturală. 


188. Sf. Simeon Noul Teolog, Cuv. 45, ed. Siros, p, 212: "Precum 
trupurile noastre când se desfac nu devin cu totul nimic, ci se innoiesc 
iarăşi prin înviere, aşa şi cerul şi pământul şi toate cele din ele sau toată 
zidirea, fiindcă s-au învechit şi s-au murdărit de păcatele noastre, se vor 
desface de către Făcătorul Dumnezeu prin foc, adică se vor topi şi se vor 
face noi şi neasemănati mai strălucitoare de cum sunt acum”. lar Metodiu 
de Olimp zice (Ex libro de resurrectione, P.G. 18, col. 273-276): "Rămâ- 
ne, aşadar, ca zidirea să se înnoiască spre mai bine..., ca sculându-ne 
noi şi scuturând mortalitatea trupului, eliberându-ne de păcat, să se 
elibereze şi ea de stricăciune... Deci e necesar ca şi pământul şi cerul să 
fie părtașe la arderea şi fierberea tuturor'. Sf. Maxim Mărturisitorul, 
Ep. L P.G. 91, col. 389; "Căci trece (lumea) şi cele din ea se veştejesc. 
Căci va veni cu adevărat vremea când va suna o trâmbiţă înfricoşătoare, 
cu un sunet străin şi totul se va desface, nimicindu-se orânduirea văzută 
a ei. Şi lumea văzută va trece, luându-și sfârşitul propriu. lar lumea as- 
cunsă acum a celor inteligibile se va arăta aducând taine cu totul străine 
ochilor şi urechilor şi minţii”. Sau tot el zice (Ep. IV, PG. 91, col. 416): 
“Toate... cele văzute vor trece deodată, stihiile arzând şi desfăcându-se 
în focul care va curăţi mai înainte zidirea întinată de noi pentru venirea 
Celui curat'. 

Această prefacere a lumii are cauza oricum în apropie- 
rea Domnului de lume. Ea poate să fie exclusiv efectul lu- 
minii şi al 'focului' spiritual al trupului Domnului. Dar aces- 
ta poate provoca și un foc material. În cântările de la Du- 
minica Tomii se spune că coasta sau osul Domnului era de 
foc şi Dumnezeu apără pe Toma de simţirea lui. El poate fi 
simţit de aceea ca foc mai ales de cei răi. Cu atât mai mult 
iradiază foc din ochii Domnului!89. În orice caz Domnul 
este cauza ultimă a consumării lumii vechi şi a apariţiei 
celei noi. Lumea creată e cuprinsă potenţial în Persoana 
dumnezeiască neintrupată. Cea transfigurată e cuprinsă în 
Persoana Cuvântului întrupat şi înviat în trup. Prin aceasta 
se afirmă superioritatea de putere a persoanei față de na- 
tură şi dependenţa ceiei din urmă de prima. Din cuvintele 
şi din faţa oricărei persoane iradiază o putere superioară 


189. Sf. Isaac Sirul spune că arătarea lui Hristos e foc pentru cei 
respinşi (Cuv. 84, ed. Theoitoke, p. 480-481). Dar întrucât ei nu simt pe 
Hristos în acest foc, El le poate apărea ca foc material. Pentru cei pă- 
cătoşi, dar nu cu totui de condamnat, Domnul va lucra ca un foc pe de 
O parte dureros, pe de alta transformator. Simeon Metairastul spune: 
“Cand mă gândesc, suflet nenorocit şi ticălos al meu, la venirea şi ară- 
tarea înfricoşătoare a Domnului, tremur şi mă tem şi-mi ies cu totul din 
minte şi sunt cuprins de cutremur și de frică şi nu ştiu ce să gândesc. 
Căci cine va putea sta în faţa siavei Lui, când se va arăta să sfărâme 
pământul? Cine va putea să suporte mânia Lui năpraznică împotriva 
mea, când puterile cerului se vor clătina, soarele se va întuneca şi luna 
nu-şi va mai da lumina ei? Ce frică va fi atunci, ce cutremur le va cu- 
prinde, când toate seminţiile pământului vor vedea pe Domnul slavei 
venind pe norii cerului cu putere şi slavă multă! "Atunci cerurile vor pieri 
cu zgomot și stihiile vor arde”, cum a spus fruntaşul Apostolilor, Petru: 
"pământul şi cele din el vor arde' (2 Petru 3, 10). Deci, suflete al meu, 
dacă toate acestea se săvârşesc astfel, cum trebuie să fim când toate se 
vor topi de frica Domnului? Căci atunci va fi cer nou şi pământ nou, 
când trâmbiţa va sufla cu putere" (Cuv. 29, p. 149. Descrierea aceasta 
repetă în parte pe cea a Sfântului Maxim Mărturisitorul, Ep. 1 către 
CGiheorghie, prefectul Africii, P.G. 91, 380). Expresia "toate se vor topi de 
frică” indică efectul pe care îl are un sentiment puternic asupra tuturor 
celor create, în primul rând asupra sufletelor şi prin ele asupra celor cre- 
ate. Între suflet şi cele materiale nu e o discontinuitate. 

care se datoreşte spiritului. Cu atât mai mult iradiază o 
putere din persoana Domnului. Dacă lumea a fost creată 
prin cuvânt, acum e transformată prin lumina feţei, a ochl- 
lor,în care S-a îmbrăcat Dumnezeu, pentru ca materia ei să 
fie făcută după chipul materiei trupului înviat. lar dacă tru- 
purile au fost însufleţite la început prin suflarea lui Dum- 
nezeu cel neîntrupat, ele învie acum prin iradierea puterii 
intregi a trupului Său înviat, care e Duhul Lui. "Căci nu e 
neputincios Cel ce a constituit la început trupul din ţărâna 
pământului, ca, odată desfăcut şi întors în pământul din 
care s-a luat, după hotărârea Creatorului, să-l învie ia- 
răşi'190. Sfântul Simeon Noui Teolog spune însă pe de o 
parte că lumea se va preface "la un semn a! lui Dumnezeu”, 
pe de alta, că se va preface “arsă de focul dumnezeiesc”, 
deci nu de un foc material, natural!?!. 

Venind Domnul, pe de o parte arde chipul învârtoșat al 
lumii, pe de alta o înnoieşte, adaptând-o trupului Său înviat 
şi trupurilor celor noi ale oamenilor, a căror înviere tot 
apropierea trupului Său înviat o va produce, prin puterea 
ce va iradia din el. 

Solidaritatea între apariţia chipului nou al lumii şi apa- 
riţia trupurilor înviate o afirmă Sfântul Simeon Noul Teolog 
astfel: “Trupurile oamenilor nu trebuie să învie şi să devină 
nestricăcioase înainte de înnoirea tuturor făpturilor. Şi pre- 
cum prima dată s-a zidit lumea nestricăcioasă şi pe urmă s-a 
plăsmuit omul, la fel trebuie să se facă zidirea nestricăcioa- 
să, ca împreună cu ea să se innoiască şi să se facă nestri- 
căcioase şi trupurile oamenilor, ca să se facă iarăşi duhov- 
niceşti şi nemuritoare şi să locuiască într-o locuinţă ne- 
stricăcioasă, veşnică şi duhovnicească'192. Chipul actual al 
lumii este adaptat necesităţilor de hrană; în el materia e 


190. Sf. loan Damaschin, De fide orth., P.G. 94, col. 1220. 

191. "Cuvânt. etic. I', în Symeon le Nouveau Theologien, Traites 
theolog. et ethiques, vol. |, p. 215, 215. 

192. Ibidem, p. 211 (ed. Siros, Cuv. 45, p. 212). 

într-o prefacere necontenită. E un chip stăpânit de legile 
desfacerii şi recompunerii. £ un chip pe care lumea la luat 
din pricina oamenilor, nu invers. De aceea, zidirea aşteaptă 
descoperirea fiilor lui Dumnezeu, pentru ca să-şi arate şi ea 
adevăratul chip (Rom. 8, 19). în chipul înnoit va domni nu- 
mai "mişcarea stabilă' a unei uniri tot mai mari. 

De aceea, când trupurile oamenilor se vor preface, elii- 
berându-se de corupiibilitate, se va preface, în solidaritate 
cu ele, şi chipul lumii. lar cum trupurile înviate vor fi ca 
trupul inviat al lui firistos, acest trup sau Duhul prezent în 
el în chip copleşitor e propriu-zis forţa, aluatul care va pre- 
face după asemănarea lui lumea întreagă. De aceea, se 
poate spune că a doua venire a Domnului în trupul cel în- 
viat coincide cu prefacerea lumii şi învierea morţilor, prici- 
nuindu-le simultan. Când EI va vrea să intre in solidaritate 
deplină pnevmatic-corporală - nu simplu şi nedeplin du- 
hovnicească, ca acum - cu lumea aceasta, ea se va preface 
după chipul Lui195, | 

Deci reintrarea deplină pnevmatic-corporală a lui Hris- 
tos în solidaritate cu lumea e o reintrare prin Duhul, de 
Care e piin trupul Lui înviat. Acesta va fi evenimentul Cinci- 
zecimii universale şi de supremă putere. Apariţia lui Hristos 
şi prefacerea lumii înseamnă o ridicare a lumii într-o stare 
transfigurată de Duhul, Care este în Hristos, sau o exten- 
siune deplină a Duhului, de Care este plin EI, asupra lumii. 
Duhul nu va mai lucra atunci în mod ascuns în lume, ca 
acum, ci Îşi va arăta efectul lucrării şi la vedere. Strălucirea 
de pe Tabor se va extinde asupra lumii întregi. Lumea va fi 
atunci Taborul generalizat. Viaţa dumnezeiască din trupul 
lui fHristos va umple lumea întreagă. Dar aceasta nu va fi 
fiinţa divină, ci lumina şi slava ce pornesc din ea ca plină- 


195. Simultaneitatea apariţiei Domnului și a învierii trupurilor se 
vede şi din aceea că unii scriitori bisericeşti, urmând lui Matei 25, 32, 
spun că întâi va fi arătarea Domnului şi apoi învierea oamenilor la jude- 
cată (Theophanes Kerameus, Hom, 10, P.G. 132, col. 397). 

tatea energiilor necreate. Prin aceasta zidirea întreagă de- 
vine pnevmatică, incoruptibilă, îndumnezeită, transparen- 
tă, deşi pentru a se face capabilă de o astfel de innoire tre- 
buie să moară forma actuală a lumii, după cum trebuie să 
se strice forma actuală a trupului pentru a învia într-o for- 
mă capabilă de a fi vas deplin al Duhului dumnezeiesc. 
Aceasta va da o frumuseţe neinchipuită lumii. 


2. Caracterul pnevmatizat ai lumii înnoite 
şi transparenţa lui Hristos prin toate 


Fără să dispară material, lumea va fi atât de scăldată în 
spiritualitate, încât nu spiritul va fi văzut prin materie, ci 
materia prin spirit, cum zice undeva Sfântul Grigorie Pala- 
ma. Subiectele se vor experia reciproc în mod nemijlocit, 
pline de o spiritualitate care copleşeşte materia, aşa cum 
se experiază doi oameni într-o desăvârşită comuniune, pri- 
vindu-se ochi în ochi şi uitând de existenţa realităţii mate- 
riale. Aceasta va face ca subiectele să nu-şi mai fie exte- 
rioare, ci reciproc interioare. 

in fond, însăşi materia lucrurilor şi trupurilor în forma 
lor actuală e lumină. Lumina lor materială va fi penetrată şi 
copleșită atunci de lumina imaterială, necreată, făcând ca 
separările individuale să fie copleşite şi să-şi piardă ascu- 
țimea. 

Sfântul Simeon Noul Teolog zice: "Toată zidirea (cum 
am spus în multe părţi), împreună cu paradisul, după ce se 
va înnoi şi va deveni întreagă duhovnicească, va deveni o 
locuinţă nematerială, nestricăcioasă, neschimbabilă, veş- 
nică și înțelegătoare (voep&). Şi cerul va fi neasemănat mai 
strălucitor şi mai luminos decât cel ce se vede acum, ca un 
altul nou. Şi pământul va primi o frumuseţe negrăită şi 
nouă şi un chip neveştejit de verdeață. Sau va fi îmbrăcat 
cu flori luminoase şi foarte variate şi duhovnicești în care, 
cum zice cuvântul dumnezeiesc, locuiește dreptatea. Şi 
soarele va străluci de şapte ori mai mult şi lumea, îndoit de 

cum străluceşte soarele acum, iar stelele vor fi asemenea 
cu soarele de acum... Şi întreaga lume aceasta va fi mai 
presus de orice cuvânt, ca una ce întrece orice înţelegere. 
Dar, fiindcă e duhovnicească şi dumnezeiască, se uneşte 
cu lumea inteligibilă şi devine un alt paradis inteligibil şi un 
lerusalim ceresc, fiindcă a devenit asemenea cu cele ce- 
reşti şi s-a unit cu ele'194. 

Sfântul Simeon Noul Teolog îndrăzneşte de aceea să 
numească acea lume: "imaterială, spirituală şi suprasensi- 
bilă', nu "materială şi sensibilă', "mai presus de simţurile 
noastre', pentru a putea fi o locuinţă adecvată pentru tru- 
pul 'în întregime spiritual şi inalterabil'!95. Misterul acelei 
lumi şi al acelor corpuri materiale dar pnevmatizate, Sfân- 
tul Simeon îl descrie în termeni paradoxali. Numai cople- 
şirea naturii prin subiectivitatea persoanelor umplute de 
iubirea dumnezeiască supremă poate să deschidă o oare- 
care înţelegere a acestei stări. "Nu e vorba de un pământ 
sensibil — căci cum l-ar putea moşteni drepţii care vor 
vieţui cu totul spiritual! (Ps. 36, 29) — ci de un pământ cu 
totul spiritual şi nematerial, pentru că, având acum corpuri 
necorporale şi devenite mai presus de simţuri şi fiind cei 
circumscriși necircumscriși în cele necircumscrise, vor avea 
o locuinţă potrivită cu slava lor'196, 

Sfântul Simeon compară aceste corpuri cu ale îngerilor, 
care, pe de o parte, sunt corporali şi circumscrişi în com- 
paraţie cu natura nematerială şi necorporală a Dumnezeirii, 


194. Op. cit., p. 219-229. În fond materia însăşi a lucrurilor şi a 
trupurilor e lumină. Lumina lor naturală va fi străbătută de lumina ima- 
terială a Duhului prin suflete. În acest ocean de lumină spirituală se vor 
pune în evidenţă şi mai clară structurile persoanelor, dar şi unitatea din- 
tre ele, iar lucrurile vor fi înfrumuseţate şi subiectivizate ca un corp 
comun şi ca un conţinut sufletesc comun de extraordinară bogăţie şi fru- 
museţe a persoanelor. 

195. "Cuv. etic. [', op. cit., p. 213. 

196. Ibid., p. 215. 

pe de alta, in comparaţie cu a noastră, sunt necorporali, in- 
sesizabili cu simţurile, invizibilil97. 

Rezultă din cele spuse de Sfântul Simeon şi de alţi Pă- 
rinţi o gradaţie de materialitate, de corporalitate şi de sen- 
sibilitate în lumea creată, în treptele şi în stadiile ei. Lurnea 
nouă şi trupul nostru înviat ating un grad maxim de imate- 
rialitate şi de spiritualitate prin îndumnezeirea după nar, 
păstrând totuşi materialitatea şi sensibilitatea după natură 
şi făcându-se toate acestea medii de maximă transparenţă 
a sufletului pnevmatizat, a dumnezeirii. Aşa cum faţa omu- 
lui şi chiar trupul lui întreg sunt o materie spiritualizată în 
comparaţie cu cea a corpurilor animalelor, care şi ele sunt 
pe o treaptă de materie însufleţită, față de minerale, la fel 
în starea de înviere lumea întreagă şi trupurile omeneşti 
vor atinge o nouă şi supremă treaptă de spiritualitate. Dar 
ea rămâne totuşi materie, aşa cum o sticlă rămâne totuşi 
sticlă şi razele solare ce trec prin ea primesc prin ea o anu- 
mită frumuseţe şi un mod nou de a se face sensibile, dată 
fiind capacitatea sticlei de a se face un mediu special al 
transmiterii acelor raze. "Căci noi devenim asernenea înge- 
rilor, nu prin natură, ci prin vrednicie'198. Materia transfi- 
qurată, în starea de înviere, tot materie rămâne. 

Toată lumina aceea, care va umple li:mea şi o va co- 
pleși, va iradia din trupul lui Hristos. Oceanul acelei lumini, 
ca lumină dumnezeiască, va copleși creaţia întreagă. 

Sfântul Simeon Noul Teolog socoteşte că chiar şi soa- 
rele şi stelele vor fi copleşite la un loc cu toate formele 
lumii, dar nu desfiinţate, de Hristos, Soarzle dreptăţii, de 
lumina ce va iradia din trupul Lui. Ceici lumina aceea nu va 
preface numai lumea într-o realitate luminoasă, ci va fi şi 
conţinutul ei permanent. Lumina feţei lui fristos, în mod 
special, ca lumina acelei Persoane, Care ca Dumnezeu de- 


197. Ibidem, p. 215-217. 
198. Ibidem, p. 219. 

săvârşit S-a arătat ca om desăvârşit, va copleşi toate lu- 
minile din afară. Chiar din persoana umană vine toată lumi- 
na câtă luminează lucrurile din jur de un sens şi dă exis- 
tenței persoanelor apropiate un sens sporit. Din fața uma- 
nă a lui [iristos, care e mediul prin care iradiază înţelegerea 
şi i»unătatea nesfârşită ale Persoanei dumnezeieşti, se va 
răspândi peste toate şi peste toţi cei ce şi-au deschis inima 
ca să vadă şi să simtă, lumina care le va copieşi pe toate, 
sau le va descoperi sensul deplin al existenţei. 

De aceea, ziua în care va apărea acel Soare, va fi 'ziua 
Doinnului" prin excelenţă, ziua luminii neînserate. EI însuşi 
va Îi acea zi, pentru că EI este lumina ei. Toate vor umbla 
în lumina lui Hristos (Apoc. 21, 24). Însuşi soarele material 
va fi acoperit de strălucirea Stăpânului (Mt. 24, 29), aşa pre- 
cum acur! lucrurile văzute se estompează în faţa soarelui 
şi nu se mai văd. Şi stelele înseşi se vor acoperi (Is. 24, 4), 
se vor înfişura ca o carte, adică vor face loc strălucirii 
Făcătorulu: Şi numai EI va fi ziuă şi Dumnezeu totodată, El, 
Care acum e invizibil tuturor ochilor. El, Care locuieşte în 
lumina neapropiată (1 Tim. 6, 16), Se va revela atunci 
tuturor cum este, va copleşi atunci toate lucrurile cu lumi- 
na Sa proprie şi va deveni pentru sfinţii Săi 'ziua bucuriei 
eterne, neapuse şi fără sfârşit'199. 

Propriu-zis însăşi această apariţie a Domnului va fi şi o 
judecată ca punere în lumina lui Dumnezeu a tuturor celor 
ce au trăit în comuniunea cu Domnul, cu toate faptele, gân- 
durile şi cuvintele lor din trecut, dar purificate de tot ce a 
fost nedesăvârşit în cele; totuşi, şi ca lăsare în întuneric a 
celor ce n-au trăit în 'umina comuniunii cu El pe pământ. 
Nimic nu va mai fi acoperit nici în unii, nici în alţii, orice 
acoperire a binelui şi a răului va înceta. Cei ce au harul lui 
Dumnezeu în ei şi con!ucrează cu el pe pământ, plecând 
de aici, 'harul le devine ziua judecății dumnezeiești care 


199. dem, 'C.uv. etic. X", în op. cit., p. 261. 

luminează continuu pe cel curăţit şi îl face să se cunoască 
cum este el cu adevărat şi care sunt în amănunt faptele lui, 
atât faptele materiale, cât şi cele spirituale'200. 

Faţa luminoasă a lui Hristos va lumina pe toţi şi pe 
toate. Lucrurile nu vor mai apărea ca independente de per- 
soane, ci ca un conţinut comun al lor, ca un mediu de ma- 
nifestare a iubirii lui Hristos şi a persoanelor îngereşti şi 
omeneşti într-un pan-personalism al comuniunii desăvârșite. 

Dimpotrivă, judecata aceea, pentru cei aflaţi într-o inca- 
pacitate de comuniune, nu va consta într-o aducere a lor în 
faţa lui Dumnezeu, ci într-o lăsare şi scufundare a lor în 
întunericul individualităţilor lor. Acea zi a bucuriei eterne 
'va fi absolut inaccesibilă şi invizibilă pentru cei nepăsători 
şi pentru păcătoşii ca mine. De fapt, pentru că aceia nu 
s-au străduit în cursul vieţii prezente să vadă lumina slavei 
Lui prin curăţie şi să o sălăştluiască întreagă în ei, El va fi pe 
drept cuvânt inaccesibil lor şi în viitor'20!. Fiind închişi în 
ei înşişi, nu se vorbeşte de o parte a lumii rezervată celor 
răi, deci neluminată de Soarele dumnezeiesc. Ca lume 
obiectivă, lumea aceasta nu poate rămâne în nici o parte a 
ei neluminată. Dar nu pot fi luminate fără voia lor subiec- 
tele care s-au obişnuit să se închidă oricărei comuniuni. Ele 
vor rămâne închise ermetic în temnija fiinţei lor, în întune- 
ricul eu-lui lor pustiu, în "intunericul cel mai din afară' de 
lume şi de oameni, căci nici lumea nu poate fi văzută cu 
adevărat în afara comuniunii. 

Dar deşi lumea întreagă şi subiectele deschise Lui vor 
fi acoperite de lumina feţei lui Hristos, aceasta nu va în- 
semna dispariţia lor. Pe de altă parte, din această mare a 
luminii comuniunii tuturor, fiecare ins şi fiecare treaptă spi- 
rituală a celor ce trăiesc în ea se impărtăşeşte după treap- 
ta şi modul său. "Aşa cum într-un palat împărătesc sunt 


200. Ibidem, p. 267. 
201. Ibidem. 

multe locuri de odihnă şi de petrecere şi o mare varie- 
tate..., așa şi în această creaţie nouă Dumnezeu va face 
repartiţiile, atribuind fiecăruia moştenirea sa după vredni- 
cia şi strălucirea sa şi lumina ce i se cuvine prin virtuțile şi 
faptele sale. Dat fiind însă că toţi sunt spirituali şi străvezii, 
fiind adunaţi în acele locaşuri dumnezeieşti și în acele 
locuri de odihnă, Împărăţia cerurilor seamână întreagă cu 
un cămin unic şi aşa va apărea tuturor drepţilor; de peste 
tot nu se va vedea decât Împăratul universului; E1 va fi 
prezent fiecăruia şi fiecare Îi va fi prezent. EI va iradia în 
fiecare, şi fiecare va iradia în E1'202. 

Pe de altă parte, deşi în locul amintit Sfântul Simeon 
afirmă că judecata se face deja prin însăşi punerea în lu- 
mină a celor ce s-au făcut capabili de comuniune şi de 
lăsarea în întuneric a celor ce nu s-au făcut capabili de ea, 
totuşi el vorbeşte în alt loc şi de o judecată propriu-zisă a 
tuturor, la sfârşit205. Despre această judecată rămâne să 
vorbim mai încolo. Aici vom stărui puţin asupra frumuseţii 
in care vor fi puse toate prin lumina dumnezeiască răspân- 
dită peste toate, 


3. Frumuseţea şi incoruptibilitatea lumii înnoite 


Lumea, devenită un mediu desăvârşit, un organ trans- 
parent al dumnezeirii, îşi va descoperi în acelaşi timp fru- 
museţile ei nebănuite. Ea se descoperă în parte încă de pe 
acum ca frumoasă celor ce, folosind harul primit prin Tai- 
nele Bisericii, se înduhovnicesc şi-şi purifică vederea şi văd 
lucrurile și persoanele în mod curat. 

Lumea işi va descoperi însă atunci deplin frumuseţea 
nu numai pentru că va fi poleită de o lumină mai presus de 
orice lumină, dar şi pentru că lumina aceea va face arătate 
toate frumuseţile ei ţinute sub întuneric de patimile ome- 


202. Ibidem, p. 223. 
203. Ibidem. 

neşti și de tulburarea introdusă în ea de aceste patimi. De- 
abia atunci se vor descoperi deplin sensurile adânci ale 
lumii şi se vor pune în lumină trăsăturile minunate ale ei. 
Lumea inteligibilă cu care se va uni cea sensibilă nu e 
decât lumea de idei şi de forme după care ultima a fost 
făcută, încât unirea acelora cu ea le va face transparente. 
Lumea întreagă va fi străvezie pentru sensurile ei şi pentru 
armoniile acestor sensuri care duc în infinitul dumneze- 
jesc, mai deplin decât orice operă de artă actuală. Propriu-zis 
toate operele de artă geniale, create în istorie, nu sunt 
decât palide presimţiri a ceea ce va fi lumea întreagă atunci. 
Lumea întreagă cu componentele ei va depăşi atunci sta- 
rea de obiect opac. Sfântul Simeon vorbeşte de "flori spiri- 
tuale' şi numeşte lumea întreagă duhovnicească şi inteligi- 
bilă, nemaifiind o lume de obiecte exterioare persoanelor. 
O cântare deplin însuşită de o persoană şi îndelung trăită a 
devenit un conţinut sufletesc, îmbogăţind, sensibilizând şi 
punând în vibraţie viaţa sufletească a ei. La fel, orice operă 
de artă deplin asimilată de spiritul cuiva. Dar atunci lumea 
întreagă va deveni incomparabil mai deplin o uriaşă operă 
de artă şi un conţinut sufletesc de nebănuită frumuseţe 
pentru fiecare. E poate unul din sensurile caracterului ei de 
lume spirituală. O dată cu aceasta va deveni un conţinut 
sufletesc cu adevărat frumos toată creaţia artistică ce a pus 
în evidenţă frumuseţile lumii pe pământ, în care nu a fost 
nimic care să ispitească la păcat, ci a revelat puritatea lumii 
şi a persoanelor, adică natura lor autentică, luminată de 
Dumnezeu. 

Lumea, dacă ne rămâne obiect, ne este întrucâtva o 
lume exterioară, care se desăvârşeşte însă prin operele de 
artă. În viaţa de veci însă lumea va înceta să fie obiect fo- 
lositor pentru trupul nostru, devenind conţinut sufletesc 
prin frumuseţe. Lumea va deveni atunci de o mare frumu- 
seţe, căci va fi curată, pentru că trupurile incoruptibile nu 
vor mai avea nevoie de ea pentru consum şi oamenii nu se 

vor mai lupta plini de griji pentru a-şi procura cele necesare 
din ea. Frumuseţea condiţionează şi exprimă astfel cea mai 
înaltă revelaţie a spiritului personal, a legăturii intime a spi- 
ritului cu realitatea într-o comuniune cu alte subiecte. Cât 
spirit curat este într-o cântare, într-o poezie, atâta frumu- 
seţe e în ea, şi în această măsură poate deveni conţinut su- 
fletesc şi uşurează comuniunea intimă între persoane, Lu- 
mea cea nouă nu vâ avea în ea nimic din simplul obiect ex- 
terior, nimic impus, nimic care să incite la luptă şi la pa- 
timă, ci se va revela ca mijloc de iubire curată şi de mani- 
festare a lui Dumnezeu cel personal, ca mijloc de comuniu- 
ne între oameni şi Dumnezeu şi între oamenii înşişi, având 
lumea deplin asimilată subiectiv şi interpersonal în frumu- 
seţea ei pură. 

Lumea întreagă va fi atunci conţinut sufletesc într-o ma- 
re măsură. Prin aceasta ea va fi veşnic nouă. Căci pe mă- 
sură ce vom spori în capacitatea cunoaşterii lui Dumnezeu, 
vom vedea tot mai mult prin frumuseţea ei bogăţia Lui şi-L 
vom lăuda, cunoscându-ne în acelaşi timp în toată bogăţia 
noastră indefinită pe noi înşine. Serghie Bulgakov soco- 
teşte că doxologia necontenită pe care o înalţă îngerii lui 
Dumnezeu e artă creatoare şi toată creaţia oamenilor de pe 
pământ e rază din activitatea lor artistică. Îngerii laudă 
neîncetat pe Dumnezeu, pentru că ei cunosc cu uimire noi 
taine din Dumnezeu şi se împărtăşesc de lumina Lui204%. 

Fiinţelor umane li s-a dat să contemple frumuseţea dum- 
nezeiască în formele materiale, spiritualizându-le pe aces- 
tea, făcându-le transparente. Dar acum, datorită slăbirii spi- 
ritului lor în urma păcatului, ele numai arareori surprind 
frumuseţea ascunsă în cuvinte, în forme, în sunete şi o pot 


204. Lestviţa lacovlea, ob angelov, Paris, 1929, p. 170: 'Siavoslovia 
nu trebuie înţeleasă static, ca o contemplaţie nemişcată a ceea ce e dat, 
arătat şi privit în mod neschimbat, ci trebuie înţeleasă dinamic, ca o 
creaţie neîntreruptă în cunoaştere, ca o cunoaștere mereu adâncită a 
Treimii în Sine și în lumea creată'. 

prinde în realizări artistice, cu toate că şi ele şi toată zidi- 
rea sunt chemate să laude împreună pe Dumnezeu, cunos- 
când prin lume şi revelând frumuseţea Lui negrăită. Dar 
atâta cât surprind în formă nestrâmbată de ispita impură 
spre păcat, este un reflex din frumuseţea ce iradiază din iz- 
vorul dumnezeiesc al frumuseţii, uneori prin lumea înge- 
rească705. "Frumuseţea în lume este pentru noi scara sen- 
sibilă între cer şi pământ. Lumina albă a Soarelui dumne- 
zeiesc fiind transcendentă culorii, sau incoloră, ca una ce 
este mai presus de culoare, implică în sine toate culorile, 
toată plenitudinea şi bogăţia formelor şi culorilor. Aceste 


205. Bulgakov susţine că toată frumuseţea dumnezeiască vine la 
noi prin lumea îngerească (op. cit., p. 173, 176): "Se poate spune că 
omului şi lumii omeneşti nu-i este accesibilă decât o mică participare la 
cântarea şi muzica ce umple viaţa îngerească de slavoslovie... Totuşi 
creaţia artistică în sunete, arta cântării şi a muzicii... este cea care 
străbate cu cântarea ei şi lumea omenească. Acesta este unul din mul- 
tele sensuri ale realităţii scării lui lacob, pe care urcă şi coboară îngerii 
lui Dumnezeu din cer pe pământ... Temelia pentru arta sunetului se află 
în lumea îngerească, în armoniile ei... Arta omenească are modelul ei în 
cea îngerească. Creaţia omenească se inrudește cu cea îngerească, în ea 
îşi are baza şi împreună cu ea se înalţă spre Dumnezeu, primul izvor al 
frumuseţii. în cântare, omul şi toată zidirea se uneşte cu adevărat cu 
cântarea îngerilor ca atare, făcând abstracţie de deosebirea în ce pri- 
veşte realitatea şi continuitatea ei'. Totuşi, trebuie observat că în Sfân- 
ta Scriptură (în psalmi, în fulgerările de înţelegere ale Apostolilor), în 
sfinţi, sunt și intuiţii directe ale frumuseţii dumnezeieşti. A se vedea şi 
Ef. 3, 10, unde se spune că ingerii cunosc şi ei înţelepciunea lui Dum- 
nezeu prin Biserică. De multe ori însă îngerii însoțesc pe Dumnezeu în 
revelaţia Lui. E adevărat că îngerii ca duhuri curate oglindesc mai fin fru- 
museţea dumnezeiască. Dar oamenilor le e dat, când se purifică, să 
prindă frumuseţea lui Dumnezeu în mod deosebit prin forme sensibile. 
Se poate spune că Dumnezeu cu lumina Lui Se arată atât de copleşitor 
prin îngeri, încât aceștia nu se mai văd când omul primeşte revelaţia 
prezenţei lui Dumnezeu. Pe de altă parte, omul prinde frumuseţea dum- 
nezeiască în forme în care nu o pot prinde îngerii: cuvinte de mare poe- 
zie, forme sculpturale, artistice. Probabil că omul va fi într-o neîncetată 
creaţie şi în acest sens în viaţa viitoare. Nu numai cântarea îngerească 
şi cea omenească vor fi necontenit noi, ci orice formă de expresie 
umană a tainei infinite a lui Dumnezeu. 

forme şi culori îmbracă lumea în frumuseţe, contemplată 
creator în arta imaginativă. Arta fixează în imagini lumeşti 
aceste viziuni spirituale ale ordinii cereşti, vede în natură 
ceea ce este mai presus de natură'296, Prin toate combina- 
ţiile de culori, de imagini, de sunete armonioase, de cuvin- 
te, se redau raţiunile armoniilor frumuseţii dumnezeieşti 
inepuizabile. 

Dar dacă chipul actual al lumii e străbătut cu anevoie 
de lumina divină, ca să dea lucrurilor şi persoanelor din ea 
strălucirea frumuseţii dumnezeieşti, lumea cea nouă va fi 
de o frumuseţe neînchipuită prin efectul ce-l va produce în 
ea revărsarea imbelşugată a luminii dumnezeieşti. Totul va 
fi negrăit de frumos, pentru că totul va avea o semnificaţie 
spirituală adâncă, va reflecta în mod clar Spiritul infinit Ce 
va străbate toate. Şi frumuseţea aceea, fiind aşa de vădită 
şi de necontenit nouă, nu va putea să nu fie necontenit ad- 
mirată, cântată, ceea ce va face ca atunci oamenii, ca şi în- 
gerii, să laude neincetat pe Dumnezeu, izvorul frumuseţii. 

Lumea va fi astfel o construcţie de obiecte, un ansam- 
blu de opere de artă de profundă semnificaţie şi bogăţie 
spirituală, un necontenit mediu de revelare a realităţilor 
spiritului, spre comunicarea spiritualităţii care transpare 
prin el, va fi ca o expresie familiară a sa, ca un mijloc şi ca 
un conţinut intim al vieţii sale sufleteşti, un organ intim al 
vieţii spirituale obștești, al comuniunii cu Dumnezeu şi cu 
semenii. Fiecare o va absorbi spiritual deplin în sine şi fie- 
căruia îi va fi, întreagă, desăvârşit familiară şi totuşi inepui- 
zabilă ca mediu de manifestare a plenitudinii Duhului dum- 
nezeiesc. Lumea va fi deplin personificată de fiecare, va fi 
corpul comun al tuturor; fiecare va moşteni întreg pămân- 
tul. Sfântul Simeon Noul Teolog spune că din pricina păca- 
tului încă n-a moştenit pământul nici un om, nici nu i-a 
devenit întreg locuinţă, nici nu a stăpânit în el decât preţ de 


206. Ibidem, p. |. 

un pas. Căci toţi ne-am făcut şi suntem şi vom fi străini şi 
trecători în el, toţi ne simţim oarecum străini în el, cum 
arată Scriptura. "Când însă se vor uni deplin toate cele pă- 
mântești cu cele cereşti, atunci drepţii vor moşteni pămân- 
tul care se va înnoi, pe care îl moştenesc cei blânzi, pe 
care-i fericește Domnul'207. Spiritul omului nu se va mai 
simţi străin de lumea văzută, căci va fi și ea spiritualizată, 
şi nu va fi trecător, ci veşnic în această lume. 

De spiritualitatea acelui chip al lumii ţine şi nestrică- 
ciunea. Aceasta de asemenea e solidară cu nestricăciunea 
trupurilor înviate. Dacă trupurile înviate nu beau și nu mă- 
nâncă, nu primesc şi nu elimină nici o materie şi deci nu 
se corup208, substanţa lumii va trebui să fie corespunză- 
toare lor. Sfântul Maxim Mărturisitorul spune că prezenta 


207. "Cuv. etic. Il”, in Traites theol. et ethiques, tom. |, p. 215. Sf. 
Maxim Mărturisitorui descrie prefacerea lumii ca o ieşire la lumină a fru- 
museţilor şi ințelesurilor ei spirituale (dumnezeieşti), acum ascunse sub 
opacitatea ingroşată de interesul nostru mai mult pătimaş şi trupesc 
pentru lume. “Căci va fi cu adevărat un timp când va suna acea trâmbiţă 
înfricoşătoare, răsunând de un sunet străin, şi tot ce este acum se va 
desface şi toată orânduirea ei văzută va cădea. Şi lumea văzută va trece, 
primindu-şi sfârşitul său. lar lumea ascunsă acum se va arăta, aducând 
în faţa ochilor, urechilor și minţilor taine străine“. Deci nu numai formele 
văzute nu vor înceta, dar nici sunetele. Însă toate vor căpăta o frumu- 
seţe şi o transparenţă minunată. Trâmbiţa aceea, care nu e decât o pu- 
tere dumnezeiască, cu sunet extraordinar de zguduitor, va clătina şi dă- 
râma toate, prefăcându-le într-o lume de nebănuită frumuseţe, sunetul 
ei însuşi prefăcându-se odată cu aceasta într-un sunet de neinchipuită 
frumusețe, ca o dulce mărturisire a iubirii dumnezeiești şi a chemării ei. 
Sunetul acesta, prin chemarea lui zguduitoare, dar apoi de dulce che- 
mare pentru cei buni şi de aspră condamnare pentru cei răi, va trezi tru- 
purile morţilor, mai bine,zis va da putere sufletelor să-şi aducă trupurile 
la o nouă şi veşnică viaţă. Prin aceasta oamenii vor fi chemaţi la o 
"ultimă răsplătire şi încheiere” (Ep. 1 către Gheorghie, prefectul Africii, 
P.G. 91, col. 389). Ă 

208. Sf. Maxim Mărturisitorul, Ep. VI, PG. 91, col. 437-440. 
Ambiqua, P.G. 91, col. 1088. 

coruptibilitate a substanţei se datoreşte păcatului209. Lu- 
mea va putea să aibă în viaţa viitoare o altă formă de exis- 
tenţă şi o altă mişcare. Şi omul se poate hrăni altfel din ea: 
se poate hrăni cu energia ei iradiantă şi de-viaţă-dătătoare. 
lar viaţa şi mişcarea ei pot fi necontenit revelatorii, ajutând 
la sporirea tuturor în comuniune. E o viaţă şi o mişcare prin 
care ea va rămâne totuşi aceeaşi, cum este cântarea ce o 
cântăm, cuvântul ce-l rostim, care ne devin tot mai intime, 
ne revelează alte şi alte frumuseți şi sensuri, ne hrănesc 
prin puterea lor spirituală nu numai sufletul, ci şi trupul. Va 
fi o mișcare pe verticala spirituală, pe liniile convergenţelor 
spirituale şi a asimilării tot mai depline a materiei de către 
spirit210. Indefinitele feţe ale realităţii nu trebuie să se suc- 
ceadă prin dispariţia altora şi altora, ci să coexiste, reve- 
lând în ele inseşi alte şi alte adâncimi şi complexităţi spre 
contemplare, spre asimilare interioară comună tot mai 
accentuată. Nu va fi în ea tristeţea morţii şi a trecutului care 
inghite totdeauna feţele realităţii. 


209. Ambigua, P.G. 91, col. 1104. 

210. S. Bulgakov, op. cit., p. 170-171: 'Deosebirea de cunoaştere 
constă poate şi în aceea că cunoașterea îngerească poate fi numită nein- 
teresată, spre deosebire de comportarea involuntar interesată, pragma- 
tică, economic-tehnică, a omului, spre deosebire de cunoașterea pentru 
care lumea e o arenă de luptă pentru existenţă, de muncă în sudoarea 
feţei. Aceasta pune pe cunoașterea omenească o pecete de ceva forţat, 
interesat. Dimpotrivă, cunoaşterea îngerească posedă libertatea care e 
proprie numai artei; ea e cunoaşterea ca creaţie, ca inspiraţie înţelegă- 
toare”. Bulgakov, ca şi Berdiaeff, scoate în relief aproape numai carac- 
terul de creaţie arțistică al acelei cunoașteri cereşti. Dar trebuie văzut în 
acea cunoaștere mai mult cunoaşterea proprie iubirii semenilor şi a lui 
Dumnezeu, suprema Persoană iubitoare, devenită în Hristos accesibilă 
la maximum. Această cunoaștere e suprema înţelegere. Ea ne e dată în 
parte încă din viaţa pământească. Prin înţelegerea iubitoare a semenilor 
şi a lui Dumnezeu, vom înţelege şi lucrurile ca manifestări ale lor, ca mij- 
loace de comuniune între persoane, mijloace de extremă transparenţă, 
deci frumoase, putându-se imprima de toate nuanțele sentimentelor de 
iubire ale persoanelor întreolaltă. Arta adevărată e opera iubirii. 


ESHATOLOGIA UNIVERSALĂ 42] 


C 
Natura trupurilor înviate 


În solidaritate cu lumea înnoită vor fi, cum s-a spus, 
trupurile înviate. Metodiu de Olimp a pus învierea trupurilor 
in solidaritate cu înnoirea lumii, pe baza argumentului că 
Dumnezeu n-a creat nimic în zadar. Moartea trupurilor şi 
sfârşitul chipului actual al creaţiei se datorează păcatului, 
care a intrat în ele, şi au scopul ca trupul omenesc şi sub- 
stanţa lumii să se curețe de îngroşările de pe urma păca- 
tului, prin moarte, pentru a fi readuse în existenţă curate şi 
spiritualizate, subţiateZ! 1. 

Sfântul Simeon Noul Teolog dezvoltă aceeaşi idee: 'Aşa 
cum o unealtă de aramă învechită, pătată şi scoasă din 
întrebuințare prin rugină, este predată de meşter focului şi 
acesta o face ca nouă după ce a topit-o, la fel şi creaţia, 
pentru că s-a învechit şi a fost murdărită de păcatele noas- 
tre, va fi dizolvată în foc şi preschimbată pentru a deveni 
strălucitoare şi cu totul nouă, fără nici o asemănare cu cea 
văzută acum”. Dar această refacere a creaţiei se efectuează 
pentru a corespunde frumuseţii oamenilor înviaţi. Sfântul 
Simeon întemeiază aceasta pe cuvintele Sfântului Apostol 
Pavel: 'Socotesc că suferinţele timpului de faţă nu pot sta 
în cumpănă cu slava viitoare ce se va arăta în noi', la care 
adaugă: "Căci aşteptarea nerăbdătoare a zidirii năzuieş- 
te spre descoperirea slavei fiilor lui Dumnezeu' (Rom. 8, 
18-19). Pornind de la aceste cuvinte, Sfântul Simeon spu- 
ne: "EI înţelege prin nerăbdare, așteptarea, dorinţa puterni- 
că, iar, prin descoperire, arătarea în ziua învierii; căci în 
ziua aceea, datorită venirii lui Hristos-Dumnezeu, fiii lui 


211. Ex libro de resurrectione, P.G. 18, 275: "Lumea aceasta va fi 
arsă spre curăţire şi înnoire, fiind inundată de focul de sus. Dar nu va 
trece în pierzanie şi nimicire totală. Căci dacă era mai bine să nu fie 
lumea, decât să fie, de ce a ales Dumnezeu mai degrabă răul, făcând 
lumea? Dar Dumnezeu n-a lucrat în zadar, nici n-a ales mai curând răul". 

Dumnezeu trebuie să se facă arătaţi în frumuseţea lor şi în 
tot ceea ce sunt (1 In 3, 2). Căci s-a scris: 'Drepţii vor 
străluci atunci ca soarele" (Mt. 13, 43)'212. 

faţă de cei ce spuneau că oamenii vor fi ca îngerii şi 
„deci nu vor mai primi trupurile, Metodiu de Olimp observă 
că Dumnezeu a avut un scop când a creat pe oameni ca 
oameni, şi pe ingeri, ca ingeri. Ar fi injurios pentru Dum- 
nezeu să cugetăm că pe urmă S-a răzgândit şi schimbă pe 
oameni în îngeri. Fiecare îşi ţine în veci locul lui215. Deci 
omul va învia cu trupul. 

Dar dacă e greu de determinat chipul lumii celei noi, şi 
mai greu e de determinat chipul trupurilor înviate. Ne aflăm 
mereu în fața unei ordini pnevmatice, apofatice. Sfântul 
Apostol Pavel dă numai şase determinări generale ale aces- 
tor trupuri, opuse altor şase ale trupurilor actuale. Dacă 
trupurile de acum sunt slabe, naturale sau psihice, strică- 
cioase, muritoare, pământeşti şi acoperite de necinste, 
acelea vor fi pline de putere, duhovniceşti, nestricăcioase, 
nemuritoare, cerești şi îmbrăcate în slavă (i Cor. 15, 42- 
52). Dar fiecare din aceste determinări cuprinde o bogăţie 
de înţelesuri greu de determinat în amănunte. 

În primul rând,trebuie să precizăm că numirea de "trup 
duhovnicesc" nu trebuie înţeleasă în sensul unui trup care 
nu mai are decât "forma" (uopen) din viaţa aceasta, nu şi 
substanţa. 


1. Diferite teorii insuficiente despre trupurile înviate 


Teoria aceasta, atribuită de Metodiu de Olimp lui 
Origen214, a fost respinsă de cel dintâi cu argumentul că 


212. "Cuv. etic I', op. cit., p. 209-211. 

215. Op. cit., col. 277-286. 

214. Jacques Farges, Les idees morales et religieuses de Methode 
d'Olympe, Paris, Beauchâsne, 1929, p. 211, susţine că asupra fondului 
'se pare că nu există un dezacord între doctorul alexandrin şi episcopul 

'forma' nu se poate despărţi de "carne", ci se strică cu ea; 
apoi cu acela că tocmai din această cauză “forma' care ar 
învia n-ar mai fi 'forma' din viaţa aceasta, ci altă "formă". 
Sau cu acela că, dacă forma aceasta ţine de suflet, după 
despărţirea de trup nu se mai poate vorbi propriu-zis de o 
inviere. Atunci Hristos nu mai e "primul născut din morţi'215. 
Metodiu mai atribuie lui Origen ideea că sufletul are prin 
fire acea 'formă', ca organ care îşi va forma sau se va dez- 
volta într-un trup eteric, foarte fin215a. Astăzi, unii teologi 
contestă că Origen ar fi avut cu adevărat asemenea idei. 
Dar fapt e că Origen susținea mai degrabă că din suflet 
chiar se va ridica la sfârşit un trup nou. Aceasta înseamnă 
că învierii propriu-zise a trupurilor i se opune teoria că su- 
fletul, având în fire o putere de modelare, "forma corporei- 


de Olimp'. Origen voia să depărteze de la trupurile înviate alimentarea 
şi reproducerea. În acest sens le numeşte “spirituale”. P. Prat, Origene, 
Paris, 1905, p. 94, susţine şi el ortodoxia lui Origen în chestiunea trupu- 
rilor inviate. După Origen, zice Prat, "același individ, cu trupul care îi apar- 
ţine în mod propriu,e chemat să guste bucuriile dumnezeiești sau să 
suporte chinurile iadului”. În Kar& K£isov,XXII, p. 24 (ed. P. Koetschau, 
în Griechische Schriftsteller der ersten drei Jahrhunderten, il Band), 
Origen, opunându-se stoicilor, zice: "Noi nu zicem că trupul descompus 
revine la firea sa de la început, precum nici grăuntele descompus al 
grâului nu revine la grăuntele grâului. Ci zicem că precum din grăuntele 
grâului se ridică un spic, aşa e zidită în trup o rațiune oarecare (A0yog mc 
Eykeirat Ev 18 oouari), din care se ridică trupul întru nestricăciune'. 
215. Metodiu nu vede cum s-ar putea despărţi "forma de "'carne', 
precum nu vede cum s-ar putea despărţi forma de o marmură (statuie). 
Stricându-se carnea, se strică şi forma. Deci e inconsistent să se spună 
că forma învie neintunecată deloc, iar trupul (75 oua), în care este forma 
întipărită, s-a stricat. La observaţia că forma trece într-un trup duhov- 
nicesc, Metodiu remarcă: "E necesar să spunem că forma primă însăși nu 
învie, deoarece s-a corupt cu carnea (Tfj capi). lar de trece într-un trup 
duhovnicesc, ea nu mai e însăşi prima formă, ci o asemănare oarecare 
modelată din nou într-un trup subţire. lar dacă forma nu e aceeaşi, nici 
trupul nu învie, ci altul, în locul celui dintâi* (P.G. 18, col. 517-521). 
215 a. Jacques Farges, op. cit., p. 207. 

tatis”, îşi va modela la înviere un trup nou, deosebit cu totul 
de cel din viaţa aceasta215b. 

Faţă de asemenea teorii, pe baza afirmațiilor Părinților, 
trebuie să se afirme că trupurile înviate vor avea şi un con- 
ţinut material, nu numai o formă, anume ceva din conți- 
nutul material avut pe pământ, fie măcar o cât de mică 
parte din materia care a trecut prin ele în viaţăZ16; deci ele 
vor fi experiate de cei înviaţi ca înseşi trupurile pe care 
le-au avut pe pământ, identice cu acelea2!7. Căci Părinţii 


215 b. H. Andrutsos, Dogmatica, trad. rom., p. 468. Teoria aceasta 
O susţine şi Bulgakov în Dogma Euharistică. N. Lossky, O Voscresenii v 
ploti, Puti, 1931, p. 69, zice şi el: "Moartea trupească e numai o pierdere 
parţială a trupului; cade trupul periferic, dar trupul central, adică 
acţiunea în spaţiu, produsă de agentul central însuși, de eu-l omenesc 
(repulsiuni, atracţii, creare de calităţi simţite), se prelungeşte... Pierzând 
trupul, adică legătura cu unii semeni, eu-l e apt să înceapă zidirea unui 
nou trup pentru sine, adică să-şi agonisească noi semeni'. Tot aşa, 
Svetlov, în Credinţa creştină în expunere apologetică. 

216. Unii teologi catolici admit că ar putea să nu mai fie în trupul 
înviat nici o moleculă din trupul pământesc. "La rigoare - zice Farges (op. 
cit., p. 196) - s-ar putea să nu aibă nici o singură moleculă din cele care 
l-au compus pe pământ. Cea mai mare parte din teologi cred totuşi, pen- 
tru a fi în conformitate cu spiritul Tradiţiei şi al Bisericii, că o parte din 
elementele care au intrat în compoziţia trupului terestru trebuie să se 
regăsească în trupul înviat”. Doctrina Bisericii (catolice) se pare că cere 
numaâi o identitate numerică şi individuală. (M. L'Abbe Gaudel, Cours de 
theologie dogmatique, 1937-1938, p. 125, citează în acest sens pe card. 
Billot, De novissimis, tom. 13, p. 162: "Il paraitrait suffisant de tirer 
Videntite numerique de V/âme"). Sfinţii Părinţi afirmă o anumită identitate 
a materiei din trupul de pe pământ cu cel înviat. Metodiu de Olimp 
susține că toată materia din trupul pământesc va reveni în cel înviat 
(Farges, op. cit,). Dar acest lucru e greu de admis. Trebuie să se admită 
numai o anumită determinare a materiei din trupul înviat de către cea 
din trupul terestru. Sf. Grigorie de Nyssa spune numai atât, că trupurile 
nu dispar cu totul, ci se desfac în elementele lor şi, cum Dumnezeu a 
putut face din nimic la început trupul omenesc, cu atât mai uşor îl va 
reînvia din elementele existente (P.G. cit., col. 673). 

217. Sf. Grigorie de Nyssa, în In Christi resurrectionem, Orat. III, 
P.G., 46, col. 660-661, spune că “fiecare suflet va recunoaște trupul său 
particular ca pe o haină şi se va sălăşlui în el iarăşi repede, distingându-l 

spun că sufletele vor trebui să se bucure sau să sufere 
impreună cu trupurile ce le-au avut pentru faptele lor bune 
sau rele. Altfel se slăbeşte raţiunea învierii. 

Se înţelege că această identitate de formă şi întrucâtva 
de substanţă implică şi o identitate personală. Fiecare om 
inviat işi va avea trupul propriu cu caracterele lui perso- 
nale. Ea nu va fi numai o identitate de specie, în sensul că 
trupurile înviate vor fi în general omeneşti, dar nu se vor 
deosebi prin caracteristici personale. Teologii catolici vor- 
besc in acest sens de o identitate specifică şi individuală, 
sau mai precis numericăZ18. 

Dar s-a menţionat înainte că trupurile înviate vor avea 
un caracter pnevmatic. Ele nu-şi vor fi tot aşa de exterioare 
şi nu vor avea caracterul unor obiecte tot aşa de învârto- 
şate ca trupurile pământeşti. Învățătura despre trupul Dom- 
nului, care după Înviere intra prin uşile încuiate şi pe care, 
mai ales, mâncându-l îl primim toţi în noi, fără a înceta să 
fie trupul Domnului şi nu al nostru, ascunde un adevăr de 
ordin mai general. Trupurile înviate vor fi pnevmatizate, 
materia va fi copleşită de Duh. Prin aceasta ele vor înceta 
oarecum să fie impenetrabile şi impenetrante. Noile cunoş- 
tinţe despre materie ca energie nu pot înlesni înțelegerea 
unei astfel de calităţi a lor. Totuşi trebuie să ne ferim de 
preciziuni prea insistente în această privinţă, ca să nu ris- 
căm să cădem tot într-un fel de naturalism. Căci nu dispu- 
nem în viaţa aceasta de categorii capabile să redea adec- 


fără greşeală dintr-o mulţime aşa de mare de trupuri de acelaşi neam. 
Cugetă la sufletele de la Adam şi la trupurile de la acela, ca la o mulţime 
mare de case dărâmate şi ca la stăpânii lor ce se întorc dintr-o lungă 
călătorie şi toate petrecându-se în chip minunat: nici casa nu întârzie de 
a se rezidi, nici locatarul nu rătăcește și nu zăboveșşte în aer liber, cău- 
tând ale sale proprii, ci îndată merge la ea, ca un porumbel în turnul 
său, chiar dacă sunt multe în jurul lui împodobite cu figuri asemă- 
nătoare'. Propriu-zis sufletul îşi rezideşte, prin puterea lui Hristos cel 
înviat aflător în el, trupul său propriu, privindu-l ca pe al său. 
218. L'Abbe Gaudel, op. cit., p. 125. 

vat starea trupurilor de după înviere. De aceea, numai cu 
titlul de aproximaţii ale minţii redăm şi preciziunile pe care 
le încearcă N. Lossky. 

"Membrii Împărăției lui Dumnezeu - zice N. Lossky -, ne- 
aflându-se în nici un raport de luptă întreolaltă, nu săvâr- 
şesc nici un fel de acte de repulsiune în spaţiu, prin urmare 
nu au trupuri materiale; trupurile lor transfigurate constau 
numai din manifestări luminoase, sonore, calorice etc., 
care nu se exclud una pe alta, nu se disting în mod egoist, 
ci sunt capabile de o reciprocă penetraţie'219. 

Materia -— zice el — a devenit groasă, impenetrabilă, nu- 
mai în urma căderii în păcat, numai pentru a servi egoismu- 
lui exclusivist. Încetând păcatul, va înceta şi starea de im- 
penetrabilitate a trupurilor220. Dar reciproca penetraţie a 
trupurilor înviate nu va avea nici o urmă din scăderile reci- 
procei penetraţii pământești. 'Ea e direct opusă oricărui 
desfrâu; ea este străbătută de curăţie și prospeţime, ca un 
sărut nevinovat de copil'221. 

Ideea acestei universale penetraţii a trupurilor înviate 
îngăduie lui Lossky să vorbească de un 'trup universal” 
după înviere. Prin penetraţia reciprocă, membrii Împărăției 
lui Dumnezeu 'dobândesc o unitate concretă de existenţă”. 
"Înţelepciunea divină lucrează sobornicește. Împărăţia fru- 
museţii desăvârşite zideşte chiar trupurile oamenilor astfel 
că ele, devenind întrepătrunse, nu mai au în ele tendinţa 
unei stăpâniri unipersonale, ci slujesc tuturor, împlinin- 
du-se unul pe altul şi făcându-se întreguri universale care 
sunt organe ale atotcuprinzătoarei întregimi a Împărăției lui 
Dumnezeu'222. În felul acesta, "devenim toţi un trup al lui 
Hristos”, după cuvântul Sfântului Grigorie de Nyssa. 


219. O Voscresenii v ploti, Puti, Paris, 1931, p. 71. 

220. ldem, Țenost i Bitie, YMCA-Press, Paris, 1931, p. 57 ş.u. 
221. O Voscresenii v ploti, p. 75. 

222. Ibidem, p. 71. 

Mai precis, Lossky afirmă că trupul fiecăruia va fi uni- 
versal ca al lui Hristos, fiind oarecum purtătorul trupurilor 
tuturor şi al lumii întregi. Prin teoria aceasta Lossky poate 
explica două lucruri: 

Întâi, cum tot ce a trecut prin trupul unuia în viaţă se 
va afla iarăşi în trupul acesta universal, dar nu în mod 
egoist225. 

Al doilea, cum fiecare e părtaş de toată fericirea tuturor 
şi se împărtăşeşte de viaţa întreagă a Împărăției cerurilor. 
'Fiind părtași de viaţa lui Dumnezeu, ei posedă o putere de 
atenţie atotcuprinzătoare, de amintire atotcuprinzătoare 
etc... şi iau parte la viaţa întregii lumi, dat fiind că întreaga 
lume, întrucât se conservă binele în ea, slujește lor ca un 
astfel de trup'22%. 'În Împărăţia lui Dumnezeu e depășită 
chiar moartea în sensul larg al cuvântului, moartea în for- 
ma uitării, condiţionată de despărţiri... Membrii Împărăției 
lui Dumnezeu, aflându-se în strânsă legătură cu toată lu- 
mea, stau mai presus de despărţirile ei. De aceea, în me- 
moria lor se realizează o înviere a întregului trecut în toată 
deplinătatea lui şi, prin urmare, cu conştiinţa absolutei lui 
valori. Această restabilire a legăturii indisolubile este o în- 
viere mai adâncă decât restabilirea trupului şi a nemuririi 
luij'225, 

Desigur, trupurile înviate fiind pnevmatice, socotim şi 
noi că sunt mai presus de impenetrabilitatea naturală a tru- 
purilor pământeşti. Dar aplicarea teoriei penetrabilităţii, 
opusă impenetrabilităţii pământeşti, ni se pare că are şi ea 
ceva de ordinul naturii. În afară de aceea, Lossky pare să 
supună trupurile înviate altor două categorii naturale, opu- 
se dar nu superioare categoriilor naturale ale trupurilor pă- 
mânteşti: 


223. Ibidem, p. 80, unde este citat Sfântul Grigorie de Nyssa, De 
mortuis, P.G. 46, col. 532. | 

224. Ibidem, p. 72. 

225. ibidem, p. 75. 

1) El pare să destrame trupul înviat în manifestări lumi- 
noase, odorante, sonore, calorice, care sunt şi ele naturale 
şi in plus nu pun în relief unitatea proprie a fiecărui trup. 
Dar ştim că trupul înviat al Domnului a putut fi şi văzut şi 
pipăit ca întreg şi cunoscut ca trup personal al Lui, ceea ce 
„arată că şi-a păstrat unitatea şi caracterele lui personale. 

2) Lasă impresia că insul, făcându-se purtătorul trupu- 
lui universal, nu mai are experienţa trupului personal pro- 
priu, nici a trupurilor celorlalţi ca trupuri distincte şi că rea- 
litatea specifică a fiecăruia e destrămată şi înecată în trupul 
universal. 

Lossky ţine, e drept, să afirme că, deşi fiecare membru 
al Împărăției cerurilor e posesorul trupului universal, aceas- 
ta nu înseamnă că locuitorii cerului 'nu au trupuri indivi- 
duale deosebite unul de altul', că işi "pierd existenţa per- 
sonală individuală"; în Împărăţia lui Dumnezeu se păstrea- 
ză şi se realizează şi în trup în chip desăvârșit caracterul 
autentic individual al fiecărui om. Ambele lucruri le afirmă 
împreună cu Sfântul Grigorie de Nyssa (Despre suflet și în- 
viere, P.G. 46, col. 157), sau cu Frigena Scotus, Dar cel din 
urmă, deşi declară că la sfârşit "toată făptura se unește cu 
Creatorul şi va fi una în EI', "fără pierderea sau amestecarea 
de fiinţă şi substanţă”, are totuşi un mod de exprimare care 
nu e lipsit de serioase ambiguităţi?226. Desigur, Lossky face 
bine că foloseşte acest limbaj paradoxal. Dar tocmai prin 
necesitatea de a folosi acest limbaj arată că starea şi relaţia 
trupurilor înviate nu pot fi precizate în categoriile noastre. 
Nici chiar folosirea îmbinărilor paradoxale nu ne fereşte de 
pericolul de a cădea într-o imagistică naturală. 


226. Ibidem, p. 78. După Erigena Scotul, De divisione naturae, V, 
cap. 20, trupul Domnului după inviere, cu care sunt asemănătoare şi 
trupurile înduhovnicite (omnia loca et tempora et universaliter omnem 
circumscriptionem excedere); iar trupurile noastre înviate nu vor fi limi- 
tate de forme trupești, ci vor fi asemenea cu trupurile îngerilor (De divi- 
sione naturae, cartea V, cap. 38). 

Trebuie să ne mulţumim deci cu declaraţii foarte gene- 
rale, prin care să reținem numai ceea ce e strict necesar 
din starea şi relaţia trupurilor de după înviere şi să înlătu- 
răm o înţelegere naturală a ei. 


2. Întregimea personală a trupurilor înviate 
şi unirea între ele 


Aşa de exemplu trebuie să ne ferim de a accentua prea 
mult că trupurile înviate nu pot consta decât numai din 
manifestări luminoase, sonore, odorante, calorice etc. În 
acest caz s-ar amesteca cu totul întreolaltă. Fiecare trup 
înviat este o unitate specifică, o subzistență unitară, deşi 
pe de altă parte nu sunt cu totul juxtapuse şi separate ca 
trupurile pământeşti. Unitatea lui specifică trebuie să co- 
respundă cu unitatea specifică a sufletului omenesc. Uni- 
tatea aceasta integrală şi specifică a trupului trebuie să se 
simtă în orice manifestări luminoase, sonore ale lui. Aşa 
cum fiecare celulă sau mădular rămâne ireductibil în orga- 
nism, dar toate sunt în comuniune interioară, aşa vor fi şi 
trupurile. 

Pe de o parte, trupurile trebuie să fie atât de unite între 
ele, încât fiecare ins să poată experia legătura cu toţi, să se 
bucure de viaţa, cunoştinţa, fericirea tuturor. Dar în aceiaşi 
timp, fiecare trebuie să aibă simţirea că trupul său e deo- 
sebit de al celorlalţi, să guste fericirea întregului în alt chip 
decât toţi, într-o formă proprie, fără să-i fie în alt fel străine 
formele celorlalţi de gqustarea fericirii227. De asemenea, 
fiecare trebuie să experieze în comuniunea universală pe 
fiecare ca ceea ce este el, neconfundat în ceilalți. Trupul 


227. Creştinismul aspiră — zice Berdiaeff — la o identificare a insului 
cu idealurile comunităţii, la o îmbogăţire a lui cu toate conținuturile spi- 
rituale ale umanităţii, la 'cuprinderea întregimii plenitudini în forma indi- 
viduală' (Das Problem der Kirche, în vol. Kirche, Staat, Mensch, p. 91). 
Idealui acesta se va realiza deplin în viaţa viitoare. 


430 TEOLOGIA DOGMATICĂ ORTODOXĂ 


universal nu poate insemna o înecare a trupurilor perso- 
nale în unul. Există chiar în lumea aceasta o interpenetrare 
a persoanelor, dar nici una nu se confundă cu alta. Eu am 
definiţia mea ontologică, dar nu sunt despărţit de ceilalţi, 
de lume. Eu sunt în alţii, ei, în mine. Chiar în comuniune, 
unităţile se interpenetrează. Eu sunt în lume, lumea, în 
mine, dar eu rămân eu însumi. Chiar dacă se foloseşte ex- 
presia de 'trup universal”, în acest “trup universal' eu dis- 
ting trupul meu de trupurile celorlalţi şi trupul meu unic 
este altfel al meu decât al celorlalţi. Fiecare persoană ră- 
mâne un unicum nu numai în sufletul, ci şi în trupul ei, în 
cea mai strânsă comuniune. Unde ar mai fi frumuseţea, 
dacă fiecare ar avea totul ca fiecare? 

Berdiaeff vede în Împărăţia cerurilor o subiectivizare a 
obiectivului. Florensky vede, dimpotrivă, gheena într-o îne- 
care in subiectivism, într-o slăbire extremă a relaţiei cu rea- 
litatea obiectivă, ca tu. Adevărul se pare că stă într-o sin- 
teză a acestor două stări şi în această sinteză se poate ex- 
prima și relaţia între trupurile înviate, sau între trupul per- 
sonal şi cel universal. Trupurile tuturor vor fi trăite de fie- 
care membru al Împărăției cerurilor ca nişte conţinuturi ale 
sale, ca unite cu trupul său, dar nu identice cu trupul său, 
nu ca un trup universal propriu în mod indistinct. Subieciti- 
vizând fiecare întreaga realitate a semenilor, nu o confundă 
cu sinea proprie. Căci în acelaşi timp, în acest trup univer- 
sal fiecare își distinge trupul personal, ca expresie vizibilă 
a sinei sale, de trupurile celorlalţi, ca expresii ale sinei unor 
semeni în supremă comuniune. Acesta e aspectul de obiec- 
tivitate. Va fi o desăvârşire şi o universalizare a relaţiei de 
iubire între eu și tu, în care, pe de o parte, fiecare se simte 
reprezentând şi purtând întregul dual, neexistând decât ca 
parte a acestui intreg, pe de alta distinge sinea proprie de 
sinea celuilalt, eu şi tu rămânem eu și tu. Sufletele merg 
incă în lumea aceasta mai departe în unificarea lor prin iu- 
bire decât trupurile. Pe acestea le simţim nu numai ca un 

mediu de comunicare, ci și ca un obstacol în calea deplinei 
unificări. Acolo se va putea face o unire tot aşa de strânsă 
şi prin trupuri, fără ca ele să-şi piardă existenţa individuală. 
Va fi o unire mai mult prin iradieri, prin energii, dar nu prin 
substanţa. "Cel iubit, spune Sfântul Ioan Gură de Aur, este 
pentru cel ce iubeşte ceea ce este el însuşi pentru sine. În- 
suşirea iubirii este de așa natură, că cel ce iubeşte cu cel 
iubit nu mai par că formează două persoane separate, ci 
un singur om”. Dar Sfântul loan Gură de Aur nu zice: "nu 
mai sunt două persoane', ci "nu mai par două persoane". 
lar Florensky, de la care am luat acest citat, continuă: 'Des- 
părţirea între prieteni este numai una grosolan fizică, nu- 
mai pentru vederea în sensul cel mai exterior al cuvântului. 
De aceea, in cântarea de la 30 ianuarie, închinată celor Trei 
Ierarhi, se spune despre ei, care trăiau în diferite locuri, că 
erau 'trupeşte despărțiți, dar duhovniceşte uniţi'. "Dar, în 
viaţa de obște, chiar trupul devine unul'228. Dar cuvântul 
"uniţi" e altceva decât 'confundaţi'. Ei rămâneau ca "prie- 
teni' doi, nu au devenit unul. 

Realizarea iubirii desăvârşite şi egale cu toţi, prin comu- 
nicarea deplină cu toţi, prin cunoaşterea deplină a tainelor 
tuturor, prin încălzirea de iubirea şi înţelegerea deplină a 
tuturor, prin dispariţia tuturor bănuielilor şi a judecăților 
ascunse, aceasta e Împărăţia cerurilor. Dar membrii ei to- 
tuşi se simt şi se stiu "mulţi". 

Ce slabă, ce insuficientă e iubirea sau prietenia de pe 
pământ, împiedicată de atâtea reticenţe, de atâtea îndoieli! 
Şi totuşi, ea e mângâiere cerească în viaţa noastră, alun- 
gând întunericul greu al simţământului de singurătate, de 
bucată ruptă şi gata să se scufunde în oceanul întunecat al 
singurătăţii fără fund, în lipsa oricărei legături cu marea rea- 
litate obiectivă a uscatului care stă tare, dar străin de tine. 


228. 'Der Pfeiler und die Grundfeste der Wahrheit", în Ostiiches 
Christentum, vol. il, p. 174. 

Unitatea tuturor în trupul universal și distincţia lor se 
susțin prin moartea şi învierea tainică, sau ca iubire desă- 
vârșită, întru totul liberă, sau spirituală și curată, asemenea 
celei a îngerilor, nu prin legea firii sau a sexului, care e 
numai o frântură din aceea şi un mijloc de pregătire spre 
aceea229, 

lubirea şi prietenia cerească constituie o transparenţă 
şi o comunicare perfectă, neîmpiedicată de trupuri, ca aici, 
dar totuşi realizându-se în forma ei desăvârșită şi prin tru- 
puri, cum şi prin ele se realizează iubirea imperfectă pă- 
mântească. Căci şi prin trupuri deosebite, dar în comuni- 
care, se cunosc ca persoane deosebite cei ce se iubesc. În 
organismul comuniunii universale eu îmi deosebesc trupul 
meu ca mediu de sesizare a trupurilor celorlalţi, pe care le 
disting ca mediu de manifestare a lor. În cer are loc o pnev- 
matizare a trupurilor şi a relaţiilor dintre ele, nu o confuzie 
a lor într-un "trup universal' uniformizat. În marea lumină a 
tuturor se vor distinge luminile trupurilor şi sufletelor deo- 
sebite, mai bine-zis, ale persoanelor unice în sufletul și 
trupul lor de lumină. 

Căci trupurile înviate vor fi de lumină, dar nu fără o 
structură interioară, nu ca nişte manifestări inconsistente. 
Dacă trupul înviat ar fi o simplă manifestare luminoasă 


229. S. Bulgakov, Lestvița lacovlea, p. 132: "Soborul îngeresc se 
unește în multiplicitatea pluriipostatică, după chipul Sfintei Treimi, nu 
prin unitatea naturii sale, care lipseşte, lipsind chiar şi această natură, ci 
exclusiv prin iubire şi întâi prin cea faţă de Dumnezeu şi apoi prin cea 
mutuală a unuia faţă de altul. Soborul îngeresc se unește în topirea dra- 
gostei personale, reciproce, în care ipostasul îngeresc moare oarecum 
pentru sine, precum a înviat în sobor, în eu-l pluriunitar, sobornicesc, 
paningeresc. Acest sobor paningeresc devine chipul iubirii panuma- 
nităţii după ce aceasta va înceta să fie o noţiune abstractă, cunoscută 
numai cu mintea, şi va deveni o realitate nemijlocită, când oamenii vor 
înceta să se nască şi să moară, fiind “fiii învierii” (Lc. 20, 36). Nu credem 
că îngerii sunt lipsiţi de o natură, căci nu există ipostas fără natură. Chiar 
în Sfânta Treime e o natură. Ceea ce poate fi adevărat este o predo- 
minare a caracterului de persoană, a libertăţii şi a iubirii voluntare. 

inconsistentă, aşa ar trebui să fie şi lumea înnoită. Dar nu 
aceasta e învăţătura creștină. Lumea va fi luminoasă, dar 
va avea o bogăţie structurală pnevmatizată a lumii de 
acum. Lumea de acum e şi ea o lumină, cum arată şi nu- 
mele ei (lumen). Dar cât de complexă este această lumină, 
din cât de variate şi multiple forme nu ţâşneşte ea ca o uni- 
tate! Tot aşa în veacul viitor complexa structură luminoasă 
a acestei lumi nu va fi dizolvată, ci potenţată la maximum 
prin lumina Duhului. Concepţia Sfinţilor Părinţi e că lumea 
şi trupurile vor fi restaurate tocmai fiindcă Dumnezeu le-a 
făcut bune şi nu revine asupra hotărârii cu privire la exis- 
tenţa lor230. Trupul e numit de unii sfinţi “fratele nostru", iar 
Serafim de Sarov îl numeşte 'prietenul nostru'251. 

În cântările de la înmormântare trupul e numit "frumu- 
sețea noastră cea după chipul lui Dumnezeu", sau “chipul 
slavei negrăite a lui Dumnezeu". Sfântul Grigorie de Nyssa 
numeşte trupul 'colaborator', sau parte constitutivă a omu- 
lui, fără de care omul nu e om252. Dar e colaborator al 
omului individual, nu al unui om colectiv. 


230. Sf. Grigorie de Nyssa, In Christi resurrectionem, Il, P.G. 46, 
881: 'Ziditorul tuturor, voind să zidească pe om, nu l-a adus la existenţă 
numai ca pe un animal de disprețuit, ci l-a arătat ca pe cel mai cinstit 
dintre toate şi ca pe împăratul creaţiei de sub cer. Voind aceasta şi fă- 
cându-l înţelept şi în chipul lui Dumnezeu şi împodobindu-l cu harul cel 
mult, oare cu acest gând l-a adus la existenţă, ca născându-se să se piar- 
dă şi să suporte o deplină nimicire? Dar atunci ar fi zădărnicit scopul şi 
ar fi foarte nedemn de Dumnezeu să-l atribuim un astfel de gând. Ar fi 
asemănat cu copiii, care zidesc cu sârguinţă şi dărâmă repede opera lor, 
cugetarea lor neprivind spre nici un sfârşit folositor. Dar întâmplându-se 
păcatul, l-a lipsit, drept pedeapsă a păcatului, de nemurire. Pe urmă, 
izvorul bunătăţii, inundând iubirea de oameni şi aplecându-Se spre 
opera mâinilor Sale, a împodobit-o cu înţelepciune şi ştiinţă, Cel ce a 
binevoit să ne înnoiască pe noi în starea cea de la început'. 

231. P. Florensky, Stolp..., p. 297. 

232. In Christi resurrectionem, UI, P. G. 46, col. 676: “Învierea şi re- 
aducerea la viaţă şi refacerea şi toate numele de felul acesta îi aduc în 
minte, celui ce ascultă, gândul la trupul stricăciunii. Căci sufletul, privit în 
sine, nu va învia, fiindcă nici nu moare, ci e nestricăcios şi nepieritor. lar 


28 - Dogmatica - vol. III 

3. Misterul materiei înduhovnicite 


Misterul trupului înviat şi al universului restaurat e mis- 
terul materiei induhovnicite. Dar materia nu e o uniformi- 
tate monotonă, ci e organizată în unităţi legate intre ele 
prin 'raţiunile' lor. Iar trupul omului este tot aşa de mult 
destinat eternității în unicitatea lui, ca şi sufletul lui, ca şi 
persoana lui. Prin Duhul Sfânt se transfigurează trupul indi- 
vidual al Domnului pe Tabor, anticipând starea lui de după 
înviere şi de la a doua venire235. Prin Duhul Sfânt extins în 
trupurile inviate, vor fi şi ele după chipul trupului lui Hristos, 
dar nu se vor confunda, nici cu el, nici între ele. 'Fie ca şi 
noi, zice Teofan Kerameus, după şase zile, adică după tre- 
cerea acestei lumi zidite in şase zile, să ne ridicăm pe mun- 
tele mai presus de ceruri, unde e petrecerea sfinţilor şi să 
vedem harul fulgurant al Dumnezeirii şi să fim acoperiţi de 
norul Duhului şi să cunoaştem mai clar şi mai curat taina 
Treimii'25%. Precum se vede, mereu se vorbeşte despre 
sfinţi la plural. 

Trupurile înviate rămân neschimbate după fiinţă, dar 
vor fi înduhovnicite. “Se va schimba din stricăcios în nestri- 


fiind nestricăcios, are ca părtaş al faptelor sale pe cel muritor. De aceea, 
la vremea socotelilor, înaintea Dreptului Judecător, se va sălăşlui iarăşi în 
colaborator, ca să primească cu acela în comun pedepsele sau cinstirile. 
Sau, ca să fie cuvântul nostru concentrat, să privim aşa: Ce numim om? 
Pe amândouă, sau numai pe una? Desigur că perechea celor două caracte- 
rizează pe om. Dar, fiind comune cele săvârşite, mărginești numai la suflet 
judecata?'. 

233. Teofan Kerameus (Hom. 50 la Schimbarea la faţă, P.G. 120, 
col. 1037, 1040) spune că norul care umbrea pe Domnul pe Tabor era 
Duhul Sfânt, ca şi norul în care S-a înălţat Domnul la cer (Fapte 1, 9) şi 
pe care va veni la judecată (Mt. 24, 30). lar trupul transfigurat al Dom- 
nului îl vede preinchipuit în adierea subţire în care S-a arătat Dumnezeu 
lui llie (3 Regi 19, 11), fiind şi el 'subţire şi curat, ca unul ce era nepri- 
mitor de grosimea păcatului" (col. 1038), sau devenit întreg lumină sub 
razele dumnezeirii Sale, care e infinit mai sus ca soarele nostru (col. 
1041). 

234. Hom. cit., col 1048. 

Căcios, şi se va ridica din smerenie la înălţimea strălucirii. 
Dar nu vor inceta de a fi trupuri, nici nu va ieși trupul din 
starea naturală proprie. Se va ridica însă din muritor în ne- 
muritor. 'Seamănă-se, zice, în stricăciune, se ridică în ne- 
stricăciune; seamănă-se în necinste, se ridică întru slavă; 
seamână-se intru slăbiciune, se ridică în putere; seamănă- 
se trup sufletesc, se ridică trup duhovnicesc'. Chiar şi tru- 
purile de acum ale drepţilor sunt duhovnicești prin lucrarea 
Duhului sălășluit în ele255. Dar atunci vor fi mai subţiri şi 
mai uşoare, ca să poată umbia şi prin aer, și mai duhovni- 
cești. Cuvântătorii de Dumnezeu spun că Duhul va rămâne 
necontenit în trupul lor. De aceea credem că vor fi şi carne 
și trup (kai o&pxa rai oua). Nu vor fi nesesizabile (ăinnra), 
precum nici trupul lui Hristos nu va fi nesesizabil (&Ann- 
70v)'256, 

Dar noi nu putem înţelege acum misterul materiei îndu- 
hovnicite. În orice caz, ea va fi ridicată prin Duhul la un nou 
plan al existenţei, care se va deosebi de materia însufleţită 
a trupului nostru pământesc cu mult mai mult decât se 
deosebește acesta de materia neînsufleţită. Circumvoluţiu- 
nile de extraordinară complexitate ale creierului redau com- 
plexitatea atenţiilor şi reacţiilor la toate stările altor con- 


255. Nicephori, Patr. Constantinop., Antirretica, cap. XU, la 1. Pitra, 
Spicilegium, tom. |, p. 433. 

236. Florensky, Stolp..., p. 265: “Trupul e ceva întreg, ceva indivi- 
dual, ceva distinct. Nu e locul de dovedit că individualitatea străbate 
fiecare organ al trupului şi că de aceea e cu totul neindoielnică, deși poate 
insesizabilă într-o formulă a caracterologiei, ca ştiinţă. Există o legătură, 
câ o corespondenţă între cele mai mici trăsături ale caracteristicilor per- 
sonale. Liniile feţei, construcţia craniului, liniile palmelor şi ale călcâie- 
lor, forma mâinilor, a degetelor, timbrul glasului, exprimând cele mai 
nuanţate deosebiri în construcţia organelor vocale, scrisul, redând cele 
mai nuanţate deosebiri ale construcţiei musculare, gustul şi idiosincra- 
sia, arătând de ce lucruri şi excitaţii are lipsă organismul respectiv, adică 
ce nu-l izbeşte pe el etc. În toate, în loc de un lucru impersonal, ne 
priveşte persoana cea unică. În trup, pretutindeni, se dezvăluie unitatea 
şi unicitatea ei'. 

ştiinţe. Corespunzător cu ele, întreaga materie însufleţită a 
trupului este organizată într-o unitate cu mult mai fină, mai 
complexă, mai specifică, mai penetrată de spirit decât a 
animalelor. Conştiinţa şi relaţiile între conştiinţe aduc toată 
complexitatea deosebită a trupului omenesc. Astfel, pre- 
cum fiecare trup e organizat într-o unicitate de mare fineţe, 
pătruns de lucrarea unică şi complexă a sufletului propriu, 
ca prin el să poată vedea, auzi, simţi în mod unic toate per- 
soanele deosebite, aşa va fi sau și mai mult organizat pe 
planul cel mai înalt al înduhovnicirii maxime a materiei. 
Dar nimeni nu poate descrie taina şi funcţiile trupului 
induhovnicit. Nimeni nu poate descrie sensibilitatea lui spi- 
rituală, capacitatea lui de expresie, de extraordinară fineţe 
de sesizare. Nimeni nu poate descrie starea materiei îndu- 
hovnicite a universului întreg. Ştim că în ea nu va fi coru- 
pere, bătrâneţe, moarte, că va primi o tinereţe veşnică, o 
strălucire şi o frumuseţe neînchipuite, pentru a corespunde 
stării trupurilor înviate, dată fiind comunicarea şi solidari- 
tatea intre materia din trupul nostru şi cea din univers. 
Căci, deşi nu va fi atunci o alimentare şi o eliminare de ma- 
terie, totuşi va fi şi atunci o comunicare cu mult mai mare 
intre materia trupului nostru şi cea a universului; nu va fi o 
completă imobilitate a materiei, dar nici o agitaţie violentă. 
Energia materială se va dezlega de lanţurile de acum şi 
chiar se va potenţa, sporită de energia spiritului suprem. 
Puterea acestui spirit o va mișca însă într-o ordine şi într-o 
armonie liniştită. Legile de mişcare ale energiei, în primul 
rând a trupurilor, vor fi copleşite de legile Spiritului, ale iu- 
birii, materia fiind ridicată în planul unei ordini superioare. 
Noi nu înţelegem acum o astfel de nouă stare a materiei, 
decât tot în chip naturalist. Dar ea va fi efectul unei mari 
eficienţe a spiritului şi toate noile calităţi ale materiei se vor 
resimţi de aceasta. Noi vedem că există acum o materie 
tânără și o materie bătrână, o materie sprintenă şi plină de 

forţă şi agilitate şi o materie îmbătrânită, greoaie, sclero- 
zată. Sau vedem cum materia tânără devine bătrână mai 
ales în organisme. Materia universului înviat şi a trupurilor 
inviate va fi o energie veşnic tânără, diafană, transparent 
perfect şi de mare fineţe al frumuseţilor stărilor şi mişcă- 
rilor spirituale, fără a înceta să aibă capacitatea unor forme 
şi o consistenţă. Formele vor fi expresia cea mai fină a 
stărilor spirituale, iar consistenţa va fi plină de elasticitate, 
pentru a folosi tot nişte termeni din lumea de acum. Uni- 
versul prefăcut va avea astfel o frumuseţe negrăită de mare 
fineţe şi adâncime expresivă, şi trupurile, la fel, dacă fru- 
museţea sensibilă constă în transparenţa infinitei comole- 
Xxităţi a spiritului prin formele materiei, în transfigurarea 
materiei de către bogăţia infinită a dimensiunilor spiritului. 
De aceea, unii gânditori creştini spun că fericirea veșnică 
va consta în frumuseţe. 

Creştinismul crede în orice caz într-o veşnicie a mate- 
riei, a unei materii nestingherit transfigurată de puterea şi 
bogăţia infinită a vieţii spirituale şi de energiile divine. Creş- 
tinismul admite un fel de materialism mistic, cunoaşte o 
sfântă materie. Căci sfânt este trupul Domnului prin a cărui 
primire se sfinţesc şi trupurile noastre. Sensibilitatea vio- 
lentă, săracă şi grosolană a plăcerilor carrale va fi conver- 
tită în sensibilitatea de fine şi pure trăiri ale descoperirii fru- 
museţilor comuniunii. 


4. Bogăția de viaţă şi sfinţenia ei, de caracter 
diferențiat personal în trupul înviat 


Spre această stare de sfințenie, de înduhovnicire, se 
ridică întrucâtva încă în viaţa aceasta ascetul, sfântul. De 
aceea nimeni ca el nu înţelege valoarea, frumuseţea trupu- 
lui, marea lui semnificaţie, pentru că el experiază un trup 
curat de tot ce este senzaţie violentă, pentru că manifestă 
prin el cea mai fină delicateţe în sesizarea stărilor spirituale 

ale celorlalţi oameni şi ale sale proprii257. De asemenea, 
nimeni nu vede şi nu experiază ca el lumea, ca pe o minu- 
ne nesfârşit de nuanţată şi de bogată a lui Dumnezeu258. 
Sfântul Grigorie de Nyssa spune că trupul înviat va le- 
păda unele funcţii actuale, necesare vieţii pământeşti, şi va 
primi unele duhovniceşti. Şi deşi se fereşte de precizări, 
totuşi dă unele indicaţii despre însuşirile lepădate şi cele 
primite. “Aşadar nu trupul e cauza pornirilor reie, ci voia 
liberă, abătându-se de la scopul de trebuinţă la pofta celor 
absurde. Deci să nu fie blamat... trupul care, transformat 
prin a doua facere într-unul mai dumnezeiesc, va înfrumu- 
seța sufletul. Căci moartea curăţindu-l de cele de prisos şi 
nefolositoare, se va putea bucura de viaţa de veci. Căci nu 
cele spre care e destoinic acum îi vor fi de folos în viaţa de 
după aceasta, ci constituţia trupului va fi proprie şi adec- 
vată gustării vieţii aceleia, fiind apt să participe la acele bu- 
nătăţi... Când fierul trebuie prelucrat în ceva mai subţire, 
focul curăţind masa lui cu grijă, fierul depune tot ce e pă- 
mântesc şi nefolositor, ceea ce meşterii acestei arte nu- 
mesc zgură... Să transportăm ideea aceasta şi la ceea ce 
gândim noi... De pildă, să punem în loc de masă, pofta care 
lucrează în toate în chip natural. lar în loc de zgura ei, cele 
spre care pofta are acum pornirile, adică plăcerile, bogă- 
țiile, iubirile de slavă, puterea, mâniile, mândriile şi cele 
asemenea. Pe toate acestea le curăţă moartea. Golindu-se 


237. Sf. Grigorie de Nyssa amintește în acest sens de cuvântul 
Sfântului Pavel: "Nimeni nu şi-a urât trupul său' (Ef. 5, 21), adăugând: 
'dar trebuie iubit trupul curăţit, nu zgura de lepădat' (De mortuis, P.Q. 
46, col. 532). Florensky, Stolp..., p. 299, declară: Ascetul înţelege ca 
nimeni altul şi frumuseţea, și sfințenia căsătoriei. "Dumnezeu şi lumea, 
duhul şi trupul, fecioria şi căsătoria, într-o antinomie reciprocă, 
referindu-se una la alta ca teza şi antiteza. Pe măsura înduhovnicirii, per- 
soana ajunge la conştiinţa frumuseţii laturii acesteia şi a celeilalte a 
antinomiei”. 

238. Idem, op. cit., p. 317. După multe extrase din Vieţile Sfinţilor 
şi indeosebi din Viaţa unui pelerin rus. 

şi curăţindu-se de ele, pofta se va întoarce cu lucrarea spre 
Cel singur vrednic de pofitit, de dorit şi de iubit, nestingând 
deloc aceste pasiuni sădite în noi în chip firesc, ci întor- 
cându-le spre participarea la bunătăţile nemateriale'239. 
Sfântui Grigorie de Nyssa consideră învierea ca o resta- 
bilire în acea stare (noi am zice poate ca o restabilire în 
starea la care ar fi ajuns omul dacă n-ar fi păcătuit) şi acea 
stare o consideră liberă nu numai de patimi şi de boli, ci şi 
de diferenţa de vârstă, întrucât, dacă n-ar fi intervenit moar- 
tea, n-ar fi intervenit nici îmbătrânirea: 'Trebuie să cugetăm 
întâi care e scopul dogmei învierii şi de ce ni s-a spus şi 
încredinţat aceasta de Sfânta Scriptură. Dacă am vrea să o 
cuprindem aceasta într-o definiţie, am spune că învierea 
este restabilirea în starea străveche a firii noastre. Dar în 
prima viaţă, al cărei făcător a fost Dumnezeu, nu era nici 
bătrâneţe, precum se pare, nici copilărie, nici pătimirile din 
multele feluri de boli, nici altul din necazurile trupeşti (că 
nu se cuvenea să le creeze pe acestea Dumnezeu)... Aces- 
tea toate au intrat în noi deodată cu intrarea răului. Deci nu 
va avea nici O nevoie viaţa fără răutate să fie în accidentele 
provenite din pricina ei... Firea noastră devenită pătimaşă, 
(euro9%c) a fost prinsă în chip necesar în consecinţele unei 
vieţi pătimaşe, dar, revenind iarăşi la fericirea nepătimi- 
toare, nu va mai fi robită de cele ce urmează răutăţii'240, 
Recunoscând neputinţa de a spune ceva sigur despre 
calităţile trupurilor după înviere, Sfântul Grigorie spune 
totuşi: "Prefacerea va schimba toate într-o stare mai dum- 
nezeiască, dar nu e uşor să ne închipuim cum va înflori 
iarăşi chipul (ei50q), bunătăţile ce ne sunt rânduite după 
nădejde fiind crezute mai presus de ochi, de ureche şi de 
cugetare. Poate că dacă ar zice cineva că chipul după care 
se va cunoaşte fiecare este calitatea moravurilor fiecăruia, 


239. De mortuis, P.G. 46, col. 529-532. 
240. De animae resurrectione, P.G. 46, col. 145-149. 

nu va greşi cu totul. Căci, precum acum o oarecare trans- 
formare a elementelor din noi produce deosebirile trăsă- 
turilor în fiecare..., atunci forma fiecăruia nu va fi produsul 
acestor elemente, ci se va datora însuşirilor răutăţii sau ale 
virtuţii, ale căror amestecare face ca chipul să aibă trăsă- 
turile acestea sau acelea'241. | 

Dacă oamenii se deosebesc acum şi din pricini exteri- 
oare 'naturale', independente de voia lor, atunci se vor 
deosebi exclusiv din motive morale, voluntare, spirituale. 
Acesta e un sens al covârşirii naturii prin spirit. Deosebirile 
acestea ii disting ca persoane nuanţate spiritual. Celelalte 
ii disting datorită împrejurărilor exterioare şi pasiunilor in- 
ferioare, nelibere. Acelea îi disting ca indivizi care se opun, 
nu ca persoane, în care se exprimă spiritul în comuniune. 
Dacă patimile îndeamnă pe oameni să se mascheze, bună- 
tatea îi face deplin sinceri, deci neuniformizaţi. Cu atât mai 
mult omul ceresc primeşte caracteristici proprii prin spirit. 

Dacă azi deosebirile de natură pot acoperi în mare mă- 
sură deosebirile de ordin moral, încât să nu poţi cunoaşte 
din înfăţişările oamenilor stările lor morale, întrucât şi aces- 
tea pierd din ponderea lor, atunci aceste stări se vor reflec- 
ta aşa de mult în infăţişările lor, încât exteriorul va fi cople- 
şit de spiritualitatea interioară, foarte adâncă, foarte nuan- 
ţată; aceasta îi va face pe oameni să se vadă cu tot interio- 
rul lor exprimat în exterior; nici un echivoc, nici o disimu- 
lare nu va fi posibilă şi voită. "Precum deci în viaţa prezentă 
dispoziţia inimii devine formă (uopem) şi chipul (e150c) omu- 
lui oglindește pofta dinlăuntru, așa socotesc că firea pre- 
făcându-se în ceva mai dumnezeiesc, omul se modelează 
prin moravuri, nefiind într-un fel şi apărând în altul, ci ca 
ceea ce este ca aceea se şi cunoaşte, ca de pildă castul, 
dreptul, blândul, curatul, iubitorul-de-Dumnezeu; şi între 
aceştia iarăși cel ce are toate bunătăţile, sau e împodobit 


241. De mortuis, P.G. 46, col. 552-533. 

numai cu una, sau se află în cele mai multe, sau e cu lip- 
suri în aceasta, dar covârșeşte prin alta'242. 

Sfântul Maxim Mărturisitorul socoteşte că sfântul, deci 
cu atât mai mult omul ceresc, se caracterizează prin în- 
dumnezeirea trupului, prin depăşirea oricărei dualităţi, sau 
contrarietăţi între suflet şi trup, datorită Duhului care le 
înduhovniceşte şi îindumnezeieşte pe amândouă. Trupul e 
organul perfect al sufletului şi acesta, al Duhului. Amân- 
două sunt stăpânite de afecțiunea faţă de Dumnezeu2+%5. 
Comentând o expresie a Sfântului Grigorie de Nazianz, că 
sfinţii se ridică peste doimea materiei şi a formei trupului, 
materia întreagă devenind "formă" (ei5oc), adică expresia 
spiritualităţii copleşite de Dumnezeu, Sfântul Maxim zice: 
"Eu cred că el spune că sfinţii se ridică peste doimea mate- 
rială pentru unitatea gândită în Treime, deoarece se ridică 
peste materie şi formă, din care constau trupurile, sau că 
străbat carnea şi materia înrudindu-se cu Dumnezeu şi în- 
vrednicindu-se să se amestece cu lumina preacurată; adică 
ei leapădă afecțiunea trupului faţă de materie sau toată 
familiaritatea naturală a fiinţei sensibile faţă de cele sensi- 
bile, fiind stăpâniţi sincer numai de dorinţa dumnezeiască, 
pentru unitatea gândită în Treime. Căci cunoscând că sufle- 
tul se află la mijloc între Dumnezeu și materie şi că are pu- 
teri unificatoare spre amândouă, adică mintea spre Dum- 
nezeu şi sensibilitatea spre materie, s-au scuturat cu totul 
de sensibilitatea pentru cele sensibile - în dispoziţia lor 
activă — şi şi-au unit sufletul în chip negrăit numai cu Dum- 
nezeu'. Şi-au unit şi pofta şi iuţimea cu mintea ce tinde 
spre Dumnezeu24%, 

Sfântul Grigorie de Nyssa socoteşte că şi deosebirile 
amintite între trupuri vor ţine numai până la o vreme, pe 
urmă se va produce o identitate între ele (Guoyeveio). Nu 


242. ibidem, col. 536. 
243. Ambigua, P.G. 91, col. 1113. 
244. Op. cit., col. 1193-1196. 

ştim până unde socoteşte Sfântul Grigorie că merge 
această identitate. Deosebirea între forma trupurilor, atâta 
cât mai subzistă o vreme, s-ar datora, după el, unui rest de 
răutate care ar mai rămâne în ei. Dar credem că el nu ex- 
„clude o anumită deosebire întemeiată pe varietatea infinită 
a actului creator al lui Dumnezeu, şi care de aceea nu dis- 
pare cu totul niciodată. Fiecare reflectă altfel chiar pleni- 
tudinea fericirii. Şi bucuria unuia de altul se explică tocmai 
prin faptul că fiecare vede în celălalt ceea ce nu e în sine, 
o formă unică, ca expresie a unicităţii lui spirituale. 
Interpretând în mod just viziunea Sfântului Grigorie de 
Nyssa, Bulgakov afirmă pe drept cuvânt că nu va dispărea 
nici chipul bărbătesc, nici chipul femeiesc al naturii uma- 
ne, deşi va dispărea pofta trupească legată de ele. Cuvân- 
tul Mântuitorului că oamenii vor fi atunci ca îngerii (Mt. 22, 
23-30; Le. 20, 34-36) se referă numai la încetarea poftei și 
a căsătoriei, dar nu la încetarea chipului bărbătesc şi fe- 
meiesc, precum ne arată pilda Domnului lisus Hristos şi a 
Maicii Sale. Chiar dacă socotim neintemeiată ideea lui Bul- 
gakov că deosebirea dintre sexe se bazează pe deosebirea 
intre persoanele Sfintei Treimi (Bulgakov vede elementul 
bărbătesc ca ipostaziere a adevărului în Logos, iar pe cel 
femeiesc ca ipostaziere a frumuseţii în Duhul Sfânt), cele 
două modalităţi ale omului reprezintă şi îşi au desigur un 
temei spiritual adânc şi sunt legate de firea lui, de unitatea 
duală a omului, de faptul că omul e întreg numai în doi, şi 
anume în doi principial deosebiți, bărbat şi femeie. De 
aceea, departe de a dispărea, această deosebire e chemată 
la deplina dezvoltare, luminare, înveșnicire'. Atât chipul 
bărbătesc cât și cel femeiesc se vor ridica la feciorie, ca 
starea în care l-a gândit Dumnezeu pe om şi din care ela 
căzut prin păcat. 'Fecioria este libertatea de sex, totuşi cu 
păstrarea naturii bărbăteşti şi femeieşti. Nu se poate admi- 
te că fiii învierii se vor arăta în viaţa lor nemuritoare lipsiţi 
de propria personalitate, încetând de a fi ei înşişi. Căci în- 

vierea este restabilirea şi înveşnicirea stării originare a 
omului, dar eliberată de desfigurarea păcatului şi de ştir- 
birea adusă de el în trup. Dar principiul bărbătesc şi feme- 
jesc nu se epuizează în deosebirea trupească, de sex, ci se 
întinde şi în fiinţa spirituală a persoanei căreia îi dă calita- 
tea lui... Astfel, starea de inviere nu poate fi considerată ca 
o golire totală de principiul bărbătesc și femeiesc şi ca o în- 
locuire a lui cu vreo stare intermediară, indeterminată; 
aceasta ar fi egală cu o sărăcire şi simplificare a naturii 
omeneşti. Desigur, trupul înviat se eliberează de ceea ce e 
legat de viaţa sexului trupesc (cum arată aceasta şi unii 
Părinţi, ca de pildă Grigorie de Nyssa). Dar omul există, atât 
spiritual cât şi trupeşte, în două chipuri; această bi-unitate 
se exprimă în dualitatea însuşirilor lui, care se unesc într-o 
unitate. În viaţa pământească această unire e legată de via- 
ţa sexului şi a naşterii de prunci... Dar dacă în veacul viitor 
omul se eliberează de sex şi încetează înmulţirea, oare mai 
rămâne ceva din relaţia reciprocă între natura bărbătească 
şi femeiască?... Fără îndoială că rămâne, şi ea constă în iu- 
birea care leagă şi împlineşte reciproc, după chipul lui Hristos 
şi al Bisericii, natura bărbătească şi femeiască... Nu se 
poate admite că în acea viaţă se va pierde ceva din relaţiile 
de iubire existente în viaţa aceasta: tot ce e vrednic de 
îinveșnicire va apărea în toată puterea sa. Dar vor apărea şi 
noi şi nesfârşit mai dezvoltate posibilităţi de iubire şi prie- 
tenie, pentru că numai în veacul învierii neamul omenesc 
va exista în toată întregimea sa şi nu ca acum, în succe- 
siunea generaţiilor ce se completează una pe alta; întregul 
neam omenesc va deveni o singură familie şi comuniune 
prietenească simultană în Dumnezeu'2%5. 

În aceasta vor fi oamenii ca îngerii, că se vor iubi cu o 
iubire cu totul spirituală, personală, eliberată de sila na- 
turii, de pofta sexului. Dar se va păstra întreaga varietate a 


245. Bulgakov, Lestv. lacovilea, p. 128-131. 

persoanelor, aşa cum şi îngerii reprezintă ca persoane mo- 
dalităţi spirituale deosebite. Dând unirea şi varietatea între 
îngeri ca model al unirii şi varietăţii viitoare a oamenilor, 
Bulgakov zice: "Soborul îngerilor, având ca temelie iubirea 
către Dumnezeu şi viața în Dumnezeu, se întărește prin 
dragostea personală reciprocă ce se hrăneşte prin recipro- 
ca contemplare iubitoare a individualităţilor, a însuşirilor 
personale ale fiecărui înger... Lumea cerească se zideşte 
prin iubire, este un imn al iubirii. În multifelurimea acestei 
iubiri nu rămâne neobservată şi neiubită nici o însuşire 
ontologică, nici o rază a pliromei lumii îngereşti, totul vede 
și iubeşte atotcuprinzătoarea iubire"'246. 


5. Trupurile înviate ale păcătoşilor 


Acestea se referă la trupurile înviate întru slavă. Alta va 
fi starea trupurilor înviate ale păcătoşilor. Vor fi şi ele inco- 
ruptibile, însă în acelaşi timp capabile să simtă chinurile. Vor 
avea şi ele o neputrezire în sens rău, ca o carne veşnic vie. 

Unii teologi, mai ales dintre catolici, cred că ele nu se 
vor înălța în văzduh, ci vor rămâne pe pământ în semn de 
dispreţ2+7. Dar Sfântul loan Damaschin spune că "focul 
veşnic nu va fi material, ca cel cunoscut de noi'248. Ne e 
greu să admitem că Dumnezeu foloseşte creaţia Sa ca 
mijloc de chinuire veşnică. Noi am încercat mai înainte să 
arătăm că 'lumea' în care trăiesc păcătoşii este o slăbire 
halucinantă a lumii, o acoperire a ei în întunericul total in- 
dividualist, în care s-au scufundat ei. 

Desigur că această desfigurare halucinantă a lumii tre- 
buie să aibă şi o anumită legătură cu realitatea ei materia- 
lă, o dată ce trupurile înseşi ale păcătoşilor, ca trupuri învia- 


246. Op. cit., p. 133. 
247. Rivicre, Jugement, art. în Dict. de Theol. Cath.,VIIl, 2, col. 1820. 
248. De fide orthodoxa, IV, P.G. 94, col. 1228. 


ESHATOLOGIA UNIVERSALĂ 445 


te, având o consistenţă materială, nu pot fi lipsite de orice 
bază materială externă. 

Pe de altă parte, aceste trupuri fiind şi ele incoruptibile 
şi lipsite de nevoia consumării, trebuie să aibă un fel de 
subţirime spirituală. Dar ea trebuie să fie în acelaşi timp o 
spiritualitate întunecată şi, odată cu aceasta, o foarte 
accentuată expresivitate a răutăţii şi tristeţii din sufletele 
lor însingurate şi chinuite de demoni. În acelaşi timp lipsa 
de comunicativitate le dă o anumită încremenire, neavând 
dorinţa cunoaşterii creaţiei extinse şi înrădăcinate în adân- 
cimile infinite ale lui Dumnezeu. Sfera materială în care 
sunt plasate ele poate să fie, în aceste condiţii, constituită 
aproape numai din materia spiritualizată în mod tenebros 
a trupurilor lor, dintr-un fel de legături între purtătorii lor şi 
între demoni, constituind împreună un fel de lume de um- 
bre, într-un fel reală, într-alt fel ireală, cu dimensiuni mai 
degrabă halucinante decât reale. Aceasta poate face ca nici 
locuitorii acestei lumi să nu vadă lumea de lumină şi de 
supremă realitate a drepţilor, socotind-o ireală şi uitând de 
cei ce se află în ea, precum nici drepţii să nu vadă lumea 
subiectiv halucinantă şi oarecum ireală a celor din ea şi pe 
aceștia înşişi. 

Sfântul Simeon Noul Teolog întreabă: "Dumnezeu fiind 
infinit şi necuprins, unde va fi locul celor ce cad din Împă- 
răţia Lui?'24%9. 

Fi vor şti de lume numai din amintire, dar nici amintirea 
nu le-o mai redă aşa cum a fost. Ei vor şti de o lume strâm- 
bată şi întinată după poftele lor. Ei vor vedea numai o lume 
umbrită de poftele lor, de nălucirile lor. Nici pe ei nu se vor 
vedea faţă către faţă, sau aşa cum sunt în realitate, ci vor 
vedea numai măştile celorlalţi în parte adoptate de către 
aceia, în parte proiectate de către ei; vor şti doar că şi cei- 


249. 'Catechese XXII”, în Symeon le Nouveau Theologien, Cate- 
cheses, tom. Il, ed. B. Krivocheine, Sources Chretiennes, nr. 104, p. 380. 

lalţi se chinuiesc în acelaşi întuneric ca şi ei, împrejurul lor, 
mai bine zis în altfel de năluciri ale lumii şi în chinuri cores- 
punzătoare pasiunilor lor speciale. Fiecare va avea o 'lume' 
individuală a lui. Nu va fi o lume unitară, ca să susţină o 
unitate între ei. Se vor vedea unii pe alţii mai mult ca nişte 
“umbre goale de conţinutul lumii reale, neprogresând în 
cunoaşterea ei şi în îmbogățirea lor spirituală întreolaltă şi 
în contact cu lumea reală. În Sfânta Scriptură credinciosul 
cere adesea lui Dumnezeu să nu-l depărteze de la faţa Lui, 
de maximă şi infinită existenţă, în legătură cu care stă şi e 
luminată toată lumea; sau să-i facă parte de lumina feţei 
Lui, căci în această lumină va avea parte de toate (Ps. 4, 6; 
26, 1; 35, 9; 44, 5; 104, 4; Is. 2, 5; 60, 19; Mih. 7, 8; Avac. 
3, 4; In 8, 12; Col. 1, 12; 1 Tes. 5,5; 1 Tim. 6, 16; Apoc. 
21, 24; 22, 5; Ps. 13, 4etc.). 

De aceea nu se poate spune de trupurile păcătoşilor că 
vor forma şi ele o unitate, că vor fi şi păcătoşii un "trup uni- 
versal'. Între cei răi, ca egoişti, nu este aceeaşi unitate ca 
între cei ce se iubesc. Sau cel puţin nu vor fi uniţi lăuntric 
intre ei, ci într-un mod silnic, fiecare simțind efluviile rău- 
tăţii celorlalţi care pe de o parte îi înrudesc, pe de alta îi ţin 
intorşi unul de la altul. Numai prin iubire sunt unite real 
persoanele şi numai în iubire sunt într-o legătură reală cu 
lumea. Şi numai în iubire se realizează deplin şi are loc 
plinătatea existenţei. "Drept axiomă a iubirii se arată că eu-l 
nu e singular, nu e monadic, ci dual, syzigic, relaţional, se 
cunoaşte şi se are pe sine numai în legătură cu partenerul 
sâu, în dualitate... El află pentru sine loc în existenţă, se 
afirmă în ea şi se întăreşte definitiv în ea numai în syzigie 
(în viaţa perechii), ţinându-se de mână cu altul. Prin această 
metafizică ţinere de mână, el iese din ceața semiexistenţei, 
găsește puterea sa şi realitatea sa în lume. În taina ei, per- 
soana are nevoie să se vadă, să se cunoască şi să se 
iubească pe sine în oglinda duhovnicească a altuia'250. 


250. S. Bulgakov, Lestv. lacovlea, p. 14. 

Desigur e o taină neînţeieasă de noi faptul că, pe de o 
parte trupurile păcătoşilor se resimt şi ele de invierea lui 
Hristos, înviind şi ele, pe de alta, nu se împărtăşesc de sla- 
va trupului înviat al Domnului. Teologul rus Nesmelov a 
încercat să explice învierea trupurilor păcătoşilor prin aceea 
că Domnul, înviind natura omenească pe care a luat-o, a 
făcut veşnică natura general-omenească, dat fiind că natu- 
ra Lui inviată n-a constituit un ipostas omenesc separat. 
inviind EL, învierea a devenit “o lege' pentru toţi, aşa cum, 
murind Adam, moartea a devenit o lege pentru toţi. "Dacă 
Hristos ar fi fost numai un om ideal de sfânt, Fiu al lui 
Dumnezeu după har, nu după fiinţă, învierea Lui ar fi avut 
un Caracter individual, de “minune', care, asemenea luării 
lui Ilie la cer, ar fi mărturisit doar despre milostivirea exclu- 
sivă a lui Dumnezeu faţă de EI, dar în nici un fel nu ar fi 
influenţat destinul întregii omeniri'25!. "Drept temei al mi- 
nunii învierii ar fi servit atunci, evident, nu demnitatea firii 
omeneşti, ci demnitatea morală personală a acestor drepţi 
asupra cărora s-ar fi săvârşit minunea'252. 

În baza unităţii Ipostasului dumnezeiesc al lui Hristos 
"natura omenească a primit în El o demnitate pe care ea 
însăşi prin sine nu o are şi nu o poate avea; ea a devenit 
trupul propriu -al lui Dumnezeu'. lar înviind-o, a făcut-o 
“trupul Său veşnic'255. El a luat natura omenească nu în 
sens individual, ci 'general-omenesc şi ea este întru totul 
identică cu natura purtătorilor ei. Astfel, primind-o prin ac- 
tul învierii Sale în unire veşnică cu Sine, eo ipso El face păr- 
taş de veşnicie tot neamul omenesc în deplinătatea com- 
poziţiei lui... După Învierea lui Hristos din morţi, fiecare om 
este purtătorul naturii veşnice, nu pentru că el însuşi prin 


251. Aşa redă A. M. Tuberovsky concepţia lui Nesmelov, în art. 
'1deologia învierii lui Hristos. Concepţia lui V. lv. Nesmelov', în rev. 
FHristianin, an. LX, 1915, martie, p. 519. 

252. Nesmelov, Nauka o celoveke, tom. Il, p. 349. 

253. Ibidem, p. 353. 

sine este trup al lui Hristos, ci pentru că fiecare om poartă 
aceeaşi natură pe care Hristos a făcut-o natură veşnică; aşa 
că după natura sa umană, ca unul ce e de o fiinţă cu 
Hristos, fiecare om este inevitabil membru al trupului veş- 
nic al lui Hristos'25+%. “în lumina acestei învățături, pentru 
noi e clar că păcătoşii vor învia nu pentru a primi răsplata 
pentru viaţa lor de păcat, ci, invers, ei primesc răsplata 
pentru viaţa lor de păcat pentru că vor învia inevitabil din 
morţi. lar învierea lor este inevitabilă pentru că - indiferent 
de viaţa lor păcătoasă - în virtutea Învierii lui Hristos ei sunt 
totuşi beneficiari ai naturii veşnice şi trebuie să aparţină 
neapărat veşniciei255. "Astfel, Hristos este începătura nea- 
mului, cauzatorul, izvorul "vieţii veşnice" a omenirii, în ace- 
laşi fel cum este în raport cu viaţa naturală, vremelnică, 
strămoşul Adam. Ceea ce a fost odinioară actul creaţiei 
omului, adică principiul şi cauza existenţei omeneşti înde- 
obşte, aceea a devenit învierea lui Hristos, adică principiul 
şi cauza 'vieţii veşnice' în cer, în alte condiţii de exis- 
tență'256, | 

S-ar putea spune deci că toţi vor învia prin unitatea na- 
turii lor umane cu a lui Hristos. Dar nu toţi vor învia spre fe- 
ricire, întrucât fericirea este o problemă de decizie perso- 
nală a fiecăruia pentru comuniunea cu Hristos. Hristos nu 
are in Sine toate persoanele umane, ci toată natura umană. 
Dacă ar avea în Sine toate persoanele, El ar fi o pluralitate 
de persoane şi o pluralitate de libertăţi. Dar atunci n-ar mai 
fi persoane umane în afara lui Hristos. În unitatea de natură 
cu Hristos avem o bază pentru comuniunea uşoară cu El, 
dar nu avem mântuirea noastră decisă fără noi. Chiar şi 
păcătoşii învie în baza unităţii de natură cu Hristos, ca să 
poată contempla veşnic putinţa ce au avut-o de a se mân- 


254. Ibidem, p. 353. 
255. Ibidem, p. 354. 
256. Tuberovsky, art. cit., p. 522. 

tui, dar pe care nu au folosit-o datorită libertăţii lor care a 
refuzat comuniunea a cărei bază li s-a dat. 

Sfântul Chiril al Alexandriei spune acelaşi lucru: "Raţiu- 
nea învierii trece asupra tuturor pentru Învierea Mântuito- 
rului, Care ridică cu Sine toată firea omului, dar nu va folosi 
cu nimic pe cei iubitori de păcat. Căci ei vor fi duşi la iad, 
primind învierea numai pentru a fi pedepsiţi. Dar ea va fo- 
losi mult celor ce s-au exercitat în viaţa aleasă, căci vor 
primi învierea pentru împărtăşirea de bunătăţile cele mai 
presus de minte'. La fel, însuşirea de a fi proprie lui Hristos 
se extinde la toţi, buni şi răi, dar nu e pentru toţi aceeaşi, 
ci celor ce cred în EI învierea le este pricina de înrudire 
adevărată şi de cele ce provin din ea257. Hristos ne are pe 
toţi, întrucât S-a făcut om ca toţi; toţi suntem ai Săi. În 
aceasta stă poate pricina învierii tuturor. Nimic omenesc nu 
poate dispărea pe veci, căci nimic al lui Hristos nu poate 
dispărea. Dar împărtăşirea de fericire depinde de voinţa 
personală a fiecăruia. Căci "toţi Îi vor fi proprii (oike?og), 
întrucât sunt oameni ca şi EI; tuturor le e comună însuşirea 
de a-l fi proprii, atât celor ce-L cunosc, cât şi celor ce nu-L 
cunosc pe El. Căci S-a făcut om, nu dăruindu-Se unora, iar 
altora nu, ci îndurându-Se de toată firea căzută'258. Deci 
ceea ce depinde de El — învierea — o dăruiește tuturor, fe- 
ricirea însă depinde de aderarea voluntară a fiecăruia la EI. 
incoruptibilitatea întregii materii va depinde de puterea 
unui act conservator veşnic al lui Dumnezeu. 


D 
Judecata universală 


Judecata universală este pusă de Sfânta Scriptură şi de 
Sfinţii Părinţi în strânsă legătură cu sfârşitul sau cu înnoirea 


257. Comment. in loannis Evang., Lib. VI, P.G. 73, col. 1048. 
258. Op. cit., col. 1046. 

lumii şi cu învierea morţilor, care sunt şi ele simultane cu 
venirea lui Hristos, sau cauzate de ea. Unii Părinţi văd ju- 
decata chiar în faptul că cei ce s-au format după chipul lui 
Hristos vor trece prin înviere la comuniunea deplină cu EI, 
iar ceilalţi, "în veşnicul exil'; cei dintâi, 'la o veşnică privire 
a feţei lui Hristos, ceilalţi, la veşnica privire a feţei diavolu- 
lui'259, 

Pe de altă parte, Sfânta Scriptură şi Sfinţii Părinţi vor- 
besc de o judecată pe care o va face Hristos îndată după a 
doua venire a Lui şi după învierea morţilor, într-o atmosferă 
de mare solemnitate. 

Conform unor texte din Vechiul Testament (Dan. 7, 9- 
10) şi din Noul Testament (Mt. 25, 31-46; Apoc. 20, 11), 
Hristos va face judecata șezând pe tron. După Apocalipsă, 
însăşi judecata aceasta provoacă sfârşitul lumii. Daniel 
vorbeşte de scaune, iar pe unul din aceste scaune şade Cel 
vechi de zile. Cineva, 'ca un Fiu al omului”, vine înaintea Celui 
vechi de zile şi primeşte de la El stăpânirea (Dan. 7, 9-14). 

Sfântul Maxim Mărturisitorul şi Sfântul Simeon Meta- 
frastul vorbesc şi ei de scaune şi de îngerii care înconjoară 
pe Hristos ca judecător. 

Între afirmaţia că însăşi arătarea lui Hristos la sfârşitul 
lumii înseamnă o judecată care alege pe cei trimişi la feri- 
cire de cei trimişi la chinurile veşnice, şi descrierea acestei 
judecăţi ca un act solemn deosebit, de supremă autoritate, 
nu-i o contrazicere. Lumina veşnică de care se vor îm- 
părtăşi cei buni e o privire şi o chemare adresată fiecăruia 
dintre ei de Hristos, precum întunericul în care sunt lăsaţi 
ceilalţi e o întoarcere a feţei Lui de la fiecare, sau o în- 
chidere a ei de la aceștia, datorită lor înşişi. În acelaşi timp, 
cel ce experiază îndreptarea feţei lui Hristos spre el ca o 
lumină veşnică, sau veşnic inepuizabilă, se vede pe sine 
insuşi în tot ce găseşte Hristos bun în el, dar şi pe toţi cei- 


259. Sf. Chiril al Alexandriei, Omil. 14, P.G. 77, col. 1080, 1081. 

lalţi care sunt învăluiţi și ei în aceeaşi lumină. La fel se vede 
fiecare din cei scufundaţi în întuneric, în toată urâţenia im- 
primată de el în fiinţa sa şi pe toţi cei lăsaţi ca şi el în 
aceeaşi situaţie. De aceea, experienţa aceasta a solidarităţii 
în lumină, în care sunt trimişi unii pe baza unor fapte bune 
asemănătoare ce şi le-au făcut unii altora, sau a solidarităţii 
în întuneric, în care sunt trimişi alţii pe baza unor fapte rele 
asemănătoare pe care le-au făcut altora, e trăită ca o jude- 
care solidară a lor pentru rezultatul la care au ajuns în dez- 
voltarea sau desfigurarea umanităţii lor în cursul vieţii. 

Acestea sunt cărţile ce se vor deschide (Dan. 7, 10; 
Apoc. 20, 12), care sunt înseşi vieţile oamenilor; sau 'car- 
tea vieţii", care e tezaurul de viaţă ce şi l-au câştigat în 
Hristos cei drepţi. 

Pe de altă parte, simţirea de către toţi a pecetluirii des- 
tinului lor pentru eternitate, fără nici o posibilitate de schim- 
bări, se traduce ca experienţa autorităţii supreme a Celui 
ce judecă de pe un tron împărătesc foarte înalt. Scaunul 
Lui e nu numai mare, ci 'alb', căci e scaunul din care se ho- 
tărăsc judecăţile nepătate de nici un interes, de nici o lin- 
guşire, de nici o mituire. Autoritatea copleşitoare ce iradia- 
ză din faţa Judecătorului e aşa de mare, că "de faţa Lui a 
fugit tot pământul şi tot cerul; şi loc nu s-a aflat lor' (Apoc. 
20, 11). Pământul şi cerul pur şi simplu nu se mai văd de 
autoritatea ce iradiază din această faţă şi care-i ţine pe toţi 
concentrați în privirea ei. Parcă nu mai e decât ea; sau de 
fapt totul s-a inclus în ea. Numai faţa aceasta, numai Persoana 
aceasta o văd toţi, căci numai de ea simt că atârnă existenţa 
lor în veci. lar cei răi nu mai văd nimic, nici măcar această 
faţă, ci totul e un gol abisal şi întunecos în faţa lor. De aceea 
Sfântul Maxim Mărturisitorul spune că odată cu faţa lui Hristos 
se va întoarce de la cei răi şi creaţia întreagă, nemaifiind 
înaintea lor decât întunericul golului total, "întunericul cel mai 
dinafară”, "prăpastia imensă şi neînchipuită'260. 


260. Ep. 1 către Gheorghie, prefectul Africii, P.G. 91, col. 380 D. 

Daniel vorbeşte de "un râu de foc ce curge ieşind înain- 
tea Judecătorului' (Dan. 7, 10), de care Simeon Metafrastul 
spune că va consuma pe toţi cei fără de lege, cum spune 
şi psalmistul: 'Foc inaintea Lui va merge și va arde impre- 
jur pe vrăjmaşii Lui; strălucit-au fulgerele Lui lumii şi s-a 
clătit pământul; munţii ca ceara s-au topit de faţa Domnului 
a tot pământul; vestit-au cerurile dreptatea Lui şi au văzut 
noroadele slava Lui' (Ps. 96, 3-6). Totul va fi copleșit de 
slava feţei lui Hristos. Dar aceasta va apărea celor ce nu 
L-au cunoscut ca foc consumator, iar celor drepţi, ca lu- 
mină iubitoare a-toate-acoperitoare. 

Tot Daniel vorbeşte de mii de mii de îngeri ce-i slujesc 
Lui şi de întunericuri de întunericuri (Dan. 7, 10; Mt. 25, 
31). Prin aceasta se accentuează şi mai mult autoritatea 
copleșitoare a Judecătorului, interesul infinit cu care se aş- 
teaptă de toată creaţia acest act de supremă revelare a vii- 
torului ei și semnul desfășurării ei în timp şi frica nemăsu- 
rată a celor ce aşteaptă decizia lui Hristos cu privire la veş- 
nica lor existenţă. 'intunericuri de întunericuri” pot să fie 
duhurile rele, duşmănoase, care aşteaptă această judeca- 
tă, căci şi ele au interes mare să ştie la ce osândă vor fi tri- 
mise și câţi dintre oameni le vor ţine tovărăşie în această 
osândă. Ei simt prezenţa lui Dumnezeu, dar ca foc, nu ca 
slavă, şi mărimea întunecimii produsă de ei nu-i lasă nici 
pe cei destinaţi intunericului să vadă slava lui Hristos. Ast- 
fel, la focul durerii pricinuite de întoarcerea feţei lui Hristos 
de la ei şi pentru cei ce au refuzat lumina comuniunii pe 
pământ şi la întunericul halucinant pus de cei răi peste 
lume, se adaugă focul şi întunericul îngerilor răi. Căci, spu- 
ne Sfântul Maxim Mărturisitorul, "râu de foc curge în faţa 
Lui, când se vor arăta prezente tartarul şi prăpastia fără 
fund şi neînchipuită şi întunericul cel mai dinafară şi vier- 
mele cel neadormit şi peste toţi va pluti frica pentru sfâr- 
şitul tuturor celor aşteptate; şi când vor sta îngerii mâniei 
fulgerând din ei focul osândei, având în privire foc şi emi- 

țând foc spre pedepsirea a toată nelegiuirea. lar pe lângă 
aceştia toată zidirea cea cerească şi pământească, câtă e în 
ingeri şi în puterile mai presus de îngeri şi câtă e în oameni, 
stă de față cu cutremur, aşteptând înfricoşata descoperire 
a judecății dumnezeieşti. De către toţi aceştia se vor citi 
faptele noastre ale tuturor şi se va face dezgolirea celor 
ascunse, când toţi işi vor cunoaşte reciproc păcatele, cum 
işi citeşte fiecare fără greșeală cartea conştiinţei sale'261. 

Criteriul judecății va fi practicarea sau nepracticarea iu- 
birii de oameni, care-şi are temelia fermă în vederea lui 
Dumnezeu prin om, în înrădăcinarea lui în Dumnezeu, în 
înţelegerea semenului ca chip al lui Dumnezeu. Prin aceas- 
ta însuşi cel ce iubeşte se realizează ca chip al lui Dum- 
nezeu, ca om adevărat. Căci el, iubind pe alţii, conlucrează 
cu Dumnezeu şi se uneşte cu Dumnezeu în lucrarea Lui, iar 
prin aceasta se actualizează el însuşi deplin ca om. Diferi- 
tele forme sau trepte statornice ale iubirii sunt virtuțile. 
Prin acestea omul dă chip uman lui Dumnezeu în sine, 
adică lui Hristos, Care a dat mai mult decât oricine chip 
uman lui Dumnezeu în Sine. De aceea, Dumnezeu Tatăl dă 
lui Hristos să facă judecata oamenilor (Dan. 7, 14), pentru 
ca Hristos însuşi să constate în ce măsură cei examinaţi au 
chipul Lui întipărit în ei, s-au făcut asemenea Lui şi au rea- 
lizat prin aceasta omul adevărat în ei, ceea ce nu s-a putut 
face fără trăirea lor în comuniune cu FI. 

După Sfântul Maxim, se va scufunda în întuneric cel ce 
a iubit cele urâte, cel ce n-a voit să vadă slava lui Dum- 
nezeu în lume; au căzut în abisul golului cei ce au iubit de- 
şertăciunea mândriei, şi nu smerenia cunoscătoare a celor 
înalte şi cu adevărat existente; vor plânge cei ce au râs de 
toate cele serioase, vor fi roşi în adâncul sufletului de vier- 
mele neadormit cei ce au urât pe fraţi, i-au pizmuit, înşelat, 
calomniat, minţit, îndepărtat de la împărtăşirea de cele tre- 


261. Ambigua, P.G. 91, 381 A. 

buincioase vieţii şi de la calea care duce la viaţa adevărată; 
şi-au strâmbat inima cei ce n-au avut în ei sinceritatea 
iubirii262. 

Hristos îi va socoti în chipul Lui pe cei ce au iubit pe 
oameni ca EI, pe cei ce L-au iubit în oameni pe EI, căci 
aceasta le-a dat puterea să iubească. El ne va cerceta în ce 
măsură am lucrat ca EI, identificându-ne cu EI, precum S-a 
identificat El cu oamenii. În mod special Hristos ne-a asi- 
gurat de identificarea Sa cu cei obidiţi și va cerceta întrucât 
L-am iubit în aceștia. El a declarat că la fericirea de veci, 
care stă in comuniunea desăvârşită cu Dumnezeu şi cu se- 
menii şi, prin aceasta, în împărtăşirea de infinita plenitu- 
dine spirituală a totului, va trece cel ce a plecat de aici în 
tensiunea după această comuniune, cel ce a văzut în se- 
menul cel mai obidit valoarea lui nesfârşită, faţa de adân- 
cimi nesfârşite a lui Dumnezeu oglindindu-se în acela şi ţi- 
nându-l legat de Sine, şi a cinstit acest chip, această oglin- 
dă a lui Dumnezeu, căutând să-l scape de neajunsurile şi 
de umilinţele aruncate asupra lui de nepăsarea păcătoasă 
a semenilor săi, de chipul acestei lumi ce poartă urmările 
păcatului, de ignoranţa și de slăbiciunile lui proprii ei. Cine 
iubeşte cu adevărat pe om vede în el întrucâtva pe Cel ce 
il transcende pe om, vede pe Dumnezeu în Care își are 
omul temeiul şi izvorul puterii sale de cunoaștere şi de iu- 
bire. Şi iubeşte cu adevărat pe om ca om, cel ce iubește pe 
cel disprețuit şi nesocotit de toţi; aceluia i s-a revelat supre- 
ma valoare ascunsă a omului. Cel ce dă atenţie numai 
celor aflaţi în situaţii bune, îi respectă nu pentru că sunt oa- 
meni, ci pentru vreun interes propriu, nu iubeşte pe om ca 
om, spre deosebire de cel ce se apleacă cu dragoste spre 
semenii săi obidiţi şi în situaţii grele. Pe de altă parte, în 
mod deosebit omul obidit îşi descoperă sub razele de aten- 
ţie ale semenului său umanitatea lui profundă şi deci pe 


262. Ep. cit., col. 385. 

Dumnezeu în el. Ceilalţi se îngâmfă şi mai mult de cinstirile 
ce li se dau, acoperindu-şi umanitatea autentică şi pe Dum- 
nezeu în ei și lăsând nerealizată comuniunea. Apoi, în 
omul care strigă cu glas sau fără glas, dar în mod sfâşietor 
după ajutor, sau în ochii lui stinşi de durere, strigă sau pri- 
veşte [iristos însuşi în chip mai pătrunzător spre inima se- 
menilor, pentru că suferinţa ca sensibilitate mai ascuţită 
umană e un mediu mai adecvat al revelării lui Dumnezeu, 
Care urmăreşte şi EI trezirea sensibilităţii umane. Cei împo- 
văraţi şi îndureraţi ne sunt astfel un ajutor cu mult mai efi- 
cient dat de Hristos pentru intrarea în relaţie cu El, pentru 
trezirea noastră. 

De aceea cu deosebire în doit cu dragoste spre 
cei necăjiţi avem o vedere cu mult mai clară a lui Dum- 
nezeu, o pregustare a privirii adâncimilor divine din Împă- 
răţia cerurilor prin semenii noştri. Cine şi-a deschis prin 
efortul faptelor de dragoste o cât de mică geană spre infini- 
tul spiritual care i se deschide cu deosebire în comuniunea 
cu semenul său necăjit, aceluia i se va deschide larg poar- 
ta spre universul spiritual infinit, la Judecata din urmă. 

Cine iubeşte pe aceștia iubeşte pe Domnul, Care S-a 
smerit ca cel din urmă om; el face lucrarea Domnului, sau 
lucrarea Domnului se face prin el. Dumnezeu S-a făcut om 
numai ca să poată fi iubit EI însuşi ca un om şi să arate în 
pilda Sa cum trebuie să iubească omul pe semenii săi. El 
vrea să-L iubim ca om, cerându-ne iubirea şi ne arată cum 
trebuie să iubim. El intră în relaţie de iubire cu noi şi întă- 
reşte relaţiile de iubire între noi, făcându-Se El însuşi adre- 
sat şi subiect uman şi divin concret al iubirii. El ne întăreşte 
iubirea, atrăgându-ne la iubire prin faţa ceiui în suferinţă şi 
ne dă puterea să iubim ca Cel ce-l iubeşte pe acela în chip 
pilduitor. El ușurează iubirea noastră, trezind mila pe care 
a sădit-o în mod natural în fiinţa noastră. 'Prin Hristos şi în 
Hristos noi primim capacitatea de a iubi pe aproapele nos- 
tru: “Poruncă nouă vă dau vouă, să vă iubiţi unii pe alţii'... 

Dar porunca nouă a iubirii se referă şi la o iubire nouă, con- 
form comunităţii noastre, nu în Adam (ea se referă la po- 
runca Vechiului Testament), ci în Hristos, şi aceasta o do- 
vedesc întrebările lui Hristos la înfricoșata judecată, când 
se va face arătată atotumanitatea Lui'265. 

Eu-l divin care Se manifestă prin umanitatea lui Hristos, 
Care S-a făcut şi euw-l uman, are o lărgime, o complexitate 
divină, o adâncime infinită, prin care-Şi manifestă caracte- 
rul Lui de model şi de temei al tuturor ipostasurilor ome- 
neşti şi ca izvor al puterii lor de iubire, manifestându-Se 
totuşi omeneşte. Fiecare din noi va iubi pe Hristos deplin 
numai când va iubi pe orice om, căci neiubind un om, nu 
iubeşti o rază a lui Hristos, a Ipostasului divin în arătare 
omenească, mai bine zis atotomenească. De aceea umani- 
tatea lui Hristos nu e a unui ipostas omenesc, ci a lposta- 
sului divin, deci nu e organul de manifestare al unui eu par- 
ticular, deci particulară şi ea, ci organul de manifestare a 
Eu-lui divin, modelul originar şi făcătorul şi susținătorul tu- 
turor eu-rilor omeneşti; ea e deci o umanitate capabilă să 
redea şi să înfăţişeze universalitatea umană, o umanitate 
care se cere iubită în toate persoanele şi ne dă puterea să 
le iubim pe toate. 

Noi poate nu vedem acum în semenul nostru pe Hristos, 
sau în Hristos pe semenul nostru. Aceasta o știm deocam- 
dată poate numai prin credinţă. Dar faptul acesta ni se va 
face revelat la Judecata din urmă. În Hristos vom vedea 
atunci chipul fiecărui om; în fiecare om vom vedea o rază 
a feţei lui Hristos. Atunci vom vedea că, neiubind un om, 
pe Hristos nu L-am iubit în acel om şi n-am lăsat pe Hristos 
să-l iubească în noi. O pildă avem în raportul dintre chipul 
unui părinte şi copiii lui. Chipul părintelui cuprinde chipu- 
rile tuturor copiilor săi, şi chipul fiecărui copil reprezintă o 
rază din chipul părintelui, sau specificul întreg al feţei pă- 

rintelui în acea rază. Cine nu iubeşte chipul unui copil, nu 
iubeşte in intregime pe părintele lui și nu urmează pilda 
părintelui lui. Hristos socoteşte ca referite la Sine toate fap- 
tele de iubire sau de neiubire adresate oamenilor, aşa cum 
noi referim la noi înşine toate cinstirile sau necinstirile adre- 
sate mamei noastre, sau fraţilor noştri, sau copiilor noştri. 

Sfântul Grigorie Palama, observând că Domnul n-a spus 
Şi de cei răpitori ai bunurilor cuvenite săracilor că vor i 
aşezaţi de-a stânga şi trimişi în gheena, ci numai de cei ce 
n-au dat din ale lor celor lipsiţi, spune că aceia nici nu se vor 
mai înfățișa la o cercetare, ci vor fi osândiţi de la început, 
ca unii ce nici în viaţa aceasta nu s-au înfățișat niciodată lui 
Dumnezeu: "Deci răpitorii şi cei nedrepţi nici nu vor învia 
spre înfăţişare la judecată, spre nemijlocită osândă şi con- 
damnare mai mare, fiindcă nici ei nu s-au înfăţişat nicio- 
dată deloc lui Dumnezeu din tot sufletul'264%. 

Mult stăruie Sfinţii Părinţi asupra descoperirii complete 
a tuturor faptelor şi gândurilor fiecăruia la acea judecată, în 
faţa tuturor oamenilor şi îngerilor. Ziua aceea va fi ziua des- 
coperirii depline a adevărului, cu privire la toţi, în faţa fie- 
căruia. Nici un echivoc nu va mai plana atunci în sufletul 
oamenilor, nu numai în ceea ce priveşte starea lor, dar şi a 
tuturor oamenilor. Mai ales în privinţa din urmă se va face 
lumină în suflet, căci starea proprie se va cunoaşte în mare 
măsură de la judecata particulară, Răul va fi deplin demas- 
cat, şi binele, ieşit de sub acoperământ. Orice echivoc va 
înceta. Regimul pomului cunoștinței binelui şi răului îşi va 
fi încheiat stăpânirea ambiguă asupra lumii; nu va mai um- 
bri sufletul omenesc şi planul divin din istoria lumii, pentru 
că nimeni nu se va mai hrăni din el, minciuna lui fiind dată 
pe faţă. Fiecare om va cunoaşte urmările de după moarte 
ale faptelor sale şi va fi judecat şi pentru ele şi fiecare va 
cunoaşte antecedentele faptelor sale bune şi rele în com- 


264. Omilia la Duminica a cincea din Postul Mare, P.G. 151, col. 164. 

portarea înaintaşilor săi şi va cunoaşte just faptele şi va- 
loarea tuturor. Astfel,Judecata din urmă va fi şi o revelare 
supremă a planului divin în istorie, a contribuţiei aduse de 
oameni pentru a-l realiza sau împiedica. 

Aceasta va arăta că omul a avut o responsabilitate şi 
pentru desfăşurarea creaţiei de după el în timp, nu numai 
pentru semenii lui imediaţi. Pilda rea sau bună a fiecăruia 
a avut repercusiuni asupra lumii întregi. Dar aceasta va ară- 
ta că fiecare a trebuit să se angajeze, în măsura posibilită- 
ților lui, şi direct în viaţa istoriei, susţinând de exemplu cre- 
dința mântuitoare, ideile de dreptate, de frăţietate între oa- 
meni. Pe de altă parte, judecata universală va scoate nu nu- 
mai toate măştile individuale de pe oameni (grandilocvente, 
făţarnice etc.), ci şi multe măști de care a fost acoperită isto- 
ria ca întreg, sau diferite epoci şi evenimente din cursul ei. 

'Dacă planul divin, care e ordinea însăși, a fost acope- 
rit de obscuritate în timp, va trebui ca Dumnezeu să aibă 
ora Sa pentru a-l face să strălucească... Această apariţie a 
planului divin, ieșind în sfârşit din ascunsul în care a fost 
acoperit pentru a se dezvălui fiecărei priviri înţelegătoare, 
va fi însăşi judecata... Judecata din urmă, văzută de sus şi 
în marea lumină a raţiunii şi a credinţei, este chiar aceasta: 
e planul înţelepciunii divine revelându-se deodată înaintea 
adunării universale a tuturor fiinţelor create..., e revelaţia 
eclatantă, înfăţişarea fulgurantă a întregii ordini şi a tuturor 
armoniilor planului divin, dezvăluindu-se într-o claritate tri- 
umfătoare înaintea minţilor, pentru a-l privi şi pentru a găsi, 
chiar în această privire, absolvirea sau condamnarea lor, 
triumful sau eșecul lor, umilirea sau slăvirea lor'265. 

Cei păcătoşi vor fi descoperiţi în toată starea lor ruşi- 
noasă. Cât suntem pe pământ ne putem acoperi în măsură 
mai mare sau mai mică, pentru că aproapele mai are în- 


265. R.P. Felix, S$. [., Le châtiment, Paris, 1898, p. 187-188, laJ. 
Riviere, Jugement, în Dict. de Theol. Cath., VIII, 2, col. 1821. 

doială asupra calităţii noastre, sau pentru că, dacă unul ne 
cunoaşte o faptă urâtă, ceilalţi nu ne-o cunosc. Atunci toţi 
ni le vom cunoaşte. 

Dar toţi cei ce au făcut binele se vor bucura deplin de 
recunoştinţa cu care vor fi întâmpinați de toţi cei asupra 
cărora s-a repercutat binele făcut de ei. Tot binele şi tot 
răul făcute în lume nu vor apărea ca entităţi abstracte, ci im- 
primate în starea oamenilor şi în recunoştinţa sau în mus- 
trarea cu care se vor întâmpina unii pe alţii. Căci pe toţi îi 
vom vedea şi îi vom recunoaşte la Judecata din urmă, cu 
urmele faptelor noastre în ei şi cu răspunsul lor de recu- 
noştinţă sau de mustrare pentru faptele noastre. Îi vom ve- 
dea şi îi vom recunoaşte chiar pe cei asupra cărora s-au re- 
percutat indirect faptele noastre bune sau rele. "Să nu so- 
cotească cineva că nu va recunoaşte nici unul pe nici unul 
la acea înfricoșşată judecată şi adunare. Fiecare va recu- 
noaşte pe aproapele lui, nu după chipul trupului, ci după 
privirea pătrunzătoare a sufletului266. Iar Sfântul loan Gură 
de Aur zice: 'Nu vom cunoaşte numai pe cunoscuţi acolo, 
ci vom privi şi pe cei care n-au ajuns niciodată la vederea 
noastră'267. Sfântul Vasile cel Mare zice şi el: "Stând de-jur- 
împrejurul tău, cei nedreptăţiţi de tine vor striga către tine, 
căci oriunde ţi-ai întoarce ochii vei vedea chipurile faptelor 
tale rele. Aici orfanii, dincolo văduvele, acolo săracii dobo- 
râţi de tine, slujitorii pe care i-ai azvârlit, vecinii pe care i-ai 
supărat'258, 

Din toate părţile toţi îi vor scoate celui ce a făcut rele la 
vedere şi la suprafaţa conștiinței toate relele făcute, toate 
refuzurile de dialoguri frăţeşști cu fapta şi motivele pentru 
care de acum va fi lăsat într-o însingurare înspăimântătoare 
şi definitivă. Apoi va urma însăşi această părăsire totală şi 


266. Sf. loan Damaschin, De iis qui dormierunt in fide, P.G. 94, 
col. 276 A. 

267. La Sfântul loan Damaschin, ibid., col. 276 B. 

268. La Sfântul loan Damaschin, ibid., col. 276 C. 

definitivă de către toți; tăcerea şi singurătatea eternă îl vor 
înconjura ca un ocean; va urma ieşirea lui din orice dialog, 
din orice comunicare pentru totdeauna. Nu va mai putea 
apela la nimeni, nu va mai avea ocazia să răspundă nimă- 
nui. Se va scufunda în întunericul cel mai dinafară. Nepu- 
tinţa dialogului va face inutilă şi rugăciunea pentru ei. 

Cat timp s-a mişcat între oamenii care nu-l cunoşteau, 
a mai putut înjgheba un dialog cu cineva, pentru că nu i se 
cunoştea de toţi nesinceritatea învârtoşată. Acum cade în 
singurătatea părăsirii şi uitării de către toţi, în extrema opu- 
să sobornicităţii. În aceasta constă iadul. Cât sunt oamenii 
pe pământ, e un târg unde-şi poate procura fiecare mântui- 
rea, unul dând, altul primind, în vederea ei, rugăciuni şi fap- 
te bune, deci prin apeluri şi răspunsuri, într-un vast şi mul- 
tiplu dialog purtat între mulţi oameni şi între ei şi Dum- 
nezeu, dând şi primind nu numai oamenii între ei, ci şi 
Dumnezeu, şi de aceea folosindu-se însutit toţi care dau şi 
primesc. "Terminându-se târgul, nu mai este negustorie de 
bunuri. Căci unde mai sunt atunci săracii? Unde, liturghisi- 
torii, unde, psalmodiile? Unde, facerile de bine? Pentru că 
înainte de ceasul acela ne putem ajuta unul pe altul şi pu- 
tem oferi iubitorului-de-suflet-Dumnezeu manifestările iu- 
birii de fraţi. Căci primeşte completările lipsurilor făcute 
celor ce au plecat pe neaşteptate şi nepregătiţi şi le soco- 
teşte ca faptele lor'269. 

Lumea ne e dată în faza de construcţie morală şi spiri- 
tuală, cât suntem pe pământ, pentru ca să participăm toţi 
la această construire. Dar când s-a sfârşit, nu mai poate 
participa nici unul la această construire. Căci totul e termi- 
nat. Nu mai avem inegalităţi de nivelat, nedreptăţi de în- 
dreptat, frăţietate de realizat. Acolo ne vom bucura de feri- 
cirea perfectei comuniuni. 


269. Sf. loan Damaschin, ibid., col. 254 C. 

Chiar şi pentru îngeri judecata aceea va însemna o des- 
coperire a planului dumnezeiesc cu privire la lume, aştep- 
tată cu frică şi cutremur270. lar, întrucât această cunoaște- 
re a tuturor de către fiecare şi a fiecăruia de către toţi în- 
seamnă și o apreciere, ea implică şi o participare a fiecă- 
ruia la judecata tuturor. Dar fiindcă cei drepţi vor fi absolviţi 
in această judecată, ei nu vor fi judecaţi propriu-zis, adică 
nu vor fi osândiţi, dar vor osândi împreună cu Dumnezeu 
pe toţi cei vrednici de osândă şi vor aprecia cu laudă pe cei 
ce au făcut binele. Aşa se înţelege probabil participarea 
Apostolilor la judecată (Mt. 19, 28; Lc. 22, 30), care trebuie 
extinsă la toţi drepţii (1 Cor. 6, 2)271. 

Nu putem şti dacă îngerii aşteaptă cu frică acea jude- 
cată şi pentru alt motiv decât acela al descoperirii planului 
de mântuire al lui Dumnezeu. Bulgakov afirmă că şi ei vor 
fi judecaţi, după cum şi-au îndeplinit slujba de a îndemna 
pe oamenii daţi în grija lor la săvârşirea binelui şi la evita- 
rea râului; ba, întemeindu-se pe locul din 1 Cor. 6, 35, afir- 
mă că vor fi judecaţi chiar şi de oameni. Dar Sfântul Maxim 
Mărturisitorul, care vorbeşte de această frică a îngerilor, 
amintește numai de o judecare a oamenilor272. Frica înge- 
rilor e motivată probabil de măreţia acestui act, ca şi de 
faptul că mulţi îi vor pierde acum definitiv pe oamenii afi- 
liaţi care le-au fost daţi în grijă. Îngerii poate cunosc şi 
inainte de judecată mai bine decât oamenii încredinţaţi gri- 
jii lor cele ascunse ale lor şi le ţin mai bine minte275. Dar 
nu cunosc toţi gândurile şi faptele tuturor oamenilor, ci nu- 


270. Bulgakov, Lestv. lacovlea, p. 27. 

271. J. Riviere, art. cit., în Dict. de Theol. Cath.,VIill, col. 1813. 

272. Ep. 1 către Gheorghie, prefectul Africii, P.G. 91, col. 381: vezi 
şi Ep. [II către loan Cubicularul, P.O. 91, col. 416. 

273. Sf. Maxim Mărturisitorul, Ep. 1, P.G. 91, col. 380: "Să privim la 
toate acestea cu grijă, cum umblăm şi ce hotărâm despre noi, știind că 
muiţi martori nevăzuţi sunt de faţă la cele săvârşite şi gândite de noi, 
privind nu numai la cele arătate, ci chiar în suflete şi vădind cele as- 
cunse ale inimii”. 

mai pe ale unora. De aceea aşteaptă şi ei cu cutremur ma- 
rea revelaţie asupra creaţiei şi urmările ei274. Căci revelaţia 
aceea nu va avea numai un caracter teoretic, arătând doar 
cum a voit Dumnezeu să devină creaţia şi ce au făcut oa- 
menii din ea, ci va avea drept urmare apariţia unor chipuri 
noi ale realităţii. Hristos intră prin a doua venire şi prin ju- 
decata Sa într-o nouă relaţie cu zidirea, descoperindu-Şi 
măreţia pe care nu Şi-o descoperise deplin înainte. Aceasta 
va fi o nouă revelaţie a slavei la care a ridicat omenitatea 
şi totodată o mai deplină arătare a lui Dumnezeu prin 
omenitate. 

Faptul că Hristos judecă lumea ca om e o nouă cinste 
în care se arată omul, dar şi o nouă îndumnezeire a omu- 
lui. În înfăţişarea Lui, de supremă cinste, se va arăta ce ar 
fi trebuit să devină omul, iar în faptul că trebuie să-i judece 
pe oameni, contradicţia în care s-au aşezat, sau distanţa la 
care au rămas faţă de ţinta la care voia Dumnezeu ca ei să 
ajungă. În Hristos-Judecătorul oamenii vor vedea într-o 
nouă lumină umanitatea Lui, dar şi pe Dumnezeu într-o nouă 


274. Bulgakov, Lestv. Iacovlea, p. 94-95: "Îngerii nu sunt atoateştiu- 
tori şi atotputernici. Ei n-au cunoscut taina Întrupării, pe care au cunos- 
cut-o numai prin Biserică (Ef. 3, 10), şi prin urmare n-au înţeles până la 
capăt nici sensul ascuns ai istoriei lumii şi în parte al Vechiului Testa- 
ment, care se înțelege numai din Întrupare. Ei se miră, după mărturisirea 
Bisericii în sfintele ei cântări, şi de Intrarea Născătoarei de Dumnezeu în 
Biserică, şi de slăvita ei Adormire, şi de Înălţarea ei de pe pământ la cer. 
Dar pe cât de mărginită e cunoaşterea, tot pe atât de mărginită e şi acţiu- 
nea lor. Desigur, înţelepciunea şi cunoaşterea duhurilor netrupești, co- 
respunzând naturii şi sfinţeniei lor, întrece nemăsurat puterile omeneşti, 
deşi nu trebuie să uităm că cunoașterea lor privitoare la lumea noastră 
se realizează oarecum din afară şi, sub acest raport, după caracterul ei, 
se dovedește mărginită chiar în raport cu cea omenească. Îngerii nu au 
atotştiinţa lui Dumnezeu şi înţelegerea ce o au ei despre ceea ce se des- 
făşoară în procesul lumii rămâne creat-mărginită. Totuşi, această cu- 
noaștere e esenţial altfel decât cea omenească. Ei privesc de Sus, ca 
dintr-o existenţă precosmică, curgerea vieţii din lume. Dar această pri- 
vire nu rămâne goală sau pasivă. Îngerii iau parte, în calitate de slujitori ai 
lui Dumnezeu, la construirea acestei lumi în toate părţile şi principiile ei”. 

descoperire. lar precum Intruparea a constituit şi pentru 
îngeri o nouă revelare a lui Dumnezeu prin apropierea Lui 
de făpturi, prin ieşirea din transcendenţa Lui, inaccesibilă 
intr-un anumit sens, aşa va constitui şi venirea Domnului 
intru slavă şi arătarea Lui ca Judecător şi pentru îngeri o 
nouă revelare a lui Dumnezeu şi, totodată, o nouă reliefare 
a măreției omului. 


| E 
Viaţa de veci 


1) Însă suprema apropiere a lui Dumnezeu de oameni, 
deci suprema revelare a lui Dumnezeu în lisus Hristos, ca 
şi suprema slavă a omenităţii lui lisus Hristos şi a tuturor 
drepţilor se arată în starea la care suntem ridicaţi noi prin 
judecată. Aceasta o aşteaptă şi îngerii cu frică şi cu cu- 
tremur. 

Dar slava aceasta se va revela tot mai mult în vecii ve- 
cilor. Sfântul Maxim Mărturisitorul zice: 'Fericit este deci cel 
ce L-a prefăcut în sine, prin înţelepciune, pe Dumnezeu, 
om. Căci după ce a împlinit înfăptuirea acestei taine, pri- 
meşte prefacerea sa în Dumnezeu prin har, iar acest lucru 
nu va înceta de a se săvârşi pururea. Pentru că Cel ce lu- 
crează aceasta în cei vrednici, fiind nehotărnicit după flin- 
ţă, are nehotărnicită şi puterea care lucrează aceasta, ba 
întrece chiar orice nehotărnicire'275. 

Sfântul Grigorie de Nyssa a numit întinderea neconte- 
nită a sufletelor de la unirea cu Dumnezeu, la mai multă 
unire, epectază. 'Există o realitate necreată şi creatoare a 
existenţelor, care e pururea ceea ce este; aceasta fiind pu- 
rurea egală cu ea însăşi, este superioară oricărei augmen- 
tări şi oricărei diminuări şi nu poate primi nici un surplus 
de bine. Dar deosebit de ea există realitatea adusă la exis- 


275. Răspunsuri către Talasie, 22, Filoc. rom. III, p. 73. 

tenţă prin creaţie, care e pururea întoarsă spre cauza primă 
şi e conservată în bine prin participarea la acea cauză pri- 
mă, care o cuprinde în aşa fel, că ea se creează pururea, 
crescând prin augmentarea în bine, astfel că nu se mai 
vede in ea nici limită, şi o augmentare a ei în bine nu va fi 
circumscrisă printr-un sfârşit, ci binele actual, chiar dacă 
pare a fi cel mai mare şi desăvârşit posibil, nu e niciodată 
decât începutul unui bine superior şi mai mare. Astfel se 
verifică cuvântul Apostolului că prin întinderea (EnEk1o61G) 
spre ceea ce este înainte, lucrurile ce păreau înainte desă- 
vârşite se uită. Dar realitatea mereu mai mare şi care se 
arată ca un bine superior, atrage la sine afecțiunea celor ce 
participă şi-i opreşte să privească spre trecut, înlăturând 
amintirea bunurilor inferioare, prin gustarea bunurilor mai 
eminente'276. 

Bunul de care se împărtăşeşte actual lărgeşte fiinţa 
omului, făcând-o capabilă de participarea la bunuri și mai 
mari şi trezindu-i o nouă sete. Aceasta vine pe de o parte 
din faptul că omul ca spirit nu poate fi nici el limitat, cum 
nu poate fi Dumnezeu. 'Dar diferenţa esenţială este că 
Dumnezeu este infinit în act, pe când sufletul este infinit în 
devenire'277. Pe de altă parte, epectaza se explică din fap- 
tul că Dumnezeu, după fiinţă, este inaccesibil, rămâne me- 
reu transcendent, stimulând mereu întinderea după EI. Ori- 
cât înaintează creatura spre El, ea nu-L poate cuprinde nici- 
odată după fiinţă, pentru că nu poate deveni niciodată infi- 
nită în act278. 

Dar e o mare deosebire între elanul de aici spre plină- 
tatea dumnezeiască şi elanul din viaţa viitoare. Aici elanul 
e împiedicat, e strâmtorat de necesităţile trupeşti, de nepu- 
tinţa minţii de a cunoaşte direct realităţile cereşti. “Ziua a 


276. La J. Dani€lou, Platonisme et Theologie mystique, p. 317. 
Comentariu la Cântarea Cântărilor, P. G. 44, col. 885 D-888 A. 

277. Ibidem. 

278. Ibidem, p. 319. 

pta' va reda toată libertatea acestui elan, şi chiar această 
iberiate deplină va fi o experiere descoperită a lui Dum- 
ezeu cel atotliber şi izvor al libertăţii. "Ea va aboli toate 
leterminările şi limitările temporare şi va împiedica ener- 
ia vitală să se disperseze și să se cheltuiască în naştere şi 
noarte, pentru că e viaţă eternă, etern prezentă, luminată 
le viaţa eternă'279. Noi suntem încă robi, pentru că mai 
ăcătuim, sau pentru că nu ne-am eliberat încă de urmările 
ăcatului. Noi trebuie să suportăm cele ale primului Adam, 
nainte de a ajunge să primim deplin libertatea Celui de al 
loilea, care, 'ca Cel fără de păcat, e liber' şi de aceea nu a 
ost supus nici morţii, ci a primit-o pentru noi de bunăvoie, 
leschizând și pentru noi calea spre libertate şi spre deplina 
mpreună-impărtăşire de Ei280. Libertatea deplină la care 
om ajunge va fi deschiderea nestrâmtorată a subiectului 
ostru spre infinit. Şi în această deschidere nestrâmtorată 
pre infinit, care se opune experienţei răului, se revelează 
nsăși natura libertăţii. 

Liberiatea după sfârşitul timpului este revenirea la li- 
ertatea chipului dumnezeiesc în om, care, neîngustat de 
rmările păcatului, se va realiza definitiv atunci. "Ea se ca- 
acterizează prin absența sexualităţii, prin imortalitate, prin 
ncoruptibilitate, prin libertate spirituală, prin libertatea cu- 
etului, în sfârşit prin libertatea înţelegerii'28!. Urmările pă- 
atului 'au creat diviziunea şi antagonismul între suflet şi 
orp, între trecut şi viitor, între simţuri şi minte'282. Elanul 
bertăţii, elanul spiritului spre creşterea fără sfârşit, care e 
na cu erosu! divin neinfrânt de păcat, îşi regăseşte forţa în 
iaţa viitoare prin contactul cu infinitul. 


279. J. Gaith, La conception de la liberte chez Saint Gregoire de 
ysse, Paris, Vrin, 1953, p. 198. 

280. Sf. loan Damaschin, De duabus voluntatibus, P.G. 95, col. 186. 

281. J. Gaith, op. cit., p. 197. 

282. Ibidem, p. 198. 

Eliberarea aceasta are, după Sfântul Grigorie de Nyssa, 
trei aspecte: 

a) Primul aspect al eliberării e înlăturarea divizării intre 
trup şi suflet. Sufletul purificat străbate un trup devenit 
uşor şi liber, nesupus trebuinţelor şi afectelor. Această in- 
timitate a sufletului cu trupul transfigurează în compusul 
uman dorinţa, tensiunea şi energia. Prin nepătimirea desă- 
vârşită, omul devine egal cu îngerii. "Nepătimirea nu constă 
aici, ca la Platon şi Plotin, dintr-o renunțare la corp, ci într-o 
sublimare a pasiunilor unui corp care-şi găşeşte semniifi- 
caţia sa originară de instrument şi transparent al spiritu- 
lui'285, "Cuvântul nu poate să vrea ca viaţa drepţilor să fie 
sfâşiată de un dualism. Ci, când zidul răului va fi doborât, 
sufletul şi trupul se vor uni într-o armonie superioară. Dacă 
Dumnezeirea este simplă, fără compoziţie şi formă, omul 
de asemenea trebuie, prin această împăcare în sine, să se 
întoarcă la bine, să redevină simplu şi curat, pentru ca să 
devină cu adevărat unul. Astfel, interiorul ascuns devine 
acelaşi cu exteriorul văzut, şi exteriorul văzut, cu interiorul 
ascuns'28*. Transparenţa aceasta fizică va coincide însă cu 
o puritate morală şi cu sinceritatea depiină faţă de semeni. 
in această transparenţă se va cunoaşte omul pe sine aşa 
cum este şi se va arăta altora aşa cum este. Iluzionarea şi 
ipocrizia vor dispărea. 

b) "Al doilea aspect al acestei eliberări este unificarea 
trecutului şi viitorului, adică a amintirii şi speranţei. Con- 
ştiinţa temporală era mereu sfâşiată prin dorinţă, pe de o 
parte, şi prin regret, remuşcări, pe de altă parie'285. Acolo, 
conştiinţa eliberată de această continuă nesatisfacere "lasă 
în urmă dorinţa... pentru că posedă tot ce speră; ocupată 
astfel deplin în bucuria de binele obţinut, ea exclude amin- 


283. Ibidem. 
284. Sf. Grigorie de Nyssa, P.G. 44, col. 128 AB-I29 A. 
285. J. Gaith, op. cit., p. 199. 

tirea din mintea ei'286. "Datorită purității dobândite, sufie- 
tul intră în raport strâns cu Dumnezeu, cu mediul său pro- 
priu. El nu mai are trebuinţă de mişcarea dorinţei... Cel ce 
locuieşte în întuneric încearcă nostalgia luminii. Dar, pen- 
tru cel ce intră în lumină, bucuria urmează dorinţei'287. 
"Devenit asemenea lui Dumnezeu... Care nu cunoaşte do- 
rinţa pentru că nici un bine nu-l lipsește, sufletul... pără- 
sește mișcarea şi chiar dorinţa, care n-are loc decât când 
lucrul dorit nu e prezent'288. Această dorinţă pământească 
se transformă "in mişcarea şi lucrarea iubirii (âyonnrik? 
*ivnoi), conformându-se obiectului etern prins și găsit'289. 
"Această unificare a dinamismului eu-lui într-un etern pre- 
zent, în care fuzionează şi se identifică trecutul şi prezen- 
tul, amintirea şi speranţa, este eternă prezenţă în Dum- 
nezeu, Care posedă ceea ce voieşte şi voieşte ceea ce po- 
sedă'290, 

c) Prin această dublă unificare, sufletul atinge unitatea 
profundă a simţurilor şi a înţelegerii. Cunoştinţa şi iubirea 
devin una. A-L simţi şi a-L cunoaşte pe Dumnezeu vor fi 
unul şi acelaşi lucru. 

Unificarea întregului dinamism uman în iubirea necon- 
tenit sporită ne revelează aspectul cel mai profund al spi- 
ritului ca libertate. Căci libertatea e posibilitatea infinită a 
spiritului curat, mereu reînnoit, de a depăşi necontenit fini- 
tudinea sa. Libertatea este urcuşul continuu spre Dum- 
nezeu, originea infinită şi necondiționată a spiritului uman. 
Libertatea este, pe de o parte, modul de realizare al naturii 


286. Sf. Grigorie de Nyssa, Dialog despre suflet şi inviere, P.G. 46, 
col. 93 A. 

287. Ibidem, col. 89 BC. 

288. Ibidem, col. 96 A. 

289. Ibidem, col. 93 C. 

290. Ibidem, col. 93 B. Toate citatele de la notele 286-290 sunt 
formulate de J. Gaith, op. cit., p. 199, pe baza textelor Sfântului 
Grigorie de Nyssa, de la locurile indicate sub aceste numere. 

noastre, pe de alta, este în esenţa ei experienţă a infinitu- 
lui. Aceasta pentru că natura umană este în acelaşi timp 
finită şi infinită. Este finitui deschis infinitului. Este finită 
când stă nemişcată în sine, şi este infinită în mişcarea ei 
spre Dumnezeu, prin libertate. 'Natura îngerilor şi a sufie- 
telor, zice Sfântul Grigorie de Nyssa, nu cunoaşte limită şi 
nimic nu o împiedică să progreseze la infinit'291. Urmează 
de aici că natura nu e ceva terminat, ci, datorită libertăţii, 
ceva în curs de a se face, o capacitate dinamică nesfârşită. 
“Creatura nu e în bine decât prin participare; ea nu a în- 
ceput numai odată să existe, ci în fiecare moment se ob- 
servă cum începe, din cauza creşterii ei perpetue'292. Na- 
tura umană şi asemănarea ei cu Dumnezeu sunt de aceea 
una, căci amândouă înseamnă elanul spre infinit. Prin ela- 
nul sădit în ea, natura umană e făcută pentru infinit. "Virtu- 
tea are un singur hotar: lipsa de hotar. Cum ar ajunge deci 
cineva la marginea căutată, când nu află o margine?'295. 
Chiar faptu! că natura umană e făcută să participe ia 
Dumnezeu, şi Dumnezeu nu are sfârşit, arată că ea, prin 
dorință, sau în creșterea ei, nu are un sfârşit. "De aceea, 
Binele fiind infinit în natura lui, participarea la el va fi şi ea, 
în mod necesar, infinită în mişcarea ei, deci capabilă să se 
lărgească la infinit'294%., Deci pe drept cuvânt natura umană 
trebuie definită ca tensiune infinită. "A voi să tindă mereu 
spre o desăvârşire mai mare, e desăvârşirea însăşi a firii 
umane'29%5. Ea are în acelaşi timp experienţa infinitului şi a 
finitului, adică în fiecare clipă există o distanţă infinită între 
capacitatea noastră de infinit şi existenţa noastră realizată. 
Mereu avem conştiinţa ambelor acestor lucruri. Căci dis- 
tanţa parcursă de noi, oricât ar fi de mare, rămâne minimă 


291. Sf. Grigorie de Nyssa, Contra Eunomium, P.G. 45, col. 929. 
292. idem, In laudem fratris Basilii, P.G. 46, col. 797. 

295. ldem, De vita Moysis, P.G. 44, col. 301 C. 

294. Idem, De virginitate, P.O. 46, col. 340 D. 

295. Ibidem. 

n raport cu infinitul. Natura umană călătoreşte veşnic pe 
distanța dintre finit şi infinit, dar e lansată prin dorinţă şi 
printr-un fel de experienţă înaintea finitudinii sale în lăun- 
rul infinitului, fără să cuprindă însăşi esenţa lui. Ceea ce 
ea a obţinut nu e niciodată totul, dar e începutul totului, 
mereu începutul infinitului'296. 

“Condiţia acestor experienţe ale infinitului e recunoaş- 
erea deosebirii neconfundate între natura divină, infinită 
n act, și natura umană, infinită în potenţă'297, dar în ace- 
aşi timp trăirea unei neseparări, a unei participări a naturii 
umane la cea divină, a unei uniri neamestecate. Dacă esen- 
a omului e să fie infinitul în devenire, fuziunea sa cu infini- 
ul ar distruge această esenţă, care nu e plenitudinea în 
ine, sau infinitul în act, ci participarea la plenitudinea di- 
ină ca deosebită de ea. 

În calitatea lui de creatură a lui Dumnezeu, omul e 
leosebit de Creator, dar şi unit cu EI, întrucât e chipul creat 
3] modelului necreat şi întrucât, ca să poată creşte liber în 
Dumnezeu, a fost făcut schimbabil, pe când Dumnezeu e 
eschimbabil298. 

Natura umană trebuie să se realizeze deci prin mişca- 
ea sa liberă, urmându-și direcţia autentică. Mişcarea 
aceasta liberă spre sursa ei, căutată ca scop, îi dă semni- 
icaţia adevărată. În această mişcare creatura îşi învinge 
nereu finitudinea, adică limita atinsă. 

Dar dacă sufletul nu obţine niciodată plenitudinea, ci e 
nereu în mers spre ea, nu cumva aceasta face cu nepu- 
inţă fericirea? Dacă eu-l nu parvine niciodată să se ex- 


296. Idem, Coment. ia Cântarea Cântărilor, P.G. 44, col. 941 C. 

297. J. Gaith, op. cit., p. 201. Ideile de la notele 291-295 sunt for- 
nulările lui Gaith în această pagină pe baza textelor Sfântului Grigorie 
le Nyssa. Ă 

298. Sf. Grigorie de Nyssa, De hominis opificio, P.G. 44, col. 
84 D. 

perieze ca realizat, ci e mereu în curs de realizare, nu pro- 
duce aceasta o disperare? 

Sfântul Grigorie de Nyssa afirmă, dimpotrivă, că tocmai 
acest urcuş neincetat, care e o creaţie continuă, alungă 
monotonia şi disperarea. Acest urcuş neincetat întreţine o 
fericire continuă, care se opune 'săturării' origeniste, care 
a făcut sufletele să iasă plictisite din starea de fericire de la 
inceput şi care ar putea să le facă să repete mereu această 
ieşire după ce au ajuns din nou în ea. 

Sfântul Maxim Mărturisitorul aduce precizări noi în înte- 
meierea faptului că mişcarea în viaţa viitoare nu va implica 
nici o plictiseală. El spune că în acea viaţă nu va mai fi nici 
un "interval" (diastază) între făptură şi Creator299. Dacă ea 
se mişcă totuşi la nesfârşit în Dumnezeu, această mişcare 
e o "mişcare stabilă'50%0. Ea e în acelaşi timp o gustare a 
plenitudinii dumnezeieşti, dar experienţa acestei plenitu- 
dini, fiind o experienţă a infinităţii, întreţine mereu o voinţă 
de şi mai deplină cuprindere a lui Dumnezeu. "Eternitatea, 
departe de a fi uniformitate statică, este în chip minunat 
mereu reînnoită în experienţa spiritului, un început abso- 
lut'501, "Cel ce urcă nu se opreşte niciodată, mergând din 
inceputuri în începuturi, prin începuturi care nu au sfâr- 
şit'3502. Dar fiecare început are, dintr-un anumit punct de 
vedere, în sine totul. 

Viaţa viitoare va fi o duminică fără sfârşit, sau paradisul 
regăsit şi eshatologia inaugurată, clipa aurorii cu al ei mi- 


299. Sf. Maxim Mărturisitorul, Răspunsuri către Talasie, 59, Filoc. 
rom. III, p. 320: "De când omul a aruncat, prin neascultare, de îndată ce 
a început să existe, înapoia sa originea proprie..., căutându-şi cu 
stăruinţă ţinta sa finală, dă de originea sa'. 

300. Ibidem, 65, p. 437. 

501. Olivier Clement, "Notes sur le temps" (îl), în Messager de I'Exar- 
chat du Patriarche russe en Europe Occidentale, nr. 27, 1957, p. 140. 

502. Sf. Grigorie de MNyssa, în Cântarea Cântărilor, Hom. VIII, P.G. 
44, col. 941 BC. 

unat 'deodată' şi lumina fără asfinţit a zilei a opta în care 
umnezeu va fi totul în toate. 

Aceasta arată că sfârşitul sau viaţa de veci nu este o 
mplă revenire ia inceput, o revenire la un punct de unde 
oate reincepe ciclul temporal, ci o înaintare în acelaşi in- 
it. El nu înseamnă o înaintare într-un timp linear nesfâr- 
t, căci stă la sfârşitul timpului, ci într-o infinitate qustată 
ereu, dar care nu satură niciodată. Dacă viaţa viitoare e 
mişcare, ea nu e o 'mişcare transformatoare" a fiinţelor, 
ce Sfântul Maxim Mărturisitorul, ci o mişcare stabilă sau 
stabilitate mobilă, o mişcare care le menţine veşnic în 
ea ce sunt şi în Cel ce este, întărindu-le și crescându-ie 
todată. Căci e o mişcare nemijlocită în jurul primei lor 
auze nemişcate, de care împărtăşindu-se tot mai mult nu 
> pot corupe. "Deci până ce firea se află în lume în chip 
mporal, e supusă mişcării transformatoare, din pricina 
abilității mărginite a lumii şi a coruperii prin alterare în 
arsul timpului. Dar ajunsă în Dumnezeu, va avea, datorită 
onadei naturale a Celui în care a ajuns, o stabilitate pu- 
rea în mişcare și o identică mişcare stabilă, săvârşită 
ern în jurul aceluiaşi Unu şi Singurul. E ceea ce numeşte 
criptura sălăşluirea statornică şi nemijlocită a celor crea- 
, în jurul primei lor cauze'305. Ea se mişcă veşnic fără al- 
rare, se mişcă stabil în jurul lui Dumnezeu, netrecând de 
„EI la altceva, pentru că El nu are un hotar. Nemărginirea 
umnezeirii, sau a vieţii ei, care se face viaţă a celui ajuns 
Dumnezeu, asigură stabilitatea eternă a aceluia, tocmai 
trucât se poate mişca şi se mişcă etern în jurul Lui, sau 
„EI, bucurându-se fără săturare de iubirea Lui nemărgi- 
tă. Identitatea infinită a lui Dumnezeu, în jurul Căruia se 
işcă şi de Care se împărtăşeşte nemijlocit făptura, înlă- 


pe d o 


ră timpul. Căci "timpul e o mişcare circumscrisă' de o gra- 


303. Sf. Maxim Mărturisitorul, op. cit., 65, Filoc. rom. III, p. 439. 

niţă, la care făptura îşi află sfârşitul, într-o lume care e Și ea 
un spaţiu, sau un conţinut mărginit304. 

Dar existenţa mai presus de timp a făpturii nu e ca 
veşnicia Celui ce e mereu acelaşi. Ea e mişcare în jurul 
Celui veșnic şi nu e nemişcată ca Acela; 'stabilitatea' ei se 
datoreşte "mişcării" în jurul Lui. Făptura nu are prin sine 
veşnicia, ci numai ca o participare la Cel veşnic. De aceea, 
veşnicia pătrunde în temporalitatea ei, sau stabilitatea în 
mişcarea ei, pe măsură ce ea înaintează în Dumnezeu. Dar 
deplina existenţă mai presus de timp a ei vine la sfârșitul 
existenţei ei în timp şi niciodată nu ajunge la fel cu exis- 
tenţa infinit mai presus de timp a lui Dumnezeu. În veşnicia 
ei (ai&v6Tng) se păstrează rezultatui timpului şi ea se mişcă 
mai departe spre veşnicia (&i5+61nq) lui Dumnezeu, care nu 
vine din timp şi nu se mişcă spre altceva. 

Aceasta se vede nu numai în simbolizarea acelei exis- 
tenţe prin Duminica ce stă la sfârşitul ciclului temporal al 
săptămânii, sau al timpului, dar și la începutul lui, ci şi în 
simbolizarea ei prin Cincizecime, ca început al vieţii veş- 
nice în Duhul Sfânt, redat deplin făpturii şi ca sfârșitul de- 
plin al timpului sau al săptămânii de săptămâni, de când a 
început viaţa cea nouă a creaturii prin Învierea Domnului; 
sau, ca sfârşitul lui cinci înzecit sau al întregii vieţi orientate 
prin cele cinci simţuri spre lumea văzută. "Căci EI este și 
Cincizecimea, ca început şi sfârşit al lucrurilor și ca Raţiu- 
ne, în care se cuprind toate prin fire. Căci dacă Cincizeci- 
mea cade după perioada unei săptămâni de săptămâni, ea 
este o zecime incincită. Dar aceasta înseamnă că natura 
celor create, care după raţiunea sa e încincită din pricina 
simţurilor, după străbaterea naturală a timpului şi a veacu- 
rilor se va sălăşlui în Dumnezeu, Cel unul după fire, nemai- 
având nici o margine, căci în Dumnezeu nu este nici un in- 
terval'3%5, “Taina Cincizecimii este deci unirea nemijlocită 


304. Ibidem, p. 458. 
305. Ibidem, p. 437. 

A celor providenţiaţi cu Providența, adică unirea cu Cuvân- 
ul prin lucrarea Providenţei, unire în care nu se mai arată 
ici timp, nici devenire'506. 

Dar, ajunsă din mişcarea temporală în veşnicia unirii cu 
Dumnezeu cel fără hotar, făptura va continua totuşi să se 
nişte în EI, dar într-o mişcare stabilă, care nu o transformă, 
i o îndumnezeieşte la nesfârşit. 

Sfântul Maxim Mărturisitorul a apărat în chip magistral, 
n opera sa Ambigua, valoarea mişcării temporale a creaţiei 
pre Dumnezeu în timp, împotriva lui Origen, care socotea 
nișcarea ca o cădere a sufletelor din 'pliroma' iniţială, în 
imp ce Sfântul Maxim o socotea sădită de Dumnezeu în 
reatură şi ca manifestare a dorului acesteia spre El şi a 
tracţiei exercitate de El asupra ei. 

Dar tot Sfântul Maxim a afirmat în aceeași scriere că 
nișcarea stabilă a creaturii în Dumnezeu în viaţa viitoare, 
u e un efort al ei, ci un dar inepuizabil al lui Dumnezeu, 
a îindumnezeire fără sfârşit a ei din partea lui Dumnezeu. 
ar amândouă aceste mişcări Sfântul Maxim le-a înţeles ca 
) creștere a iubirii între Dumnezeu şi om, ca şi între oa- 
nenii înșişi în Dumnezeu. În viaţa pământească iubirea 
ste o expresie a unui efort al omului care dezvoltă o po- 
enţă sădită de Dumnezeu în el, în viaţa viitoare ea este ex- 
erienţa unui har al lui Dumnezeu mai presus de puterile 
omului, E odihna omului în bucuria iubirii nemărginite a lui 
Dumnezeu faţă de el. iubirea trebuie să ajungă odată la o 
tare în care sufletul se odihneşte în ea; dar odihna aceas- 
a nu e monotonă, ci mereu nouă, mereu surprinzătoare, 
leşi mereu aceeaşi. Pentru că Cel iubitor e nesfârşit în da- 
urile Sale. Şi omul e ajutat să crească în bucuria de aces- 
e daruri mereu noi, mereu sporite, dar ale aceleiaşi iubiri, 
le Aceluiaşi lubitor. Numai o persoană supremă poate da 
ceastă bucurie mereu nouă şi care e totodată odihnă și 


306. Ibidem, p. 439. 

aceeaşi odihnă. Natura, sau te plictiseşte prin monotonia 
ei, sau îţi cere un continuu efort de a o organiza. Îţi cere un 
efort care de la o vreme te oboseşte. Şi ea nu dăruiește de 
la sine, ci trebuie mereu cucerită. Dacă n-ar veni odihna de 
la persoană şi în ultimă analiză de la Persoana supremă, 
omul ar rămâne mereu neimplinit în setea lui de iubire, ma- 
nifestată în dăruirea benevolă a Aceluia. Dacă iubirea 
aceasta ar fi finită, omul nici nu s-ar odihni statornic, nici 
nu s-ar mişca statornic în ea, ci sau ar cobori din ea plic- 
tisit, sau ar trece mai departe, sau ar amorţi în descuraja- 
rea imposibilității de a găsi undeva iubirea deplină. lubirea 
care odihneşte veșnic trebuie să fie infinită, apofatică, ca 
să ne putem mișca şi odihni veşnic în ea307. 

Ziua a opta nesfârşită, zi a luminii neapuse, simbolizată 
prin duminică, semnifică tocmai această stabilitate sau 
odihnă veşnică în iubirea infinită a lui Dumnezeu. 'Ziua a 
opta şi prima este prezenţa (parousia) atotluminoasă a lui 
Dumnezeu, venită după oprirea celor ce se mișcă; a lui 
Dumnezeu, Care Se sălăşluieşte, după dreptate, intreg în 
fiinţa întreagă a celor ce s-au folosit bine prin voinţă de 
raţiunea existenţei, şi Care singur le dăruieşte veşnica exis- 
tenţă bună prin participarea la Sine, întrucât EI singur este 
în mod propriu şi există pururea şi e bun'398. 

2) Dar mişcarea se va putea opri nu numai în veşnica 
odihnă fericită în iubirea infinită a lui Dumnezeu, ci şi într-o 
stare contrară ce nu va putea fi nici ea depăşită. Pe cei răi 
mişcarea îi va face să se oprească într-o "veşnică existenţă 
nefericită'309, care va fi pecetluită prin Judecata din urmă. 


307. Ibidem, Sfântul Simeon Noul Teolog spune că sfârşitul mişcării 
în Dumnezeu e fără sfârșit, sau desăvârșirea ei e mereu în mișcare de 
desăvârşire. Căci sfârșitul mişcării la marginea lumii coincide cu în- 
ceputul desăvârşirii fără sfârşit. (Symeon le Nouveau Theologien, Cate- 
cheses, tom. Ii, p. 380, ed. cit., în Sources Chretiennes, nr. 104). 

308. Sf. Maxim Mărturisitorul, Ambigua, P.G. 91, col. 1392 D. 

509. Ibidem, col. 1302. 

Dacă 'veşnica existenţă fericită" vine din prezenţa lui Dum- 
nezeu Cel ce este cu adevărat, 'veșnica existenţă nefericită" 
vine din absenţa Celui ce este, deci înseamnă o înspăimân- 
tâtoare împuţinare de existenţă. La Judecata din urmă se 
va arăta că e posibilă şi o astfel de existenţă. Acest minus 
suprem va fi demascat ca răul extrem în toată goliciunea 
lui, negându-i-se la Judecată orice aparenţă de bine, orice 
iluzie de consistenţă, înlăturându-se orice echivoc obiectiv 
şi subiectiv despre o existenţă satisfăcătoare a lui. Răul va 
apărea atunci ca totală desfigurare a existenţei în cei stă- 
pâniţi de el, in totala lui lipsă de lumină şi în tot vidul lui de 
conţinut. Dar aceasta va constitui pentru subiectele extre- 
me ale răului suprema suferinţă, desigur o suferinţă care 
constituie în acelaşi timp elementul lor, nefiind capabile de 
O altă stare. Va fi şi aceasta o revelaţie culminantă310. Go- 
lul răului se va arăta în deplinătatea lui. Dar aceasta va în- 
semna o definitivă înfrângere a lui, după ce a fost lăsat să 
epuizeze toate măştile binelui pentru eventuala lui biruin- 
ță. Răui se demască atunci când a ajuns la disperare, când 
vede că nu mai are nici un rost să se disimuleze, ştiind că 
nu mai are pe cine să câştige prin înșelăciune. Starea lui 
demascată e în aceiaşi timp una de cumplită răutate şi de 
totală nenorocire provocată de o întoarcere a întregii zidiri 
de ia cei dominați de ei, cauzată de refuzul total al lor de a 
mai avea vreo legătură cu ceea ce există consistent. Căci 
zidirea însăși e refuzată de această supremă răutate, ca şi 
Dumnezeu5! |. Viaţa ceior din iad nu va fi luminată de zâm- 


510. ldem, Ep. L P.G. 91, col. 381: "Cine va surpa tartarul care 
mugeşte şi abisul din sânul lui care fierbe împreună cu el?'. 

351 1. ibidem: "Cine nu se va teme de răul mai grozav decât toate: 
de întoarcerea feţei lui Dumnezeu, Cel prin fire blând şi de-oameni-iu- 
bitor şi milostiv, de la cei ce pentru răutatea vinei lor s-au înfundat în 
atâtea rele, întorcându-se şi scârbindu-se împreună cu El toată zidirea, 
indignată cu dreptate împotriva lor, că L-au silit pe Dumnezeu Cel prin 
fire bun şi singur iubitor de oameni să li Se arate astfel?”. 

betul feţei lui Dumnezeu, căci ei sunt incapabili să priveas- 
că la ea. Un întuneric deplin al singurătăţii şi al necunoaş- 
terii și nerecunoaşterii aspectului spiritual şi fundamental 
al celor ce există se va aşterne peste ei şi o totală lipsă de 
încredere în bine şi de nădejde de a li se mai schimba soar- 
ta, prin sensibilitatea faţă de bine, va domni peste ei. Au 
intrat şi ei într-o neputinţă de a se mai schimba. 

Taina chinurilor veşnice echivalează cu taina îmbolnă- 
virii iremediabile, mai bine zis a morţii veşnice a celor ce 
ajung în ele512. E taina învârtoşării extreme a făpturii în tră- 
săturile răului, în urma practicării lui. 

Dumnezeu şi semenii nu mai sunt trăiţi ca uitându-se la 
ei şi vorbind cu ei, pentru că ei nu mai pot să se uite la 
aceia şi în aceia, şi nu se mai pot afla în dialog cu aceia. 
Non-voinţa continuă de comunicare a devenit neputinţa to- 
tală şi definitivă de comunicare, rămânând în acelaşi timp 
non-voinţă. Starea aceasta e în acelaşi timp o pedeapsă şi 
o stare voită. 

Chiar dacă află "in timp” vreo anumită satisfacţie în 
această închidere, în secret, eu-l suferă în această exclu- 
sivă autoafirmare. Ea devine chinuitoare la maximum când 
se prelungeşte la nesfârşit. Chiar în timp, dacă ar fi totală 
şi s-ar prelungi prea mult, ea ar echivala cu moartea. În ea 
omul ar pierde graiul; el nu s-ar mai putea exprima pe sine, 
n-ar mai afla în această situaţie de închidere totală în sine 
cuvântul care să-l mântuiască. "Aici se arată sensul mai 
adânc al afirmației că eu-l există obiectiv numai în Cu- 
vânt'515. "Rațiunea este, ca organ al primirii cuvântului, 
ochiul spiritual al omului... şi precum surzenia urechii este 
semnul închiderii fiziologice, aşa "iraţionalitatea' nebuniei 


312. Sunt sugestive consideraţiile lui Sartre despre neantul care se 
instalează în fiinţă ca într-o coajă. 

313. F. Ebner, Das Wort und die geistigen Realităten, Pustet, 1921, 
p. 105 ş.u. 

este expresia inchiderii spirituale. Dar aceasta este închi- 
derea eu-lui în faţa lui tu...'514, 

Legătura intre rațiune şi cuvânt o cunoaştem de mult 
de la filozofii greci şi de la Părinţii răsăriteni, la care logos 
inseamnă deodată şi rațiune și cuvânt. Ca şi la Sfinţii Pă- 
rinţi, la Ebner, legătura între rațiune şi cuvânt este atotcu- 
prinzătoare: cuvântul este expresia raţiunii şi prin rostul lui 
de întreţinere a comuniunii este expresia relaţiei eu-lui cu 
tu. Dar prin aceasta s-a pus în relief un nou înţeles al ra- 
țiunii, corespunzător acestui aspect al cuvântului: raţiunea 
e nu numai organul căutător de sensuri, ci şi căutător de 
comuniune, care, de altfel, cuprinde în el însuşi sensul ade- 
vărat al existenţei. Rațiunea corespunde, în amândouă sen- 
surile, cuvântului; ea e cuvântul întreg. Şi desigur că între 
aceste două sensuri e o strânsă legătură. Creatura raţională 
caută înţelesuri pentru a le comunica; în comunicare îşi 
află existenţa ei supremul înţeles. Înţelesurile tălmăcesc co- 
muniunea şi comuniunea se face în ambianța înţelesurilor. 
Ziua a opta va fi ziua luminii neînserate, pentru că va fi ziua 
luminii înţelesurilor nesfârşite întreţinute de comuniunea 
nesfârşită; iadul, dimpotrivă, va fi iocul întunericului veşnic 
al lipsei de orice înţeles, pentru că e al lipsei de orice co- 
muniune. | 

Omul este făcut după chipul Cuvântului dumnezeiesc, 
al Raţiunii divine, atât în înţelesul de fiinţă raţională, cât şi 
in înţelesul de fiinţă cuvântătoare. Căci acestea nu există 
una fără alta. Omul vorbeşte totdeauna răspunzând; el vor- 
beşte pentru că trebuie să răspundă altuia, pentru că înţe- 
lege ce-i spune altul şi pentru că poate să-i dea un răspuns 
înţeles aceluia. Şi el făptuieşte, adeverind cuvintele sale de 
răspuns. Prin aceasta devine om şi el şi îi ajută şi pe ceilalți 
să se desăvârşească în această calitate, sensibilizându-se 
pe sine și sensibilizând pe ceilalţi. El vorbeşte şi făptuieşte, 


314. Ibidem, p. 81. 

pentru că trebuie să dea corp trebuinţei de a răspunde. 
Oamenii se află prin fiinţa lor puşi în necesitatea de a 
răspunde pentru a se actualiza ca oameni şi a face şi pe 
ceilalţi să se actualizeze ca oameni. Copilul învaţă să vor- 
pbească şi să săvârşească faptele aşteptate, pentru că tre- 
buie să răspundă mamei. Dar şi ea îl învaţă să vorbească şi 
să săvârşească faptele cuvenite dintr-o răspundere faţă de 
forul suprem care-i vorbeşte, Dumnezeu. Oamenii au fost 
creaţi cu necesitatea de a răspunde şi prin aceasta răspund 
Cuvântului dumnezeiesc. Ei raționează pentru că trebuie să 
actualizeze umanitatea lor în cuvinte şi în fapte, răspun- 
zând cu un sens, răspunzând drept; pentru că Rațiunea 
dumnezeiască şi Cuvântul dumnezeiesc i-a făcut raţionali 
şi cuvântători, i-a pus în legătura indisolubilă a vorbirii şi a 
făptuirii raţionale în comuniune. 

Prin păcat omul a căzut deodată din raționalitatea ade- 
vărată şi din exerciţiul cuvântării iubitoare a comunităţii 
depline cu semenul său, pentru că s-a slăbit în el legătura 
cu Rațiunea, cu Cuvântul dumnezeiesc, răspunderea as- 
cuţită faţă de Acela. Cine nu mai trăieşte deplin respon- 
sabilitatea faţă de Dumnezeu, nu o mai trăieşte nici faţă de 
semenul său; şi invers. În raţiunea lui au intrat trăsături de 
perversitate, cuvântul a devenit adeseori mincinos, mijloc 
de aparentă comuniune, nu de comuniune adevărată. Ra- 
țiunea a căutat sensuri în plăceri egoiste, nu în comuniune: 
a devenit egoistă, exprimându-se în cuvinte nesincere, în 
fapte contrare altora, care nu mai căutau şi nu mai realizau 
comuniunea reală, pentru că omul îşi ascundea prin ele 
planurile egoiste ce nu mai puteau fi de folos altora, ci ur- 
măreau răul lor. 

Cuvântul dumnezeiesc care sădeşte în noi trebuinţa cu- 
vântului ca răspuns la apelul Lui, Rațiunea supremă care 
ne-a înzestrat cu rațiune pentru a putea vorbi cu înţeles, 
pentru a restabili în om cuvântul şi raţiunea, S-a făcut EI 
însuşi om care răspunde lui Dumnezeu şi oamenilor cu 


ESHATOLOGIA UNIVERSALĂ 479 


înţeles la toate apelurile lor, spre a fi de model fraţilor Săi 
intru umanitate, ca să se ajute şi ei unii pe alţii prin cuvin- 
tele şi faptele lor cu înţeles şi să se dezvolte ca oameni 
deplini şi adevăraţi. Dar Cuvântul şi Rațiunea fiind Per- 
soană e şi izvorâtor de fapte, deci face pe om izvor de 
fapte drepte, prin care se dezvoltă pe sine cum se cuvine 
și sensibilizează umanitatea din alţii, prin iubirea ce le-o 
arată. Căci aceasta e persoana: izvor de fapte şi de cuvinte 
iubitoare pentru alţii. Numai aşa devine om adevărat su- 
biectul lor cât şi cel cărora li se adresează. Fiul lui Dum- 
nezeu, făcându-Se om, S-a făcut şi izvor direct de fapte iu- 
bitoare și de cuvinte transmutatoare de cunoștință la nive- 
lul nostru, dovedindu-Se El însuşi omul adevărat şi sensi- 
bilizând în veci umanitatea celorlalţi. 

Căderea din cuvântul drept, revelator al unei realităţi 
adevărate, şi din fapta iubitoare şi, cu aceasta, din legătura 
cu Hristos — Cuvântul dumnezeiesc şi omenesc iubitor şi 
Subiectul faptei desăvârşitoare de om - este în iad totală. 
lar aceasta înseamnă că în iad e totală căderea din lumina 
sensurilor şi a comuniunii, ca şi din chipul omului autentic, 
cel după modelul lui Dumnezeu. E o cădere din legătura cu 
Cuvântul care-l obligă la răspunsuri cu cuvântul şi cu fapta. 
Și din Rațiunea care-i ţine în faţa raţiunii sensurile realităţii 
adevărate. E o depărtare totală de la faţa Cuvântului şi a 
Raţiunii. lar această totală cădere din sensuri şi din comu- 
niune echivalează cu nebunia, cu refuzul realităţii, pe care 
o înlocuieşte sau o strâmbă cu produsele halucinaţiei sale, 
iar aceasta e un izvor de chin nemărginit. Pentru că, simul- 
tan, cei ce păţesc aceasta sunt într-o temere continuă de o 
realitate strâmbată halucinant. De câte ori nu vedem pe 
unii, pe care o susceptibilitate bolnăvicioasă, întreţinută de 
un orgoliu nemăsurat, ii face să se chinuiască în fața noas- 
tră de temeri şi de bănuieli imaginate, neacceptându-ne în 
nici o atitudine faţă de ei, nici de îngăduinţă, nici de înţe- 
legere, nici de indiferenţă, nici de atenţie, nici de vorbire, 

nici de tăcere, reduşi la o neputinţă chinuitoare şi reducân- 
du-ne şi pe noi la neputinţa de a-i ajuta, în această necon- 
tenită roadere a ior de către ei înşişi. Non-comuniunea şi 
non-raţionalitatea lor nu-i o desființare a comuniunii şi a 
raţiunii prin muţenie şi întuneric, ci o pervertire a lor: rațiu- 
nea le serveşte de chin, nonsensul vieţii lor stă în dezorga- 
nizarea haotică a sensurilor, auzirea cuvintelor altora e un 
motiv de tot felul de bănuieli, non-comuniunea stă în co- 
municarea fără efect a acestei nevindecabile lipse de sens 
şi în agăţarea de cuvintele altora şi de existenţa lor pentru 
a se chinui şi mai mult, strâmbând tot ce li se comunică, 
reducând la efecte rele toate legăturile lor cu ceilalţi. 

Dar cazurile şi situaţiile acestea cunoscute pe pământ 
sunt numai o parte din non-comuniunea şi non-raţionali- 
tatea iadului. În aceste cazuri numai unul e nebun și poate 
nu cu totul. Ceilalţi sunt sănătoşi, dar neputincioşi de a-l 
ajuta, miloşi și dornici măcar în parte de a-i comunica o 
putere. În iad însă toţi sunt într-o nebunie lucidă totală, 
adică deplin orbi şi surzi faţă de ceilalţi, sau cu o privire şi 
cu 0 auzire perversă, comunicându-şi neputinţa de comu- 
nicare, strâmbând orice comunicare într-o comunicare lip- 
sită de putinţa reală a comunicării, plângând şi scrâşnind 
din dinţi cu disperare, fiecare lângă zidurile surde, plân- 
gătoare şi scrâşnind din dinţi şi ele, pe care le constituie 
făpturile celorlalţi; plângând și scrâşnind din dinţi pentru 
neputinţa comunicării şi pentru răutatea ce și-o comunică 
totuşi prin aceasta, răutate pe care fiecare o simte în cei- 
lalți faţă de el, mărită halucinant. Căci văd în toţi faţa sata- 
nei. Chinul în care se află este din această cauză un 'vier- 
me neadormit'. 

Dimpotrivă, cei din rai sunt readunaţi în Cuvântul, prin 
Care şi după chipul Căruia au fost făcuţi, devenind la 
maximum asemenea Lui (Ef.1, 10). Precum Acela e Ra- 
iunea tuturor raţiunilor, sau Sensul în care se văd luminate 
sensurile tuturor, dar în acelaşi timp Unul, din unitatea 

Treimii ca Dumnezeire a cărei viaţă e iubirea fără sfârşit, 
aşa cei ridicaţi în El poartă în forma cea mai luminoasă 
pecetea Lui, nesăturându-se de contemplarea sensurilor 
fără sfârşit în EI şi de comuniunea iubitoare, căci participă 
prin El la iubirea Sfintei Treimi. 

intr-un fel oarecare nici în iad nu mai e timp, pentru că 
nu se mai experiază în el nimic nou, pentru că unde nu e 
dialog şi nu mai e speranţă, nu mai e istorie. Dar eterni- 
tatea de acolo e un chin nesfârşit, e eternitatea tragicului 
fără ieşire, prăpastia fără fund a disperării, eternitatea întu- 
nericului, a haosului de nesfârşite împletiri absurde de 
nonsensuri, eternitatea pierderii şi înlănţuirii în această 
stare disperată a unui labirint fără ieşire şi fără noutate. Cu 
o plasticitate de mare conţinut spiritual a descris cele două 
stări ale veşniciei Sfântul Chiril al Alexandriei: 

'Drepţii dănţuiesc, păcătoşii sunt legaţi. Drepţii cântă, 
păcătoşii se tânguiesc... Drepţii au cântarea, păcătoşii, pră- 
pastia. Drepţii în sânurile lui Avraam, păcătoşii în torentele 
de foc ale lui Veliar. Drepţii în odihnă, păcătoşii în osândă. 
Drepţii se răcoresc, păcătoşii ard. Drepţii se veselesc, pă- 
cătoşii se usucă de întristare... Pe drepţi îi va desfăta ve- 
derea lui Dumnezeu, pe păcătoşi îi va întrista vederea focu- 
lui. Drepţii în cămara de nuntă, păcătoşii în haosul infinit. 
Drepţii în lumini, păcătoşii în întunecimea furtunii. Drepţii 
cu îngerii, păcătoşii cu demonii... Drepţii în mijlocul lumi- 
nii, păcătoşii în mijlocul întunericului. Drepţii —- mângâiaţi 
de Mângâietorul, păcătoşii — chinuiţi de demoni. Drepţii, în 
faţa tronului Stăpânului, păcătoşii, în faţa întunericului chi- 
nuitor. Drepţii văd pururea faţa lui Hristos, păcătoşii stau 
pururea în faţa diavolului... Drepţii sunt iniţiaţi de îngeri, 
păcătoşii, de demoni... Drepţii, în cer, păcătoşii, în abis'515. 


515. Omilia 14. Despre ieşirea sufletului şi despre a doua venire a 
Domnului, P.G. 77, col. 1680-1681. 

